
TISAK HRVATSKE DRŽAVNE TISKARE IZDANJE MATICE HRVATSKE 


Svojom ćeš krvi oprali svoja dila.-Ne čini 
drugom, šlo ne želiš, da tebi čini drugi, a 
ne klanjaj se ni prid kim osim Boga Sve- 
mogućeg! Unda se ne boj umriti!? 

Did Kresina 


HAJDUK 
1 


Sva su sela ležala u spokojnom snu, te bi pomislio, da 
su izumrla, Na daleko i široko vladala je grobna tišina i mir, 
a mjesec je dostojanstveno vozio nebeskim svodom cielo svoje 
okruglo lice i radoznalo zavirivao u svaku dolinicu, u svaku 
provaliju, u svaku škrapu i pećinu. Obrovački je put kao i 
uviek nehajno tekao između živica i plotova njiva, livada i 
vrtova, ne pokazujući nikakva zanimanja ni za kraj, kojim 
prolazi, ni za ljude, koji ga gaze i promiču sve dalje i dalje 
na svom životnom putu muka, patnja i stradanja kao i sreće, 
zanosa i veselja. Jednako je bio tmuran i šutljiv i po danu 
u sunčanoj žezi i po noći u mjesečevoj mliečnoj razsvjeti il 
u težkoj pomrčini, koja razsiplje stravu oko sebe svojom 
tajanstvenošću i neprozifnošću. 


Kad bi taj put znao i mogao progovoriti, pa pripoviedati, 
što je već doživio, čuo, vidio i podnio, i što gu sve o njemu 
pripoviedali, koji su što znali, kao i oni, koji nisu znali 
ništa, bile bi to najčudesnije priče i priviđenja o vilama 
i vukodlacima, o svetcima i hajducima, o razbojstvima i 
i dobročinstvima, kakova može stvarati samo razbuktala 
mašta krepkih i vidovitih gorštaka. Nije progovarao, nije ni 
šaptao ni stenjao nit se je smijuljio, nego je samo niemo 
i mrtvo ležao, pružajući svoje tielo od, Velebita između bre- 
žuljaka i dolinica preko Obsenice, koja je jedina u ovoj 
tajanstvenoj tišini usnule noći mrmorila, grgoljila i šumila 
kao i po danu. Ona se je pružala i tekla kao nit živoga srebra 
i čarobno se ljeskala, kupajući u svojim valovima nasmijano 
Mjesečevo lice. Njezini su se mlinovi i po noći neumorno 
Vrtjeli, a čekala su udarala i vukla žito iz koševa, da ga 
ubace među mlinsko kamenje i samelju.. Ta je mala, dobra 
Voda u osnovama Providnosti svakako bila određena da bude 
dobri duh tih marljivih gorštaka, koji su se oko nje nastanili: 

advođani i Podvođani, pa oni u Klancu, kao i oni s obje 


BJ 


strane Peršinca pod turskom Gradinom, pa dalje do Žmelo- 
vače. Bez te drage vode ne bi se dao ni zamisliti njihov 
život, ona hrani i odgaja johovinu za bojenje sukna, ona 


vrti mlinove i okreće stipe za stupanje i uređivanje sukna. 


Ta je mala voda važna za život stanovnika oko nje baš koik 
sve njihove njive i livade skupa! 

Kad vrkljanski mlinovi nisu mogli zadovoljavati potrebe 
svih sela, odlučio se i veljbaba Joso iz Klanca, da podigne 
mlin. Sa svojom se odieljenom braćom nije mogao složiti, 
jer oni očito nisu bili razpoloženi za taj podhvat, pa su se 
izgovarali na razne načine, samo da izbjegnu bez zamjerke. 
Tad “je ponudio stricu Iviću Krpanu i njegovu Pilipini, da 
oni s njim stupe u družtvo. To je bilo, baš kad je Ivić bio 
odlučio, da zaprosi za sina Pilipinu veljbabinu unuku Vra- 
njieu iz Smokrića, kćer veljbabine kćeri Ike Šarićeve. Uslied 
tog je posao bio tim lakše i brže sklopljen. Podigli su mlin 
uzvodu daleko od Kresojića, mnogo bliže Žmelovači, tako da. 
se njime mogu lakše služiti oni, kojima je do Kresojića 
daleko. 

Te je svietle noći Mile Dujin, veljbabin unuk, išao iz 
mlina nešto prije ponoći. Išao je sporim umornim korakom. 
Noge su mu bile težke, a ruke su niza nj visjele kao odsje- 
čene. Tri dana je bio u mlinu, neprekidno na oprezu i u 
poslu, satrven i neizspavan. Uviek je s njim još netko, tko 
čeka, da mu se žito samelje, pa da ga nosi kući, no to je 
mlinaru slaba pomoć, jer on sam glavom mora na sve paziti. 
On je odgovoran i za mlin i za mlivo, pa mora i paziti. Nikad 
ne može bezbrižno leći pa se naspavati, nego vazda na ma- 
hove, iztrgano i na oprezu. 

Iz misli ga trže neki mukli topot. Mogao bi biti ljudski 
korak, al je udarac jači, teži. Mili se pričini, kao da je spa- 
vao, pa ga nešto udari po glavi, trže se, naglo pogleda oko 
sebe, te je doista mislio, da je idući spavao. Udarac je bio, 
al samo udarac zvuka, koji je tupo rezao noćnu tišinu. Bio 
je između Pšrala i Briga Serdareva, pa kako je tamo visoka 
živica i put malko krivudast, a Mile je išao posve desnom 
stranom, nije pred sobom mogao vidjeti nego na desetak 
koračaja, a na tom: prostoru ne vidje nikog. z 

Još više sustegne korake, a napne sluh. Topot je bio 
posve jasan i približavao se, te Mile razabra, da nije samo 
jedan, iako je šum bio prilično usklađen i jednoličan. Ipak 

je tu i tamo izbijao posebni udarac, uslied česa bi u pravcu 


zvuka nastala mala krivulja, koja bi neugodno zapela za 
bubnjić i zdrmala ga. Kad je poslije desetak koraka imao 
pred sobom otvoren veći odsjek puta, vidje čovjeka pod 
oružjem. Grudi su mu sievale u mjesečevu svietlu srebrenim 
tokama, pucetima i ilikama, a što su se više jedan drugom 
približavali, to je Mile jasnije razabirao za pašnjačom i u 
svilaji srebrene svietle okove malog oružja i pribora. 

' Mili je bilo po zvukovima posve jasno, da dolazi više 
ljudi, no nije vidio neg samo jednog, koji je zaokupio svojom 
neobičnom pojavom svu njegovu pažnju, pa nije ni dospio 
da razmišlja, gdje su drugi, kad im čuje topot koraka, Prije 
neg je i dospio da o tom ozbiljnije pomisli, već se je sreo 
s čovjekom, koji ga pozdravi tihim, prigušenim glasom: 

— Dobar veče, junače! 

u — Bog daj dobro, junače! — odgovori Mile isto tako tiho 
i nije dospio ni da valjano pogleda došljaka, kad mu pogled 
pade na onog, koji je išao na tri, četri koraka iza prvog i 
ponovio pozdrav: 

— Dobar veče, junače! 

Mile i njemu odgovori kao i prvom i mjesto da na njemu 
ustavlja pogled, baci“ ga napried i vidje, da je to velika 
družba, koja ide u redu, sve po nekoliko koračaja jedan za 
drugim. Bilo mu je jasno, s kim se je sreo. Pozdravi i treći 
no taj promieni i reče: 

— Dobar veče, Mile! 
hc Bog daj dobro, Pepica! — odgovori Mile, prepoznavši 
Pepicu Mrkobrada, no nit htjede nit bi bio dospio, da mu 
još što reče, jer je četa odmicala jednolično, u koraku kao 
na vrpci. Svi su dalje pozdravljali kao i prvi, a Mile im 
odzdravljao, puštajući, da mu pogled klizi s jednog na dru- 
og, kako su se primicali i promicali kraj njega. Na svima 
su bile crvene jačerme, bogato urešene srebrom, kožnate 
pašnjače, izpunjene malim oružjem, kao i svilaje, o ramenu 
Biga puška, a na glavi kapa na preklop i na njoj velike svi- 
ene kite, koje su im padale na lievo rame. Jedanaesti, zadnji 
Pozdravi : - ' ' 

— Dobar veče, Mile! Ti ništa ne vidje?! 

m Bog ti da dobro, moj Nikola! — odgovori Mile, za- 
a i pruži došljaku ruku, koji zastade i primi je. — A 
, ako Boga znaš?! S 


— Ne pitaj! Nego: nismo se vidili ni čuli. 

_ Neka bude! — odgovori Mile, a Nikola požuri za 
družtvom. "s 4 

Stao je kao ukopan, okrenuo se za njima 1 promatrao 
ih. Išli su točno, kao što idu vukovi: jedan za drugim u 
posve jednakim razmacima. Već je odprije poznavao neke 
osim Pepice Mrkobrada i Nikole Krešojića, no kako su mu 
došli nenadano i naglo, nije u prvi čas ni pomišljao, da ih 
prepoznaje, pa mu se sad naknadno otvori pred očima, da 
je onaj prvi bio Nikola Modrić, a odmah za njim haram- 
baša Lazo Škundrić. Drugi poslije Pepice bio je Marko Kliska, 
za koga su pripoviedali, da je najljepši čovjek u cieloj Lici 
i da ga harambaša Lazo vodi u svojoj družini prije svega 
radi njegove ljepote, a onda i radi velike snage i pouzda- 
nosti. Kad su pitali Lazu, koga najvoli od svojih drugova, 
on odgovara, prema narodnoj pjesmi: 

»Marka Klisku, sivoga sokola! 
Da se na njeg Velebit navali, 
Marko bi ga plećim podbočio!« 

Već se je poodavno pročulo, da je zapovjednik ličke gra- 
ničarske pukovnije, pukovnik Petar pl. Šimić, odlučio, da na 
svaki način i pod svaku cienu provede pomirenje hajduka i 
države. Sadašnje je stanje ovako: hajduci su se odmetnuli 
od zakona i države, odkazali su posluh, napustili svoje obi- 
telji i ognjišta, te otišli u šumu, a država vreba na njih, pa 
gdje koga uhvati, tu ga i strielja bez posebnog postupka, 
iztrage i suda. Uz tako stanje prilika, nije moguće, da se 
država rieši te napasti, napose i zbog toga, što seljaci ne 
vide u hajducima svoje neprijatelje, pa ih podpomažu hra- 
nom, skloništem i podvozom, a hajduci opet ne diraju u 
seljake i po potrebi ih zaštićuju od zuluma nepažljivih, ne- 
opreznih i nerazboritih graničarskih častnika, gdje se koji 
takav pojavi. Da take pojave nisu ni neobične, a kamoli 
nemoguće, dokazalo je. izkustvo u Lovincu i Bruvnu. Kad su 
g. 1751. uvedene batine i njemački službeni jezik u vojsci, 
graničari su strašno rogoborili, jer su i jedno i drugo smat- 
rali dokazom nepovjerenja i uvrede svojoj predajnoj vjer- 
nosti i odanosti carskoj kući i carevini. Nisu mogli razu- 
mjeti, da se takim sredstvima može nagrađivati njihova 
vjernost, koja je bezbroj puta zapečaćena najdragocjenijom 
krvlju i najvrednijim momačkim životom. Mrmljanje bi se 


8 


* PETE u 


bilo i stišalo, da su te novotarije primjenjivane razumno, no 
neki su pretjerivali, kao napose poručnik Labicki u Bruvnu 
i poručnik Holjevac u Lovincu, koji su za svaku malenkost 
dosuđivali po petdeset do stotinu udaraca kiselim ljeskovim 
štapima. To je graničare toliko razbjesnilo i uvriedilo, da su 
počeli javno i otvoreno prietiti, a kad ni to nije pomoglo, 
narod se u lipnju digne na noge, pa tko puškom, tko sje- 
kirom, tko kosom, navališe na častnike.. U Bruvnu Labickog 
ubiše, a Holjevca u Lovincu težko raniše, no spase ga od 
očite smrti neki prijatelji. 

Poslije tog je buna jenjala sama sobom, a krivci su bili 
težko kažnjeni i mjestima oduzeta njihova stara imena, te se 
za kaznu Bruvno prozva po župnoj crkvi »Sankt Peter«, a 
Lovinac isto po crkvi »Sankt Michael«. Ta su imena nosili 
sve do srpnja 1861., kad je car dopustio, da se opet služe 
svojim starim narodnim imenima. 

Ovake su prilike i neprilike dale povod mnogom gra- 
ničaru, da je miru svog obiteljskog života, blagoslovu i bla- 
gostanju djedovskog ognjišta predpostavio život divlje zvieri 
u šumama, planinama i pećinama. Posve je prirodna pojava, 
da je tako razpoloženje izrabio mnogi nevaljalac, koji je po 
svojoj naravi naginjao“neradu, nasilju i-lagodnom životu na 
tuđi račun, pa i on otišao u planinu, da velom tajanstvenosti 
i narodne naklonosti zavije svoje zločinačke prohtjeve. 

Pametniji i trezniji su na jednoj i drugoj strani vidjeli, 
da je tako stanje pogubno i nepravedno za obje stranke, pa 


. su razmišljali, kako bi se tome stalo na kraj. Pukovnik je 


Šimić imao priliku, da svoje nazore o izmirenju hajduka 
razloži na dvoru, i pripoviedali su, da je najveće .razumie- 
vanje našao kod carice Jelisave. Ona mu je izhodila dozvolu, 
da se smije upustiti u izravne razgovore i pregovore s haj- 
ducima. I narod je to opjevao ovako: 
: Eto stiže knjiga šarovita 
Od junaka Šimić obrstara 
Baš na ruke Škundrića Lazara: 
»Harambaša Škundriću Lazare, 
U nedilju, koja prva dođe, 
Dođi meni do Svetoga Roka, 
Da s' vidimo u četiri oka! 
Ne zovem te, Lazo, na megdane, 
Već te zovem sebi na divane, 
Da mi kažeš, što si sagrišije.« 


Harambaša mu je odgovorio, da je spreman doći na raz- 
govor, al ne sam i ne na određenom mjestu, nego neka pu- 
kovnik ide sa svojom pratnjom od Svetog Roka do Štikade, 
određenog dana, pa gdje se sastanu, a on će doći sa svojim 
družtvom — sve na vjeru. Šimić je i na to pristao. 

Mile je čuo, da se radi o pomirenju hajduka, al nije znao 
ništa pobliže, pa stog nije ni sad mogao pomisliti, da to 
baš sad ide Lazo sa svojom družinom, da dočeka pukovnika 
Šimića, a pogotovo nije mogao ni slutiti, kako se drže haj- 
duci prema tom pukovnikovu nastojanju. U kući su već go- 
vorili o tom, jer ih i te kako žulja sve, a napose Kiku, kad 
je njezin brat od strica, Nikola Josin, u hajducima. 


Kad se je pročulo, da je on otišao u hajduke, bio je to 
veći udarac i iznenađenje, nego da je udario grom iz vedra 
neba: Kresinov unuk u hajducima! To je posve nevjerojatno, 
posve nepojmljivo. Svi su dobro poznavali naglu i buntovnu 
ćud njegova otca Jose, koji je još iz najranijeg djetinjstva 
vazda bio spreman na bunu proti svakom, koga je smatrao 
nasilnikom, i proti svemu, što mu se učinilo nepravedno i 
neopravdano, te se je često čulo iz usta starijih i u kući Kre- 
sinovoj i izvan nje, da će on svršiti il u hajducima il na 
vješalima. Njegov je sin prvienac Nikola .nosio sve odlike i 
svojstva svog otca u pooštrenoj mjeri, osim sklonosti na brze 
tučnjave bez velika razloga. U tom je pogledu bio mnogo 
suzdržljiviji od svog otca, a inače — i odlučniji i spremniji 
na skrajnje zaključke i odluke, koje je vazda izvodio dosljed- 
nošću navrnuta stroja, koji ne može nego izvršiti ono, što mu 
stoji u njegovim napravama namješteno. Ide kao vječna 
Pravda, koja ne može poznavati ni stanke, ni praštanja ni 
obzira. Taki je bio Nikola. Još je bio nezreo momčić, kad 
se je kod blaga nenapadno i posve nesviestno zbližio s Vra- 
njicom Kacana Brkljačića, djevojčicom svojih godina, svoga 
stasa i uzrasta, kao da su rođeni brat i sestra. Razlika je 
bila samo u tom, što je on bio vazda jedar i jak, a ona krhka 
i slabušna. Zavoljeli su se kao hrast i bršljan: sljubili se, 
srasli i nevidljivim ticalima kroz uzplamsale zjenice hranili 
se međusobno životnim sokovima vjere i opojnih sanja o na- 
slućivanoj budućnosti. Kad bi se sreli kod blaga, ne bi se 
šalili, kao što su radili drugi momci i djevojke, nego bi sjeli 
jedno kraj drugoga, nastojeći, da ih nitko ne vidi, kradom 
se pogledavali i pripoviedali o čem bilo, al vazda o posve 

nevažnim pitanjima. On je u sebi snovao i kovao, kako će 
joj reći, da ga mora čekati i da se ne smije za drugoga. 
udati, pa je njezini sto puta obećali i nagonili, no nikako 
nije mogao smisliti prave rieči i rečenice, a kad je nekako 
i to skovao, nije se mogao odlučiti, jer mu ni jedna nije bila 
dovoljno povoljna i prikladna. I ona je posve nesviestno i 
nagonski očekivala, da joj on mora nešto reći, nešto joj 
odrediti i zapovjediti, no što bi to baš moralo biti — nekako 
bi i pogodila, al reći ne bi nikako znala, a pogotovo nije mogla. 
ni u snu zamisliti, kako bi on to njoj mogao i morao reći. 

U tom izčekivanju i s jedne i s druge strane =— njega 
odagnaše u vojsku. To je došlo tako naglo, neočekivano i 
uzžurbano, da on nije nikako mogao uhvatiti zgodnu priliku, 
da se s njom sastane i porazgovori, pa da joj prije odlazka 
reče, što njih oboje vrlo dobro znadu i što je samo čekalo 
taj pečat njegove odredbe, koju bi ona izvršila i uz cienu 
rođenog života. Otišao je, a da se nisu ni vidjeli. Od drugih 
je doznala, da je već daleko od svog Svetog Roka i od dje- 
dovskog ognjišta. Otišao je, a da nije iza sebe ostavio nika- 
kova glasa, nikakove poruke, nikakove odredbe za nju i.za 
njihovu budućnost. Ona je oborila glavu i klonula u sebe kao 
podsječena biljka. Gbavljala je dnevne poslove posve ne- 
sviestno, kao stroj, kao niema životinja, jer drugo nije mogla 
raditi, kad su joj određivali, i kad treba raditi, ako želi 
živjeti. Bez rada nema veselja, nema zadovoljstva, al bez 
njega nema ni običnog, jednostavnog, priprostog graničar- 
skog života. Stog je i Vranjica radila kao stroj, a da joj 
nije ni na kraj pameti sievnula pomisao, da bi uslied svoje 
nesreće mogla ili čak i morala raditi nekako drugačije. Sve 
je i neproračunato i nesviestno; al ipak — kao da ju je go- 
nila sama Providnost! — uporno tražila doticaj s bilo kim 
s.Kresojića ognjišta. Bila je sretna, kad se je srela s njihovim 
blagom, a kad bi ugledala kog njihova čobana, bez ikakova 
obzira, s kog je novog ognjišta — za nju su bili svi samo 
Kresojići, kao što su i oni sami nastupali! — osjetila je, 
kako je neka neopisiva sreća i zadovoljstvo miluje i obuzimlje 
joj dušu i cielo biće, te bi se bila mogla pod tim čuvstvima 
Previjati na ledini od milja i zadovoljstva kao u majčinoj 
blagoslovljenoj utrobi. 

Gorjela je od želje, da dozna što bilo o njemu, no sva 
Su njezina nastojanja ostala posve uzaludna, osim što je čula, 

gdje je i da je zdravo, što je o svakom vojniku pripoviedano 
u puku, da čuju i bliži i daljnji rođaci, no za njezine je du- 
hovne potrebe to bilo premalo. Ono pravo, ono jedino, što 
bi je bilo najviše zanimalo, nije mogla ni čuti ni doznati 
ni od koga. Mučila se je, noseći svoju tajnu kao svetotajstvo 
pod srdcem, i držala, dok je mogla, a onda se je povjerila 
svojoj sestri Anici. Bila je godinu i pol dana mlađa od nje, 
istog uzrasta, no mnogo krupnija i jača, te bi njome bio 
mogao razbijati Velebitove klisure. 

Slušala ju je mirno, ledeno, bez trzaja na licu i bez 
pokreta očnih kapaka, kao da se je uledila il kao da uobće 
ne samo ne razumije, nego kao da i ne čuje, što joj sestra 
govori u trzajima srdca i osjećaja. ' 

— Ito nitko ne zna? — upitala ju je, kad je Vranjica 
zamukla i zagrcala se u plaču i jecaju, 

— Niko van Boga i sad tebe — odgovori ona. 


Anica se ugrize za donju usnu, no ne progovori, a topli 
mlaz krvi joj obli lice. Obje su dugo šutjele, a onda prva 
progovori Anica polako, oprezno, ciedeći rieč po rieč: 

— Budi pametna, kad to esi: da j' un mislije s. tobom 
ozbiljno, ne bi bije tako otiša. 

— Mislije j'! — uzprotivi se Vranjica odlučno. 

— Ne velju, da nije, kad ti tako veliš, al vindar nije 
nikom ništa reka, a ni tebi nije ništa poručije! 

— To nije — potvrdi sestra tužno, al odlučno. 

— Sudi sama! 

Vranjica nije smogla ni jedne rieči, al je osjetila, da 
sestra govori pravo: nije nikom ništa rekao i njoj nije ništa 
poručio. To je točno. _ 

— 1, eto: ne bi ti ga tila kuditi — govorila je Anica 
mirno i oprezno. — al, na moj račun, i nije uno čovik za 
tebe. Silan... Aruman i manit, kad zaintači. Da navre 
glavom kroz Vilinska Vrata, izpa bi na drugu stranu Velebita 
u more! Za njeg se oće druga žena! .. 

— Druga žena?! — šanula je Vranjica tužno, bezpo- 
moćno i tako bolno, kao da je svaku rieč izvukla iz razkrvav- 
ljena srdca, ' 

— Druga, druga! — potvrdi Anica. -— Druga, koja će 
se š njim pognati, kad uztriba, i koja će š njim moći lomiti 
pandžu, kad je porene. Ne velju ja, da un nije dobar čovik. 

Est dobar i est ljudevan, al je i aruman, a za takog se oće 
žena: čoko i po! - 

Tog časa i u tom razgovoru Anica nije ni pomišljala, 
tko bi ta žena mogla biti, a Vranjica je posve bolno i bez- 
pomoćno osjetila samo to i jedino to, da ta žena — ne može 
biti ona. 

— Uprav smo nekidan divanile — reče Anica — ja i 
još nike naše cure, i svaka reče, da za Nikolu nema cure, 
man da bi je sam sebi stvara, jer je prikoviš silan, ka grom, 
kad sastavi; ka naša Obsenica, kad izađe iz korita, pa sve 
priiije i poplavi. 

Vranjica ni na te rieči ne smože odgovora. Sva se je 
usukala kao trta i urušila u sebe kao prazna vreća, te bez- 
pomoćno čekala, što će sestra još reći. 

— I pametna cura — nastavila je Anica posve mudro 
i mirno, kao da čita — ne more ni želiti, da je Nikola uzme. 
Aišto bi mogla š njim?! Un je, ka kad vijor zavije i zako- 
vitla, pa odnese i drvlje i kamenje... 

Vranjica je osjećala, da tako jest, i ujedno je znala, da 
tako nije i da bi ona bila vrlo dobra njegova žena. Mogao bi 
on raditi, što bi htio i želio, a ona bi samo slušala i izvrši- 
vala njegove želje kao što je to već činila sad, dok je bio- 
kod kuće. Uzprkos takih osjećaja i razpoloženja, nije se 
mogla ni snaći ni odvažiti da sestri protuslovi. Niemo je 
brisala suze i gušila jecaje, moleći Svemogućeg, da joj dade 
snage i moći, da sve sretno prenese. Što nju sve još čeka, 
to nije mogla ni slutiti, no u svojoj duši nije bila ni izgra- 
đena ni izrađena, ni sviestna, da ga mora čekati, jer joj on 
nije ništa rekao, a da bi i bez takih njegovih rječi ona 
osjećala i pravo i dužnost, da ga čeka — nije našla u svojoj 
duši uporišta, jer je bila i neizgrađena i nezrela za take 
odluke, premda su one posve naravne i na dohvatu i naj- 
jednostavnijeg ljudskog razbora. 

Anica je, doista, posve iskreno i pošteno osjećala sa: 
svojom sestrom i željela u dnu svoje duše, da joj olakša i 
pomogne. U tim joj časovima nije bila ni blizu pomisao, da 
bi i ona mogla poželjeti Nikolu, tog arumnog, vilovitog i 
mahnitog momka, koji bi mogao slomiti i carskoga konja, 
a kamoli ne bi i najjaču ženu. 

Već prve godine Nikolina službovanja u vojsci javi se 
u kući Kacana Brkljačića prosac njegovoj kćeri Vranjici. To- 

su bili poruci iz Vranika iz jake graničarske kuće Blaževića, 
koji su tražili Vranjicu za Martina veljbabe Stipana Blaže- 
vića. Vranjica nije ni znala, o čemu se radi, al je Anica 
posve slučajno doznala. Pred njom nisu tajili toliko, jer se 
nije nje ticalo, no kad je ona to čula, sievnu joj u glavu 
misao, da Vranjicu treba pod svaku cienu čim prije udati. 
Zašto je ta žurba baš potrebna, ne bi ona bila znala posve 
sigurno obrazložiti, no tko bi se bio razumio u odkrivanje 
tajna duše i iko bi ih bio znao izkopavati izpod pepela 
prikrivenih i zatrpanih misli, taj bi u Aničinoj duši bio 
našao rješenja te njezine želje, da joj se sestra čim prije 
uda: mora joj s puta, na kom se sad nalazi, da može na njeg 
stupiti ona — Anica! Kad je čula za Vranjičine prosce, osje- 
tila je u svojoj nutrinji prvi put tu misao i tu želju: pri- 
ljubiti se i sljubiti se s Nikolom Kresojićem! Kako joj je ta 
misao mogla niknuti u glavi i zasaditi se u duši, nije joj 
samoj bilo jasno, jer je njezino umovanje i razmišljanje o 
. Nikoli bilo na sve prije sklono nego na tako rješenje i raz- 
položenje. Nije njoj Nikola bio mrzak, a nije bilo razloga 
ni da ga prava djevojka ne poželi, al je svakako njezin 
razbor govorio, da on nije čovjek, kojeg pametna žena smije 
poželjeti sebi za muža i životnog druga. Ukoliko bi bila 
lakoumna, nepromišljena i brza na lagane odluke, mogla 
bi poželjeti, da se s njim poigra, da se pošale i pozabave, 


da joj slomi koje rebro i izravna leđa, al preko toga —: 


ništa, jer bi sve bilo preko mogućnosti i najzdravije žene 
s najjačim i najbezobzirnijim osjećajima. 

Kad je Anica u sebi zatekla te osjećaje, postala je 
veoma oprezna i lukava kao zmija. Upravo se je iznenadila 
i začudila nad samom sobom, jer nije prije ni znala, da u 
sebi nosi osjećaje i sposobnosti take snage i takih moguć- 
nosti: Izdaleka je počela pripoviedati majci, kako ona već 
dugo zna za Martina Blaževića i kako o njemu i njegovu 
ognjištu pripoviedaju prave bajke. I majka je to isto čula 
još obširnije i točnije neg Anica, pa joj je samo godilo, kad 
je i od nje čula potvrdu svog znanja i mišljenja. 

— Unda i ti veliš, da je udamo? — reče joj majka 
Vranjka i zagleda se u nju, kao da joj je doista mnogo stalo 
do njezina mišljenja. 

— A što bi čekali?! — odgevosi Anica. — ki da se 
take prilike svaki dan javljaju! de 

— I veliš: nek ti se krči s puta? — reče majka, 
smiešeći se. 
— Uprav i nije, očiju mi, tako! — odgovori djevojka 


posve mirno i sigurno. Majka nije mogla primietiti, kako joj 
je oko usana zaigrao tračak nemira i nesigurnosti, kad je 


te rječi izgovorila. — Ti najbolje znaš, da je ne gonim, kad 
se meni još nije niko javije. ' 
— Est i to! — potvrdi joj majka, a Anica osjeti, kako ' 


ju je saviest trzala za jezik, da majci spomene Vranjičinu 
veliku ljubav prema Nikoli Kresojića, no svlada se, ugrize 
se za usne i utješi se pomišlju, da ono ni nije ozbiljno, kad 
je on otišao u vojsku, a da nije nikom, baš nikom rekao ni 
jedne jedine rieči, pa ni samoj Vranjici. Posve je naravno, 
da to onda ne može biti ozbiljno, jer iako momci ne biraju 
sebi djevojku, nego njihovi roditelji i kućni starješina, ipak 
se stariji rado oslone na naklonosti mlađih, o kojima se u 
prvom redu i radi, pa mlađarija dade bilo na koji način 
naslutiti, što bi željela i da li joj je već gdje oko zapelo i 
duša se napila treptajima neizpunjenih želja i čežnja. U 
ovom slučaju nije to moglo doći u obzir, jer Nikola nije. 
ništa rekao, nije ničim i nikom pokazao, da mu je Vranjica 
mila i da bi je želio dovesti pred žrtvenik Gospodinov, osim 
što je s njom kod blaga — šutio i brojio vrabce i .slavulje, 
koji su ih oblietali. To ,je, doduše, liepo i zabavno mlađariji, 
al nikog ne obvezuje i nikom ne kazuje. Stog nije Anica 
smatrala obvezom i dužnošću, da majci išta spomene. 

Čim je Vranjka dobila prvi mig iz Blaževića kuće, 
odmah je pustila ticala, da sve izpita i o posjedu i o pre- 
đima i o blagu i o svim drugim pitanjima, koja su manje ili 
više važna za graničarski život, a kad je dobila o svemu 
izvješće i malko podbodena od nekih naslanih prijateljica i 
gurnuta od Anice, bila je.posve sklona toj udaji, te reče sve 
Kacanu. I on je već isto bio načuo, što od Vranjke, što i od 
drugih, koji su se pobrinuli, da i on bude izravno oba- 
viešten, pa je i sam izdaleka izpitivao i bio zadovoljan 
S dobivenim odgovorima. Uostalom, Blaževića su kuće bile 
uglavnom vazda na dobru glasu, osim što se pripoviedalo, 
da su neki znali predobro računati, pa kad bi se radilo o 
dugovima, onda su vazda nalazili nizke brojke, a kad se je 
Pitanje vrtjelo oko njihovih tražbina, onda su znali i te 
kako računati i s krupnim svotama. Možda su to zlobnici 

i izmišljali, no najglavnije je bilo, da je baš kuća Stipana 
Blaževića bila na posve dobru glasu, te nije bilo ni jednog 
ozbiljnog prigovora, a ukoliko su neki ponešto i šaptali, 
ubrzo se vidjelo, da je to plod samo prevelike -— zabrinutosti 
za tu vriednu i čestitu djevojku, koja dolazi. Ljudi su dobre 
duše i osjetljivih čuvstava, pa moraju malko i pretjerati, 
samo da je upozore na sve opasnosti, koje joj. priete. Neki 
su govorili, da ne drže mnogo do zadane rieči, pa im ne 
smiješ na vjeru povjeriti ni svog štapa, a kamoli i svoj 
život. Tako su govorili neki i nezvani i nepitani, no Kacan 
nije zarezivao, jer je i on sam poznavao Stipana i o njemu 
samo dobro mislio, Istina, njihove su kuće nadaleko za 
dobra tri, četri sata hoda, u raznim su plovanijama, viđaju 
se ljudi samo u veoma riedkim zgodama, kad se slučajno 
sastanu na sajmu, pa ni ne znadu mnogo jedan o drugom, 
al ipak se sve čuje i čovjek nosi svoj dobar il zao glas kao 
razvijenu zastavu, koju ne može nikako sakriti ni pred 
strancima, a kamoli pred ljudima u svojoj kumpaniji. 


Kad su rekli Vranjici, da su je obećali Martinu Stipana 
Blaževića iz Vranika, pod njom su noge škljocnule kao pre- 
sječene, iz obraza joj je nestala i zadnja kaplja krvi, a oči 
se napunile suzama, al ne progovori. Stisla je usne, okrenula 
se u stranu, da joj ne vide očiju, bez glasa zajauknula kao 
ranjena zvier i — klonula u sebe bez pomoći, nade i žalbe, 
dok su joj pred očima frcale vatrene iskrice kao ivanjske 
kriesnice i uobličavale divni muževni lik Nikole Kresojića. 
Bav je gorio u svetačkome sjaju i zanosu, al nije nikako 
mogla opaziti, da bi se na nju smiešio il joj izkazivao i naj- 
manju pažnju i naklonost. Ta ju je nemoć njezine mašte 
prenerazila i ubila, pa je posve klonula i predala se u ruke 
Svemogućeg, za kojeg je znala, da sve vidi, sve zna. i da se 
ništa ne događa proti Njegove volje. 


— Poći ćeš za njega? — upita je Anica, kad je vec 
sigurno znala, da je sve gotovo i ugovoreno. 
— A ko me pita?! — odgovori Vranjica tiho, izpod 


glasa i obriše suze, koje su je oblile, čim je čula sestrino 
pitanje. 

— Tako i est! — potvrdi Anica naoko posve sućutno 
i blago. — Ko pita nestritno žensko?!. 

Jedva je Vranjica zamakla u Vranik, Anica je osjetila 
slobodno polje i neodoljivu želju, da se u Nikolinim osno- 

vama ubaci na sestrino mjesto. Po njezinu uvjerenju to joj 
nije ni bio težak posao, jer su obje jednako stasite, ona je 
povrh toga i ljepša i krupnija od Vranjice, a to je baš ono, 
što Nikoli može biti samo drago. Računala je, da je puki 
slučaj, što je vidio prije Vranjicu neg nju i što se je s njom 
češće sretao kod blaga, a ne s Anicom, pa se tako u nju i 
zagledao. Samo je to puki slučaj i ništa drugo. Da ih je vidio 
obje skupa i vazda skupa, Anica je u svojoj duši bila posve 
sigurna, da bi u svakom slučaju ona bila odniela pobjedu 
nad sestrom. 

Jedne se je nedjelje povjerila šaptom kod crkve tetki 
Roži Ivande Špalja i pod izpovjedno joj ime pripovjedila, 
kako se je u nju zagledao Nikola Jose Kresojića. 

— Pravi momak! — šane joj tetka Roža. i dodade, 
smiešeći se veoma alčački: — A un se tebi nije dopa?! 

Anica pocrveni, obori sramežljivo pogled, pa onda 
oprezno i lagano opet podigne glavu, pogleda strinu i na- 
smieši se, a ona joj reče, ni ne čekajući njezina odgovora: 

— A kojoj se ne bi unaki momak svidije?! E P nu, 
rano? : . 

— Ne velju ja ništa! — reče Anica šaptom. 

— A e 1 reka kome? : 

— Ni crnoj zemlji ' 

— A znadu li njegovi, da te voli? 

— Ja ne znam, al mislim, da znadu... Uvano j' nikom 
reka, al ja ne znam. Meni nije kaživa. 

— A ka' će kući iz soldačjie? 


— Bog zna. 

— A oćete li se unda mam uzeti? 

— Bog to zna, kad nije ništa reka — odgovarala je 
Anica sve sigurnije i odlučnije. — I Bog zna, što će reći 
njegovi, kad čuju. ' 

— Ne boj se ti, rano, za to! — odgovori tetka Roža. — 
To će tvoja tetka Roža urediti. 

— Ti?! — šane Anica iz dna duše i obujmi joj lice 
razpaljenim djevojačkim pogledom. — Al ne smiš za živu 
glavu reći, da sam ti što rekla. 

— La, bluno! — uzklikne tetka Roža. — Kako moreš 


tako divaniti? Znam ja, kako ću i što ću reći Stani Josinoj. 
Esmo li ka sestre?! 

— E, e. Reci joj, kako ti znaš, al mene ne spominji. 
— Lipo! Reć ću joj, da se j' Nikola Kresojić zagleda u 


tvoju mate Vranjku! — odgovori Roža nešto uzdignutina' 
glasom i skoro se glasno nasmije. 
— Moja tetka! — iznenadi se Anica. 


— E: kad veliš, da tebe ne smim spominjati! 

— La, ko se Bogu moli, kakva si! Nemoj reći, da sam 
ja s tobom divanila, al me drugčije spominji, kolko ti drago. 

_— Nek tebe to sad više ništa ne žulja! Sve ću ja to 
lipo ka tvoja majka — govorila je tetka Roža i pomilovala 
Anicu po licu. — A bit ćete, Bog vas blagoslovije, par, da 
vam ne će biti jednaki u regimenti! 

— Ako budu njegovi tili — šane Anica posve, posve 
tiho i toliko sramežljivo, da je lice posve zakopala u njedra. 

— Taku curu ne bi tili?! — iznenadi se Roža. — Pa 
još, kad ju je i sam momak begenisa! 

Anica se malko strese na te rieči, al ne pokaza ni sme- 
tenosti ni neprilike, već se još jače potuli i opet reče posve 
tiho: 

— Nego, iđem ja, tetka, da me ne vide slanija. s tobom. 
Moga bi se ko Nikolin dosititi, da smo divanile o tom, kad 
čuju od tebe ovo. 

—— Pametno divaniš — potvrdi tetka Roža. — I ajde ti 
sad, rano, u kolo i ništa se ne brini. Sad ću ja misliti za 
tebe. 

— Bog ti platije! — šane Anica i izgubi se u puku. 

Tako je to počelo, a već je za nekoliko nedjelja, poslije 
mise, Stana Josina liepo i milo pripoviedala skoro cieli jedan 
sat s Vranjkom Kacana Brkljačića. Znale su one i prije 
poslije mise izmieniti po koju'rieč i redovno se upitati za 
zdravlje, al većeg pripoviedanja nije dosad bilo. Sad je to 
bilo nešto posve novo. Stana je sve dobro promozgala, izpi- 
tala sa svih strana Kacanov rod do devetog koljena i sve 
našla u najvećem redu u svakom pogledu, a djevojka joj se 
veoma sviđala, jer je doista bila i naočita i stasita i odrje- 
šita i na glasu kao marljiva i spretna u svakom poslu. 

Kad je sa svim tim pitanjima bila načistu, nije se 
nimalo ustručavala, da Vranjki pokaže, da se zanima za 
njezinu kuću i obitelj mnogo više, negoli je to prije činila. 
Štoviše, dala joj je razumjeti po samoj Roži, da se nimalo 
ne ljuti zbog. sinova izbora. Izravno još nije htjela ništa 

govoriti, jer je željela, da sama najprije dobro namaže 080- 
vine, pa kad bude sve gladko i sladko među ženama, da se 
onda njih dvie izpripoviedaju i da stvore osnove, kako će 
navaliti svaka na svog čovjeka. 

Ito je sretno obavljeno, i među roditeljima nije više 
uobće bila nikakova tajna, što će se s djecom dogoditi, ali 
— ni jedne jedine rieči ne izmieniše muževi među sobom o 
tom pitanju. Bože, sačuvaj! Svaka bi njihova rieč bila kao 
Sveto Pismo, koja se niti poriče niti opozivlje, a one će 
take i biti, kao što je već sad njihova odluka i jasna i neopa- 
ziva, al još nije zrela za javnost. Josi je međutim bivalo 
svakim danom sve jasnije i jasnije, da u kući i gospodar- 
stvu ima previše posla, a premalo poslenika, pa se je nepri- 
kriveno nosio mišlju, da čim prije oženi odrasle sinove. Ante 
wobće nije bio vojnik, al je mlađi od Nikole, pa nije htio, da 
ga prvog ženi, nego odluči, da mora nastojati, kako bi svog 
prvienca Nikolu čim prije spremio pred žrtvenik — svakako 
s Anicom Kacanovom. Ta ga je misao obsjela pogotovo 
poslije nagle i neočekivane Tomine smrti, koja je.u grani- 
čarskoj kući, kad se radi o odraslu čeljađetu, vazda i te 
kako gospodarsko pitanje. Radi se o radnoj snazi, koju treva 
ili naknaditi, nadomjestiti, il za toliko nazadovati. 


Joso se je posavjetovao sa Stanom i pisao Nikoli, da bi 
ga ženili. 

3 u. »Našli smo ti i curu — pisao mu je. — Uvano se ne , 
ćeš ni ti ljutiti, kad ti rečem, da smo odlučili uzeti za te unu 
malu Kacana Brkljačića.« 

Nikola je dosta brzo odgovorio, da on, doduše, još nije 
pomišljao na ženitbu, no ako roditelji misle drugačije, on 
se ne može i ne će protiviti. Neka bude, kako oni odluče. Isto 
tako ne prigovara izboru cure. 


Na temelju njegova odgovora roditelji su posve  služ- 
beno obavili prositbu i zapisali napovied. Sve je išlo u naj- 
boljem redu, ni s koje se strane nije čuo ri najmanji 
Piigovor il zamjerka, jer je djevojčina kuća bila na dobru 
glasu, a i sama Anica je svuda ostavljala iza sebe samo 
najpovoljniji i najbolji trag pametne, vriedne i čedne dje- 
vojke. Sve je bilo spremno na Nikolin povratak, da budu . 
vjenčani. Nije bilo posve jasno, da li će se on moći posve 


osloboditi vojne službe ili će samo na neko vrieme moći 


19 


ostati kod kuće, no najglavnije je bilo, da će doći i da će se 
vjenčati s Kacanovom kćeri. ' 

I jednog dana je došao. Dočekali su ga svi veselo, samo 
je Kiki tuga iz očiju kapala kao užareno željezo. Na njezina 
su djetinja leđa pale tuge, brige i nevolje jedne ciele ne- 
sretne obitelji. Nikola ju je odvajkada neopisivo iskreno i 
toplo volio, a sad ju je posve razumio, i kad mu je pala oko 
vrata, s njom je skupa proplakao. To je bila jedina neugod- 
nost, koja ga je na povratku dočekala i srela. Nije nikog 
upitao o svojoj ženitbi, jer bi-bilo neumjestno i neukusno, 
a spomenula mu je samo majka s nekoliko rieči, iztičući, da 
ge moraju požuriti već i radi svieta, jer su napoviedi obav- 
ljene već pred nekoliko tjedana, pa bi bilo čudno i nerazum- 
ljivo, što još čekaju i otežu, kad se je i momak povratio 
kući, Nikola je to razumio i složio se s majčinim nazorima: 
treba svakako požuriti. Već je prvu večer, čim su večerali, 
izišao iz kuće pod izlikom, da je umoran i da ide na sjenik 
spavati, a uistini je krenuo ravno kućama Brkljačića. Nije 
išao u kuću svoje djevojke, jer bi to bilo neprilično, nego u 
susjedstvo, gdje se je namjerio na nekog momka i zamolio 
ga, da na pametan način izazove iz kuće — no ne reče, 
koga, pa ga momak upita: 

— A koga ću ti zovniti?! 

— Bog s tobom! Kad vidiš mene, pitaš — koga bi 
zovnije?! — odgovori mu Nikola izpod glasa i nasmije se. 

E, ne boj-se! — odgovori momče, pa se i samo 
zasmije. — Samo se tako šalim: A znam, koga tribaš. 

Reče i zamače u mraku. Nikola se je sklonuo pod neki 
hrast, postrance od puta, da ne može nitko na njeg naba- 
sati. Nije dugo čekao. ' 

— Eto je! — šane mu momak i nestane u mraku, a 
malo poslije njega se pojavi ženska spodoba, točno Vranji- 
čine veličine i izgleda, kako je to Nikoli ostalo u pameti. 


— Dobar večer, divojko! — šane joj on i pruži. joj 
ruku, stupajući joj u susret. ' ' 
— Bog ti da dobro — odgovori i ona šaptom. 
. — Evo me ranije, neg sam i mislije — opet će on. 


.— Neka te, Bogu vala. 
Dugo su se držali za ruke i stajali jedno spram drugoga 
na dva koraka udaljenosti. Djevojka poslije nekog vremena 

povuče ruku k sebi i malko se odmakne. To je.bi 
zao ; je. bilo posve 

— I zdrava si?! — reče Nikola. 

— Vala Bogu, ka drinovina od i djevoj 

po , ž — odgovori djevojka pri- 

gušenim glasom, kao što se i priliči, da u mraku da 
8 momkom. Ne govore, doduše, ništa ni zla ni ružna, a već 
su i napovjeđeni, al se ipak ne pristoji, da ih drugi čuju i 
vide tu u mraku, posve same. — A kako si ti preživije? 

— Ha! Da ti pravo kažem ini jbolj a: 

M vo kaž — sam najbolje, al je sve 
pano kei Moglo j' biti i gore, nego sam se sitno izko- 
elja. A moglo j" svašta biti, da nije bilo ćeg i j 
sritne zvizde. ; ' : pan na nn 

— A što j' bilo?! 
— Zapravo: nije bilo ništa, al ni j 
lak. s Ć : nikog je poganac poteza 
Ha .. mene svrbili dlani, pa sam opalije ka 
nom povelikom gospodinu, da su mu uva 
zvonila sva zvona u glavi. npr na 
— Jadna ti majka ne bila! 


E — 481 ništa! Rekli smo, da j' un sam naletije, i nikolka 
A i pe da j ka bilo, a i njemu je bilo draže, đa smo 
i varali nego da smo mu rekli j* B 
mislili, da est, s nk a ingkoki 
Neko su vrieme pripovi i ješ 
, poviedali koješta, a onda se Nikol 
va . . s . . . ? a 
a djevojci i ogrli je. Ona se nije branila, no nije njega 
ka ia ? " el prepustila njegovoj snazi i ljubavi 
'rivio e k sebi i srdačno poljubio, a ona mu j jaž- 
ljivo i sustezljivo uzvratila cjelov. ' Mije an, 


— Mala moja — šaptao j đ X 
dočeka, da dođem... : 3% ou g zanosu «= jedva sam 
— Ija sam edva č > : 
šaptom. va čekala, da dođeš — odgovori ona 


— Sad, još Eto, mal 
, š , ... Eto, 0, pa gotovo — govorio je Nikola 
me je grlio i cjelivao. Osjećao je u žilama požar 
po i jubavi, a u mozgu vrtoglavicu sreće i izčekivanja 
aća veli, da ćemo brzo pirovati.,. 
— I moji tako vele... 


— E, e: sve su se dogovorili brez nas, a o nami 
— Mi moramo slušati! — reč PM 
: : eče ona malko povišeni 
glasom. — Mene nisu mnogo ni pitali. parena 


ži 


(LA da su te pitali?! — prihvati on veselo. 

— E... — odgovori ona otežući. — Zna se... 

. —1I ja mislim! — potvrdi on i zapečati joj usta cje- 
lovom, koji je svom snagom srknuo iz dna svoje duše i 
udahnuo ga u njezino srdce i dušu, kao da ga je prenio sna- 
gom 'groma i odlučnošću najneobuzdanije snage i zanosa. 
Gušio se je; cjelivajući je, te je jedva razabrala njegove 
rieči: — Volim te, jako te volim... 2ia 

< ja tebe i vala ti, što si taki... 

— Zlatna moja! 

— Jedini moj! : 

Sliedeće nedjelje su djevojku još pratili djeveri k miši, 
jer je vjenčanje određeno istom za dojduću nedjelju. Nikola 
je udesio tako, da dođe u crkvu poslije svih, kad je plovan 
VE bio kod žrtvenika. To je tako želio, jer iako je on bio 
strahovito odlučan i muževan, kad se je radilo o ljudstvu i 
obrazu, bio je ujedno i neobično sramežljiv na sve, što:bi 
moglo imati u bilo kom obliku kakovo izticanje, svraćanje 
pozornosti na sebe, hvalisavost i slično. To jednostavno nije 
podnosio, a i te kako mu se činilo neprilično i djetinjasto da 
stupi -u: puk zajedno sa svojom budućom ženom, koju još 
prate njegov brat Ante i stričević Jure kao neku dragocje- 
nost, koja je njemu samo namienjena, a zasada dolazi među 
narod samo zato, da je svi promatraju i da se dive njenoj 
mladosti i ljepoti. Još bi samo trebalo, da se i on postavi 
negdje iza hje, pa da i njega motre i da mu se dive! Nikola 
bi podivljao već na samu pomisao, da bi se tako što moglo 
dogoditi. : 

Ušao je gotovo najzadnji na velika vrata i stao posve 
pod zvonikom, tako da su ga konopi s tornja milovali po 
leđima, a kad je zvonar htio zvoniti, morao mu se je Nikola 
ugnuti i stupiti korak natrag prema vratima. Kad je misa 
bila gotova, izišao je među prvima i odmah se našao u 
vrtlogu rođaka i rođakinja, koji su ga obkolili i skoro za- 
davili zagrljajima i izsisali cjelovima. Letio je iz ruke u 
ruku i sve se nenapadno brisao, da odstrani tragove sta- 
račkih usana, koje su mu izkazivale svoju ljubav i naklo- 
nost. U blizini se je našla njegova majka Stana, koja je 
smatrala svojim i pravom i dužnošću, da bude kraj njega, 
pa da i na sebe navuče barem malo obće pažnje, koja je 

namienjena njezinu sinu. Nije mogao izmaći pogledu svoje 
buduće punice Vranjke Kacanove, pa mu se i ona ubrzo 
približi, govoreći povišenim glasom: 

Biz Još te punica nije mogla ponuditi kajganom, kad joj 
nisi doša na ognjište, al te mora zagrliti i ižljubiti! Nude 
rano moja! ' 

I on je nju zagrlio i uzvratio joj cjelov. To mu nije bilo 
ni težko, jer ju je već davno zavolio, još prije nego joj se i 
u kćer zagledao, jer su se nekako i r6dali, a vazda je bila 
vrlo ljubazna prema svakom Kresojića, i malom i velikom 
pa su joj jednakom mjerom i oni uzvraćali. Sad je ta ita 
postala još užom i čvršćom. Pristupio je i Kacan, pružio 
mu ruku, stisnuo mu desnicu, stresao je, kao što biesan 
vihor trese visokim stablom, al ga ne lomi, prijateljski mu 
še nasmiešio i rekao mu: j 


— Baš mi je drago, što te vidim tako zdrava i đeđerna! 


— A, evo! — odgovori Nikola malko u neprilici, a krv 
mu udari u obraze. — Zdrav sam, pa unda sve dobro. 


— I veseje sam, što mi je Svemogući, slava Mu i vala 
da takog zeta! — reče Kacan veoma povišenim glasom ; 
baci pogled oko sebe, da vidi, koji ga sve čuju. — Esu i 
Brkljačići — Brkljačići, al su Kresojići vindar — Kresojići 
i nema im para! To ja velim! 

Nikoli je godila ta tastova izjava i pohvala, pa se je u 
neprilici, al ipak zadovoljno i ponosno smijuljio. Pogledom 
je kružio po puku i nastojao, da vidi, gdje mu je djevojka 
no nije ju mogao opaziti. Pomisli, da je sigurno izišla s dje- 
verovima na mala vrata kroz sakristiju tamo prema  plo- 
yaniji, a odtud će oko crkve u kolo. Bilo bi u redu, da se i on 
uhvati u kolo, i to do njezine sestre il do koje druge blize 
rođakinje. Tako je to običaj il se je barem njemu činilo 
da bi tako moralo biti. Znao je, da njegova izabranica ima 
sestru, i odluči, da će se do nje uhvatiti. Međutim ga majka 
malko zdrma za rukav i potegne ga, da se nagne k njoj, a 
kad je to učinio, šane mu u uho, da mora s njom gile u 
Mrkobradušu, da se pomoli Bogu nad grobom dida Kresine ' 
1 ostalih pokojnika iz njihove kuće. Nije protuslovio, nego 
se lagano izvine iz družtva, koje ga je okruživalo i reče: 


— Moram s majkom na groblje! 

Svi su to razumjeli i pustili ga, a koji se nisu htjeli 
s njim razstati, ti su ga pratili, pa se stvorila ciela povorka, 
koju je on vodio. Bile su to izključivo žene i djevojke i 
nekoliko dječaka. Kad je obavio i tu dužnost, vrate se opet 
u puk i stanu nedaleko kola. Kraj Nikole je stajala njegova 
majka Stana. Tražio je pogledom Vranjicu i djeverove, pa 
kad nje nije nikako mogao opaziti, uznemiri se, a to tim 
više, što je vidio, da među djeverovima, koji su bili kraj 
kola, stupa Anica, umjesto da je ona u kolu, da igra, a među 
djeverovima da je Vranjica, kojoj i djeverišu. ' 

— A di je Vranjica? — upita šaptom, uzdrhtanim gla- 
som majku. 

— Koja Vranjica?! — upita ona. 
' — Koja?! — odvrati on ljutito, al posve“ tiho. — Pa, 
znaš, koja: Kacanova Vranjica! Di je una, kad je među 
diverima Anica?! 

— Bog s tobom! — odgovori mu majka Stana. — Sa- 
njaš ti! ' 


2 


Nije se uhvatio u kolo, nit je i s kim više progovorio. 

Oči su mu se zakrvavile, a po narodu, i po crkvi, i po 
lipama, i jasenju, pa sve do na Velebit pala gusta koprena 
magle. U glavi mu je šumilo i zujalo i brujalo kao u 
gniezdu razbješnjelih stršenova. Svaki mu je živac trzao i 
htio odletjeti iz svog sklopa i sastava u nekom nepoznatom 
pravcu i sa zadaćom, koja Nikoli nije bila jasna, al je posve 
nesumnjivo osjećao, da nije u skladu ni s čim, što je do tog 
časa mislio, osjećao i želio. Čuo je, da mu oni oko njega 
nešto govore i on je nastojao, da im odgovara, a vjerojatno 
je i odgovarao dosta suvislo, dok nije nitko primietio, da to 
više nije onaj, koji je do čas prije s njima bio i sad se 
povratio iz groblja. Sigurno je odgovarao dosta dobro, a 
pomagalo ga je i to, što su se žene oko njega natjecale, koja 
će što prije i što više izgovoriti, pa nisu čekale ni na red 
međusobno ni na njegove odgovore. Tako se u toj obćoj 
zbrci nije moglo točno paziti na svaku rieč ni njihovu ni 
Nikolinu, pa ga je to posve dobro prikrivalo. 

Nije nikako mogao pravo prosuditi, što se to s njim 
događa, a pogotovo mu nije bilo jasno, da li tu ima kakva 
pametna izlaza i pomoći. Svakako je to nekakovo začarano 
vilinsko kolo, koje se je oko njega omotalo bezbroj puta, i 
gad on tu stoji kao sulud i pita Svemogućeg, što je to, o 
čemu se zapravo“ radi i zašto je to sve tako izprepleteno, 
čemu je bila potrebna ta komedija, i što je zgriešio i Bogu 
i svojim roditeljima, da iz njeg prave budalu. 

— Svemogući moj — šanuo je i ogledavao se oko sebe, 
kao da se budi iz težka sna. Uperio je ukočen pogled prema 
djeverovima i zaručnici, nadajući se, da se možda ipak vara, 
da sanja il da je poludio. Svako bi mu rješenje bilo milije 
neg istina, ako je onaka, kako je on sad naslućuje i gleđa 
pred sobom bez ikakova izlaza i pomoći, bez i najmanje 
nade, da bi moglo biti nekako drugačije nego mu se sad sve 
to pojavljuje pred očima. 

Slika je bila ista: među djeverovima je Anica, i sad se 
sve troje hvata u kolo. Tu nema više sumnje: Anica je 
zaručnica, on je s njom napovjeđen, on bi se s njom morao 
vjenčati, a vjerojatno je s njom sinoć razgovarao... Sve- 
mogući Bože!... Obori pogled, zamisli se, eda bi našao 
izlaz i tumačenje, no sve mu je bilo i u glavi i pred očima 
mutno, zamagljeno i, posve nejasno i nerazumljivo, pa po- 
vuče majku za rukat i nenapadno joj namigne, omahnuvši 
glavom, da pođe za njim. Čim su se malko izmakli između 
ljudi i žena, on stade pred njom, čvrsto joj se zagleda u oči 
i upita prigušenim glasom: 

— Di je Vranjica Kacanova?! 

Bb .== Ma Bog s tobom! — odgovori Stana. — Uprav ti 
nisi na svoj šesti, kad me po drugi put to pitaš, kun da ne 
znaš, da se una udala već prid nikolke godine. 

BH Udala se?! — prociedi Nikola kroz stisnute zube, jer 
bi inače bio riknuo od bola i iznenađenja. 
= — E, e. Ja sam mislila, da ti to znaš. Udala se za Mar- 
tina veljbabe Stipana Blaževića u Vraniku. 

— Veliš: prid nikolke godine?! 

— E! — potvrdi Stana, a Nikola zaniemi i obori glavu 
na grudi. 

Majka ga je neko vrieme izpod oka u dvoumici motrila 
a onda upita polako, okolišavajući i sve kao da i bi i ne bi: 

— A uprav si ti na nju mislije?! 

Nikola ne odgovori, kao da nije ni čuo njezinih rieči. 
Ana ga je i opet neko vrieme šutke motrila, a tad reče: 

— Jer pitaš za nju? 

On ne odgovori ni na ovo pitanje, nego se malko izmače, 
kao da se otimlje, i. pođe među narod, a Stana posve neod- 
lučno krene za njim. Više nisu ni rieči progovorili. On je 
stajao niemo kao okamenjen, opet okružen od nekih tetaka, 
strina i ujna, koje su ga neumorno salietavale pitanjima, 
a kad su opazile, da odgovara nemarno i nevoljko — jedna 
je drugoj odgovarala. On je čuo oko sebe ženski žamor, al 
nije ništa razumio nit se je trudio, da prikrije svoju zabunu 
i. smetenost. Lomio se je u posve nesuvislim, neodređenim 
i nedovršenim mislima, što bi morao i što smije učiniti, no 
nit je koju misao dovršio nit je što zaključio. Neočekivano 
mu pade pogled na otca, pa se bez razmišljanja i oklada 
uputi ravno k njemu. 


— Oćemo li, ćakane, kući? — upita ga izpod odiše 

— Mislije sam — odgovori mu Joso također tiho —.da 
bi s prijateljima otišli k Tomiši na užnu. 

— Nemoj, molim te, danas — odgovori Nikola. -— Ni 
kako mi nije sve trave. 

— Što ti je? — iznenadi se Joso i zagleda se u sina 


razrogačenim očima od čuda i iznenađenja. Što bi moglo 
faliti takom momku, kojim bi mogao razbijati pećine?! 

— Mučno mi je — odgovori Nikola suho i odrezano. -—— 
Najvolije bi mam kući. 

— Ne 'š ni u kolo? 


— Nikako! 

— Bit će zamirke. 

— More! Neka bude — odreže on. — Sad ne mogu, a 
već ćemo izpraviti. Ima vrimena. Ajmo kući! 

— Moram se sastati s prijateljim i reći im — govorio 
je Joso šaptom, naglo se prekinuo, da poslije neodlučne 
šutnje rekne poluglasno: — Al što ću im reći? 

— Esi li im bije reka, da ćemo k Tomiši na užnu? 

— Nisam. 


— P' unda?! Ko te vuče za a9 da im sad spominješ, 
što im nisi spomenije, kad ne more biti, kako bi želije?! 

— Est i tako! — potvrdi Joso. — Nego, ne moreš radi 
svita pobići prvi kući. Ne zna narod, što j' tebi, pa će svašta 
misliti. 


26 


\ 


(Nikola ne odgovori nego polako krene prema onoj 
strani, kud se ide njihovoj kući, pođe nekoliko koraka, onda 
naglo stane, okrene se i reče otcu posve tiho: 

— Ostat ćemo još, al u birtiju ne iđemo. 

Poslije tih rieči odlučno zakorači prema kolu, uhvati se 
i zaigra s ostalima. Češće je bacao pogled na Anicu, jer je 
znao, da na njeg sad vrebaju stotine očiju, pa nije htio, da 
itko išta primieti. Ona mu je veoma skrovito i oprezno 
uzvraćala tople poglede, a krv joj je u mlazovima navirala 
u lice. Sreća joj je sievala iz očiju i iz svake pore na raz- 
buktalom licu. Bila je doista i liepa i stasita, te Nikola nije 
mogao s te strane ništa prigovoriti, ali — nije bila ona, koju 
je on volio! Gorio je od nestrpljenja, da čim prije dozna i 
vidi, kako je došlo do te strašne zabune. Razmišljao je, što 
smije načiniti i koliko će moći podnieti. Nema sumnje: dje- 
vojka je i liepa i privlačiva i naočita i zdrava ko drenovina! 
Sve je to istina. Štoviše: mnogo je čvršća i izglednija od 
Vranjice, pa kad bi netko mogao posve nepristrano ocje- 
njivati njih dvie, svakako bi Anica bolje prošla. To je 
iština, ali — Nikola voli onu drugu. Sve je sile skupio, da 
se svlada, da u puku nitko ne opazi, što se u njemu odi- 
grava, a da ipak ne presieče svojih staza i mogućnosti. 

Među prvima se je uputio kući i povukao ćaću Josu, 
da ide i on. Putom mu se nije približio, već je pripoviedao 
S “ostalima i nastojao, da bude veseo i naoko dobro razpo- 
ložen, no čim su stigli kući, uhvatio ga je nasamu i rekao 
mu mirno, odrezano i odlučno: : 

— Čakane, oprosti mi, što ću te ništo upitati. 

.— Nude, nude — prihvati Joso posve mirno, niti ne 
sluteći, o čemu se radi. Pa 

— Nije lipo, al ti moram sve reći. I ne zamiri mi. 

— Nude, nude! — opet će Joso. 

— Ja sam se još prije, neg sam iša u vojsku, zagleda u 
Kacanovu ćer. Nije lipo, da s tobom divanim o tom, al 
moram. 

— Neka, neka —  hrauno ga otac, — I veliš: zagleda 
se u Ko š 
— E, e. Molim te, esi li to m. 

— To mi je sad prvi glas — odgovori Joso posve mirno. 
— I uprav nisi to zna?! 

— Nisam ne, al mi je drago, da smo unda pogodili unu, 


koju si i sam izabra! — reče Joso i zadovoljno se nasmije. 
— Uprav se o tom i radi: vi ste meni izabrali drugu! 
— Kako drugu?! — iznenadi še Joso. 


— Ja sam se bije zagleda u Vranjicu, a vi ste meni 
odabrali Anicu! 

— Kako, kako?! — priupita Joso i zagleda se u sina 
kao ubezumljen. : š 

— Ovako, kako ti velim: ja sam bije odabra Vranjicu, 
a vi mi odredište Anicu! 

— Duše mi, nisam zna! — odgovori Joso posve si- 
gurno i uvjerljivo, a na licu mu se je odrazilo iskreno 
žaljenje. — Al da sam i zna, već je bilo kasno, jer su Vra- 
njicu udali još prid nikolke godine. 

— Ne bi bilo kasno, jer bi unda ja bije reka, esam li 
zadovoljan s Anicom il nisam. Ovako me niste ni pitali, a 
ja sam bije zadovoljan, jer sam mislije, da se radi o 
Vranjici. 

Joso je oborio pogled preda se, mukom zamuknuo i 
težko odpuhivao. Glavom su mu se vrtjele najteže misli, jer 
se je prenio u sinov položaj i razmišljao, što bi on na nje- 
govu mjestu rekao i učinio. Poslije dulje ledene šutnje reče 
on prvi i podigne pogled k sinu: 

— Al sinoć si uvano bije š njom?! 

— Esam, ćakane! — potvrdi Nikola posve jednostavno. 
— I pripovidali smo lipo i, nemoj mi zamiriti: i poljubili 
smo se, da prostiš, al je bila pomrčina, a mi pod rastićem, 
i ja sam mislije, da divanim s Vranjicom! 

— Tako?! 

— Uprav ovako, kako ti velim. Glas im je isti, stas im 
je isti, a imena nismo spominjali, i tako je to sve prošlo. 

— E, a sad... 

— Sad, ćakane, nema druge: ja ću je uzeti! — reče 
Nikola odlučno, a tmuran i mrk pogled baci prema Velebitu, 
kao da u njegovoj veličini traži pomoći, okrepe i utjehe. 

— Evala ti, sinko! — odgovori Joso i pruži mu ruku. 
— Pravi si čovik... I ne moreš drugačije, kad je tako izašlo. 

Nikola je šutio kao zaliven i stiskao zube, kao da se 
boji, da bi mu preko njih moglo uteći nešto, što ne bi htio 
ni pred sobom, a kamoli pred kim drugim reći. Joso se je 
zamislio, nekoliko puta bacio pogled prema Velebitu, kao da 

tamo hvata sinov pogled, koji je bludio po golim vrhuncima 
i hvatao se kukova Svetog brda, a onda opet pogledao nje- 
govo lice. Učini mu se, da je potamnilo i propalo za ova 
nekolika sata, odkad je doznao, što ga sada muči i grize. 

— Nego, znaš, moj junače — opet će Joso, osjećajući 
dužnošću, da ga razgovori i razbadri — kad je tako, što bi 
sad?! Kad se j' una udala, mora bi svakako drugu, a na moj 
račun, Anici nema prigovora. 


— Ja ne divanim, ćakane, o tom! — odgovori Nikola 
povišenim glasom. — Da ti pravo velim: u meni kopa ovo: 
ko mi je to kumova?! ' 

— Na moj račun — niko! 


— Ja bi volije neg bogzna što, da j' tako, al ne viru- 
jem! Ne bi se Vranjica bila udala, da ne upita prije... 

— Koga bi bila upitala? 

— Već bi una bila pogodila, koga .bi pitala. 

— Este li se bili što dogovorili? ' 

— Što bi se dogovarali, kad sam ja odlazije u vojsku?! 

— Kad se niste ništa dogovarali, unda joj ne smiš za- 
miriti, što nije nikog ništa pitala. J&r bi pitala, kad se niste 
ništa dogovorili?! 

— Oprosti mi, ćakane, što ovako s tobom divanim, al 
moram: ima dogovora i brez riči. Nisam joj ništa reka, al 
je više vidila neg bi joj ja bije moga sikirom naprisicati riči, 
I una je sve vidila i znala i ne bi se bila samo tako udala ni 
za blaženog Blaževića, dok ne bi bila dobila glas od mene, 
da tu nije niki prismrdije!... Al sad — iz ove kože nikud. 

a E, da. I, što ću ti divaniti: nemoj unom ditetu ni 
reći. 

— Kome ditetu? 

— Anici. a 

Nikola ne odgovori ništa, jer da je samo jednu progo- 
vorio, bio bi se možda odao, da baš na nju temeljito sumnja, 
Jer se je sjetio, kako joj je Vranjica morala vazda lagati i 
pričati bajke, kad bi se sastala s Nikolom, a Anica slučajno 
odkrila, samo da je ne tuži roditeljima. Vranjica je uobće 
imala o sestri najlošije mišljenje, koje je išlo tako daleko, 
da ga nije ni pred Nikolom tajila. A to je strahovito mnogo, 
jer je najsvetije načelo, da se o ukućanima nikom ne govori 
ni jedne loše, pa da je ne znam kako bliz taj netko izvan 

kuće i ne znam kako loš taj u kući, o kom bi se moglo loše 
govoriti. Vranjica je ipak o sestri govorila veoma nepo- 
voljno. Na stvari nimalo ne mienja težinu te pojave, što je 
ona to govorila momku, kojeg je veoma voljela i za kojeg 
je vjerovala, da će je uzeti. Sve je to sad Nikoli sievnulo 
pred očima, svladao je navalu čuvstava, živce zgrabio i 
zauzdao, pa odlučio, da posve hladno i mirno sve izpita 1 
izvidi. Uzet će je svakako, jer ne može ni svome ni Brklja- 
čićevu ognjištu nanieti sramote, da ostavi curu — bez ika- 
kova razloga. Doista: to bi bilo bez ikakova razloga, jer 
nitko ne bi ni mogao, a tko bi i mogao, ne bi htio vjerovati, 
da je Nikola bio u zabludi s obzirom na samu osobu dje- 
vojke, koju kani uzeti. On je već bio zreo čovjek, dobrano je 
poznavao ljude, a po svojoj je naravi naginjao, da ih radije 
sudi strože neg blaže, pa se nije nimalo zanosio sanjama 
o nekakovoj dobroj volji braće ljudi, a pogotovo sestara 
žena. On je vjerovao, da su ljudi i žene gadovi i podlaci 


“osim samo malobrojnih iznimaka, pa se je prema tome i - 


ravnao, ne očekujući nikad ni sućuti ni oproštenja, a niti 
razumievanja. Samo pametni i dobronamjerni mogu raz- 
umjeti, a koliko je takih u toru Gospodinovu?! Samo je 
malobrojnima nos jedina zapreka da ne pasu travu, a ne- 
kima ne bi smetalo samo malko preoblikovati glasnice, pa 
da posve uspješno i srdačno rokću. 

To je bilo Nikolino mišljenje o braći ljudima, pa je 
prema tome stvarao i odluke o svom daljnjem postupku. > 

— Molim te, ćakane, nemoj nikom ni riči reći, da mi 


se još i ne rugaju — rekao je otcu, kad su osjetili, da je 
vrieme, da idu u kuću među ostalu čeljad. 
— Tako j'! — odgovori Joso priekorno. — Kako moreš 


i pomisliti, da bi ja kome što reka, kad vidim, kako j'?! 
Nego, nemoj više ni ti po tom brljati i prikopavati, man 
pribaci priko sebe, dušu u se, a otvori oči i pomoli se .Sve- 
mogućem, pa će sve biti dobro. 

— Ne boj se, ćakane — odgovori Nikola nasilu mirno. 
— Ne ću ja načiniti nikakve benolije. : 

Govoreći tako, bio je načistu, da će tom pitanju ići do 
koriena i izpitati ga na sve strane, a najzad će potražiti i 
samu Vranjicu, da i od nje čuje. Nije moguće, da prenese 
bez uzbune, ako ima i najmanje zlobe i prevare bilo s koje 
strane. . , j 

Kod objeda je Stani neprestano gorjelo pitanje ma 
usnama, da čuje, što mu je, jer uz najbolju volju nije mogao 
prikriti svoje zlovolje i biesa, koji su bili izmiešani i 
s tugom i s osjećajem sramote. Ipak se je svladala pred 
Josom, jer je vjerovala, da on ništa ne opaža, pa je jedva 
čekala, da se dignu od stolice i raziđu kud tko, da onđa 
uhvati zgodu, da se sa sinom nasamu porazgovori. I Nikola 
je opet iz svojih razloga želio, da s njom govori na samu, pa 
su se tako brzo našli. 

— Uprav si mi se danas razsvćdije! — reče mu majka. 

— Pita sam te kod crikve za Vranjicu Kacanovu — 
reče Nikola bez uvoda i okolišavanja — a ti si mi se čudila. 

F- E, e — potvrdi mu majka. — Čudila sam ti se, jer 
sam mislila, da si zna, da j' udata. 

— Kako ste došli, majko, na to, da me ženite s Kaca- 
novom ćeri? 

— A nije li prava i iz prave kuće?! 

— Ne velju ja, da nije, nego: ko vam je prvi spomenije? 

a Uprav, da ti pravo kažem, nije nam nitko ni triba 
spominjati, kad smo ja i Vranjka još iz mali čorapica pri- 
Jateljice i uprav ka i nikakav dalnji rod, pa smo se vaik 
pazile. 

m. — Vidiš, ja se ne sićam, da ste se ikad kod erikve po- 
dulje zadržavale edna s drugom — reče on i sumnjičavo je 
poče pozornije motriti. : 

— Ti si zaboravije. Al esmo, esmo vaik nas dvi lipo ka 
rođene sestre. Ne pamtiš ti to, jer si bije malen. . 

: Al ti je vindar niko mora prvi spomehniti, da me ženiš 
iz njezine kuće s Anicom? 

— More i tako biti, al ja se uprav ne sićam, da mi je 
ko spomenije, prije neg sam ja sama bila odlučila. 

Stani je bilo posve jasno, da nešto nije u redu i čuvala 
Se ko žive vatre, da išta reče, po čemu bi on mogao stvarati 


. g linje zaključke, a i njemu je bilo jasno, da je majka osje- 
$ la pogibelj i da se je začahurila i zavila u neprobojnu 


hrpicu kao jež, kad osjeti neprijatelja u blizini. Odluči, da 
moe prenagli, da se ne oda i da ne smije sustati. Ante su 
Me iono, unuk kovača Dane, koji su djeverišali, bili svake 
edjelje na objedu kod Brkljačića, jer je to i u redu, da 
ostanu, kad djevojku doprate kući. Nikola je jedva čekao“ da 


dođu kući, jer je odlučio, da će i njih, jednog po jednog, 


ik 
Ka 

izpitati, da čuje, što oni znadu. Došli su istom oko popasnih 
doba i Nikola je odmah uspio, da ih razdvoji. Najprije je 
uhvatio nasamu brata Antu. 

— što priča nevista? — upita ga Nikola. 

— E, moj brate, ko bi sada š njom, kad si se ti vra- 
tije?! — odgovori Ante, smijuljeći se. On je bio vrlo dobro- 
ćudan, miran i blag mladić, koji se nije nikad .ni s kim 
svađao i vazda je nastojao, da svakom ugodi. Stog je i sad 
bio veseo, što je mogao bratu posve iskreno pripoviedati 
samo dobre i povoljne dogodovštine. 

— A molim te, ko reče ćakanu i materi, da nju za mene 
prose? 

— Uprav ti ne bi zna reći, al znam, da su potlje, kad 
su već čuli prvu napovid, pripovidali, da j' to tvoj izbor, jer 
da ste se vas dvoj zagledali još prije neg si ti otiša u 
soldačiju. 

— Tako?! 

— Čuje sam na svoje uši. 

— Sićaš li se, ko j' to divanije?! 

— Uprav... da ti pravo kažem, ne bi se sad moga sititi. 
Znaš, kako ti je iza mise pod lipami. Svaka svoju zaintači, 
pa nek i' dragi Bog sve razumi i upamti, al sam upamtije, 
da su tako divanile. 

— A što. j' rekla na to Anica? 

— Ne znam, e IP una to i čula. 

— A nisi je pita? 

— Što?! 

_— FEsmo li se nas dvoj još prije bili zagledali. 

Ante se dobrodušno nasmije i časak pošuti, a onda 
reče: 

— A j&r bi ja nju to pita?! Meni je dosta, kad vidim, 
da j' u devetom nebu, kad joj se tebe spomene. Voli te, kun 
da si jedino mužko na svitu! 

— Egi vidije?! 

— E, e. Jako te voli. 

— A kako, molim te, Vranjica? Spominje li Anica 
kada nju? : E 

—— Vranjica dobro. Vele, da j' rodila momka kolk na- 
oviljak. Sad mu je ništo priko godine i već, vele, i divani i 
skače, kun da mu je pet godina, pa ga did, prozva Sti- 
purinom. ; 

— A esi ti kad vidije Vranjicu, odkad se j' udala? 

— Esam, i pitala me za tebe. 

— Baš pitala za me?! 

— Est, očiju mi, i kad te je spomenila, oči joj se na- 
punile suzami, kun da si joj naniza rosu na kapke i tre- 
pavice. 

— Nisi je vidije, odkad ste odlučili, da me ženite i da 
joj budem svk? — upita Nikola, ne skidajući pogleda s bra- 
| tovih očiju. Promatrao ga je napeto i netremice, da mu ne 

izmakne ni najmanji treptaj oka. 

— Nisam. Nisam ni iša u Lovinjac. 
— A eV je Anica što spominje? 
— Ha... A što bi je spominjala?! Tako — ka sestru 

je spomene. . 

Iz ovog je razgovora razabrao ipak nešto: govorili su, 
netko je ubacio, da su se on i Anica zavoljeli još prije nje- 
Ž gova odlazka, a to je mogao ubaciti samo netko, kome je 
i bilo stalo, da se ne dozna istina. Razgovarao je i s Franom, 
no od njega nije doznao ništa više, a on nije pravo znao, 
da li je netko govorio, da su se njih dvoje zavoljeli još prije 
= Nikolina odlazka. Vranjicu nije vidio, odkad se je udala, al 
me je čuo, da je rodila sina ko snop pšenice, i govore, da je 
| sha, sretna i zadovoljna na svom novom ognjištu. 
| đ . Uzalud je pokušavao, da se pomakne dalje u svom sa- 
, znanju. Svagdje je nailazio na podpuno neznanje, jer u 
kući nije nitko ništa više znao negoli je već čuo, a ako je 
tko što i znao, osim majke, šutio je kao riba. 

Sliedeće će nedjelje biti vjenčanje, i on bi svakako 
morao još koju večer otići k djevojci na razgovor, a na tu 
UJ mu se pomisao uzbunila sva nutrinja. Svakako je želio, da 
što prije s njom govori i da je stavi na kušnju, al se je 
"pobojao, da bi mogao u naglosti reći koju previše i sve 
pokvariti, prije neg dozna istinu. Da izbjegne toj opasnosti, 
uspjelo mu je nagovoriti ćaću nenapadno'i kao posve na- 
ravno, da skupa idu k Brkljačićima radi dogovora. 

k. To je bilo u sriedu pred noć. Udesili su mudro tako, da . 
je to ujedno bio prvi posjet zetov tastu i punici, pa je baš 
stog i bilo pravo i u redu, da ga prati ćaća. Uzput su se 
onda i dogovorili u pojedinostima radi vjenčanja i svatbe. 
Nikola bi svakako bio mogao uhvatiti dobru zgodu, da se 
S djevojkom vidi nasamu i da se malko i izpripoviedaju, no 

on nije za tim težio, a to je svoje razpoloženje vješto prikrio 
velikom čednošću i sramežljivošću pred starijima. Možda 
nije bilo najduhovitije i nije baš njemu osobito pristajalo, 
no on je to na duhovit način preokrenuo u svoju korist, 
govoreći: ' 

— Ja se i Anica držimo starog adeta, pa ni ne tribamo 
ništa posebno dogovarati, kad vi stariji sve za nas uređujete. 

— E, zete, ta ti valja i evala ti! — reče Kacan veoma 
ponosno i zadovoljno. — Dok su naši mlađi tako mislili i 
radili, i Svemogući je, slava Mu i vala, među nji -slazije i 
blagosljiva i? s našeg. Svetog brda! > 
— Vele, da j' i naš Spasitelj — reče Joso — zaviriva 
u Liku tu sa Svetog brda, al vindar nije tije, da sađe 
k nami. 

— Vidije j', da ne triba slaziti, kad nam mbdbre i ozga 
pomoći! — raztumači Nikola, a Kacan odobri njegovo tuma- 
čenje i reče: 

— I u Svetom Pismu vele, da j' unaj reka: »Gospodine, 
nisam dostojan, da uđeš pod moj krov, nego ti samo reci 
rič, i meni je dosta!« Tako j' bilo i tu s Likom i s Ličanima. 
Nek se Gospodin samo nadviri k nami i nek nam se nasmije, 
a za drugo ćemo mi sve lako. 

— Tako i mi mladi ne tribamo ništa, dok vi stariji za 
nas i orete i sijete i mislite i skupljate Božje blagoslove — 
reče Nikola, ne gubeći ni jednog časa s vida ni svog polo- 
žaja ni svojih nakana. 

Samo je na razstanku nekoike tople rieči šanuo Anici i 
neopazice je uštinuo za slabine na desnoj strani, te je i ona 
bila posve zadovoljna i uvjerena, da drugačije nije ni moglo 
biti. Izričito joj je šanuo, da mu ne će biti moguće doći\ni 
jedne večeri, jer je podaleko, a posla previše, pa bi bilo 
grieh, da gubi vrieme, kad će i tako za par dana biti zaposve 
skupa. Anica je i to razumjela i odobrila, pa ni s te strane 
nije Nikola bio u brizi. Glavno mu je bilo — ne pokvariti 
naglošću i nepromišljenošću, a uzeti je tako i tako mora. 
Poslije će učiniti, što bude morao učiniti. 

Svatba je obavljena pristojno, bogato, al ne razkošno 
i razsipnički. Bili su pozvani svi Kresojići — a to je već 
velika četa i mužkih i ženskih! — zatim sve udate žene iz 
kuća Kresojića s muževima i onda još neki podalji. Bila je 
i Kikica sa svojim Milom, no osim njih dvoga su tu bili i 

Kikin prasvekar veljbaba Joso i prasvekrva Ika, te svekar 
Dujo i svekrva Stana, veljbabina najmlađa kći, kojoj je 
sudbina odredila, da održi otčinsko ognjište. Njima je po- 
gvećivana osobita pažnja, jer je to veljbaba Joso zasluživao 
već odprije u toj kući, a odkad je Kikica odvedena na nje- 
govo ognjište poslije težke nesreće, koja joj je zadesila 
otca, ta: je veza postala još čvršća baš uslied tih posebnih. 
prilika i nesreća, pod kojima je došlo do još dubljeg veza 
obiju kuća. ' 

Nikola se je vladao neobično liepo, čedno, nenapadno 
i veselo, tako da ni Stana nije mogla na njemu opaziti ni 
sjenke nezadovoljstva il mrzovolje, na što je svakako bila 
spremna, jer joj njegovo izpitivanje o Vranjici nije nikako 
išlo iz glave. 

— Esi sad sritna? — upitao je Anicu, kad su«sih oko 
pola noći izpratili na sjenik. 

— Bogu mome vala! — glasio je njezin tihi odgovor. 

— Ne tribam ti ništa govoriti o ćaći i materi — na- 
stavio je on jačim glasom. — To znaš i sama. Al, esi vidila 
sirotinju pokojnog strica Tome? 

— E, jadna ti sam za njima — odgovori Anica šaptom. 

— Ne bi dobro bilo, da se ogrišiš o mog ćakana il o 
moju mate il o mene, al neka bi i to bilo. I to bi ti moga 
nikako oprostiti, al ako bi se ogrišila o ovo koje strica Tome, 
zakla bi te ka pile, pa da te uprav plovan sakrije na oltar 
svetog našeg Roka. Esi me razumila?! 


— Esam! — odgovori ona veoma uzdrhtalim i nesi- 
gurnim glasom. 

— Kun da ti ne iđe iz duše?! — reče on tvrdo. 

— Kad tako divaniš... E 

— Divanim, kako mislim! — odgovori on veoma od- 
lučno. — Esi li me dobro razumila? 


— Esam, i ne boj se. 

— Unda se ne boj ni ti u tom pogledu, a za drugo ćemo 
još viditi, pa što nam Svemogući da. I, kako bi ti reka?! 
Tako: ne tribaš me se bojati, ako misliš i radiš pošteno, pa 
da j' uprav rušiti brda i pritakati jezera. Što god oćemo, to 
i moremo, ako mislimo pravedno i pošteno. Kad pomisliš, 
da meni moreš zamazati oči, unda znaj, da j' sa. mnom 
BVršeno, pa da se radi uprav o gnjiloj divljakinji; ako li si 
Mi pravi drug, pa se dogodi, ne daj Bože, da si zapalila 

crikvu i prikopala groblje, dođi mi ka drug i prijatelj, pa. 


ćemo skupa gledati, što ćemo i kako ćemo. Esi me razumila ? 


— Esam! — odgovori ona veoma tiho. 
— A znaš li, što to ja divanim?! ž 
 — Nisam blunasta, da ne bi znala, što divaniš! — od- 


govori ona dosta nabusito, a njega udari. njezin glas po licu, 
kao da ga dohvati ručicom zapaljene slame. 

— Aha! — odgovori on. — Samo polagano, divojko! 
Tako j' to morda i moglo dosad biti, ako j' ko tako tije 
s tobom, al odsad drugačije. Mogla bi ti sad postati moja 
žena, pa će unda biti druga pisma! 


— Pa, nisam ja ružno mislila — odgovori ona mnogo 
mekše i posve prestravljenim i uzdrhtalim glasom. —  Ni- 
sam, očiju mi moji, i ne ljuti se. 

— Ništa, ništa — odgovori on mirno, al je bilo očito, 


da je dobro zarezao boju i oštrinu njezina glasa i odgovara. 
— Bolje j', da se mam porazgovorimo — reče i uhvati je za 
obje ruke, kao da ju je dohvatio užarenim klieštima, i pri- 
tegne svom snagom tako, te nije bilo jasno, da li je to od 
pustog milja i veselja il je u ljutnji i mahnitosti neobuzdane 
snage. Ona zastenje, sva klone u sebe i posve se prepusti 
njegovoj snazi. Osjetila je, da ga se boji, pa ponovno 
prošapće: 

— Ine ljuti se... 

— Bože sačuvaj! — odgovori on. — Ako kome bude 
krivo i ža, bit će najprije tebi, unda, morda, i meni. 

Zašutjeli su, a zora ih je zatekla zagrljene kao dvie 
bršljanove grane. Nikola ipak nije bio ni mamuran, a kamo 
li pijan od ljubavi i zanosa, nego je triezno i mirno proživ- 
ljavao i svoje zadovoljstvo i svoje brige. 

— Draga si mi — šanuo joj je i poljubio je, a ona mu 
je odgovorila sramežljivim smieškom i šanula: 

— Pušti me. Moram ustati. 

— Još malo. 

— Ne, ne, ni malo — odgovori ona i poče se izvijati iz 
njegova zagrljaja. — Znaš, da mlada mora biti prva na 
nogami. 

— Baš mu vala, ko prvi spomeni mojoj majki, da tebe 


zaprosi! — reče on nenadano i ponovno je pospe vrućim 


cjelovima. 

— Tetka Roža Ivande Špalja — šane ona, naglo se 
trzne i ustane, sva sretna, nasmijana i blažena. 

— Una joj je prvd tebe spomenila? — priupita Nikola. 

"— Una, una! — potvrdi Anica, ' 

Nikola ne reče ni rieči, a mišiće stegnu, da ne bi koji 
treptnuo više nego je potrebno, da — ne pokaže ništa. U 
svojoj je duši osjećao, da se dieli na dva diela: jedan je 
posve zadovoljan s Anicom, jer je doista kao žena još više 
neg Vranjica, dok je drugi, koji traži put, kojim on to dođe 
do te neželjene zamjene. Ovaj drugi u njemu je jači, on je 
proračunat, on je miran, leden i odlučan, te traži razbi- 
strenje pod svaku cienu, Ništa mu nije ni težko, ni veliko, ni 
sveto, ni ogavno, ni odurno, što ne bi mogao il prihvatiti il 
pregaziti, samo da dođe do istine. Onda? Onda... To će ge 
istom onda vidjeti. Najprije mora doći do dna i vidjeti, što 
ge tu krije, pronaći poluge, koje su turnule njegovu Vra- 
njicu, da Blaževićima rađa momke kao naviljke. 

i S Anicom je živio u posve liepom i mirnom snošaju, jer 
je ona bila u kući i tiha i marljiva i obzirna prema svima i 
starijim i mlađim, a napose je posvećivala veliku pažnju 
maloj Kati i bolestnom Martinu pokojnog strica Tome. Vla- 
dala se je prema njima baš onako, kako je Nikola želio i 
očekivao. To ga je izpunjalo zadovoljstvom, al mu ni ta 
okolnost nije mogla stvoriti duševni mir, koji bi ga bio 
posve izmirio s činjenicom, da je postao Aničinim mužem, 
a da ni sam ne zna, kako. Sliedeće nedjelje poslije vjen- 
čanja vidio je kod crkve Rožu Ivande Špalja i javio joj se: 

— Evala ti, tetka! — rekao joj je skoro šaptom, 

— E Tonu, da sam dobro učinila?! — odgovori ona i 
uzvrati mu srdačni stisak ruke. 

sad Jabuka ti ne vali! — odgovori on. 

Više nije mogao s njom nasamu razgovarati, jer su ih 
okružile razne strine i tetke i ujne, čim su vidjele, da njih 
dvoje nešto potiho razgovaraju. Pred njima nije Nikola htio 
Pokazati, da s Rožom ima neke posebne razgovore, pa je 
progovorio još s nekima po koju rieč, s nekima se našalio, 
Kao upitao za zdravlje i otišao među ljude, da potraži ćaću 

M. Mora bi — reče mu tiho, da drugi ne čuju — skok- 
pi. u Lovinjae, da ujtim kod crikve Matana Polde Pave- 
ića, Un je bije sa mnom u soldačiji, pa imamo ništo divana. 

— Kasno ti je — odgovori Joso. — Moreš u nedilju 
tamo k misi. 

Nikola se zamisli. I sam je uviđao, da je doista već po- 
kasno, no on je bio nestrpljiv. Želio je čim prije odmotati 
to klubko oko sebe, kad je sad uhvatio za kraj konca. 

— Lovinjački je plovan mlađi od našeg, pa vele, da 
mnogo više pripovida u crikvi i da dulje čita misu. Uni su 
još u erikvi — odgovori 'otcu. 

— Est to, al ćeš vindar okasniti. Ne 'š nikog više zateći 
kod crikve. 

Nikola ne odgovori ništa. Neko je vrieme niemo stajao 
kraj otca, a onda se udalji i umieša u skupinu nekih mla- 
đih ljudi. On je stajao među njima, smijuljio se, kad su se 
drugi smijali, da tako pokaže, da prati njihov razgovor, al 
ga uistini nije ni zanimao nit ga je pratio. Samo je tu sta- 
jao, jer nije mogao valjano srediti i pregledati misli, jer su 
se kovitlale i motale mimo njegove želje i nastojanja. — 
Kako bilo, da bilo, mora podpuno razčistiti, da vidi, koliko 
je Anica kriva, a da je ona kriva, leglo je u Nikolinu dušu 
uvjerenje, kao što je sunce nad nama. Toliko je bio uvjeren! 
Radilo se samo još o pitanju, da li je svoju osnovu smislila 
prije, neg se je Vranjica udala, il se je istom poslije na nju 
bacila. Nije svejedno — — — 

Sliedeće je nedjelje rekao u kući, da će u Lovinac na 
razgovor s nekim prijateljima. Joso je već prije znao, o 
čemu se radi, pa je bio zadovoljan i prihvatio bez prigovora, 
a drugi nisu bili ni zvani, da izpituju il prigovaraju, al je u 
Anici zapelo i stalo joj u grlu. Osjetila je, da je nešto guši 
i sve potrzava za jezik, da upita, da čuje, da traži razjaš- 
njenje, al se nije usudila: progovoriti pred' ostalima, a na- 
samu nisu bili. Kad se je Nikola otišao preoblačiti, ona je 
pošla za njim, govoreći: 

— Ajme meni, nisam mu izvadila prioblačilo. ' 

_— Znaš li, di mu je? — upita je svekrva: 

— Ti si mi kazala — odgovori Anica i žurno uniđe u 
sobu. Pritrčala: je sanduku, u kom je stajala rubenina, 
otvorila poklopac i vadila, što je trebalo, govo- 


sagnula se, 
reći: — Nisam prije dospila. — Nek ti ne bude ža — — — 
“što bi mi bilo ža?! — odgovori Nikola dosta ne- 


hajno. Nije bio razpoložen za duge razgovore i objašnja- 
vanja, jer je već sav bio u Lovincu, u razgovoru sa svojom 

grzom nesuđenom Vranjicom. Sad je istom pravo osjetio 
koliko 5 voli i koliko mu je stalo do nje, kad ju je izgbe. 
— Eto, tako. Samo velim. Nisam dospila — govorila 


je Anica kao navijeno kolo N eej 
. . ego, ne 
povesti sa sobom? < bi li i mene moga 


— Kako?! — priu : ž . pa 
e pita Nikola, jer nije vjero aaa 

šime i : vao 
ušima, da je dobro i pravo čuo. J svojim 


— Velju, da i mene povedeš sa sobom, da vidim Vra- 


njicu — ponovi i raztumači ona. 
u OValtk. u parh nak . 
k xd m do m diverišeš?! Sad si se naučila na divere 
ne diverišu više tebi, sad bi diverišala ti?! — mia 


čin nasilu mirno, tako da se ni po zvuku ni po 
oji glasa nije nikako dalo: jučivati 
' zaključivati na nje 

m D . *vi-. . . 2 . ovo ras s 
loženje i mišljenje o toj ženinoj želji. š A 
m my vele — govorila je ona veoma toplo i 

meko: — Čovik i žena iđu vaik skupa, a nas dvoj sad 
čovik i žena. ' a 
ma e je veoma mazno, raznježeno i sve mu se na- 
Xa “ a : * ogra i poljubi. On je to odmah primietio 
etvarao, da ne vidi, jer je j izazi 

vara u njemu izazivalo 
protivne osjećaje od oni koje j jeti i 
A dk, kod sar DR 
MEN. X Je je ona željela doživjeti i 
E. m ka < hi mi biti, da te ne vidim cili dan — govo 
, kao da izteže sa dna duše i i jtečni : 
i i zalieva najtečnijim i j 
sa < i naj- 
slađim sokovima svoje ženske duše i srdca. — Tako — i: 


da te samo gled e TD 
: am govorila i A 
njedra i lice. je 1 posve mu se uniela u 


ie ju je osjetio, oči su mu se zasjale, a disanje 
 sakežatao oči rubu osjećaja, da izpruži so 
sto sebi, no u zadnji se č i 
A čas svlada, zatomi 
f s je udarilo i j je j 
or o po mozgu pitanje, koje je glasno 
— Odkud to tebi?! 
— Što — prošapće i privij 
uk ) pće ona 1 privije mu se kao pijavica 
ma 1 PARE, m2 . 
=. kat o. odgovori on i odgurne_ je od sebe, no ni 
A 2. ito, da bi je mogao uvriediti i izazvati na od- 
X B g ko kao posve slučajno, oblačeći ge. — Nisam 
od a vidije — reče on blago, s posve sviestnom 
; epo i toplo razgovaraju, pa je poljubi, ali nije 

ni približno odgovarao na njezino razpoloženje. — Po noći 
se ni ne vidimo, pa nisam još ni vidije, kakva si, kad se 
ljubimo. 

_ Sad me vidiš! — odgovori ona mnogo smionije, nego 
to redovno čine graničarske žene, koje su i čedne i sramež- 
ljive, a kad to i nisu, svakako uspješno to glume pred sva- 
kim starijim, a u prvom redu pred svojim čovjekom. — 


Što ću ti se pretvarati?! Taka sam — reče i upije se u 
njega. — Volim te, i moj si, i ne dam te nikom na svitu. 
— Ne boj se! — odvrati on, smijući se. — Nije niedna 


poletila, da ti mene otimlje! 

— Bog zna! Ja bi vindar najvolila, da sam vaik s to- 
bom, pa kako tebi, tako i meni. 

— A da ja okrenem u ajduke?! — upita on, smiešeći se. 

— Ajme meni, lipote! — uzklikne ona posve iskreno 
i oduševljeno. — Sva bi se zavila u srmu i zlato! Vidije bi 
unda, kakva sam ti žena! 

Nikola se je začudio svemu, što je tu sad vidio i čuo. 
Nije prije ni slutio, kakve se sve mogućnosti u njoj kriju, 
a posve se je zblanuo od pustog iznenađenja, što ona i reče 
sve, što misli i osjeća. — Da je u njoj — može biti, i čovjek 
nikad ne zna, što se u kome krije, al da ona to ovako iz- 
trese pred njim i da se tako raznježi i otvori i srdce i dušu, 
nije ni redovna pojava nit je bilo očekivati, sve da ju 
je i temeljito poznavao. Svakako — Nikolu je ovaj razgovor 
zbunio, smeo i ubacio novu zabunu u njegove prijašnje misli 
i nakane, koje ionako još nisu bile ni određene ni jasne. 
Sad je osjetio i u glavi i u duši podpunu maglu i smjesu 
čuvstava i osjećaja, koje ne bi razredila i sredila nego po- 
sebna, izvanredna milost nebeska. 

Nije mogao progovoriti, samo ju je niemo i posve ne- 
odlučno promatrao kao zatravljen, no tko bi ga bio sa strane 
motrio, ne bi bio mogao odlučiti, je li tužan i preneražen il 
je veseo i zatečen prevelikim nasladama svih ćutila. Gledao 
ju je kao iz oblaka u magli, kao iz sna u priviđenju i nije 
nikako bio načistu, što se to oko njega događa i kud to vođi. 


— Oćeš li me povesti? — upita ona poslije duže 
šutnje i mazenja. — Bit će ti lipše, kad budem uza te. 
.— Drugi put! — odgovori on nesigurno i neodlučno, 


dok je uistini htio odlučno odbiti i samu pomisao, da ga 
prati bilo sada, bilo kada! — Moram se i kapitanu javiti — 

— Pravom čoviku! — reče ona podrugljivo. 

— Oho! — uzklikne Nikola posve izvan sebe. To je bilo 
daljnje i najveće iznenađenje, koje je danas s njom doživio. 
— Kako ti to divaniš?! 


— Da sam mužko, i drugačije bi! — odgovori ona po- 
sve mirno. 
— Nude, nuđe! — reče Nikola, ne snalazeći se pod te- 


žinom njezine izjave, koju je izrekla, kao da bi popila čašu 
vode, a ujedno je ruke neprestano ovijala oko njega i pre- 
vijala se lako i umiljato kao sladkovina. a 

— Pitaš, kun da nisi ništa čuje, odkad si doša?! 

— A što bi čuje?! 

— Nije dosta gadu, da za svaku malu sudi na batine : 
i ljude i žene i dicu, man je najzad dogna kumpaniji nika- 
kvog ženskog mazgilja, i sad una dili šibe i mužku i žensku. 

— Bog s tobom?! — reče Nikola. — Sanjaš ti. 

— I zbilja ti to još nisi čuje u ovo dana, odkad si 
doša?! 

— Sama vidiš na meni, da nisam ništa dosad čuje — 
odgovori Nikola i zagleda se u ženu, kao da taj čas dolazi 
k sviesti iz najveće nesreće, pa ne razumije, što se je to 
s njim dogodilo 

— Zove se Cuja Delač — reče Anica. — To j' kapitan 
načinije, vele, samo da nam se još više naruga. Nije dosta, 
da ljudi budu batinati, nego i' još — žena batina! 

— Eto: da ti pravo kažem, uprav ne mogu virovati, a 
znam, da mi nemaš rad šta lagati — reče Nikola i ustane, 
dižući svojim tielom i Anicu, koja se je bila oko njega ovila 
kao bršljanova loza. 

— Kad budeš kod kapitana, samo ga upitaj za Cuju, 
ka da ništa ni ne znaš, što narod o tom misli, pa ćeš čuti, 
što će ti reći. 

Nikola ne reče ništa, jer se nikako nije mogao raza- 
brati ni od prvog čuda i iznenađenja s Anicom, a pogotovo 
ne sad i od ovog drugog s tom Cujom, koja batina ljude. 
Razkolačio je oči i gledao u ženu kao obezumljen i nekako 
je osjećao, da bi mu bilo najmilije, da sad, tog istog časa, 
bude suđen na batine, da preda nj stane ta Cuja, spremna, 
da ga ona izbatina, pa da je on uhvati za vrat i udavi kao 
šugavo pseto. Tako je osjetio, i ta ga je misao bjesomučno 

obsjela, te nije ništa drugo mogao ni misliti, a kamoli 
govoriti. 

— I vidiš — progovorila je opet Anica, kad je opazila, 
da je Nikola zaniemio — ovi naši kukavci vaik razglaviše 
Vilice urlajući o svojoj ljudevnosti i junačtvu, a tolko i' je 
ujlo za srdce to poniženje i sramota, da ti u tri nedilje još 
niko ni ne spomenu, što se iz nas stvara! 

— A nu! — reče Nikola takim naglaskom, da je bilo 
jasno, da odobrava ženinu misao. — Ne reče mi niko ni riči. 

— Vidim ja! A kad koji zaintači kod erikve il na sajmu, 
s kojom bukarom runješa pod kožunom, mislije bi, da će pri- 
vrniti i cara i carevinu. Meni je uprav ža, što nisam mužko 
— govorila je ona i sva se zajapurila u licu, a iz očiju joj 
je sievala vatra i biesa i zanosa. 

Kad se je Nikola počeo spremati za polazak u Lovinac, 
u duši mu je bila neizvjestnost i neodlučnost, a u mislima 
zbrka, iako je imao pred očima samo jedan cilj i jednu za- 
daću: naći istinu. Samo je tim pitanjem i tom zadaćom bio 


obterećen. Sad, čas prije polazka, sjedila su na njemu tri, 


pitanja kao tri vukodlaka, koja su se sročila na njegovim 
grudima, da mu izsišu krv i pomalo izpiju mozak: najprije 
pitanje, kako je to bilo s Vranjicom, zatim pitanje, što je 
to, što je opazio u Anici i njezinu držanju, a najzad se po- 
javi i.ta prokleta Cuja s kiselim ljeskovim štapima u ru- 
kama i vitla njima iznad poštenih graničarskih glava. Izpao 
je iz kuće kao pripit i jedva je smogao toliko pažnje i pri- 
sebnosti, da je pozdravio ukućane, prije neg je izišao. 


— Kad ćeš doći? — upita ga majka, prateći ga preko 
praga. 

— Čim dospijem — odgovori on posve pristojno. 

— Junače, tako ti nemoj odgovarati ni svojoj ženi, a 
kamoli svojoj materi! — odgovori Stana, povišenim  gla- 
som, no usiljeno mirno. 

— Oprosti! — reče on žurno. — Nisam ružno mislije, 


očiju mi, man tako izpade. A znaš i sama, da ću se paštriti, 
al ću najzad do mali popasni doba biti kod kuće. 
— Ako se sastaneš s ljudim, ne izmiči, man budi pravi 
čovik i ajde š njima na užnu i bukaru vina — reče mu Joso. 
— Oću, oću, ćakane — odgovori Nikola, smijući se — 
i reć ću, da 'š ti platiti račun, kad dođeš tamo. 

_— More i tako biti! — odgovori Joso posve ozbiljno. — 

I vira je novac, al da ne piješ na viru, evo tebi za svaki 
slučaj — reče Joso i pruži mu papirnatu forintu, govoreći: 
_ Nek se nađe, da drugi za te ne plaća. 

Pošao je veoma brzim i dugim koracima, jer je pomi- 
glio, da bi bilo veoma pametno, da dođe pred crkvu prije 
početka mise, da se sastane s Vranjicom i dogovori, kako će 
i kuda će poslije mise, da se mogu mirno porazgovoriti. 
Sune mu u glavu pitanje: što će i kako će, ako nje uobće ni 
ne bude?! To ne bi bilo nikakvo čudo, jer ne ide svake ne- 
djelje sva odrasla čeljad u crkvu. Netko mora i kuću čuvati 
i spremati objed za družinu. Osim toga je rečeno, da ona 
nije došla sestri u svatbu, jer da je bolestna. Nikola je po-+ 
mislio, da je to možda samo izgovor, al nije ni na kome pri- 
mietio, da smije sasvim pouzdano pomišljati, da je bolest 
izmišljena. Ni njezin čovjek nije bio na piru, jer je pozvan 
na neko vrieme u vojsku. Bili su joj samo svekar i svekrva. 

Dobro, to će vidjeti: ako dođe, dobro je, ako li ne dođe 
— što može?! Svakako joj ne može poručivati, da dođe 
k njemu na razgovor. Ne bi bilo pametno, iako svak i svast 
mogu jedno drugo i pozivati. Samo u Nikolinu i Vranjičinu 
slučaju ne bi bilo pametno, jer njih dvoje najbolje znadu, . 
kako je to među njima. S njom će već nekako razčistiti, al 
to s Anicom i njezinom ćudi i držanjem — — — 


Jedva ju je prepoznao. 


Bila je blieda, mršava i izcrpljena, kao da je preboljela 
težku groznicu, iako je tvrdila, da nije bolestna. 


— Al si uno nikidan bila bolestna, kad nisi mogla doći 


na pir ni ti, kad već Martina nije bilo? — pitao je Nikola 
i uporno je motrio. 
— Esam, esam, očiju mi — reče ona. — Unda mi se 


bilo ništo skvrsilo i nisam nikako mogla doći. 

— Uprav zbog bolesti nisi mogla doći?! sa 
Ć— E! — odgovori ona veoma kratko, odrezano i obori 

pogled. 


— Nego, iđem ja sad kapitanu, a potlje mise, kako 
smo rekli — reče on i pruži joj ruku. Ona je primi, a on 
.čvrsto stisne njezinu desnicu, zadrža je u svojoj i zagleda 
joj se u oči. Ona nije mogla izdržati njegova pogleda, pa 


opet obori glavu na grudi i zagleda se u zemlju. — Ništa, 
ništa — reče on tiho. — Potlje ćemo o svemu. I ja ću doći 
u crikvu, ako se jako ne zabavim. 

— Paštri se — odgovori ona veoma tiho. 


— Ne boj se. Al ako se i zabavim, pod lipićom ćemo se 
naći —- reče Nikola i pusti njezinu ruku. 


Satnik ga je primio posve ljubazno, kako je to već bio 
njegov običaj. Govorili su, da svojim riečima mami na 
ljepak, na kom onda pogledom i batinama ubija. Nije. možda 
posve točno, jer nije još nikog ubio, al je mnoge dao izba- 
tinati u ovo kratko vrieme, odkad je u Lovincu. I on je 
odnekud iz Granice, al kako se zove, kao da nitko pravo ne 
će da zna, jer ga svi zovu »Keht«. To je njegovo prezime 
među ljudima, koji ga ne vole baš kao ni to njegovo prez- 
ime. Neoženjen je il je udovac, a već stariji čovjek, pa ga 
nije. liepo ni vidjeti onako sama, napuštena i zapuštena. Za 


njeg je najznačajnije, da se nije ni s kim u mjestu sprija-. 
teljio, iako nastoji, da prema svakom nastupa posve prijazno 


i nasmijano. Ljudi su naučeni, da je zapovjednik satnije, 
doduše, zapovjednik i u vojničkim i u građanskim pita- 
njima, oni njega i ciene i vole kao starijeg i za sve odgo- 
vornog prema caru i carevini, al on je ujedno njihov drug 
i prijatelj i savjetnik i pomoćnik u svakoj neprilici i ne- 
. volji. On je prvi u častima i prvi u brigama, ali i prvi u 
srdcu svakog pravog graničara. Tako je to ovdje bilo, odkad 
ljudi pamte sebe i graničarsku upravu osim ono pred više 
od stotine godina, kad tu u Lovincu ljudi malo ne umlatiše 
nekakva luda častnika, koji nije ni bio kapitan, al je tu 
zapoviedao i ljude batinao kao volove. O tom i takom, na- 
ravno, nisu imali dobro mišljenje, nego se proti njemu 
pobuniše, potjeraše ga, jer ga nisu stigli, da ga ubiju, a za 
to su onda neki platili što glavom što s nekoliko godina 
slobode, a samo mjesto svojim starim imenom. No to ne 
mienja ništa na činjenici, da su inače zapovjednici uživali 
dobar glas, ugled, pa i ljubav svojih podčinjenih graničara 
sve do ovog »Kehta«. 

Nitko ne zna, kako je stvoreno to ime, al znadu, da je 
satnik dao odrapiti dvadeset i pet batina Jukanu Jankića 
Balena iz Poljane samo zbog toga, što ga je nazvao tim 
imenom, pa po tome svi zaključuju, da nešto nije u redu 
s tim. Znadu oni i njegovo pravo prezime, al ga nikad ne 
upotrebljavaju. ' 

— Vratije sam se iz vojske, gospodine kapitane, pa 
sam doša, da vam se pokorno javim — rekao je Nikola 
posve po domaću. — Ja sam Nikola Vrkljan Kresojić. 

— Dobro mi došao, dragi moj Kresojiću! — odgovorio 
je satnik ljubazno, nasmiešio se, a onda se odmah malko 
namrštio i rekao nešto povišenim glasom: — Al bi se ti 
moga javiti i propisno vojnički! : 

— Moga bi! — odgovori Nikola posve mirno, al tvrdo 
i odlučno: — Nego, ne smim, gospodine kapitane, kad nisam 
u univormi. H 1 ovako?! 

— Ja se i ti još ne vidismo, pa ti ne znaš, kako sam 
to ja u mojoj kumpaniji uveo: sve vojnički, propisno! — 
odgovori satnik mrko. 

— Držat ću se toga — odgovori Nikola. + 

— Ti si rođeni unuk čuvenog Kresine? -— upita ga 
satnik, stojeći prema njemu i mjereći ga veoma oštro, al 
ne više ljutito. 

— Rođeni! — potvrdi Nikola, a u glavu mu sune misao, 
da sjedne sam, kad ga on ne nudi. Nije nikad bio običaj, 
oda su Kresojići stojećki razgovarali bilo s kim, osim kad bi 
se sastali pod lipom. Ipak se svlada, jer je i satnik stajao, 
pa je onda u redu, da stoji i on. 

— I po njemu vas i zovu?! 

— Po njemu, po njemu — potvrđuje Nikola, pomišlja- 
jući, ne bi li on to morao reći nekako drugačije, vojnički, 
kako je naglasio gospodin kapitan. Nagonski se ukruti u 
pozoru i objesi ruke niza se, no u istom času pomisli, da je 
to ipak pretjerano i bedasto, pa posve propisno odmakne 
desnu nogu u stranu i svu težinu tiela osloni na lievu nogu. 

— Zašto to? — upita satnik posve službeno. 

— Sitije sam se, gospodine kapitane, da čovik ne. more 
u ovoj robi stajati »abtag« — odgovori i Nikola posve 
Ozbiljno i ne pomače se. — Mi drugačije poštujemo čovika, 
kad smo pod puškom, a drugačije, kad nam je u rukami mo- 

tika il sikira. E 1 ovako? — upita ga posve drugarski i 
Prijateljski. 

Na satnikovu se je licu odmah vidjelo, da ga taj način 
razgovora nimalo ne zadovoljava, što se je moglo još sigur- 
nije zaključivati po njegovom daljnjem držanju i pitanjima. 

— Ti si Josin sin?! 

— Josin, Josin, gospodine kapitane. 

— S Kresojićim još nisam ima neugodna posla, al mi 


pripovidaju, koji znadu, da Joso mnogo prigovara i psuje. . 


— Da prigovara i psuje — odgovori Nikola — i ja 
mislim, al ne bi reka, da psuje mnogo. Kad bi un počeje 
mnogo psovati, čulo bi se do Boga! 

— Morda bi mu glas malko promuka, pa ga gori ne bi 


čuli! — reče satnik neprikriveno podrugljivo. 
— Ne znam, ne znam, gospodine kapitane! — odgovori 
Nikola, omahujući lagano glavom. — Mi smo Kresojići već 


i sg medvidim rikali i s vukovim zavijali, al prije promuknuše 
i edni i drugi neg mi Kregojići. 

— Tako ti to, junače, divaniš?! 

— Tako, tako, gospodine kapitane, i sve mislim, da 
moj ćakan ne prigoni. Nego, znate i sami, kako smo mi gra- 
ničari vojevali za carevinu?! i 

— Vršili smo svoju najsvetiju dužnost! — upade mu 
satnik u rieč i presieče ga mrkim pogledom. : 

— Nikako man tako! Esmo mi vršili svoju dužnost, i ne 
daj, Bože, da nismo tako radili, al i carevina ima svoje duž- 
nosti prema nama — odgovori Nikola posve mirno i odlučno. 

— Ivrši i!! — reče satnik — Da graničarim nije care- 
vine, di bi uni bili i što bi iž nji bilo?! ' 

— Est i tako, al da carevini nije graničara, di bi una 
već bila i što bi se iž nje već bilo stvorilo?! 

Satnik je malko zažmirio, spustio trepavice i kroz uzki 
otvor svojih jakih kapaka oštro motrio Nikolu, skupljajući 
usne, te se nije moglo naslućivati, sprema li se na nalet 
riečima il šutnjom, koja bi bila ubitačnija od svake psovke. 
Nikola je to primietio i šutke ga posve mirno i jednostavno 
promatrao, čekajući, da vidi, što će dalje biti. Dugo je po- 
trajalo to vaganje i izkušavanje. Nikola je odlučio, da šuti 
i čeka satnika u zasjedi kao lovac što čeka divljač. Osjećao 
je, da se ne će. nikad sprijateljiti, jer su se na prvi pogled 
odbili jedan od drugog, kao što se zmija odbije od svoje 
žrtve, kad ju je već ujela. Nikola se nije prepao, nije ni 
okom trenuo pod težinom satnikova prodornog pogleda, jer 

nije osjećao nikakove krivnje, a duša mu je bila izpunjena 
osjećajem svoje vriednosti i velikoga prava, u kom se nalaze 
graničari prema caru i carevini. 

Tae A po tvom mišljenju, carevina se ne vlada, kako bi 
tribala — reče satnik poslije duge šutnje, ne mienjajući ni- 
malo ni oštrinu ni led svog pogleda. E 

hn Ja to ne velju! — odbi Nikola tu tvrdnju kao iz 
puške. — Čast carevini, al nema carevine brez graničara. 

— Zašto unda psujete?! — hvatao ga je satnik. 

— Ne psujemo ni cara ni carevinu, man une, koji ne 
će da pošteno izvršuju careve odredbe. Te mi psujemo. 

— I, veliš: drugačije poštujete čovika, kad ste pod 
puškom, a drugačije, kad vam je u rukami motika il sikira?! 
— prešao je satnik bez ikakova uvoda na to pitanje, koje je 
bio dobro zarezao, al onda preskočio. ' 

— Eto: poštujemo, koga poštujemo, vaik jednako, al 
drugačije pokažujemo, kad smo u munduri, a drugačije, kad 
Smo u ovom našem domaćem brez puške odgovorio je 


Nikola, koji se nikako nije dao smesti. Osjećao je tvrdo tlo 


pod nogama i mirno motrio satnika, kao da ga drži na 
nišanu. 


— Tako?! 
Bu — Tako, tako, gospodine kapitane — potvrđuje Nikola 
i smišlja, kako će nastaviti: — Nego, mora i carevina Do- 


štivati nas graničare. 
— Tako i čini. Vidiš li, koliko j' nas graničara carski 


Ovicira sve do generala?! — odvrati satni išeni 
a atnik povišenim 
*  — To est! — prihvaća Nikola — al kad se veli, da 


graničari psuju, unda triba znati, i zašto psuju. Valja, ne 


stog, što su sinovi carski oviciri, man što mu une kod 


kuće batinaju kiselim štapim ka vole il ka balavu dicu, da 

Prosti Bog i vaš pošteni obrez. Stoga psuju i prigovaraju. 

E. To Bk zakonu, a zakone ne će propisivati gra- 

6 so : sia : doku 1.3 ž 

a govori satnik, očito jedva susprežući bies i 
— Ako mogu giniti za cara i i i 

no; i carevinu, mogu i zakone 

, . Sebe Propisivati! — odgovori Nikola veoma krepko i 

Ž jerljivo. — A ako ni to ne mogu, vindar mogu ne dati 

a im se, prostit ćete, pljuje u brk! 

— Oho! Tako ti to divaniš?! — uzklikne satnik i malko 
se izmakne. — Dobro j', što smo se sastali i da smo se mam 
upoznali, da znam, s kim imam posla. To je vrlo dobro. 

— I meni je drago, gospodine kapitane, i mi ćemo se 
vaik slagati ka pravi ljudi u ljudevnosti i poštenju, a mimo 
toga se uvano ne ćemo ni sristi. 

— A da se i tamo sritemo? — dobaci satnik kao iz 
topa. 

— Kome opanci, 
činom Nikola. 

— Tako?! 

— A kako bi među poštenim ljudim drugačije i moglo 
biti?! 

— Nikako drugačije. Samo pitam, da čujem tebe. Sad 
znam, kako misliš, znam, čiji si, pa unda i ti znaj, kakav 
sam ja: pazi na moje zapovidi, jer ćemo se drugačije svaditi, 
i bit će zlo po te. 

— Još se nikad u životu nisam pripa! 

— Pripasti se i moreš — odgovori satnik podrugljivo i 
već bolje volje — al ne daj ti, Bože, da budeš kriv! 

_ Čovik more i skriviti, al se to među ljudim ljudski 
i uredi — uzvrati Nikola posve mirno. — More to biti, al 
ne more biti, da se čovik pripane, pa da j* i kriv. 

— Ko kod nas skrivi, s tim bima moja Cuja! — od- 
govori satnik i nasmije se. 

— A ko vam je to? — upita Nikola, pretvarajući se, 
da prvi put čuje to ime. 

— To ti je najbolji čovik u kumpaniji, al je žensko! — 
odgovori satnik povišenim glasom i opet se zasmije. — Una. 
j' moj pobočnik i moja desna ruka. Ko što skrivi, ja mu 
sudim, a moja Cuja izvrši bolje, nego bi to učinije i najjači 
momak. Kad una batina i pravilno. miče krasnim plećim, kun 
da su joj izklesana iz mramora, mene želja mine najboljega 
kosca, kad omahuje kosom — govorio je satnik pjesničkim 
zanosom, a u sjaju mu se je očiju vidjelo, koliko mužki uživa 
i u toj svojoj Cuji i u njezinu zanimanju. Nikola ga je 
niemo slušao, mienjao boje u.licu i grizao usne, samo da ne 
bi koješta. prenaglo izbacio. Satnik je strastveno uživao u 
svojoj pripoviesti, i Nikoli je bilo posve jasno, da je ta žena 
u satnikovoj kući više nego samo krvnik. Stog je dobro 


kome obojci! — odgovori istim na- 

razmišljao, da li bi uobće išta o njoj rekao, il bi bilo pa- 
metnije i stisnuti zube i dušu povući u se, pa šutjeti. Ipak 
reče, da ne postane ni šutnjom sumnjiv: 
— I pravi momak, velite, ta Cuja?! : 
— Ne daj ti Bože izkusiti na rebrim, kakva j'! — od- 
govori satnik, ne prikrivajući svog ponosa i zadovoljstva 
g tom ženom. 


Nikola osjeti posve sviestno i jasno, da bi se mogao 
veoma lako zaletjeti i reći koju posve nepotrebno i glupo, 
čim bi satnika izazvao i zapodjeo kavgu, koja ne bi bila 
dostojna ni njegova imena ni njegova obraza kao ozbiljna 
i zrela mužkarca. Stog se još više sabere, promera neko- 
liko puta kapu u rukama, pa reče: 

— Mora bi na misu, a već je treći put zvonilo. 

Razstadoše se naoko posve ljubazno, kao što su se i 
sastali, no obojica osjetiše, da se ne zbližiše i da se, vjero- 
jatno, ne će nikad naći na istom putu u istom smjeru. To 
je među njima! Nikola je izpao iz zapovjedničtva kao u 
pijanstvu i sve mu se činilo, da bi morao negdje sjesti, pod- 
bočiti glavu dlanovima i pribrati se, pa da uzmogne va- 
ljano vagnuti i ocieniti, što je sve čuo i kud što cilja. 
Svakako mu se je usjekla u pamet kao najvažnija osoba ta 
satnikova Cuja. Nema nikakve sumnje, da_je to uobće naj- 
glavnija osoba u cieloj satniji, jer to tako misli i osjeća 
zapovjednik satnije. 

Između zgrade  satnijskog  zapovjedničiva i župne 
crkve svetog Mihovila čistina je od sto i petdeset do dvjesta 
koračaja. Nekolka su čovjeka stajala blizu erkve i razgo- 
varala, a inače nije bilo nigdje ni žive duše. Svi su već bili 
u crkvi. Nikola je požurio korake, pozdravio one, koji su 
stajali, no kako nije poznavao nijednog, prošao je u crkvu 
i stao desno odmah kraj ulaznih vrata. Malko se je izdigao 
na prste i pogledom tražio Vranjicu, al je odmah bio 
načistu, da je to uzaludan trud. Ne vidi nikog u lice, a 
s leđa ne bi mogao prepoznati ni svoju majku, a kamoli 
ženu, koju već godinama nije vidio i koja se je u tom vre- 
menu veoma promienila. Tim je svojim izdizanjem i tra- 
ženjem pogledom po-crkvi skrenuo na sebe nekoliko pari 
znatiželjnih ženskih očiju, koje su ga počele pozorno pro- 
matrati. On je to letimično opazio, al se namjerice nije htio 
ni s kojim pogledom izravno i očito sukobiti, nego je svakog 

samo dohyatio okrajkom pogleda, kao da ga je nehotice 
pomilovao, pa odmah prešao dalje. Uzprkos te brzine je 
opazio, da su neke oči veoma zažarene i da su razpjevane 
čekale susret i zagrljaj mužkog pogleda. Pretvarao se je, 
da ništa ne opaža, spustio se na ciela stopala, čvrsto 
stajao, al glavu nije pognuo, nego je uzpravno stajao i 
bacao pogled po crkvenim zidovima, kao da ga veoma za- 
nima, kako je crkva građena i slikana. Nije opazio nikog 
poznatog, a nije ni očekivao, jer prije svoje službe u vojsci 
nije ovamo često dolazio, a kad je i dolazio, bio je još 
momčić, kojeg nije nitko poznavao, a poslije vojske mu je 
ovo prvi put, da je tu. Čim bi se pročulo, da je on Kre- 
sinov unuk, odmah bi se na njemu ustavilo mnogo nasmie- 
šenih pogleda, a kad bi izišli iz crkve, okupile bi ga ciele 
čete žena, koje bi mu u trku i naletu jedna preko druge 


dokazivale, kakav su rod. Ovako je tu stajao posve sam i“ 


nepoznat, držeći pred očima i u duši samo Vranjičin bliedi 
lik kao svetinju, pred kojom bi mogao pasti na koljena i 
razplakati se, pa je onda opet spremiti na žrtvenik, s kog 
ju je i uzeo, il bi mogao s njom uteći u neki posve nepoznat 
kraj i tamo ostati i nestati za sva vremena. 

Među prvima je izišao iz crkve, jer je tako i stajao, pa 
se je morao ukloniti, da nikom ne smeta. Na Vranjicu nije 
dugo čekao, jer je i ona jedva čekala, da ge sastanu, pa se 
je žurila, da čim prije dođe na ugovoreno mjesto pod 
lipom. 


— Rode i majka su kod crikve — bile su joj prve rieči. 


— Ajmo brže, da i' potražimo — odgovori Nikola — 
da ne reču, da nisam tije, da se sastanemo. 
— E, e. To j' pametno — potvrđi Vranjica. Oči su joj 


.bile veoma nemirne i toliko ovlažene, da se je činilo, da su 
vrhom pune suza, te treba samo još jedna stotnina kapljice, 
pa da prepune prostor i poteku niz obraze, al isto tako je 
moguće, da se od žara upaljenih zjenica pojave male, ča- 
robne duge na korienu dugih crnih trepavica. Nikola ju je 
motrio i nije nikako mogao odkinuti pogleda s te čarobne 
ljepote, koju nije nikad dosad vidio. 


— Mili moj Bože, velko t' si lipa — šane joj i primi 
je za ruku, kao da se rukuju. 

— Nemoj, jadna ti sam! — šane ona. — Što će ljudi 
reći?! 

— Ti ćeš svakako ostati sa mnom na užini — reče 


Nikola. — Moremo podivaniti. ' 
— Morda će titi i rode i majka ostati s nami — reče 


Vranjica, jer je tako morala govoriti, dok je uistini i ona 
željela, da ostanu njih dvoje sami. Nije ona bila sviestna, 
zašto baš želi, da tako bude, al je iskreno i toplo željela, 
da doista bude tako. Pregorjela je ona u svojoj vjernoj i 
odanoj duši svoje divne lepršave djevojačke sanje i osnove, 
pregorjela je svoju najljepšu ljubav, pregorjela je najmi- 
lijeg momka i posve se predala svom mužu i svom novom 
ognjištu, no kad se sad nađe oči u oči s tim već davno pre- 
gorenim i preboljenim, osjeti, kako je to još — i goruće i 
bolno pitanje... Svakako će biti ugodno, da ostanu sami, 
pa ništa ni ne govorili, al ipak mora spomenuti, da bi bilo 
potrebno, da on ponudi njezinoj svekrvi i svekru, da i oni 
ostanu s njima. 


Brzo su ih našli. Srdačno su se pozdravili s Nikolom, 


.koji im je pripovjedio, kako se još nije bio prijavio kod 


kumpanije, pa je stog izabrao baš nedjelju, kad najmanje 
gubi od težačkog posla i kad mu je najmanja šteta vremena. 
Veljbaba Blažević je podpuno razumio Nikolin postupak i 
odobrio“ga u svakom pogledu. Prije svega je bio oduševljen 
njegovom odlukom, da se po starom običaju javi zapovjed- 
niku svoje satnije, kad se vrati kući iz redovnog vojnog 
službovanja, a zatim ga je veselilo, što je i za izvršenje te 
dužnosti odabrao vrieme, kojeg je u zadružnom  gospo- 
darstvu najmanje šteta. 


— Nego, kad sam već tu, a svast Vranjicu nisam već 
vidije Bog zna odkad, mislije sam, striče Stipane, da bi 
mogli ostati na užni ode u šajeru il u kojoj drugoj birtiji. 
Di ti rečeš — govorio je Nikola i jedva čekao odgovor, da 
čuje, ne će li se veljbaba Stipan ipak odlučiti, da ne ostane. 

— Uprav je tako! — potvrdi veljbaba. — Nego, ja i 
moja stara moramo ka za glavu kući, a vas dvoj ostanite 
slobodno, dokle vas volja. I mala sama zna, da nas dvoj 
stari moramo kući, a vi ostanite. ' 

Nikoli se učini, da se pred njim nebo otvori, kad je 
čuo, da će njih dvoje ostati sami, al ipak se uzprotivi i 
počne moliti, da i njih dvoje ostanu, no veljbaba se nije 
dao nikako svrnuti sa svoje odluke. 

— Nego, ajmo sad mam — reče veljbaba — u šajer na 
žmuljić rakije i da malko podivanimo, prije neg ja i stara 
pođemo. 

— Nas dvi ćemo malko ostati u puku, dok ja ništo 
vidim i uredim, pa ćemo doći za vama — reče veljbabinka. 

. — Naopak nam je kapitan — reče Blažević izpod glasa, 
prinoseći se k Nikoli, da ne bi drugi čuli, koji su kraj 'njih 
prolazili i gurkali se, , 

Nikola mu htjede potvrditi i pripovjediti svoje opa- 
žanje s ovog prvog razgovora, no predomisli se, pa ne 
reče ništa. 


— Već je sve zatrova — govorio je veljbaba — a naj- 
više s onim smradom ženskim. , 
— S kim to? — požuri Nikola pitanjem, samo da mu 


ne izmakne. 

— S unom gadurom, da prosti Bog i tvoj mužki obraz! 
S Cujom. To j' svi sedam smrtni grija, a un je drži ka kap 
vode na dlanu. I samo crni vrag i un znadu, di ju je i naša 
unaku, Na moj račun, i najzad će to zlo svršiti, jer su ljudi 
već ka nabijene puške, pa triba samo, da niko odapne, i čut 
će se. Ja mislim, da j' un nigdi u ratu bije ranjen u glavu 
i da odtad nije više na svoj šesti, pa stog ovako i radi. Na 
tog se ženskog gada namirije najprije ka na služkinjetinu, 
a potlje, prostit će Bog i tvoj mužki obraz, kad mu je plju- 
nila i u brk i u zdilu, more raditi š njim, što joj je drago. 
S pametnim je ženskom vaik lako, jer je lukavije od mužka, 
a sa blunastim je vaik težko. Nego: i sa pametnim i sa blu- 
nastim moreš, ako si mužko, kako oćeš, dok se ne puštiš. 
Kad si ga ednom pvoljubije, kako uno oće, gotov si. Gospodar 
ti je; ako nisi jači od paripa! Nami je danas kapitan Cuja 
Delač, a ne Keht. To ja tebi velim: veljbaba Stipan Bla- 
žević. 

Sjeli su u birtiju, a veljbaba je gos S praga naručio 
rakiju. 

—— Ja sam često š njim — nastavljao je Blažević — a 
unđa is tom njegovom. Ljudi ni ne znadu, kako su nji dvoj 
povezani. To sam ja najbolje vidije, jer prida mnom se 
iolko ne kriju. Ka un je gazda i sve određuje, a una samo 
sluša i obršuje, al je to druga, kad su nji dvoj nasamu! Sve 
sam ja vidije, jer sam ubaciva među nji, da vidim, pa sami 
unda moga prosuditi. Ja sam najprije divanije i sve uredije 

s Cujom, a unda š njim drugačije, i un mi sve obeća, kako 
ja zaželim, jer je pošteno, al sutradan je sve drugačije, jer 
je vrag i Cuja pružila svoje pandže i repinu, pa moreš kapi- 
tana rizati, un ti ne će načiniti drugačije nego mu je Cuja 
rekla. I una će mnoge nas upropastiti i unesrićiti, ja tebi 
velim. 

Nikola je šutke slušao i i bilo mu je drago, što je od tako 
uvažena i pametna čovjeka sve to čuo, jer mu je to bila 
najsigurnija potvrda za sve, što mu je već rekla Anica, i 
što je sam naslutio iz svog opažanja. 

Ubrzo su došle Vranjica i njezina svekrva. Sjele su, a 


. veljbaba ih je redom nudio rakijom. Starica je dobrano 


gutnula, dok je Vranjica samo primakla ustima, vjerojatno 
nije ni okusila, i metnula čašu na stol. 

— Da nije pridaleko, ja bi' te zvala kući — rekla je 
Veljbabinka Nikoli, smiešeći se veoma ljubazno i prijateljski. 

— Da nije pridaleko, moja strina, ne bi me tribala ni 
zvati — odgovori Nikola. — Ja bi i sam reka, da iđem 
S vami, al ovako ne mogu. 

— Na Mijolju, ako Bog da! — reče veljbaba. — Unda 
ćete svi k nami, pa kad stigli kući, da stigli. 

— To j' druga! — prihvati Nikola. — Unda ćemo poći, 
da se brzo ne vratimo kući, al danas sam ja obeća i ćakanu 
i majci, da ću biti još za popasni doba kod kuće. Kad bi 
sad iša s vami, ne bi ni do ponoći stiga kući. 

Ostali su sami. Spočetka su šutjeli, ogledavajući se 
oko sebe, da vide, tko je sve u birtiji. Jeli su. Ona je samo 
malko okusila, a na njegovo nukanje samo je odgovarala 
tužnim pogledima, koji su bili posve ovlaženi neizplakanim 
suzama. Jedva ju je nagnao, da je ipak nešto jela. Bilo joj 
je ugodno, što nije vidjela nikog iz svog kraja, i to mu je 
rekla. Iz njezina sela ne zalaze u tu birtiju, a što je viđe 
Svetoročani i Cerjani, to je nimalo ne smeta. Ne bi je veoma 
smetalo ni da je vide oni iz Vranika, al joj je ipak milije, 
da nema tu nikog, tko bi se zanimao i pitao, s kim je ona 
to bila na užni u birtiji. * 

Bili su zgodno sjeli, pa su mogli tiho razgovarati, da 
ih nitko ne .mora čuti. Spočetka je i on bio škrt na riečima, 
no malo se je odtopio, srdce se je otvorilo, a jezik odvezao, 
pa je počeo pitati. 

— I udala se ti? — bilo je prvo, što je mogao prenieti 
preko usana i srdca. 


— Kad mi je Svemogući to ostavije... — odgovorila je 
ona šaptom. . 

— Da si još malko počekala! jE: 

Vranjica ne odgovori, a glavu obori još više, nego joj 
je do tog časa bila priljubljena za grudi. : 

— Kad je izpala dobra prilika, a ćakan i majka... — 
počela je ona tumačiti, no ubrzo je zapela i zamukla. 

— I sama znaš, kako mislim! — reče on odrješitije, kao 
da će početi predbacivati i psovati. 

— Znam! — prošapće ona. d 

— P' unda?! 

— Što?! 

— Jčr si tako?! ' 5 : 

Ona je šutjela, jer nije smogla snage, da reče, što 
misli, a kad nije progovarala, on upita izravno: 

— J&r mene nisi čekala?! 

— Kad si mi reka, da te čekam?! — šane ona tako 
tiho, kao da je napola mrtva, posve nagne glavu na prsa 
i rukom se maši, da pokrije oči. 

Njega zateče to njezino pitanje, osupne se, naglo se 
uzpravi i zagleda se u nju, no ona nije podizala glave, već 
je kradom brisala oči. 

— Nisam ti reka?! — promuca on, kao da se guši. 

— Nikad ništa! 

— Pa mi smo sve znali... 

— Nisu znali drugi.... 

Zamuknuli su kao da su izdahnuli dušu s riečima, 
koje su izgovorili. On se nije mogao snaći, a ona je bila 
toliko tužna i žalostna, da uobće nije ni osjećala, što se to 
s njom događa. Neko su vrieme šutjeli, a onda se ona prva 
trže, osovi se, obriše cielo lice, da se ne opazi, da joj je 
bilo potrebno brisati samo oči, pa reče dosta krepko i 
snažno: “lk 
— Sad je i unako sve prikasno, moj Nikola, pa puštimo, 

— Est to — potvrdi on — al ja bi tije znati, kako j' 
to bilo, da si se udala unako naglo. ; . 


— Kako j' bilo?! — priupita ona trpko i nasilu suho. 


— Javije se prosac, a ukućani sprcali na mene, pa nisam 

znala, ni kako se zovem, i tako — udali me. Tako j? to bilo. 
— A esi ti znala, da ja tebe volim i da ću te uzeti?! 
— Znala sam, da me voliš. 

— A da ću te uzeti?! 

— To nisam znala ni ja ni iko drugi — odgovori ona 
posve odlučno i krepko. — I ja sam prije udaje pripovidila 
Anici, što j' bilo između nas dvoga, i una me j' sve izpi- 
tivala, i vidile smo obe, da nije ništa ni bilo, dok ti nisi 
nikom ništa reka prije odlazka u soldačiju. ' 

— Anica te izpitivala? 

— E, e: Anica! Tvoja Anica, a moja sestra — potvrdi 
Vranjica. 

— A da nije Anica pomišljala, da tebe ukloni s puta, 
pa da ja za nju zapnem?! 

— Ja mislim, da nije! — odgovori Vranjica dosta ne- 
sigurno, malko se zamisli, pa onda nastavi: — Da ti pošteno 
rečem, nisam na to nikad ni pomišljala, al kad se sad svega 
sitim, kako j' uno bilo, ja mislim, da joj to nije .bilo ni na 
kraj pameti. Kako j' potlje bilo i što joj je niklo u glavi, 
kad sam se ja već udala, to ne mogu suditi. 

— Prije, veliš, ništa?! — priupita Nikola. 

— Uzela bi otrova na to! 

Vranjica je govorila toliko odlučno i sigurno, da je 
Nikola bio uvjeren, da i vjeruje u ono, što govori. To ga je 
umirivalo i stišavalo u njemu bies, koji je već bio na Anicu 
prilično ukvasao i samo čekao još zadnju iskru s Vranji- 
činih usta. Međutim, ta je ne samo izostala, nego je došlo i 
posve protivno od iskre, koja bi Nikolu razpalila i digla u 
njegovoj duši na Anicu i nebo i zemlju. ; 

— Nije te una nagovorila, da se udaš? — upita Nikola 
poslije dulje šutnje i razmišljanja. 

— Nije me nagovorila, a nije me ni odgovarala, man 
esmo divanile, kako mi ti nisi ništa reka prije odlazka — 
pripoviedala je Vranjica veoma sabrano i suvislo, jer je 
osjetila, da Nikola kupi dokaze proti Anici, a to nije mogla 
ni poželjeti ni odobriti. Odmah joj je bilo jasno, da je 
Nikola na veoma lošu i sklizku putu, koji ni u kom slučaju 
ne može voditi nego u ponor i provaliju. Da ima barem 
kakva, pa i najmanjeg izgleda, da može u bilo kom slučaju 


biti ikakva dobra iz tog njegova iztraživanja, Vranjica bi 


možda bila i razmišljala, kako bi se držala i ne bi li dublje 
kopkala u uspomenama, da posve jasno i nesumnjivo uoči 
sestrino držanje prilikom svoje udaje, no ovako je jednim 
mahom bila posve načistu: treba razbiti Nikoline sumnje. 

To joj je bila tim lakša odluka, što je ona doista bila duboko 
uvjerena, da se je sestra poniela prema njoj posve se- 
strinjski, posve iskreno i pošteno. 

— A kako su moji došli na to, da uprav nju prose za 


me?! — upita on posve nenadano, pa se Vranjica iznenadi 
i u čudu ga pogleda. 
— Bog s tobom! — reče izpod glasa. — Tražili su ti 


curu, pa su se sitili, da j' u Kacana Brkljačića prava cura, 
i zaprosili je za te. Tako su došli na to. Ja barem mislim, 
da drugačije nije ni moglo biti. 

— A što si ti rekla, kad si čula za to?! 

Na to pitanje Vranjica opet obori glavu. Učini joj se, 
kao da ju je udario, po mozgu. Kako joj je bilo?! Sva je pro- 
trnula, a oko srdca ju je zazeblo, kao da ju je spopalo devet 
ljutih groznica, jer je istom u tom času osjetila, kako je 
pogriešila, što se je udala. Sad je istom vidjela, da je 
Nikola mislio ne samo na nju, nego i na njihovu kuću, jer 
da nije tako, ne bi uzimao njezinu sestru, kad već nema nje. 
Tako je ona to protumačila i istom u tom času osjetila, 
koliko ga je voljela i koliko je nesretna, što ga nije čekala. 
Tako je to bilo, al mu sad nije htjela to reći, da ga još više 
ne uzbuni. 

— Što si ti rekla? — ponovi on pitanje, kad je ona 
šutjela. : 

— Ha?!... Bilo mi je drago... 

— Drago ti bilo?! 

— E: bilo mi je drago, što si mi svak... 

— Al ti si znala, da ja nisam želije biti tvoj svak! 

Ona ne reče ništa, no na očima joj se je vidjelo, da je 
jedva izdržala taj razgovor, a da glasno ne zaplače. 


— Voliš li ti mene još i sad?! — upita je i opet posve 
nenadano i bez ikakova prielaza. 
— Kako ne bi svog svaka volila?! — odgovori ona 


veoma brzo i okretno, no nije smogla snage, da taj dvor 
poprati pogledom. 

— Samo tako?! 

— A da kako bi drugačije?! 

— Ti znaš, kako! ... Ka i prije... 

— Moj Nikola — reče ona dosta glasno, skupivši svu 
svoju snagu — što ćemo sad o tom? Ja imam svog čovika, 
ti imaš svoju ženu, a svoji i esmo, pa — vala Bogu! Da j' 

bila volja Svemogućeg, bilo bi drugačije, a kad nije, slava 
Mu i vala i na ovom! Svoji smo... 

— Moglo. j' biti i drugačije... 

—— Kad bi bilo moglo biti, i bilo bi — odgovori ona 
veoma čvrsto i odlučno. — Sad je sve kasno. Puštimo to 
s mirom... + 

_— Eto: moram ti reći, da me razumiš — reče on po- 
lako, važući svaku rieč. — Nisam ja Ss Anicom nezado- 
voljan. Ne daj, Bože. I ne mogu se tužiti. Bolja j' od sto 
drugi, a iz poštene kuće, iz koje sam se i želije oženiti, al u 
meni kopa, da me privariše .. 

— | Ja mislim, da te ne privariše! — odgovori Vranjica 
veoma uvjerljivo i otvoreno mu pogleda u oči. 


— Nisu mi pisali, da si se ti udala, man mi samo 
javili, da će za me zaprositi Kacanovu' ćer, i ja veselo prista, 
jer sam mislije vaik na te. Kad sam se vratije i već prvu 
veče otiša k vašoj kući, bila j' pomrčina i u mraku sam se 
sasta s Anicom i š njom divanije i poljubije ju i sve mislije, 
da sam s tobom. Est, tako mi Bog pomoga, ako nije ovako! 
Kad je Anica znala, da smo se nas dvoj volili, bila bi mi te 
spomenila, da me nije tila privariti. 

— Ne, ne! — odgovori ona veoma odlučno. — Niedna 
pametna divojke se ne bi bila vladala drugačije. Kako ti 
more spominjati drugu, kad će se s tobom sutra vinčati?! 

— Ona je znala, da me varaju, i ona me je varala skupa 
8 ostalima — govorio je on veoma uporno, mrzovoljno i 
ljutito. 

— Ja ne razumim, kako bi te varali i jčr bi te varali?! 
To naisto ne razumim. Nisi dite, da te varaju, a i kako bi 
mogli misliti, da ti ne znaš, da sam se ja udala. 

— Nisam zna! O tom se i radi, da su me privarili, da 
uzmem Anicu, jer su znali, da volim tebe. 

— A bi 1 ti bije uzeje Anicu, da si zna, da sam se ja 


udala? — upita Vranjica polako, rieč po rieč, gledajući mu 
čvrsto u oči. 
— To ne znam — odgovori on brzo i bez razmišljanja. 


— To ne znam, al znam, da se ne bi bije još ženije! To 
znam, a što bi potlje bilo, to bi istom vidili. Ja volim samo 


tebe — reče on takim mirom, takom odlučnošću, da se je 
Vranjica trgla pod težinom te njegove izjave. 


— Bog s tobom! — odgovori mu poslije kratke stanke, 

koja joj je bila potrebna, da se sabere i brzo odluči, kako 
mu mora odgovoriti. — Ko j' vidije, da se tako graničar 
vlada?! Dobije si pravu ženu, bolju i jaču od mene, pa što 
ti još triba?! Ne bluni, kad ši pametan čovik! 

— Da su sa mnom postupali pošteno, ne bi ništa moga 
reći: udala se, udala, pa gotovo. Ja bi bije tražije i naša 
drugu, al ovako te ne mogu i ne ću prižaliti, dok me krpica 
teče — govorio je on kao obsjednut, gledajući preda se i 

ociedeći rieč po rieč, kao da svaku izrezuje iz živoga mesa i 
topi je kapljama svoje žive krvi. i 3 

— Ma, ko j' te privarije?! Što divaniš ka dite, Bog bije 
s tobom?! — govorila je ona srdačno i uvjerljivo još više 
nego je i sama bila uvjerena o onom, što je govorila, samo 
da ga umiri, : 

— Ako niko drugi, privari me Anica, a to mi je više, 
neg da su me varali svi drugi skupa osim nje. Svima bi 


oprostije, al njoj samoj ne mogu i ne ću — odgovori on 
odlučno. 

— Ne griši duše, Nikola — govorila je ona, meko, 
toplo, moleći. — Da Svemogući nije tako pripušta, ne bi 


tako ni bilo, a kad je ovako, neka bude. Miruj sada i budi 
sritan, kad si zdrav i kad smo se jope sastali živi i zdravi. 

— Al ne onako, kako smo tili i želiliž — odreza on. 
— Privariše nas dušmani, lipa moja Vranjice! Privari nas 
naša Anica, pritajena zmija prisojkinja! Sve ja sad vidim, 
kun da sam joj bije u duši. Najprije je tebe obrlatila, da mi 
se ne nadaš, a unda je nasamarila mog ćakana, da mu je 
sin izabra Kacanovu ćer, a moj ćakan nije ni mislije, koja 
je to Kacanova ćer, koju mu je sin odabra. Tako ji to sve 
bilo. Vidim ja sad, kun da čitam iz knjige. 

Nikola je govorio toliko jasno, povezano i uvjerljivo, 
da se je i ona ozbiljno zamislila i nije mogla naći ni jedne 
jedine pukotine, u koju bi mogla zabosti samo rt od igle, 
da razvali tu njegovu zgradu. Sve je bilo posve suvislo, 
posve naravno i bez skokova, da je i ona povjerovala, da 
se Nikola ne vara. 

— A kako ti i tvoj Martin? — upita je nenadano. 

— Ka edna duša — odgovori Vranjica posve mirno i 
čvrsto. 

— E 1 un dobar i pravi čovik? 

— Čemu kraja nije! 

— I voliš ga?! 

— Kako ne bi volila svog vinčanog druga?! 

— Voliš ga više neg mene?! — šaptao je on jedva 
čujno. , 

 — Bog bije s tobom, moj svače! — odgovori ona, na- 

glašujući posljednju rieč. — Smiri se i ne griši duše. . 

— Esam ti i svak, kad nas tako natociljaše, al sam i 
još ništo više — odgovori on. — Nego, eto, da ne rečeš, 
da sam lud i naga, ne ću još ništa odlučiti, dok sve ne 
uglavim i ne utvrdim, kako Bog zapovida. Kad i to bude, 
kad sve izvedem na čistinu... . 

Prekide se u rieči i zamukne. Ona ga je šutke pro- 
matrala i bojala se onog, što će sad reći, al je ujedno zaže- 
ljela, da čuje, da se znade i sama prema tome ravnati. U 
njezinoj su se duši borili, lomili i rušili nebo i zemlja, raj 
i pakao, Dobro i Zlo. Ona je stajala u središtu te strahovite 
borbe, posve sviestna, da je to borba za nju i o njoj, al se 
nije nikako mogla ni snaći ni razabrati ni odlučiti, na koju 
bi stranu ona sa svojom dušom, sa svojim osjećajima i 
nagnućima. Štoviše: nije joj bilo posve jasno, ni što je na 
kojoj strani, gdje je dobro, gdje li je zlo. Svakako je znala, 
da ne smije dopustiti, da se.radi njezinih bolova, koji su 
već sami sobom i veliki i duboki i vjerojatno neizlječivi, 
otvore nove rane. Mora učiniti sve, da se krug muke, patnja 
i pregaranja ne proširi na druge duše, koje su još zasad 
izvan tog orkana. ' 

Poslije duge šutnje reče: ' 

— Kad sve vidim, čut će se! — i duboko odpuhne, kao 
da je odkinuo i izbacio na uzdahu komad pluća. 

— Molim te, ka se dragi Bog moli, budi samo pametan 
— šaptala je ona i pazila, da ne postane sumnjiva onima, 
koji su sjedili podalje od njih kod istog dugačkog stola, 
Srećom su oni galamili i nisu bili bliži znanci, pa se jedni 
za druge nisu ni zanimali, uslied česa su Nikola i Vranjica 
mogli nesmetano razgovarati, ako hoće glasno, a kad su 
htjeli opet šaptom. k o me 

— Voliš li me još?! — ponovio je on svoje prijašnje 
pitanje, jer mu je sjedilo u mozgu i kopkalo kao mahnito. 

— Puštimo to! — odgovori ona. — Kako te ne bi 
volila, kad smo sad i rod, al puštimo to. 

— Samo da znaš: ja ne volim man tebe! Nije meni 

ružno s Anicom, i una est žena, al ja nisam tije nju uzeti. 
Samo da znaš... 

— Vindar si je uzeje! 

— To esam, jer nisam tije sramotiti dva poštena 


ljudska ognjišta! -— odvrati on. — I ne žalim, što sam 
tako učinije. 
— Evala ti! —- odgovori Vranjica, položi svoju ruku 


na njegovu, koja je bila do nje na stolu, i stisne mu je. 


toplo prijateljski. — Tako radi pravi Kresojić! 

Taj dodir njezine ruke uzmieša u njemu i mozak i 
utrobu, pa svojom drugom rukom primi njezinu i svoju 
ruku, čvrsto ih stisne i prošapće: 

— Vranjica moja!.. 

Ona se trže pod udarcem tog njegova glasa, koji je bio 
posve neobičan, još nečuvena zvuka i boje, zagleda se u 
njegovo lice, pa i tamo vidje podpunu preobrazbu izgleda 
i boje. Oči su mu gorjele kao u groznici, a na površini je 
obraza titrala neka neobična, veoma prozirna maglica, slična 
ljetnoj žezi, kad se razlije nad pokošenim odkosima. 

— Privariše nas, lipa moja... 

Ona je osjetila, da bi morala osloboditi svoju ruku 
njegova grčevitog stiska, no nije smogla ni odlučnosti, da 
se na to odvaži, a još manje bi imala snage, da to i izvede. 
Prepustila se je posve njegovoj snazi, koja je strujala iz 
njega po cielom njezinom tielu kao čarobna munjina, koja 
i jača i umrtvljuje u isto vrieme, ali je u istom času bila 
posve sviestna svoje dužnosti, da se pod svaku cienu odhrve 
njegovu uplivu i nastojanjima, ukoliko bi krenuli niz- 
brdice. To je bila posve sviestna, posve jasna i nesumnjiva 
želja i odluka. 

— Niko nas ne privari! — odgovorila je poslije duge 
šutnje, jer je osjetila, da bi šutnja značila, da se s njim 
slaže. 

— Anica nas privari! 

— Ne griši duše! 

— Taj gri na moju dušu deseterostruko! 

— Pa da i est, ka što nije, sad bi bilo najpametnije i 
, najpoštenije, da sve puštimo. Božija je volja — govorila 
je ona, svladavajući osjećaje ljubavi i nježnosti, koji bi je 
bili najradije bacili oko njegova vrata i na njegove grudi. 

— Voliš li ti svog Martina? 

— Jako! 

— Duše ti?! 

— Jer me mučiš?! ; 

Te je rieči izgovorila tako bolno i umolno, da je njega 
zaboljelo u grudima, sućutno se je zagledao u njezine oči, 
al ona nije uzvraćala pogleda, jer ga je bila prikovala u 
neku neodređenu točku pred sobom, a onda reče, nagla- 
šujući svaku pojedinu rieč: 

— Ne ću te mučiti, jer te volim, al ne ću ni puštiti. 

— Što? — upita ona, jer je željela, da bude posve 
načistu s njegovim namjerama. — Što ne 'š puštiti?! 

— To. Izagnat ću na čistinu, da vidimo! 

Ona se snađe i nenapadno, polagano oslobodi svoju 
ruku njegova stiska. Neko su vrieme šutjeli pod težinom 
osjećaja, koji su se kovitlali njihovim dušama. Kod drugog 
stola je netko pripoviedao, kako je neki Paripović iz Ploče 
dobio petnaest batina i da mu ih je Cuja odparala tako 
uspješno, da je za svakog udarca šiknula krv, 

— Znaš li ti, ko je ta Cuja? — upita Nikola, kao da 
prvi put čuje to ime. 

— Tu nikakva ženetina, koju je kapitan doveje, da 
batina ljude i žene — odgovori Vranjica veoma tajanstveno 
i tiho. — Al se o tom ne smi mnogo divaniti. 

— Jer?! 

— Divani se, a morda i lažu, da una i kapitan... Tako: 
šaraju — reče Vranjica posve šaptom, te je Nikola jedva 
razabrao njezine rieči. — Kad ju je doveje, pripovidali su, 
i tuka je i slušala ga j' ka navijeno kolo, al malo potlje 
ujtila una uzde u ruke i sad una zapovida, a kapitan sluša. 

— A odklen je? 

— Nek je poganac zna. Vele da nije naša 'Bunjevka, 
vele da nije ni Kranjica, a vele da nije ni Vlainja, a ne kažu 
ni da j' Ciganka, man svi govore, da j' nikakva pogana 
polutanka i smisa, da ne bi gore ni nečastivi, potari ga, 
sveti Križu, smislije i izumije. Al: e P žena i po — est! 
Vele, da nema momka, s kojim se una ne bi ujtila u kosti i 
po'rvala i da j' je stog kapitan i uzeje najprije, da ljude 
batina, a unda se š njom, da prosti Bog i tvoj obrez, spetlja 
i sveza, pa sad una radi, što.oće. 

— I Lovinčani zadovoljni?! 

— A što će?! Ne će niko, da podmeće glavu pod sikiru, 
kad ga se ne tiče! 

— Koga se ne tiče?! 

— Ne tiče se nikog, koga ne opeče — odgovori 
Vranjica. 

— A ko zna, kad će koga opeći i zateći?! 

— E, to ne zna niko, al svaki mirno NBA dok dođe 
na njeg red. 

— I unda ka vo pod jaram: dušu u se i pod Cujine 


batine. 
— Uprav tako. 
— E, esmo li ljudi, esmo! — reče Nikola posve glasno, 
pljune kraj sebe i promrsi kroz zube neku krupnu psovku. 
— Nego, moj Nikola, vrime j', da se mičemo! — reče 
ona. — Još malo, pa će noć, a daleko j' i meni i tebi. 
— Izpratit ću te. 
— Moreš malko — odgovori ona i u istom trenu osjeti, 


da bi se bila morala uzprotiviti tom priedlogu, al sad nije 
htjela popravljati. Nek je prati do izvan mjesta, a onda 
će ga već nagovoriti, da se vrati, jer moraju kući posve 
protivnim pravcima: ona prema Udbini, a on prema Obrovcu. 

Kad su izišli između kuća, uzeo ju je za ruku, no ona 
se je brzo snašla, pa mu je izmakla, iako joj je veoma 
godio njegov topli dodir. Išli su posve šutke. Ni rieči nije 
nijedno progovaralo. Vladali su se, kao da među njima ni 
nema ništa, što bi trebalo rješavati, dok je uistini bilo sve 
još posve neriešeno, a bilo je toga mnogo više nego slaba 
leđa mogu nositi bez velikih potežkoća. Ona je nastojala 
vjerovati, da je sve riešeno time, što je odlučila, da će 
«sve zatomiti i vladati se, kao da ni ne postoji, a on je 
u svojoj duši čekao, dok još izpita i zadnje, što mu pre- 
ostaje, pa da vidi, da li točno sudi Anici. Kad i to izpita, 
onda će dalje ići. Čut će se — to je njegova misao. , 

— Sad se ti vrati — reče ona i stade. — I vala ti, 
što si doša, da se vidimo i da nasamu podivanimo. 

Umjesto svakog drugog odgovora i tumačenja, on ju je 
čvrsto zagrlio i stao ludo, mahnito ecjelivati. 

Vranjica je nastojala, da se malko brani.... 


4 


Stupao je žurno i posve mirno i određeno k cilju. To- 
liko je bio uvjeren, da. se ne vara, da bi bio mirno stavio 

svoju: glavu na okladu, da se je namjerio na koga, tko bi 
mu nudio okladu. 

Leđa je malko povio, glavu oborio i odmicao, kao da 
ga netko goni, a misli su mu letjele munjevitom brzinom 
i neprestano se vrzle oko tri žene, koje su zaokupile svu 
njegovu pažnju. To su: Vranjica, Anica i Cuja. Podsviestno 
je osjećao, da bi bilo najpametnije, da se uobće mane i 
pomisli na Cuju, jer, ako ćemo pravo: što se njega ona 
tiče?! Tako je pomišljao, al je ona ipak zauzimala veliko 
mjesto u njegovoj sviesti,-a u mozgu mu je rovala kao 
\paklenskim vilama. 

I nije to jednostavna pojava: mi smo ginuli i pro- 
lievali krv po svim ratištima, koja nit su kad čula nit će 
kad čuti za nas graničare i za našu granicu. Tamo smo 
vazda pobjeđivali i ubirali lovorike na glavu svog cara. 
Tako je vazda, odkad je nas i granice, i cara i carevine. 
I nismo se loše pazili s earevinom sve donedavna. Tad 
najednom, kao da je neki đavo opalio između nas i cara, 
pa otrovalo zrak i sve obrnulo naopako. Mi pobiedili bun- 
tovnike i spasili cara, a cari nasi buntovnike u istu vreću, 
pa zaveže i sjedne na nas. »Sad se — veli — vi pokoljite 
međusobno, pa ću ja onda mirno na vama sjediti!« Kao da 
se već ne poklasmo malo prije neg nas je strpao u vreću?! 
Al eto još veće sramote: kad se mi graničari vratismo svo- 


“jim kućama, izkrvavljeni i izmučeni svakim zlom i nevo- 


ljom, ono nas povali na klupu, dade nekakvoj babetini 
kisele štape u ruke, pa veli: »Sad udri! Nisu dostojni, da 
ih kažnjava mužko za njihove nevaljalštine. Nek ih batina 
žena!«;... I tako Cuja nas redi.... a kapitan misli, da je 
mužko i da je carski častnik.. : ; 


Tako je to leglo Nikoli u sho i nikako se nije mogao 
riešiti misli o Cuji. Kraj nje je jedva dospievao, da se po- 
malo, na mahove i sve u skoku i naletu bavi i s Anicom, 
Svojim pravim, vjenčanim drugom....1I to ti je pravi posao: 
Prevari te, natocilja te ko tupu sjekiru, učini iz tebe ruglo 
i sramotu, i sad bi se ti morao smatrati sretnim i pod oso- 
bitom zaštitom Svemogućeg, što ti je takva legla kraj izmu- 
čenih pleći! A liepa jest, i jest stagsita i krupna i u svakom 
Pogledu doista žena, kakvu samo možeš poželjeti, al, eto: 
Prevarila ga je, kao što je Bog na nebu. Nikola je u to vje- 
rovao i za njegovu dušu više ni ne treba nikakova dokaza, al 


ia 


ipak ne će ništa propustiti, još će i ovaj posljednji čavao 
zabiti u lies te ogavne, odvratne rabote..., I mora misliti 
na nju, iako je ipak nešto posve drugo nego Cuja i njezina 
pojava među čestitim, poštenim graničarima.... Najzad: svi 
graničari nit jesu nit mogu biti čestiti i pošteni. To nije ni 
moguće ni potrebno. Što bi nebo, kad bi svi bili anđeli?! 
Razpuklo bi se od prenapučenosti, a graničari nisu neprija- 
telji nebeski. Ima ih svakakovih, pa mnogi zasluži i te kako 
težke kazne, al tko je vidio, da batinama kažnjavaš kao vola 
onoga, koga si jučer poslao s puškom u ruci, da se bori 
s junacima i da vitežki brani granicu i cara?! Ne može to 
biti i ne smije biti, pa to i car propisao. Tko veli, da je car 
nepogrješiv?! To mogu tvrditi samo oni, koji iz tog vuku 
kakvu korist, a vjerovati oni, kojima je Bog uzeo pamet. 
Tu je car pogriešio, i to mu pošteni graničari moraju reći 
otvoreno u brk: »Tako i tako, svitli care..... i ne valja ti 
posa!«.....A car će pametno poslušati i odrediti, što će biti 
njemu na čast, a graničarima na korist i ponos.... I tako 
će onda Cuja odcujati, i njezin kapitan za njom.... 

Cuja je strašna pojava, no još uviek nije toliko zlo, da 


ne bi u Nikolinu mozgu ostavila malko mjesta i za njegovu . 


Anicu. To nije manji teret za njegovo graničarsko shva- 
ćanje. Razlika je samo u mogućnosti prosuđivanja i pobi- 
janja. Cuja je obće pitanje časti i obraza, a Anica je samo 
njegovo osobno zlo, za koje čak nitko ni ne zna, a koji možda 
i znadu, ne znadu, da je zlo, jer vjeruju njoj, a za njegovo 
mišljenje, za pravu istinu ni ne znadu. Stoga on to i može 
i mora rješavati, kako sam odluči i — kako bude mogao 
podnositi i nositi na plećima i na duši. Što bude strpljiviji, 
to će biti manje zla u svakom pogledu, dok je kod Cuje, po 
njegovu uvjerenju, upravo obratno. To treba rješavati što 
brže i što odlučnije i što temeljitije, jer je inače opasnost, 
da će i u drugim pitanjima ići sve naopako, sve gore i gore. 

Vranjica nije briga ni pitanje nego velika tuga i neza- 
jažliiva želia i čežnja. Ona lebdi nad njim i oko njega, ona 
izpunjava cielu njegovu dušu i svaku kapljicu njegove krvi, 
te niie prije ni u snu sanjao, da čovjek uobće može tako 
ljubiti i toliko čeznuti za nekim ljudskim stvorom. Kamo je 
god bacao pogled, nju je. sretao po stotinu puta na pruzi 
svog pogleda; na što je god pomislio, bezbroj puta je pre- 
sjekla svaku misao i ukopčala se u nju — toliko je izpu- 


njavala njegovu dušu i tielo. Nikad, nikad prije nije ni znao 

ni pomišljao, da taj osjećaj može biti tako jak, tako ne- 
odoljiv i nametljiv, te ga se ne može ni na čas osloboditi. 
To osjeti istom danas u podpunosti i cielosti, kad ju je 
imao svu toplu i dragu u svojoj neposrednoj blizini, a pogo- 
tovo, kad ju je poslije, na razstanku, obujmio rukama kao 
čelikom, privio je na svoje grudi i pio joj život i mladost 
s nabubrelih usta kao sok zrele najslađe jabuke. Njegova 
je, sva je njegova, kao što nitko drugi na ovom svietu nije 
njegov. Nitko! paa 

Prolazeći izpod Cvituše, baci pogled na vrh briega i' 
ustavi ga na kapelici svetog Ante, pa uzdahne tiho i duboko: 

— Blago tebi, sveti moj Ante, kad moreš tu mirno i 
lipo vikovati ka u Božjim nidrim, al težko nami, koji se 
moramo gonati sa Cujami i Anicami, tražeći svoju Vra- 
njicu! O moj dobri sveti Ante, lako li ti je Svemogući da 
na tom našem brdašeu.... 

Odtalen se je pustio nizbrdicom k mostu cvituškom, pa 
bi morao nalievo prečcem prema Žmelovači i onda dalje 
preko Gmajne kući, no on produži cestom do mosta ruka- 
vinskog preko Obsenice. Čim je prešao vodu, ostavi cestu 
na desnoj strani i udari preko njiva prema kućama Špa- 
ljevim. Mogao bi bio ići putom do-izpod crkve, no on je 
volio, da okala i crkvu i kuću lajtmana Despota, pa da gotovo 
neopažen pane pred kuću Ivande Špalja i njegove Rože. 
Nije baš bio siguran, da će nju naći kod kuće, no ne gubi 
ništa, a nije mu ni mnogo dalje kući, nego da je okrenuo 
iza cvituškog mosta, a za svaki slučaj mu je dobro, da umiri 
živce i da odmah pokuša sve, što smatra koristnim za odkri- 
vanje istine, ili ne za odkrivanje nego za podkreplji- 
vanje istine. On već zna, kako je, i ne treba više ništa odkri- 
vati, ali je dobro i koristno, da tu svoju vjeru i to svoje 
znanje podkriepi novim dokazima. Samo je zbog toga ko- 
ristno i potrebno, da se sastane s tetkom Rožom Ivande 
Špalja. Ni zbog česa drugog! 

Kad se je već primicao kući, pade mu na um, da bi bilo 
vrlo liepo, da je uzeo bocu rakije il vina i ponio, da tetku 
Rožu ponudi. To bi joj se svakako svidjelo i razvezalo joj 
jezik, no kad je na to još u Lovincu bio pomislio, nije nikako 
mogao izmisliti razlog, koji bi naveo, zašto je ponio piće. 
Ipak bi morao nešto reći, barem se nekako našaliti, jer bi 
inače bilo nerazumljivo i vjerojatno bi se koji mudrac na- 

šalio na njegov račun. Pitali bi ga, za koga prosi tetku 


Rožu, kad joj dolazi s rakijom, a on bi se morao samo 
blesavo nasmijati i ne bi znao, kud bi šalu svrnuo. 

Već je bilo sunce prilično zavagnulo na zapad, kad je 
bio kod kuće Špaljeve. Vladala je svuda podpuna tišina, nije 
čuo ni ljudskog ni životinjskog glasa, a ni zvuka zvona 
s blaga. Kuća je na osami, prva do crkve, i nema u blizini 
susjeda, pa je onda toliku tišinu nekako lakše pojmiti. Vrata 
su bila otvorena, i Nikola se šutke približi te istom na pet, 
šest koračaja vikne: 

— Ima li ko u kući?! 

— Ima, ima! Ko si Božji? — javi se ženski glas iz kuće, 
a iza glasa se ubrzo pomoli i prosieda glava Rože Ivandine. 

Nikola je pozdravi i stade na pragu, a ona ga ponudi, 
da uđe. 

— Ne ću, tetka, ulaziti — branio se on — jer mi se 
žuri. Iđem iz Lovinjca, a udarije sam ovud, jer sam pratije 
strica Jocana. 

Pripoviedao je bez velikog razmišljanja, kao da je doista 
bilo tako, a Roža ga je i slušala i ne slušala, jer nije ni bilo 
važno, zbog česa je udario tuda. Njoj je bilo doista drago, 
što ga vidi, jer su joj još i sad zujale u ušima njegove 
rieči pohvale i priznanja, pa joj je bilo milo, da ga vidi tu, 
baš pred svojom kućom. Svakako je htjela, da uđe, no on se 
je uspješno opro najviše time, što je sjeo na neki panj pred 
kućom, pa se onda i ona spustila na zemlju kraj njega. 

— Samo da dinem, pa bižim dalje — govorio je on. — 
A di je tetak Ivanda? Nisam ga već dugo vidije. 

Ona mu je odgovorila i tumačila, kako ga je jedva do- 
čekala, dok ge je vratio iz vojske, kad je čula, da se je za- 
volio s Anicom njezine sestre Vranjke. : 

— Nismo nas dvi sestre — tumačila je ona veoma 
okretno i uzžurbano — al smo vindar dosta blizi rod. Njezina 
prababa Stana i moja prababa Jela dvi rođene sestrane! 

— EY to, tetka, drugo il treće kolino? — upita Nikola 
i nasmije se. ' 

— Aj, smrade, što mi se rugaš! — odgovori ona veselo, 
pa se i sama zasmije. — Ako nije drugo nije ni dvadeseto 
kolino, a mi smo Bunjevci svi rod. To ja tebi velim. Meni 
je to pripovidije ne ednom, man stotinu puta moj pokojni 

vridni did Stančina, koščice mu se u zemljici posvetile. A 
un je zna, što drugi živ čovik nije zna! 

— Virujem ja, tetka, virujem, al edno ti ne virujem! 
— reče on povišenim glasom i zagleda se u nju, nastojeći, 
da mu ona svakako ne opazi usiljen smiešak. 

— Nude, nude, da čujem?! 

— Ne virujem, da si znala, da smo se ja i Anica zagle- 
dali edno u drugo, prije neg sam ja otiša u soldačiju, a 
nikidan si mi rekla, da si znala i da si stog i govorila naj- 
prva mojoj materi, da se uzmemo. Eto, to ti ne virujem. 

— A jjćr mi to ne viruješ, mudrače? — upita ona veoma 


“veselo i podrugljivo ga omjeri od glave do pete kao ona, koja 


je sigurna svoje stvari. 

— Jer to nije niko zna. Ni crna zemlja. 

— Osim vas dvoga! — odgovori ona. — A ja sam bila 
treća. Rekla mi je sama Anica, al pod izpovidno ime. I ja. 
to tebi sad tako divanim, i da Bog da ti se jezik osušije ka 
trta, ako iRom rečeš. I zakuni mi ge. 

— Sad je već kasno, kad si mi već rekla! 

== Al ti si pošten čovik i ne 'š me izdati ni Anici, jer: 
sam joj se zaklela. Zakuni se i ti meni, jer ću; drugčije sva- 
kom reći, da nisi čovik, man babetina. Kuni mi se, da ni 
crnoj zemlji ne ćeš reći, što si sad čuje iz moji usta. 

— Anici mogu, a drugom nikom ne ću. 

a Ni njoj, jer mi je rekla na viru, a ko viru ne drži, 
nije je ni vridan. Ti si na me aburda ka manit, pa se ja 
jadna izlajala i rekla ti, al ja znam, da ti znaš, što j' vira, 
i da me ne ćeš izneviriti. Daj mi ruku il mi se miči s očiju, 
da te više nikad ne vide, a moreš biti sigur, da ću te prokleti 
i da će te moja kletva stići. Ti to znaš. 

Nikola nije bio praznovjeran, al je već mnogo čuo o 
kletvama tetke Rože. Nije, doduše, vjerovao, što su ljudi pri- 
poviedali, no kad to ču iz njezinih usta, osjeti, kako mu 
ledeni trnci poletješe svrh glave pa ravno do nožnih pa- 
laca, te bez i najmanjeg razmišljanja primi pruženu ruku 
i reče: 

— Ni crnoj zemlji, tetka Roža! 

— Ne ćeš reći, što si od mene čuje o sebi i Anici? Ni 
Anici. 

— Ne ću, tetka. Ni Anici. 

— Reci: »Tako mi Bog pomoga«. 


— Tako mi Bog pomoga — ponovi on za njom Kao 
stroj, a krv mu udari u lice. Čelom mu je curkom pocurio 
hladan znoj, te mu se učini, kao da sanja il kao da ga je 
snašlo nekakovo nejasno i mutno priviđenje. Osjećao se je 
veoma nevoljko, pa iskreno i duboko požali, što se je svra- 
ćao, al — nije ni slutio, da će ga tako uhvatiti i omotati. 
Neko su vrieme oboje šutjeli, a njemu su glavom letjele 
misli kao uzbunjeni bumbari. Kad se je oporavio od prvog 
iznenađenja, reče posve sabrano, al dosta tiho i nesigurno, 
kao da se još boji: 

— Ja se, tetka, zakle, da ne ću nikom reći, što si mi 
kazala, al ja ne znam, nisi li se ti samo šalila. E 1' istina, 
da j' tebi moja Anica sve unako pripovidila, kako ti meni 
kaza? 

— Istina je ka u Svetom Pismu —. potvrdi Roža: — 
Molila me j', da nju nikako ne spominjem, a potlje još ednom 
me zaklela ka ja sad tebe, da ne ću nikad nikom reći, da 
sam od nje i rič čula. Nije baš spomenila tebe, al smo rekle 
nikom, pa ne bi bila smila ni tebi reći, al staro, blunasto, 
pa se izlaje, a zaboravi na zakletvu. To ne valja i to se 
ne smi. Nego, Bog će meni oprostiti, a ti se čuvaj ne rad 
mene, man rad sebe. Težko unom, ko viru izneviri! Ja to 
tebi velim. Tebi se vidi na očima, da ne bi iznevirije ni 
neprijatelja, kad bi mu se zavirije, a kamoli prijatelja i 
svoga. Vidim ja to na tebi. 

— A što još vidiš, tetka Roža? 

— A nu! — odgovori ona neodređeno. — Svemogući 
nami dade pomalo, da znamo i vidimo više neg drugi, al 
nikad ne da puno. Sve pomalo. Tako j' i meni malko da, pa 
vidim više od drugi. 


— Nude, nude, tetka! Što vidiš na meni — zaintačio 
je on. A ; 1 

— Nemoj, sinko Nikola! — odgovori ona veoma uzru- 
jano, bacivši letimičan pogled na njegove oči. — Svemogući 


ne dopušta, da znamo više neg moremo nositi. Ja vidim, da 
ti znaš nositi, a vidim i da ćeš, moj sinko, imati što nositi. 
Nek ti Svemogući bude milostiv i dobar. 

Njezine su rieči zvučale materinski meko i proročanski 
tajanstveno, kao da dolaze iz veoma velike daljine il odnekud 
iz podzemlja. 

— A oću li tribati dugo nositi? — upita on, polagano, 
nenapadno i sve kao da ne polaže velike važnosti na to 


“pitanje. 


— Gade i smrade! — odgovori ona i opet se nasilu 
nasmieši. — I jope me tako pitaš, da se ja, jadnica, zale- 
tim, ka june u naviljke, i da lanem, što ne bi smila ka i 
uno malo prije. 

(— Samo tako pitam, a ti ni ne moraš odgovoriti. 

< — Ni ne znam, što pitaš. To j' sve u Božjim rukama, a 
ti se moli Bogu, da te očuva i da ti dade snage, da vaik 
budeš pravi i pošteni graničar. 

— A da što bi ja drugo i moga biti?! 

. — Ne velju ja, da bi moga biti što drugo, al samo 
tako kažem: moli se Bogu. Težko unom, ko se Bogu ne moli. 
— Ja Mu se molim, slava Mu i vala. ' 

— Imoli se, sinko. I puno se moli. Nije ti lako, vidim 
ja, al će dati Svemogući... Un sve more, a mi, ako ćemo 
pametno i pošteno, ni ne moremo, man uno, što nam je 
nebo ostavilo... I tako... A veliš, iša si sa stricom Joca- 
nom Bilićem? Pravi čovik, da mu para nema. Što radi i 
kako su svi njegovi? Kako vridna Matija? Što radi Ivan?“ 
Zbilja: e 1 un kod matere il je jope s vami? 

Ona je letjela pitanjima, kao da je netko progoni il kao 
da se želi sakriti pred mislima, koje su je napale, pa stoga 
izmišlja druge slike i nameće si pitanja, samo da ne vidi 
onih, koja ne želi il ne smije gledati. Nikola nije ni dospie- 
vao, da joj odgovara, jer je jedva pratio sama Pitanja. Če- 
kao je, dok je jezik zaboli il dok se umori il zapne, pa da 
vidi, treba li uobće na što odgovarati i da li nju bilo koji 
odgovor zanima. 

— E, Ivan je Ivan! — reče i časak zamuče. — Zovu 
ga Srđenom i Smrzlom i svakako mu se rugaju, a un zna 
više neg svi mi drugi skupa. Samo un ni nije za ovoga 
Svita, i sam Svemogući zna, zašto dikog gurne ka šugavu 
ovcu, a dade mu više neg ikom. E 1 yaik u Egeljeu s maj- 
kom i otčuvom? 

.— Test i nije — odgovori Nikola mrzovoljno, ne pri- 
krivajući svoje želje, da o tom mnogo ne govori. — Ja puš- 
tam, kako god un oće, a i drugi mu puštaju. Samo baza, 
Pa ga i zovu svi Bazalo samo stoga. 

— Znam ja to, znam, samo nisam znala, di se najviše 
Zadržava. : : k dea 

— Nigdi i svagdi. 

— A una Tomina sirotinja? 

— Hal.... Gakan i voli ka i svoje rođene, a dobri i 
egu, pa će priživiti ka i mi drugi. Nego, tetka, iđem ja. I 
vala ti na svemu, što si mi rekla. : 

— I muči ka grob o svemu, pa se ništa ne boj. 

— Oću, tetka, kad sam ti da viru — odgovori on i 
pođe. U njegovoj su sviesti izbliedile sve druge misli pod 
teretom doživljaja s tetkom Rožom. Počeo je posve mirno, 
triezno razmišljati, da li mu je lakše sad il kad je k njoj 
dolazio. Pitanje je veoma važno stoga, što mu je potvr- 
đeno uvjerenje, da ga je Anica posve sviestno prevarila, 
odnosno, da je prevarila njegove roditelje i da je i njega 
one prve večeri pustila posve proračunato u zabludi, da raz- 
govara s Vranjicom. Je li i ovo istina? Da li je ona i one 
večeri trebala namjerno glumiti tuđu ulogu il je posve slu- 
čajno onako izpalo, jer nije bilo nikakova povoda, da mu 
izričito naglašava, da je ona Anica, a ne ona, za koju je 
on drži. Da li je ona morala znati, da on međutim nije bio 
. doznao, da je Vranjica otišla za drugoga i da su njega zaru- 
čili s njezinom sestrom Anicom, pa da gada s njom i raz- 
govara? Tu je zapeo i nije se usudio stvarati nikakovih za- 
ključaka, pa je svoju pozornost ograničio samo na ono, što 
je posve jasno, nesumnjivo i utvrđeno: Anica je zavela u 
bludnju njegove roditelje, da se njih dvoje vole i da on 
želi nju uzeti za ženu. To je činjenica, a sve drugo je nate- 
zanje, koje može, al ne mora biti točno, pa se on stoga 
ni ne kani u to upuštati, jer uobće nije ni važno. Sad 
napose nije važno ni zbog toga, što ne smije Anici ničim po- 
kazati, da zna, što je učinila. Dajući tetki Roži rieč i ku- 
nući ge, da će je držati, nije ni sjenkom majdalje misli do- 


pustio mogućnost, da ne bi najsavjestnije izvršio, što obe-: 


ćava. Uslied toga mu je posve odpala briga i razmišljanje, 
kako će to reći Anici i kako će s njom razčistiti to pitanje. 
To je riešeno. Ujedno je osjetio, da je i njegovo držanje 
sad posve određeno: ona ne smije osjetiti, da on sumnja, da 
se je poslužila prevarom, da postane njegovom ženom. Ona 
sad jest njegova žena i — gotovo. Što će se razviti u tom 
okviru, to će pokazati budućnost. . 

Nije se veoma žurio, jer je sunce bilo još dosta visoko, 
a na njega pale neodređene i nejasne misli, pa se je i on 


TO 


prepustio baš tako nejasno i neodređeno nogama i putu, pa 
kad stigne. Kako nije išao seoskim putom nego preko njiva, 
nije se ni s kim sastao, pa je nesmetano tumarao svojim 
mislima. Eto, sad je svezan sa ženom, koja bi mu se sva- 
kako mogla sviđati i koja bi mu mogla biti i draga, da 
nije sama pokvarila i ubacila u njega strašnu odbojnost. 
Kaže Vranjica, da Anica nije nastojala, da joj se sestra 
makne s puta i ostavi joj Nikolu, i on nema razloga, nema 
uporišta, da joj to i ne vjeruje, al je svakako svojim nago- 
varanjem djelovala, da se je Vranjica udala, što inače vje- 
rojatno ne bi bila. Bila bi već našla puta i načina, da javi 
njemu, da je žele udati, pa nek on reče, što misli, a on bi 
već bio svoju rekao i spriečio, da mu je odveđu. Tu je 
Anica kriva već samo stoga, što je uzročnik takog razvoja 
Nikoline i Vranjičine nesreće, iako u prvi čas nije ni mislila, 
da podmetne sebe na sestrino mjesto. Svakako je prouzro- 
čila takav razvoj prilika. Al sad — nema izlaza. Treba mirno 
nositi, kao da se nije ništa ni dogodilo, no — to je vrlo 
jednostavno tako reći, al je strahovito težko tako se i vla- 
dati, jer ništa ne može proći bez posljedica; baš kao što 
svako tielo ostavlja svoj trag, tako i svaki događaj ureže 
svoju putanju, koja je vječna u nizanju uzroka i posljedica. 

Na seoski je put izišao nešto više mostišta na Obsenici 
i u istom času opazi, da obrovačkim putom dolazi također 
prema mostištu žensko čeljade. Nije mu bilo drago, jer je 
vidio, da se moraju sastati, a nije bio razpoložen za raz- 
govor. Bio je najzadovoljniji, što je mogao ovako nesmetano 
ploviti neodređenim smjerom i neomeđenim mislima, pre- 
skačući s predmeta na predmet, s jednog kraja poznatog 
svieta na drugi, i tako nasiecati sva moguća pitanja, koja 
mogu zasiecati u njegov graničarski život, a da ništa ne 
rieši. 

Što su se više približavali jedno drugom, to se je sve 
pozornije i pozornije u nju zagledavao, jer mu se već izda- 
leka pričinila poznata po hodu i držanju. Kako je on bio 
bliže vodi, stade, da dočeka ženu, na što je ona očito požu- 
rila korake i već izdaljeg doviknula: 

— Blažene oči, koje te vide! 

— Ma, esi li ti to, seko, ako Boga znaš?! — odgovori 
on veselo i pođe prema njoj. — Želije sam ka ozeba sunca, 
da te vidim, pa nikako. 

Žurno su pošli jedno prema drugom, zagrlili se i srdačno 
se izljubili, te se činilo, da su im se ruke ukočile, pa se ne 
mogu razstati iz zagrljaja. 

— A kakva si mi, sunce moje žarko, kun da si iz zemlje 
izvađena! — govorio je Nikola posve raznježen i skoro raz- 
plakan kao najosjećajnija majka i svojom je težkom rukom 
milovao ženu po kosi u čelu. 

— Nije mi ništa! Zdrava sam — odgovarala je ona i 
smiešila se umornim smieškom, koji je bio prevučen laga- 
nom maglicom patnje i tuge. i 

To je bila Vranjica Josipa Lukičina, Kresojićka, Niko- 
lina vršnjakinja i najbolja drugarica još prije nego se Kre- 
sojići razdieliše, a i kad se razdieliše, oni ostadoše kao da 
su rođeni brat i sestra. Visoka, stasita žena, vrlo ugodnih 
poteza i neobičnih očiju. Koji se je momak zagledao u te 
oči, nije ih nikad više mogao zaboraviti. Bilo je mnogo po- 
ruka i ponuda za udaju, no ona je uviek uspjela namoliti 
otca i majku, da je još ne udaju, jer da joj se ne mili, da 
ne želi, da joj se momak ne sviđa — take i slične je izgo- 
vore vazda nalazila, a kako je bila jedina kći, nisu je htjeli 
siliti, čekajući, dok se sama dobrovoljno odluči. Međutim 
se desilo, što nije nitko ni slutio ni očekivao: ona je jedne 
biele božićne noći otišla nevjenčana za Ivana Mrkobrada, 
sina Goranova, a sinovca Pepičina, koji je već nekolike go- 
dine u hajducima. Kuća im je tu u Poljani, pod Pilarom. 

Vranjica nije nikom, baš nikom povjerila tajnu svoje 
ljubavi, jer je bila uvjerena, da ne bi mogla naći saveznika 
i pomagača, pa je stoga šutjela kao niema. Ivan je liep, 
pristao momak, odlučan i junačan, pa s tog gledišta ne bi 
moglo biti zapreke, da i u kući Kresojića potraži za sebe 
djevojku. Ne bi bila nepremostiva zapreka ni činjenica; što 
mu se je rođeni stric odmetnuo u planinu, jer je to učinio 
kao odgovor na očitu nepravdu sa strane vojne uprave, a 


poštenijeg izlaza nije imao. Vjerojatno ne bi brak mogla 


onemogućiti ni okolnost, što su se Mrkobradi tu nedavno na- 
selili i što još nemaju dovoljno zemlje, jer gdje je volje i 
marljivih ruku, tu će biti i zemlje i Božjeg blagoslova. Sve 
su to malenkosti napram lošem glasu, što ga ta kuća uživa. 
To je vlaška obitelj, koja se doselila odnekud iz Bosne, i 
kad joj je graničarska uprava dala naselje tu pod gorom, 
u najbližem susjedstvu s te strane Vrkljanskih kuća, ovi 


72 


nisu bili oduševljeni, iako su ih sretali prijateljski i lju- 
bazno, da ih ne zaplaše i unapried ne učine neprijateljima. 
Došlo je nekoliko mužkaraca i žena, S čoporom djece. Bili 
su pripadnici grčko-nesjedinjene crkve, a kako take nije 
bilo nadaleko, za neko vrieme pređoše svi u rimokatoličku. 
Narod nije polagao velike važnosti na tu činjenicu, jer je 
više pazio, kako se došljaci inače vladaju, no ona je ipak 
omogućila, da su se tim brže miešali s domaćim pučanstvom, 
te mlađi i zaboraviše, da i ti u Poljani nisu starosjedioci i 
Bunjevci. Ubrzo se je opazilo, da su svi redom loši radnici, 
ali tim bolji putnici. Mužkarci su neprekidno odlazili na 
nekoliko dana, onda se povratili, redovno po noći, nit što 
odnoseći nit što donoseći, osim što bi gdjekad dognali po 
nekolka komada blaga, da opet za koju noć s njim nestanu. 
Taki je način života prelazio od otca na sina, i nikad se 
nije ništa ni bučna ni ružna o njima čulo, al se je šaptom 
sve prepričavalo i znalo, a gdjekad su im se događale i ne- 
prilike, al oni nisu nikad nikom ništa pripoviedali. Tako 
je jednom Ivanov otac Nikola otišao u noć s oba zdrava 
oka, a vratio se samo s jednim. Drugo mu je bilo izbijeno, 
kao da ga je netko" izkopao nožem. Nikad nitko nije čuo iz 
njegovih usta, što mu se je to desilo, jer je na svako pitanje 
odgovarao samo smieškom i slieganjem ramena, a kad bi ga 
tko baš pritisnuo i ne puštao ga, dok ne bi odgovorio, rekao 
bi, da ga je ošinula grana i izbila mu oko. Odtad ga narod 
prozva »Ćoranom«, i mlađi ni ne znaju, da mu to nije — 
krstno ime, koliko su naučeni samo na taj nadimak. 

Sin toga i takoga Ćorana ne bi nikad mogao doživjeti 
čast i sreću, da mu iz bilo koje Kresojića kuće dadu dje- 
vojku za ženu. To je vrlo dobro znala i Vranjica Josipa 
Lukičina, pa kako se je kod blaga u svom djevojačkom ne- 
izkustvu i zanosu prve razbuktale mladosti zaljubila u Ivana, 
nije mogla odoljeti ni svojim osjećajima ni njegovim nago- 
varanjima, te zasliepila i utekla nevjenčana pod njegov 
krov. To je bio najcrnji Božić Nad vodom. Sve su Kre- 
sojića kuće bez ikakove iznimke, a skoro i bez ikakove raz- 
like, bile kao gromom poharane, s tom jedinom razlikom, da 
je iz Josipove kuće dopirao glasan jauk i lelek ne samo 
Vranjičine matere Marte nego i braće i sestara, pa i samog 
Josipa. I u drugim su kućama žene suzama kvasile svoju 
tugu, zaprepaštenje i sramotu, al je lelekanje i jaukanje 
bilo ipak tiše. i 

Svi su se odrasli mužkarci odmah sastali .kod starog 
strica Perjasa i viećali, što bi i kako bi. Vranjičin otac 
Josip nije mogao ni progovoriti, no kad je čuo, a i vidio, 


da su ljudi neodlučni, on skupi svu snagu i predloži, da. 


je vrate silom; pa morali potući sve Mrkobrade. Neki odmah 
i bez razmišljanja prihvatiše njegov priedlog. 

— Zapalit će nas Pepica — prigovori Perjas. 

— Ne će! — uzprotivi se Joso Kresinov. — Est un u 
ajducim, al un zna, što j' obraz. Ne će za to ništa učiniti, 
jer bi i un ovako, ka i mi. 

— Svedno! — odgovori Josip Lukičin kroz jecaje. — 
Kome opanci, kome obojci. Ponosat ćemo se, pa ćemo viditi, 
oće li više podniti Kresojići jal Mrkobradi, X 

— Još je ništo — opet će Joso Kresinov. — Mi mo- 
ramo znati, e naše dite odvedeno silom il je i samo tilo! 
To mi moramo najprije znati. E 1 iko od nas čuje, da j' 
zapomagala i zvala u pomoć?. 

— Nije se ništa čulo, dok nisu tamo već pod Pilarom 
puške zapraštile, a ni unda nismo znali, da j' to naša sra- 
mota — reče neki. ' 

Josip Lukičin je htio, da mu se dičte vrati pod svaku 
cienu, živo ili mrtvo, bez ikakova obzira, da li je odvedeno 
silom ili milom, dok su se svi ostali složili, da je ne će 
dirati, ako je dobrovoljno otišla. 

— Kun da j' skočila u vođu! — tumačio je stari stric 
Perjas. — Bila bi još veća sramota, da nam jope uteče. 

— Ja bi je zakla svojom rukom! — prostenje Josip 


Lukičin. — Al nije una pristala, man su je lopovi odvukli... iš 


Najzad su se svi složili, da treba izpitati, kako je od- 
veđena, a kad je sigurno utvrđeno, da je pristala, svi su 
se Kresojići ponieli, kao da su je pokopali. Ona i Ivan su 
se ubrzo vjenčali, nakon što su uzalud pokušali na sve mo- 
guće načine, da se pomire s Kresojićima i da dobiju rodi- 
teljski blagoslov. Odgovor je glasio: 

— Praštamo joj samo na smrtnoj postelji našoj i nje- 
zinoj za drugi svit, a na ovom svitu nek joj bude, kako j' 
sama odabrala! 

Ona nije propustila ni najmanje zgode, da pokuša da 
se svojima približi, al je svaki pokušaj ostao posve bez- 
uspješan osim sa najmlađima, koji su se krišom s njom 
sastajali i razgovarali, a često su skupa i plakali. 


TA 


ei. 


aa. 


Nikola je još u vojničtvu doznao, što je ona učinila, 
i bio je ne uvrieđen njezinim postupkom nego do krajnih 
granica mogućnosti unesrećen i ranjen u dnu duše, jer ju 
je volio više od svega roda i više neg rođenog brata i neg 
svoje roditelje. Volio ju je kao svoju dušu, jer je bila s njim 
srasla mnogo više nego da mu je rođena gestra. Kad je 
još doznao, da je otišla dobre volje, skamenio se je od 
čuda, nije nikako mogao razumjeti, jer je znao, da joj nije 
bilo nepoznato kao ni ostalim - njezinim vršnjakinjama i 
vršnjacima, da su Mrkobradi narod za sebe i da mogu 


* svuda prije spadati nego u Kresojića družtvo. Proplakao 


je kao ljuta godina, grizao je usne i gutao svoju krv, samo 
da zatomi bezgraničnu bol, koja bi ga bila inače natjerala 
da urliče iz sveg glasa kao ranjena zvier. Pisao je kući, 
da mu pobliže obrazlože njezin postupak i uzroke, no nikad 
nije više dobio o tom ni jednog jedinog slova, jer su oni 
nesretnu Vranjicu izbrisali iz svoga rječnika i iz svojih 
srdaca. On to nije razumio, pa je sto£ž£a uporno pitao u 
svakom pismu, a odgovor je bio — uporna šutnja kao da 
je nije ni spomenuo. Čim je došao kući, pitao je za nju 
majku, no umjesto odgovora, ona je metnula prst preko 
usana i značajno pogledala najprije njega, a onda pogledom 
tražila Josu i ustavila ga značajno na njemu. 

Nikola je razširio ruke, pogledao majku kao ubezum- 
ljen i rekao posve glasno: 

— Pa, este li poludili?! Recite mi barem, e 1 još živa 
il su je već umlatili! 

— Još je nisu ubili, al je ubijaju — odgovorila je 
Stana posve tiho, posve šaptom i zakimala glavom, kao da 
stoji nad mrtvacem. 

— Svak iđe za svojom zvizdom, koju mu je Svemogući 
ostavije, i na tom, moj sinko, bojim se, ni sam Svemogući 
ne more, jer ne će, ništa prominiti, 

— Ne će Svemogući, jer je pravedan — govorio je 
Joso mirno, laganim glasom, kao da čita il propovieda. — 
Tako i naša nesritna, dobra Vranjica. 

Poslije je Nikola sve polako i pomalo, na obroke, do- 
znao, da je njezin ljubljeni Ivan mlati nemilice kao vola u 
kupusu, a da mu u tom poslu srdačno pomažu otac Ćoran 
i njegova žena, Ivanova mati, Vranjica. I ona je nosila ime 
Vranjica! Kad je prve nedjelje poslije povratka iz vojske 

bio kod crkve, Vranjicu nije vidio, a sliedeće se je nedjelje 
vjenčao, pa nije bilo ni zgode ni mogućnosti, da se bilo 
s kim sastane, jer zapravo, nije nikog ni vidio, a danas 
nije bio kod svoje crkve, pa se ni opet nije mogao sastati 
S Vranjicom. U sebi je bio posve odlučno i stalno odlučio 
da će joj pristupiti i s njom razgovarati, čim je opazi pa 
gdje bilo i s kim ona bila da bila, bez ikakova obelra. što 
će mu reći njegovi Kresojići. On više cieni njezine osjećaje 
i njezinu ljubav nego osjećaje svih ostalih svojih Nadvo- 
ga Napose je poslije današnjeg sastanka sa svojom Vra- 

om prepun razumievanj ji 
ona Pa Koe nja za postupak sestre Vranjice 
de Nisu se mogli razstati, koliko su se bili ogrlili i slju- 
bili, a on ju je neprestano milovao, dok je opet nije ogrlio 
i posuo cjelovima, šapćući joj kao svom djetetu: 

— Milošto moja, milinje moj želij 
velko sam te oplaka i “< Sušeni m a 


j T a trgla i osviestila p je k 
[0] , a rekla 


— Ajme meni, ako nas ko naš vidi, ne će ti oprostiti! 


— Što mi ne će oprostiti?! — upita on, ne sjetivši se 


u navali čuvstava, da mu je sve poznato. 


' Ona mu ništa ne odgovori, nego brizne u glasan plač 
i pane mu oko vrata. Sad se on osviesti, trgne se, uzpravi 
se, uhvati joj lice među dlanove, izmakne se i reče: 

ga Dosta j', seko! Ako ćemo ovako, i ja ću se razpla- 
kati, a to ne bi, uvano, ni ti tila! Kun da sam žena! 

Malo dalje uzvodu je prekrasno vrelce, a odmah više 

njega veoma gusto grmlje johovine, koja se je nadvila nad 
vodu i nad brinu više vode kao golema, gusta i dugačka 
košara, koja je zaštićivala i: od sunčeve žege i od nepo- 
željnih pogleda. Pošli su tamo i sve bez dogovora sjeli. 
Be Bolje, da nas niko ne vidi — rekla je ona, spušta- 
jući se na ledinu. Obsenica je sladko grgoljila i mrmoljila 
svoje pjesmice vode, koja je tiho tekla i udarala na svom 
miroljubivom putu o drvlje, kamenje i busenje zemlje i na 
taj način izvađala razne glasove, koji su se skladali silom 
prirodnih zakona u čarobnu i zanosnu pjesmu božanske 
tajanstvenosti. 

— Zlatna moja seko, što učini iz sebe! — rekao je 

Nikola, kad je sjeo kraj nje. Uzeo ju je za obje ruke i za- 
gledao joj se u oči. ' 

— Sad je gotovo, moj brate! — odgovori ona čvrsto 
i već mnogo smirenije. — Više nema pomoći. 

— A reci mi, jer si to načinila?! 

— Da si mi metnije bije stotinu noža prid oči, ne bi 
na uni ma bila radila drugačije! — odgovori ona posve 
uvjerljivo i uvjereno. — Nije bilo drugačije, man da bi me 
bije zakla. Nego, ti si mi brat, a sad si čovik ka i ja žena, 
pa ti mogu govoriti i ovako: nemoj ti, jadna ti majka, po- 
misliti, da sam ja bila pljunila na obraz i zaboravila svoju 
divojačku čast i ponos, pa da sam stog morala unako. 
Bože, sačuvaj! Ja sam mogla prid oltar pod vincom Blažene 
Gospe, al nisam mogla, da š njim ne odem, jer sam znala, 
da mi naši ne mogu dati, da pođem za nj, a morala sam 
ja! umriti, ja za nj! Tako j' to bilo. 

— Al, jadna ne bila — reče on posve tiho — vele mi, 
da si već imala dvoj mrtve dice. Što j' to s tobom ? 

Ona je časak šutjela, a onda se zagleda u njega, pa reče 
posve mirno i odmjereno: 

_— Prid Bogom i prid tobom ne mogu ništa tajiti, pa 
ću ti reći: dicu su u meni ubili, što Ivan, što svekar, što 
avekrva. Svi me biju, i niko ne gleda, čim će me, man samo 
da me dovati. 

— Bog s tobom i Majka Božija! — reče on i sućutno 
i skoro ne vjerujući njezinim riečima il svome sluhu. I 

_ 1 Bog su me i Majka Božija pripustili Mrkobradim. 
A i pravo j' tako, jer sam i' ja sama odabrala. Bila sam i 
ja mnogo puta na kolinim prid oltarom i molila i zakli- 
njala, al sam unda naučila istinu, da se Svemogući za nas 
brine drugačije, neg mi to mislimo. Ja vidim, kad moji kod 
kuće biju psa ili koje govedče il mene: Bogu je to posve 
svedno. I pravo j' tako. Jednako smo mi svi njegova stvo- 
renja, pa j&r bi nas volije više neg pse il ovce il zmije?! 

Nikola je slušao njezine rieči, kao da je pao iz oblaka 
i nije se mogao snaći, nije znao, što bi o njoj mislio i kako 
bi prosuđivao njezine rieči i misli, pa reče kao u bunilu: 

— Odkud to tebi, što divaniš?! ' 

_— To su mi dali Mrkobradi svojim batinama i svojim 
postupkom prema meni i prema drugima. Uni ništa prida 
mnom ne kriju, al ja moram prid drugim skrivati i tajiti 

sve, što vidim i čujem u kući. Tamo sam ja sve ovo naučila, 
što sad tebi divanim. 


— A što uni rade? — upita on nepromišljeno, kao da 
i sam nije već mnogo znao. 
— Kradu — odgovori ona posve mirno i jednostavno. 


— Kradu, do česa dođu, al ne u blizini, ne ni u Svetom 

Roku. Imaju svoje ortake, i jedni drugima dodaju i izdaju, 

i samo im je to posao. U blizini samo izdaju i namiene 

svojim ortacima, al sami nikad ne iđu u domaću krađu. 
—Iti to sve znaš? 


— I znam i mučim! — odgovori ona. — Spočetka sanr 
prikoviš brbljala, pa su me mlatili, da sam mislila, da ću 
dušu izpustiti. Opametila sam se, i sad mi je bolje. Išla sam 
plovanu na izpovid i sve mu rekla. Rekla sam mu, da se 
kajem i da me duša boli. i da mi je strašno, al mu nisam 
mogla obećati, da ne ću i ubuduće šutjeti prid svitom, pa 
me je tije potirati i da mi ne će dati oproštenje. Unda sam 
mu rekla, da ću ići moliti njegovu gospu Rožu, da se za- 
uzme kod njega za mene i da mu ona raztumači, kako je 
težko na ovom svitu. Una sirota ima svoju pokoru i sa 
svojim rođakom plovanom i sa svojom nesritnom ćeri Na- 
nom, pa more i mene razumiti bolje neg plovan, koji je 
svet čovik i ne zna, kako su ljudi gadovi i koliko griše, i 


kad se Bogu mole, jer viruju, da i Njega mogu privariti. , 


Kad je to plovan čuje, smirije se je, pozorno me još ednom 
izpita i svitova me i unda sve uredije, kako Bog zapovida. 
. Iđem mu češće na izpovid, pa unda un i ja skupa nosimo 
te tajne prid licem Božjim i prid ljudim. Sad mi je malko 
lakše, al me i sad često biju. 

— A ko te sad bije? 

— Vaik svi! Ja sam spočetka mislila, da mene Ivan 
voli, al sam brzo uvidila, da j' un tije umišati u rod Kre- 
sojiće i ništa više. 

Nikola je ubezumljeno buljio preda se i zaniemio pod 
strahotom svega, što je čuo iz njezinih usta. Poslije nekog 
vremena, ni ne pazeći na njezine rieči, upita: 

— A viruju li uni u Boga?! 

— Ehe! I te kako! — odgovori ona povišenim glasom. 
— Da ti vidiš tog veselja i molitava, kad im uspije veći 
kakav posa! Vaik divane: »Bog svoji ne ostavlja! Bog nas 
voli, pa nas i pomaže! Tu nam je Bog pružije svoje obe 

ruke i blagoslovije nas!« Eto, tako uni viruju, i tako Sve- 
mogući š njima. Još samo da daju i u crikvu dija ukra- 
denog, al to “nisam opazila. U crikvu ne daju nikad ništa, 
jer vele, da j! to samo za popa, a da j' Bogu svedno, poide 
li pop il Mrkobradi, pa da j' unda pametnije, da uni sami 
potroše. 

—Iti sad... 

— A, moj brate?!.... Samo ne mogu isti, kad znam, da 
j' kradeno, a uni se boje, da ću i' izdati, i unda me vaik 


mlate. Kad je god u kući pečen il varen ovan, meni ne 


vali dobra porcija batina, i unda nije da me ujti edno, pa 
izbije, man svako me mrcvari i cilja u mene, što mu naleti 


pod ruku. z ' X * 
— Ma, slušaj ti mene, seko — reče Nikola i opet poslije 
dulje šutnje. — Zašto se ti nisi mam vratila kući, čim si 


vidila, što se tu stvara?! 

-— Kako bi se vratila kući, kad sam od nje pobigla t 
kad sam za Kregojiće mrtva? — odgovori ona posve mirno. 
— Nemam se kud vratiti, i prida mnom nije više ništa, man 
da čekam, kad će uni ubiti mene il kad ću ja ednom zaslipiti 
i uplejati nikog nji. Samo to! 

— A navrati li se kad Pepica iz planine? 

— Dođe, dođe, al un je odiljen, pa se njegovi ne mi- 
šaju, a on je ednom vidije, kako me tuku, pa j' tije pucati 
na nji. Brani un mene, al njega nema nikad kod kuće, a 
kad je i kod kuće, unda se čuvaju ka žive vatre i niko me 
unda ni ne takne. Boje ga se. 


— Pa, što bi unda, seko moja?! — upita on uzdrhta- 
lim glasom. d 
— Što bi priko Božije volje?! — odgovori ona. — Kad 


ovo ne bi Svemogući dopušta, ne bi bilo ni ednog trena, 
a kad est, unda Un to i trpi i dopušta, pa što mi moremo, 
man nositi, dok moremo, ako moremo?! Ne mogu se ja sa 
Svemogućim bočiti i gonati, slava Mu i vala! Di god mogu, 
izmaknem i uklonim se i ne vidim i ne čujem, što ne mo- 
ram, al kad se ne mogu skloniti s puta, koji mi je ostavila 


* Providnost, što ja mogu?! 


— Al ti si i prije znala, kakva j' to kuća, pa jer si 
išla za Ivana? — upita Nikola i zagleda joj se u oči. — 
Reci mi, j&r si otišla?! ' 

— Već sam ti rekla: morala sam! Nisam se mogla 

tome od'rvati, al da ti pravo kažem: i znala sam i nisam 
znala, kakva j' to kuća i ognjište. I sam znaš, kako i kolko 
dica znadu i o dobru, a pogotovu o zlu svoji komšija! Tako 
j' bilo i sa mnom, al ja mislim, da-sam sve znala, što sada 
znam, da bi i unda bila pošla za Ivana. Tu nije bilo izbora. 
Morala sam, pa gotovo. Al nemoj misliti, da me j' ko bije 
začara. Bože, sačuvaj. Nije tu bilo čarolija, man je uno 
svezano u meni i sa mnom i nije bilo drugog puta i načina, 
man naglavce u tu provaliju i brezdanku ka slipa. 


Nikola je obočio glavu na grudi, težko odpuhivao i 
šutio, a onda reče, ne podižući pogleda: 

— Vidim ja, kako ti je, i sad razumim... Nego vidide 
ti, molim te, ka se Bog moli, kako se to splelo: svast mi je 
Vranjica i, da ti pravo kažem... — reče, prekine se u rieči, 
zastane, podigne naglo glavu i zagleda se u njezine oči, 
zausti, da će nešto izbaciti kao hitac, no opet se predo- 
misli, splasne, spusti glavu, obori pogled, duboko odahne i 
mirno nastavi: — eto: svasti mi je ime Vranjica, punici 
mi je ime Vranjica, ti si mi najmilija sestra, ime ti je Vra- 
njica, i toj tvojoj prokletoj svekrvi je ime Vranjica! Sve 
se to čudno splelo oko mene, i ubije me Bog, ako ne ću i 
ja početi virovati u čarolije i u svašta. ... 

— Anu! — reče Vranjica, samo da nešto reče. 

— Nego, sestro — nastavljao je Nikola kao u polusnu 
— da znaš i da ne zaboraviš: kad god ti pane na um, da 
što načinimo, evo me ka brata rođenoga.- To ne zaboravi, 
i ja sve mislim, da ne bi dugo ni čekali. Na moj račun 
bi bilo najpametnije, da se mam vratiš kući, pa dalje ćemo 
viditi, kako će se to odvijati. 

— To ne mogu i ne ću! — odgovori ona bez razmiš- 
ljanja i odlučno. 

— Nemoj biti tvrda Kresgojića glava! 

— Kad esam, i neka sam! Da j' mene iko nagonije il 
nagovara, da pođem u kuću mrkobradsku, ubije me Bog, ako 
ne bi utekla iz uni stopa, al ovako ni ne mogu ni ne ću, 
nek se izvrši, rad šta sam pošla ovim putom. 

— Nije ni to blunasto! — potvrdi joj Nikola. — Samo 
ne zaboravi, što ti reko: kad me god uztrebaš, evo me ka 
rođenog brata! 

= — Vala ti, Nikola! — odgovori ona srdačno. 
— Nego, ti reče, nek se izvrši, rad šta si pošla tim 

putom — reče Nikola i zagleda se upitno u nju. — A: 
što j' to?! : 

— To ja, brate, ne znam, al uvano ništo est, kad me j' 
Svemogući puštije ovim i ovakim putom — odgovori ona 
veoma sabrano i bez oklievanja. , 

— Divaniš ka mužko! — pohvali je Nikola: — Ža mi 
je, što si tako okrenila, al kad već esi, unda mi je drago, 
da tako znaš snositi. 

— što mi drugo koristi i što bi mogla drugačije?! 
Mogla bi sisti na razkrižju i plakati, da me čuje cili svit, 
al bi svi morali na me i pljuvati, jer bi se brzo čulo, da 
me nije niko na ovo nagna, man da sam iz Kresojića kuće 
utekla u ovo zlo, koje me sad bije. 

Sunce se je već spustilo nad Sveto Brdo. Nikola to 
opazi, podiže se i reče smeteno: 

— Morat ćeš ići, jer ne 'š do mraka kući, pa će jope 
biti bure i lomljave. A di si bila? ' 

— Dujmini Velekom su ukradena dva vola, pa sam mu 
išla javiti, kako će i dobiti natrag i koliko mora platiti 
odkupnine — odgovori ona. 

— Ti si išla to javljati?! — iznenadi se Nikola. 

— E, e. Ja — odgovori ona posve mirno. — Ti ni ne, 
znaš, da j' to običaj, da ljudi dolaze k mom svekru tužiti 
se, kad im što nestane, a on onda dozna po svojim orta- 
cima, ko je odnije i kolko mu se mora platiti, da vrati: 
Unda najčešće ja nosim glas, koliki je sok. 

— Bog bije s tobom! 

— Iest. Ja to radim, kun da me pošalju, da kome 
ženjem il kopam. I to j' posa, i ja mislim, da j' koristan 
posa, jer je čoviku lakše platiti nego ostati brez volova 
il brez kola il već što su mu ukrali. Vaik plati manju 
odkupninu nego je vridnost ukradene stvari. Ti se tome 
čudiš, kun da ne znaš sve ka i ja! 

— Ja se samo čudim, da ti to radiš! Tome se ja čudim. 

— To je još najpošteniji posa, na koji me gone. I 
rado ga činim, jer ljudim koristim. Najgore mi je, kad 
znam, da su uni nigdi bili u krađi, pa moram mučati i 
slušati, kako še nagađaju za odkupninu, il kad moram u 
kući isti, a znam, da idem kradeno. To mi je, kun da ljuti 
otrov mećem u usta, i nikako se ne mogu na to naučiti. A 

već sam s toga više dobila udaraca neg mi je kosa na 


glavi.... 
Nikola je niemo kao okamenjen pratio njezino pripo- 


viedanje i neprestano smišljao, kako bi dokrajčio taki njezin 


način života. Nije mu moglo pasti na um ništa određeno 
i jasno, jer nije mogao mirno ni razmišljati, al je posve 
jasno u sebi osjećao, da to ne može i ne smije više dugo 
potrajati. 

— I nemoj nikom našem kod kuće reći, da smo se sa- 
stali, jer će te psovati, što si sa mnom divanije, a nije po- 
triba, da se ljute — govorila je ona bez ikakove žalbe i 
drhtaja u glasu, jer je već na to naučena. 

— Ni ne ću, da me ne uzmu na oko, al ću ja tebe i te 
tvoje krvnike imati dobro na nišanu! — odgovori on. 

— Molim te, nemoj se nigdi zaletiti, pa što divaniti o 
meni! Kun da mi nisi brat. Ja ću nositi, dok mogu i dok 
po Božijoj volji moram, a unda ćemo viditi. Ja znam, da sam 
nigdi zgrišila i zaslužila ovu pogansku pokoru, pa je sad i 
nosim, iako ne znam, kad sam zgrišila....- 

Skupio. je svu svoju tjelesnu i duhovnu snagu, da se 
održi na visini, koja je bila po njegovu mišljenju potrebna 
zrelu mužu, pa da dostojno i dostojanstveno nosi svoj teret. 
Najteža je zadaća bila, da Anica ništa ne opazi, jer je u 
njemu ipak neprekidno kuhalo i vrelo kao u vulkanu, bu- 
dući da je ona prva pobuna, kad je opazio svoju zabludu, 
bila jača i silnija od svih razloga umirivanja, koji su se 
poslije pojavljivali i koje je sad i sam posve sviestno i 
mirno prihvaćao. 

Kad je došao kući, pripovjedio je, da je bio s Blaževi- 
ćima, al nije napose naglašavao, da je s Vranjicom bio na 
užni. Potanko je pripoviedao sastanak s kapitanom, jer ga 
je ćakan Joso o tom najviše izpitivao, a i sam je osjetio, da 
ga to pitanje mnogo zanima. 

— Esi vidije Cuju? — upitao ga je otac. 

— Nisam, al ju je kapitan spominja i valije ka Ivu 
Senjanina il Musu Kesedžiju. Veli, da unakog momka nema 
u kumpaniji. 

— Ni nema! — potvrdi Joso. — Nego, ja se bojim, da 
ljudi ne će više dugo moći mirno nositi tu sramotu. 

— Na moj račun, tribali bi se ljudi dogovoriti, pa sve 
tužiti obrstaru u Gospiću, a ako ni to ne bi koristilo, unda 
generalu u Karlovac. . 

— Već se o tom divani — reče Joso. — I nikidan su 
u puku ljudi divanili o tom. 

— Ako ne bi bilo dosta ni to, unda triba ići do cara. 

— Ph! — omahne Joso rukom. — Prije bi mi to svi 
bili činili, al potlje ovog s Mađarima, da ti pravo kažem, 
ljudi više ni ne misle mnogo, da bi im car tije, pomoći... . 

— Ne virujem ni ja, al triba i njemu reći prije neg 
učinimo, što ćemo morati. Nek ne reku u Beču, da nisu 
znali prije neg je nami dogorilo do nokata. Ja sam tako raz- 
mišlja: mogu uni od nas svašta i tražiti i raditi, al ne smiju 
nikad povirovati, da smo il budale il brez ljudskog ponosa! 
Ne mogu oni misliti, da nami more zapovidati žena, pa bila 
i blažena žena i Blažena Gospa! Težko i kući, u kojoj žena 
gospodari, a taku je kumpaniju odnije vrag. 

— Znaš, kako j' — požuri Joso, da ga izpravlja: — 
more žena biti i pametnija i ljudevnija od mnogog čovika, 
al... 

— Neka, neka! — prekide ga Nikola u rieči. — Al di 
je taka žena s čovikom, unda un ne more biti ni kućni sta- 
rešina ni kumpanijski kapitan. Neka skine pantalone i dade 
i' njoj, a sam neka pripaše pregljaču il zaslan. 

“Take je misli razvijao Nikola i u kući i pred kućom i 
kod crkve u puku, a one su bile obćenito mišljenje svih 
odraslih mužkaraca, dok su žene bile još gore. Kod muž- 
karaca je bio samo ponos povrieđen, a kod žena je bio taj 
isti osjećaj, jer su i one graničarke, koje su odgojene pod 
istim suncem i u istim mislima i osjećajima kao i njihovi 
ljudi, a povrh toga se je u njima budila i ženska zavist: 
kako može tamo neka polutanka, vjerojatno poluvlahinja il 
poluciganka, imati toliki ugled i upliv u kumpaniji?! Tko 
je ona, što je ona bolja i vrednija od pravih graničarskih 
žena, kojima nije nikad bilo ni na kraj pameti, da bi se koja 
bilo kad umiešala u javne poslove?! Ta je okolnost žene ne- 


obično podjarivala, i one su svakom dobrom zgodom — na- 
ravno: izdaleka, oprezno i mudro, nenametljivo i ko posve 
nekako uzput, mimogred! — muževima naticale na nos sra- 

motu s Cujom. Bile su toliko zagrižene kao žene proti ženi, 


da su i najpametnije pritom zaboravljale, da bi svojim 
bockanjem mogle izazvati nepotrebno najstrašniju nesreću 
na svoje glave i na svoja ognjišta. Graničare nije potrebno 
podjarivati, pa da planu, jer je to njima u krvi, a kad se 
još žene umiešaju, onda je požar vazda na dohvatu. 

Posve je razumljivo, da zapovjedniku satnije nisu mogli 
ostati nepoznati ti razgovori i prigovaranja, jer je on imao 
svojih dobrih prijatelja u svim selima. Oni su njega izvješ- 
ćivali kao prijatelji, kojima je stalo, da pomognu ,njemu i 
da uprava bude što bolja. Daleko iza te brige, u sjeni,, u 
sumraku je u svakom slučaju bio i po koji osobni računčić, 
jer Keht nije bio čovjek, koji bi svojim načinom saobraćaja 
i uprave mogao na dulje vremena privezati uza se pravog 
čovjeka i pravog prijatelja, jer on sam nije mogao biti ni 
jedno ni drugo, a što tko ne može dati, ne može ni primati. 

Ti su prijatelji to činili — skrovito, da se ne zna, jer 
su i sami osjećali, da drugi graničari taj posao ne bi ocje- 
njivali istom mjerom, kojom to oni sami čine. Ipak je sma- 
trano nečastnim douškivanjem, što je doista i bilo. Druga 
je vrsta satnikovih izvjestitelja bila mnogo opasnija: to su 
bili oni, koji su douškivanjem i prijavljivanjem i krivih i 
nevinih pokrivali svoje lopovluke. Među take su satnikove 
prijatelje spadali iz Svetog Roka Ćoran Mrkobrad i njegov 
sin Ivan, čovjek Vranjice Josipa Lukičina. Satnik je vrlo 
dobro znao, čim se oni bave, no gdje nije bilo prijave, nije 
moglo biti ni odsude, pa su tako i oni živjeli sa satnikom u 
posve dobrim odnosima: oni su mirno krali, a on je dobivao 
izvještaje o neopreznim govorima poštenih ljudi i sudio ih 
na batine, koje je Cuja srdačno dielila, kao da bi zagrizla 
najslađu jabuku. 

Jednog popodneva se je posve neočekivano pojavio me- 
đu Kresojića kućama veljbaba Joso iz Klanca. Stupao je 
uzpravno, vojnički odmjereno, uzdignute glave, te nitko ne 


bi bio mogao pomisliti, da je već prevalio osamdđesetu. Naj-, 


prije se je ustavio pred Perjasovom kućom i podivanio 
s Barom, a zatim je išao polako, redom izpred kuća i sa 
svakim se upitao za zdravlje, iztičući, da se je posve slu- 
čajno navratio, jer ga je put nanio iz Ričica od kćeri, pa 
je odlučio, da vidi, kako oni, a napose je naglasio, da želi 
vidjeti, kako Kikine sestre i brat. To je iztaknuo, da svima 


84 


bude jasno; zašto se mora navratiti baš u Josinu, a ne u 
koju drugu kuću. Katu je našao kraj ognjišta, s pletivom 
u rukama. Slaba je, u licu žuta, a mršava, same koščice i 
koža. Za Mariju rekoše, da je negdje na poslu, a Martin 
je bio kod blaga. Stana je Josina pripoviedala prijatelju, da 
su djeca dobra i poslušna, no da je ipak Martin »malko 
vrletan i svojeglav«. 

— Ti bi bila na njegovu mistu još vrletnija! — dobaci 
joj Joso i značajno pogleda veljbabu, pa nastavi tako, da 
ga mala Kata nije mogla čuti: — Dite vaik misli, da mu 
se druga dica rugaju zbog une njegove mane, pa je na ave 
ka pašče na vezu. A i kako ne bi bije?! 

— A di ti je Nikola? — upita veljbaba, koji je uzalud 
tražio očima Nikolu. 

— Un je u mlinu — odgovori Joso. — Danas je naš 
red, pa niko mora tamo biti. Nevista Anica Nikolina, Ante 
i njegova mlada i mala Marija Tomina su na njivi. 


Odgovor je veljbabu veoma zadovoljio, jer mu je bilo 
glavno da se sastane nasamu s Nikolom. Rad toga je došao. 
Posjedio je, dok je s Josom pojeo kajganu, jer bi bila ne- 
oprostiva uvreda, da bez tog otide, a tad se polagano uputio 
prema Kresojića mlinu. Nikola je bio posve sam, jer koji 
su donieli žito u mlin, nisu čekali, dok bude samljeveno, jer 
se svakom žuri na poljski posao, pa ostavlja i odlazi, a 
poslije će već doći po brašno. Izišao je pred mlin, da mogu 
razgovarati. Bez velikog uvoda i oklievanja rekao je velj- 
baba: : 
= Kod kuća sam vaši reka, da iđem iz Ričica, al to nije 
istina. Iđem iz Lovinjca, al sam privrnije, da se teže dosite, 
zbog česa sam se k vami svraća. 

Nikola ga je mirno slušao, a na licu mu se je odraža- 
valo začuđenje i nerazumievanje. 

— Bije sam i kod kumpanije, jer to moram vaik, kad 
u u Lovinjecu, da se javim ka najstariji iz ovog našeg 

raja. 


— E, e. To znam — potvrdi mu Nikola. 
— Divanije sam s kapitanom o svačem, a un meni samo 
9% ednom:; o Cuji. »Čujem — veli — da te tvoje mudronje 


pod Pilarom i Peršincem smeta i bode u oči moj pomoćnik, 
gospoja Cuja!« Tako mi je reka i uprav veli: »gospoja 
Cuja«. Tako un nju vaik zove, a moja duša van iz tog, kad 

ge je i s kim se je vinčala. Ja ti to ne znam i ne mogu 
izpitivati. Nego, slušajde, što mi dalje reče: »Ti si tamo i 
starešina za uni kraj i najstariji si i najpametniji si i voj- 
nik si — sve un meni tako — pa te opominjem, da sve.nji 
opomeneš, nek se ostave brbljanja i gospoje Cuje, ka što su 
se ostavili materina mlika, jer će im Cuja tako naravnati 
rebra, da im ne će više padati na um, da se češu po tuđim 
leđim, a moglo bi i' biti i pod ledinom. Nisam ja izmislije 
batine, man i je propisala carevina, a da su ljudi, ne bi i 
carevina gonila u red batinama ka volove, man bi bila dosta 
i opomena i kazna, ka što se kažnjavaju ljudi u ostalom 
svitu.« 

— Tako un nami?! — reče Nikola kroz stisnute zube. 

— Čut ćeš ti, što un nami poručuje. Veli: »Sve ja čujem 

i znam, i vidim, da se igraju glavama. Nikom će prisisti. I 
'u tvojim Kresojićim ne miruje unaj njijov vrag! Ti si dite 
oženije od nji, pa ti moram reći: esu uni i pošteni i pa- 
metni i pravi ljudi, al su arumni i sumanuti. Vaik sanjaju 
o nikakvoj pravdi i pravici, vaik se rvu s vitrom, misto da 
mu se uklone; oće da izprave krivu Obsenicu i da cili svit 
pomire i zadovolje, misto da se okoriste tuđom svađom i 
nesrićom. Al kad ne će uni,. oće drugi njijovom vunom na- 
trpati svoje samare i smijati im se. Dok uni pripovidaju 
o poštenju i ljudevnosti, drugi se na njihov račun kod mene 
tovi ka prase u brlogu, i ni vraga mu! Svi su uni taki, kolko 
i' ja znam i kolko sam za nji čuje, al mi se vindar čini, da 
j' najgori ovaj Kresinov unuk Nikola, što nedavno dođe iz 
vojske.« 

— Oho! — uzklikne Nikola i malko se nasmije. 

— Sinko — reće veljbaba ozbiljno —-i nemoj se smi 
jati. A ja bi volije, da imaš pravo! 

_ IJ ednom se selu groze, a u drugom se ne boje! 

— Nebojšu vuci poidoše! 

— Est, tetak Joso, al — vuci! A kukavcu vrane obraz 
zasmradiše! Ponosat ćemo se. 

— Eto: to i un tebi poručuje: »Ponosat ćemo se — veli 
— ja i Kresinov unuk!« : 

— Pa ćemo se nosati! Ja bi tije viditi cara i carevinu, 
koji bi mogli odrediti, da carske goldate šibaju babetine, pa 
one bile i kapitanske ljubeznice! — vikne Nikola tolikom 
snagom i žestinom, da je skoro promukao, a krv mu je obliln 

lice, i žile se na vratu nabrekle, kao da će prsnuti. — Dosta 
je, što postoje šibe za ljude! I nije to dosta, nego je i te 
prikoviš, a onda se još nađe gospodin kapitan, koji naruči 
nekakovu vucibatinu žensku, da te šibe dieli ljudima! Meni 
je posve nevažno, što nji dvoj rade, kad su sami, al mi nije 
svedno, što on njoj naminjuje na naš račun i koliko una 
svoga napljuje u njegovo vino na naš račun, koji mi unđa 
krvavo plaćamo i obrazom i krvlju. 

e Eto, sinko, da znaš — dođe jedva veljbaba opet do 
rieči. — On ti poručuje, da zavežeš i da više nikad ništa 
o tebi ne čuje, jer da ćeš se brzo upoznati s Cujom i nje- 
zinom snagom. To ti poručuje po meni i molije me j', da ti 
to nasamu rečem. Ko te j' kod njega tako uredije, ne znam, 
al mislim, da ne more biti iz daleka. 

— Prijašin Ćoran! — odgovori Nikola bez razmišljanja. 
— More biti! —— potvrdi i veljbaba. 
— I zet Ivan Ćoranov. 

M1 jes More i to biti. 1, ne znam, esi li čuje, da j' Vranjica 
Coranova pripovidala, da joj se j' nevista pomamila, odkad 
si ti doša iz soldačije. . 

— To j' pripovidala?! — iznenadi se Nikola, jer nije 
ništa bio čuo. — A ko ti to reče? : 

— Dolazi una tamo k nikim Babićim, pa sam unda 
tako i ja naćuka. Čula j' naša Kikica, pa mi je mam rekla 
i molila me, da ti javim ja, il ko najprvi dospije, jer se 
boji za te. Rekla j' Vranjica Ćoranova i to: »Nek se una 
uzda u svog bracu Nikolu, al uredit ćemo mi i nju i Nikolu, 
samo ako se bude miša, di ne triba, i ako bude nica, di nije 
posijan.« Tako to una pripovida, pa ja mislim, da moraš pri- 
paziti na se. Vragu i babi se nije nikad dobro zamiriti, i 
lakše ti je nositi ljutnju desetorice pravi, čestiti i pošteni 
ljudi, neg zlobu same edne ženetine. Čini mi se, da ti sad 
imaš na vratu već dvi: Vranjicu Goranovu i Cuju kapita- 


novu. To je prikoviš i za Kresojića pleća! 


— Nego, tetak, molim te, što zna ta Čoranova o meni?! 
Što divani? 

Nag Veli; da joj se nevista zagrozila, da će upamtiti Kre- 
sojiće, ako je još budu bili, jer da se je sad vratije iz vojske 
njezin brat Nikola, koji da se ne krsti na svakom mostu, i 
da j' una već š njim i bila i divanila. Ako su drugi Kre- 
Sojići nad njezinom glavom prilomili štap i pokopali je, 

nije to načinije Nikola. Un će nju braniti. Tako pripovida 
Vranjica Ćoranova i sve se podsmijuje, pa se bojim, da ti 
priprema gvožđa, a ne će joj biti težko s kapitanom ovakim, 
kako j' na tebe sad bisan. Čuvaj se, to ti ja velim. 

— A, molim te, što una meni more skupa sa svojim 

Ćoranom?! 
.— Ni sam nečastivi ne more izmisliti, što izmisli ba- 
betina, kad se s vragom uortači! Poslušaj ti mene i čuvaj 
se. Na priliku: j&r uni ne bi kakvu svoju krađu natovarili 
na tvoja leđa i prijavili kapitanu, koji će te mam odsuditi 
na batine, a Cuja će te izprebijati ka mačku?! 

— Bog s tobom, tetak Joso, što divaniš?! — reče Ni- 
kola, a oči mu izkočiše iz šupljina, kao da ga je netko nata- 
kao na ražanj. : 

— Divanim, sinko, što mi je sunilo u glavu, čim sam 
čuje, što mi je kapitan o tebi divanije, i kad sam se unda 
sitije, što ti napija Vranjica Goranova! I, viruj mi: ja kun 
da vidim, kako oko tebe pletu i motaju. Čuvaj se! Ti si pa- 
metan čovik, a i u svitu si bije, pa ti ne tribam pripovidati, 
što more učiniti i čovik čoviku, kad je nečastivi u njemu, 
a što more učiniti žena, kad se pritvori u vraga — ja mis- 
lim, da j' to težko zamisliti i našem Svemogućem, a kamoli 
nami, slabim ljudima. I Ćoran je gad, i njegov je Ivan smrad 
pakleni, al je Vranjica sve skupa nadvisila. I danas sam je 
vidije u Lovinjcu i vidije sam, kad je otišla k Cuji. 

— Sve to more biti, al da bi sve izmislila.... 

— La, moj sinko! Divaniš, kun da ti je pet godina! 
Esmo mi graničari i ljudi i junaci. Esu i naše žene vridne 
svog glasa i imena, al jope, moj sinko, kakvi gadalina ima 
među nami, to se ne da ni reći. Na moj račun, mi ni nemamo 
nego junake i lopove, poštenjake i gadove, a nema nam 
para ni u kom pravcu. Znam ja to. Puno j' meni godina, pa 
sam već mnogo i čuje i vidije i doživije. Nema žita, da mu 
među nami nema simena! 


— A nu! — odgovori veljbaba i slegne ramenima. -— 
Nego, vrime mi je, da iđem kući, al da znaš: doša sam iz 
Ričica! Nemoj se privariti, pa kome reći, što sam ti doša 
kazati: Al se čuvaj ka ljuti zmija! 

— Što .Bog da! — odgovori Nikola. Dugo je gledao za 
veljbabom, koji je išao lagano, nekako umorno, al još uviek 

uzpravno. Nikola se istom sad sjeti, da ga nije ni upitao 
za ukućane, a napose mu je bilo žao, što ga ne upita za 
Kikicu, no sad je već bilo prekasno, jer je starac već bio 
prešao preko Obsenice i polako odmicao obrovačkim putom 
prema Serdarovu brigu. 

Dugo je staja» i zurio preda se u posve neodređenu 
točku, a glavom su mu se utrkivale najrazličnije misli, koje 
gu se neprestano zaoštravale i završavale u čvoru, koji je 
imao na vrhu dvie ženske glave, koje su se njihale na 
zmijskim tjelesima i jedna se drugoj čas primicala, čas opet 
odmicala, baš kao što zmije čine u svadbenom plesu. Jednu 
je glavu poznavao: bila je glava Vranjice Ćoranove. Drugu 
nije poznavao, al je znao, da je to glava Cuje Delačove. U 
svom su plesu i zanosu svaki čas bacale na njega svoje 
poglede, koji su bili hladni i ubitačni kao pravi zmijski 
pogledi, koji nikad ništa ne izražavaju do ledene strave i 
užasa, te je posve mala razlika između tog pogleda, kad je 
zmija mirna i spokojna i kad je razdražena i spremna na 
navalu: uviek je strašan i ubitačan. Taki su pogledi padali 
na njeg iz onih dviju glava, koje su se kraj njega vile i 
motale u sablastnom kovitlacu. 

U jednom je času osjetio, kako ga preletješe ledeni 
trnci, i učini mu se, da se pod njim zemlja otvara. Prepade 
se, naglo se pomakne s mjesta, na kom je stajao, obazre se 
oko sebe, kao da izpituje okolinu, da li se je zemlja doista 
otvorila, prieđe rukom preko znojna čela, baci pogled prema 
Svetom Brdu; nad koje se je spuštalo sunce, pa žurno pođe 
u mlin. Sad je istom čuo, da mu jedan vitao leti naprazno. 
Inače on to čuje, čim se posljednje zrnje spusti iz koša kraj 
čekala u šupljinu mlinskog kola. Znao je, da mu je letio 
dugo uludo. Skočio je iz mlina i zatvorio jažu, da kotač 
stane, dok sve očisti i zaspe drugo žito. Radio je točno, al 
nepažljivo, neoprezno, pa u jednom času pomisli, kako bi 
se uz takovo njegovo razpoloženje lako dogodila i najveća 
nesreća. Strese se, kao što se stresa pseto, kad iziđe iz vode, 
pređe nekoliko puta rukom preko glave do potiljka, duboko ' 
odahne i reče skoro uzdišući: 

— Bože moj, Bože moj! 

Učini mu se, da bi sve lakše nosio, da mu je njegova 
Vranjica s njime, al ovako mora nositi sve muke i brige i 
strahote; i još povrh svega i ženu, koju. .., Htjede reći, skoro 

mu naleti na jezik: ».... koju ne voli« — no trže se, za- 
ustavi misao, kao da ju je ustavio željeznom branom, i upita 
se, da li on nju doista ne voli. Nepomično je i ukočeno 
dugo zastao kod tog pitanja, jer se nije usudio, da mu mužki 
pogleda u oči i da na njega odgovori. Voli li on svoju zako- 
nitu, vjenčanu ženu Anicu?! Ljut je na nju, jer je ona 
ipak uzročnik njegove. nesreće. Umjesto, da je svoju sestru 
ohrabrila, da joj je pomogla, da ga čeka, ona ju je svojim 
riečima samo uplašila, ubila u njoj i vjeru i nadu, pa je 
nemilosrdno gurnula u naručaj prvom, koji je naletio. I 
što je tim prouzročila? — bilo je pitanje, koje mu pade na 
jezik. Prouzročila je, da je on dobio jaču, zamamniju, po- 
željniju, zavodljiviju ženu.... To je istina, al nije dobio 
onu, koju je njegovo srdce odabralo. Je li to uobće veoma 
važno pitanje u takom načinu životarenja, kakav je grani- 
čarski?! Što on ima od žene?! Što ona znači za ovakog siro- 
maka, koji je vazda umoran kao tegleća marva, riedko kada 
izspavan, zimi vazda ozebao, ljeti opaljen i.izpečen, vazda 
željan dobrog zalogaja, i kad je seoski gazda po. svim nazo- 
rima i shvaćanjima seoskog bogatstva i gazdinstva? Što 
znači za njega žena, i koliko je važno, da li je on voli nešto 
više il nešto manje, kad je važno samo i jedino, da je dobra 
radna snaga, da je zdrava i da napuni kuću djecom?! što 
je drugo uobće važno?! ' 

. Kući je došao kasno, pa se iznenadio, kad je vidio, da 
još nisu ni starci legli. Našao je ćaću pred kućom, a majka 
je nešto na pragu radila pri mjesečini. Pozdravio je i pred 
kućnim pragom spustio vreću i torbu s ujmom, što ga je 
nakupio u mlinu. : : 


— Čer! — reče mu majka. 
— Što to?! — upita on kao da je pao iz oblaka. 
— Anica! Anica! — tumačio mu je ćaća Joso, spomi- 


njući samo polovično, što mu želi reći, jer ge ni ne priliči, 
da sinu o tim stvarima govori. Ipak, sad ne može, da mu 
ne reče, kad već pita. On je baš putom smišljao, kako će 
prema njoj bolje postupati, dok se ne rieši bremena, a kad 
tamo — to je već gotovo. Nevjerojatno je, kako mu je brzo 
prošlo vrieme od vjenčanja, a sve u velikim mukama, bri- 
gama i traženju izlaza, te bi čovjek vjerovao, da je svaki 
čas podpuna vječnost, a kad tamo — dok si se okrenuo i 
dok još nisi ni jedne misli dokraja razradio i izradio, već je 

prošlo toliko vremena, da si postao otac jednog novog ljud- 
skog stvorenja. Otac... Anica je majka njegova djeteta... 
To je bilo posve novo i neočekivano odkriće, kao .da nije 
na to ni pomišljao, iako mu je već mjesecima 1 nai 
bilo jasno i bjelodano, što se događa. Bio bi najvolio, X. 
može odmah otići k njoj i pra je, ea joj je, no to 
ij o učiniti, jer — tako: ne pristoji se. uk 
tig Sjeo je na i podbočio glavu na dlan i razmišljao 
o tom novom događaju. Majka ga je zvala, da ide u kuću 
jesti, no on je odbio, izgovarajući se, da nije gladan, Uistinu 
nije htio, da se pred roditeljima sastane sa ženom, koja je 
sad ležala u slami kraj ognjišta, a diete je kraj nje bilo 
u kolievci, u kojoj je i on ležao. Osjetio je veliku želju, da 
je vidi i da joj pokaže, da mu je drago, što je sretno sve 
prošlo, no ipak je svladao tu svoju“ želju i otišao u staju 
na počinak, gdje su njih dvoje redovno spavali. Dugo ge 
je vrtio na ležaju, a onda ustao i izišao pred staju. Na 
kućnom je pragu sjedila Marija Tomina. Nikola joj priđe 
i sjede kraj nje. + Krv 

_— Egu ćakan i majka legli? — upita je tiho. 

— Egu, esu — odgovori Marija. — Ja sam ostala, ako 
bi neša Anica što tribala. ' 

— Spava li una? X 

_- Ja mislim, da j' malko zakljajala, al ne spava — 


odgovori Marija, časak zašuti, a onda nastavi: — Uprav bi 
ie moga pogledati. Već me j' pitala za tebe. 
— E li?! 


— Est, očiju mi. Pitala je, esi li doša iz mlina. 

-— A što si joj ti rekla? 

— Da esi. : 

— Pa morala j' čuti, kad sam doša i tu divanije s ća- 
kanom. ' 

— Uprav je unda bila malko zaspala i nije ništa čula 
— odgovori Marija. — Sad ću ja viditi, spava li, pa ajde, 
da je vidiš i ti. 

Ona pođe u kuću, a Nikola odmah za njom ni ne 
čekajući, da čuje, da li spava il ne. Išao je oprezno, na 
prstima, više, da ga ne bi u sobu čuli roditelji nego da 
nju ne probudi, ako slučajno spava. Bila je budna. On je 
uzeo nizki stolčić i sjeo kraj njezine glave, na što mu je 
ona pružila ruku i nasmiešila mu se. blaženim smieškom, 
koji je bio prevučen laganim daškom boli. 

— Vala Bogu! — rekao je Nikola. — Dobro j'. 

. — Dobro, dobro! — potvrdi ona, ne puštajući njegove 
ruke iz svoje. — Bojala sam se — pripoviedala je šaptom 
—al je sve išlo, da nije moglo biti bolje. I majka veli, da 
j' sve dobro.... A curica ka zlatna jabučica.... Pogledaj 
je. Izrizani ti. I majka veli tako. 

Pustio je, da njegovu desnicu drži u svojoj ruci, a lje- 
vicom ju je lagano i nježno milovao po čelu i kosi. Bila mu 
je bliza baš kao i one prve večeri, kad ju je u mraku ogrlio 
i cjelivao svom dušom. Tad je mislio, da grli onu drugu, a 
sad je sviestno milovao nju, svoju zakonitu ženu Anicu. I 
osjeti u duši veliko smirenje i zadovoljstvo. 

“ — Samo ti sad upočivaj, a ja odo — reče i lagano ge 
digne. A? 

Njoj su same suze. potekle niz obraze, kad je osjetila 
njegovu raznježenu pažnju, jer je bila naučena na mnogo 
tvrđi postupak. Bila je iznenađena i sretna tim više, što 
nije ni jednom jedinom rieči naglasio, kako bi mu bilo 
milije, da je rodila sina, kao što je ona sigurno očekivala, 
da će reći. I s te se je strane ugodno iznenadila. 

Kad se je ono ubrzo iza vjenčanja prvi put sastao 
s Vranjicom u Lovincu, pa se povratio kući poslije položene 
zakletve tetki Roži, da ne će odati Anici, da je odkrio nje- 
zinu tajnu, vladao se je prema ženi pristojno i dosta hladno, 
kako to čini većina graničara, koje roditelji ožene za to, da 
imadu jednu radnu silu u zadruzi više i da se koljeno ne 


zatare. Često puta je osjetio neodoljivu napast, da je uvriedi, * 


pa i udari, no ona je vazda bila prema njemu pažljiva i 
mudra toliko, da nije dala nikad jačeg povoda, a on opet 
nije ni htio ni mogao, da je bez razloga napada, iako mu 
je kopkalo u duši ono nešto tajanstveno i zagonetno, što 
bi bilo u njemu najradije riknulo i upitalo u sav glas za 
razjašnjenje. Svladao se je svaki put, a kad je poslije znao, 
što se u njoj događa, pogotovo je bio oprezan i nije ju ni 
pogledao mrko. Nije se razbacivao nježnostima, al je isto 
tako bio škrt i sa neotesanostima, kojima u mnogom gra- 
ničarskom braku obiluju, baš kao što se događa i kod drugih 
ljudi, koji se zaborave, pa ne paze ni na sebe ni na svog 
bračnog druga. ' 

' Nikola se nije zaboravljao, jer je vazda bio na oprezu 
baš zbog toga, što je bio u svojoj duši i nezadovoljan i 

nesretan. Nikad nije mogao izpred očiju maknuti Vranjicu, 
nikad je nije mogao ni pregorjeti ni zaboraviti. U mislima 
je živio s njom, s njom se često razgovarao i s njom pravio 
osnove za budućnost. Sreća je bila, što se je udala daleko, 
pa se nisu mogli često viđati. Poslije onog prvog sastanka 
vidješe se još samo dva puta, i to na Rokovo, kad je ona 
došla na proštenje u svoju rodnu plovaniju, i još jednom 
u Lovincu, kad su se posve slučajno sreli. I to je sve u 
skoro godini dana. Njoj je to bilo dosta, jer je bila pre- 
sretna, samo da ga gdjekad vidi, a njemu je bilo premalo, 
da ga zadovolji i smiri, a previše, da ga vazda zadrži u 
napetom nemiru i prekapanju i rovanju prošlosti, koja se 
ne može ni popraviti ni povratiti. 

Anica nije nikad imala ni najmanjeg povoda da po- 
sumnja, da je on ne voli il da je došao na pomisao, da se 
je nametnula proračunato na sestrino mjesto. Vidjela je u 
njemu mirnog, dostojanstvenog Kresojića, koji svog druga 
poštiva i — ne da mu previše blizu. I ništa više. A to je 
njoj i naravno držanje, jer je običajno u većini graničar- 
skih kuća, te nenapadno, mirno i dostojanstveno prelazi od 
koljena na koljeno. Onih najprvih dana, prije razgovora 
s tetkom Rožom, činilo se Anici kao da gdjekad udara iz 
njeg paklenska vatra, koja joj svakog časa prieti, da će je 
smrviti i pretvoriti u prah: toliko je bio namrgođen, ljutit 
i priek u svakom pogledu. Poslije se je svladavao, dok se 
nije posve ukrotio i stjerao na određene tračnice pristojna 
i tiha patničkog života čovjeka, koji sviestno nosi svoj težki 
križ. Samo budala pravi hotice iz jedne nesreće dvie, _.iz 
jedne neprilike još i sramotu. On nije ni po rodu ni po 
svojim rođenim sposobnostima spadao među take, koji bi 
svoje rane s uživanjem razkapali samo zato, da budu veće 
i da možda pobude čiju sućut. 

Porodom prvog djeteta bje taj odnošaj posvećen i zape- 
čaćen. Maloj nadješe ime Ika, a kumovali su joj na krstu 
veljbaba Joso i veljbabinka Ika, te je tako nosila kumino 
i prababino ime s otčeve strane. 

Ne može se reći, da je djed Joso bio osobito oduševljen, 
što mu se je ognjište obogatilo curicom. On je bio nesretan 
što je pokojni brat Tomo ostavio iza sebe samo jedinog 
Martina, i to bolestna, uz tri djevojčice, a sad i njegovu se 
ginu Nikoli rodi kći, a stariji sin Ante ima već dvie! 

Nije ni rieči rekao, jer je bio pametan i promišljen čovjek, 
al mu nije nikako bilo ugodno pri duši. Ipak je nosio mužki 
i dostojanstveno, kao da nije drugo ni želio, jer — kad ne 
može promieniti, zašto bi onda pravio iz sebe ludu, koja 
se tobože ljuti na nepravde Svemogućeg?! Možemo li mi 
uobće išta učiniti, da u redu stvaranja bude išta onako, kako 
mi sebi želimo?! Ne možemo ništa! Onda pametan čovjek 
mora znati sve mirno i dostojanstveno nositi. 


6 


U prvi čas se nije nitko iznenadio: baba Ikoša je sama, 
pročulo se, da je zaklala prase ko vola, slanina bila na nje- 
mu kolk jutro oranja, pa zar je onda čudo, da je nekom 
sinulo u glavi, kako bi bilo liepo i ugodno, domoći se te 
slanine i koga buta?! 

Kuća joj je pri strani; mudrac, koji se je odlučio na 
taj posao, odkrio sa strane glavice komad krova i posve 
mirno ušao u tavan kao na svoj sjenik, skinuo slaninu, druž- 
tvo ga dočekalo, preuzelo i — gotov posao. 

Ikoša je stara žena i ima tanak san, pa je čula, da se 
nešto događa u kući, no dok se je ona odlučila da ustane 
i dok se je izvukla iz sobe u kuhinju, već je slanina bila 
odputovala. Nije ni primietila, da se je što dogodilo, dok 
nije svanulo. Istom je tad opazila, da u dimu nema slanine 
ni plećaka ni butina, digla paklensku galamu i dala se u 
glasno naricanje kao nad mrtvacem. 

— A jer nisi vikala? — upitale su je susjede, kad su 
doznale, o čemu se radi. g 

— Pa, evo, vičem, pa vidim, kolika mi korist! — odgo- 
vori ona ljutito. — I noćes sam vikala, al me nije niko 
čuje. 

— A jer si vikala noćes, ako nisi ništa vidila, da j* 
ukradeno s poda?! — pita neka podrugljivo i, tobože, jer 
doista ne razumije. 

— Da ga poplašim, ako j' ko bije! Dica me nisu čula, 
uni u štali spavali ka' poklani, a slanina k vragu! ' 

Kod kuće su joj sama djeca i ženskilji, pa da je tko 
i čuo, što se je po noći događalo, težko bi bio mogao sprie- 


čiti. Treba zasukati rukave, prihvatiti ja pušku ja sjekiru: 

i izići pred čovjeka, koji je ozbiljno odlučio, da nešto od- 
nese. Taki se ne plaši svakog šuštaja i babje dreke. 
Ljudima je bilo posve jasno, da nitko domaći nije bio 
u krađi. To je posve razumljivo svima, koji poznaju stra- 
tegiju tih poslova, a — to je poznato i onima, koji se ne 
bave njima kao djelatni učestnici, jer čuju od drugih i jer 
je to, najzad, posao, koji svaki pametan čovjek upozna iz 


. pripoviedanja starijih i izkusnijih. Tu su mogli domaći 


samo namignuti nekom svom znancu, prijatelju i — da 
Bog prosti! — poslovnom drugu, da zna, da je dobra lovina 
u blizini. I ništa više. U posve iznimnim slučajevima mu 
mogu i potanko opisati sve prilike i mjestne okolnosti, koje 
su važne i na koje mora paziti onaj, koji se dade na posao. 
Samo je sobom razumljivo, da svoj dio dobiva i onaj, koji 
je prvi spomenuo, gdje se lovina nalazi, pa onda namignuo. 
To je pitanje poslovnog poštenja i obraza! 

U ovom su slučaju svi upućeniji uprli poglede na Ćo- 
ranovu kuću, Nije ni bilo potrebno, da budu veliki mudraci, 
pa da odmah pomisle na njih, kad su izkustva već brojna i 
sigurna. Stog je iznenađenje bilo nevjerojatno težko i ubi- 
tačno, kad se je pronio glas upornim šaptom, da se točno 
zna, tko je tat, i da ga je sama Ikoša prokazala kapitanu 
Kehtu. Ljudi su se krstili i devetili od pustog čuda, slabiji 
su odmah povjerovali i kimali glavom, kako kukavci i jad- 
nici vazda čine, čim osjete, da bi i njima moglo biti bilo 
kakve štete il koristi, ako se izjave za neku glasinu, pa bila 
i najluđa i posve nemoguća, Oni su jači malko podigli glave 
u težkom čudu i nevjerici, protegli se iznad samih sebe, kao 
da će u tom položaju bolje i jasnije pregledati položaj i ocie- 
niti sve mogućnosti, dok su najjači i odlučni riknuli u biesu 
srčbe i ljudske uzbune proti zvjerskoj nizkosti ljudskog 
smeća. Ovih je bilo najmanje i tako malo, da su se posve 
izgubili u prašumi biede, smrada i močvare onih, koji vazda 
čine većinu. 

Događaji su se razvijali nevjerojatnom brzinom. Već 
trećeg dana poslije one noći stiže Nikoli Jose Kresojića 
čovjek, pozove ga iz kuće, da govore nasamu, i reče mu, o 
čemu se radi. 

Nikola je posve zaniemio. Nije mogao ni progovoriti ni 
viknuti ni riknuti ni zaurlati. Oči su mu izskočile iz svojih 
šupljina, oblila ih krv, a na usta udarila njena. Nokti su 

mu se upili u dlanove, te je krv napunila stisnute. šake, a 
zubi su gulili ocaklinu jedan s drugog i hvatali desni, da 
ih provale i da grlo ovlaže svježom krvlju, da se čovjek ne 
zaguši. - . ' 

Poslije duge, mučne šutnje, prociedi Nikola: 

— Iđem ja mam kapitanu! 

— Ne, ako znaš, što j' Bog! 

— Ne mogu ja to tako puštati! — rikne Nikola kao 
ranjena zvier, te bi pomislio, da je istom sad došao do daha, 
koji je provalio luđačkom žestinom i divljom snagom. 

— Ne velju ni ja, da smiš puštati, al ne smiš biti bu- 

dala — odvrati prijatelj. — Da sad iđeš k njemu, mam bi 
zna, da sam ti samo ja moga javiti, a ti vidiš, da ja nisam 
k tebi nikog posla, man sam glavom doša. To j* edno. Drugo 
j', što bi samo budala mogla ići na naperene puške. I jer 
bi?! : 
— Ne ću ni ja ići prazni šaka! 
— Ne koriste ti tvoje ni male ni veleke, kad te tamo 
čeka cila kumpanija! I ti ne ćeš moći mam divaniti s kapi- 
tanom. I, ja se sve bojim, da ga ti ne bi ni vidije! I joši 
ovo: ti ne moreš š njim to s puškom u ruci! 

— Man sa svetom krunicom! — odgovori Nikola tako 
biesno, da bi pomislio, da će mu vatra sievnuti s oštrice 
svake pojedine rieči. N 

— Unda bi svi rekli, da j' kapitan ima pravo! 

— Tako?! 

— Nego što ti misliš?! Niko ne bi virova, da j' Keht 
već sad odredije Cuji, da se priredi! Svit je gad i lopov, a 
kukavica, čemu kraja nije, i vaik više viruje došaptavanju 
zadnje propalice neg vapaju desetorice mučenika! To ja 
tebi velim. Nemoj biti budala i titi junačivom odgovoriti 
lopovlucima! Udri istim oružjem, kojim i uni tuku. 

— Niti oću niti mogu! ' 

— Al im unda barem ne idi živ u ruke. To ti ja velim 
ka bratu! 

Nikola se zamislio. Nije se nikako mogao snaći, jer nije 
mogao vjerovati, a nije opet imao ni najmanjeg razloga, da 
sumnja u ono, što je sad čuo. O tom ne može biti ni go- 
vora, da ne bi bilo posve istinito i zadnje slovo, koje mu 
je prijatelj rekao. ; 

— Bog ti pomoći ne more! — rekao je prijatelj, da 
prekine nesnosnu šutnju. — Kapitan je edva dočeka, ako 
nije i naručije ova gvožđa, u koja će te. strpati. ' 


Nikola nije više progovarao, a prijatelj je nastavljao s 
prekidima, sve polako, kako bi osjetio, da je potreba, da još. 
bolje raztumači: 

— Ja sam bije na straži, kad je Ivan Ćoranov doša 
zorom i pita za kapitana. Meni nije tije reći, što ga triba. 
Čeka j' niko vrime, a unda j' otiša najprije k Cuji i kod 
nje dugo osta. Potlje j' bije i kod kapitana. Kad su mene 
izminili na straži, iša sam k njoj, da joj pomorem u kući, 
kako to vaik radim. Bila j' vesela, mili moj Bože, da ne 
more, man unako, I sve ništo pivala. »Bome vi — reko joj 
ja — gospa, veseli!« Una me pogleda, nasmije se i veli: 
»I ne bila, kad smo ukebali unog pravog macana!« I ništa 
mi više nije rekla, a ja nisam tije pitati. Kad je potlje doša 
k njoj i kapitan, čuje sam, o čemu se radi, al još nikako 
nisam moga dokučiti, ko im je taj macan. . 


Nikola je uporno šutio. 


— Potlje podne je doša i Ćoran. I uri je najprije iša 
k vragu i Cuji, a unda i kapitanu. I dugo j' bije i kod ednog 
i kod drugog. Ja sam se sve ominja oko vrata, e da bi 
čuje, što govore, al nisam moga ništa ujtiti. Kad je un 
odlazije, prilipije sam se uza nj, al je Čoran mudriji i oprez- 
niji od svake lisice. I smije se vaik ka lisica, i ne bi iž 
njeg izvuka, da si mudriji od svakog na svitu. »Čut će ge 
— veli — po ciloj regimenti!l« Samo mi je toliko reka. Ka- 
pitan je bije veseje, a Cuja sve podcikivala, kun da u njoj 
sami vragovi podcikuju, odnili je, da Bog da! Un je reka, 
da će ga najprije suditi na dvadeset i pet, da se Cuja na- 
užije i da ga navedu, da sve prizna —— al ja još nikako 
nisam moga dokučiti, kome, to uni napipaju. »Potlje ću ga 
—- reče kapitan — suditi na trčanje smrtni batina, pa nek 
unda iđe dragom Bogu tužiti!« — »Ni ne triba priznati, 
kad Ikoša svidoči i prisižel« — rekla je Cuja. Sad sam 
točno zna, o čemu govore, a pogotovo, kad je sinoć kasno 
došla i baba Ikoša. Nego, vrag je i u babi! Prije bi je bije 
moga ubiti, neg iž nje izvući, što j' divanila s kapitanom 
i Cujom, i da jutros ne bi sriće i prijatelja, ne bi bije ni 
sad ništa zna. #5. 

U Nikoli je treperio svaki mišić kao prenapeta struna, 
a oči su sievale neobičnom vatrom, kao da će na jedan mah 
izbaciti svu životnu snagu mladosti u naponu očekivanja 
budućnosti. Stajao je kao izbačen iz topa s drugog svieta, a 
pred njim je zievalo otvoreno nebo i razjapljena zemlja sa 
svojim bezdanim provalijama. Morao je brzo odlučivati. Po 
svojoj bi duši bio najvolio uzeti oružje i otići u Lovinac, 
da bez izpitivanja i oklievanja obračuna i s kapitanom i 
s Cujom, da onda poslije uredi s ostalima, koji još dolaze 
u obzir, no u tom ga je sprečavala pomisao, da bi ga ipak 
mogli sresti i spriečiti u nakani, prije nego bi je mogao 
izvesti, pa bi onda sve propalo na najodurniji način. To bi 
bila propast i obraza i srdea. Tko bi mogao poslije doka- 
zivati, da je on bio pravedan ko sveti Rok i da ga je upro- 
pastila bezprimjerna zloća, zloba i pokvarenost?! Tko bi 
mogao dokazivati, da on nije dao upravo nikakova pametna 
povoda za tu paklensku mržnju i proračunat, đavolski pro- 
gon?! Ljudi su gadovi i vazda rado vjeruju onima, koji 
imadu u rukama bič i zobnicu, pa im zdrav razum i govorio 
posve protivno. Kad ne bi tako bilo, mnogo bi toga na svietu 
bilo posve drugačije nego je danas. 

— Nema tu što premišljati! — reče prijatelj, proma- 
trajući oštro Nikolu. — Ti moraš mam nestati, a i ja mo- 
ram bižati. I — ne vidili se, ne čuli se. Ako ikad spomeneš, 
da sam ti ja doša reći, sam znaš, što me čeka. 

Nikola ne odgovori ništa nego prijatelju niemo pruži 
ruku, koju on prihvati. Nekoliko su se trenutaka tako držali 
za ruke, a onda reče Nikola izpod glasa, tvrdo, tupo kao 
da odsieca od željeza: 

— Prije bi umra, neg kome oda! I vala. ti ka bratu. 

— A sad odlazi. 

— Odlazi ti, a ja ću viditi! — odgovori Nikola. 

— Nikom ne reci, da znaš, o čemu se radi. 

— Ne poidaj se s toga! 

Istom je bila zora zabielila. Nitko u kući nije ni slutio, 
tko je to i zbog česa je Nikolu mogao zvati, da ustane, a 
samo je njih nekoliko odraslijih uobće i čulo, da je netko 
dolazio, pa nije bio velik zadatak — očuvati tajnu. 

Nikola je još dugo ostao nepomično, kao ukočen na 
istom mjestu, a misli su mu se vrtjele kao u začaranom 
krugu i neprekidno letjele jedna oko druge, izpreplićući se 


kao klubko uzbunjenih zmija. Pitanje je bilo: da li da ide 
.ginuti il da ide poginuti? Samo je to bilo odlučno. Ako se 
odluči za borbu, poginut će prije il poslije, al će ipak do- 
kazati i pokazati, da je posve nevin; odluči li se, da odmah 
pogine — a ako pođe na izravni obračun s kapitanom, sigu- 
ran je, da ga čeka smrt na prvom koraku, jer samo tako 
može obračunati, ni ne vjerujući, da će i on moći koga 
skinuti s opanaka! — odluči li se za taj put, Bog zna, tko 
će oprati njegov dobar glas i da li će to itko ikad i učiniti. 
Kad je dospio na ovu oštricu razmišljanja, nije bilo težko 
zavagnuti na stranu, koja je značila — borbu i lagano umi- 
ranje. Ne ide da pogine, al će svakako ginuti, dok ne pogine, 
al će se istina znati! 

Odluka je pala! 

Nikola je osjetio udarac, kao da mu je netko glavu 
vazkolio po sredini mozga. To je razstanak za vazda, za 
vječnost, bez povratka, to je jednako smrti, a različno 
ed smrti utoliko, što neko vrieme možeš svojim zdra- 
vim očima pratiti i promatrati to svoje umiranje. To je 
svakako gotova smrt. Nikola je stajao nad svojom otvorenom 
trakom, promatrao svoje mrtvo tielo, stiskao usne i zube, da 
Re bi glasno štogod rekao, i razmišljao — nešto neodre- 
đeno i nejasno, mutno, maglovito i sluzavo, da bi se čovjeku 
smučilo, kad bi mogao pobliže promotriti tu neodređenu, 
“egavnu, ružnu tvar, koja se stvara u njegovu mozgu. 

Do ovog je časa bio tu Nikola Vrkljan Kresojić, pošten, 
ugledan i poštovan među ljudima, bez ljage i mane, a od 
ovog časa... : 


— Čakane! — zovne Nikola u sav glas prema prozoru 
sobe, u kojoj su mu spavali roditelji. : 

— Nude, nude! — odgovori mu smjesta otčev glas. 

— Zna sam, da ne spavaš, pa te stog i zovem — od- 
govori Nikola. — A nije ništa, neg sam samo tako zovnije. 


Joso je bio pametan čovjek, koji je odmah dobro raz- 
umio, da ga Nikola ne zove iz obiesti poslije razgovora 
8 čovjekom, koji je još po mraku došao, da se s njim poraz- 
govori. Stog je odmah ustao, obukao se i izišao pred kuću, 
gdje je Nikola još uviek nepomično stajao. 

Ba Smrznit ćeš se, jadna ti majka ne bila — reče mu, 
izlazeći iz kuće. — Vidiš li, kako j' stislo, da sve grane 
pucaju?! 

— Ne će mi ništa biti! — odgovori Nikola. 

— Koji je to čovik dolazije? 

— Tu, edan naš. Prijatelj. 

— A što te j' triba?! 

— Ništa, ništa, ćakane -— odgovori Nikola nenadano 
uzžurbano i pristupi otcu, govoreći: — i ne pitaj me, nego, 
eto, moram mam odlaziti! 

Joso se trže, uzpravi se i u čudu ga pogleda. Nije izne- 
nađenje, što se nešto neobično događa, jer su bili nekako 
podsviestno vazda spremni na to, al je iznenađenje, što se 
ipak dogodi tako naglo i bez ikakovih predznakova, koje bi 
bili mogli osjetiti il predvidjeti. Tako je barem bilo po 


Josinu znanju i osjećaju, jer on nije znao, što je kapitan. 


govorio veljbabi Josi i kako se je grozio Nikoli. Pdslije 
časka težke grobne šutnje prociedi Joso kroz stisnute zube: 

— Kuda odlaziti?! 

Mjesto odgovora, reče Nikola: 

— Ćakane, rat je između Kehta i mene! 

— A koji je vrag sada?! 

— Petljanija i gadalina! 

— Da ja iđem k njemu? 

— Nikako, ćakane! Nema tu ni pomoći ni lika, man 
— koji koga prije ujti! 

— Dotle j' došlo?! — upita Joso veoma tvrdo i 
odrezano. 

— Dotle, ćakane. Nema tu pomoći... I nemoj se ljutiti. 
Eto... Viruj mi, da nisam kriv — govorio je Nikola skru- 
'šeno i meko, kao da se izpovieda. Osjetio je neopisivu me- 
koću oko srdca, pa se posve sviestno poboja, da bi se mogao 
raznježiti, ugrize se za usnu, duboko odahne, zabaci kapu 
na potiljak i nastavi, važući svaku rieč: — Nema druge, 
čakane... Ja ću se skloniti, dok vidimo, ne će li kako dru- 
gačije okreniti, a ti se ne ljuti i reci majki potlje... Ti 'š 
znati za me, a drugi ni ne mare. Bolje j', da ne znadu. 

— Morda bi ja ipak moga s gadom divaniti? 

— Ne koristi, ćakane. Samo bi se osramotije prid 
kukavicom, a to ne more biti. Već je sve odredije. 

— Morda bi još moga... 

— Samo bi pokvarije, jer bi un i tebe, a ja unda ne bi 
moga, man svr njega, i bilo bi gotovo. Rekli bi gadovi, a 
kukavice ponavljale, da su Kresojići krivi. Ovako će se 

čuti, ko j' kriv, ako mene Svemogući uzdrži samo po go- 
dine, a tolko oće, slava Mu i vala. 

Joso je zašutio, kao da se je okamenio, oborio glavu na 
grudi i netremice gledao preda se. 

— I moram mam,: ćakane, da me ne zateku — reče 
Nikola poslije oduže šutnje. — Majki i Anici ćemo reći, da 


moram u Gospić. Nego: moram brže na sebe i odlaziti. 

— Jadan ti sam za tobom! — propišti Joso, kao da je 
iztisnuo sa svakim slogom krupnu kaplju krvi sa dna srdca. 

— Božja volja, ćakane! — odreže Nikola, skupivši svu 
snagu, da govori tvrdo i odlučno. — Da mi nije tako pisano 
u zvizdami, bilo bi drugačije. 

— Čuvaj dušu i obraz! 

— Ne boj se, ćakane. Nesrića est, al sramote biti ne će! 

— Nego, znaš — opet će Joso, kao da izvlači iz petnih 
žilan — Ja vindar moram k njemu! Ne mogu ja to tako 
pustiti! Ne more to tako biti. 

— Nemoj, ćakane, kad ti velim. Čovik mi je kaza, što 
mi sprema, pa ne će ni s tobom drugačije. Ja njemu sme- 
tam, jer ne mučim, al ne mučiš ni ti, pa će edva dočekati, 
da i tebe smlavi. 

— Ja ne velju, da mu ti iđeš u šake, al ja iđem! — 
reče Joso posve odlučno. — Ti se skloni, a ja odo k njemu 
na divan, pa što Svemogući dade! 

Nikola je neko vrieme šutio i razmišljao, pa najzad 
prevagne i on na ćaćinu stranu i reče: 

— Kad baš oćeš, dobro, al unda pričekaj, još nikolka 
dana, dok vidiš i čuješ, što će un raditi. Da znaš: tužili su 
me Ćoranovi, da sam ja pokra Ikošin pdsik! Keht edva 
dočeka i odredije, da me una njegova izbatina, dok ne 
priznam pod njezinim udarcima, unda će me suditi, da 
trčim smrtne šibe. Tako to on određuje, da proslavi Kre- 
sojiće. 

— E, smetamo mu, smetamo! — reče Jogo, koji se više 
nije ni prenerazio pod udarcima Nikolina  pripoviedanja, 
jer je već bio dovoljno ubijen viešću, da Nikola mora 
odlaziti. Ta.je strahota govorila dosta sama za sebe, pa je 
svaki dodatak bio i suvišan i bez važnosti. Sve je već u onom, 
što je čuo. Lagano je dodao i izgovarao kao da prekoračuje 
Preko izpruženih zmija otrovnica: — Kregojić ništo ukra... 
Kresinov unuk pokra Ikošin posik... 

Nikola se je brzo spremio za odlazak. Obukao je svoje 
najbolje zimsko ođielo i obuću, uzeo najbolje oružje i dobro 
se obskrbio jelom. To je sve uređeno još prije neg;/su djeca 
ustala, a stariji su začuđeno gledali, što ge to događa, jer 
je Joso rekao samo, da Nikolu brzo. opreme. 

— A... ovaj... — rekla je Anica, dodajući Nikoli 
odielo, no nije dovršila misli, jer je on preuzeo rieč, go- 
voreći: 

— Slušaj ćakana i majku, a na ove stričeve pazi ka na 
oči u glavi. Drugačije me ne čekaj na ognijištu! ' 

— Ovaj... A, kad ćeš ti? — upitala je veoma tiho i 
bojažljivo. 


— Sad mam! — odgovori on. 

— Vidim, vidim, nego, kad ćeš se, ako Bog da, vratiti? 
— upita ona. 

— Vratit ću se ja, ako Bog da! — odgovori on nasilu 


čvrsto i dosta glasno, no glas mu je podrhtavao kao pre- 
napeta struna. Bio bi najvolio šutjeti, no nešto joj je ipak 
morao govoriti, a bio bi joj morao i još više reći, jer je bie 
siguran, da je to odlazak bez povratka. Još se nitko nije 
vratio s puta, na koji on polazi, pa kako bi se on smie 
nadati, da će s njim biti drugačije, nego je bilo sa svima 
prije njega? Bio je posve sviestan te činjenice, živo je i 
jasno osjećao svoj položaj, te ga poče stezati u grudima i 
grlo mu se osuši. To osjeti kao ubod noža i naglo se uzpravi, 
baci oko, da vidi, gdje je bukara s vodom, nenapadno joj se 
približi, uzme je i nagne. 


— Natašte piješ vodu? — reče Anica. 
— E, e. — potvrdi on, — I kako smo rekli: slaži se sa 
svima i sve starije slušaj, pa će sve biti dobro... I da t 


sad pošteno rečem: ja sam zna, da si ti znala... 

Prekide se u rieči. | 

— Što to?! — upita ona žurno, e da bi ga izazvala, da 
uobće govori bilo što, i jer je protrnula, da joj je htio reći, 
da zna, da je ona prevarila svojom udajom njegove roditelje. 

— Da sad moram odlaziti — reče on posve nehajno, 
jer se je predomislio. Nije joj htio ostaviti u duši žalac i 
sjetio se je, da je prisegao tetki Roži, da ne će nikom reći. 
Pošten čovjek ne smije prisegu nikad prekršiti, pa da ga 
stoji stotine glava. 

— Odkud bi ja to bila znala?! — iznenadi se ona, jer 
nije ni slutila, da se je on predomislio, pa da joj sad govori . 
nešto, što uobće nije ni pomišljao, da bi joj mogao reći. 

— A zbilja nisi znala?! — upita on, kao da ga je izne- 
nadio taj njezin odgovor, 

— Bog s tobom! A esi li ti zna, da ćeš morati ići?! — 
upita ona mnogo slobodnije i zagleda se u njega, cielim mu 
se tielom nenapadno i nenametljivo priljubi, da ju je svu 
mogao osjetiti kraj sebe kao priljubljenu granu rođenog 
života. Gledala ga je neizrecivo zaljubljeno i toplo, te joj i 
on uzvrati pogled i neprimjetljivo je pomiluje po kosi. 
Oboje su bili veoma oprezni, jer su u sobi spavala djeca, a 
možda je već koje bilo i budno, pa se samo pritajilo i 


ošutjelo, da čuje, što stariji govore. 


— Nisam ni ja zna zauvano, al sam mislije, da ću 


morati — odgovori on posve tiho. — Tako mi vaik ništo 
bilo prid očima, kao da ću i najzad morati na put... 

— A, molim te, kuda ćeš ti to na put? — upita ona 
posve tiho i posve jasno i otvoreno. 

— U Gospić — odgovori Nikola bez velikog promiš- 
ljanja. — Šalje me ćakan, da kupim konje. 


Anica je osjetila, da joj ne govori istine, no nije se 
usudila, da dalje izpituje. Zadovoljila se je time, što ju je 
toplo, prijateljski gledao i što je s njom ljubezno razgo- 
varao, te je osjetila potrebu, da mu baš sad, prije odlazka,, 
jer ne zna, kad će se opet vidjeti, reče svoju veliku novost, 
nagnula se je prema njegovu uhu i šanula mu, naglo se 
edmakla i okrenula se od njega, da joj ne vidi lica. 

— Neka, vala Bogu! — odgovori on dosta glasno, pa 
nastavi šaptom. — Već je Ika i tako proodala i odbila si je! 
Uprav mi je drago! — reče veoma toplo i skoro veselo. Bilo 
mu je navrh usana, da još izrazi svoju želju, da bude sin, 
no u zadnji se čas svlada, proguta rieči i zatomi misao. 
Sune mu u glavu, kako bi bio težko pogriešio, da joj 
je baš sad rekao, da zna za njezinu prevaru! Bio je veoma 
veseo, što nije počinio tu pogrješku i smrtni grieh, pa je te 
bila jedina svietla zraka u tami ovog spremanja i opraštanja 
sa svima u kući i sa svim i u kući i oko kuće. 

Na Josinu je odredbu Stana izpekla punu tavu jaja i 
suhog mesa, pa se je prije polazka morao sit najesti. Što je 
god novaca bilo u kući, sve mu ih je otac turnuo u pašnjaču 
bez i jedne jedine rieči. 

Čas je razstanka bio nejasan, neodređen, jer nitko osim 
Jose i Nikole nije. pravo znao, o čemu se radi, a svi su 
odrasli osjećali neopisivu težinu i važnost tog časa, te je 
Anica kradom brisala suze, koje, nikako nije mogla suspreg- 
nuti, a i Stana je pokvasila svoje staračke obraze, koji su 
već bili navorani kao preorana ledina. Ante je predložio, 
da neki komad puta prati brata, no Joso mu je namignuo, 
pozvao ga nenapadno nastranu i nešto mu šanuo, na što se 
je Ante izgubio iz kuće, a da se nije s Nikolom ni pozdravio. 

Bio je veoma hladan zimski dan. Doduše: već početak 
ožujka, no to još ne znači i svršetak studeni. Snieg nije bio 
dubok, jer ga je sunce već bilo dobrano odnielo, a što ga 
je još bilo, bio je sav prekriven debelom ledenom korom, 
te prtina skoro nije ni bilo. Stare je izjelo sunce, nove nisu 
bile ni potrebne, a nije ih bilo ni moguće praviti na ledu, 

Kad je Nikola uprtio torbu, a dugačku pušku metnuo 
pod kaput tako, da mu se ne vidi i da mu ne smeta u hodu, 
izpao je iz kuće, kao da ga je netko bacio iz praće. Stisnuo 
je zube i niemo jurnuo preda se, a Joso za njim. Rekao mu 
je još nekoliko rieči, Joso mu odgovorio, koliko je potrebno, 
prekrstio se i otišao. 

Otišao je prema Ričicama. Ogledavao se je oprezno na 
sve strane, a napose je pozorno bacao pogled prema Poljani, 
gdje je Ćoranova kuća, i prema Žmelovači, kud je vodio put 
u Lovinac. Nije nigdje nikog vidio. To mu je bilo ugodno, 
pa je lakše odahnuo, no osjećao je, kao da u sebi nosi sve 
terete ovoga svieta. Nije još nikad ni slutio, do ovog časa, 
dok ne načini ovo nekoliko stotina koračaja iz kuće, da 
koraci mogu biti tako strahovito težki. Činilo mu se, da na 
svakoj nozi nosi olovne utege mnogo veće težine, nego li je 
njegova snaga može podnieti. U jednom je času pomislio, 
da će pod tom ubitačnom težinom klonuti i srušiti se mrtav 
na smrznutu zemlju. Skupio je svu snagu, ubrzao korake i 
jurnuo napried, a da više nije poglede bacao ni lievo ni 
desno, skupljajući posve sviestno i namjerice misli, da za 
njeg više ne postoji ni lievo ni desno ni natrag, nego samo, 
jedino i izključivo — napried! Napried, pa što Svemogući 
pripusti i dokle bude moguće i ugodno nebesima! 

Antu je našao poslije desetak časaka hoda, kako stoji na 
nekoj uzvisini i dosta nehajno promatra okolicu. Kad su se 
sastali, niemo su se pogledali i nekolika trena nepomično 


104 


stajali jedan kraj drugog. Antine su oči bile pune suza, a u 
grlu ga je jecaj toliko škakljao, da se nije usudio progovoriti 
i reći bratu, da nije nigdje nikog vidio, jer bi bio proplakao. 
On je bez pitanja i pripoviedanja naslutio nesreću, koja se 
je na njih survala, no nije mogao dokučiti pravog razloga, 
a mislio je, da je Nikolu netko prijavio zbog njegova pso- 
vanja i prigovaranja Cuji i Kehtu. Svakako je nagonski 
osjetio, kud se brat sprema, a kad ga je otac poslao, da 
izvidi okolicu i rekao mu, gdje mora čekati Nikolu, bilo mu 
je sve posve jasno. Sad je tu stajao nesretniji nego je ikad 
bio u svom životu, jer je znao, da s tog puta nema povratka. 
Kimao je niečno glavom i time htio Nikoli reći, da nije nikog 
vidio. 


. — Dobro — reče Nikola. — I sad s Bogom! 
— E VP uprav moraš? — prociedi Ante, kao da srdce 
vadi. 
— Moram, brate! — odgovori Nikola dosta mirno. — 


Najpametnije j' i najpoštenije. Ja sam reka ćakanu: znat 
ćete za mene. 
: — I čuvaj se. 

— Ne boj se. 

— Morda se još bude moglo i drugačije! 

— Morda. Vidit ćemo. Ja ne ću ništa, dok ne vidim, što 
će kapitan. ' 

— E. Tako, tako, Bog ti dava. Pričekaj! — reče Ante 
živahnije. — Jako mi je ža i težko mi je za tobom. 


7 


Hajduci su u to vrieme uživali među pučanstvom glas 
onih, koji su se pobunili proti državnim oblastima, jer nisu 
htjeli mirno snositi njihove odredbe, koje su mnogi smatrali 
i nepravednima i nesnosnima i nedostojnima, a napose je 
bila vječna uzbuna proti batinanju kao redovnoj kazni. Pred 
njom je pobjegao u hajduke mnogi, koji je doista bio 
zaslužio, da bude kažnjen zbog svojih grieha, i tako uzeo na 
sebe radije sigurnu smrt hajdukovanjem negoli sramotu 
od dvadeset i pet batina, pod kojima nije nitko umro. 

Koji su bili vlastima pokorni i obavljali svoje redovne 
poslove, zvani su »mirni«, pa tako imađemo na jednoj strani 

hajduke, na drugoj — mirne! Po tom se najbolje vidi 
sadržaj, koji je narod davao pojmu »hajduka«. Međutim, taj 
pojam nije sačuvan vazda tako čist. Život je donio i naplavio: 
u to družtvo mnoge, koji su se odmetnuli samo, da izmaknu 
sigurnoj, izravnoj kazni za obične, često i najteže zločine. 
Ostala je, doduše, predaja, da su harambaše redovno pazile, 
da u svoju družinu ne primaju »lopove«, no i taj je pojam 
veoma raztezljiv i posve je drugo značio u ustima selskog 
župnika, drugo u ustima zapovjednika kumpanije, a nešte 
trideseto u ustima hajdučkog harambaše. 

m Nikolinoj je duši bjesnila bura. uzbune do nebesa 
no istom je snagom bjesnila i odbojnost, da se odmetne. 
Otišao je, sklonio se je, no kako je još zima i družtvo se 
Laze Škundrića, sadašnjeg harambaše, preko zime kojekuda 
razišlo, da zimuje, nema se kome prijaviti i tim još uviek 
stoji postrance, još uviek nisu mostovi spaljeni. 

S. Nije bilo prošlo ni nekolko sati od njegova odlazka od 
kuće, kad banuše šerežani iz Lovinca, obkoliše Kresojića 
rao a dvojica dođoše na Josina vrata i pozvaše Nikolu, da 
ziđe, ' 

nio je Božji?! — upita iz kuće Joso dosta krepkim 

— Carski šerežani! — odgovori — Tra- 
žimo Nikolu Vrkljana Kresojića, pridakia: sei 

Joso iziđe na prag i upita ih, što žele od Nikole. 

— Moramo ga predvesti kumpaniji. 


ok Još je sinoć otiša u Gospić kupovati konje — oi- 
govori Joso, podbačajući se na dovratnik. 
— To nije istina! — odgovori zapovjednik obhođe. — 


Mi znamo, da je kod kuće, i naći ćemo ga. 


Joso je jedva svladavao bies, no razbor mu je nalagae, 
da sve mirno podnese, pa skupi svu snagu i upita dalje: 

— Zašto ga tribate? 

— Čut će se! — odgovori za j iki ji 

: ! povjednik i podrugljivo se 
osmiehne. — Al mogu ti i reći: okra i Š 

ne. : e babu Ik 

sad trčati smrtne šibe, : MPL 

— To je laž! — kriknuo je Joso u i 

aj A o ) sav glas, a ostali gu 
ukućani na te rieči kao ludi uperili poglede jedni u druge, 
.. Be oči zakrvavile, a pesnice stisle u grču uzbune i 
iesa, pa svi provališe kao po dogovor iku: “ 
laž! To je laž! raka oči ka 

Najbučnija je bila Anica Nikolina, koja je bjesomučno 
urlikala, ciknula u glasan plač i počela se suludo udarati 
šakama po glavi, vičući; 

— Lažu! Lažu lopovi na unakog čovika! 

— Ne lažu, jer je sve dokazano! — odgovori zapo- 
vjednik obhođe povišenim glasom. — Sve je već jasno ka 
dan. Baba Ikoša ga je prepoznala, a i drugi su ga ljudi 
vidili. 

Joso je pošao bliže k šerežanu i htio mu očito doka- 
zivati, kako je to sve zlobna, paklenska spletka i izmišljo- 
tina, kad se nenadano sruši preko kamena, koji je bio 
između njega i šerežana. 

— Ubiše nam ćakana! — vrisne Anica i pane po 
svekru, koji je nepomično ležao na zemlji. 

— Mir! — vikne Ante, koji se je snašao i stao između 
šerežana i ukućana, razširio ruke i nastavio: — Nije ćakana 
niko ni taka, man pade sam! 

Šerežani su se izmakli za nekoliko koraka i u čudu se 
zagledali u hrpu ljudskih tjelesa, koja su se nadvila nad 
Josu. Nisu znali, što se je zapravo: dogodilo. Neki su Josu 
podigli, no on nije pokazivao znakove života. 

— Smučilo mu se! Živ je! Ne vičite! — nadvikivao je 
Ante ostale, uhvatio otca s leđa izpod pazuha i tako ga 
ponio u kuću. . 

Iz svih su kuća iztrčali i mali i veliki, da vide, što se io 
događa i sjatili se na Josinim vratima. Došao je i stari 
Perjas i svu svoju pažnju posvetio najprije Josi, a kad je 
mogao zaključiti, da mu ne će ništa biti, izišao je pred kuću 
i upustio se u razgovor sa šerežanima, koji su se bili pri- 
lično smeli poslije ove neugodne upadice, i činilo se, da je 
zapovjednik neodlučan, što bi sad morao činiti. 

— Lud je, braćo moja i gospodo moja, ko vas posla po 
ovakom poslu u našu kuću — govorio je Perjas povišenim 
glasom. 

— Ne mišaj se ti u stvari, koje te se ne tiču! — reče 
mu povišenim glasom vodnik, koji očito nije poznavao 
mjestnih prilika, pa nije znao ni tko je, kome govori. 

— E, da vidiš, junače, i kako se mene tiče, što se govori 
o mojim Kresojićim! — odgovori Perjas također povišenim 
glasom. — Ka edna smo kuća mi i danas, i ako smo podi- 
ljeni. Sve j' ovo naše, i svi smo mi svoji. 

Josi se je povratila sviest, no nije mogao progovoriti 
nit je mogao desnom rukom i desnom nogom. Bio je uzet. 
Kad je to doprlo Perjasu do ušiju, ostavi šerežane i uđe u 
kuću, da sam vidi, što je s Josom. Očito je, da se je pre- 
vario, kad je čas prije bio nad njim i ocienio, da nije ništa, 
da mu ne će ništa biti. Položili su ga na krevet i kvasili mu 
čelo vodom. Pokazivao je, da razumije, što mu govore, al 
odgovarati nije mogao. Svi su se ukućani toliko zabavili oko 
njega, da su na šerežane i zaboravili, a ni oni nisu navirali 
ni smetali u obćoj pometnji i nesreći. Držali su se pred 
kućom i oko kuća, dok Perjas opet nije izišao i upustio se 
u razgovor s vodnikom. : 

Tvrdio je, da je Nikola kod kuće i da ga mora uhvatiti 
i dovesti kumpaniji il donieti njegovu glavu. 

— Tako j' to daleko i zauvano, da j' naš Nikola kriv?! 
— reče Perjas i udari dlanom o dlan u najvećem čuđenju i 


nevjerici, pa dodade i kao molitvu i kao kletvu: — Mili moj 
Svemogući, oslobodi. nas od zla i prokletstva! 
— Kriv je, kriv! — potvrdi vodnik posve mirno, no 


glas mu je podrhtavao, jer je i njega uzrujala nesreća, koja 
je zadesila Josu prigodom tog uredovanja, iako se nije 
osjećao krivim. — To j' sve dokazano. 

— A, eto, kad vi tako velite, neka bude — reče Perjas 
posve nemoćno — al kad se un vrati iz Gospića, čut će ge! 
Di bi un to moga, ako virujete u jedinoga Boga?! 

— Nije on u Gospiću! — odreže vodnik tvrdo i sigurno. 

— Bog bije s vami! — iznenadi se Perjas. — Esu li 
vam rekli, da ga nema kod kuće?! 

. Poslije duljeg pregovaranja i nagađanja, naveo je Perjas 
sve ukućane u svim kućama, da puste mirno, da šerežani 
pretraže sve zgrade. 

— Kad mora biti, neka bude — govorio je on, Kregojići 
mienjali boje u licu, stiskali pesnice, zamirali od stida i 
srčbe, no zabavljeni i Josinom i Nikolinom nesrećom toliko, 
da nisu dospjeli da odgovore na tu svoju sramotu nego 
mirom i užasnim bolom, koji ih je sve obuzeo. Nitko nije 
vjerovao, da bi Nikola mogao biti kriv, jer je i sama po- 
misao toliko strana i odvratna njihovoj krvi i mišljenju, da 
je nespojiva i s kojim slabijim članom njihove obitelji, a 
kamoli s odlučnim, izgrađenim i ponosnim Nikolom, koji je 
za pravdu i obraz vazda bio spreman poginuti. 

Poslije najpomnije i bezuspješne premetačine svib 
zgrada šerežani se skupiše iza kuća na putu prema Lovincu. 
Tamo im je vodnik nešto tumačio, a momci su poskakivali 
s noge na nogu i puhali u dlanove, slušajući pozorno zapo- 
vjednikove rieči. 

Kregojići su se, međutim, mirili sa sudbinom, galame 
je nestalo, jaukanje je zamuklo, tek su žene još brisale suze, 
bacajući tužne poglede na Josu, koji je ležao zatvorenih 
očiju i tiho stenjao. . 

Prvi je izišao iz kuće Ante Josin, jer je želio: vidjeti, 
što rade šerežani. Vodnik je pristupio k njemu i rekao 
posve mirno: 


— Kad je Nikola utekao?! 


— Ne mudrujte vi sa mnom! — odgovori mu Ante 
otresito. — J&r bi un utica?! Prid kim bi utica?! 


_— Ne će nam uteći, da ga vile nose! Ujtit ćemo ga, ja 
živa ja mrtva! — govorio je vodnik i izazovno gledao Antu, 
očito promatrajući, kakvo djelovanje imadu njegove rieči. 

_— Ako carevina nema nikog, koga bi morala  vatati 
prije našeg Nikole, blago njoj! — odgovori Ante, okrene se 
i opet otide u kuću. : 

Vodnik je razaslao šerežane po okolici, da vrebaju na 
Nikolu, a s jednim je drugom otišao u Lovinac, da javi, 
što je doznao i što je odredio. Oni su po okolici raznieli 
glas, da je Nikola okrao Ikošu i da je utekao. To je puklo 
kao grom iz vedra neba, i svi su graničari kao jedan čovjek 
odbijali i samu pomisao, da bi ta viest mogla biti istinita. 
Svi su to tako i govorili šerežanima, koji su razpitivali za 
Nikolu. ' 

Dvojica dospješe u Poljanu, pod Pilarom, u kuću Ćo- 
rana Mrkobrada. Zatekoše u kući svu čeljad, pozdraviše, 
prihvatiše ponudu i sjedoše kraj vatre, da se ogriju. Žen- 
skilji su se uznemirili, jer nije ugodno gledati kod svoje 
vatre predstavnike javne sigurnosti, dok su Ćoran i Ivan 
slutili, skoro znali, o čemu se radi, pa su ih primili posve 
mirno i veselo. Nije ih-nitko upitao, kud su pošli, jer je 
njihova služba, da obilaze selima, a oni su šutjeli i, ogle- 
davali se oko sebe, kao da očekuju, da će u kući naći onoga, 
koga traže. ' 

— Danas je pristislo ka o Božiću. — reče Ćoran. 

— Stislo, stislo! -— potvrdi stariji šerežan, trljajući 
ruke. 

— I baš nije ugodno bazati bez potribe — reče Ivan. 

— E, al nas goni velika stvar! 

— Nije ono redovno obilaženje?! — opet će Ivan, jer 
ga je svrbilo, da čuje iz njihovih usta, o čemu se zapravo 
radi: 

— Radi Ikošine slanine — odgovori šerežan, a na te 
njegove rieči mlada Vranjica protrne i promieni boju u 
licu, jer je slučajno točno znala, kako je ono bilo s krađom 
kod Ikoše. Ćoran i Ivan su posve neoprezno i pred njom 
govorili o pojedinostima, kako su »taj posa dodali« Lazi 
Torbici iz Ploče. Poslije su pripoviedali, da je Lazo još bio 
jednom nogom na tavanu, kad je baba izišla iz sobe, da 
vidi, što je lupnulo, al ga nije mogla opaziti, jer se je bio 
posve pritajio, a bio je mrak ko u rogu, pa nije mogla ništa 
vidjeti, da su joj oči i mlađe. Goran i Ivan će dobiti za tu 
uslugu posao negdje u Komiću il u Mogoriću. Tako to ide: 
gdje ne može jedan raditi, jer mu je preblizu, namakne 
prijatelju, a ovaj mu se oduži u svome kraju, pa žive oba 
i oba rade. Taki je zanat i taki su poslovi. Vranjica se je 
već na to naučila pod _muževim i svekrovim batinama, a 
vidi, da Svemogući ne progoni ni naglo ni strogo, pa onda 
i ona mirno nosi i jedina joj je briga, da ne dočuju šere- 
žani. Sad su sjedili tu kraj njihove vatre i spominjali 
krađu, za koju ona zna, da su je ugovorili i uredili njezin 
zakoniti čovjek i njezin rođeni svekar. Još nikad nije bila 
u tolikoj stisci i neprilici: kako bilo da bilo, ona ne želi, da 
se oni bave tim strašnim poslovima, njoj je mučno, kad 
samo pomisli na to njihovo zanimanje, ali kad joj je Sve- 
mogući već ostavio, da i to mora nositi kao svoju pokoru, 
kao najteži križ, koji ju je mogao stići, a da ne može 
nikako dokučiti, čim ga je zaslužila — kad je već tako, onda 
“ne želi, da užas njezina grieha i njezine sramote bude još 
* strašniji time, što postane posve javan i posve utvrđen 
osudama i kaznama. Osim toga, kako je, da je: njoj bi 
bilo žao, da njezina čovjeka gonaju šerežani i da ga Cuja 
kapitanova šiba kao kakva balavca. Kako bilo da bilo — 
to bi nju boljelo, to bi je vrieđalo i u takom bi se slučaju 


ri 


bez sustezanja i razmišljanja našla posve priljubljena uz 

svog Ivana. To je tako u njoj. To je ona sila, koja ju je 
naglavce bacila u tu obitelj, iako je znala, kakva je i čim se 
bavi. Ne naginje ona po svojoj duši tom nesretnom zanatu, 
al se ipak nije mogla svladati pred očitom izvjestnošću, da 
će ga morati trpiti, a da ne srne u očitu propast. Ta sila, 
koja ju je tad gonila, drži je i sad uz njih, i ona trne pri 
samoj pomisli, da bi ih mogli šerežani uhvatiti. Dosad su 
vazda imali sreću: zna se posve javno, čim se bave, al još 
nikad ne dospješe u sukob — s postojećim zakonima i 
predstavnicima državne sile i javnoga poredka. 

Ta pojava nije bila nikakva iznimka u tadanjim  su- 
stavima vladavine, ne samo kod nas, jer su ovi vječni 
sumnjivci, koji ne dospješe pod kotače zakonskih kola, bili 
vazda stupovi državne zgrade, koju su zdušno podupirali, 
doušujući joj, i što su znali i što nisu znali. 

— Pa, što _ vas je "dovlen dognalo?! —— iznenadi se 
Ivan. - 
— Uteka j'! — odgovori šerežan, kao da ukućani znadu, 
e kome se radi. Ivan i Ćoran se značajno pogledaše, a ostali 
su očekivali, da će šerežan reći još koju, iz koje će moći 
zaključivati dalje. 

— A este li mu u tragu? — upita stara Vranjica. U 
neprilici baci pogled na svog čovjeka, koji je presieče 
ognjem iz očiju, kao da će je na mjestu usmrtiti. Tren je 
šutio, a onda prociedi kao kaplje otrova: 

— A jer brusiš te vražije zuberine?! 

Ona se potuli pod težinom njegova pogleda _ i pođ 
udarcima njegovih rieči, obori pogled u zemlju i samo se 
zakašlje, kao da joj se nešto zaletilo u grlu. Poslije male 
stanke, ipak se usudi i reče, da pred šerežanima prikrije 
nepriliku i zabunu: 

— Nisam znala, da se već zna, ko j' je okra! 

— Kako se ne. bi znalo?! — odgovori Ćoran, a Ivan 
požuri, da tumači: 

-— Vele, da ga j' Ikoša vidila i pripoznala. 

— Est, est! — potvrdi i“ Ćoran, a stariji šerežan 
dodade: 

— Est to, al su ga vidili i drugi ljudi, pripoznali ga 
i posvidočili su kod kumpanije. 

— Eto: to ja nisam znala, pa sam stog unako i pitala 
— tumačila je stara Vranjica veselo, radujući se, što može 

tako popraviti svoj ugled i položaj. Mlada je Vranjica. 


dospjela u najveće čudo i zabunu, slušajući, što govore, i 
gorjela je od želje, da dozna, na koga je pala krivnja zbog 
tog »posla«. _ 

— Kad smo došli — pripoviedao je šerežan — bili su 
se svi nadali u dreku i viku, al mu ćaću ništo prikide i pade 
među nas ka mušketan. : 

— Mrtav?! — iznenadi se Ćoran, a i svi drugi se 
uzpraviše i u čudu uperiše oštre poglede u čovjeka, koji je 
tu strašnu viest pripoviedao, kao da bi se napio vode. 

— Nije ne mrtav — odgovori on — samo ga je slo- 
milo, pa ne more, vele, desnom ni rukom ni nogom i ne 
more divaniti. 

Žene su se ubezumljeno gledale, a mužkarci su posve 
mirno izmienili poglede onih, koji se ničem ne čude. Tako: 
nije bilo predviđeno, al kad je i to; što bi tome?! Svakako 
nije na štetu ni kumpaniji ni carevini, da je i on stradao; 
jer je i tako bio grlat i zubat više neg je trebalo kumpaniji 
i carevini. A da nije ništa, dosta je, što je dao na sviet 
onakog sina! naS 


— A junak uteka?! — reče Ivan, gledajući u šerežana 
i smijuljeći se veoma prijateljski. 
— Uteka, uteka! — potvrdiše oba šerežana u jedan 


glas. 

— Niko mu je mora javiti, da se sve zna i da ćete doći! 
— reče Ćoran. — I kako bi drugačije moga misliti, da će ge 
sumnjati na njega?! 

— Tako i mi mislimo. 

— A koji je to momak? — upita stara Vranjica, jer 
više nije mogla izdržati, da ne dozna, o kome se radi. 

— E, uprav ti moraš sve znati! — skoči. Ćoran, da joj 
odgovori. — Nemojte joj sad reći! 


Šerežani su se nasmiešili i šutjeli. Poslije kraće stanke, 


reče stariji: 

— Krupna ribica! Ko bi bije reka?! 

Neko su vrieme još posjedili, zgrijali se i onda otišli 
dalje Poljanom u Planu, jer im je zadaća, da obiđu okolo 
na Egeljac, pa državnom cestom u Lovinac. Ukućani su 
ostali pod dojmom tih novosti i svi šutjeli. Mlada je Vra- 
njica gorjela od želje, da čim prije dozna, na koga je nato- 
varena krivnja, a bila je posve uvjerena, da su tome 

kumovali njezini, samo da odvrate iztragu s pravog puta. 
Tako su oni vazda radili, i Vranjici je bilo vazda mnogo 
žalije onog, koji je morao nositi odgovornost, nego onog, 
koji je bio okraden, jer je po njezinom shvaćanju bila 
mala nesreća ostati bez vola, al ostati bez dobra glasa, 
boljelo je i bilo je gore nego smrt. Međutim, bile su veoma 
riedke uspješne potrage sa strane državnih vlasti, dok su 
skoro bez ikakova izuzetka vazda najpouzdanije sve odkrili 
Mirkobradi i uz odkupninu povratili ukradene predmete. 
Ljudi su se naučili na taj način rješavanja, pa nije nikom 
ni bilo krivo, jer je svatko bio veseo, da nije još gore 
stradao. Uostalom, glavno je, da je kuća pod krovom i u 


njoj zdrava čeljad, a o svemu se drugom dade razpravljati 


i razmišljati, koliko te volja. Požar i smrt su nesreće, a 
krađa je samo neprilika! 


Nije se usudila upitati, na koga je pala krivnja, a u 


«njoj je uz to pitanje kopkalo još više ovo drugo: kako to, da 


se ovog puta nije moglo urediti s odkupninom, kad oni 
znadu, tko je-odnio slaninu?! Očito je, da su nekog htjeli 
izručiti Cuji, da ga uredi, a da je iza tog posla velik račun, 
ne treba tek nagađati! Radi se o velikom, krupnom lopov- 
luku — to je bilo posve pouzdano, te dok su joj se take misli 
neuredno i nesređeno rojile glavom, pade joj po mozgu kao 
udarac opaljena hitca: da nisu udarili na Kresojiće?! 

Pod težinom je tog udarca skoro klonula i urušila se, 
kao da će se zemlja pod njom otvoriti i progutati je. 

Ona je već načula, da se i svekrva i svekar groze, da 
će zapapriti Nikoli,.jer su čuli, da se on grozi njima zbog 
sestre, pa ne bi bilo nikakovo čudo, da udare s te naj- 
užasnije strane. Što je dosad čula, sve bi moglo posve liepo 
pristajati Kresojićima, a što je najglavnije: nije čula ništa, 
što bi tu mogućnost izključivalo. Naprotiv! 

Napela je i vid i sluh, eda bi uhvatila bilo kakav mig, 
bilo kakvu rieč, koja bi joj odkrila, da li je na pravom putu, 
da li je njezina strašna slutnja vara il ne vara. Činilo joj 
se je, da oko nje svi obilaze kao oko bolestnika, s nekom 
neobičnom pažnjom, na koju nije naučena, no ujedno po- 
misli, da se možda vara, da joj se samo pričinja, a to je i 
naravno, da se lako prevari, kad sva treperi od uzrujanja 
i nemira, koji ju je obuzeo kao najteža groznica. Smišljala 


je, kako bi upitala, no nije nikako mogla nabasati ni na 

pravi izraz ni na pravi čas ni na pravog čovjeka, kojeg bi 
upitala. Ako su doista natovarili na Kresojiće, bez obzira, 
na koga, odgovor će joj biti udarac gvozđene šake u nos, da 
će je krv obliti. To ne bi bilo najgore, jer bi i to bila 
potvrda njezinih slutnja. Gore bi bilo, da joj se mjesto 
odgovora samo nasmiju. Već bi samim pitanjem postala 
sumnjiva, pa ni kazna ne bi izostala. Ona se toga ni ne boji, 
jer joj se ovog časa radi samo o tom, da što prije bude na- 
čistu, o kome se radi. Spremna je na sve: na svaki podhvat 
i na svaku žrtvu, al ne smije postupati neoprezno, a kamoli 
ludo. Počela je smišljati, ima li ikakovu izliku, pod kojom 
bi otišla u koje selo, gdje bi se sastala s ljudima i gdje bi 
mogla nenapadno izpitivati, dok ne bi doznala, što je 
zanima. - 


Dok se ona tako previjala u mukama neizvjestnosti ko 
zmija u prociepu, razglasili su što sami Kregojići, što šere- 
žani i Nikolinu i Josinu nesreću, te uzbunili cielu sveto- 
ročku plovaniju, a za kratko vrieme i cielu lovinačku 
kumpaniju. 

Kad je viest stigla u Klanac, u kuću veljbabe Jose, 
njegova je ženska čeljad zajauknula u jedan glas, a Kika je 
počela glasno naricati kao nad _ mrtvacem. On je mirio i 
tješio, no nije uspievao, koliko bi bio želio, pa im reče, da 
on odmah ide najprije Nadvodu, da vidi, kako je Josi, a 
zatim ide kumpaniji, da govori s kapitanom. To je bilo 
najpametnije, što je mogao reći i učiniti. Unuk je odmah 
upregnuo konje, da djeda Josu vozi kućama Kresojića, a 
onda i dalje. 

Starac veljbaba se je zaprepastio, kad je vidio Josu i 
kad mu je Stana izpripoviedala, kako je to bilo sa šere- 
žanima. Ona je pripoviedala, a ostali su dodavali i popu- 
njavali njezinu pripoviest, tako da. je Josi bilo sve posve 
jasno, kako se je odigralo. Josi Kresinovu nije bilo ništa 
bolje. Vidjelo se je na njegovu držanju, da ga jako ne boli, 
da se ne. muči, al nit je što govorio nit je što jeo. Veljbaba 
se sjeti, da bi mogao pisanjem kazati, što treba i što misli, 
no upozoriše ga, da desnom rukom ne može ni maknuti, a 
lievom ne zna pisati. Mile je stajao podalje od bolestnikova 
kreveta, slušao, što stariji govore, i pogledima tražio svoje 
svasti i šurjaka Martina. On je stajao u kutu i nije ni pro- 
govorio, a Marija je stajala na protivnoj strani sobe od 

bolestnika i prela, dok je Kata kraj nje sjedila na stočiću 
i plela mužke čarape. Obje su bile u licu crvene i okrugle, 
pa je morao zaključiti, da im je dobro. Martin je bio blied, 
no to je njegova redovna boja lica. Mile.ih je gledao veoma 
toplo i sve je smišljao, kako bi sa svakim koju progovorio, 
no njegovo je životno izkustvo bilo još presiromašno, a da 
bi mu bilo moglo pomoći, pa ih je samo pogledima milovao 
više neg ostale ukućane i tim im načinom želio pokazati, da 
ih svakako meće u svom srdcu pred ostale i da ih voli. Oni 
su mu poglede srdačno uzvraćali svih troje i resili ih 
srdačnim smieškom, koji je govorio više nego bezbroj rieči 
njihova veoma siromašnog rječnika. ' 

Odatle su se veljbaba Joso i njegov unuk Mile odvezli 
ravno u Lovinac, Kapitan je međutim već bio dobio 
izvještaj, da je Nikola izmakao, a kad je čuo, da veljbaba 
Toso želi s njim razgovarati, bilo mu je odmah posve jasno, 
da dolazi radi tog događaja.. To ga je razljutilo, pa veljbabu 
primi veoma mrko i nabusito, što nije bio njegov običaj ni 
s kim manjim od veljbabe Jose. 

— Ako Boga znate, gospodine kapitane! — uzkliknuo 
je veljbaba bez ikakova uvoda, a kapitan ga je odmah 
razumio i odgovorio mu: 


— Već un meni dugo mokri u opanak! Samo sam čeka, 
da mi naleti na civ! Ništa mu u carevini ne valja! 

—- Ma, gospodine, drugo j' carevina, a drugo Ikošina 
slanina, ako znate, što j' Bog, a što sotona! — vikao je 
veljbaba kao mahnit. — Mogu Kresojići digniti bunu i proti 
caru i proti carevini, al ne mogu digniti ni tuđe igle s puta, 
a kamoli, da bi krali slaninu i pršute s ljudski podova! 

— Da nije kriv, ne bi uteka! 

— Najavili ste mu dvadeset i pet iz Cujine ruke, pa 
ne bi bije mužko, kad se ne bi sklonije prid tolikom gada- 
linom! Osim ako bi doša sa mušketom u ruci, pa ga sasuje 
u vas! 

— Tako meni divani carev veljbaba?! 

— Kad bi drugačije, ne bi bije vridan ni cara ni 
veljbabije! 

ME: Ako znaš, di je, nek se sam javi, pa ćemo unda 
divaniti. 

melo znam, di je, al mi recite, ko vam je na nj to 
potvorije i natovarije, pa ćemo unda dalje. 

— Sama ga j' Ikoša vidila i pripoznala. 

— A bila pomrčina, da ne bi bije vidije, da ti ko prstim 
oba oka kopa, a samoslipa Ikoša unda nikog vidila i pri- 
poznala! Bog s vami! 

— Vidili su ga i drugi i pripoznali ga! 

— Ti su drugi to izmislili, da vami ugode, da se njega 
oslobode i da svoje lopovluke pokriju, pa i jadnu Ikošu 
nagnali, da krivo svidoči. 

— Ne govori ti, veljbaba, što bilo. Ne priliči to tebi! 

— Što god velim, ka Sveto j' Pismo. Ja ću izuminjavati 
Ikošu i dovesti je k vami, pa ćete čuti, kako divani. 

— Una j' već bila kod mene i sve mi rekla, što zna i 
što j' vidila. Ne more sad drugačije govoriti, osim ako će 
lagati. . 

— Una će samo izpraviti laži, na koje su je nagnali. 

Razstali su se bez i najmanjeg zbliženja. Kapitan je 
ostao čvrsto kod svoje odluke, a veljbaba je oštro pod- 
viknuo, da ne će pustiti, da se tako radi u kumpaniji, pa 
išao i do samog 'cara. 

Za nekoliko se je dana izredalo kod kapitana nekoliko 
stotina kućnih starješina iz ciele kumpanije, i svi su kao 
po dogovoru, iako se uistini nisu dogovarali, tražili, da 
kapitan odustane od svoje odluke, da Nikolu sudi na batine, 
a da ga nije ni preslušao, i da im rekne, tko ga je obtužio. 
Ta je jednodušnost kapitana toliko uzdrmala, da je sve malo 
pomalo odao, kako je došlo do obtužbe, ali je tražio rieč od 
svakog, kome je to govorio, da se ne će o tom dalje raz- 
pravljati. Već se je bio pomirio s' odlukom, da Nikolu pusti 
s mirom; i da ljudi nisu bili zaintačili, da Cuja mora zavazda 
iz Lovinca, možda bi bio već i izdao povoljnu odluku, no 
na to mu se nije dalo, jer je bio izravan napadaj na njegov 
obraz i ugled, pa se je težko odlučivao. Tražio je bilo kakav 
pametan i pristojan izlaz i izliku, a dok se je on bavio i 
borio tim mislima, dogodi se ovo: 

Kad je Vranjica Ivana Ćoranova doznala, da šerežani 
traže njezina brata Nikolu, pred očima joj se zamaglilo, a 
na usta joj je udarila krvava pjena. Nije mogla progovoriti 
nit sabrati misli, jer joj se činilo, da se cieli sviet vrti oko 
nje kao ukletog stožera. Prva jasna misao joj je bila, da 
mora pod svaku cienu odkriti istinu i spasiti obraz i ime 
Kresojića. Najprije je odletjela u kuću strica Pepice, s kojim 

su inače živjeli u zavadnji i nisu međusobno razgovarali, i 
to još prije neg se je Pepica odmetnuo u planinu i neg ja 
Vranjica Kresojića dovedena. To su neki stari računi među 
braćom, koje obitelji nose dalje i produbljuju svađu. Vra- 
njica je sad prešla preko tog i upala u Pepičinu kuću kao 
iz oblaka. Kod vatre je našla strinu Jeku i rekla ioj b 
okolišanja i uvoda: dk 
. « Ne ljuti se, strina Jeko, što ovako dolazim. Nisam 
ja kriva ni za vaše svađe ni za ovo sada, al ti moram reći: 
ke ira što dogodi, reci svakom, da me ubiše moji u 
roćaa ka sama sebi suditi, al će me uvano uni uple- 
: Čim je to izgovorila, izpala je iz kuće brže, neg je bila 
ušla, gledajući, da li je tko od njezinih vidio, da je tamo 
ulazila, Nije nikog opazila, jer su bili u kući. Oprezno je 
ušla, polako, bez žurbe, izlila vodu iz vučije, iako j' je još 
bilo dosta te ne bi bila potreba, da već ide u nju, no ća 
je .sad trebala nečim prikriti svoj put, pa je izabrala o 
najzgodnije i najnaravnije, da ide po vodu. U kući ije 
rekla ni rieči, jer nije bilo potrebno. : Pi 
Uprtila je vučiju i poletjela, kao da je vjetar nosi. Do 
kuća je Kresojića tri puta dalje neg do vode pa je trebal 
tu daljinu skratiti brzinom hoda, iako je bila posve ravn k 
dušno spremna, da će u kući opaziti, da se je zadrž la 
preko svake mjere. dij došo: 
. Nije se usudila ući u kuću nego je i i 
i umolila ga, da kaže Anti, da iziđe, &  Rjeagskeoar krša 
ga čeka. Brzo je došao i nije se iznenadio, kad ju je vidi 
jer je ovih dana već doživio toliko čudesa da je 
izerpljena sva njegova sposobnost, da .se još Nafoai 
— Ne ljuti se, što sam došla — rekla mu je bez 
pozdrava, plačnim, al odlučnim glasom. — Morala : kad 
se radi o Nikoli i o nama svima. dau 


Na dušak mu je izpri jedi što j : 

I pripovjedil i 
Ikošine slanine i didaa : siedanokaadaia 

— Sigurno su moji tužili Ni i 

. o si Ji tužili Nikolu i nagnali babu Ikoš 
. ms proti njemu svidoči. Uni se njega boje, pa ona 
se kli fako osloboditi Ajde babi Ikoši i prid svidocim joj 
nernh- yi eđu oči, pa ćeš čuti, što će ti fi j 
sjene što sam došla... Molim te... oks 

nte ju je gledao toplim, mekim pogledom i jedva se 

0svladavao, da ne proplače, koliko mu se svidjelo njezino 
držanje i njezin postupak. 


_ Prava si Kresojićka! — rekao joj je i pružio joj 
ruku. 

_—'Uni će mene sad uvano ubiti — rekla je ona posve 
prostodušno i uvjerljivo — al nemojte virovati, da sam ja 


sama na se kidisala. To će uni sad načiniti, kad doznadu, 
što sam načinila, a i ja ću im sama reći. 


_ Ostani kod nas — reče on bez razmišljanja, al 
posve odlučno. — Nisi ni marila ići u taku kuću. 
_ Sad moram natrag! — reče ona i obori pogled. — 


A kako j' stricu Josi? 
— Nikako. More još koji dan, a more i koju nedilju.:. 


— I pozdravi Nikolu... I reci mu, da mi nije ža, što 
će me ubiti radi Kresojića... 
_— Ne će ti, jadna, ništa! — reče Ante, samo da je 
umiri. — Velim ti: najpametnije j' da ostaneš kod nas. 
— S Bogom,.brate! I pozdravi sve naše, osobito Nikolu 
* i strica Josu! — reče i žurno ode. 


Išla je još brže, naglije, poletnije nego kad je išla 
ovamo. Oko sebe je bacala pogled, da vidi, da li je tko vidi. 
Zapravo: nema je tko vidjeti osim koji Kresojić, kojeg se ne 
treba bojati, il koji nepoznat, kojeg bi se bojala još manje, 
il najzad koji Mrkobrad, koji bi bio pošao za njom, da je 
uhađa. Tome se ne može nikako ukloniti, a na te najviše 
misli, jer im je već sigurno napadno, što se ne vraća 
s vodom, pa je lako moguće, da je tko pošao, da vidi, što 
radi i gdje. se je zadržala. Obuzeo ju je osjećaj podpune 
osamljenosti i napuštenosti tako, kao da lebdi nad otvorenim 
ponorom, stojeći na samom rubu samo na vršcima prstiju, 
čekajući svakog trena, kad će se otisnuti u bezdanku, iz koje 
nema povratka ni na sudnji dan. I ne boji se. Ništa se ne 
boji, kao da nije posve sviestna opasnosti, koja joj prieti i 
kojoj se ne može nikako ukloniti. Gleda otvorenih očiju u 
razjapljeno ždrielo nezasitne smrti, koja na nju vreba, i 
samo čeka čas, u kom će je moći mirno i temeljito potrošiti. 

U tim se mislima nađe nad vrelom i poče naglo skidati 
s leđa vučiju. Kako se je bila nagnula na desnu stranu, da 
primi rukom posudu, kad joj klizne s leđa, nije mogla 
vidjeti, što se događa s te strane, dok se nije uzpravila. 
Trže se i uztukne: pred njom je stajao Ivan, uzpravan, mrk, 


—— 

<a to ti nije težko. 


namrgođen, stisnuti š g i ji 
a naka zZ oma kao da će mu između njih 

— Zabavila si se! — reče joj nasilu mirno. 

.Ona ga je samo pogledala i žurno se dala na nalievanje 
vučije, kao da njega ni ne vidi. Bilo joj je u tom čas : 
svejedno, što će se sad dogoditi. ' Pi 

— Esi išla viditi, kako ti je stricu? 


— oja ian ona posve suho i kratko; 

— Esi pitala, di ti j i it i 
Mai D i ti je braco Nikola? — upita on iste 

— Ito! — odgovori ona. 

— Esu ti rekli, di je? 

— Esu! 

— Di je? 

— «Čeka tebe, da dođeš po njega! — odgovori ona posve 


nepromišljeno i naglo, jedva s Maso 
ds , v dd a 
njoj kvasao. ladavujući bies, koji je u 


— Jer mene?! 
Mag-= < = Cad ne, cek pomoći i reći, ko okrade 
' će drugi?! I ajde mam, i i 
l Pa i : Z uni stopa 
kapitanu i reci mu, da Nikola nije tu ništa kriv de 


le Ponos bi i ja bije dobar, da ga spašavam?! — reče 
će se, d ka se veoma podrugljivo i preuzetno. — Načekat 

e, i mu ja poletim u pomoć! 

— I veliš uprav, da ne ćeš?! : 

eš?! upita ona povišeni 
. 3 . s e 

non jn se i oštro mu se zagleda u oči povišenim 

— Ne ću! : 


— Moglo bi ti biti ža! 

— To ti meni tako, Kresojićka?! 

sa Tebi glavom! I ne šali se sa mnom! 
mre Pri kape, kao da uzimlje stav, da izmahne rukom 
strance, oi Paša i padetisljike, bn s E eat gs 
stran zazovno i A : a je međutim na ila 
i kae: . hp pa jade ije bez i jedne ma 
također šutke, na razmaku od skek on pića 

. a. sa . s. ma š 

o rogladna ho ona odložila vučiju i ušla u sobu, da Kće ma 

ža ei 7 je naglo došao za njom i rekao kroz zube: 

ok um mA 2 < tamo lajala, jer -ću te zaklati! ' 
dd gu ša on ati Ku la — odgovori ona posve mirno, kao 

Jljubeznije upitao. — Moraš mu mam pomoći, 

— Esi im rekla, da ja znam sve? : 

— Što sam ja njima rekla, to j' moja stvar, al ti se 
ništa ne boj, ako sad budeš čovik na mistu. I reci mi: oćeš 
ji il ne ćeš, da znam! 


_— Ti da znaš?! — reče on povišenim glasom i zasmije 
se. — A ko si ti, da ti meni zapovidaš?! 

— Ko sam, to nije važno, al ko bi mogla biti, to bi i 
ti moga još čuti! — odgovori ona veoma uzrujano, povi- 


šenim glasom i nekako u zanosu, kao da nije pri sebi. 


Mjesto svakog drugog odgovora, Ivan joj svom snagom 
odvali tako strašnu zaušnicu, da se je odmah srušila na 
pod. Samo je muklo zastenjala, naglo ustala i prije neg je 
on dospio, da je još jednom udari, ona je bjesomučno 
izmahnula nogom i udarila ga svom snagom u slabine, a da 
nije ni jedne jedine rieči progovorila. On se je u prvi tren 
uhvatio objeručke za pogođeno mjesto, a u sliedećem trenu 
je skočio na nju i objeručke je stegao za vrat i počeo daviti. 
Oboje su pali na pod. Ona je bila veoma čvrsta i jaka, pa 
mu se je izmakla i oslobodila vrat iz njegovih ruku, a u tom 
ga je hrvanju tako vješto, spretno i sretno uhvatila za 
vrat, da mu je cielu jabučicu stisla u šaku i sad ona davila 
njega umjesto on nju. U kuhinji su čuli, da se u sobi nešto 
događa, pa je. Vranjica Ćoranova otvorila vrata i povirila, 
a kad je vidjela njih dvoje na podu, pritrčala je i svom 
snagom udarila nogom Vranjicu u glavu. Pod tim su 
udareem mlađoj Vranjici kionuie ruke, popustlia je prste i 
pružila se kraj Ivana, koji se je grčio i polagano ustajao. 
Kako su vrata ostala otvorena, vidio je i Goran, što se 
događa, pa je uletio i on i u naletu također i on: udario 
mlađu Vranjicu nogom, al srećom samo u bedro. 

— A koji je to vrag?! — upitao je Ćoran sina. 

— Išla j!' u rod, da nas tuži — odgovori Ivan dosta 
piskutljivim glasom. — I sve j* rekla ka Bog na nebu. 

_— Doneside dižvu vode! — vikne stara Vranjica prema 
kuhinji, a za nekoliko se časaka pojavi na vratima njezina 
kći Manda, djevojčica od petnaestak godina, noseći u ruci 
dižvu, punu vode. Vranjica je primi i svu vodu izlije 
nasumee nevjesti na glavu i grudi. Pod tim se pljuskom 
hladne vode mlada strese, otvori oči i pogleda oko sebe, a 
stara reče: — Ne će joj ni vraga biti. ' 

— Ko bi pašče ubije! — dodade stari Ćoran. 

_— Velike štete, da sam je i umlatije! — reče Ivan, pi- 
pajući se po vratu, gdje je osjećao dosta jake bolove. — 
Neg ti bi, ćaća, mora mam kapitanu. Ova j' kujetina sve 
pokvarila. 

Te je rieči mlada Vranjica očito dobro razumjela, pa 
se uzpravi i prošapće: 

* _— Spasite Nikolu i ne bojte se! 

Mjesto svakog drugog odgovora, Ivan je ponovno udari 
svom snagom nogom u slabine. Ona težko zajaukne, zastenje 
i savije se u klubko, na što je i svekrva udari nogom u 
vrat, no ne tako žestoko i neprijateljski. Ipak joj je odmah 


"iza tog udarca potekla krv na nos i usta, a ona je tiho 


prošaptala: 
— Bože moj, Bože moj! 
— Uprav čeka u abtagu, da pomaže  Kresojićim! — 


podrugne se Ćoran. — Samo ga zovi! — Zatim se obrati 
Ivanu: — I veliš: sve pripovidila Kresojićim?! 

— Ka Bog na nebu! — odgovori Ivan. 

— Ne koristi im ništa, dok je Kehta i Cuje! — odgo- 
vori Goran posve sigurno. : 

— Vindar bi bilo dobro, da skokneš kapitanu — od- 


govori Ivan. 

— Mogu i to. Čim smrkne, 

— Nego pripazi, da te ne ukoči koji od ovog ajdučkog 
plemena. Sad sve znadu, i rat je gotov. Nema više pomirbe 
— govorio je Ivan i sve se trzao, da Vranjicu i dalje bije, 
no mati ga opomene: : 

— Dosta j' sad. Crknit će ti pod nogami. 

— Vražije štete! — odgovori on. 

— Ko ti je kriv, da si gada doveje pod svoj pošteni 
krov?! — ukori ga otac. — Nismo li ti, dosta divanili, da se 
ne mišaš s gadima?! Sad je pušti, nek crkne o svom strošku. 

_ Tako i est! — potvrdi mati, pa se i Ivan očito složi 
s tim mišljenjem, dok se je povukao malko natrag od Vra- 
njice, koja je još uviek ležala na podu i nije pokazivala 
ni volje ni snage, da se digne. ' 

Još prije prvog sumraka je Goran otišao od kuće, uda- 
rivši posve desno izpod Pilara, kao da će u Ričice, da tako 
načini velik luk oko Kresojića kuća. Na taj način je bilo 
prilično sigurno, da se ne će sresti ni s kim njihovim. Ka- 

pitan ga je primio, čim mu se je javio. Izpripovjedio mu je 
sve točno, što je i kako je, a i što mu je dosad bio zatajio 
jer mu je ipak bilo žao svoje nevjeste: i ona je, naime, 
upletena u Nikolinu krađu, pa kad je vidjela, da je sve 
odkriveno i da ju je Nikola ostavio na cjedilu, pobjegavši 
glavom bez obzira, zapala je u očaj i otišla Kresojićima, pa 
im tamo nabajala nemoguće priče o toj krađi i o počini- 
teljima, kojih nema osim nje i njezina brata Nikole. Ona 
je sad u škripcu, i moraju paziti na nju, da se iz očaja ne 
objesi, jer je već bila poletjela, da skače s pećine u ponor 
Sve je to Coran liepo, okolnostno i potanko izpripovjedio, 
a kapitan i Cuja slušali i... i vjerovali i ne vjerovali. Njima 
je dvoma već bilo dosta i Lovinčana i Svetoročana i Ričičana 
jer su im svi bez iznimke pripoviedali bajke o Kresojićima, 
a ni prietnje nisu više bile dosta zavijene i nejasne, te su 
bili na rubu odluke, da nestanu iz Lovinca, puštajući na 
sreću i Ikošu i Ćorana i Kresojiće. Ćoran je osjetio. slabost 
svoje stvari i malodušje svojih prijatelja, pa reče: 
orše Morete vi sad načiniti, što vam drago: između vas 
jei Kresojića svršeno! Nema tu više pomirenja. Il vaše 
glave il njegova ćiverica — taki je naš graničarski zakon 
kad dođe do gusta. A ode — e li dogustilo, est! To vri 
vidite i vas dvoj! Sad radite, što vam drago. Meni je svedno 


: Razstali su se kao pokisli, te ni jedno nije znalo pri 
čemu je. Keht i Cuja su izgubili vjeru i pouzdanje u svoju 
snagu, a Ćoran je osjetio, da ne valja tikve saditi s ku- 
kavcima: razbit će se sigurno o tvoju glavu. Da je sam 
udešavao stupicu Nikoli, ne bi je bio odkrio ni sveti Nikola 

a kamoli krmeljavi Nikola Kresojić, a ovako — wmfešalo 
se previše mudraca, pa ode sve niz vodu. Odluči, da žurno 
miče sve, što bi mu moglo još više stati na put, a u prvom 
redu mora razčistiti s.onim Kresojića gadom pod svojim 
poštenim krovom: ako sama ne crkne, morat će. Tako: 
čemu predati pred onim, koga moreš lako ukloniti . da o 
njim ni pseto ne zalaje?! A u ovom slučaju ne će ni Kre- 
sojići plakati, jer su je već davno prezreli, i to baš sto 
mod gd za "anje i vriedna momka Mrkobrada. Šoa 

a corakom nije mogla popraviti, što je prije teme- 
op pr zo je ne će žaliti, a više ne će žeki nikom 

ž u mnogo priča i šaptanja i molitava... 

Kapitan je. opet sa svoje strane bio načistu, da je sa 
svojim podanicima temeljito pokvario i da se mora micati 
_— čim prije, tim bolje. Nema tu više čekanja. Odluči, da 
ne će opozvati odredbe o Nikolinu uhićenju i predvedenju, 
al će i on i Cuja još sutra rano odputovati u Gospić, nju 
će tamo i ostaviti, a sebi izhoditi premještaj, a međutim 
dopust i tako — maknuti se bez ikakve štete bilo za sebe 
bilo za koga drugog, kad — drugačije ne ide! 

Idući kući, Ćoran više nije u velikom luku obilazio 
Kresojića kuće, jer je bio posve siguran, da već svi spa- 
vaju. Štoviše, pomišljao je, kako bi to bilo šaljivo i nevje- 
rojatno zabavno, kad bi mu sad zgodno naletjelo, da im što 
odnese. Tako: što bilo, samo da nešto jest. 

Kad se je približio njihovim kućama, psi su se uzbunili 
i uzvarili, kao da su obćutili vuka, pa mu nije preostalo 
drugo nego da se izmakne i da kuće okala. Kad bi se on 
spremio na posao, ne bi onda njega psi smetali, jer bi on 
već ponio za njih meku, koja bi ih zabavila i ućutkala, a 
danas nije ni pomišljao na bilo kakav posao, a najmanje 
na ovakav pod nosom i pred svojom kućom, al — mnogo bi 
pregorio, samo da mu se je noćas dočepati bilo česa Kre- 
gojića. Tek toliko — da_.zabilježi ovu noć. U tim razmišlja- 
njima i izbjegavanju kuća radi pasa, navio se je prema 
Obsenici, te mu pade na um Kresojića mlin. 

Bez ikakva razmišljanja udari ravno k njemu, bez 
odluke i osnove. Vidjet će, kako tamo stoje stvari i prilike, 
pa će prema tome i raditi. Već je izdaljega vidio, da kroz 
brvna vatra sieva, a to. je značilo, da. je netko unutra i da 
od posla ne može ništa biti. Stog produži niz Obsenicu niti 
se ne približavajući mlinu. Kad je dobrano odmašio od 
kuća Kresojića, zavije lievo prema svojoj kući. 

Već je bio velik komad noći. Žurno je išao, no to je 
bilo vrlo težko, jer se je veoma sklizao. Studen je bila 
prilično popustila, al je još ipak bilo sve smrzlo. Noć je 
bila vidna. 

Kod kuće je našao sve svoje na nogama osim mlade 
Vranjice. Sjedili su oko vatre, kad je on ušao, a onda svi 
ustadoše., ' 


— Vi mene čekate?! — reče on. — Uprav ste mogli 
otići spavati. ' 
_ "Tako — reče Ivan. — Divanimo i čekamo te, da ču- 


jemo, što si načinije. 

Ćoran se počeše po potiljku, turne kapu na onu rupu, 
u kojoj nije imao oka, pa upita tajanstvenim šaptom, 
omahnuvši glavom: 

— A di je una?! 

— Ne će joj biti ni vraga, ne boj se! — odgovori 
stara Vranjica. — Eno je leži ka crknuta kobiletina na 
škrinji. 

Ivan je bacao ljutite poglede na mater i očito htio 
nešto protusloviti, no vjerojatno nije mogao naći zgodnih 
izraza, pa se je samo u neprilici ominjao i češkao po glavi. 
Nije on žalio, što učiniše, al je ipak Vranjicu volio više 
nego oni ostali. Njemu je nje i žao bilo, iako ju je prvi 
počeo tući. I ubio bi je, ako je potrebno, al mu je ipak i 
draga. 

— Što si uredije? — upita Ivan otca mjesto svakog 
drugog prigovora il izjave o Vranjičinu stanju. 

— Uredije sam vraga i na njemu bronzu! — odgovori 
on ljutito. — Kehtu palo srdce u tur, a i Cuja se pripala, 
pa unda znaš, kako j'! Nego... triba micati tragove i 
svidoke,.. 


Ivan se okrene prema sobnim vratima i tupo se zagleda 
u njih. Nije ni rieči odgovorio, iako je podpuno razumie 
otčevu misao: »triba micati tragove i svidoke«! Jedini je 
živi svjedok njegova Vranjica, koja leži premlaćena na 
svojoj djevojačkoj škrinji i stenje od bolova i guši se krvlju, 
koja joj navire na usta. Ona je jedini svjedok njihova djela. 
Otac ga je oštro promatrao i čekao, da uhvati njegov po- 
gled, no Ivan ga nije svraćao. 

— Što mora biti, mora biti! — reče stara Vranjica, da 
izazove sina na odgovor. 

— Unda nam ni Keht ne more ništa! — reče Ćoran 
poslije duže stanke, da pojača svoje stanovište, a i da 
Ivana prene iz snatrenja. — Nema nikog, ko bi moga što 
reći o nami drugačije neg mi rečemo. Ikoša ne smi. Za nju 
je lako. : 

Ivan je uporno šutio. Ipak mu je bilo žao Vranjice, a 
uviđao je, da su ćaćini razlozi opravdani. Sad su i tako 
s njom otvorili neprijateljstva, i rat je u podpunom jeku, 
pa nema izgleda, da bi se mogli pomiriti... 

— Kako vam drago... Ja ne branim! — reče jasno, al 
težko, Na glasu mu se je osjećalo, da se. jedva odlučuje na 

te rieči. Poslije kratke šutnje nastavi: — Al da znate, da 
mi jej ža!... KI . : ia 
— Kad je birati: ja mi, ja una, unda nema žalenja! — 


odsieče Goran kao od stanca kamena i zakorači prema sobi, 


u kojoj je ležala Vranjica Kresojićka. 


8 

Nikoli je najprije stigla Antina poruka o nesreći, koja 
je zadesila ćakana Josu. Nije se mogao snaći pod pritiskom 
tolikog užasa i strahote, te u prvi čas pomisli, da mora 
odmah kući, pa što se dogodilo, da se dogodilo. 

_— Ae 1! ćakan živ? — pitao je glasnika. na 

— Živ je, živ! — potvrđuje onaj. — Tako mi je reka 
Ante, a i čulo bi se, da j' umra. Samo, veli, ne more divaniti 
i ne more desnom stranom tila ništa. 

— A nisu ga šerežani udarili?! ' 

— Ne, ne! To nisu. Samo su tebe tražili, al bili nisu 
nikog. Nisu nikog ni psovali, samo su rekli uno za tebe i 
da j' to već gotovo s tobom, pa da te moraju dovesti živa 
il doniti mrtva — tumačio je onaj, a Nikola slušao pozorno 
svaku riječ i razmišljao, što bi i kako bi. 

_— I ćakan ne more ništa divaniti?! . 

— Vele: ništa... A tebe čekaju šerežani na nikolka 
mista oko kuća, jer se nadaju, da ćeš doći pogledati ćaću. 

Posve naravno: čekaju ga u zasjedama! I spremni su 
na borbu, va bi bilo ludo, da ide sad kući, dok se ne slegne 
potjera. di 

"Za nekolka dana dobi i drugu poruku, no ta ga nije ni 
iznenadila ni napose obradovala, jer je već znao: digli se 
svi ugledni gospodari, a napose kućne starješine iz ciele 
kumpanije i pošli kapitanu, da svjedoče za Nikolinu nevi- 
nost. To je Nikola već čuo s raznih strana i vidio je u 
svojoj okolici, gdje se je bio sklonio. Ipak ga je njegov 
prijatelj držao sakrivena čak i pred ukućanima, te je samo 
njegova planinka znala, da ima čovjeka na brizi, al ništa 
više ni pobliže. On mu je pripoviedao sve, što bi doznao. 

Ljudi su primietili, da je Keht postao posve nesiguran 
j da bi se moglo lako dogoditi, da otide i odvede svoju 
Cuju, a sve prepusti svom nasljedniku. . . 

— Unda j' za tebe stvar svršena! — rekao je prijatelj 
Nikoli, kad mu je to sve pripovjedio. 

-— I ja tako mislim. 

— Što si biža prid šerežanim, to si mora, jer si zna, 
da te j' unaj lopov već odsudije na batine, a da te nije ni 
upita, što si radije une noći. Kako unda ne bi biža?! 

— Tako j'! 

— Neka, vala Svemogućem, koji svoji ne ostavlja! 

Nikola je zamišljeno šutio, razmišljao je i prevrtao u 
glavi sve mogućnosti, koje su još pred njim. Osjeti, kako 


bi bio bezgranično sretan, kad bi se mogao vratiti na svoje - 


ognjište i nastaviti svoj redovni graničarski život, pa bio i 
u vječnoj borbi i muci i znoju i oskudici! Samo kući, na 
svoje ognjište, među svoju obitelj! Nije prije ni slutio, 
kolika je to sreća, kolika je to blagodat nebeska: biti na 
svom. ognjištu među svojima, pa sve drugo, kako bilo, da 
bilo! O, kako mu je sad i Anica bliza i draga! Bliža i draža 
negoli je ikad bila i nego je mogao i u snu pomišljati, da 
bi je mogao tako zavoljeti. ' 

' U tom ga ugodnom očekivanju, da će se moći povratiti 
na svoje ognjište, zateče poruka o onom, što je javila 
Vranjica Ivana Ćoranova. ' 

— Esi vidije prave krvi! —- uzklikne Nikola upravo 
zanešeno, oduševljeno i jedva svlada suze od radosti i po- 
nosa, al mu ipak orosiše oči. 

— Nego — govorio je glasnik oprezno i bojažljivo. — 
Vranjica j' rekla, da će je njezini sigurno ubiti, kad 
doznadu, što j' načinila, al da joj nije ža. Tako j' rekla. 

Te rieči udariše Nikolu i po srdeu i po mozgu. Posve 
je jasno i izviestno, da su Ćoranovi sposobni i spremni, da 
tako odgovore na njezinu izdaju njihovih kućnih tajna. 
Posve je sigurno, da je to moguće, no Nikola se nije mogao 
sjetiti načina, na koji bi mogao to spriečiti, osim ako bi ih 
sve potukao. To bi bio jedini izlaz, a taj nije moguć, jer 
iako bi za jednog pravednika bilo vriedno žrtvovati tor 
lopova, ipak ne bi on sad mogao to učiniti, pa da ga ljudi 
razumiju i da mu odobre postupak. Uotalom, kad i ne bi 
bilo takih razmišljanja, veliko je pitanje, da li bi on mogao 
izvesti tu svoju nakanu, jer se ni oni ne bi dali mirno klati 
ko janjci! ' 

Dok se je on još borio s mislima, kako bi spasio Vra- 
njicu, a ujedno očekivao mogućnost, da se slobodno vrati 
kući, dobi viest, da su kapitan i Cuja doista otišli u Gospić 

i da se vjeruje, da se više ne će vratiti ni jedno ni drugo, 
i da Keht nije opozvao svoj nalog, da Nikolu uhvate i 
zatvore, al da nema nikakove opasnosti, da bi ga tko mogao 
podvrći kazni, dok se rijegov slučaj posve ne razjasni. Prema 
tome, ne bi bilo nepromišljeno, da se Nikola sam prijavi 
kumpaniji, da tim dokaže, da se nema što bojati, kad zna, 
da se ne će nepravedno i nepošteno postupati. 

— Javit ću se! — rekao je odlučno. — Kad nema u 
kumpaniji ni unog razbojnika kapitanskog ni unog gada 
ženskog, ja se nemam česa bojati! 

— Tako misle i svi naši kod kuće — reče mu glasnik. 

— Javit ću se mam! — ponovi Nikola. 

— Nego, još je ništo — reče. glasnik i obori glavu na 
grudi, a pogled sveže sa zemljom. 

— Ćakanu nije dobro?! — upita Nikola. 

— Nije mu dobro, al mu nije ni gore. Vaik mu je 
ednako — odgovori onaj. — Nego, Ćoranovi su ubili Vra- 
njicu strica Josipa Lukičina! 

— Ajme meni za njom! — propišti Nikola kao rođena 
majka za djetetom. — I to rad mene i rad Kresojića obraza! 

— Uprav tako! — potvrdi onaj. — Sve j' javila stricu 
Anti, što j* znala. o krađi kod babe Ikoše, i stog su je nje- 
zini obisili. ' 

— Obisili?! ; 

— Obisili, obisili -—— potvrdi glasnik. — Odnili su je 
daleko u Gaj i tamo obisili, a pod noge joj podmetnili i 
izvrnili velik kamen, kao da j' ona sama to načinila, al i 
je vidila Jeka Pepičina, pa kad su uni proglasili u Poljani, 
da .j' Vranjica utekla k svojim Kresojićim, Jeka j' javila, 
da nije, man da su je Ćoranovi obisili. I veli: švi troj su 
je ubili. I Ivan i Goran i stara Vranjica. 

Nikola je zaniemio. ' 

— Eto... Ti sad samo ajde i prijavi se il dođi kući, 
pa nek te odvedu, ako oće. Svedno j'... Al bi bilo lipše, 
da se sam prijaviš, da tebe šerežani ne. vode. To ne bi 
bilo lipo. 

Nikola je šutio. 

Glasnik je otišao, a on ostao sam, zadđubljen u naj- 
ernje misli. 

Kad je poslije nekog vremena došao ujegov  gosto- 
primac i donio mu večeru, nije ga našao. Uzalud je izpod 
glasa dozivao, uzalud je obilazio okolicom i tražio ga, 
uzalud je prevrnuo sve, što je bilo u pojati — nigdje mu 
nije našao traga nit mu je čuo glasa. Ni stvari njegovih 
nije bilo. Očito je bilo, da je sve pokupio i odnio il on il 
netko drugi. 

Najčudnije je bilo, da nije nitko primietio, da je otišao, 
dok su glasnika i vidjeli i izpratili. On je otišao sam i nije 
ništa spominjao, da će i Nikola kud otići, nego je još na- 
glasio, da je sad već mnogo bolje sve, neg su se i nadali. 
Momak je očito mislio na mogućnost Nikolina povratka i 
sretnog rješenja te njegove neprilike. 

On je međutim otišao kao u nekom bunilu, kao u 
pijanstvu, otišao je zapravo bez određena cilja, al je 
okrenuo prema Poljani. Pred očima su mu neprekidno 
skakale iskre i vrtjeli se užareni kolobari, kroz koje se 
nije ništa drugo vidjelo do — mrtvog tiela nesretne Vra- 
njice, kako se njiše na hrastovu ogranku. Samo je to vidio, 
samo mu je ta prikaza i ta misao zaokupila cielo biće i 
ravnala ga u pravcu, koji je on sliepo, pokorno i odano 
sliedio, prepuštajući se posve nekoj višoj, jačoj i nepo- 
znatoj sili, koja ga je vodila. 

Obišao je oko Zira, a onda udario poprieko ravno na 
Egeljac, smjerajući, da će odtud već nekako dospjeti, kamo 
ga želja vuče. Studen je već bila dobrano popustila i nebo 
je bilo vedro, pa je bilo vidno. Išao je veoma žurno i nije 
ga nimalo smetalo, kad se je poskliznuo i posrnuo. Vazda se 
je sretno održao na nogama i žurno nastavio. E 

U cik zore je bio pred Ćoranovom kućom.. Vladala je 
grobna tišina, jer on nije držao psa, a isto tako ni Pepičini. 
Drugih kuća nije bilo u neposrednoj blizini. 

Stao je, ogledao se na sve strane i napeo sluh. Nigdje 
se ništa ne čuje, nigdje se ništa ne miče. Lagano i oprezno 
pristupi otvorenu Pepičinu hajatiću, jer je već izdaljeg 
vidio, da ima u njem siena. Uzeo je dobar naramčić i iznio 
ga iza CČoranove kuće i položio na smrznut sšnieg. Zatim 
je izvadio iz ćemera kremen i ognjilo, metnuo na kremen 
povelik komadić truda i kresnuo iskru. Kad je trud uhvati, 
lagacko ga je razpirio, a onda umotao u rukovet siena i sa 
Svim oprezno mahao. Sieno je ubrzo uhvatilo i počelo 

gorjeti, a odmah zatim se je pokazao i plamen. Nikola je to 
oprezno podmetnuo pod ćošak slamnatoga krova Ćoranove 
kuće. Zatim je uzeo još dvie rukoveti siena i zapalio svaku 
posebno, pa žurno odnio i podmetnuo ih pod daljnja dva 
ćoška, a najzad se povratio i uzeo preostatak siena, sve 
zapalio i podmetnuo pod četvrti ćošak krova. Sve je to 
obavljao bez uzrujavanja, pomnjivo, ali žurno, skoro u trku, 
a kad je vidio, da sva četri ćoška hvataju i da već dobro 
dime, priđe Pepičinoj kući i oprezno kucne na prozorčić. 

Kad se je na njemu pojavila Jeka i tiho upitala, ko je 
Božji, Nikola joj odgovori šaptom i reče: 

— Doša sam platiti dug tvom diveru i sinovcu, pa sam 
te zovnije; da se ne pripadaš. Un već gori, pa se diži. 

Poslije tih rieči se žurno odmače od prozora, otide 
pred Ćoranova vrata i vikne u sav glas: 

— Biži, Bože! Izgoriše ti noge! 

Slama je već na sve četri strane veselo pucketala, a na 
Nikolinu se viku otvori prozorčić na Ćoranovoj kući i javi 
se Vranjičin glas: 

— Ko larma Božji?! 

— Ivana tražim! — vikne Nikola iz svega glasa. — 
Nek mam izlazi, jer ću vas sve pobiti! Spržit ću vas ka 
kukuruze! ' 

Nikola je stao tik vrata tako, da ga ne može nitko ni 
zaskočiti ni iznenaditi. Ču korake, a onda škripu vrata. 
Počeše se polako otvarati. Nikola se je posve pouzdavao u 
svoju snagu, jer je znao, da je mnogo jači od Ivana, a danas 
je stotinu puta jači od najjačeg čovjeka, koliko ga je obuzeo 
bies i naduo mu svaku žilicu. Vrata malko zievnuše, a u 


.pukotini se pokaza ciev il nekakav kolac — nije bilo jasno 


u sumraku prvog svitanja. 

Nikola nepromišljeno zgrabi za ono, što je opazio i 
bjesomučno povuče tako, da su vrata širom zievnula, a na 
njima se izpruži čovjek, koji nije htio pustiti pušku iz ruku. 

— Nisam zna, da si i budala! — vikne Nikola. — Tako 
se ne izlazi, kad se o glavi radi! 

U istom času ga je bezgraničnom mržnjom, koju je 
zavitlala luđačka snaga, udario nogom u glavu takom 
snagom, da je Ivan samo riknuo kao ranjena zvier. Puška 
mu je klonula, a Nikola je udarao dalje nogama kao po 
mrtvoj tvari. Kako je suludo udarao, ipak nije zaboravio, 

da bi ga mogao iz kuće tko napasti, pa je uhvatio Ivana za 
kose i odvukao ga iza vrata toliko, da sebe zakloni od 
izravnog napadaja. Koliko je dobro mislio, dokaz je bio u 
tom, što se nije bio neg samo pomaknuo, kad mu naboj 
olova prosvira kraj glave. 

— Mirujde, stari, jer će i tebe vrag odniti! — vikne 
Nikola, pograbi Ivanovu pušku, prisloni ciev na njegovu 
glavu i opali. 

Nije od sebe dao ni jednog jedinog glasa, a ukoliko je 
to i učinio, prasak je puške odnio i taj posljednji izdisaj. 

Poslije toga prebaci preko ramena i vrata i tu pušku, 
pa .se oprezno povuče tik uza zid do ćoška kuće. Poslije 
kratke stanke pojavi se na vratima i opet puščana ciev, a 
Nikola vikne: 

— Bacaj pušku, jer ćeš poginuti! 


— E li vira?! — vikne Coran. 
—- Razbojniče! — odgovori mu Nikola strahovito lju- 
titim, biesnim glasom. —- I ti još oćeš da znaš, što j' vira?! 


Al kod mene est vira, i ne ću ti, kukavče, ništa, samo amo 
daj i male i veleke puške. Nosi sve, što imaš, da se i to 
pripovida! 

I doista: za čas se je Ćoran pojavio sa dvie dugačke 
i s nekoliko kratkih pušaka, sve donio pred Nikolu i položio 
ih na zemlju pokorno i ponizno, kao da mu je sluga. Nikola 
je uzimao jednu po jednu u ruku i razbijao je o kamen, dok 
mu ne dođe u ruku prekrasna vezena kubura, sva u srebru. 
Kod nje zastade i već je htjede metnuti za pašnjaču, no 


naglo se predomisli i tresnu njom takom snagom o kamen, 


da se je razletjela u sitne komadiće. 

— A sad me pogledaj, razbojniče! — vikne, a kad ga 
Ćoran posluša, reče mu: — Svi Mrkobradi ne vride ednog 
Kresojića govedčeta, a da vas je još sto puta, kolko vas je, 
ne bi vridili ednog Kresojića čeljadeta, al — meni je i ovo 
prikoviš, a dokraja neka Sveznajući sudi i vami i nami! 

Poslije tih rieči mu pljune u lice, a kraj njih je i nad 
njima slama veselo pucketala, i požar je već lizao preko 
cielog krova. Nikola je vidio, da su Vranjica i njezina kći 
Manda nosile iz kuće neke stvari, no tome nije posvećivao 
nikakove pažnje, te pusti, da žene rade, što im drago. 
Svakako je bilo sigurno, da ne mogu spasiti nego malen- 
kosti, (a kuća će do temelja izgorjeti, jer nit ima tko nit ima 

čim gasiti. Vrieme je bilo mirno kao djetinji san, kakve 
znadu biti samo zimske zore, pa nije bilo nikakove opas- 
nosti, da bi se požar proširio na susjedne zgradice. Nikoli 
nije bilo ni na kraj pameti, da bi i dalje palio. Bilo mu je 
svega dosta. Težko je odpuhivao kao iza najtežeg posla, 
što ga je u životu obavio, polagano se izmakao od Ćorana, 
idući natražke, i odmicao sve više i više. Poslije stanovitog 
razmaka posve se okrene i pođe prema Pilaru. Nije načinio 
neg nekolika koraka, kad mu zagluni uši jak prasak male 
puške, a preko glave mu prosvira sindžirlija kao užarena 
zmija. On se trže, stane i lagano se okrene, kao da se njega 
to i ne tiče, al ipak želi vidjeti, o čemu se radi. Ćoran je 
trkom bježao na protivnu stranu. 

— Ne biži! Ne boj se, kukavče! — vikne Nikola za njim 
i povrati se. — Oćeš li, da ti stojim na biligu?! 

ĆČoran je bježao glavom bez obzira, a Vranjica se i 
Manda ukočile od straha pred Nikolom i stajale kao uklete 
i okamenjene. On ih samo omjeri od pete do glave, zausti, 
da nešto reče, no predomisli se, opet se okrene i udari pri- 
jašnjim smjerom. Poslije nekoliko koračaja se opet zaustavi, 
okrene se i reče prema Vranjici: | 

— Reci mu slobodno, da ću ga imati na oku, pa nek se 
ne šali! Sad sam vas druge pušta s mirom, jer mi se nije 
dalo i grijota bi mi bilo mazati ruke poganom krvi, al drugi 
put vam ne bi ni mišu prostije. To mu reci, pa nek miruje, 
kun da ga ni Bog nije stvorije. 

Nije udario redom Poljanom prema Pilaru, nego okrene 
lievo izpod planine, kao da će u Ričice. Svega ga je oblio 
znoj, pa pomisli, kako bi bilo dobro, da otide kući i uzme 
preoblačilo i vidi otca. Kako bi to bilo dobro i kako bi mu 
godilo i jedno i drugo, al — ne može o tom biti ni govora! 
Zasjede su vjerojatno još uviek oko kuća, i ne bi ga neopa- 
ženo vile proniele, a da se sad još i sa šerežanima upušta 
u borbu poslije ovog strašnog napora, ne bi nikako bilo 
pametno. Kako se je pomalo oporavljao od težkih doživljaja 
i preživjelih dojmova, tako je sve više i više osjećao, da 
je i pospan i umoran. Noge su mu bivale sve teže i teže, 
a kapci su se svakog časa rušili i zatvarali kao u težkom 
pijanstvu. Skupi svu snagu i požuri korake, da čim prije 
zamakne u guštaru. Kako je bio umoran, počeo je osjećati 
i prilično prodornu studen ranog jutra. 

Nekoliko se je puta obazreo, da vidi, kako požar plamsa 
i žarki jezici ližu prema nebesima. Prizor nije bio ni velik 
ni veličanstven, jer je Ćoranova kuća bila malena i u nizini, 
pod briegom, pa se ni požar nije mogao izticati, a i što bi 
bilo čarobna na takom prizoru, oduzimalo je danje svietlo. 


Nikoli se učinilo, kao da gori omalen plast slame — tako 
je to bilo maleno, slabo i biedno. Dobra čobanska vatra 
— mislio je on — daje često više i dima i plamena neg ta 
kuća! ' : 


Osluškivao je, da li će čuti, da Goranovi zazivlju pomoć, 
no nije do njega dopro ni jedan jedini ljudski glas, pa je 
zaključivao, da nije nitko ni iz bližeg ni iz daljeg susjedstva 
opazio požara. To nije izključeno s dva razloga. Prvi je, što 
je bila rana zora, kad zimi ni najvredniji još ne ustaju; a 
drugi je, što se Ćoranova kuća ne vidi ni od Vrkljana — 
oni Iznad vode ni Izpod vode — a isto tako se ne vidi ni 
iz Poljane od drugih kuća, jer su sve udaljene jedna od 
druge i razštrkane. 


Nikola je tu poznavao svaki kamen, pa je udario oko 
brda Šarca, k jednoj pećini, za koju nisu znali nego samo 
oni, koji su tuda mnogo čobanili. Leži zgodno i nije joj se 
lako približiti, da ne vidi onaj, koji bi se nalazio u njoj. 
Pomislio je, da bi u njoj mogao odpočinuti. Osjetio je, da 
je već i dobro ogladnio, jer nije jeo od jučer u podne. 


Uzprkos velikom umoru i izerpljenju živaca odmicao 
je veoma snažno i uztrajno, obzirući se: i bacajući poglede 
na sve strane, da ga ne bi tko s koje strane iznenadio. 
Nije nigdje nikog opazio, pa se je dosta smireno spustio 
pred pećinu. ; 

Najprije je skinuo Ivanovu pušku s vrata i ramena, 
zatim je svoju prislonio uz stienu, a onda odložio torbu na 
zemlju, sjeo i pomno pregledao Ivanovu pušku. Nije bila 
loša, al nije bila bolja od njegove. Ipak odluči, da će za 
svaki slučaj zadržati i nju. Nije lako nositi dvie dugačke 
puške, al je svakako koristno i oprezno. Prije svega drugog, 
što je kanio i trebao tu učiniti, najprije uzme praha i olova 
i nabije tu drugu pušku. Kad je s-tim bio gotov, metne 
preda se torbu, izvadi kruha i slanine, prekrsti se i metne 
u usta komadić jednog, komadić drugog. Osjećao je, da je 
veoma gladan, no nije mu bilo sladko, što je imao u ustima. 

Činilo mu se, kao da žvače travu, koju ne može zgristi, a 
koja pušta iz sebe gorku tekućinu, grču od pelina. 

— Da nisam bolestan?! — sune mu u glavu misao, no 
odinah se sam posve sviestno obrani od te obmame. — Samo 
sam premoren.... 

Doista je drhtao na cielom tielu, svakom žilicom i sva- 
kom vlasi od bezgraničnog uzrujanja. Dok je išao, još se 
je držao, još su mu svi živci bili uposleni i napeti kao tetive, 
a čim sjede i prestade nabijati pušku, osjeti, kako je klonuo: 
i urušio se u sebe kao prazna vreća. Na polazku mu je ćakan 
Soso metnuo u torbu i bocu rakije, koju dosad nije ni otvo- 
rio, pa je na nju i zaboravio. Sad je se sjeti, izvadi i gutne 
nekoliko puta. To mu je prijalo, pa dobrano potegne, no 
pornisli, da ne smije pretjerati. Istina, nije to bila njegova 
mana, al je ipak dobro biti na oprezu. Dotad je jedan jedini 
put u životu bio pijan, i to u vojničtvu. Zavelo ga družtvo, 
zaboravio se, bila vrućina, grlo ugrijano, vino dobro i skliz- 
ko, pa ga prevarilo. Inače — nikada. Štoviše: sam nije 
nikad ni pomislio, da bi se svratio u gostionu na čašu 
vina il gutljaj rakije? Sad mu je veoma godilo piće, i poslije 
njeg je nešto slađe pojeo nekolika zalogaja. Nije mogao 
jesti, a osjećao je, da je gladan. Pomisli, da je to svakako 
od umora i prevelikog uzrujanja, koje je od sinoć preživio. 

Poželi vođe, no nje nije imao, a i najbliži je bunarić 
podaleko. Zna Nikola za njega, al je daleko. Ne bi nikako 
bilo pametno, da otiđe, napije se i onda se opet vrati u 
pećinu. Bio bi prevelik napor i posve bezkoristno trošenje 
i snage i vremena. 

Pospremi torbu, smrsne na njoj uprticu, no ne mače je 
između nogu, kako ju je bio obkoračio, sjedeći na kamenu, 
nego prekriži na njoj ruke, nagne glavu na grudi i spusti 
vjeđe. U isti čas već osjeti, da bi mogao zaspati, pa se trgne, 
široko otvori oči i zagleda se na otvor pećine prema planini. 

— Sad je gotovo!.... Više nema povratka.... 

Morao bi svakako poručiti svojima, da se za njeg više 
ne brinu i da mu ne trebaju slati nikakovih poruka. Sve je 
već dovršeno. Više mu nemaju što poručivati. Želio bi znati, 


. kako mu je otcu, al — Bože moj! Što on može pomoći? 


Ništa. A da mu poručuju — samo bi sebe izlagali neprili- 
kama i mukama. Nije ni lako ni jednostavno poslati glas- 
nika, a da nitko ne zna, ni kud ide ni rad česa ide, pa da 

još i njega samog malko zapetljaš i zabuniš toliko, da naj- 
zad ni sam ništa ne zna određeno i pouzdano. Nije to lako. 
A čemu?! 


Sad su još dva, najviše možda tri tjedna, dok se družtvo 
sastane, dok on za nj dozna i dok se onda prijavi i stavi na 
razpolaganje. Do tog se vremena mora skloniti, da ga ne 
nanjuše i ne stanu goniti, jer onda ne bi imao mira ni po 
danu ni po noći. Sad je bio sviestan i u savjesti miran, da 
ga imaju za što goniti i da je potjera opravdana. On je tako 
prima i s njom računa. Pred Svemogućim je još nekako i 
moguće stati, moliti se i kajati se sa uvjerenjem, da će ga 
On razumjeti, jex zna, što Nikoli učiniše Ćoranovi, al pred 
zemaljskim zakonima nema ni izprike ni opravdanja. Tu 
nema izlaza nego — bježati, kao što i zakonu ne preostaje 
drugo nego da ga lovi. I tako će on sad pred zakonom bje- 
žati, dok se bude dalo. Kad mu ponestane daha, kad pane 
na nogama il kad ga dostigne kugla, koju će za njim opaliti 
.koji predstavnik zakona, on će posve mirno i skrušeno pasti 
na zemlju i zakonu se nasmijati u brk, a otići pred vječnog 
sudca i reći Mu: Tako i tako je bilo, a Ti znaš bolje neg ja, 
e 1! sve tako moralo biti, pa Ti ni ne tribam ništa divaniti, 
iman — Velik si, Sveznajuć si, a Vična Pravda i esi, pa — 


— E, to ne ćemo! — reče poluglasno, naglo ustane i 
protrlja oči, osjetivši, da je skoro zaspao. — Nema spavanja! 


Protegao se je, podigavši stisnute šake u zrak i zievnuo 
tako srdačno, da mu se učinilo, da će usta razglaviti. Umo- 
ran je, al je ujedno pomišljao, kako to nije ništa za njegove 
godine i snagu, što nije jedne noći spavao i što je prešao 
nekoliko desetaka kilometara. Niti toliko! Nije to uobće nika- 
kova daljina za njegovu snagu, al je posao, koji je obavio 
— velik posao. Taj ga je očito uredio i satro tako, da ga 
sad boli svaka žilica i svaka koščica u tielu. Ipak — kako 
bilo da bilo, tu ne smije ostati, jer će potjera posve izvjestno 
za njim, pa kud će prije, nego kud Ćoran pokaže, da je 
okrenuo. Mogli bi pomisliti, da je on poslije okrenuo pra- 
vac svoga puta, a da je tud udario samo da zavara progo- 
nitelje, al je ipak vrlo bliza pomisao, da bi čovjek u škripcu 
i stisci pomislio, da se može skloniti u svoj stan u Dubokim 
 Jaslama! Svakako će ga goniti i tim pravcem, a kud će još 

udariti, da ga traže, to će ovisiti o slučaju i o domišljatosti 
zapovjednika potjere. X 

Odluči, da još do mraka mora preći dalmatinsku među. 
Pod svaku cienu! Brzo se opremi, puške meine pod kaba- 
nicu tako, da se ne vide, da mu ne smetaju, al da ih može 
veoma brzo i jednostavno prihvatiti i upotrebiti, ako bi mu 
uztrebalo. U Duboke Jasle ne će se ni navraćati, jer bi mu 
bilo sneruke, a nema ni smisla — sad mu je to bilo posve 
jasno, iako je prvotna podsviestna namjera bila, da se baš 
tamo skloni, dok se odmori i naspava. Sad je bio uvjeren, 
da bi to bila neoprostiva pogrješka. Kad bi on gonio Nikolu 
Kresojića poslije jutrošnjeg čina i kad bi znao, da je okre- 
nuo prema Pilaru, on bi ga svakako tražio i kod stana u 
Dubokim Jaslama. To je jasno kao sunce, a kad je jasno 
njemu, ne smije očekivati, da ne će biti i drugim pametnim 
ljudima. 

U glavi je načinio točnu osnovu, kako će najkraćim 
putom i najmanjim uzponima do međe: ne ravno preko 
Pilara, al ipak više Poljane i Plane, da se ne sreta s ljudi- 
ma, a onda će između glavica i vrhova Velebitove trupine 
udariti na Zubkove Dočiće. To je najkraći put, a da li će 
biti i lak, nije uobće pitanje. On se svakako tog časa nije 
mogao sjetiti boljeg i povoljnijeg, pa je udario tim. Nije 
mu ništa nepoznato, jer je već tuda prolazio mnogo puta. 
Pritegao je opanke, skupio svu svoju snagu i zapeo kao iz 
puške određenim pravcem. 

— E, da me sad vidi moj vridni did Kresina! — pade 
mu u glavu misao, kao da ga je netko udario po glavi. 
Upravo je osjetio tjelesni dodir te misli, pa se u neprilici 
obazre, kao da želi vidjeti, tko se to na njeg njome baci. 
Ne vidje nikog, al opazi, da se već dobrano laća strane, i bi 
zadovoljan, no ipak još više požuri, jer je poželio, da dođe 
na mjesto, s kog će moći vidjeti Kresojića kuće, a možda 
i Goranovu. ' 

—E, da: did, vridni did Kresina!.... 

Pazio je, da ne iziđe iz guštare, jer ako ga progone 
već, mogli bi ga svakako vidjeti ozdol. Ne bi ga prepoznali, 
al bi vidjeli čovjeka, koji ide putom, koji nije nikakav put, 
pa bi to svakako pametnim ljudima bilo dosta da zaključe, 
da bi to on mogao biti. Nije ni pokušao, da se obazre i 
promatra ono, što ostavlja — ne možda proračunato, jer bi 

se bojao tog pogleda, nego jer jednostavno nije na to po- 
mišljao. Želio je samo da baci pogled prema Ćoranovu ga- 
rištu, a bio je siguran, da njega ne može još vidjeti, dok 
se ne popne mnogo više. Da li će ga i onda moći vidjeti, 
nije bio siguran, jer se nije sjećao, da je ikad s Pilara zapeo 
okom za Mrkobrade. 


.Ni kriv se ne bi da batinati od babetine! Ni krivl!... 
A ovako?! Ni did Kresina ne bi na mom mistu radije dru- 
gačije! Ne bi! Pljunije bi na taku. Pravdu, na une a je 
kroje, i na cara, koji im da, da osuđuju brez suđenja. . 

—E,da!.... 

Posve je naravno, da mu se steže nešto u grlu, kad 
pomisli, da je već bio na skoku, da se vrati na svoje ognjište 
i da mirno živi kao i drugi čestiti graničari, al onda dođe 
ova nesreća! Ona spali sve mostove. Nikola osjeti, kako mu 
se pri tim mislima mrači pred očima.... 

. I moraju li ljudi trpiti lopovluke, kad vide, da i 
dura i pomaže država?! A tu je to na dlanu: Keht pomaže 
Ćoranove krađe zato, da mu on dojavljuje poštene ljude, 
kad što neoprezno lanu, i unda, kad ništa ne reku, samo 


ako smetaju Ćoranu il kapitanu. Tako j' bilo i sa mnom. I 


unda una naša mučenica. ... Kako bi drugačije, man unako?! 
Morala j' doći i reći, kad je u njoj uzključala naša krv! 


Popeo se je na povisok kamen iza starog hrasta i po- 
zorno motrio dolinu, koja se je pod njim prostirala u jutas- 
njem suncu kao ubieljeno platno. Tu.i tamo se je već jav- 
ljala crnina rane prošarice, no velika većina je ciele okolice 
bila još u najsvečanijoj bjelini. Iz Kresojića je kuća suk- 
ljao dim i veselo se dizao nebu u visine kao viestnik života 
i snage, koja ključa sa tih zdravih, plodnih ognjišta, koja 
rode svim Božjim blagoslovima: ljudima, blagom i svim 
poljskim plodovima, koji su potrebni za održanje živih bića. 
Sve to rodi na ognjištu, sve to ono daje, sve treba samo nje- 


mu zahvaliti, jer bez njega nema ništa, a gdje je ono, tu je 


i sve ostalo: ono je izvor, ono je majka i otac svega, što 
je Svemogući ostavio, da bude, da postoji i da se održi 
na ovoj zemlji. 

I tamo je maliko dalje, Pod vodom, iz kuća sukljao dim 
baš kao i iz kuća Budačkih, Babića i Serđarskih. Sve je to 
sad živjelo, veselilo se, raslo i bujalo u očekivanju skorog 

proljeća, da onda počne pravom pjesmom novog života, a 
on je — odlazio u nepovrat! 

Ta ga misao pogodi po mozgu, kao da ga je netko udario 
ćuskijom, obori glavu na grudi, spusti vjeđe, osjeti biesne 
boli u grudima, pokrije oči rukama, časak prenese taj nalet 
slabosti i tuge, a onda se opet trgne, zagleda se u dolinu 


i pomisli: 


— A, nu: bi V bilo lipše, da sam se povalije prid unu 
babetinu i puštije, da me izšiba ka balavo dite?! Bi 1' unda 
bije dostojniji raja nebeskog i poštenog ljudskog družtva?! 
Aj, kukavico, k vragu! Ne slini i ne bali, man udri po mozgu 
i sebe i druge, kad teljuzgaju, čemu misto nije! Ne triba. 
nas Svemogući, da plazimo, kad nam je ostavije, da iđemo 
nauzgoru, a ko misli, da mu je ostavljeno, da liže, neka 
liže i nek prašinu liže! 


Nije mogao vidjeti Goranovu kuću, jer je bila u dolini 
toliko, da je pogled s ovog mjesta prelazio visoko preko: 
mjesta, na kom je ona bila podignuta. Samo je vidio dosta 
debeo stup crna dima, koji se je lieno dizao u visinu i posve 
se lagano, nehajno širio oko svoje osi kao velika hrpa žitka 
kolomaza.: 

Nigdje nije primietio ljudskog bića, iako je vidljivost 
bila upravo savršena, a njegov vid kao u sokola. Bio mu je 
pod okom i velik komad puta, koji je vodio kroz Poljanu u 
Planu, poprilici polovicom Pilarove trupine laganim penja- 
njem, pa ni tu ne vidje ni žive duše. To ga je veoma obra- 
dovalo, jer da su se tim smjerom dali u potjeru za njim, 
zacielo bi morao nekog vidjeti, jer još ne bi mogli biti u 
Plani, a svakako bi bili izišli iz doline. Najvažnije je, da 
nije nitko mogao prevaliti veći put, negoli bi ga on ovog 
časa mogao pogledom obujmiti! Tko dođe poslije, taj je 
zakasnio! 

Ta ga izvjestnost nije ipak uljuljala u nehaj i mrtvilo, 
te prijašnjom odlučnošću nastavi put, iako ga je srdce 
vuklo, da još napasa oči na Kresojića dimovima i bielim 
poljanama. 

Nije to, vjerojatno, posljednji put, što ih gleda, al je 
— prvi put, što ih gleda znajući, da on više nije onaj, koji 
je bio do te zore! 

Opet zastane, okrene se i priveže pogled na svoj otčinski 
krov i na gusti dim, koji je sukljao. iz njega. Malo bliže 

k Pilaru je kuća, u kojoj je sad njegov bolestni ćakan Joso 
i njegova žena Anica s malom Ikom, s njegovom malom 
Ikom.... Ipak: osjeti veći strah i poštovanje pred onim 
dimom iz stare kuće, u kojoj je živio i umro did Kresina, 
nego pred ovom novom, u kojoj su sad njegovi najbliži. Čini 
se, da u krvnoj zajednici više veže duhovna nego krvna 
blizina, a nije nimalo riedka pojava, da je duhovno srodstvo, 
bez ikakove krvne veze, mnogo jače nego i najbliža krvna 
povezanost. Nikola je u ovom času osjetio neopisivo živu i 
toplu blizinu svog pokojnog djeda Kresine i upravo se 
grijao, neposredno i izravno, na dimu njegova ognjišta, koje 
je njega već davno izgubilo u tjelesnom obliku ovoga svieta. 
Ipak je on još uviek tu, kraj tog ognjišta i kraj te vatre, i 
daje im svježinu i miris svog velikog bića i svoje bezgra- 
nične duhovnosti, koja je uhvatila čudesno korienje u tim 
pustim ličkim glavicama i vrletima. Na prvi bi pogled po- 
mislio, da tu ne može obstati ni vuk ni medvjed, a kad 
se uživiš, kad se stopiš s tim kršom, s tim kamenjem, s tim 
grmečima, s tim gorostasnim drvećem, s tim potocima, koji 
poniru u klisure pod kamenim brdima, onda nenadano i 
posve podsviestno osjetiš, da tu žive najuzvišeniji duhovi, 
najpročišćenije duše, kojima smeta samo zemaljska ljuska, 
da se ne dignu izravno do priestolja Svemogućeg i da se 
tamo razplinu u najvišoj spoznaji Uzvišene Sreće.... 
Nikola je napajao oči srećom djedova dima sa starog 
ognjišta i osjećao kraj sebe, neposredno na svom licu, na 
svojim grudima svog dida Kresinu, ćutio dodir njegovih 
žuljavih ruku, njegov starački dah i ujedno osjećao, kako 
u sebe prima njegovu veliku dušu, koja je sviestno pre- 
niela sve muke, sve patnje, sva pregaranja i sva poniženja, 
da može tim veća, čišća i uzvišenija posvetiti to ognjište 
pokoljenja i onda se preseliti na neko vrieme k svom nebes- 
kom Oteu kao zaštitnica i zagovornica svojega soja i plemena. 
Nikola je pod tim osjećajima i s tim razpoloženjem 
posve jasno i sviestno osjetio, da je ovo, što on radi, naj- 
strašnija nesreća, koja je uobće mogla stići njega osobno i 
djedovo ognjište, ali — on ne može i ne smije raditi dru- 
gačije. Tko veli, da bi bilo Bogu ugodnije, da se on sad 
sam preda graničarskim oblastima, da mu one sude, da ga 
odsude i da ga ubiju?! Posve je sviestan, da je svojim po- 
stupkom, po svim postojećim zakonima zaslužio smrt: zapa- 

uo je čovjeku kuću i na njezinu pragu ubio čovjeka. To 


je dosta, da zbog toga bude odsuđen na smrt i ubijen. On 


zna, da je tako, zna, da su taki postojeći zakoni, al im se 
on ipak ne će da pokorava i vjeruje, da pred Sveznajućim 
ne grieši nimalo više negoli je već sagriešio djelima, zbog 
kojih ga po zakonu mogu ubiti. Ništa više. Naprotiv! Pita 


se: nije li svaki čovjek dužan, da sačuva svoj život, što naj- 


đulje može? I sve vjere naučavaju, da u pravednoj obrani 
svog života i života svojih najbližih smiješ i ubiti, pa da 


tim ne griešiš. Kad je tome tako, kako onda ne bi Nikola : 


imao ne samo pravo nego i najsvetiju dužnost, da bježi pred 


onima, za koje zna izvjestno, da ga žele ubiti i da će ga . 


ubiti, samo, ako ga ulove?! Zna on, da nije lako bajdukovati, 
a i dalje ne griešiti duše, al zna i to, da je pravedniji mnogi 
u hajducima nego mnogi na najvišim mjestima i u najvećim 
častima i lastima! 

Odkinuo je pogled od dragih krovova i opet požurio 
napried u novi život, u — sigurnu smrt, pred kojom i tako 
nema izlaza. 


Sunce je već bilo dobro odskočilo, i već se je osjećalo, 


da grije. Nikoli je bilo toplo, pa razkopči haljinac. Okalao je 
više Plane izpod visova Crnog vrha i Špijalice i kad se je 
latio Janjčijega Bila, izabrao je zgodno mjesto, s kojeg je 
imao nadaleko pregled sve okolice, a prekrasan pogled ravno 
na crkvu svetog Roka, izprtio torbu, odložio puške i sjeo, da 
se odmori. Na stotinjak koračaja od njega ključalo je divno 
vrelce velebitske vode, koja je najbolja na svietu. Kažu, koji 
su izkusili, da je se sit možeš napiti, pa odmah ponovno 
jesti, kao da prije toga nisi ništa bio ni okusio. 

Bacio je pogled prema suncu i vidio, da podne više nije 
daleko. Bio je veoma zadovoljan s uspjehom svoje žurbe i 
odluči, da će se tu dobro odmoriti. Ogleda se i pomisli, da 
je za njeg mnogo pametnije da traži- zaklonište mjesto 
dobar izgled. Nije mu težko češće izviriti i nadaleko pre- 
gledati cielu okolicu, pa se opet povući u svoje sklonište, A 
svakako je sigurnije, nego da se izloži, da ga može vidjeti, 
tko bi il slučajno pogledao il koga tražio iz veće il manje 
daljine. Nije doduše vjerojatno, da bi tu sad mogao tko 
naići, al kako je njega nanio put posve neočekivano i bez 
ikakova ranijeg predviđanja, tako može i koga drugoga, a 
osim toga -— može se dogoditi, da netko baš za njim po- 

žuri, pa posve slučajno naleti negdje tu u blizinu. . Ništa 
nije posve izključeno. Stog izabra podesnije mjesto iza 
nekolika golema ogredka, između kojih je mogao gledati 
daleko preda se kao iz tvrđavne puškarnice na starodrevnim 
gradovima. 

Čim je malko odahnuo, opet je pokušao jesti, iako nije 
osjećao velike potrebe. Ipak je želio, da se okriepi. Spo- 
četka je jeo s pola volje, no što je dulje taj posao trajao, 
to mu je bivao sve ugodniji, i najzad se najeo kao. kosac, 
da je sve odpuhivao. Kad je bio gotov, otišao je i napio se 
vode. Bila je studena kao led, izpod kojeg je probijala. &o- 
vratio se je u svoje sklonište i opet sjeo. Računao je, da 
putom preko Crljenih Potoka može biti do državne međe još 
najviše sat. hoda. Jedva nešto više, a moglo bi biti i manje, 
ako uhvati dobar pravac. Stog je odlučio, da će još posje- 
diti i odmoriti se. 

— Eto, tako... Nikad više ne more... 


Čim se je malko smirio, odmah su mu se oči počele skla- 
pati, pa se svom silom trgne i sabere, da ne zaspe. Spremio 
je torbu, uprticu stegao i uobće pripremio sve za polazak. 
Na ovoj strani Velebita ne smije zaspati, jer iako je puna 
glava briga, nije izključena mogućnost, da bi ga san ipak 
prevario i da bi spavao, sam Bog zna, do kad. Kad prođe 
među, bit će i mirniji, i bit će brzo i toplije, čim izmakne 
od Kraljičinih Vrata, pa onda može, kako hoće i kako bude 
mogao..San ga je sve više i više svladavao, pa bez premiš- 
ljavanja ustane, uzme na sebe i odlučno zakorači prema 


Crljenim Potocima, bacivši posljednji pogled na crkvu svog 


dragog svetog Roka. Nije bio siguran, da li će je još moći 
vidjeti, kad zakrene u stranu, pa je neprestano bacao na nju 
pogled kao diete za majkom, s kojom se je u suzama raz- 
stalo. z ' 


— E, lipa moja zvona, kad ću vas jope čuti?! — pa- 
misli i prekrsti se, uzdahnuvši toplo i iskreno: — Svemo- 
gući moj Bože, ti vidiš, da ne mogu drugačije! Ti to nej- 
bolje znaš. : 

BE nesi“ je*veoma oprezno: vazda je pogledima pregle- 
davao okolicu, a međutim pozorno pazio, kako staje, i na- 
stojao, da ne gurka kamenje i da ne bi koje otisnuo niza 
stranu. Veliki su prostori bili uobće bez sniega, jer ga je 

bura očistila, pa je kamenje bilo bosna slobodno, kao da je 
već ljeto. 

Zašao je u visoku bukovu šumu i stupao jedva nekoliko 
stotina koračaja, kad mu doprie do ušiju neki mukli udarac, 
kao da bi netko udario u živo drvo. Odmah se je sklonio 
iza goleme bukve, stao i pozorno slušao, da li će još što 
čuti. Za čas se oglasi drugi, još jasniji udarac. Nikola odmah 
pomisli na lugara: tu je u službi i vjerojatno pregledava i 
određuje bukve za redovnu sječu. Bog zna, koji je lugar?! 
Tu su dva na Halanu. Jedan je Samardžija, tamo negdje 
od Gračaca, a drugi je Pajo Miletić, Svetoročanin, tu iz Mile- 
tića Gaja. Nikola je s obojicom dobro poznat i u prijatelj- 
skim osjećajima — do sad. Veliko je pitanje, kako će se 
oni sada držati, kad su izvjestno već čuli, da se je on po- 
svadio s državom i pobunio se. Oni su carski službenici, pa 
iako su dobri i čestiti ljudi, pitanje je, kako će prosuđivati 
Nikolin korak. Nije to ni najjednostavnije prijateljevati 
s čovjekom, koji se je pobunio protiv cara i carevine i njiho- 
vih zakona! 

Planinom su počeli odjekivati ljudski koraci, spočetka 
muklo, a onda sve jasnije i izrazitije. Nikola odluči, da se 
svakako sastane, pa tko došao, da došao. Stog skine svoju 
pušku s ramena, uzme je u desnu ruku, metne kažiprst na 
odponac, a kundak dobro pritisne nadlakticom, dok je lievom 
rukom pritisnuo Ivanovu pušku uz bedro, da mu ne smeta. 
Svoju je pušku oborio k zemlji i zaklonio za bukvu tako, da 
je došljak ne može nikako opaziti, dok je Nikola ne bi po- 
kazao onako, kako on to odluči. 

Koraci su bivali sve jasniji i jasniji, te se je po njima 
osjećalo, da taj nije u potjeri, već da nešto razgledava. 
češće su se ponovili oni mukli udarci, te je Nikola bio posve 
siguran, da lugar »buleta« bukve za sječu graničarima. 
Volio bi, da je Miletić, jer je s njim dobar kao sa svojim 
rođenim, no ako je i Samardžija, malo zla: Ne će ni on pra- 
viti gluposti, štoviše: ne će, zacielo, ni prijaviti, da su se 
sreli, jer svjedoka nema, a nije lud, da se zamjerava Kre- 
sojiću, pa da je i na drugom putu i poslu! 

Primicao se je veoma sporo, te je Nikola postao ne- 
strpljiv i već htio izići iz zasjede i poći prema njemu, no 
— ipak se je odlučio na oprez i promišljenost. Strpljivo je 
čekao još nekoliko časaka, kad se pojavi iza goleme bukve 

— Pajo Miletić. Držao je u ruci lugarski nadžak, sjekiricu. 
i s njim udarao ušicama biljeg na odsuđene bukve. Kad ga 
Nikola vidje, odlane mu, opusti ruku s puške, ali je ipak ne 
izpusti, nit se javi, dok mu se Pajo nije približio na dva 
koraka. 


— Stoj, junače! — reče Nikola, izkoračivši iza bukve. 
— Po Bogu brate, ti o'de! — vikne lugar i pruži mu 


ruku. 

— Najprije, Pajo moj i brate moj — reče Nikola, izmak- 
nuvši se za jedan korak i ne primajući pružene ruke — ti 
si carski službenik, a ja se s carevinom roškam, pa, brate: 
e P ovira?! 

_— Po Bogu brate, što me pitaš! — uzklikne Pajo. — 
Est vira do groba, kako ne bi bila među nami dvama?! 

Nikola primi pruženu ruku i srdačno je stisne, držeći 
pušku samo nadlakticom. Pajo opazi to, pa reče, smijući se: 

_ I tako ti mene dočekuješ s naperenom puškom 2! 

— Nije bila naperena! -— odgovori Nikola, smiešeći 
se. — Al: duša valja, nije bilo daleko od naperanja!. Što 
ćeš?! I Svemogući je reka: »Čuvaj se, pa ću te i ja čuvati!« 

— Nego, moj brate, jćr ti ne iđeš kući?! Već svi znadu, 
da 'j' kapitana odnije vrag radi tebe i da su na te bili sve 
izmislili. I gospoja Cuja j' odmaglila s kapitanom. Ni njoj, 
vele, više ne mirliši u Lovinjeu! 

Nikola je mirno slušao Miletićevo pripoviedanje, jer 
nije kanio, da mu pripovieda, što on možda još ne zna. 

— A uvano si čuje već, što učiniše uni lopovi s unom 
vašom nesritnicom?! — reče Miletić. 

— Čuje sam — potvrdi Nikola. 

— Aiest joj bilo spram glave, kad je pobigla u lopov- 
sku kuću. I ko bi bije reka: unako čeljade iz Kresojića kuće, 
pa u Ćoranov brlog?! 

— Božije pripuštenje. I tu unda nema ni govora ni -po- 
govora. 

— Est tako, al jope: ko bi bije moga pomisliti, da će 
u onaku kuću i za unakog momka, kad cila regimenta zna, 
kakvi su. ' : 

— Sad je sve gotovo! — odgovori Nikola dosta tiho, 
gledajući preda se. — Nek se vrši Božije pripuštenje, pa 
— ništa drugo. 

— A ti, Nikola? 

— Ja?! “ 

= 

sia Iđem malko probazati priko međe, kad sam već poša. 
a potlje — kako Svemogući pripušti! ' 

— Ne bi ja, brate, na tvom mistu više ni maka od 
kuće. i 

— Kad sam već poša.... 

— Lakše ti se j! sad vratiti nizbrdo, nego nastaviti 
uzbrdo. 


— Još ovo malo! S 
ko Nije to samo uzbrdo priko Velebita.... I drugačije 
j' to sve uzbrdo, i Bog zna, kud te još more odvući. ' 

— Ja mislim, da ne more dalje, neg je! Već me j' pri- 
gnalo k stožeru i više nikud i nikamo iz ove kože. 

Z Est io svima nami, al tebe ne goni više ovim pu- 
tom! Vrati se ti lipo svojoj kući, pa živi, kako Bog zapo- 
šida.... a1 jope: vele da unaj gad nije odredije, da te 
ne tribaju vatati, pa bi se moga mam sam prijaviti.u kum- 
paniji, da vide, da se ne bojiš, kad se nemaš česa bojati. 
Ne boj se: ne će zatvoriti Ćorana i njegova sina, al Kre- 
.sojića bi mogli! Tako j' to sad izašlo. ' ' 

— Bi, bi mogli! — potvrdi Nikola, samo da ne šuti. 

— Lipo se vrati, pa vrce u Lovinjac! 

— A ti probireš bukve za siču? 

JA BA E, e. Moram to načiniti, pa bolje prije nego potlje, 
ad mi je Bog da vrimena. I uprav me je sam Bog nanije 
ovuda, da tebe sritem. 


— Uprav i ja virujem, da j! i Nikol. 
a Ja | A j tako — odgovori Nikola 
.. pona i nasmieši se. — Molim te, Pajo kad 
sađeš doli, šani kome: mome, da idili i 
o: oj ; smo se vidili i da sam 


. — Ne boj se! 
—I nemoj, da svak zna, da si bije sa mnom. 
— Sad je to ništa! . 
de PS Morda i nije. Što čovik zna?! Kad jave od kumpa- 
ae Pa nije ništa, unda ćemo i mi reći, da nije ništa. Esi 
Je: ja sam zna, da nisam bije pod Bogom ništa kriv ka 


ni nerođeno dite, a od kumpanij i 
.. , m i 
som panije me pognalo i odsudilo: 


— Est i to! 


—E,e. A samo budalu može ista zmija iz iste rupe dva- 
put ujsti. Ko se sam ne čuva, niko ga ne očuva. 

— Est i tako. 

_ 1 molim te, gledaj doznati, kako mi je ćakanu, pa 
javi tu priko međe kome Zubkovu il Nekića. Uni će već 
znati; kud će javiti meni. 

— Oću i to. Ne boj se. A kako je stricu Josi?! . 

— Bojim se, da nije gtvari.... Kako sam ja čuje, ne 
će ge nikako izkopeljati. I tako.... Molim te _ rekao je 
i naglo zastao, premišljavajući, kao da ne zna, što bi rekao, 
il da ne će da izreče, što je bio zaustio. . ' j 

— Nude, nude! — obodri ga Pajo, koji je opazio Niko- 
linu neodlučnost. -— Reci mi sve, što ti je na srdcu ka 
bratu, i što god mogu, ne boj se! * ' 

_ Pa, tako.... Da ti pravo kažem, i nije ništa, al jope! 

— što god ja mogu, moreš biti sigur! 

_ Ako vidiš Anicu — reče tiho i posve kao preko. vo- 
lje, a Pajo ga upita: 

— Tvoju Anicu?! i. 

— E, e. Moju Anicu. Ako je vidiš, šani joj, nek mi se 
ne šali s ćaćom i materom. Itako.... Sve se bojim, ne će 
ćakan dugo, a unda ne će ni kukavna majka dugo. To će 


je ubiti.... .. 

_ A ne će, jadan, ako Bog da, biti zla _: govorio je 
lugar, samo da mu rekne koju utješnu, jer doista nije imao 
ni pojma o stanju Josine bolesti, a još je manje znao, kakvo 
je držanje Anice Nikoline. Samo je vidio, da se Nikola boji 
zla i da je veoma zabrinut, pa je smatrao svojom dužnošću, 
da mu reče koju utješljivu rieč kao čovjek čovjeku, pai 
ne znao, što bi baš trebao reći i što bi u ovom času mogao 
Nikola smatrati po sebe najutješljivijim. 

_— Ne mogu ja grišiti i reći, da j' Anica zle duše i 
nastavljao je Nikola svoje misli, kao što sliepac ide ravna i 
bezobzirno, kad uhvati pravac — al nije dobre ćudi. L da 
ti pošteno velim: ni ne znam pravo, kakva 1 i što misli, . > 
Tako: mora čovik vaik klepati i prigovoriti, dok ne učini 
zla. Potlje j' prikasno.... ; 

— Pa, i ti ćeš kući brzo — reće lugar. Sa 

— Est i to, al dok ja dođem.... imam jal poslova u 
Dalmaciji, pa ni ne znam, kad ću dospiti kući. 

— Al, ako stricu Josi nije najbolje?! 

— A, nu! Što ću mu ja?! Priko Božije se ne more, a 
što nam je Un ostavije, to nam ne vali. Što ću mu ja.... 

— Ine misliš sad mam natrag?! 

— Moram najprije u Dalmaciju, pa ću se unda vratiti. 
Nego, molim te, reci Anici, da ću je zaklati ka pile, ako 
načini što nažao unoj dici pokojnog strica Tome. Znaš: dvoj 
i' je kljasto, pa ... znaš i sam, kako j'! 

— E, da. Vidije sam i', kad sam bije nikidan u selu. 

— Katu i Martina? 

— Uno dvoj.... 

— E, e: jadan ti sam ža njima, kad i' gledam, a još 
jadniji, kad i' sad ne vidim, pa se bojim, da će se una moja 
ogrišiti o nji. Reci joj, da me ne čeka, ako se o nji ogriši. 
Vidit ćeš je kod crkve, pa i nije čudno, ako podivanite na- 
samu. Samo joj šani, da zna — govorio je Nikola, osjećajući, 
da bi on još koješta htio njoj poručiti, ali nije nalazio pravih 
izraza, nije znao, na koji bi način rekao Miletiću, da ga 
razumije, da znade valjano prenieti njegovu poruku, a da 
ipak ne razumije, što on zapravo misli o svojoj Anici. U 
njemu je, naime, postala posve živa misao, da s njom i 


“njezinim osjećajima nije sve u redu, da je nekakova bura 


il nekakova nesigurnost, nekakovo glavinjanje i traženje 
uporišta pod svaku cienu, no nije nikako mogao izići na 
čistac, o čemu se zapravo radi. Nekako se činilo, da je u 
njoj ostala živa sviest, da je ona ipak posve neravnim 
putom došla do Nikole i da to ne može dobro svršiti. Nikola 
je nekoliko puta opazio neke male njezine izpade, koji su 
svakako upućivali na nemir savjesti i kopkanje po prošlosti, 
koje joj ne da.mira. Nekako bi se moglo pomisliti čak, i 
da se ona kaje, što je to učinila, al ne zbog toga, što je 
to zlo samo sobom, nego što nije došla na pravo mjesto. 
Sad se istom u njoj budi klijanje osjećaja, koji su se bili 
istom počeli nadimati i koji tada još nisu bili našli ni pra- 
vog smjera, a pogotovo ne pravog cilja. Bilo je još posve 
neodređeno mladenačko bubrenje snage i životne radosti, 
koja se razvije vremenom u neodoljivu silu, koja pod svaku 
cienu i uz opasnost najvećih žrtava goni na izvršenje život- 
nog cilja: održanje ljudskog roda. U njoj je to istom kli- 
jalo, kad se je ona svom snagom nepromišljeno bacila u 
vratolomiju, da nadomjesti sestru Vranjicu pod svaku cienu. 
Kad je to postigla — čini se, da je osjetila, da je loše učinila 

i da je prevarila u prvom redu samu sebe. Nikola je to 
opazio i počelo ga je zanimati tim više, što on nije više ni 
htio ni mogao praviti buke radi svoje ženitbe, jer je prešao 
preko svega. Baš zbog toga ga je sad počelo neobično dražiti 
pitanje, da li doista valjano i točno opaža, da se ona istom 
sad ogledava za onim, koji joj je srdcu najbliži. On je čak 
primietio u nekom posve mutnom i neodređenom času kod 
crkve, kud se otimlje njezin pogled. I ne zaboravlja, iako 
drži, da nije ništa ozbiljna. Ipak — ne izlazi mu iz glave, Ni 
slika mu ne izlazi iz očiju: vazda je ima pred sobom, i čim 
se samo sjeti tog prizora, već mu je u očima slika, kako 
ona gleda užarenim pogledom u njegovo lice, a on uzvraća 
pogled ko nekako u čudu, u nevjerici i neprilici.... 

— I reci joj, da ja sve gledam i sve vidim, i kad nisam 
kod kuće — reče nenadano i bez tumačenja. 

— Da joj tako rečem?! 

— Uprav ovako. Molim te. Nek se ne šali i nek se ne 
igra glavom. Edno joj je dite u naramku, drugo pod srdcem, 
pa — nek misli na to.... I tako — reče i u istom se času 
dosjeti, da je možda rekao koju previše il posve nezgrapno 
i neumjestno, pa se brzo povrati na istu misao i reče: — 
Nek sudi po svojoj dici, pa nek unda prema tome postupa 
prema stričevoj sirotčadi! ' 

— E, da! — potvrdi lugar, koji nije osjetio, kako se 
Nikola lomi i ominje oko nekih neizrečenih misli i kako 
obilazi sklizke i opasne provalije. — Sve ću joj reći. A i 
est sve tako, kako divaniš. Al i Anica j' pametna i poštena 
. žena, pa se ne tribaš bojati. Ne će se ona ni osramotiti ni 
ogrišiti. ' : 

— 1 ja dtako mislim, al jope! Ne škodi ženi i ditetu i 
dvaput reći, što želiš, da zapamti. 

— Est i to. 

— Nego, molim te, Pajo, ti iđeš i u Lovinjac — reče 
Nikola, otežući i važući svaku rieč, kao da je izrekao bog- 
zna kakovu mudrost. 

— Iđem i tamo. 

— Ako bi trevije koje nedilje tamo k crkvi, pa unda 
tamo iza mise pod lipom moju svast Vranjicu, što j' za Mar- 
tinom Blaževića u Vraniku.... 

— Znam je, jadan, ka i tebe. 

X — E, e: kako je ne bi zna, kad je Kacanova! Molim 
te, reci joj, da si sa mnom bije i da sam mora u Dalmaciju, 
al da ćemo se mi jope, ako Bog da viditi. I reci joj, nek ne 
viruje, da bi ja bije moga pokrasti babu Ikošu! Nikog, a 
kamoli babu, pa da j' Božija baba! Da mi što triba, a da 
nemam, doša bi ka čovik i iska, pa ako mi ne bi dali, ja bi 
već, kako bi ja zna i moga, al kra ne bi ni kod bogata ni 
kod siromašna! Tako joj reci i reci joj, da odo pravedan, ka 
što j' Bog na nebu. Tako — reci, da mi je baš, da una to 
zna, jer me j' una vaik volila, dok smo još skupa čobanili... 
Itako.... Da zna.... 

Nikola se je zanio kao momčić, kad se pusti niz rieku 
svoje sladke, divne ljubavi, pa nema ni mjere ni granice, 
već plovi — dok sile dotječu i dok ne stigne cilju il dok ga 
bujica ne izbaci na obalu, na kojoj će nestati, osušiti se i 
izčeznuti, il će ga pokupiti i ponieti na svojim grudima nje- 
gova željena i žuđena, zbog koje je i srnuo strmoglavce i 
naglavce.... 

— I prava j' uno žena! — reče lugar, da pomogne Ni- 
koli, jer je osjetio, da se je već zapleo i da traži zgodan 


“izlaz, no nije ni slutio, što Nikolu goni tim putom. Pomislio 


je, da :mu je stalo, da svast to čuje, da pripovjedi i nje- 
govoj ženi, svojoj sestri Anici, i svojim roditeljima i braći. 
Lugar je pomišljao, da Nikola računa, kako će Vranjica 
kao pametno i bistro žensko, za koje tvrdi, da ga voli, naj- 
bolje i najpametnije zastupati njegovu stvar i svima tuma- 
čiti, da pravedan stradava. — Ne boj se, ja ću sve njoj 
reći, ka što bi i ti sam, a već ću sad u nedilju u Lovinjac, 
jer moram ništo kumpaniji, pa ću unda potražiti i Vranjicu. 
Ne boj se, kun da si sam tamo. Nego: dotad bi i ti, jadan, 
sam moga tamo, pa će unda najbolje viditi, da j' to sve bije 
lopovluk i brezobrazluk Ćorana Mrkobrada! 

— Ja kad stignem, da stignem, meni je glavno, da ti 
nju potražiš i da joj tako rečeš, a una će već unda znati, 
što će i kako će dalje. 


-— Ne boj se! 

— Nego, iđeš li do naši Duboki Jasala? — upita Ni- 
kola nenadano i bez ikakova prielaza. — Ima li sad ko 
tamo? 

— Tako — odgovori lugar u neprilici, jer bi mu sad 


Morao lagati po službenoj dužnosti, da tamo ide, jer bi mo- 

rao ići, a uistinu ne ide skoro nikad. — Nema sad priko 
zime nikog, osim ako kad koji Kotarac _slučajno naleti, jer 
im je unud bliže u Lovinjac neg priko Alana. 

Nikola je u tom času bio pomislio, kako bi ipak bilo 
pametno, da se tamo svrati i da tamo noći, da se pošteno 
naspava i odmori, te već htjede tu želju reći lugaru, al se 
u zadnjem trenu smetne s te misli i ne reče ništa. Kad bi 
spomenuo, ne bi mogao odbiti, ako bi se Miletić ponudio, 
da će s njime, a u slučaju potjere ne bi onda mogao ni 
pred njim zatajiti, u kakvom je položaju, jer bi vidio i čuo, 
kad bi otvorio vatru na potjernike. Što bi lugar u takom 
položaju mogao načiniti?! Smije li se pomišljati, da će držati 
s Nikolom i pucati na šerežane?! Smije li ga sam Nikola 
dovesti u nezgodu, da mora skupa sa šerežanima pucati na 
svog prijatelja Nikolu Kresojića?! 

Zamuknuo je i pomislio, kako se mora čim prije izgubiti 
preko dalmatinske međe, pa — što Svemogući da! Tamo će 
ponieti i sanje o Vranjici i tugu i bojazni o Anici, pa nek 
se u njemu razvijaju i kvasaju, dok ili ne izčeznu iz nje- 
gove duše il dok ga ne raznesu u najsitnije komadiće, koje 
ne će više moći skupiti ni najveća, najuzvišenija ljubav, da 
im se pokloni, ni najstrašnija mržnja i prevara, da ih i dalje 
muči i ponizuje.... : 

— Pozdravi sve, koje budeš smije pozdraviti! — rekao 
je i otišao. 


9 


Državna je međa bila označena kupovima kamenja, koje 
je bilo vapnom obieljeno, tako da nije moglo biti zabune. 
Nikola je to znao, jer nije mu prvi put, što prelazi u Dal- 
maciju neredovitim putom — ne, što bi imao za taj postupak 
kakav posebni račun u bilo kom pogledu, osim što mu je 
bilo bliže nego da ide cestom. Išao je češće od stana iz 
Dubokih Jasala u Obrovac po vino, pa je onda bilo posve 
naravno, da je prelazio među, gdje mu je bilo najbliže. 

Uostalom, iako su to bile doista dvie razne države, ipak 
ljudi nisu nikad osjećali, da je tome tako, uprkos i carinskoj 
međi i upravnoj granici: vazda je to bilo sve naše i s ove 
i s one strane te tobožnje međe! Život je na tom komadiću 
zemlje bio mnogo jači od svih državopravnih ugovora: i na 

jednoj i na drugoj strani tih obieljenih hrpa kamenja ži- 
vio je ne. samo hrvatski narod uobće, nego i više još! I 
s jedne i s druge strane bile su iste obitelji, krvna rodbina, 
kumovi i prijatelji, koji su najzad u petom koljenu vazda 
nalazili bar jednog zajedničkog predka. U takim prilikama, 
posve naravno, nekakova državna međa nije mogla ništa 
značiti. : 

Tako ju je Nikola prelazio vazda — do ovog puta. Sad 
je požurio korake i nastojao, da se čim prije nađe s onu 
stranu obieljenih gromada, a lugar ga je neko vrieme pratio 
i sve ga opominjao, da se toliko ne žuri. 

— Ne bi tije noćiti na Velebitu! — odgovarao je Nikola 
i žurio se kao za okladu. 

— Da si zašto, noćije bi kod mene! — reče mu lugar i 
zastane u hodu. — Da znaš, što imam večeru! Ni rimski 
papa nema bolje: kiselog zelja, suve slanine i mesa, da bi 
i car za njima obliziva prste! Ajde sa mnom, ako si mi 
prijatelj! 

Bili su uprav u sredini između. Halana i Vrha nad 
Crljenim Potocim, kad mu je to Pajo rekao i zagledao mu 
se u oči kao bratu. * 

— Kad je tako — odgovori Nikola i zastane, izdrža- 
vajući lugarov prijateljski pogled — reći ću ti ka bratu: 
ne ću k tebi na večeru, al još je rano, i moreš skočiti kući, 
nije ti daleko, pa reci planinci, da si trevije atu nikolka 
Kotarca i da im moraš odniti večeru, jer ne mogu od blaga 
doći s tobom! Tako oću. Reći ćeš, da Kotarci gone na sa- 
marim vino u Liku, pa da ne će na cestu, a prijatelji su 
ti, pa ćeš i počastiti. Tako oću! 

— Evala ti! — reče mu Pajo veselo. — Sađ vidim, da 
Si mi pravi prijatelj. Ti me tu pričekaj, a ja sam prije ure 
već ode! 

. — Nego, molim te: ne smiš nikom reći, da sam ja ode! 
Ni sad ni nikad potlje! 
— Ne boj se! 

Kako su bili već skoro na međi, Nikola pokaže lugaru 
neku udolicu, u kojoj će ga čekati. Ta je bila na dalma- 
tinskoj strani. 

— Uprav lipo! — odgovori Miletić i odmah požuri kući, 
a Nikola u svoju udolicu. Tamo je posve mirno odložio 
oružje, izprtio torbu i sklonio se u zaklonicu, u kojoj nije 


» 

osjećao ni ćuh vjetra. Nije bilo još ioplo, jer je to ipak vrh. 


Velebita i druga polovica ožujka! Ipak nije bilo ni zima, 
da bi se bio trebao bojati, da će ozebsti. Za svaki slučaj 
pomisli, da bi bilo dobro, da naloži vatru, pa se odmah dade 
na skupljanje granja. To mu nije bio tegotan posao, jer je 
suvaraka bilo na pretek na sve strane, pa je brzo skupio 
cielu hrpu, namjestio je, našao i nekolka debela komada, 
koje je upotriebio kao glavnje, a onda ukresao vatre i pod- 
palio. Za kratko je vrieme vatra plamsala kao vapnenica. U 


tom mu je poslu vrieme prošlo vrlo brzo, te se je iznenadio, * 


kad je lugara opazio u svojoj blizini, sad bez puške, al 
s torbom o ramenu. 

— Kakav je to lugar brez puške?! — podrugne se 
Nikola. ' 
— A što će mi puška, kad ti imaš nikolke uza se?! 
Još je rano da bi napali medvidi, a vukovi ne smidu, ajduka 
još nema, a da su se već i vratili sa zimnice, ne bi uni ni 
mene ni tebe! 


*“_ Zbilja, Pajo, esi li se često viđa s ajducima? — 


“upita Nikola ko samo odgovor na njegovu primjetbu o 
hajducima. 

_— Kako ne?! — odgovori on veselo. — Moram ti 
pošteno priznati, da sam se s nikim i sprijateljije. Eto, na 
priliku, s Markom Kliskom i Nikolom Modrićem! Ka braća 
smo, i ja zaam, da bi i svaki da za me stotinu svoji glava, 
kad bi i' imali! 


— A vaj, brate, di zimuju?! — upita Nikola ko posve 
slučajno. 
— Di zimuju?! Kliska u Cazinu kod nikog bega — zna 


sam mu i ime, al bolje j', da sam ga zaboravije — a Modrić 
tu kod Bobije, mam priko Velebita. Kako meni vele, un se 
tamo mnogo ni ne krije, i svako će ti dite znati reći za njega. 
Ako ga vidiš, pozdravi ga od: mene. : 

Miletić je pripoviedao i metao jelo na zemlju. Najprije 
je izvadio drvenu zdjelu, a zatim ovelik lonac, iz kog je 
izkrenuo zelje i meso u zdjelu, sjeo na zemlju i ponudio 
Nikolu, da učini to isto, govoreći: 

— Ja sam ponije i sebi žlicu, da skupa idemo. Ženi 
sam kaza, kako smo rekli, da su nikakvi Kotarci, moji pri- 
jatelji, tu s konjim, pa da ne mogu k nami kući na večeru, 
a baš oću, da i' počastim. 

— Uprav si lipo uperije! — pohvali ga Nikola, kojemu 
su sve sline curile na toplo jelo. — I nisam gladan, al sam, 
da ti pravo kažem, poželije isti žlicom! I topla.već nisam 
ije od prikojuče. | 

— Ako ćeš — odgovori lugar, smijuljeći se veoma 
zadovoljno — moremo ovo još i prigrijati, kad si naložije 
vatru. 

SE Eto se zelje još puši, pa j&r bi ga unda još prigri- 
javali? — odgovori Nikola, kojemu se je činilo, da je mnogo 


pametnije čim prije jesti nego još praviti nepotrebne ko- 


medije oko tako divnog jela, na kom će mu vjerojatno i 
anđeli nebeski zaviđati. 

Miletić je donio i oveliku bocu vina. 

Dok su jeli, sunce je već bilo dobro zavagnulo. 

.— Inije pametno, da sam basrljaš u noć — reče lugar. 
— Moga bi lipo noćiti kod mene ka u svojoj kući, pa zorom 
kud te volja. die 

— Uprav ti moram reći ka ditetu — odgovori Nikola: 
=> ne bluni, kad si pametan čovik! Ja sam se posvadije, a 
ti si miran, pa kako moremo skupa, da te ko sutra pozove 


na odgovornost?! E 1 ovako?! 


Pajo se malko zamisli, a onda reče: 

— Ti ćeš i tako za koji dan biti jope kod svoje kuće, 
pa unda nikom ništa, kun da nije ništa ni bilo. 

: Iz tvoji usta u Božije uši! — odgovori Nikola, ne 
odajući se. — Al dotad ne smiš se nigdi pokazati sa mnom. 

— A ko bi zna, da si kod mene?! 

— A žena?! A dica?! A pošmajstorovi su ti deset 
koraka od kuće, Nije li to niko? Ko bi svim ljudim začepije 
usta?! Moreš li ti svakom pripovidati i govoriti, da mora 
mučati? I jer bi, kad nije potriba?! Ja ću sad tu priko 
Zubkovi Dočića k njijovim stanovim i lipo se naspavati ka 
pravi čovik, a ko mi što more il ko more što Zubcim, što će 
me primiti na konak? Nek im odparaju šterne i ukinu 
misečnu plaću! A tebi bi sve to mogli! 

— Ma, est i to, al ja se ni ne bojim! 

Gea Težko unom, ko se pripada, al ne triba praviti be- 
nolija, kad se more sve pametno. E I ovako? 


i = A ti se, veliš, »posvadije«? — povrati se lugar na: 
u Nikolinu izjavu i nasmije se. — A s kim si se posvadije? 

— S carevinom! — odgovori Nikola posve jasno i 
jednostavno, kao da je to najprirodnija pojava na svietu. 
— Ja carevinu ne plašim, al je se ni ne bojim, pa sam stog 
i okrenije svojim putom. Ja sam tije i dobro i pošteno i 
vaik sam divanije, što ne valja, a carevi ljudi pletu i motaju 
i petljaju i lažu i caru i carevini, jer se svaki boji za svoju 
plaćicu i za svoju sabljicu, vrag odnije nji i njijove plaćice 
i sabljice, da Bog da! Tako sam ja njima smeta, jer su me 
se bojali, pa unda udri svr' mene svakakve gadaline, dok 
najzad ne rekoše, da sam pokra babu Ikošu. Da barem 
rekoše, da sam zakla čovika il da sam ukra četri carska 


konja iz careve štale, ne bi mi ni napola bilo ža, ka kad: 


rekoše, da sam pokra babinu slaninu, vrag odnije i nji i 
babinu slaninu! I unda, moj junače, nema ti tu, ni da mene 
ko pita nit me ko izuminjava, pa da unda sudi, neg se to 
mam sve viruje i mam mene odsudi, da me unaj ženski gad 
šiba ka balavo dite! I da se ne bi unda posvadije i sa našim 
Svemogućim, slava Mu i vala, a kamoli ne s carem, koji 
mora i isti i piti uprav ka i ja, ako ne će da umre! Vaik sam 


ja njega sluša i prid njim skida kapu, al ne more ni un nada > 


mnom švikati kandžijom, pa da j' uprav Božji car! 

* Još su neko vrieme pripoviedali, a onda Nikola skoči na 
noge, kao da ga je netko podbo, poče se žurno opremati i 
pritezati oko sebe odielo, govoreći: 

— Evala ti ka bratu i pravom čoviku. I ne zaboravi, 
što sam te molije, da mi urediš kod kuće i u Lovinjcu. 

— Ne boj se! j ' 

Još je za sunca prošao Zubkove Dočiće i došao na 
državnu cegtu baš na onom mjestu, na kom je bura izbacila 
iz kola njegova ćakana Josu i pokojnu strinu Seku s malom 
Katom u naručaju. Nikola je više puta čuo, kako su u kući 
o tom pripoviedali, i sad se sjeti te nesreće, zastane na 
cesti i razgleda se oko sebe, da prosudi, gdje je to moglo biti. 

— Uprav 6de! — pomisli, i na čas mu se sve misli 
sjatiše oko te nesreće kao na čudo. Da je onda nesreća bila 
još veća, bio bi vjerojatno poginuo i ćakan Joso i strina 
Seka i oboje djece. — I Bog zna, što bi unda bilo i sa 
mnom?! Bi 1 ja bije prolazije ovako, kako sad prolazim ?! 


Dosta dugo je stajao tu na istom mjestu kao ukopan i 
zurio posve neodređeno preda se, kao da očekuje, da će iz te 

tvrde ceste niknuti odgovor na sva pitanja, koja tište nje- 
govu ojađenu dušu, il da će niknuti čarobni li&k za sve 
bolove i muke, koji su se survali na njega. I baš sad je 
osjetio, kako mu je neobično, užasno, strahovito težko pri 
duši. Tu je sad posve sam, na državnoj cesti kao divlja 
zvier, daleko od svoje kuće, daleko od svih svojih milih i 
dragih, koji bi ga i te kako trebali i kojima bi on morao 
pomoći i zaštititi ih... a on odlazi sve dalje, u nepovrat... 
I nema nikakva izgleda, da bi se mogao povratiti. Svaki 
korak napried je uviek jedan korak bliže podpunoj pro- 
pasti. On to vidi posve jasno, gleda otvorenih očiju i ne 
može učiniti više ništa, čime bi popravio svoju sudbinu. 
Osjeti, kako mu noge drhću, pa pomisli, da bi morao sjesti, 
i već se stane ogledavati, da odabere kamen, na koji će se 
spustiti, no onda se ipak trže i odluči, da ne smije sjediti 
tu na javnoj državnoj cesti. Istina, nigdje nikog ne vidi, ne 
čuje se nikakav zvuk ni glas, al ipak — trgne se i udari 
preko gromade, preko kamene glavice na drugoj strani ceste. 


Čim je zavagnuo na drugu stranu Velebitove gromade, 
osjeti mnogo topliji zrak, koji je blago strujao, bez nadi- 
manja i udaranja, bez sile i zaleta kao za najljepšeg pro- 
ljetnog dana. Nikoli je to godilo, duboko odahne, i učini mu 
se, da to nije samo olakšanje uslied boljeg zraka, nego i 
nekako drugačije: nekako mu je nenadano i bezrazložno 
bolje i ugodnije, kao da se nešto dogodilo. A nije se 
dogodilo izvan njega upravo ništa osim te jednostavne i: 
posve prirodne promjene podneblja. Inače ništa oko njega i 
izvan njega. 

— Bože moj, kako sam sada sam na ovom svitu! — 
pomisli i požuri korake. Do kuća je Nekića na Docima imao 
još dobar komad puta, no odlučio je, da će noćiti tu gdje 
kod kog stana, bez obzira, da li će naći koga poznata ili ne. 
Zna, čije je blago i čiji su stanovi, pa mu je to dosta, da 
može mirno ući pod njihov krov. Najprije su Zubci, a malo 
niže i prema sjeveru su Nekići. 

To su veoma loše i neugledne kamenjare, koje zapravo 
služe više kao torovi, da se blago ne može razići po noći, 
nego kao zaštita od nevremena. Nikola je pomislio na tu 
okolnost još prije nego je i ugledao stanove, pa mu sune u 
glavi misao, da se k njima uobće ni ne svraća, jer ih ne 
treba, Tako i tako ne će ni u kom stanu naći ništa, što nema 

i pod vedrim nebom, pa onda nema .nikakove svrhe, da ide 
hraniti tuđu gamad. I, najzad, zašto da čobanima pripovieda, 
tko je i što je, il da im laže, kad mu nije potrebno? Odluči, 
da će naći u kamenju zgodno i prikladno mjesto, gdje se 
može skloniti od promaje i vjetra, pa će se liepo zamotati 
u svoj kaput, torbu pod glavu, puške u ruke, pa će spavati 
ko u majčinu krilu. Ne prieti mu uprav nikakova opasnost 
ni od države ni od vuka, a drugog se ničesa ne treba ni 
bojati, pa — sve u redu. “ 


Ubrzo je našao prekrasno sklonište: zaštićeno sa svake 
strane od zračnih struja, a ne vidi se, dok ne paneš preda 
nj. Ko stvoreno za umorna čovjeka, koji ne traži ničijeg 
družtva i ne želi, da se bilo s kim sastane. 

Sve je priredio, okolicu dobro razgledao, a napose je 
posvetio posebnu pažnju promatranju stanova. Zanimalo ga 
je, ne će li koga odtud čuti il vidjeti, jer je vrlo vjerojatno, 
da je kod blaga koji odrasli čovjek, s kojim se on sigurno 
pozna. Ne bi bilo zgodno, da ga taj nađe, a da mu se on 
sam nije javio, kad je u tako maloj udaljenosti od stanova. 
Nije ništa čuo ni vidio, pa se je mirno spustio na svoj ležaj 
i zaronio u misli, dok ga nije obladao san i prekrio velom 
zaborava sve njegove tuge, bolove i sanje... 

Na usnama mu je zamrla želja i šapat: 

— Ajme meni, da se nije ništa dogodilo, kako bi lipo 
bilo... 

Događaji su međutim jurili svojim tokom, sliedeći svoje 
zakone zbivanja, koje mi ne poznamo, ne razumiemo ni ne 
dokučujemo, no koji nas nemilice sustižu i udaraju svojom 
težkom dosljednošću. Ništa nije bez uzroka, nijedan uzrok 
.ne ostaje bez svojih posljedica i ništa. nije, što nije po- 
sljedak te neumoljive zakonitosti, nit išta može biti mimo 
tog zakona. 

Joso je doznao, da je kapitan otišao i poveo sa sobom 
Cuju, a ujedno su mu rekli, da je uvidio, koliku je nepravdu 
učinio ne samo Nikoli osobno, nego i cieloj kući Kresojića, 
te da je minula svaka i najmanja opasnost za Nikolu. 
Osjetio je u duši veliko zadovoljstvo i bio bi najvolio, da 
mu je moguće glasno zakliktati od ponosa, sreće i zado- 
voljstva, što je njegovo ognjište tako brzo doživjelo zado- 
voljštinu, i sve je pitao očima, gdje je već Nikola, zašto se 
ne vraća, jer je mislio, da će se on odmah stvoriti na pragu, 


» 

čim se čuje, da je nepravda odstranjena i da su kod kum- 
panije uvidjeli, da je ciela tužba bila najbezočnija kleveta. 

Stana je najbolje razumjela Josine želje i očekivanja, 
pa mu je nastojala raztumačiti, kako još nije sve posve 
uređeno i da će Nikola morati još koji dan počekati, dok 
se to sve posve razčisti, pa da se vrati kući. 

— Al oni više ne čuže oko naši kuća i ne čekaju ga — 
tumačila je ona — a po tom se vidi, da j' sve gotovo. 

Joso je. povlađivao njezino mišljenje laganim  pomi- 
canjem glave i očima nešto pitao, što ona nije nikako mogla 
razumjeti, pa mu je pripoviedala o svemu i svačemu, eda 
bi pogodila i ono, što baš njega najviše zanima. 

— Doć će un, ako Bog da, brzo. 

Joso je kimnuo glavom. 

— Svi su ljudi skočili ka edan i rekli kapitanu... 


Na njegovu se je licu odrazilo veliko zadovoljstvo i 
ponos zbog takog držanja poštenih ljudi. On je, doduše, 
znao, da njihovu kuću svi ciene_i da se ne bi nitko usudio 
javno reći što proti njima i njihovu obrazu, al nije previše 
vjerovao, da bi svi bili spremni javno i ustati u njihovu 
obranu, kad bi uztrebalo, kao što se je baš sad pokazala 


potreba. Nije se on zanosio i previše vjerovao u+ ljudsku 


odlučnost i čestitost do samozataje! Životno ga je izkustvo 
poučilo o koječemu drugom, a baš je on svojom borbenom 
naravi često dolazio u priliku, da na sebi izkusi odanost, 
ljudevnost i požrtvovnost braće ljudi. Dok ništa ne stoji i 
dok nema baš nikakove opasnosti, da bi se moglo štogod i 
o njega strugati i malko ga možda i poškakljati koji zarez 
niže kože — prestaje i prijateljstvo i odanost i odlučnost! 
Svaki se ominje oko sebe kao pseto, kad ga gospodar udari 
po njušci, umiljato cvili i izmiče se. To je redovna pojava, 
pa je ovaj slučaj s Nikolom bio za Josu neopisivo zado- 
voljstvo i velik duševni užitak, koji mu je olakšao sve 
muke, koje su ga spopale baš zbog te nesreće. Ipak — u svoj 
nesreći jedna svietla zraka, koja resi čovjekovu dušu, kad 


se otrese zemaljskih jada, nevolja i kukavičkih računanja. 


— I sad će se un, ako Bog da, vratiti! 
Na Josinu se licu odrazi sjena ljutnje, jer je to već 
čuo nekoliko puta, a ne čuje ono, što ga još zanima. 
: Stana to opazi i razumije, da nije zadovoljan, pa naglo 
reče: 

— I uprav je najprva počela naša Vranjica, strica 
Josipa Lukičina. Una j' došla i sve rekla našem Anti. 

Joso veoma zadovoljno kimne, a u očima mu sievne 
velika radost i zadovoljstvo, po čemu je Stana zaključila, da 
želi, da mu govori o Vranjici. I sama je ona to željela, al joj 
je tako težko, suze je guše i u grlu je dave jecaji, kad samo 
pomisli, na tu dragu, dobru i nesretnu Kresojićku. Dosad 
još nisu ništa pripoviedali Josi, jer se mlađi ne usuđuju 
pred njim uobće bilo što govoriti, a stariji su se dogovorili, 
da će mu polagano i pomalo reći sve, što se je s njom do- 
godilo. Stana osjeti, da on želi, da o njoj govori. Možda je 
što načuo, a možda se u njemu porodila i slutnja, da ne 
može dobro svršiti, kad zna, što je učinila i s kim u kući 
ima posla. Kako bilo da bilo, prije ili poslije će mu trebati 
sve reći, pa sad bolje, da mu govori ona nego tko drugi, tko 
bi bio možda neoprezniji. ' 

— Kako j', da j', una j', jadna ti sam i kamena za njom, 
pokazala, da j* prava Kresojićka... 

Zadovoljan bljesak očiju joj odgovori i potvrdi misao. 

— A i Ćoranovi načiniše, kako uni mogu... 

Upitan pogled se ustavi na njezinim usnama, no onda 
odmah i bljesak očiju, koji je očito htio reći, da je razumije 
i da se od Ćoranovih ni ne može očekivati ništa poštena. 
Po izražaju se nije moglo zaključivati, da Joso zna ili samo 
sluti išta više, osim što su oblajali Nikolu kod kumpanije, 
pa Stana nastavi pripoviedanje: 

— Kad su čuli, da juna bila kod naše kuće i da j' 
rekla, ko j* okra babu Ikošu, i da su Ivan i ćaća mu Ćoran 
sve slagali na našeg Nikolu, jer ga se j' kapitan tije imati 
pošto-poto, unda su skočili na siromašnu našu Vranjicu 
i bili je ka bisni psi. 

Joso se trgne, a u očima mu sievne bljesak iznenađenja 
i zaprepaštenja, naglo se svom snagom osloni na lievi lakat 
i podigne cielu lievu stranu tiela. Stana se žurno nagne 
k.njemu i pritisne ga nježno i oprezno rukama na krevet, 
govoreći:' . E 

— Nemoj, nemoj se kiniti, da se pridigneš, škodit će ti! 

Klonuo je opet na leđa i težko odpuhnuo, pitajući 
glavom i očima, što je dalje bilo. Ona je razumjela i na- 
stavila: 

— Psi su je bili i bili i ubili u njoj sve i dušu... Svi 
su je bili: i una nesrića, Ivan, i jadni joj svekar Ćoran, i 
una krmeljava lužara Vranjica, smrdljiva joj svekrva, ruke 
joj se, da Bog da, osušile do lakata! 

Joso se veoma uznemirio, i Stana pomisli, da mu ne 
smije najednom reči ciele istine. Malko se nakašlje, pa 
nastavi: 

— E, da, grdne moje rane: jako su je izbili, i sam Sve- 
mogući zna, oće li ostati živa.... 

Josi se oči orosiše suzama i opet se uznemiri na 
ležaju. ' 

— Samo miruj i upočivaj, pa će i tebi, ako Bog da, biti 
bolje — govorila je i milovala ga po licu. U njoj je gorjela 
potreba, da mu reče sve, što se je već oko njih splelo, no 
ipak je prevladao razbor, pa je zašutjela o tom i prešla na 
druge kućne pojave: — Eto, i Zekulja nam se, Bogu mom: 
vala, oteli. : 

Joso nije pokazao nikakova razumievanja za tu novost, 
nego je neprekidno buljio u strop, a suze su mu se polako 
i nenapadno skupljale u uglovima kapaka. Pred njegovim je 
očima lebdjelo veliko pitanje, što je s Vranjicom i tko će 
joj pomoći, kad sad nema Nikole, a u kući Lukičinoj nema 
mužka, koje bi bilo doraslo Ćoranovim skokovima. Ni Ante 
Josin nije za to. On je miran, dobar, dao bi i dušu za svoje 
ognjište i za sve Kresojiće, al se nije još nikad u životu ni 
s kim ni posvadio, a kamoli pobio, pa kako bi on onda mo- 
gao lomiti pandžu s razbojnicima Goranova kova?! 

— Sad više ne misli o tom — govorila je Stana veoma 
srdačno i meko — i sad mi je ža, što sam ti to i rekla. 

Na te je rieči on pogleda priekorno i očito poželi, da 
mu još dalje pripovieda. Tako se barem njoj činilo, da mora 
tumačiti njegov pogled. Ona ipak nije nastavila pripovie- 
danje o Vranjici, nego je i opet neke kućne malenkosti 
iznosila: ' 

— Vala Bogu, odjužilo je, i brzo će prošarica, pa će 
Sitno blago moći izaći iz tora, da se proždrači, a i ujtit će 
PO koju travku. 

Joso podigne lievu ruku i omahne njome; Stana je taj po- 
kret tako razumjela, kao da joj pokazuje, kako zna, da su 
Vranjicu objesili. 

— Ajme meni, i to znaš! — ote joj se uzdah, a suze 
joj navrieše na oči, pa ni ne gledajući Josu, stane oči bri- 
sati zaslanom i kroz plač pripoviedati: — E; e, žalostna ti 


sam i kamena za njom, jadnicom! Kad su razbojnici vidili, 
da su u jadnici ubili sve i dušu, i da ne more ostati živa, 
unda su je odvukli u Gaj i obisili je, a proglasili, da j' 
utekla od kuće i sama se obisila. Nego vidilo se na jadnom 
joj tilu, da j' ubijena, još prije neg je obišena, a i Jeka je 
Pepičina sve vidila i kaživala, kako j' bilo. 

Sve je izpripoviedala na dušak, a Joso ju je pratio 
suspregnuta daha, ukočena lica i pogleda, te se nije moglo 
pravo zaključivati, da li je već to znao, il je istom sad čuo 
tu strašnu viest. Suze su mu curkom curile niz obraze. 
Ničim nije odavao svoga razpoloženja i mišljenja, osim što 
je poslije duljeg nepomičnog zurenja u neodređenu točku 
lagano priklopio vjeđe, pa ih opet otvorio veoma polako i 
umorno, kao da ih jedva diže. 

— I unda, eto — nastavljala je Stana kao stroj, jer 
se više nije znala ustaviti — jutros prije dana, doša unaj 
naš i načinije zlo, grdne moje rane. Zapalije im kuću i 
unog gada mušketa na pragu.... 

Na te se je rieči Joso opet trgao, široko otvorio oči i 
upitno uperio u nju pogled. Ona pomisli, da razumije nje- 
govo pitanje, pa reče: 

— Ivana j' mušketa na pragu, veli Jeka Pepičina, a 
unim drugim nije ništa. Tako una pripovida -jutros, kad 
nam je došla kazati, što j' bilo, a i sami smo vidili, da Ćora- 
nova kuća gori. Najprije nismo znali, čija gori, al je unda 
niko dite skočilo tu na brig i vidilo, da j' njegova. Anica 
Nikolina j' mam rekla: »Est un, i neka je! I ja bi, da sam 
mužko!« Uprav je tako rekla. 

Joso je mahnuo rukom i očima sievnuo tako, da je 
Stana vjerovala, da je zadovoljan s postupkom Nikolinim, 
pa je odmah i njoj bilo lakše pri duši. Kad je ona jutros 
čula, što se je dogodilo, osjetila je udarac preko srdca i 


mozga, te je pomislila, da će ostati na mjestu mrtva. Dvie : 


su činjenice, koje su joj odmah bile posve jasne i koje su 
je pritisle k zemlji: prva je sama grozota čina, a druga je, 
da je posve naravna posljedica, da se sad poslije toga 
Nikola ne može i ne smije povratiti kući, jer je zaslužio vje- 

šala, da je uprav carev sin, a kad je tako, onda mu ne pre- 
ostaje ništa drugo nego glavica! 

Odmah joj je sve to sievnulo u glavi kao munja i ubilo 
je, pa se je prenerazila od čuda i biesa, kad je vidjela, kako 
to prima Anica, Nikolina zakonita žena. Umjesto vriska, 
umjesto krika i jauka, ona — samo što ne poče vikati i 
kliktati od zadovoljstva i veselja. Istina: i Stana je gra- 
ničarka, pa zna, što je obraz i ognjište i kako ih treba 
čuvati i prati, kad dođe do ozbiljna, al ovako strašno i još 
k tomu, da to učini njezino rođeno diete, pa da time pre- 
sieče povratak na ognjište za sve vieke vjekova?! To je 
strašno, to je mnogo više nego majčino srdee može podnieti! 
Stog nije nikako mogla razumjeti Aničina držanja, pa se 
sve spremala i kostrušila, kako će je zaskočiti pitanjima i 
ukorima, da joj reče svoje mišljenje: I 

Kad je Vranjica ubijena, ljudi su očekivali, da će izići 
u Poljanu kakvo povjerenstvo, da izpita sve okolnosti, pod 
kojima se je ta nesreća dogodila, i da će pregledati mrtvo 
tielo, no od svega toga nije bilo ništa. Sve je to Goran 
uredio kod kumpanije na brzu ruku i određeno je, da pokoj- 
nicu mogu zakopati, jer da je posve jasno, da je počinila 
samoubojstvo, pa nema nikakova razloga, da se vodi bilo 
kakav postupak. Pokop je obavljen veoma tiho i čedno, jer 
su mu prisustvovali samo oni iz Poljane i Plane Balenske 
dok nije bilo nikog ni od Vrkljana, a kamoli još i od daljnjih. : 
U kući je Josipa Lukičina vladala težka tuga i. žalost za 
njom, al se nitko nije ni makao od ognjišta nit su ge i oni 
najmekši usudili spomenuti, da bi je izpratili do groblja: 
ona je za njih bila već davno pokopana! To je bilo načelo 
koje je tu prevladalo. Mrkobradi su međutim bili veoma 
oprezni, pa se nisu usudili, da je pronesu kraj Kresojića 
kuća, kud vodi najravniji i redovni put od njih crkvi i 
groblju, nego su prešli Obsenicu odmah više Pomorskog 
vrha, pa između Babića kuća uprieko prema crkvi. Na taj 
Su način obišli sve Vrkljane i izbjegli opasnost, da se još 
tko od njih sjeti i da ih upita za obračun. Čovjek nikad 
Nije siguran, kad ima neuređenih računa, kad će se što oba- 
viti. To načelo napose vriedi, kad se radi o krvnom obra- 
ćunu, Ti su vazda najstrašniji i najraztezljiviji. Nikad ne 
znaš, kad tko smatra, da je sve svršeno. Sve ovisi o čovjeku 
Pojedincu i njegovu shvaćanju, 

Gdje su se god, noseći Vranjicu, namjerili na koje če- 
ljade, svako je ostavljalo posao, krstilo se i pomolilo se 
Bogu za njezinu dušu, stojeći mirno, dok ne bi prošla ta 
mala tužna povorka. I iz kuće veljbabe Jose izišli su uku- 
ćani i promatrali na udaljenosti od nekoliko stotina kora- 
čaja, kad je povorčica prolazila izpred kuće Dujmine Ve- 
lekog, pa išla dalje izpod sela Babića. Kiku su oblile rodne 
suze, pa _.su proplakale i, ostale žene, gledajući nju, kako 
jeca i grca. Nije to bilo samo stoga, što joj je Vranjica 
blizi krvni rod, nego i zbog toga, što ju je voljela, a njezina 
ju je sudbina vazda veoma žalostila. Ona je vazda nasto- 
jala, da s njom progovori po koju rieč kod crkve, tako da 
ostali Kresojići ne primiete, pa da se s tog ne razljute-na 
Kiku. Obje su u tom poslu bile veoma oprezne i srdačno 
uzvraćale jedna drugoj sestrinske osjećaje. 


Kad su istim putom pronieli i Ivana Ćoranova, pratnja 
je bila još manja, ljudi su na njivama prekidali posao, 
krstili se i molili se Bogu, al iz kuća nije gotovo nigdje nitko 
izlazio, već je svatko nastojao, da bude tako zaposlen, da 


ne treba izlaziti. Ni iz veljbabine kuće nije nitko izišao, i 
ako su vidjeli, da izpod Glavice sprovod dolazi i da se pri- ' 


bližava Dujminovoj kući. Kikica je nešto radila oko ognjišta 
i sve bacala pogled kroz otvorena vrata ravno preko Doca 
Babića, no to je činila tako, kao da je na vratu nešto smeta, 
pa omahuje njime, da se rieši te neprilike. Nije htjela poka- 
zati, da je zanima i Ivanov sprovod i da bi ga htjela vidjeti. 
Ipak se je svladala toliko, da nije izišla pred kuću, al suza 
nije mogla suzdržati: one su curkom curile, al ne za Iva- 
nom, nego za Nikolom! Već se je po svim selima znalo, da 
ih je uredio Nikola Kresojić, i ljudi su mu jednodušno odo- 
bravali. Po njihovu je shvaćanju samo tako mogao odgo- 
voriti čovjek, za kog je ta žena dala svoj život: ona je znala, 
da će glavom platiti svoju ljubav prema njemu, prema dje- 
dovskom ognjištu i prema Pravdi, pa se ipak nije ustruča- 
vala, da izvrši čin poštenja i osobnog junačtva. Za takav 
postupak se odgovara glavom, on se plaća glavom, al ga 
pošten čovjek i nagrađuje onim, što mu je najmilije i naj- 
svetije. Samo jadnik i nesretnik, bliz sa svojim sposobno- 
stima i osjećajima niemom blažčetu, ne zna, što je ponos 
i prijateljstvo, koje je spremno za obraz i prijatelja dati 
glavu! Graničari znadu, da takih ima i među njima, ali ne 

poznaju prema njima ni samilosti ni obzira, baš kao što 
znadu cieniti one, koji postupaju u svakom slučaju i u sva- 
kom pogledu mužki, ponosno i otvoreno, pa — stajalo i 
slobode i glave. Kad dođe u pitanje sloboda ili glava, tad 
se za slobodu daje, podmeće glava! Tako svi razumiju Ni- 
kolin postupak: on zna, da je svojim djelom: ugrozio i slo- 
bodu i glavu, pa je kao ponosan i odlučan čovjek okrenuo 
putom, s kojeg nema povratka. 


Svi to razumiju, svi odobravaju, ne izuzevši ni tu malu 
ženicu Kiku, ali — ona previše voli svog dobrog brata od 
strica Nikolu, a da je zbog njegove sudbine ne bi oblie- 
vale četverostruke suze. I sad, kad prolazi sprovod onoga, 
kojemu je on platio samo onako, kako pošten čovjek može 
i mora platiti, Kikica ne osjeća u sebi ponos nad takim 
bratom, nego bezgraničnu tugu zbog nesreće, koju mu je 
Svemogući tako obilno namienio i prepustio.... 


— E, da, janje moje: nesrića, nesrića — rekao je velj- 
baba Joso veoma sućutno i pažljivo, gledajući u nevjestu. 
— Al, što est, est: ja ti moram reći, da nije moga drugačije. 

Njegove su joj rieči veoma godile, no još su joj oveći 
potok suza navrnule na oči. Htjela mu je nešto reći, po čemu 
bi mogao zaključiti, koliko mu je zahvalna, no nije nikako > 
mogla progovoriti, jer se je posve zagrcala i stala se gušiti 
suzama i jecajima. 

— Sad ne plači! — tješio ju je veljbaba. — Sad ništa 
ne pomaže. Neka ga Svemogući občuva od veći zala, koja 
su mu sad na putu. A srića j', da se j' moga svladati, da 
ne pobije svu tu paščad, Bože, poštuj uno krsta na blagu! 
Dobar je un, dobar, jer bi nagliji bije kocom zapričije unaj 
njijov lopovski brlog, zapalije na sva četri kraja, ka što je 
i Nikola načinije, i čeka, pa ko bi se pomolije, da uteče iz 
vatre, samo bi ga sastavije sa zemljom. Vala Svemogućem, da 
Nikola nije tako načinije. Dosta j' i ovo, što j' uredije. 

Kod kuća su Kresojića samo slutili, kad su prolazili 
sprovodi, i prvi i drugi, pa kao što su prvi u mislima pra- 
tili s bolnom  suzdržljivošću i nekom ponosnom tvrdogla- 
vošću, tako su drugom skoro svi u duhu prisustvovali s 
ponosom, koji je bio pritajen' i prigušen samo iz obzira , 
prema Nikolinoj sudbini, koja je sad bila svima posve jasna 
i težka. ' 

' Od svih se je najotvorenije držala Anica. Ona nije 
nimalo tajila svoje veselje i ponos, što je Nikola baš tako 
odgovorio, a sad — što mu Svemogući da! Stana je to opa- 
zila, kao što opaža od prvog časa, kad su se događaji počeli 
ovako razvijati, pa je sve pregrizala bies i pjenu, koju joj 
je srčba nagonila na usta, dok nije prigušeno prsnula: 

—Iti, ćerce, kun da se svemu tome još i vesgeliš?! 

— Čemu to, majko? — upita Anica, kao da je nije 
razumjela, jer joj je bilo jasno, da treba dobro lučiti Nikolin 
postupak i držanje od posljedica takog muževnog nastupa. 

— Tome, što j' naš Nikola načinije. 

— Ne daj, Bože, majko! — odgovori Anica mirno i 
sabrano. — I kamo puste sriće, da to nije nikad mora ni 
pomisliti. 

— Al ti se, lje, žalost ne vidi na obrazu! 

— Evo, majko, kako bi ti rekla?!.... Tako: kad mu je 
Svemogući ostavije ovaj put, unda mi je miliji ajduk s obra- 
zom, neg kukavica s carskom medaljom i sabljom: oko pasa! 
Est, na moju dušu! 

— Ne velju ni ja — počela je Stana pentati, jer nije 
smogla u svojoj duši prigovora takom gledanju i prosuđi- 
vanju, al je u njoj ipak još uviek prevladavala majka, koja 
bi najvoljela, da njezino diete može vazda provoditi ugo- 
dan i udoban život. Naravno: pritom je i njoj važno, da se 
nigdje ne osramoti i da se loše ne ponese, al — prvo je i 
najvažnije, da mu bude svakako dobro! Drugo poslije toga: 
— Ne velju ni ja, da j' drugačije, al jope! I sama znaš, kako 
mu je sad i kako će mu biti, žalostna ti sam i kamena za. 
njim.do svoga groba. Kako unda ne bi bila žalostna?! 

— Ja bi, majko, u sav glas žalila i jaukala, kad bi što 
koristilo, al ne koristi. I još bi me svak pošten popljuva, jer 
bi mislije, da mi je više do mene neg do obraza i do ognji- 
šta, a to uvano nije, pa da me rižu i da bi i ja morala za 
Nikolom! 

bs Imaš dobar jezičac i divaniš ka alvitor! — odgo- 
vori joj svekrva veoma podrugljivo i zlobno, kad je osje- 
tila, da joj opravdano ne može prigovoriti zbog njezina 
držanja. 

= A nu! — odgovori Anica posve mirno, al malko povi- 
šenim glasom, kao da joj je željela reći: ne govoriš mudro, 
al od tebe se pametnijem nisam ni nadala. Stana osjeti 

boju tog odgovora i ljutito je omjeri od glave do pete, pa 
poslije kratkog, nesređenog razmišljanja reče: 

— Kun da ti i nije mnogo, što si sad ostala taka... 

— Nije ni ovo brez Božijeg pripuštenja, a kako j' meni, 
to najbolje zna Unaj, koji zna sve! — odgovori ona posve 
nabusito, ne prikrivajući ni zlovolje ni prkosa. 

— Uprav ni ne bi marila tako — nastavljala je Stana, 
kao da ju je neki đavo vukao za jezik i nije joj dao, da 
ne kopa po svojim i tuđim ranama. — I sama vidiš, kolka 
se j' nesrića svalila na našu kuću, a sve rad Nikole i nje- 
gova načina. - : 

— Est i to, al nisam Nikolu ja ni rodila ni odranila, pa 
da sam kriva, što j' ovaki! — odgovori Anica veoma drzko. 
— A ja se ne bi ni stidila ni kajala, da sam na tvom mistu. 
I ti, majko, ne bi marila tako, kad ti je Svemogući da, da 
si podigla na noge pravog čovika! 

—.Ne 'š me ti učiti, što ću ja, al jope... Žena si mu... 

— Nije žena samo, da cemizdri i emoli za čovikom! 

— I vidiš i sama, što bi od ovog starog kukavca! A sve 
rad te nesriće.... I sve drugo, a sve rad istog. 

— Est to, al nisam ja Svemogući, slava Mu i vala, da 
dilim i određujem i pripuštam, što će,i kako će kome biti, 
pa unda pitaj Njega, j&r je sve ovako pripušta i ostavije. 
Nisam ja kriva. ' 

— A znaš li ti, da si ti sada, ka da si već udovica?! — 
opali Stana nenadano i nepromišljeno kao iz topa. 

Anici stadoše oči u glavi, uzpravi se, protegne se 
nekako i bi najednom viša nego je ikad u životu bila, za- 
gleda se u svekrvu, časak pošuti, a onda reče strašno trpko; 
suho i odrezano: 

— Ako more tako divaniti majka, more i žena nositi! 
— odvali Anica kao od pećine i zagleda se u svekrvu, kao 
da je još pogledom pita: — Nemam li pravo, kad ti ovako 
odgovaram?! U istom času osjeti, da ona doista ni ne gleda 
na Nikolu kao žena na svog muža, nego samo kao graničarka 
na graničara, pa prosuđuje njegovo držanje, kao da se nje 
dalje ni ne tiče. To je prvi čas, u kom se je uhvatila kod 
takog shvaćanja i gledanja na sve te težke događaje, koji se 
nje i te kako više tiču negoli — obične graničarke, koja 
može posve mirno umovati i prosuđivati samo sa gledišta 
shvaćanja obraza, ponosa i ljudevnosti, kako te pojmove 

Shvaćaju i u sebi nose pravi, nepatvoreni i podpuni grani- 


čari, bez ikakova obzira, da li su mužkarci il žene. Razlika 
je samo u tome, što jedni nose lakše, stisnutih zuba i pes- 
nica, dok se žene lakše prepuste valu čuvstava, ali vazda 
u istoj ravnoj pruzi shvaćanja kao i njihovi muževi i braća. 

Tako je to promatrala Anica Nikolina, a da do tog časa 
nije ni bila sviestna tog stanja i razpoloženja. Stana joj 
svojim napadajima otvori oči, te vidje, da joj do Nikole nije 
više nego do svakog drugog čestitog graničara, kojeg doista 
cieni i voli, kako se prijatelj može voljeti. Tu je i još nešto 
više: njih dvoje imadu već jedno diete na svietu, a drugo 
na putu. To je veza, koja je veća od svakog drugog prija- 
teljstva. Međutim, Anici je već sad, jednim udarcem, postalo 
jasno, da je između nje i Nikole sve gotovo sasvim i teme- 
ljito za sva vremena. On će vjerojatno moći tu i tamo doći 
kradom kući i vidjeti se s njom i djecom, al je sve drugo 
za vječnost gotovo. Pitanje je samo vremena, kad će on 
izgubiti glavu, jer će ga ubiti il potjera il koji Ćoranov 
saveznik, ako se i samom Ćoranu ne nada dobra prilika, da 
to sam svojom rukom obavi. 

U času te spoznaje naleti joj pitanje, da li je uobće 
bilo pametno, kad mu se je nametnula za ženu. Prije nije 
na to pomišljala i nije nikad ni požalila svog čina, jer nije 
osjetila, da je Nikola ne bi volio, koliko je to — potrebno 
u težkom, mukotrpnom i krvavom načinu graničarskog života 
bračnih drugova. Bila je zadovoljna, bilo joj je dosta nje- 
gove ljubavi i pažnje, a drugo nije ni očekivala ni tražila. 
Sad istom osjeti, da njegovim odlazkom u njezinu srdcu ne 
nastade praznina veća, nego da joj je nestao bilo koji drugi 
vrlo dobar prijatelj. Njezina tuga baš kao ni njezin ponos 
zbog njegova muževnog držanja nije nimalo veći stoga, što 
mu je zakonita žena. Ne! Gotovo se je sama preplašila pred 
tom spoznajom, jer joj se i samoj učini nenaravnom i ne- 
običnom. Nije ni čekala, da svekrva prva otide i da je pusti 
S mirom, već ona nađe neku izliku i ukloni se, da se može 
sama prepustiti svojim mislima i osjećajima. Svakako je 
osjetila neodoljivu potrebu, da zaviri u svoju dušu i da po- 
gleda, što se to u njoj događa. Zapravo, pitanje je glasilo: 
kako to, da se uzprkos tim strašnim događajima oko nje u 
njoj ne događa ništa osim, što sad istom spoznade, da se, 
zapravo, ni prije nije u njoj baš ništa događalo? To je 

pitanje, koje ju je počelo zanimati, jer ga je posve sviestno 
u sebi odkrila. Prije se htjela udati, našla je povoljan put 
do tog cilja, njime udarila, cilj pogodila, a onda — živjela, 
kao što žive i sve druge žene u braku. Danas ostade udo- 
vica neobičnim hačinom, i neočekivano danas odkri, da je 
u svojoj duši ostala posve slobodna, neudata, nevezana za 
bilo kog mužkarca više, nego je vanjski vez pred ljudima, 
s obzirom na duhovni, nadnaravni vez, u koji ona svakako 
vjeruje, pred Svemogućim. U svojoj duši nije ni nalazila 
previše uporišta i duhovne snage za to vjerovanje u nad- 
naravni vez, al je posve promišljeno i oprezno mislila, da 
bi tako. nevjerovanje svakako povuklo za sobom posljedice, 
koje svršavaju — tako, negdje u paklu, a gdje je to, sam 
Svemogući zna, al da nije ugodno, to i Anica tvrdo vjeruje, 
pa se stog i čuva i misli na vjerovanja, koja bi je mogla 
spremiti na to nepoželjno boravište. Osjećajne veze, koju 


bi ona nosila u svojoj krvi i sviesti — nije bilo s Niko- 
lom. To joj je sad bilo jasno kao dan. Cieni ga, ponosna je, 
da je takav, voli ga stoga, ali — ona je u svojim mislima 


kao žena posve slobodna. 

Sad joj je istom jasno, kad je to spoznala, zašto se ona 
može tako nepatvoreno veseliti nad Nikolinim muževnim po- 
stupkom: on je se ne tiče više, neg bi je se ticao svaki drugi 
čestiti i ponosni graničar. 

To je sve! 

Kad se je izmakla od svekrve, otišla je na sjenik, sjela 
na slamu, podbočila glavu rukama i zaniela se mislima, kao 
da se je pustila niz rieku brzicu, koja bi je nosila, uda- 
rajući njome o obale sad s jedne, sad s druge strane korita. 
Tako su i njezine misli navirale, letjele i udarale jedna o 
drugu i o neke nerazumljive i nejasne zapreke, koje su se 
svakog časa pojavljivale. Palo joj je u glavu pitanje, da li 
je šteta vremena, koje je provela s čovjekom, za kog ne bi 
bila trebala poći, i da li žali, što je došla u položaj, da je 
— hajdučica. ' 

— Hajdučica! 

Posve nevjerojatan pojam, posve neobično ime za ženu! 
E, da: to je ime samo po tom, što joj je čovjek otišao u 
hajduke, a ne i po tom, što bi ona sama bila nešto drugo 
neg su i ostale obične žene, koje se dnevno grče po lugu 
kraj vatre il peru blatno rublje il krpaju dječije peleni. 

— Hajdučica! m: 

Ta je rieč nije nikako puštala u miru, Ustala je, pro- 
tegla se, omjerila se od glave do pete i prosuđivala posve 
podsviestno, da li bi ona i sama sobom mogla važiti i vriediti 
nešto više neg svaka druga siromašna, mukotrpna grani- 
čarska mlada žena. Krupna je, visoka je, jedra i jaka kao 
momak, a po osjećajima — to se najbolje sad pokazivalo! 
— doista neobična pojava, koja se prije nije mogla nikom 
odkriti, jer sama sebe nije bila odkrila. Nije znala, što nosi 
u sebi, pa se je vladala kao i svako drugo najobičnije žensko, 
kojemu je najvažnije pitanje, čim doraste, da se uda. Ona 
se je tako poniela i posve mudro izvela, što je željela. Na 
tom putu je udariše događaji po glavi, otvoriše joj i oči i 
mozak, i ona spoznade, da u sebi nosi mnogo više nego je 
dosad i slutila. Osjeća, da ne može nositi svoj životni samar, 
kao što ga nose druge. Ne može i ne će! 

Još je neko vrieme ostala na sjeniku, razmišljajući posve 
neodređeno i nejasno, što će dalje biti s njom. Nije ništa 
zaključila, jer nije imala nikakva uporišta ni pregleda bu- 
dućih događaja, koji su stajali pred njom u podpunom 
mraku. 

— Hajdučica! ' 

Ona se zabavlja tom mišlju još prije neg je iz bilo čijih 
usta čula za Nikolu, da ga nazivlje tom oznakom. Svima je 
jasno, da je on odlučno udario tim putom, al još ipak ne 
će nitko da prenese preko svojih usana rieč: hajduk. Ona 
je prva, koja je tu rieč rekla, i to — za sebe. Hajdučica... 

Otišla je u kuću i tamo našla priličnu uzbunu i zapla- 
šena lica, više nego su bila, kad je izišla iz kuće. Pogledom 
je pitala, što je, pa joj Marija Tomina šane, da j' stricu 
Josi jako zlo. ' 

— Stislo ga i svašto banda — tumačila je djevojčica 
šaptom. 

Anica se veoma uozbilji, pa žurno otide u sobu. 


Stana je sjedila na sanduku kraj Josina kreveta, naslo- 
nila glavu u dlanove, a laktove podbočila na koljena, na- 
gnuvši se posve, kao da želi glavom dosegnuti pod, i nepre- 
kidno se gegala, kao da je drži težka drhtavica. On je težko 
disao, neprekidno se trzao i mjestoljio, kao da ga na svakom 
mjestu žulja krevetnina, a vjeđa nije uobće otvarao. 

. — ET mu što bolje? — šanula je Anica, pristupajući 
na prstima k svekrvi. Upitala je samo, da se javi, jer je i 


sama vidjela, da mu nije bolje, nego svakako gore nego mu 


je bilo, kad je ona malo prije bila tu kod njega. 

Stana se još jače zaljulja, kao da je presječena u pasu, 
zamahne glavom prema podu, pa je naglo podigne, pogleda 
nevjestu široko razvaljenim očima i reče kao izvan sebe: 

— Jadna ti sam i kamena i za njim i za unim kukavcem 
u planini, jadna im nesritna ja, koju ostaviše ka sinju 
kukavicu! 

— Bog s tobom! Ne divani što bilo! — odgovori joj 
Anica posve sabrano. — Nije lako, al nije ni tako. Još će 
rodi, ako Bog da, biti dobro, i un će ozdraviti. 

Na te se rieči Stana posve osovi, pogleda nevjestu dosta 
prijateljski i kao da se budi iza sna, pa reče posve meko i 


prijateljski : 
— E da bi Svemogući da, janje moje! A 
— Oće, oće, majko, ne boj se! — odgovori Anica, a 


da nije pravo ni promislila, što govori. Glavno joj je bilo, 
da održi dodir sa svekrvom i da pokaže, da i ona živi u 
toj kući i da nosi skupa s ostalima sve nevolje i brige, koje 
na njih padoše. — Sad mu je težko, jer je sve čuje, što j' 
bilo, al će i to proći, jer rode zna, da ne bi ni un drugačije 
radije, neg je radije naš Nikola! — govorila je tako glasno, 
da ju je svekar mogao čuti, pa sve da je bio i zakunjao il. 
da mu je bio i sluh oslabio. Da ju je doista čuo, pokazao je 
time, što je malko otvorio oči i uperio pogled na nevjestu, 
malko ga zadržao na njoj i očito joj se. je želio zahvalno 
nasmiešiti. Ona je namjerice naglasila ono »naš Nikola«, 
da sebi nametne uvjerenje, da ne može i ne smije trgati 
taj odnošaj, koji je blagoslovljen pred žrtvenikom Gospodi- 
novim u crkvi, i da napose naglasi i dobro utuvi u pamet 
svekrvi, da je i ona tu nešto, jer ako je Nikola materin i 
ćaćin, on je i njezin! To je tako, i ona ne će dopustiti, da 
se na tom bilo što mienja, dok — njoj bude odgovaralo! 

Ta joj je posljednja misao pala na mozak kao užareno 
raztaljeno željezo. Osjetila je tren, kad se je to dogodilo, i 


. mirno, podpuno mirno primila na sebe tu spoznaju: kad njoj 


bude odgovaralo, ona će možda štošta i promieniti na odno- 
šaju između sebe i Nikole. Tko veli, da ona mora biti udo- 
vica kraj živa muža, a tko opet može tvrditi, da je muž, 

iko ne smije doći k svojoj ženi i doista biti muž, kako zapo- 
viedaju i Božji i ljudski zakoni?! 

:Sve su te misli u njoj klijale, rasle i skakale joj na 
mozak i na jezik, da se više nije nikako mogla braniti. U 
njoj je već sve bilo porušeno i razvaljeno toliko, da nije 
nikako mogla pojmiti, kako se to sve dogodi najednom, 
nenadano, neočekivano i. nepripravljano, kao iz neba. Je 
li to uobće moguće?! Nije li to sve već prije bilo tu, samo 


potrpano, kao što se žeravica potrpa pepelom, pa misliš, da. 


nema ništa, da je sve mrtvo, a čim malko samo puhneš il 
inače odmakneš pepeo, vidiš, da je to živa žeravica. 

Anica se je nadvila nad svekra, da vidi izbližeg, kako 
mu je, i osjeti mrtvački zadah. Bilo joj je posve jasno, da 
je on svršio svoj zemaljski posao — — — 


10 

Nastanio se je u kući Šime Nekića. On ga je primio 
kao starog znanca i prijatelja, a ukućanima su rekli, da 
je pobjegao iz Bosne pred spahijskim zulumom i da se 
zove Pajo Josipović. Samo je Šimina žena Pava znala, tko je 
i zbog česa treba tajiti njegovo ime i pred ukućanima i pred 
susjedima. 

Cieli je svoj slučaj izpripoviedao Šimi i zamolio ga, da 
ga nastoji čim prije dovesti u vezu s Nikolom Modrićem, 
ako je tu gdje zimovao. On je vjerovao, da nije daleko, jer 
su ljudi pripoviedali, da državne vlasti u Dalmaciji ne pro- 
gone hajduka, jer tamo nisu nikad učinili nikakova zla ni 
narodu ni državi. Međutim, to nije bilo najtočnije. Hajduci 
su se posve jednako vladali u svim tim hrvatskim krajevima, 
bez ikakova obzira na državne granice: jednako u Turskoj, 
što znači u Bosni, jednako u Austriji, što znači u Dalma- 
ciji, i jednako u Hrvatskoj ostaloj, koja već nije spomenuta 
u navedenim državama! 

Oni su napadali poštanska kola i pljačkali ih, kad im 
se je pružila zgoda, da tako pribave potrebna sredstva i 
za uzdržavanje i za plaćanje svojih ortaka i pomagača. Po- 
jedince su napadali samo, kad .su sigurno znali, da imadu 
novaca. Dočekali bi ih na putu, uhvatili i poveli sa sobom, 
određivši im, koliko moraju platiti, da ih puste kući. Čim je 

odkupnina položena, ucienjeni je puštan. Inače su posebni- 
cima nalagali, da im u određeno vrieme donesu jesti, i 
redovno su točno odredili, što im treba i koliko im treba. 
Ljudima take poruke nisu nikad bile drage,.al se nije nikad 
desilo, da ne bi bile savjestno izvršene. Štoviše: stariji se 
ljudi još osjećaju, da su među narodom u veoma riedkim 
slučajevima uspomene na hajduke neugodne. Nisu oni sma- 
trani razbojnicima ni onda, kad su počinjali djela, koja po 
svim zakonskim propisima cielog prosviećenog svieta dobi- 
vaju ime običnog razbojstva, jer su vazda nastupali na način, 
koji je narod razumio i koji je u sebi imao oznake junačtva 
i odvažnosti. A to su svojstva, koja je narod vazda visoko 
cienio. 


Ubrzo se je u selu potanko pripoviedalo, što se je desilo 
u Svetom Roku. Znali su i mali i veliki, što je načinio Goran 
i njegov sin Ivan, kao i to, da su već na ovom svietu pri- 
lično odplatili svoj dug, odnosno, da su dobili zasluženu 
plaću. U Nekića Docima i gotovo u cielim Ravnim Kotarima 
bila su kao i u Lovincu poznata imena babe Ikoše, Vra- 
njice Josipa Lukičina, Ćorana Mrkobrada i Nikole Kresojića, 
te su o njima prepričavali pojedinosti, i koje su se zbile i 
kojih nije nikad ni bilo. Svatko je znao nešto novo, pripo- 
viedao i kitio, da zvuči što vjerojatnije, ljepše i zamršenije. 
Nikola se je dosta naslušao takih priča i često se jedva 
svladavao, da ne izpravi i ne počne tumačiti, kako je doista 
bilo. Uglavnom mu je to vazda uspievalo, te se nije nikad 
odao. 


Viesti su o događajima s onu stranu Velebita stizale u 
Kotare redovno za nekolko dana, pa je Nikola bio vazda pri- 
lično upućen u sve, što se je radilo kod kuće, a napose je 
znao, da mu je otcu veoma slabo. Nitko više aije vjerovao, 
da će se oporaviti. Nikolu je svaka taka viest težko pogodila, 
no nije bilo ni pomoći ni izlaza, pa je bila upravo sreća, da 
je redovno obavještavan, jer se je tako malo-pomalo naučio 

na te nesreće i svakog časa očekivao i najgoru viest. Bio 
je na nju spreman, iako ju je sa strepnjom čekao. 

Međutim se je sastao s nekim prijateljem hajduka Ni- 
kole Modrića. Nije mu htio reći, gdje Nikola zimuje, nego 
je samo naglasio, da je s njim razgovarao, da zna sve, što 
se je dogodilo u Svetom Roku i da se želi vidjeti s Nikolom 
još prije Jurjeve. 

— Kad god oće! — rekao je Nikola. — Ja sam za to tu, 
da se š njim sastanem i da podivanimo, 

— Modrić je veseo, što si i ti došao k njima. 

Nikola ne odgovori ništa. Bilo mu je drago, što onaj 
tako misli, al bi volio, da ga sudba nije nagnala na te 
putove. 

— Sad, veli Modrić — pripoviedao je prijatelj — u 
ajduke i iđu samo pošteni ljudi. Lopova uni ni ne primaju 
u svoje kolo. 

Nikola je slušao i šutio. Znao je, da je i Marko Kliska 
otišao, jer nije htio mirno podnositi nepravde i poniženja, 
al je znao, da Pepica Mrkobrad ni nije otišao, što ne bi bio 
mogao u miru živjeti, da nije bilo pomalo i lopovluka s nje- 
gove strane. Uostalom, nije bilo vrieme, da o tom pitanju 
razpravlja, i to još s čovjekom, kojeg ni ne pozna i koji mu 
ne će biti ni ubuduće drug u životnim nesrećama i bor- 
bama. Stog je sve povlađivao, što je god čuo. 

Dogovorili su se, kad će se Nikola sastati s Modrićem. 
Treba biti na oprezu i paziti, al ne prieti velika opasnost, 
jer on ima mnogo dobrih prijatelja, koji ga štite i čuvaju. 

Nikola je trebao doći u Obrovac, a pratit će ga i Šime, 
da za svaki slučaj ne bude sam. Manje je napadno, kad 
ide s nekim domaćim. Tako su i učinili. U određeni su dan 
poranili i udarili prečcima u kotlinu mirne Zrmanje, koja 
tu ima boju više mora neg rieke, pa neupućeni i misle, da 
je to već jedan rukav mora, a ne ušće Zrmanje. On je već 
mnogo puta bio u Obrovcu, no sad dolazi prvi put s ove 


strane pješice. I prije je gdjekad dolazio pješice od stana iz . 


Dubokih Jasala, no onda nije prolazio ovim putovima i kra- 
jem Velebitovih obronaka, nego s druge strane, s koje se 
dolazi iz Gračaca u Obrovac. 

Za ovaj je put bio i Nikola opremljen, manje-više, kao 
domaći seljak, da bude manje napadan onima, koji bi se 
mogli zanimati za došljake, iako to ni nisu očekivali. Nije 
bilo nikakova razloga, da bi se strogo pazilo, tko dolazi, tko 
li odlazi iz mjesta, no za svaki slučaj su bili i na to spremni. 
Nikola je dugačke puške ostavio kod kuće, a male je met- 
nuo za pas tako, da nisu bile nimalo upadne. Šime ga je 
nagovarao, da i njih ostavi kod kuće, no on nije htio o tom 
ni čuti. 

— Goloruk ni u crikvu! — odgovorio je odlučno, posve 
sviestan svoga položaja i opasnosti, koje mu priete. 

Na mostu ih je dočekao prijatelj, izdaljeg pozdravio i 
udaljio se. Tako je bilo ugovoreno, jer je bilo potrebno, da 


«i jedni i drugi budu sigurni, da se sve odvija prema utana- 


čenju. U mjestu su sjeli u neku gostionu i jeli, a zatim se 
opet zaputili dalje. U prvi ih sumrak dočeka prijatelj na 
cesti, ustavi ih i onda povede stranputicom prema jugu, 
posve bezputnim kamenitim predjelom. Poslije dobrog sata 
hoda, u mrkloj noći, dobasrljaše k nekoj gromadi, za koju 
im prijatelj i vodič reče, da je to kuća. Kucene nekoliko puta 
na prozorčić, i netko _ mu se javi. On odgovori, a onda se 
otvore vrata, i oni uniđu. Bio je mrak baš kao i vani. 

— E VP vira, Kresina?! — upita netko iz mraka. 

'— Est vira! — odgovori Nikola veoma odlučno i krepko. 
— Nego, nisam ja Kresina! Ja sam njegov unuk, a sve nas 
zovu 'po njemu Kresojićim. 

— Znam ja, da j" tako, al mi | među sobom tebe zovemo 
Kresinom, a znamo, da ne 'š osramotiti tog imena. U sto 
dobri časa! — govorio je glas iz mraka, i Nikola je samo 
po zvuku mogao zaključivati o čovjeku, koji je govorio. On 
je već često puta čuo pripoviedati o Modriću, i ljudi su ga 
opisivali kao čovjeka osrednje visine, čvrsta, u licu pristala, 
a veoma srčana i odvažna. 

— Ine ću, kad sam udarije ovim putom! — odgovori 
Nikola. 

— Zapalide lućernu! — reče onaj glas iz mraka, a malo 
iza toga zažmiri iz mraka slabašanr' plamečak stienja iz po- 
sudice, napunjene uljem. 

Nikola nazre pred sobom lik, kakav je i očekivao: to 
je doista bio Modrić, kakova je on nosio u svojim mislima. 
Morao bi biti veoma dubok mudrac, kad bi mogao posve 


sviestno i jasno najprije osjetiti, a onda i reći svoje osje- 


ćaje, koji sšu ga obuzeli toga časa: 

On, Nikola Vrkljan, Kresojić, izravni, pravi unuk Jadre 
Vrkljana, zvanog Kresina, sinovac, ne znam, u kom koljenu 
znamenitog pukovnika i baruna Jose Vrkljana, koji je bio 
guverner države Parme i njezine vladarice, krasne i veoma 
čestite žene Marije Lujze, on, koljenović, bez ljage i mane, 
dolazi veoma skrušeno, čedno i skoro pobožno u neku raz- 
bojničku pećinu, po mrklom mraku, da ne vidiš ni prsta 

dolazi nekom posve nepoznatom seljačkom — 
al Nikola nije bio o tom posve uvjeren 
svoju hajdučku družbu! 


Kako se šalite s nama! 


pred okom, 
vele: poštenjačini, 
— da ga zamoli, da ga primi u 

. Nebesa, nebesa, nebesa! 
Kako smo mi jadni i kukavni, kad mislimo, da smo sve- 
mogućeg Tvorca neba i zemlje uhvatiti za skut i da ga 
možemo svojim molitvama i svojim suzama i svojim ogav- 
nim, odvratnim i prljavim kukavičlukom vitlati ko nedoraslo 
điete... Svemogući, ne zamjeri, ne zarezuj... Ja znam, da 
ne ćeš zabilježiti, jer si Sve Nad Svim, al je tako straho- 
vito težko biti čovjek, jadan, kukavan, neznatan, čovjek, 
koji ujedno vjeruje, da je Tvoja slika i prilika... 


Nikola je osjetio toliku slabost, toliki sram pred samim 
sobom i neopisivo poniženje, koje je sam sebi navalio, da 
bi bio mogao početi posve glasno urlikati i zapomagati, da 
ga čuju ne preko Velebita nego izravno u nebo! Ali... 
pade mu na mozak udarac, koji je govorio: sve je od Sve- 
mogućeg! Kako se smiješ tužiti, kako smiješ tu mrnjau- 
kati kao mače,. kad izpadne iz gniezda, pa ga mačka popane 
i diže opet na staro mjesto?! Znaš li ti, gdje je tvoje to 
staro mjesto? Gdje je uobće tvoje mjesto? Zašto si na 
svietu? Što je tvoja zadaća? — U školi je učio na to pitanje 
ovakav odgovor: »Na svitu *smo za to, da Boga poznamo, 
služimo, ljubimo i tako u nebo dođemo«. 
odgovor na to pitanje... E, da: Bog, svemogući, sveznajući, 
posvudašnji poslao je komadiće Sebe samoga, da Ga 
spoznaju, služe, ljube i tako da se spase... O kako je to 
težka i duboka mudrost! 

I sad on, unuk Kresine Vrkljana, moli nekog Nikolu 
Modrića, da mu pomogne, da bude primljen — u hajduke! 
Je li on za to na svietu?! 


Otvori se, zemljo, i gutaj ga, da njegovo tielo ne vidi 
i ne osjeti tolikog poniženja i poruge; survajte se nebesa 
i poklopite ga, satarite ga u nevidljive djeliće, da ne ostane 
ni spomena od tolikog jada i očaja, od tolike sramote i 
rugla. : 

To su bile njegove prve misli i osjećaji, koje je osjetio, 
stojeći tu pred čovjekom, kojeg je veoma iskreno želio 
upoznati i — zamoliti ga, da mu pomogne, da pređe iz 
mirnog u nemirni život! 

To je krasan 


Je li Nikola Vrkljan Kresojić za to na svietu, da mora 
bježati pred onima, koji su tu postavljeni, da štite čestite i . 


, poštene, te da u tom bježanju, u tom spasavanju obraza, 


poštenja, doista okalja i obraz i poštenje i da obtereti 
dušu?! Kakav je to red i poredak, kakva je to uredba i 
odredba o poredku na ovom nerazumljivom svietu?! 

Je li to Volja Božja?! 

Svakako — ništa se ne događa proti Volji Svemogućeg, 
a sve drugo može biti i predmetom razmišljanja. 

On je sad tu: na pragu novog života, koji nikako nije 
u skladu ni s njegovim osjećajima ni s predajom ognjišta 
ni s njegovim nazorima o svietu i poredku na njemu. 
Polazi u znak odpora, pobune i prkosa nasilnicima, iako 
zna, da ne čini dobro! Danas više nema povratka, pa ni 
izbora, jer ga je postupak nasilnika i budala bacio u vrtlog, 
u kom je počinio neoprostiva djela, zbog kojih bi morao 
posve opravdano krvavo odgovarati i platiti najtežu od- 
kupninu, koja ni u kom slučaju ne bi mogla doteći, da se 
na ovom svietu izvuče ciele kože. U takvu stupicu ne će, pa 
stoga — plovi dalje u propast i provaliju, iz koje nema 
povratka, al barem ne će izravno krvnicima u ruke! 

Pred njim je stajao kao dječarac, kad dođe na izpit. 
Gledao ga je izpod oka i odmah pomislio, da ga je posve 
točno zamišljao baš ovakog, kakav i jest. Nikola Modrić ni 
ne bi mogao biti nego baš ovakav, kakav sad tu stoji pred 
Nikolom Kresojića. Kad je lućerna sramežljivo zaškiljila, 
njih su se dvojica pogledala ravno u oči i tako stajali jedan 
spram drugog dobar časak vremena. Zatim je Modrić pružio 
ruku, govoreći: 

— Dobro mi doša! Već sam te vidije nike nedilje kod 
crikve u Lovinjcu, mam potlje soldačije. 

— Bije sam tad u Lovinjeu kod mise — odgovori 
Nikola, a pred očima mu sievnu Vranjičin lik. Osjetio je 
njezinu toplu blizinu i dah uzburkane mladosti, kad joj je 
na razstanku pritisnuo na usne užaren cjelov. Prođoše ga 
oštri trnci i upravo osjeti tjelesnu bol i žalost, zašto se sad 
tog sjeti. Nije bio on kriv, a Modrić nije mogao ni slutiti, 
što će učiniti svojim podsjećanjem na taj prvi susret. Ciele 
se večeri nije više mogao riešiti njezine blizihe. Voli on nju 
i drago mu je, da je osjeća uza se, al nit je sad za to vrieme, 
nit je baš želio, da se previše i na taj način njome zanosi. 

Koliko mu je ona bivala sve bliža, draža i toplija, toliko je 
osjetio Anicu dalje i nekako hladnijom i tuđom. Tako: bila 


je kao netko, tko je posve slučajno upao u tuđu kuću, pa , 


se sve ogledava i smišlja, kako bi na najzgodniji način opet 
izletio van. Bi 
— Bili smo skupa na užni u šajeru! — reče Modrić, 
smiešeći se veoma ljubazno i prijateljski. U licu je imao 
nešto vrlo toplo i prijazno, što je ulievalo povjerenje i 
odanost. — Ja sam sidije s čovikom kod stola kraj tebe i 
čuje sam, što si divanije s unom lipom ženicom. Reka mi je 
čovik, da ti je uno svast Vranjica, koja j' udata za Martina 
Blaževića. 4 
Nikola je razrogačio oči i u čudu ga gledao, te nije 
mogao ništa progovoriti. : a. 
— Čudiš se, kako sam ja to sve tako dobro upamtije?! 
Nije čudo! Tvoj je pokojni did Kresina glave valja mom 
pokojnom oteu, a ja sam to zna, pa kad mi je unaj moj 
čovik reka, da si mu unuk, pamtije sam sve, što mi je o tebi 
kaživa! Eto, stog sam sve upamtije, a mi nepismeni pam- 
timo sve, što čujemo. Ti si pismen? : 
— I esam i nisam! — odgovori Nikola. — Zaboravi se. 
— Naučit ćeš jope. Imat ćeš vrimena — odgovori Modrić, 
smiešeći ge kao djevojka. Njegov je način saobraćaja bio 
neobičan, neodoljiv i privlačiv, te je Nikolu posve občarao. 


— Nego, moremo nas dva nasamu malko — reče i povede 
Nikolu na vrata u drugu pregradu. Bio je dubok mrak. i 
Daj nam drugu lućernu — reče Modrić, ulazeći, pa neki 


momak za nekolko časaka donese, što mu je zapovjeđeno. 
Nikola je ušao za Modrićem bez ikakove pomisli, da *bi 
trebao biti oprezan. Stupao je kao s bratom. Toliko je po- 
vjerenje imao u tog čovjeka, kojeg prvi put vidi. 

—Iti se ne sićaš, da smo se vidili? — upita ga Modrić. 

— Da ti pošteno velim: ne! — odgovori Nikola posve 
iskreno, a u glavi mu sune misao, da doista onda nije vidio 
nikog osim Vranjice. Ona je bila zaokupila svu njegovu 
pažnju baš kao i šve njegove misli, želje i težnje. Svakako 
mu je bilo stalo, da vidi, tko je još u birtiji, da se prema 
tome zna ravnati, no čim je vidio, da nema mnogo poznatih 
osoba, nije ga dalje ništa zanimalo. Pred sobom je i kraj 
sebe vidio samo Vranjicu i nikog više. Stog nije nikako 
čudo, da nije opazio dvojicu ljudi, koji su se zacielo vladali 

veoma nenapadno, povučeno i tiho, jer je to u naravi same 
stvari, da se hajduk i njegov prijatelj ne će vladati iza- 
zovno i napadno. Dosta je drzkosti, što su se uobće usudili 
doći po danu u sjedište kumpanije i još ući i u gostionu! 
Računali su s činjenicom, da je Modrić istom kratko vrieme 
u hajducima, pa mu se jedva i ime pročulo, dok ga velika 
većina onih, koji se zanimaju i tim Ditanjima, nije uobće 
poznavala. 

— Dodirivali smo se plećim — nastavio je Modrić — 
kolko smo nablizu sidili! Ja sam te dobro pogleda i za- 
pamtije za cili život. I sad, da ti rečem ka bratu — govorio 
je, kad su već bili posve sami u maloj, nizkoj sobici — baš 
mi je drago, da imamo i takog druga. Naš će arambaša biti 
u devetom nebu, kad čuje, ko nam se je pridružije. 

Nikola je šutio kao zaliven, jer su u njemu osjećaji 
bujali i previrali, da im nije nikako mogao gospodariti. 
Koliko ga je veselilo, što ga ovaj čovjek prima tako bratski 
veselo i iskreno, toliko je osjećao nesreću i tugu i sramotu, 
što je uobće morao udariti ovim putom, te se u njemu sve 
kovitlalo i mutilo kao u začaranom i ukletom kotlu. 

— Znam ja — nastavljao je Modrić — da s tozatei 
za tvoju kuću 1 ognjište nesrića. I kod mene j' tako. Tako 
s svima nami, koji udarimo ovim putom radi obraza i 
poštenja, al iz ove kože nikud i s ovog puta nikud, osim 
ako ćeš u otvorenu bunu prid glidom, pa da te mušketaju 
ka bisno pašče. Drugog izlaza nema. Ne tribaš mi ništa 
divaniti. Sve ja znam, kako j', a ja sam još iz manje kuće 
neg ti, pa mi nije lako! Al — sve j' iz Božji ruku, pa što 
moremo, neg primiti, kako dođe?! 

Nikola je uporno šutio. Gledao je preda se i — kao za 
okladu! — neprestano mu se je vrzla po glavi Vranjica. U 
ovom težkom, odsudnom, strašnom. času njegova života, on 
ne misli ni na što drugo nego na nju. Zapravo: on želi, da 
misli i na druge svoje neprilike i nesreće, al ga ipak najviše 
zaokuplja misao o njoj, a k njoj se pridružuje misao o 
Anici. Ona mu je sve dalja i dalja, a da za taj osjećaj ne 
nalazi drugog tumačenja nego posve prirodnu posljedicu 
sve dubljeg i žešćeg osjećaja prema Vranjici, koji posve 
naravno iztiskuje svaki drugi, protivni osjećaj. 

— Tije sam samo, da se upoznamo i da ti rečem, da 
dobro promisliš prije, nego stupiš u naše kolo — govorio je 

Modrić prigušenim, al veoma izražajnim i značajnim nagla- 
šavanjem svake rieči. — To nije više na volju, man: kad 
si ednom s nami, unda si vezan na život i smrt. Ako te ne 
ubije careva kolona, kad nas stisne, a ti se pokolebaš i 
kloneš, ubit ćemo te mi. Tu nema ni molitve ni praštanja. 
Nami je arambaša ka Svemogući na zemlji. Što un reče, nas 
svaki mora izvršiti, pa ga stajalo glave. 1, da znaš: mii 
rišćani smo tu ka edna duša. Tu ti nema nikakve razlike, 
jer su i uni ljudi ka i mi, divane ka i mi, jer su Rvati ka 
i mi, a što se krste s tri prsta, a ne sa cilom rukom ka mi 
— a ko veli, da Svemogući na to jako pazi i da Mu je naše 
milije od unog njijova? Eto: ja ne bi, brate, minja i priša 
na njijov zakon, al: kad se skrušim i promislim... Virujem 
ja i ne ću se ja svaditi s našim Svemogućim; dosta sam se 
svadije s carem, i prikoviš mi je i tog, al, tako: ko veli, da 
j' to... Tako... Eto, pobratime i moj virni druže, kod nas 
ti nema razlike! Da znaš. Svi. smo prid Bogom i prid cesa- 
rovom puškom jednaki: i Svemogući i puška udara ravno i 
ne pozna milosrđa! Pravda! T mi smo za pravdu, a nismo 
krivi, što i' naša pravda drugačija neg je danas nose šere- 
žani na svojim bajunetami. I ja bi volije, da sidim kraj svog 
ognjišta, u svojoj kući, kraj svog ćaće i matere, i da i ja 
imam svoju dicu, al kad mi je Svemogući, slava Mu i vala, 
ostavije drugačije, ne mogu se ja š Njim tući i svađati. Un, 
slava Mu i vala, zna najbolje, što j' nami kome najpotribnije 
za spasenje naše duše, pa nam siguro ka dobar Otac sve i 
daje. Tako ja mislim. 

Modrić je govorio veoma jednostavno, lagano, bez ote- 
zanja i dugog razmišljanja. Rieči su mu i rečenice tekle 
veoma lako jedna iz druge, pa je bilo ugodno slušati ga. 
Nikola je pozorno pratio njegove misli, no svaki čas se je 
uhvatio, kako. je preskočio preko njegovih misli i ustavio se 
u Vraniku kod svasti Vranjice. Tu je bilo njegovo najmilije 
i najnaravnije boravište. Skoro je već pomislio, kako bi se 
morao Modriću izpričati zbog te nepažnje, no još se na 
vrieme sjeti, da se to sve odigrava samo u njegovoj nutrinji 
i da Modrić ni ne sluti, što se u njemu događa. Bila bi 
neoprostiva bedastoća, da mu počne govoriti o pojavama, 
koje on ni ne sluti. 

— Kad se sad na proliće, ako Bog da, sastanemo, pa 
kad nas sve vidiš i kad te naš arambaša primi u naše kolo, 

unda ćeš viditi, kakvi su to sve desni ljudi! — nastavljao 
je Modrić veoma uvjerljivo i pažljivo. — I un je rišćanske 
vire, al je naš ka i nas koji. Samo mu je post drugačiji i 
Božić i Uzkrs su mu malko podalje od naši. Drugačije — 
eto: ima li među nami dvami kakva razlika?! Nema. Sve- 
mogući je nije da, pa je ne moremo ni mi naći. Tako je 
nema ni među nami i njima. 

Nikola je osjećao, da Modrić govori sve posve pošteno, 
otvoreno, bez uvijanja i lisičenja, pa ga je na prvi mah 
zavolio. Sve mu je vjerovao bez ikakova dokazivanja i 
zasvjedočavanja. Što god mu je rekao, Nikoli je bilo posve 
naravno, jer je Modrić doista tako govorio: jednostavno, bez 
pretjerivanja i uveličavanja. Nije ni jednom jedinom rječi 
hvalio njihov način života, nego je iza svake rieči izbijalo 
uvjerenje, da je to nesreća, ali — koju sad treba nositi 
mužki, ponosno i dostojanstveno, a to je baš ono mišljenje 
i uvjerenje, koje je prožimalo svaku Nikolinu misao i žilicu: 
nesreća, koju treba mužki nositi! Tako je držanje načinilo 
na Nikolu neobično dubok i povoljan dojam. Sjetio se je, 
kako su mu neki. pripoviedali, da se je Pepica Mrkobrad 
ponosio svojim  hajdučkim životom, pa kako su tako 
shvaćanje odsuđivali svi pametni ljudi, jer je ono dokaz, 
da je za njeg hajdučija veselje i zabava, a ne spas iz još 
veće nesreće, koja je veća samo po tom, što je nečastna i 
nedostojna čovjeka. Inače — podpuna nesreća i propast bez 
izlaza i spasa! Tako je i Modrić ocjenjivao, no kako nije 
ništa hvalio i uljepšavao, tako nije ništa ni kudio ni ocr- 
njivao. Prelazio je mukom preko onog, o čemu nije mogao 
govoriti s pohvalom i zanosom, nastojeći, da Nikoli dade 
približan uvid u način rada i života. 

— Mi ne radimo ništa drugo, man gledamo, da nas ne 
uhvate il ne ubiju šerežani il vojnička kolona — tumačio je 
on. — Ne radimo zla nikom, osim kad triba kome vratiti 
milo za drago. E, tu ne škrtarimo! Al da tako ne radimo, ko 
bi se obranije?! Ne robimo, ne palimo, ne ubijamo — brez 
potribe. Znaš, što sam čuje u Bosni od ednog našeg vraira, 
vranjevca. To j' bilo tamo nigdi kod Kiseljaka, nedaleko 
Sarajeva. Sastali se mi, pa kad ja vidije, ko je uni kako 
misli, ja se njemu kaza, a un unda meni veli; »Znaš li ti 
unu pismu o ajducim?« Kad. sam mu reka, da ne znam, koju 
misli, un meni nju ovako kaživa: 

»Kadno Bogo u zemljicu pljunu, 

Zgrabi blato, pa u njega dunu 

I od toga satvori čovjeka, 

Pa On njega ovako dočeka: 

»Čuješ, čojče, čuješ diete moje, 

Sve, što vidiš, sve je sada tvoje: 

Robi, pali, otimlji i kolji, 

Radi, sinko, slobodno po volji!« : 
Tako meni to izpiva unaj vratar i veli: »Sinko, moli se 
Bogu, ne čini drugom, što ne bi želije, da drugi čini tebi, pa 
se ne boj za svoju dušu.« Uprav un tako meni, a ja ga 
poljubim u ruku, ka već davno nisam nikog poljubije. Pravi 
čovik i sve je razumije, kun da j' vaik s nami u planini! 

Nikola je pažljivo slušao njegove rieči i neprestano 
ocjenjivao sa svog stanovišta i ujedno pomišljao kod svake 
teže stvari i pitanja: »Što bi na to rekla Vranjica?« Zanim- 
ljivo je bilo, i sam je opazio, da nije nikad pomislio, ni što 
bi na to rekao njegov plovan Barac il njegova majka Stana 
il ćakan Joso, a pogotovo mu nije bilo ni na kraj pameti, 
da se pita, što bi rekla njegova zakonita žena Anica. Na .nju 
uobće nije ni pomišljao osim baš ovom zgodom, kad je 
opazio, kako se pita samo i jedino, što bi rekla — njegova 
Vranjica, njegova nesuđena Vranjica! 

Mek Nije ovaj život za vratre, reka sam tom. popiću — 
pripoviedao je Modrić dalje veoma sočno i srdačno — al mi 
vindar pazimo na dušu. Est uno, duša valja, triba mriti, pa 
priznati: mi dikog gazdu ujtimo i velimo mu: »Nude, junače 
Pljuckaj stotinjarke!« Est to. Tako činimo, al-činimo samo 
unom, za kog znamo, da ima dosta novaca i da ga nć će 
zaboliti, što nami dade uprav unolko, kolko j' nami najpo- 
tribnije za jadni, goli život. Nije to gri, jer njemu nismo 
načinili nikakvu nesriću, a sebi smo pomogli, kako smo po 
Božijoj zapovidi i dužni, da se brinemo za sebe i svoj život 
E 1' ovako?! 

— Uprav tako! — potvrdi Nikola, jer je osjetio, da 
mora odgovoriti na to prvo pitanje, koje je njegov novi 
znanac na njega izravno postavio. Ne bi smio bio reći, da 
je u svojoj duši bio uvjeren, da je doista tako dobro i 
opravdano,, jer nije još ni dospio, da o tom razmišlja i da 
Pitanje temeljito promisli i proživi u svojoj duši, pa da 
onda na njega odgovori. onako, kako baš odgovara njegovu 

shvaćanju. Potvrdio je nasumce, vjerujući, da taj čovjek 
doista dobro i pošteno misli, jer je sve na njemu tako 
uvjerljivo i privlačivo, da nema nikakova razloga da sumnja 
il da se česa boji. 

— Potlje meni unaj vratar veli — nastavljao je Modrić: 
_ »To se tako samo piva, al nemojte ni robiti ni paliti ni 
otimati ni klati, osim samo u nuždnoj obrani svog života. To 
nije grijota, jer je i Svemogući odredije, da se svak mora 
čuvati, pa i braniti. I to, što se veli u pismi, da radiš slo- 
bodno po volji, postavljena ti je najveća i najviša i najtvrđa 
međa, jer pošten i razborit čovik nikad ne more titi, što nije 
pošteno i opravdano.« Tako nikako j' meni to tumačije unaj 
vratar, a ja to sad tebi divanim, da ti znaš, u kakvo družtvo 
dolaziš, jer naš arambaša Lazo sve tako od nas traži, i težko 
unom, koji se ogriši o njegovu zapovid. Tome ne triba ni 
Boga moliti: kazna ga čeka, pa da j drugačije najbolji! 
Tako ti pripovidam, da znaš, al ja sam u te sigur, kad 
znam, čiji si i koga si soja. Esi oženjen? 


— Esam — odgovori Nikola. — Reka si i sam, da si 
me vidije sa svasti u Lovinjeu. Uno u šajeru, u birtiji. 

— E, da! — potvrdi Modrić i udari se dlanom po 
čelu. — Sad sam to smetnije s uma. Imaš li dice? 


— Edna curica proodala, a drugo j' na putu. 

— E, anu! Što moremo, kad nam je Svemogući osta- 
vije ove pute i ovake borbe?! A unaj te gad obtužuje kod 
kumpanije, Ćoran Mrkobrad?! 

— Un, un i njegov sin Ivan. 


Ćoran je Pepičin brat, pa takav gad! — reče, 
Modrić, kao da je htio reći, da je Pepica dobar, pa časak 
zašuti, a onda nastavi: — Pepica nije neviran i ne bi na 


tuđem grobu gradije svoje kuće. Nije un vaik unaki, da bi 
unaj moj vratar bije š njim zadovoljan — govorio je Modrić 
i počeo se smijuljiti — al nije ni krvoločan nit je loš drug. 
Ne bi nikad izda, kad zada viru, a nije nikad služije ka žbir 
ni boljim neg je vaš Keht. Nego, da nije taki, ne bi ni bije 
dospije među nas, man bi bije kod kuće i podkrada i 
izdava, ka mu radi i brat Ćoran. I, ja znam — reče Modrić, 
pa zastade, omjeri Nikolu, te onda nastavi polako i 
oprezno: — nesrića j', al nisi moga drugačije. I pošteno gi 
načinije, što nisi ni taka ni u ženskilje ni. u starog gada! 
Ne će un izmaknuti svojoj suđenoj ni brez tebe, pa unda 

ne bi bilo pravo, da si ga svalije, kako se more svaliti čovika 
i junaka, Nek crkne di u štokauzu il neka ga ko upleja ka 
pašče u tuđem toru. 

Nikola je oborio glavu i Šutke slušao tu hajdučku 
ocjenu svog postupka. Osjećao je potrebu, da nešto razjasni, 
no nije mogao naći pravih rieči, dok ne provališe same od 
sebe: ; 

— Ne bi ja to bije, očiju mi, rad mene. Ne bi, da mi ne 
ubiše sestru, koja se j' ponila ka edna po edna. Ovako sam 
mora, pa da znam, da mi Svemogući ne će nikad oprostiti... 
Aine će, al što ću Mu sad ja?! Iz ove kože nikud i nikamo. 
Vindar nisam moga sad ostati, da mi se dica smiju, a da 
me babe šibaju i da pljuju po meni... 

— Velik je naš Svemogući — govorio je Modrić nekako 
svečano, povišenim glasom, kao da propovieda — i mi ne 
možemo toliko grišiti, koliko Un more praštati. Nego, da ti 
pošteno velim, ja i ovako mislim: ne tribam ja oproštenja, 
ako pošteno odradim! Ne triba meni oprostiti dug, ko mi je 
pozajmije novaca, kad mu i' ja pošteno vratim. Ne triba 
oproštenja, al mora se odraditi i odplatiti. A, da ti i ovo 
pošteno kažem: ako iko pošteno i krvavo odrađuje sve, što 
kome učini, mi u planini, lje, odrađujemo i plaćamo i svojom 
krvi i svojom dušom i svim svojim, što drugi ljudi imadu, a 
mi ne moremo il ne smimo imati. Samo — reći ću tri ovo: 
esmo mi ajduci, al ne smiš nikad zaboraviti, da i ajduk mora 
umirati, i un prije neg drugi! Ako tako misliš, unda ćeš 
lako urediti račune sa našim Svemogućim! 

— Ija se uzdam! — reče Nikola posve zadovoljno i 
nekako veselo. Osjetio je, da su ga prijateljeve rieči ohra- 
brile i pridigle, dajući mu snage, da vjeruje, i da se nada 
poboljšanju svog duševnog stanja i razpoloženja. Pomisli, 
da bi zacielo i Vranjica bila zadovoljna Modrićevim  izla- 
ganjem, da ga je mogla čuti. I Vranjica! - 

Neko su vrieme obojica šutjeli, a onda se opet prvi javi 
Modrić. Govorio je posve tiho, nagnuvši se k Nikoli: 

— Kad nestane sniga i kad otiđu vode, mi ćemo se svi 
sastati. Ja ću najprije sam, da javim arambaši za tebe i da 
mu sve izpripovidim. Nego: un će sigurno znati i brez toga, 
al je red, da mu ja sve javim, kad sam se s tobom. najprvi 
sasta, Ja znam, da će mu biti drago, što će imati i ednog 
Kresojića u svojoj družbi. Nije to šala, a nije mala stvar 

ni za nas u planini, a bora mi, ni za graničarsku upravu! 
Nije im dosta, što su odagnali Marka Klisku, nego sad i 


. Nikolu Kresojića, a sve svojim lopovlukom i ludom upra- 


vom! Nego, nemoj se ti ništa ni pripadati ni bojati. Nije ovo 
lak život i nije ga Svemogući ostavije za svoje izabrane 
— govorio je Modrić i nasilu se smiešio, očito u želji, da 
oslabi težinu svojih misli — al jope nije ni tako, da se ne 
bi moglo i pošteno i, jope, nikako prilično. Eto: kun da si 
vaik soldat u ratu. Uprav tako. Nije lako i nije dobro, al 
da j* tako, unda bi same babe i balava dica odlazili u rat! 
E 1 ovako?! 

— A da, man tako! — potvrdi Nikola posve mirno, bez 
zanosa i-ođuševljenja, ali i bez krzmanja i otezanja. U svojoj 
je duši osjetio istom sada prelom sa dosadanjim načinom 
života, kao da mu sastanak s Modrićem otvara vrata u novi 
život i ona stara zatvara za vazda i bez ikakove mogućnosti 
za povratak. Bio je on i dosad sviestan svojih koraka, al 
ih nije bio ovako -osjetio u njihovoj biti, u srži sadržaja i 
značenja za cieli njegov život. Dosad je nekako prelako, 
prejednostavno uzimao sve, što je radio i što se je oko njega 
razvijalo i ujedno ga omotavalo svojim kracima kao golema 
hobotnica. Stezanje je njezinih krakova istom sad počeo 
osjećati sve jače i jače, sve jasnije i određenije. Bljesne mu 
pred očima spoznaja: nema više povratka! Nema ga, to je 
istina, al ga nije bilo ni jučer, nije ga bilo od onog časa, u 
kom je podmetnuo vatru pod Ćoranov krov, a nabijenu 
pušku prislonio i odapeo na glavi Ćoranova Ivana! Od onog 
časa više nije bilo povratka. Sad se nije dogodilo ništa 
novo. Samo je načinio jedan jedini daljnji korak na svom 
neizbježivom putu. Samo jedan korak, koji je bio posve 
naravan i potreban. On ne može sam živjeti u biegu, a nije 
ni pomišljao na takav način života. Hajdukovanje mu nije 
nikad bilo ni želja ni san ni očekivana mogućnost, al je 
vazda na to pomišljao, kad bi mu se prelila žuč zbog 
đogađaja u javnom graničarskom životu, koje nije mogao 
ni spriečiti ni izpraviti. Tad je vazda u pozadini njegove 
sviesti sievnula mogućnost, da u borbi za pravdu i ljudsko 
dostojanstvo — i tamo dospije! 

Tako je to vazda bilo: neodređeno, u magli, u srčbi i 
biesu. Danas je posve drugačije: nije to više magla, nego 
kruta, težka zbilja, koja je pala na njegova leđa i na njegovu 
dušu kao ubitačna mora. 

i — naštavljao je 
Modrić veoma ljudski, toplo i prijateljski — al je ovo samo 
za najbolje i za najjače ljude! A vi Kresojići este taki soj 
ljudi! I, da ti pravo kažem... — malko zastade kao da predo- 
mišlja, bi li nastavio il ne bi, no onda ipak reče: — Ni mi 
Modrići nismo ko god! I ja sam naučen na bolje. I o mom su 
ćakanu pripovidali ka o kakvom generalu, pa mu sina evo u 
ajducima! Al... ne rad krađe i lopovluka, man rad obraza i 
ljudskog ponosa! Tako j' i kod tebe, pa nek ti ne bude težko, 
ni kad je najteže, a težko nam ja vaik! 

— Da ti pravo kažem — počeo je Nikola nesigurno, zate- 
žući i nekako posve djetinjasto, kako već davno nije ni s kim 
razgovarao, al, eto, sad je tako osjećao i mucao: — ni ne 
mogu ti reći, što bi tije... Esam li ja tije ovo, što me stiže? 
Ie 1 mi Svemogući ovo ostavije? Nego: a što ću mu ja i 
što bi' ti o tom?! Sad sam tu i, molim te, reci tamo, da me 
primite među se, a ja ne ću biti gori od drugi. Ja znam, da 
vi radite ljudski i sve spram obraza i ljudskog ponosa, pa 
se ne bojim, da ne ću i ja tako moći, 

— Znam ja, da j' tako s tobom — odgovori mu Modrić. 
0—Iništa se ne boj. Ti ćeš viditi, kad budeš s nami dulje 
živije, da se ne traži ništa, što obraz ne more podniti! U isto 
vrime, da se mora sve činiti, što pošten čovik mora činiti, 
kad mu dođe do obraza — naš je zakon. I nemoj misliti, da 
nam nije često vrlo težko, jer moramo raditi — unako: mile, 
lale, di bi čovik najradije zamanije sikitom, kad već ne smi 
u blago pucati! 

— E, da! — potvrdi Nikola tek toliko, da ne šuti, dok 
mu doista nije bilo ni do prigovaranja ni do potvrđivanja, jer 
ga je kruta zbilja popala za grlo i nemilice ga gušila: unuk 
Kresine Vrkljana.... u hajducima.. I nije to nepošteno, 
nije to razbojstvo, nije to lopovluk, sd. se ipak zove tim težkim, 
strašnim imenom: hajdučija! Ne znači to ni kakav obični red 
ni postrojbu građana dobrog glasa i mirnog života, a kamoli 
bi značilo neko družtvo pobožnih i krotkih muževa, pa da bi 
u njeg mogao mirno stupiti i Kreginov unuk, koji ima među 
svojim predcima i jednog baruna, guvernera carske provin- 
cije i pouzdanika jedne kraljevske udovice.... A on sad 
stupa u takovo družtvo posve mirno, sviestno, proračunato i 
misli, da je to uobće najbolji put, koji mu ovog časa stoji 
na razpolaganju — — — 

— Kad bude sve gotovo, zovnite nas! — reče Modrić, 
otvorivši sobna vrata. 

— Već je davno sve gotovo! — sara mu netko iz 
kuhinje. 

— Ja sam ti reka koješta i ništa, al pAmičteu čoviku ni 
ne triba mnogo divaniti! — reče Modrić Nikoli. — Što god ti 
kad bude tribalo znati, moreš upitati arambašu Lazu ka sta- 
rijeg brata, i un će ti pošteno odgovoriti, a moreš upitati i nas 
kog bilo, pa ćemo ti i mi odgovoriti pošteno i brez ikakva 
prikrivanja istine. Kod nas smiš sve, al lagati ne smiš među 


nami nikad, pa da se radi o stotini tuđi il naši glava. Svaku 


i najmanju laž među nami kažnjavamo smrću, jer se nikad 
ne zna, što se more izleći iz najmanje laži. Eto: toliko sam 
ti tije reći nasamu, a štošta ćemo i prid ostalim, jer su to 
sve prijatelji. Poznam ja i tvog prijatelja Šimu, a i un pozna 
mene, pa moremo i prid njim. 

— Moremo prid njim ka sami prid sobom! — potvrdi 
Nikola. 

— A sad ćemo večerati — reče Modrić i pođe prema 
vratima, a Nikola za njim. Išao je kao janje za ovcom il kao 
dječačić za svojim učiteljem. Ne bi to bilo ni loše ni ne-, 
obično, da on to nije tako osjetio i počeo se ogledavati oko 
sebe, kao da želi vidjeti, da li još tko osim njega opaža to 
njegovo sadanje stanje nedoraslosti i podpunog podvrgnuća 
pod skrbničtvo. 

U kuhinji je bilo na niskom stolu mnogo razsječena 
pečena mesa, crvenoga luka, kruha i velika zdjela salate od 
krumpira. 

Modrić sjede prvi, ponudi Nikolu da sjede, prekrsti se 
i poče jesti. Kraj njih je sjeo i Nikolin pratilac, kog je Mo- 
drić zvao Markom. Desno od Modrića sjeo je Šime Nekić, koji 
je spočetka samo šutio. Svi su jeli veoma tečno i zalievali 
crvenim domaćim vinom, pa se je razgovor težko razplićao, 
jer ga neki nisu mogli, a neki nisu htjeli započinjati. Modrić 
je po starom hajdučkom izkustvu pustio, da ljudi mirno jedu, 
a poslije toga — radi, što te volje, ukoliko te ništa ne smete 
il te ne čeka zadaća, koja će odrediti točno i potanko, što 
moraš. Nikola se je posve povukao u se i zavio se kao jež, jer 
je samo želio, da što više doživi i čuje o svom budućem životu. 
Još je na tankoj niti, na najopasnijem rubu lebdio između 
starog i novog života. Pripoviedati nije imao što nit je želio, 

a pitati nije ni htio ni smio. Čekao je i živio u tom čekanju 
kao čovjek, pod kojim se provali most na sredini rieke, pa 
ostane na tvrdom s jednom nogom, dok mu druga lebdi u 
zraku nad otvorenom provalijom. Nije moguće odrediti, kuda 
će prevagnuti, no u Nikolinu je slučaju već sve jasno: on je 
prevagnuo u provaliju i sad pada, pada polako, prateći sviest- 
no svaki milimetar pomicanja u provaliju, kao što kod sliko- 
kaza gdjekad natenane puštaju vrpcu, pa možeš zbivanje raz- 
tegnuti u vječnost i sekunde mjeriti satima, a milimetre kilo- 
metrima. On nije mogao ni slutiti take slike, al je točno tako 
osjećao, jer je sve gledao otvorenim očima i osjećao zdravim 
seljačkim živcima, koji su bili napeti kao streljački lukovi. On 
osjeća u sebi bezgraničnu čestitost, osjeća odanost prema 
caru i carevini, ali ipak — ne može, da ne bude S njima u 


ratu, kad ipak vladaju lopovi i prevladava nepoštenje pod: 


okriljem onih, koje je car poslao, da u njegovo ime nose po 
carevini mač pravde i zastavu poštenja i sigurnosti. Sve je 
on to posve sviestno osjećao i nosio u svojoj duši, ali o tom 
ne bi znao progovoriti nego možda koju posve nesuvislu reče- 
nicu, koja bi sve prije izražavala nego njegovo razpoloženje. 
Stog mu je i bilo neopisivo težko, jer nije nalazio oduška, 
nije mogao ni na koji način malko odpustiti prenapete živce 
i olakšati im muku i terete. On je najmanje jeo, iako je 
pečenka bila, da bi je bolestan jeo. Nije osjećao potrebe, 
iako je cieli dan jeo malo i ništa. Njegove su misli trošile 
njegovu snagu, a osjećaji su izpunjavali svaki i najmanji 
slobodni prostor u njegovu tielu, pa nije više ništa mogao 
izvana primati u njega. Sve je bilo prepuno jada i čemera, 
muke i patnje. 

Modrić je kao domaćin nukao, da jedu i piju, i sam je 
veoma obilno jeo, dok je pio vrlo, vrlo oprezno i suzdržljivo. 
Nikola nije ni jeo ni pio nego malko, a Marko i Šime su nemi- 
lice mlatili i jelo i piće. Kad se je Šime dobro namirio, reče 
posve prijateljski, smijuljeći se Modriću: 

— Pobratime Nikola, ako ti nije mrzko, ne zamiri, što 
ću te pitati. Al ni ne bi baš marije, nego, tako mi naleti na 
jezik! 

— Nude, nude, pobratime! — ohrabri ga Modrić. — 
Pitaj, što ti je god drago, a ja ću odgovoriti, koliko znam. 

= I koliko budeš tije! — odgovori Šime i još se jače 
.zasmije. 

— Tako est! — potvrdi Modrić. — Nego: to se ne divani, 
al se vaik tako radi. Čovik odgovara, što oće i kolko oće. 

— Vele, da ti ode među nemirne radi žene?! — reče 
Šime i mramorkom zašuti, kao da nije želio bilo kakvim obraz- 
laganjem svog pitanja staviti Modrića u nepriliku il mu. 
udariti bilo kakav pravac il ograničenje u njegovu odgovoru. 


— Pa! — poče Modrić veoma neodlučno, pogleda ih 
svakog napose i sve zaokruži jednim skupnim pogledom, pa 
nastavi: — Da vam pravo kažem: mene je ka čovika sram, 


da vam divanim o babarijami. I nije lipo — — . 

= — Tako, reko: da čujemo — javio se je odmah Sime, da 
mu pomogne iz neprilike. — I nemoj nam ništa divaniti. Ja 
sam samo tako upita. ' u 

— Inije ništa, al je jope sramota — govorio je Modrić, 
kao da nije Šimu ni čuo. — Bliza mi je i moja j', al kad je 
vrag u čoviku, unda j' un i triput jači, neg kad je sam, a kad 
je u babi, unda j' un stovrag! I nema ni tamljana ni blago- 
slovljene vode, koje se un boji il koji njemu što mogu. Est, 
est, braćo moja: una mene odagna u nesriću — ARKA 

Svi su šutjeli, pa ni Šime nije htio, da kvari tu tišinu, 
jer je pomislio, da bi Modriću možda bilo i krivo, da ga iza- 
življe, da pripovieda više neg sam želi. 

— Nego — opet će Modrić sam, bez poticaja — da me 
ne bi krivo razumili: — nije to moja žena, moja zakonita 
žena! Bože, sačuvaj. Una, o kojoj vam pripovidam, da me j 
odagnala od kuće, ta j' vragu izpala iz torbe i — tako.... 
Ka, nevista mi je, i skupa smo kuću kućili, dok ja nisam vi- 
dije, da j' una razbojnik i palikuća, al una pali kuće vatrom iz 
erkovne kadionice i ubija unim topićem, kojim mi pucamo 
za Božić: sve una to s Božjim blagoslovom i s blagoslovljenim 
oružjem! I kad nju slušaš, nije ni sveti Vrane pravedan ka 
una, a Majka Božija, tako: mogla bi joj biti služkinjica. Taka 
j' ta moja nevista, a Bog velik, ka Un zna i more bit, pa 
joj pušta, da reste do neba, pa una prignala! Da vidite, braćo 
moja, njezina nesritnog čovika! A nije un loš, Est uno, duša 
valja, nije se un nikad prikinije ni radom ni pomaganjem siro- 
tinje i nemoćni, al jope — kakav je, da je, nije nikad bije 
loš, a vaik je bije dobar drug i dobar komšija, koji nije nikad 
tije tuđeg. Da vi sad njega vidite, braćo moja! Brat mi je, 
al — duša valja: ja bi volije, da mi je pokojna mati rodila 
glavu kupusa neg njega. Barem bi se, jadna, bila mogla na- 

isti, a ovako.... Eto: odagnali su me amo, samo da ne 
omastim ruke poganom njezinom krvi. Ja sve mislim, da una 
ni nije s Božije strane. Ne znam i ne razumim se, al niki 
vele, da dikad nečastivi posije svoje sime, pak dikoja sirota 
žena naleti i unda — donese na svit gada i vraga paklenog, 
a sve se pritvara, ka da j' anđeo Božji, jer bi ga drugačije 
pripoznali i zatirali u paka. I una j' tako došla na svit! 

— Vele, da se vrag, potari ga, sveti Križu, najvoli pri- 
tvoriti u žensko — govorio je Šime posve mirno i ozbiljno. 
— Tako, vele, more jadne ljude najlakše zavesti i raditi 

oš njima, što mu je volja. 

— Ja ne velju, da nije tako! — odgovori Modrić. — Al, 
duša valja: ima žena, da im niedan čovik nije ni do kolina! 

— U Boga j' sve moguće, al Un, slava Mu i vala, ne čini 
čudesa svake godine! — reče Šime, smijuljeći se. Bilo bi težko 
ustanoviti, da li mu je smiešak na obraze izazivalo više vino 
il predmet razgovora, jer ga je dražilo i jedno i drugo, a 
nije se odavao. On je uobće bio veoma staložen, miran i 
pametan čovjek, koji je vrlo mnogo razmišljao i vazda na- 
stojao, da svakom pitanju dođe do koriena. Posve je razum- 
ljivo, da su njegove duhovne snage i mogućnosti često izdale, 
pa je ostao na pola puta, kad je on mislio, da je već sve 
riešio, uslied česa bi zapao u nezgodan položaj. Ipak se je 


vazda vješto izvukao iz svojih mudrolija, jer nije bio ni pre- 


uzetan ni nametljiv ni drzak. Bio je sposoban mužki nositi 
- otvorena čela također i neuspjeh, a to mu je svojstvo vazda 
pomagalo, da pošteno izpliva i iz najneugodnije petljanije. I 
sad je nastavio posve mirno: — I ja poznam mnogo vridni 
žena, al jope: žensko j' žensko. 

Razgovor je zapeo, jer Modrić očito nije bio razpoložen, 
da u tom pravcu nastavi, a njegov pouzdanik Marko nije 
uobće ciele večeri progovorio ni jedne jedine rieči, ni Nikola 
Kresojić nije bio za razgovora, a Šime Nekić nije htio navoditi 
Modrića na razgovor, koji mu očito nije bio ugodan. Poslije 
odulje šutnje prvi progova Šime, jer mu nešto nije dalo 
mira. Reče: 

— Ima svašta u životu, o čemu čovik ne će da divani 
ni sam prid sobom, a ima jope stvari, koje razteže u sebi 
ka pašče komad kože od slanine, al ne bi prid drugim, da 
ga kolješ, baš ka što ni pašče ne da drugom kosti, pa da j' 
najsitije, a uno drugo, da crkava-od gladi. 

— E, da! — potvrdi Modrić. — Ako ćemo pravo i po- 
šteno, ne moremo se mnogo lučiti od životinja. Est uno: mi 


razmišljamo ništo više. 
— I smišljamo — upade mu Šime u rieč — kako bi 


lakše edan drugog privarili, a životinje računaju samo s oti- 
mačinom, sa snagom i brzinom. 


—E,e. To j' samo razlika. I životinje su svakako 
poštenije! : 

— Est to! Poštenije su! — potvrdi Šime veselo i uvjer- 
ljivo. — Za svaki zalogaj izlažu glavu. 


I opet je razgovor zapeo. Nikola se je bio zanio mislima 
kući i strahovao zbog otca, a Šime je smišljao, kako bi zgodno 
izrekao misao, koja ga je nenadano obsjela, pa reče kao iz 
puške: 

— Uprav je taka razlika i između nas mirni i vas ne- 
mirni: vi pošteno izlažete svoju glavu za svaki zalogaj kruva, 
a mi vrlo nepošteno i kukavički mudrijamo i gledamo, kako 
bi privarili i svog bližnjeg i cara i Boga! Vaik smišljamo 
lopovluke i mećemo drugima gvožđa, u koja bi rado namamili 
budale i neoprezne. Vi ne. Vi iđete ravno, pa kad nemate 
novaca, ujtite kakvog bogatog gazdu i velite mu: »Ti imaš 
prikoviš, a mi nemamo ništa. Daj toliko i toliko, jer mi toliko 
tribamo, a. tebi nije mnogo! Ako ne daš, uzet ćemo ti samo 
glavu. Ništa drugo.« ? 

Modrić ga je zadovoljno slušao i smijuljio se. Kad je 
Šime zašutio, veče, Modrić: 

— Divaniš, pobratime, kun da si s nami bije! Da ti 
morda ne kaniš među nas?! 

— To ne kanim! — odgovori Šime, smijući se. — Ai 
vidiš, da vas dobro razumim i da velim, da ste pravi ljudi 
Vi ste jedini pravi ljudi!.... Ovaj, ima još po koji i među 
nami mirnim, al ni ne znamo, di su se sakrili, a moraju se 
sakriti, jer bi ih prognala država. Kad una zaćori, ne zna ri 
sama, Mia udara, al vaik sigurno pogađa krivo. 

Nikola je mirno slušao, a u duši mu je gorio oganj ne- 
mira, nezadovoljstva i sviestno osjećane nesreće i proklet- 
stva. Sve je to liepo, što ljudi govore, sve mu se sviđa, što 
je čuo od Modrića, a i on mu se sviđa kao budući drug i 
prijatelj, no ipak bi bio najradije vikao, jaukao, urlikao u 
sav glas, da odjekuju nebo i zemlja njegovim vapajem i da 
ječe njegovim mukama —— — — 

Marko mu nije rekao, kud idu, no čim nisu okrenuli preko 
Velebita odmah prema Halanu, mislio je, da moraju prema 
Gračacu, ako uobće udare na ličku stranu, Pitati nije ništa 
htio. Osjetio je na sebi posve novu crtu, koje prije nije bilo: 
mučaljivost, suzdržljivost, sposobnost čekanja, da doživi, da 
vidi, pa da onda istom zna, što je i kako je. To je svoje novo 
svojstvo posve sviestno osjetio i namjerno ga, hotice i veo- 
ma pažljivo gojio. 

Iz Nekića Dolaca su okrenuli prema jugu, a kad su i 
Meke Bunare ostavili iza sebe, a da tu nisu skrenuli prema 
Obrovcu, Nikola je bio posve načistu, da će u Velebit, ali 
niže, dalje od njegova kraja i zavičaja. Nije mu bilo ni drago 
ni krivo. Osjećao je, da je sad prilično svejedno, kojom se 
nizbrdicom kotrlja u ponor. Svakako je na rubu velike, ču- 
naste provalije i više ne može upravo ništa birati. Sve je 
svršeno. Cilj je ponor, i taj mu ne može nikako izmaći, niti 
ga on može izbjeći, a kojim će putom, kojom će se strminom 
u njeg strmoglaviti — doista nije važno ni za ovaj ni za 
onaj sviet. I jedino, što je još doista iskreno želio, bilo je, 
da ne grieši duše. Nije pobliže tu želju razrađivao, pa bi 
bilo potežko točno označiti, što je sve obuhvaćala ta njegova 
posve živa i sviestna želja, no svakako je bilo nekako u onom: 
ne čini drugom, što ne bi želio, da tebi čini drugi, ali — i 
taj drugi mora biti u njegovu položaju, pa da mu pravedno 
sudi! Svakako, on mora sad sve promatrati sa svog položaja 
i po svojim mogućnostima. : 

Doprla je već do njeg viest, da mu je ćakan Joso ostavio 
ovaj sviet i pošao za svojim vriednim ćaćom Kresinom. Ta 
ga je viest veoma razžalostila, ali ga nije zatekla nepripravna, 
pa ju je primio težkim, ledenim mirom i zamrzlom ukoče- 
nošću, koja je graničila s okamenjenom krutošću. Osjetio je 
tjelesne bolove od te ukrućenosti! Stupajući sad u nepozna- 
tom pravcu, sjeti se ćakana, i bi mu veoma drago, što ne 
idu prema Svetom Roku. Bit će mu prišteđena borba, koja 
bi ga svakako spopala, kad bi se našao blizu groblja, da se 
svrati i pomoli Bogu. Težko bi mogao odoljeti, a vjerojatno 
ne bi niti kušao odolievati, jer bi smatrao svojom najsve- 
tijom dužnošću, da se pod svaku cienu svrati, a pitanje je, 
da li bi to bilo pametno. Stupao je oborene glave kraj 
Marka, koji je pripoviedao posve nevažne stvari, razne trice 

i kučine, koje Nikolu doista nisu zanimale. On je bio blizi 
Modrićev rođak, a smatrao je svojom svetom dužnošću i za- 
daćom, da pred svakim diže ugled svog rođaka. 

— Modrići su pravo i pošteno pleme — govorio je mirno 
i proračunato, kako bi izazvao što veći dojam i polučio pod- 
pun uspjeh kod Nikole. 

— E, da — potvrđuje Nikola. — To sam ja već čuje 
s više strana — govori on samo, da pokaže Marku, kako i 
on isto tako misli, i ujedno nastoji, da se tim razgovorom 
odvrati od svojih težkih misli, koje su mu sjele u glavu i, 
nemilice kopaju, vrte i čekićaju, kao da mu žele razvaliti 
lubanju. 

— Ima i' puno u Dalmaciji — nestavljao je Marko — 
i sve pravi i pošteni ljudi. Nami je ža do Boga, što nam 
Nikolu ona prokletica otira u ajduke, al je un i tamo pošten. 
A nije se moga drugačije osloboditi vraga, neg unako, kako 
j' i načinije. Ima Modrića i gori u Primorju, i sve pravi ljudi. 

— Ima, ima — poivrđuje Nikola, iako nije imao ni poj- 
ma, kud je sve razsuto pleme Modrića. Ipak povlađuje, jer 
ne želi čovjeka razžalostiti i ujedno ne će da se upušta u 
tu razpravu. Bavi se svojim mukama, bori se svojim nevo- 
ljama, a drugu samo potvrđuje. To je najjeftiniji posao. 

— Da je dospije u ajduke — nastavljao je Marko — to 
j' tako Božija volja. Nego, da nisu Ličani izmislili ajduke, ne 
bi ni moga u nji! — reče nenadano kao iz puške, ali je bilo 
posve očito, da pri toj svojoj izjavi nije mislio upravo ništa 
zla, koje .bi moglo Ličane povriediti. Dobronamjerno je go- 
vorio ono, u što je vjerovao. Nikola je osjetio, da nije kanio 
ni izazivati ni vrieđati, pa odluči, da se ne osvrne, kao da 
nije ni čuo. Ipak reče: 

— To nevolja izmisli, moj brate, a ne Ličani. Kad ne 
znaš, kud bi, skačeš, kud moreš i kud ti je najbliže. 

— Est i tako! — potvrđuje Marko i time dokazuje, da 
njemu ni nije mnogo stalo do tvrdnje, da su baš Ličani 
izmislili hajdučiju. 

Penjali su se lagano neprohodnim obroncima, no Marko 
je bio toliko vješt tim kamenim klancima, da je vazda na- 
šao, kud se ipak može prilično lako proći, a da čovjek ne 
slomi vrat. 

Kad su stigli poprilici u visinu Obrovca, zaviše od- 
lučno nalievo prema vrhuncima. Nikola je sudio, da bi to 

moralo biti nekako spram njihovih Dubokih Jasala, no ne 
reče ništa, jer nije ništa kanio pitati ni izravno ni neizravno. 
Sve je prepuštao svom vodiču, pa — kud stignu. Njemu je 
sad i onako posve jednako, kud idu i što ga tamo čeka. 

Kako je s te strane Velebit položit, nije hod bio napo- 
ran, a i Marko je bio umjetnik u pronalaženju prohodnijih 
mjesta. Išao je tako vješto i sigurno, da je Nikola neprestano 
navraćao misli na tu njegovu vještinu i okretnost, jer mu 
se je doista čudio i jer je želio, da se zabavi čim bilo, samo 
da ne misli na ono, što ga boli. 

— Baš poznaš svaki kamečak — reče posve nehajno i ne 
čekajući nikakova odgovora na tu svoju primjetbu. 

Marko se zadovoljno nasmieši, u prvi čas ne reče ništa, 
a onda prociedi polako, sve kao da i hoće i ne će: 

— Ine poznava ga, moj brate, kolko sam puta prokrsta- 
rije ovud na sve strane...e I prije, a sad pogotovo, odkad 
se Nikola odmetnije. Znaš: nema Nikoli para! I ne divanim 
ja ovako, jer se oženije mojom sestrom od strica, Pavicom. 
Est Pavica, da joj triba paricu tražiti, i zaslužila je bolju 
sriću, al sad — iz te kože nikud. Ja nemam sestre rođene, pa 
mi je ona ka i rođena i ka jedina, a ja smo i Nikola bili već i 
prije ka rođena braća. Sad pogotovo. Odkad je on u planini, 
ja sto puta priko lita prođem ovim škrapama i gudurama, 
pa i" onda i ne poznava! ' 

Marko je govorio jednostavno, a srdačno, tečno, bez 
uvijanja i prikrivanja. Nikola se je čudio, kako je postao 
sad razgovorljiv, a kad su se istom upoznali i kad je ono 
spočetka dolazio, jedva je progovorio koju više nego bi mu 
Modrić naložio, da reče Nikoli. Ništa više. Kao da je niem 
il kao da je malko nedotupavan. Tako se je Nikoli spočetka 
činilo, a i kad je ono bio s njim kod Modrića, nije mogao 
promjeniti mišljenja, jer ciele večeri nije ni zuba obielio. 
Šutio je kao zaliven. Nikola ga je počeo sve više i više opa- 
žati i osjećati kraj sebe, kao što ga spočetka nije ni pri- 
mjećivao, uostalom, kao ni samog sebe. Bio je neki drveni 
predmet, koji je razumio, da mora ići s tim mladim čovjekom, 
a prije tog je svakako morao zahvaliti Šimi Nekiću na gosto- 
primstvu. Sve je to činio posve drveno, ukočeno, bez misli i 
osjećaja, a isto tako se je onda dao na put. Posve je naravno, 
da onda nije mogao ni Marka osjećati kraj sebe više nego 
je primjećivao i osjećao grmlje, kraj kog su prolazili. Što 

su dalje išli, to se je sve više i više budio i prije svega po- 
čeo razmišljati, kud oni to idu. Ne će li baš ravno u Du- 
boke Jasle?! Zaželio ih je, i svaki bi kamen mogao politi su- 
zama i posuti cjelovima, no ipak bi mu bilo milije, da se tamo 
ne navrate i da ih obiđu u velikom luku, u tolikoj daljini, da 
ih ni ne vidi, il barem, da ne vidi zgrada. 

Kad se je probudio za te misli i osjećaje, opazi kraj sebe 
tog momka, koji je također sad posve drugačiji, negoli je 
ikad dosad bio, To je Nikola posve jasno i sviestno osjetio, 
pa se je sve kradom izpod oka zagledavao u svog druga i 
osjetio želju, da ga malko izpituje, da o njemu dozna nešto 
više, neg dosad zna. 

— A esi li, pobratime, oženjen? — upita ga Nikola i 
kad je već izrekao, požali, što je to učinio, pa požuri, da 
izpravlja: — Ni ne moraš mi reći, jer sam samo tako upita. 
Naletilo mi. 

— J&r ti ne bi reka?! — odgovori Marko. — Ja nisam 
prije s tobom tije ništa divaniti, jer nije bilo vrime, al sađ 
moremo, kolko ti duša oće. 

— Moremo, veliš? 

— Sad moremo. Prije — znaš, kako ti je: ja nisam u: 
družini Nikolinoj, al sam s njim povezan za edan konop, ka 
da smo rođena braća, pa j' sve, kako on odredi. A i ja sam 
sAm već naučio, kako se čovik mora vladati, kad je u ova- 
kom poslu. Nisam oženjen i ne ću se ženiti. 

— Bog s tobom! — reče Nikola. — Kako se ne bi ženije 
takav momak, ka zmaj zdrav i jak?! 

— Kako bi se ženije, kad sam vaik u poslu s Nikolom?! 
Malo, pa ka da spadam u družinu.... 

Govorio je veoma promišljeno, lagano i kao da bira rieči. 
Na svakom se je titraju njegova glasa osjećalo, da je posve 
sviestan i svoje važnosti u tom poslu i težine zadaće, koju 
je uzeo na sebe. 

— Ine 'š se, veliš, ženiti?! 

— Da ti pošteno velim: i bi ja, al ne mogu! — odgovori 
Marko, smiešeći se. — Nego, što će mi žena na vratu, kad 
sam vaik na skoku i kad me mogu svakog časa strpati u 
pržun, pa na višala? 

— A jer bi tebe?! 

— E, moj brate: jer bi?! A jer ne bi, kad sam vaik 
S Nikolom i njegovim družtvom?! Ja svuda iđem i nosim 
njijove poruke, a te nisu vaik svakom drage i ugodne. 

— Nisi ti kriv! 

— Al esu oni, koji šalju po meni te poruke, a znaš onu 
našu: svedno je, il kra il ljestve drža! 

— To est. ; 

_ P' unda?! Kad sam se sveza s tom družinom, nema 
mi sad izlaza, osim kad bi tije Nikolu ostaviti na cidilu, a to, 
lje, ne ću, pa da mi ne znam što bude. Kad sam ednom poša 
tim putom, ne ću š njega. ' 

— Ti, unda, samo tako: vaik uz Nikolu? — pitao je, jer 
mu nije bilo sve jasno, što to sve Marko radi. 


— Vaik! Ako ja kad ne znam, di su oni, znadu oni vazda, / 


di sam ja, pa poruče po me, i opet sve u redu! Vidit ćeš, kako 
j' to, kad budeš š njima. A arambaša j' duša od čovika. Ne 
bi virova, kako more biti onako dobar, a vodi četu ajduka! 

Čim su se više penjali, tim je Nikoli kraj bivao sve 
poznatiji i poznatiji. Poprilici su se penjali između Dubokih 
Jasala i Gaćešina stana, izpod Crnopca. Odtud se može na 
mnogo strana, a Nikola je molio Boga; da ne zakrenu lievo, 
jer bi to značilo — u Duboke Jasle. Šutio je, jer nije htio 
odati, što misli, a to tim manje, što je znao, da mu ne bi 
koristilo da prigovara, jer.moraju ići tamo, kamo je određeno 
i gdje ih čekaju il gdje će oni morati čekati. Tu nema pro- 
mjene ni pravca ni odredbe, jer je nema tko promieniti, a 
Marko je.već vješt poslu: on zna, što znači izvršivati haj- 
dučke odredbe! I kao da je naslutio, što se vrze po Nikolinoj 
glavi, reče posve nenadano i bez uvoda: ' 

— Nego: dobar il nedobar, kad što odredi, to ti je, kun 
da bi iz puške opalije hitac! Nema ni povratka ni popravka. 
Tako je sa svim njijovim zapovidim, al meni nije težko, jer 
rado činim i vidim, da nije nikad ništa nepošteno. Dikad 
nije ugodno, al nepošteno nije nikad. Eto, na priliku: po- 
ruka, da pošalje pečena ovna, ko ima trista ovaca, il da 
pošalje iljadu vorinti, ko i' ima na vagane! E 1 to grijota?! 
A ljudi tribaju. Moraju i oni živiti, kad im je Bog ostavije, 
da živu i da se lome po planinami! Ne boj se: nije niko 
budala, pa da bi volije živiti ka medvid u pećini, neg ka 
pravi čovik u svojoj kući, sa svojom ženom i dicom! Al, kad 
.se ne da, pa ne da! : 

Nikoli ge uvrti u glavu, da ga izpituje o svakom poje- 
dinom, koji sačinjavaju Lazinu družinu, no onda se ipak 
svlada, jer je pomislio, da bi mu to moglo biti sumnjivo i 

da bi svakako kao vjeran i odan dfug pripoviedao Modriću, 
što ga je izpitivao, a Modrić bi lako zamjerio, što je pitao 
momka, koji nije u družini, umjesto, da je pitao njega, kad 
su ono nedavno bili skupa i kad mu je on nekoliko puta 
rekao, da ga može pitati, što god ga zanima. Mjesto pitanja, 
reče: ' 

— E, da: ko ne bi volije živiti u miru?! 

— Vidit ćeš, kakvi su to pravi ljudi! Svaki vridi za deset 
najboljih među mirnim — reče, naglo zastade u rieči, pa 
onda žurno nastavi, pogledajući Nikolu: — Duša valja: ne 
baš svaki! Ne ću ti divaniti o svakom, al ćeš ti to sam brzo 
viditi, pa ćemo potlje moći o svakom divaniti. Ima i' nikolko, 
koji baš ni ne bi mogli nositi nebo nad sakramentom u pro- 
cesiji, al nisu ni oni gori od mnogi, koji su među mirnim i 
koje državne vlasti ne progone. 

— Nike i pomažu! — reče Nikola i zakima glavom, a 
pred očima mu se krvav stvori Goran. 

— E, e! Ti to najbolje znaš! 

— A znaš ti uno moje? — upita Nikola nekako tugaljive 
i kao da želi, da ga Marko požali. 

— Jadna ti majka! — uzklikne Marko. — Ko tvoje ne 
zna u Lici i u cilim Ravnim Kotarim?! I u Bosni se j' to 
pročulo, jer je arambaša Lazo čuje prije, neg mu je Nikola 
posla poruku. Ja to znam! Ne boj se, ne će se Keht više 
vratiti u Lovinjac, a ni ona njegova! 

— Atiiza nji dvoj znaš?! ; 

— La, po Bogu brate! — začudi se Marko tom pitanju. 
— Kako ja ne bi za nji zna, kad smo svaki čas očekivali, da 
će se Lovinjčani pobuniti rad nji dvoga, pa ništa! I da ti 
pravo kažem, niki su i zamiravali. Govorili su ljudi: oće se, 
vele, pravi ljudi i junaci, a pušte, da i baba šiba! 

Nikola ne reče ništa. Oblio ga je hladan znoj i napalo ga 
težko odpuhivanje, kao da je pod tovarom. 

— Da te čovik i ubije — nesrića, al neka će. Čovik je! 
Al kad te gad samo dovati prutom, moraš mu odvaliti ednu 
uz uši, da se deset puta oko sebe okrene, a kad te kapitan 
dA babi šibati, unda moraš i kapitana i cara, koji ga je po- 
stavije, mušketati il — obrijati brkove, a pripasati pregljaču, 
uzeti u ruke prešlicu, sisti među žene i š njima se vladati 
ka žena, a ne biti ni žensko ka pravi Božji stvor! 

— Veliš: tako?! : 

— Uprav ovako! N&go, pobratime, nemoj ti misliti, da 
će tebe sad Keht puštiti s mirom! 

Nikola se trpko osmiehne na tu njegovu opomenu, jer 
mu se je učinila prilično djetinjasta i neozbiljna: da je on 
mogao i pomisliti, da može s Kehtom živjeti u miru, ne bi 
se najveća nesreća bila ni odigrala. Poslije nje — sve je 
već svršeno i s Kehtom i sa svima drugima, koji dođu na 
njegovo mjesto, pa da su bolji od anđela nebeskih i da su 
njegova rođena braća. Ne prelazi se s mirom preko izgorjela 
kućnog praga i na njemu mrtve glave! 

— Ti se smiješ?! E, da: ti to bolje znaš, neg ja. Stog 
si i udarije ovim putom! — reče Marko, promatrajući Niko- 
lino lice, koje je na sebi nosilo sve biljege pretrpljenih muka, 
borba i bolova. 

— A da, man tako! — potvrdi mu Nikola, a da ga nije 
ni pogledao, jer mu je pogled pobjegao nekud u posve ne- 
određene krajeve, i gledao je nešto, što još ne vidješe nje- 
gove oči. Nešto — tako, što on ne bi znao opisati, jer je 
mutno, neodređeno, maglovito i prljavo. Sve mu se maglilo 
pred očima. 

Kad su stigli među uvale, Marko zakrenu posve nalievo, 
a u Nikoli srdce jače zakuca i krv mu udari u lice. Bilo je 
očito, da će kroz Duboke Jasle, jer sad više nema drugog 
puta, kad udariše tim smjerom. Bilo mu je veoma težko, al 
ipak ne progovori. Snaga je volje nadvladala osjećaje. Išao 
je u omaglici kao da se primiče groblju, na kom počivaju 
njegovi najmiliji; koje pokopaše poslije njegova odlazka, i on 
im sad prvi put dolazi na grob. Po cielom je tielu osjetio 
drhtavicu, a prsti su mu se počeli grčiti, kao da bi se želio 
s nekim potući, a on je uistini bio samo neopisivo nemiran 
i uzrujan. : 

Kad je ono jutro, poslije obračuna s Mrkobradima, bje- 
žao preko Poljane i Plane Balenske, nije se htio svratiti u 
Duboke Jasle, jer je posve razborito računao, da bi ga mogla 
tamo stići potjera, a nije osjećao ni najmanje ni tuge ni 
bolova zbog toga, što odlazi i što se više ne može navratiti 
u te svoje Duboke Jasle, kao što je negda išao u nje sa za- 
nosom i ponosom. Tad nije došao na te osjećaje, jer je bio 
sav zaokupljen mislima o biegu i o potjeri, koja mu je sva- 
kako morala biti za petama. Lugar Miletić mu je točno javio, 
kako su ga gonili, pa mu je bilo žao, što se nije svratio 

k stanu, da se odmori i naspava, jer je potjera udarila izpod 
Pilara prema Ričicama i Gračacu. 4 

Sad se nije bojao potjere, jer je znao, da ga već ni ne 
traže, budući da su upućeni, da je prebjegao u Bosnu. Tako 
su prijatelji zavarali šerežane i novog zapovjednika kum- 
panije, pa su obustavili potjeru i čekanje oko kuća Kresojića. 
Sad se boji — sebe i svojih osjećaja, koji naviru kao po- 
bješnjeli valovi. Sad će vidjeti sve one- ljepote, koje je kao 
dječak i poslije i kao odrastao momak s pobožnošću i pono- 
som promatrao kao dio svoga bića i kao posve živi komad 
Kresojića obitelji. Stariji su mu pripovjedili, kako je to bilo 


prije njegova pokojnog dida Kresine, koji je tu načinio prava 


čudesa, i on je s djetinjom odanošću i nepokvarenom pobož- 
nošću u duhu promatrao, kako tu još hoda i gospodari sam 
glavom njihov veliki did Kresina, pazeći na svaku ovčicu na 
pašnjaku i na svaku daščicu na krovoyima i na svaki kame- 
čak u zidovima. Na sve to on pazi svojim sokolovim pogledom 
i sve on to čuva svojom neizmjernom snagom svih praotaca 
i svih budućih pokoljenja, sve on to upravlja pameću prošlih 
i budućih naraštaja, koji se kao vječni oganj kupe na tom 
komadiću zemlje, koji je zadahnut vječnim dahom njihove 
zajedničke, jedne jedinstvene vječne duše. Kako je ono dolje, 
Nad vodom, sveto i vječno zajedničko njihovo, tako je isto 
i ovo u planini, iako su se podielili u nekoliko kuća i osno- 
vali nekoliko novih ognjišta. Ono je staro, prastaro, što ih 
veže, daleko jače od svega, što se pojavljuje s novim vre- 
menom i s novim prilikama. Kad Nikola misli na svoju kuću, 
jednako je u mislima kod svih ognjišta, a ukoliko je ipak 
neka mala razlika, onda je ipak najviše — na starom ognjištu, 
kod starog dida Perjasa, koji je nosilac predaje i slika svega, 
što ih spaja i veže iz prošlosti nedogledne u budućnost 
vječnosti. Tako to on osjeća napose sada, kad se približava 
već poznatim puteljcima svom dragom stanu. 

Još blago nisu izjavili u planinu, i zna, da ne će zateći 
nikog, al ta okolnost samo malko umanjuje njegov nemir, 
koji se penje u neslućene visine. Najteže je časove proživio 
već nekoliko puta: onog prvog strašnog praskozorja, kad je 
napustio otčinsko ognjište, prvi put, a drugi put je proživio 
ne manju grozotu, kad je onog drugog praskozorja obračunao 
s Mrkobradima i okrenuo u Pilar, posve sviestan strašne 
činjenice, da s tog puta više nema povraika. 

Ta je oba puta proživljavao doista najteže časove svog 
života, pa se može govoriti opetovano o najtežim, jer bi bilo 
neopravdano i nemoguće porediti ih i izpitivati, koji su bili 
teži, jer su u oba slučaja bili — najteži. Uprkos tome — ovako 
uzrujan i nemiran nije bio ni prvog ni drugog puta, kako je 
.sad, kad se vraća na svoje staro planinsko ognjište. 

Ne zna još, da li će se uobće moći i navratiti u kuću, a 
možda će se i duže tu zadržati — no nije važno, što unapried 
ne zna, kako će biti s tim zadržavanjem, jer ga podpuno 
lomi i svladava već samo približavanje tim dragim mjestima 
njegova djetinjstva i bezbrižne mladosti. Iako je bio zao- 
kupljen svojim nejasnim mislima o svemu, što se oko njega 
događa i što biva i s njim i sa svim ostalima s njihova 


ognjišta, ipak je svaki kamen i svaki grm, kraj kog su pro- - 


lazili, svraćao na sebe njegovu pozornost probuđenim uspo- 
menama na nedavne doživljaje. | - 


— S ovog je ogredka skočije naš ovan Vilaš i slomije 


obe pridnje noge! — reče nenadano i zastane kraj ovelike 
gromile kamenja. 
— Sigurno ga ništo poplašilo? — reče Marko, koji je 


već neko vrieme šutio i bavio se nekim svojim mislima. 

— Morali smo ga zaklati — reče Nikola, ne odgovarajući 
na Markovu primjetbu. I pogledom je i mislima bio već 
daleko:i od gromile i od prostradalog Vilaša. 

— Tu j' sad blizu vaš stan? d 

— Tako. Nije daleko. Al, eto — htjede reći, da je za nj 
već posve i zavazda daleko, no naglo se predomisli, osjetivši, 
kako bi to bilo i neozbiljno i djetinjasto. Poslije kratke 


stanke reče: — Znaš, čoviku se svašta uvrti u glavu, pa mu 
je dikad ka ditetu. težko. 
; — E, da! — potvrdi Marko, koji nije bio načistu, što 


je Nikola želio reći, a nije se ni trudio, da ga razumije, jer je 
sad već bio posve zaokupljen mislima, kako će se sastati sa 
družtvom. — Već dugo nisam bije u Dubokim Jaslami, “al 
znam sve ove putove. 

— Ja bi ovud svezani očiju! — odgovori Nikola gotove 
zanosno, jer ga je ta misao zahvatila kao vihor i nenadano 
strahovitom snagom. — Kamo sriće, da j'... — i opet se pre- 
kine u rieči, obori glavu na prsa, a pogled sveže s kamenjem, 
koje je gazio... 

— Ti si ovud čobanije? 

— E, da. Čobanije sam, čobanije tuda — odgovori on 
polako, kao da je klonuo pod onim prvim naletom veselja, 
a za čas reče, pokazujući na neku ploču, koja je bila sva 


obrasla malinovim grmom: — Iz tog je grma ujela zmija 
pokojnu Anicu pokojnog strica Mate... 
— Koga to? — upita Marko prilično nemarno, očito 


samo da pokaže Nikoli, da ga zanima, što pripovieda. 

— Pokojni je stric Mate otac ovog Martina, što uči za 
ovicira, i ovog Ivana, što ga zovu Srđanom — tumačio je 
Nikola vrlo pažljivo, kao da mu je doista stalo, da Marka 
točno uputi, i kao da je njemu stalo, da upozna sve članove 
Kresojića obitelji. 

— Čuje sam za nji — reče Marko, no po glasu bi mu se 
smjelo posve pouzdano zaključivati, da nije istina, što je 
rekao. Uostalom, Nikola je to sve spomenuo samo zbog po- 
kojne strine Anice, koja je tu nastradala. Samo zbog toga. 
Drugo je dodatak, jer nije znao, kako bi drugačije raztumačio 
Marku. 

. — Bila j' kod blaga i tila ubrati malina — tumačio“je 
Nikola — a zmija: ćok! pa za ruku. I pokojna strina za 
nikolko dana pod ledinu. ' 

.— Niste je mogli spasiti?! 

— Ko bi spasije, kad dođe una prava?! — odgovori 
Nikola, — Načinili su sve, što kod drugi spašava, al nju nije 
moglo spasiti, jer je došla njezina, pa j' bilo gotovo. 

Išli su prilično laganim, ugođenim korakom, kako je 
dopuštalo kamenje, koje su gazili. Marko je svojim hodom 
određivao brzinu, a Nikola nije ni pomišljao, da bi požurivao, 
jer mu je taka brzina odgovarala. Seljački je hod od pamti- 
vieka spor i trom, jer ga nose vazda umorne noge, pa i kad 
bi mogao biti brži — nije, kad baš nije potrebno. 

— U ovoj su nam dolinici nike godine vuci zaklali i 
poili tri ovce — reče, pokazujući glavom nalievo. 

— Pun i je Velebit — odgovori Marko. 

— Kako koje godine! Uprav ka i kod drugog blaga: 
dikoje se godine gada nakoti, da ne moreš od nji živiti, a 
dikoje godine, kun da i' je kuga pomorila, pa samo dikojeg 
čuješ i vidiš. 

— Ja sam se ovud već srita i s medvidom! — reče Marko. 

— Ima, ima i međvida — potvrdi Nikola — al ja ga 
nisam nikad vidije. Već sam se srita sa svakakvim Božjim 
stvorovim, al s medvidom nikad. 

U tim se je mislima i razgovorima malko raztresao i 
otrieznio od pritiska, koji ga je bio nemilice poklopio u času, 
u kom je vidio, da sigurno idu kroz Duboke Jasle. Uspomene 
su ga ipak obuzele jače neg bol, koja ga sad prati na svakom 
koraku i kod svake pomisli na sadašnjost i budućnost. Oživio 
je prošle dane, a svaki ga je kamen i svaki grm na nešto pod- 
sjećao, pa se je predao tim mislima kao diete majčinu milo- 
vanju. Slobodnije je disao i koraci su mu bili mnogo lakši 
i laganiji. ' 

Stupali su jedan za drugim, Marko napried, a Nikola 
za njim. Odulju šutnju prekide prvi Marko, govoreći, kao da 
se budi od sna: 

— Čovik je najgora zvirka! 


— To est! — potvrdi Nikola toliko povišenim glasom, 
kao da je jedva dočekao tu posve neočekivanu tvrdnju svog 
druga i pratioca, pa nastavi: — Zvirka se vaik samo brani, 


osim kad je gladna il kad se pripane. Ja mislim, da ni zmija 
ne bi nikad nikog ujla, da se ne pripane. Misli, da se mora 
braniti. 

—I ja tako mislim. A kod čovika nikad ne znaš, što 
smira'i s koje će te strane, a nisi mu ništa načinije. 

— E, da! 

Marko je nenadano stao i zagledao se prema suncu, a 
onda značajno pogleda Nikolu i reče: 

— Što veliš, pobratime, kako bi bilo, da mi siđemo, pa da 
što prigrizemo? 

— Kako ti drago — odgovori Nikola, a na ustima mu je 
bilo, da reče, da su blizu stanu, pa da se mogu strpiti do tamo, 
no predomisli se i zašuti, jer nije htio izazivati Markovo 
tumačenje i izjavu o putu, kad on sam nije rekao ni jedne 
jedine rieči. 

— Više nismo daleko od stana, al ja mislim, da nas ne 
će tamo čekati s užnom, jer nam se nadaju istom prid mrak. 
Mi smo poranili toliko, da moremo sad tu leći i naspavati se, 
pa unda k družtvu. Jar unda ne bi ili?! 

— Moremo i tako. Ka 

Sjeli su oko neke velike ploče, koja im je posve pristojno 
služila kao stol. Sunce je već bilo dosta jako, pa im nije bilo 
hladno sjediti na kamenju, a i dobro su bila oba obučena, 
napose Nikola. E 

Jeli su vrlo sladko i tečno, te se je Nikola sam sebi čudio, 
jer već davno nije tako sviestno osjećao, da.mu jelo doista 
prija i godi. Možda je to posljedica razpoloženja, koje su u 
njemu izazvale stare divne uspomene i tako potisle u poza- 
dinu tjeskobu i čemer, koji su ga nemilice pritisli, i čim dalje, 
tim ga sve nemilosrdnije i teže stežu. Odkad je vidio, kako 
se svakim korakom sve više i više približava svoni dragom 
stanu, sve su nevolje olabavile, sva je tjeskoba popustila, a 
on se prepustio djetinjim uspomenama kao splav niz ugodan 
tok mirne rieke. Posve je sviestno vidio taj razvoj svoga 
razpoloženja, i bi mu drago, jer je u prvom času, kad je vidio, 
da okrenuše u Duboke Jasle, pomislio, da će svisnuti od nekog 
neizkazanog jada i nevolje. 


Svakako je zanimljiv razvoj njegova duševnog stanja, 
odkad se je otisnuo od kuće, pa do danas. Početak je bio u 
magli, više podsviestno i gotovo je nesviestno osjećao, da se 
spušta munjevitom brzinom na posve novi kolosiek životne 
putanje. Prve dane je živio u očekivanju, da će Keht .doći 
k sebi i uvidjeti svoj nepravedni postupak, pa da će se onda 
moći posve mirno vratiti svojoj kući. Zatim je sliedio užas 
s pokojnom Vranjicom, koji ga je toliko zaokupio, da nije 
ni razmišljao, što bi učinio, nego je jurnuo kao biesna zvier 
na svoj plien. Tad je najmanje osjećao težinu svog položaja, 
iako je to bila prava i podpuna prekretnica za sve vieke 
vjekova. Kao stroj je izvršio čin odmazde i maknuo se izpod 
dohvata i zahvata državnih oblasti. Istom je poslije nastupilo. 
otrežnjenje. Vidio je, dokle je dospio. Dodir s Modrićevim 
pouzdanikom svakako je bio veoma: zanimljiv doživljaj, a sa 
samim Modrićem nezaboravan tren, koji je potresao svakim 
njegovim živcem. Svidio mu se je, jer se nije izticao ničim, 
što bi se u zlom značenju rieči moglo smatrati hajdučkim. 
Sav je bio posve jednostavan, priprost i naravan kao i svaki 
drugi veoma dobri i čestiti seljak. Kad su se razstali, Nikola 
je osjetio, da je prekoračio i posljednju zapreku u novi život 
i ujedno spalio i posljednji most za povratak u onaj stari, u- 
koliko bi se ljudski uobće bilo i dalo pomišljati poslije požara“. 
i užasa u Poljani, da bi ge mogao održati u starom ljudskom 
družtvu. Sad više kao čovjek nije mogao ni pomišljati na ono 
staro, jer se je prijavio na — drugu stranu! 

Kad se je jutros razstajao sa Šimom Nekićem i njegovim 
ukućanima, osjećao je, kao da kreće na svoj pokop: sam sebi 

ide u sprovod na groblje, koje nije pobliže označeno, al je 
svakako — groblje. Bio je više tup, obamro, nego žalostan. 
Taj ga je osjećaj već minuo, razlio se je po njegovu biću, po 
njegovoj cieloj nutrinji, i zapljusnuo i njegovu dušu, pa više 
ni nije sposoban, da osjeti oštru, naglu i neodoljivu žalost. 
Otupio je za taj osjećaj, kao što otvrdne proti otrovima čovjek, 
koji ih pomalo uzimlje u neopasnim količinama, da mu poslije 
uobće više ni ne mogu nauditi. 

Ta je njegova tupost i mrtvilo bilo težko i neugodno, a 
kad su zakrenuli očito u Duboke Jasle, obuzela ga je strava 
pred dnim, što će sad doživjeti i osjetiti, kad opet vidi u 
zbilji sve svoje djetinje, momačke i mužke snove, koji su 
se zavazda — razplinuli i utonuli u najernju tamu bolova.i 
užasa. Jedva je koracao, težkom je mukom prenosio nogu 
pred nogu-i već je pomišljao, da će se osramotiti kao stara 
baka, jer će se srušiti na zemlju i možda i u plač provaliti. 
Tako mu je bilo pri duši, dok ga ne zaokupiše posve određene 
uspomene na pojedine doživljaje na stanovitim mjestima, 
koja su sad prolazili. To ga spasi, to ga osvježi i unese u 
njegovu dušu posve novo svietlo i novo razpoloženje! 

— Dobar ovaj tvoj pršut! — reče Marko preko zalogaja, 
za koji bi ga bio mogao privezati. Jedva je progunđad rieči 
i ujedno spasio jelo, da mu ne izvrci iz usta 

— Dobar, dobar! — potvrdi Nikola i zadovoljno se za- 
gleda u komadić suhoga mesa, koje je držao u ruci i rezao 
nožem. — U našoj je kući vaik tako. Ni ne pamti se, ko j' prvi 
počeje dobro salamuriti i onda sušiti, al tako j*' ostalo i sad, 
odkad smo kod nikolke vatre. 


— I kod nas dobro rede, al ne ovako! — odgovori Marko. 


— Est to! — potvrdi Nikola veoma zadovoljno, osje- 
ćajući posve jasno i sviestno veliko zadovoljstvo i ponos, što 
je to baš tako u Kresojića kući. — Na glasu je Kresojića 


suvo meso i kru! ž 


— Ikru?! — upita Marko i uzme komadić kruha izpred 
sebe, pa ga stane ogledavati, kao da stručnjački želi izpitati 
istinitost Nikoline tvrdnje. Okretao je skrišku na sve strane 
i pomno je motrio. 

— Davno sam ja poije zadnji zalogaj Kresojića kruva! 
— reče mu Nikola i trpko se nasmieši. — Ovo j' Nekića kru 
— reče, zastade u neprilici, kao da dobro promišlja, što će 

reći, pa nastavi: — Nije ni ovaj loš... Dobar je, al di je to 
od Kresojića kruva! 

_ Est dobar i ovaj, al, veliš: vašem ni do kolina?! - 

— Uprav tako. Znaš — reče Nikola, malko se zamisli, 
lice mu ožari poveseo smiešak, zagleda se u druga, pa reče: 
— ednom doša u našu kuću čovik, koji zna što j' kru, jer je 
vaik ije dobar kru. Kad je kuša naš, i nije moga, man upitati, 
ko kuva taki kru. Kad su mu rekli, da ga j' kuvala edna naša 
eurica od petnaestak godina, un mam poviče: »Bit će mi 
nevista!« Moj pokojni stric Tome se nasmije i veli: »Dite j" 
to još, moj brate!« a unaj veli: »Dica ne kuvaju ovaki kru!« 

Marko je s najvećim zanimanjem pratio Nikolino pri- 
poviedanje i izrazom lica i očiju pokazivao čuđenje i izne- 
nađenje. 

— Pa, što j' “bilo iz tog? — upita preko zalogaja. 

— Bome se mala udala za Dujina sina, kako j' rečeno! 
Tako se j' udala naša mala Kika, moja sestra od strica — 
naglasi Nikola s očitim zadovoljstvom, a u istom mu času 
pade na srdce težka tuga, kao da ga je netko poklopio odva- 
ljenom kladom. 

— E, da! — reče Marko, koji je nekako nagonski osjetio, 
da su te uspomene Nikolu raztužile. — Čuje se nadaleko o 
vami Kresojićim... 

— Pa, što nam sve koristi, kad se uortačili vrag i nje- 
gova mate! — odgovori Nikola veoma ljutito i naprasito, kao 
da se želi svađati. — Di je žena prava žena, tu je i Božji 
blagoslov; di je žena ćudljiva i jogunasta, tu vrag pruža 
svoje papke i smije se, a Svemogući se uklanja, da ne smeta; 
di je žensko gospodar, tu biži i sam nečastivi, potari ga, sveti 
Križu! Tako j' bilo kod nas u Lovinjeu, i stog je okrenilo 


. sve naopako. Cuja je vridila više neg sve kućnje starješine 


skupa, a kod Cuje jope Vranjica Ćoranova više neg svi pa- 
metni ljudi, pa koga su une uzele na vražije zube, taj je moga 
na Cvituši klečati prid našim svetim Antom i suzami se prati 
u kajanju za neučinjene grije — une su rekle, da j* uprav 
tad bije il u krađi il kod tuđe žene, i sve su okolo lajale, da 
je tako, jer se je svaka bojala, da se zamiri vragu i Cuji. Eto, 


kad već reko i izlaja se prid tobom, ne zamiri mi — reče 
Nikola, duboko odahne, časak zašuti, pa opet odahne i na- 
stavi: — Sad znaš, kako j' moguće pod Božijom kapom, da i 


Kresojići okreniše u ajduke! 


201. 


— A j&r je ta Vranjica tog Ćorana tako na vas? — 
upita Marko neodlučno i nesigurno, jer nije pravo znao, kako 
bi postavio pitanje, a da ne pogriješi i da ga ne povriedi, gdje 
ne želi nipošto biti ni neugodan. d 

— J ope rad ženska! — odgovori Nikola još uviek ljutito, 
al već ipak mirnije i stišanije. — A to drugo žensko j' bila 
moja sestra od strica i anđelska duša, al ludo žensko, pa 
utekla za Ćoranova sina Ivana. Eto, kako bi ti reka: ne moreš 
ti mišati vrane i sokole. Tako i to: una Kresojićka, a uni 
tamo Mrkobradi, sve živi samo od krađe i lopovluka. 

— E V to Pepičin rod? — upita Marko. 

—_ Ćoran mu je rođeni brat! — odreza Nikola bez oklie- 
vanja. 

Marko ne reče ni biele ni crne, pa Nikola nije mogao 
zaključivati, što misli o Pepici, al se nije ni pokajao, što je 
onako govorio, nego nastavi: 

= Ta moja sestra od strica Vranjica nije mogla pod- 
nositi une lopovluke, pa su je vaik tukli i čovik i svekar i 
svekrva. Kad sam se ja vratije iz vojske, unda sam reka toj 
mojoj sestri, da ću se ja za nju starati. Uni su to u kući 
doznali i sad su je počeli još više goniti i tući, al su sad i na 
me bacili oko, pa me kod kapitana ocrnili. Un je, vele, bije 
dobar čovik, al prid vragom i ženskom kikljom sve pada, pa 
tako i un i'— evo me sad 6de! 

X Kad je izgovorio posljednje rieči, očito je klonuo u sebe 
i sav se urušio kao prazna vreća. Bradu je obočio o grudi i 
težko odpuhivao, no brzo se trgne i nastavi: 

— Nego: znaš, što, pobratime?! Naš plovan često divani 
da brez Božije volje ne pane ni perce s vrebca. E I unda ovo 
brez Božije volje?! 

— Sad divaniš ka pravi čovik! — odgovori mu Marko i 

veselo se zagleda u njega. — Sad vidim, da si pravi Kresojić! 

: Poslije tih rieči izvadi iz svoje torbe bocu, nazdravi 
Nikoli i nagne, a zatim je pruži njemu. I on srdačno potegne 
obriše brkove i metne bocu preda se na kamenje. Ponovno će 
je uzpravio, malko poravnao na sebi odielo i nastavio svoje 
misli: 

— Nije mi lako i nisam s vegeljem krenije putom Pepice 
Mrkobrada, al vidim, da j' pošteniji Pepica, koji je kapac, da 
javno uzme na se sve, što radi, neg niki i niki, koji carevom 

sabljom skrivaju svoje i kukavičluke i lopovluke, a sa žen- 
skom pregačom kite svoj mužki obraz! 

— Čuje.sam ja mnogo o toj Cuji kapitanovoj — reče 
Marko, podižući bocu na usta. 

— Sva Lika i Dalmacija zna za nju. 

— A, znaš: i Pepica! — reče Marko poslije odulje 
šutnje. — Nije un, eto, kako bi ti reka... Al jope! Dobar je 
drug, i glavu bi izgubije prije, neg bi izda il ostavije čovika u 
nezgodi. 

— Est to! — potvrdi i Nikola. — Znam ga ja još od prije, 
neg se je odmetnije u planinu. Gad nije, ka mu je brat Goran, 
al nije bije ni dobar za nas, jer je i un kra, do česa j' dospije. 

_ Est to. Nego, da ga sad vidiš! A vidit ćeš ga, ne boj 
se: ne bi načinije kakvu nepravdu među drugovim, volije bi 
umriti! 

— Čuje sam, čuje, da se vlada, ka edan po edan. 

— Svi ga vole i ne mogu dosta napripovidati, kako se 
svaki put u stisci dobro ponese. 

Sjedili su veoma dugo. 

— čekaju nas, veliš, prid noć? — upita Nikola poslije 
oduže šutnje i zagleda se u Marka. 

— E, e. Prid noć. \ 

— Unda još imamo vrimena puno, jer do stana nije 
daleko. A kod stana nas čekaju? 

— Kod Kresojića stana! — potvrdi Marko. — Tako mi 
je poručeno, a ne znam, oćemo li tamo zateći družtvo, il će 
nas ko dalje odputiti. To ti tako vaik kola u ovom životu: 
poruče ti, da dođeš tamo i tamo, al niko ne zna, što te tamo 
čeka. Tako i mi danas: rečeno mi je, da pod noć budem kod 
stana Kregojića, a za dalje — to j' u Božjim rukami. 

Nikola ne odgovori ništa, nego se malko opusti niz kamen 
tako, da je više ležao nego sjedio, i sve kao nehotice spusti 
vjeđe. Marko ga je promatrao, no nije rekao ništa, nego je 
šutio i bacio pogled na Velebitovu gromadu, koja se je dizala 
lievo od njih kao naslage bezkrajnje Božje milosti i sve- 
moći, kojoj nije ništa doraslo. Tu je nadaleko oko njih bila 
kamena čistina, a više njih isto tako goli kamen, izpresiecan, 
tu i tamo, mrkim bukovim stablima, koja su još bila pod 
dojmovima i posljedicama težkog zimskog sna. Marko je sve 
promatrao okom pobožna stvora, koji osjeća daleko više, ne- 
goli može pojmiti, stišavao se u gebi poslije tolikog razgovora, 

kao da sad prebire i posebno slaže u skladište svaki pojedini 
predmet, o kom je govoreno. Ujedno je nenapadno gdjekad 
bacio pogled na Nikolu, jer mu se je činilo, da će zaspati. 
Nije ga kanio smetati, jer su rano pošli, pa je mislio, da mu 
je svakako koristno, a možda i potrebno, da malko zaspe. On 
je, doduše, još mlad momak kao i Marko, al ipak nisu u posve 
jednakim prilikama. Druge se bure i oluje razvijaju i bjesne 
u Nikolinoj duši nego u Markovoj, koji provodi svoje dane 
— onako: mudrijaški, ni kuhan ni priesan, al u biti posve 
nevin po svom shvaćanju i osjećaju. Štoviše: on vjeruje, da 
čini dobro djelo svojim postupkom prema Modriću, 

Dosta je dugo tako razmišljao i promatrao Božju neiz- 
mjernost i svemoć u Velebitovim oblicima, kad | se Nikola 
prene i reče, trljajući oči: 

— Uprav ja kije zakljaja! 

-— Neka si, neka. Ja sam te pušta, jer si susta. 

— Malko sam primetnije i, Bože moj, čuda: sanja sam 
9 pokojnom vridnom didu Kresini. 

— O njemu?! — upita Marko, kao da ga je to iznenadilo, 
a samo se je pretvarao, jer nije bilo nikakva razloga, da se 
. čudi: čovjek vazda sanja ono, što bi najmanje očekivao! 

— O njemu, o njemu, Bog mu se smilova njegovoj lipoj 
dušici! Mi sidimo, ka i sidimo. 

— Nas dva?! — upita Marko, sad dnista iznenađen. 

— E, e! Sidimo, ka i sidimo potlje užine, i sve ovako 
prid nami, ka i est, kad eto ti mog vridnog dida Kresine, 
grdne moje rane! — govorio je Nikola s toliko osjećaja i 
očite tuge i bolova, da čovjek ne bi vjerovao, da je uobće 
moguće, da priprost, jednostavan čovjek smogne take i tako 
duboke osjećaje! — Ja se pripa, kad sam ga opazije, da će 
me psovati i karati zbog ovog... kad un meni veli: »Svojom 
ćeš krvi oprati svoja dila. Ne čini drugom, što ne želiš, da 
tebi čini drugi, a.ne klanjaj se ni prid kim osim Boga Sve- 
mogućeg! Unda se ne boj umritil«... Kad mi je to reka, ja 
sam zinije, da mu ništo odgovorim, al nisam moga ni pro- 
govoriti, a njega nestade, ka što sunce zađe za oblake. Uprav 
tako ode izprid moji očiju. Kad sam se pršnije — sve je ka 
i prije, samo što više nema mog vridnog dida Kresine, 
nebesa mi se š njim podičila! 

— Čuda, Bože moj! — reče Marko posve zanesen tim 
Nikolinim snom. — I sve tako ti to sanja?! 

— Sve, kako ti velim! I vidije sam ga uprav tu među 
nami, kako sam ga vidije, dok je još bije živ i zdrav među 
nami Nad vodom. 

— A pamtiš ga ti?! 

— Kako ga ne bi pamtije, kad sam već 'bije veliki 
dičak, kad je umra, Bog mu dušicu pomilova! — govorio 
je Nikola posve vedro i veselo, jer mu je taj doživljaj u snu 
dao nove snage i vjere u samog sebe, a napose je osjetio 
veliko duhovno olakšanje poslije tih djedovih rieči, koje mu 
je u snu rekao. 

Još su dosta dugo sjedili i pripoviedali. Nikola je bio 
neprekidno pod najživljim dojmom svog priviđenja i nepre- 
stano se je navraćao na to, spominjući sad ovo, sad ono. 
Gotovo je vjerovao, da je to doživio na javi. Toliko mu je bilo 
sve živo pred očima, a napose djedov lik, koji je bio pod- 
puno onakav, kakav je vidio posljednji put prije smrti, samo 
ni shrvan ni slab, nego posve krepak, ali na prvi pogled 
ipak iste crte lica, da ih se nije nikako mogao riešiti. 

- — Sad moremo ići — rekao je prvi Marko i ustao. 

Sunce je još bilo dosta visoko. Nikola je nekolko puta 
bacio pogled prema nebu, no nije ništa govorio, al je Marko 
očito razumio njegove misli, pa reče: 

— Još imamo vrimena, al ja mislim, da ćemo dalje od 


vašeg stana, pa ne škodi, da smo tamo ranije. 


Nikola osjeti, da bi mu sad bilo žao, ako ne bi ostali 
u stanu barem preko noći, baš kao što mu je na prvi mah 
bilo žao, što uobće tuda prolaze. Sad se je sa svim pomirio 
i u sebi se smirio, pa nema nikakova razloga, da bježi 
ondalen, gdje će mu svakako biti najljepše i najtoplije. 

Na nekih pet stotina koračaja od stana pade pred njih 
velik kamen. Obojica odmah stadoše kao ukopani. Marko je 
znao, što to znači, a Nikola je naslutio i u mislima pogodio, 
pa se stog ne iznenadi, kad ču iza ogredaka krupan mužki 
glas: 


— Tko si?! ' 

— Vođa s novim — odgovori Marko, okrenuvši se 
prema strani, s koje je dopirao glas. — Mene valja poznaš?! 

— Poznam oba! — odgovori onaj. — Napridujte. 


Za čas se stvori pred njima krupan mlad čovjek, u bo- 
gatom seljačkom graničarskom odielu, a načičkan oružjem. 

'— Dobro došli i dobra vam srića! — reče, pružajući 
Nikoli ruku. 

— Bolje te našli! — odgovori Nikola, prihvaćajući pru- 
ženu ruku. Strelovito mu je sievnulo glavom pitanje, koji 
je to čovjek, jer ga nije poznavao. On je iz Lazine družine 
poznavao samo Pepicu Mrkobrada, a druge samo po čuvenju 
i nikako drugačije. Nije mario dugo trti glave, jer onaj reče: 

— Ja znam, ko si ti, a ja sam Keča Dmitar, zvan Mali. 

Nikola ga je samo gledao i u neprilici trzao rukama, 
jer nije znao, što bi počeo. Dmitar _ mu i opet pomogne, 
govoreći: 

— Est ovo Kresojića stan, al mi u njeg zasili ko u 
svoje, kad si sad i ti naš! E 1 pošteno? 

_— A nu! — odgovori Nikola i nasilu se težkom mukom 
malko nasmieši. Stezalo ga je nešto u grlu i opet ga obuzela 
neka tjeskoba. 

_ 1 čekamo te svi ka brata! — nastavljao je Keča 
veoma srdačno i toplo. — Znaš, niki misle, da među nas iđu 
samo lopovi, pa nam je za spas i duše i obraza, da dikad 
dođe koji, za kog cili svit zna, da j' pošten i od poštena soja 
i kolina! Unda mam drugačije svi sude! 

* LE, da! — reče Nikola, samo da ne šuti. Međutim pruži 
Keča i Marku ruku, govoreći: 

— Već se dugo ne vidismo! 

— Esi dobro prizimije? — upita Marko. 

— Zdravo i dobro! Nego, ajte vas dva u stan, a ja 
moram ostati na straži, dok mi ne dođe izmina. Tamo vas 
čekaju. ' 

Nikoli je već bio veoma nepriličan taj susret, pa mu 
odlahne, kad im reče, da idu. Nije znao, što bi s njim go- 
vorio, a grlo mu je naglo tako zakorjelo, te je pomislio, da 
će se zagušiti. Kad su odmakli, reče, samo da progovori i 
okuša, da li će ga grlo služiti: 

— Pravi čovik! 

— Desni čovik! — potvrdi, Marko. — A vidit ćeš mu 


istom stričevića Jovana. Ka gora! Njega zovu Keča Veliki, | 


a i est spram Dmitra velik, iako je, vidije si, i Dmitar 
ljudina.“ 


— Čuje sam, čuje za Keču Velikog. Vele, da j' krupniji 


od Kliske. 

— Krupniji est, al lipši nije. Nema lipšeg ni među 
mirnim nadaleko, a među ajđucim ga nema lipšeg od Marka 
Kliske. Govore, da njega arambaša Lazo i vodi radi lipote, 

al to samo pripovidaju, koji mu zaviđaju. Znaš, kako j': 
vrane nikad ne naliću na čavke, jer im nisu opasne, al na 
sokola se skupljaju ka na čudo i najvolile bi svakom izko- 
pati /'oči. 

— Est to! 

— Tako i na pravog čovika svašta izmišljaju, a najprije 
une, kojim se je zamirije, jer je naša lipšu od nji. Tako j' 


«to i kod mirni i kod ajduka — govorio je Marko. — Kliska 


j' junak, da mu para triba tražiti, a zato mu lipota ne 
pomaže. Znaš uno, kad su pitali arambašu Lazu, koga naj- 
voli od svoji drugoga, a Lazo odgovara: »Marka Klisku, 
sokola sivoga! Da se na njeg Velebit navali, Marko bi ga 
plećim podbočio!« Tako Lazo sudi o njemu! 

— I ja sam tako čuje — potvrđuje Nikola riečima, no 
mislima je već gav u Kresojića stanu, jer sad zaključuje 
posve sigurno, da će tu i noćiti. Poslije dugog vremena, 
opet na svom i — ipak više kao da ni nije na svom! 

Kad je opazio stan, srdce mu je skočilo u grlo, a oči se 
orosile suzama, kao da je meka žena. Sve je bilo tiho, mirno 
i mrtvo, te se ni po čemu izvana nije moglo zaključivati, da 
je tko unutra. Pod Nikolom su se noge uzdrhtale, te je 
pomislio, da će početi klecati, iako nije bio nimalo umoran. 
Skupio je svu snagu, uzpravio se, podigao glavu i stupao 
naoko mirno i posve jednostavno, kao da se s njim ni nije 
dogodilo ništa osobita i kao da ni ovaj dolazak k stanu ne 
znači ništa ni više ni manje nego i svaki prijašnji njegov 
dolazak ovamo. U njegovoj je nutrinji bilo posve drugačije, 
no to je bilo samo njemu poznato i vidljivo. Usitnio je 
korake, jer je pomislio, da će mu tako hod biti naoko čvršći 
i sigurniji. ž 

Tik pred vratima opaziše iza velike bukve čovjeka pod 
oružjem, i Nikola odmah prepozna Pepicu Mrkobrada. Njih 
dvojica stadoše, jer je Marko stao i rukom ustavio i Nikolu. 
Tako mora biti, a Marko zna, kako se treba vladati. Nikola 
je mučke, niemo motrio Pepicu, jer nije znao, što bi mu 
rekao, prvo stoga, što ga je nenadano opazio, a drugo, što 
nije znao; kako će se Pepica prema njemu držati radi onog 
obračuna s Ćoranom i njegovom obitelji. 

— Dobro nam doša! — reče prvi Pepica, priđe mu, kao 
da je ona nekolika koraka preletio i zagrli ga. 

— Bolje te naša! — odgovori Nikola dosta nesigurno, 
odmakne se od njega i reče dosta krepko i odlučno: — Ne 
znam, Pepica, e I ti znaš, što sam učinije s Ćoranom i nje- 
govim sinom, a svojim zetom Ivanom?! 

— Znam, i evo ti ruke! — odgovori Pepica, pružajući 
mu: ruku. — Ne bi bije, koji si, da si radije drugačije! 

Nikola primi pruženu ruku i reče dosta tiho: 

— Meni nije drago, što sam unako mora, al kad sam, 
drago mi je, što i ti vidiš, da sam mora. 

— Da si mene pita, bije bi uredije i unog ćoravog gada! 
— odgovori mu Pepica povišenim glasom, kao da baš želi, 
da mu osobito naglasi to svoje mišljenje o rođenom bratu. 
— A ne bi, uvano, bila unako lišo prošla, ka što j' prošla, 
ni moja vridna nevista Vranjica. Ja bi joj na tvom mistu 
bije namistije jezik, da joj ga više ne bi triba popravljati ni 
sveti naš Rok! : 

— A nu! — odgovori Nikola. — I unako sam načinije i 
prikoviš zla. 

— To sad iz tebe divani Kresojić! — odgovori Pepica, 
koji nije nikad tajio prednost Kresojića pred ostalim suse- 
ljanima. — Nego: ulazi. Čekaju te ka generala. 

— Ne rugaj se ti sa mnom! — odgovori Nikola. — 
Ulazi ti prvi. 

_ Ja sam na straži, pa moram tu ostati — reče Pepica. 

— Pa, Keča j' na straži! 

— Un tamo, a ja 6de! 

Na Pepici je bilo skoro novo graničarsko odielo, a 
ervena je ječerma, vrst prsluka, bila puna srebrenih toka, 
puceta i ilika. Pašnjača mu je bila također izvezena sre- 
brom, a u njoj male puške, divno izrađene. Nikola je ustavio 
pogled na toj ljepoti, a onda zastao na crvenoj kapi, koja je 
imala oblik glave šećera, prerezane u drugoj trećini izpod 
vrha, a u prvoj trećini prevrnute, zapravo: zavrnute prema 
dolje. Na tom krajnjem tubastom vrhu bile su svilene crvene 
kite: svaka godina hajdučkog života davala je pravo na 


jednu kitu. Pepica je već imao tri kite, što je značilo, da je: 


već četvrtu godinu u planini. j 

Bio je veoma visok, stasit čovjek, koštunjav i prepla- 
nula lica, kao da je već ljetna žega. Imao je najviše trideset 
godina. Među drugovima je slovio kao ponajsmioniji. Što se 
nitko ne bi usudio izvesti, to bi učinio Pepica bez raz- 

mišljanja“i krzmanja. Pripoviedali su, da su ih neke zgode 
iznenadili vojnici baš kod pečenja ovna na ražnju. Bez 
velikog su se razmišljanja dali u bieg, ostavivši ovna kod 
vatre. Kad su odmašili nekoliko stotina koračaja i potjera 
se dala za njima, Pepica se strelovitom brzinom vrati 
k vatri, zgrabi ražanj s ovnom i uteče š njim, a da od kolo- 
nista nije nitko ni dospio, da na njega puca, jer nije nikom 
palo na um, da bi se koji hajduk usudio i povratio se, da 
spasi pečenku. Sve se je odigralo tolikom brzinom, da je 
Pepica u tim časovima .bio sigurniji za svoj život nego i 
jedan njegovih drugova, koji su bježali pred vojnicima. 
Bježeći za družtvom, opazi na putu hajdučku kapu, sagne 
se, uzme je i ponese i nju. Kad su se sastali, ustanovili su, 
da je to bila Kliskina kapa. Vratio mu ju je s riečima: 

— Samo kukavica ostavlja svoju kapu! 

— Est to! — odvrati mu Kliska mudro i okretno: — Al 
i junak more izgubiti ne samo kapu nego i glavu! Ja sam 
kapu bije izgubije i nisam je nikako moga naći, a ne bi bije 
pametan, da sam je tražije, dok ne bi bije i glavu izgubije! 

— Est i tako! — potvrdio mu je Pepica, i tako je bila ta 
upađdica izravnata. On je svakako spasio družini objed, jer 
kad su se sklonili od potjere, opet su naložili vatru i pri- 
pekli ovna. ' 

Nikola je to znao, jer su se pripoviesti iz hajdučkog 
života veoma brzo širile među narodom, pa ga je sad pro- 
matrao s velikim zanimanjem, jer &a je vidio pred više od 
dvie godine i posve slučajno i samo na prolazu u Pilaru. 
Jedva su izmienili nekoliko rieči. Tim ga je s većom pom- 
njom sada motrio, kao da ga proučava i poredi s onim, 
kakvog ga je vidio prošllog puta. Doista je bio pristao čovjek, 
momak od oka i lik gorštaka, kakav se samo dade zamisliti. 

— Sad samo ulazi — rekao mu je Pepica — a potlje 


.ćemo se mi već napripovidati, ako nas Svemogući uzdrži. 


Nasred stana je gorila velika vatra kao vapnenica, a 
oko nje su sjedili u velikom krugu brojni mladi ljudi. Nikola 
pozdravi i baci letimičan pogled po druživu, no ne zapne ni 
za jedno lice, koje bi mu se samo učinilo poznato, ali ga 
udari po mozgu osjećaj, da u tom njegovu stanu, u stanu 
zadruge Kresojića, nije više gospodar on, nego ti nepoznati 
ljudi. Ta ga misao porazi, kao da je za njega uobće važno, 
tko gospodari s tim stanom! Stao je kao ukopan i pomislio, 

što će sad s njim biti, no prije negoli je mogao i razviti 
tu misao, pristupio mu je čovjek osrednje visine, naoko 
ni krupan ni jak, ali koštunjav i neobično čvrstih i odlučnih 
crta lica, pružio mu ruku i rekao dosta toplo i prijateljski: 

— Dobro nam došao, Kresojiću Nikola! Ja sam aram- 
baša Lazo, a ovo su moji drugovi. 

Nikola niemo primi pruženu ruku, a oni svi oko vatre 
poustaju. Koji su bili podalje, pristupiše bliže. 

— Mi znamo, što j' bilo s tobom, a naš Nikola Modrić 
nam je javio, da i ti želiš stupiti u našu družinu — govorio 
je Lazo veoma sabrano, muževno i mirno bez ikakova pre- 
tjerivanja i nepotrebnog povišivanja glasa. — Niko ne iđe 
rado ovim našim putom, al kad nema boljeg, onda je ovo 
najpošteniji i za poštene ljude. Ti još imaš vrimena, da se 
pridomisliš i da ne stupiš među nas, jer kad ednom nami 
daš rič i ruku, dA si nam i dušu i tilo, i više nema izmicanja. 
Kod nas se plaća samo glavom. 


— Znam! — odgovori Nikola veoma čvrsto i sigurno. 
— I želiš stupiti u naše kolo? — upita ga Lazo odlučno. 
— Želim! — odgovori Nikola, izdržavajući netremice 


harambašin orlovski pogled, kojim ga je probadao kao usi- 
janim željeznim ražnjom. 

— U sto dobri časa! — odgovori Lazo. — Eto, još 
samo, da vidimo, moreš li s nami izdržati. 

Iza tih rieči izvadi handžar iza pasa, izvuče ga iz korica, 
izmahne njime svom snagom i reče: 

— Pruži, pobratime, desnicu i ujti, što ti dajem! 

Nikola izpruži ruku bez oklievanja, a Lazo udari svom 
snagom handžarom po njoj. Nikola uhvati hadžar, i kad je 
Lazo htio ponovno izmahnuti, Nikola ga ne izpusti “iz 
ruke. Činilo mu se, da mu se ruka ukočila oko hladna 
gvožđa, a glavom mu sievne misao, da su mu sigurno svi 
prsti presječeni, a rana još ne boli samo stoga, što je još 
vruća. Pomisli, da bi mogao baciti pogled, da vidi, da li mu 
krv jako udara iz rane, no nije dospio, jer se je sve to 
odigralo takom munjevitom brzinom, da nije dospio mi po- 
gledati prema ruci, a već je osjetio, kako ga je Lazo zagrlio 
i poljubio, govoreći: 

— Zna sam, da si pravog Kresojića soja, al da ćeš tako 
* dočekati, nisam mislije! 

Nikola je još uviek grčevito držao handžar i još je 
uviek mislio, da je svu ruku razsjekao. Kad ga je Lazo 


izljubio, reče mu: 


— Pušti, junače, andžar iz ruke i ne zamiri, što sam te 
privarije! Al tako se to vaik radi, kad se ljudi i junaci 
izkušavaju! 

Istom se sad Nikola osviesti i osjeti, da u ruci drži ne 
oštricu noža nego njegove korice, otvori šaku, malko se 
izmakne i pogleda oko sebe, kao da se stidi zbog te prevare, 
al u istom naletu misli osjeti i veliko zadovoljstvo, što nije 
razrezao ruku. Široko je otvorio dlan desnice i zagledao se 
u njega. . 

— Pravi si momak! — rekoše mnogi u jedan glas, i svi 
ge redom počeše s njim rukovati, grliti i ljubiti. Tek sad, 
redajući se tako sa svima, vidje, da je i Nikola Modrić tu, 
a prepoznao je i Klisku, po onom, što je o njemu čuo. 
Bvakom se je svom novom drugu i prijatelju zagledao otvo- 
reno u oči, al nije mnogo vidio nit ih je mogao prepoznavati 
po čuvenju i narodnom opisivanju svakog pojedinca. Bio je 
previše zabavljen sam sa sobom, bio je prepun posve novih 
i neočekivanih doživljaja, da bi bio sposoban promatrati i 
prosuđivati svoju okolicu. Gledao je svakog posve nagonski, 
kao da je pao iz oblaka i nenadano se našao u svom stanu 
među posve nepoznatim ljudima, koji su mu od tog časa više 
nego rođena braća i više nego rođeni roditelji i djeca. 
S njima je vezan na život i smrt više nego s bilo kim na 
ovom svietu. 

Svakog je srdačno zagrlio i posve mu nagonski, bez 
razmišljanja i bez ikakova smišljanja i računanja uzvratio 
svom toplinom i iskrenošću cjelov, koji je primio. 


— Naš si! — govorili su svi, smiešeći se zadovoljno i 
ponosno. 
— Vaš sam! — odgovorio je on posve jednostavno i 


bez ikakove namještenosti, posve predano i krotko. Vladao 
se je kao janje, kad mu meću nož pod vrat, da ga zakolju 
i prikažu kao žrtvu Vječnoj Pravdi, s tom razlikom, što 
janje — vjerojatno! — ne razmišlja o sebi i svom položaju 
savršeno ništa, dok je Nikola posve sviestno, mirno i otvo- 
renih očiju vidio putanju, koja je pred njim i koja znači 
njegov budući život. On je posve jasno vidio žrtvenik, na 
koji ga dižu, i na koji se i on sam svojom voljom i snagom 

posve sviestno želi uzdignuti. Sve mu je bilo jasno, sve je 
primao neizbježivo, kao jedino moguće, kao dar iz ruku 
Sveznajuće Providnosti, koja je njemu ostavila te krvave i 
trnovite staze života. —-Vaš sam! — ponovio je nešto jače 
i sve ih okružio pogledom, kao da želi, da ih najzad ipak 
sve vidi i upozna, no pogled mu je zapeo na velikim nać- 
vama, koje je kopao još pokojni djed Kresina, i koje su tu 
kod stana služile svakog ljeta planinci, kad je miesila 
kruh. Ustavio je na njima pogled i osjetio potrebu, da tim 
novim svojim prijateljima pripovieda, kako su to najljepše 
naćve, koje je on ikad vidio, i kako ih je pokojni djed Kre- 
sina kopao sam svojom rukom pred više od petdeset godina, 
a još su uviek kao nove i kao cvancika svietle i čiste, jer 
svaka Kresojićka zna, da su to didove naćve i da je to 
Kresojića kuća, pa da se u njoj mora sve sjati kao djetinja 
suza! To je poželio pripoviedati i napose naglasiti, no misli 
mu prekide harambaša Lazo, koji je svečanim glasom rekao: 

— Ti si sad :naš, a mi smo svi tvoji! Ni otac ni mati ni 
žena ni dite, niko ti nije ni bliži ni draži od najgoreg među 
nami, al ni otac ni mate ni žena ni dite ne će za te poginiti, 
prije neg mi svi izginemo! Ko ostavi druga u nevolji, taj 
nije naš drug, i mi mu sudimo. I da znaš: ima nas svakakvi, 
od zla otca, od gore matere, al za druga j' svaki gotov po- 
giniti i izgubiti deset glava, kad bi i' ima, a da ednu ni ne 
broji! Taki smo mi svi, pa — kaki smo, taki smo! Mi znamo, 
ko si ti, a znamo i Kresojića soj, pa te takog i primamo! 

— Evala ti, striče Lazo, i evala vam, braćo, svima! — 
“odgovori Nikola posve mirno i muževno, zovući harambašu, 
kako mu je Modrić rekao, da ga sva družina oslovljava. To 
je već uobičajeno, pa je svima samo — stric Lazo, iako su 
svi najednake dobi. ć 

— Kod nas je običaj — govorio je Lazo — da stavljamo 
svoje nove drugove na kušnje, pa sam tako načinije i 
s tobom, da se ne ogrišim o naš adet. I nek ti ne bude ža! 


— Bože, sačuvaj! — odgovori Nikola. — Bolje, da ne- 
stane sela, nego selu adeta. 
.— Tako i est — potvrdi harambaša. — Nego, meni je 


dosta, kako si zgrabije za go nož! 
— Kad si me privarije! — odgovori Nikola, smiešeći se. 
— E, junače! — uzklikne Lazo veselo. — Nema toga 


oka sokolova, koje bi bilo moglo viditi, kad sam ja u ruci. 

zaminije andžare! Ti si vidije, da držim go nož, al nisi 
vidije, kad sam njega izpušta, a uzeje nož u koricami! Toga 
ti nisi vidije! 

— Duša valja: nisam! — potvrdi Nikola, a njegovu 
izjavu popratiše svi zadovoljnim smiehom. 

— Ja sam to već mnogo -puta činije, al mi se još nikad 
nije desilo, da j' koji opazije, da sam prominije nože — 
tumačio je harambaša. — Nego: evo i', di slušaju, pa neka 
kažu, divanim li istinu: malo i' dočeka oštricu noža, pa više 
ni ne tražimo, da to bude, nego prosuđujemo, kako j' trga 
ruku. Kukavica je posve povuče, a junak samo mudro 
vrcne, da ga ne zavati. Ti si je dočeka i — evala ti! Gotovi 
smo. S drugim ja pravim i druge pokuse, pa ko ne izdrži, 
taj se mora tornjati iz naše blizine. 

— ET bilo ,i taki? — upita Nikola, smiešeći se. Osjetio 
se je nekako slobodniji, kao da su pali okovi s udova i duše. 

— E, junače, bilo, bilo! — odgovori Lazo, dok su svi 
drugi mramorkom šutjeli. — Javljaju se nami svakakvi, al 
mi ne primamo, man prave ljude i junake, koji se ne krste 
ha svakom mostu. 

Poslije udarca handžarom redovno je sliedeći pokus pu- 
eanjem iz kubure u novaka. Harambaša smjeri, kao da će u 
prsa sasuti, no udari pred noge. I to je neugodna kušnja, i 
svaki se dobrano strese, a riedak je, koji se ne pomakne 
s mjesta. To su najjači, među koje bi svakako bio spadao i 
Nikola, da je bio podvrgnut tom pokusu, dok je onaj prvi 
onako izdržao. 

Daljnji je pokus, da na petdeset koračaja moraju pucati 
w harambašu il kog drugog druga, a on u njega. Novak ne 
zna, da puške nisu oštro nabijene, pa redovno puca u stranu; 
što mu zamjere. 

Osim ovih, izmišljaju i druge razne kušnje, kako je kada 
harambaša razpoložen i kako se sjeti. Svakako su vazda svi 
pokusi skopčani s težkim živčanim naporom za čovjeka, koji 
je i bez toga veoma uzrujan i nemiran na svom prvom ko- 
raku u novi, težki, strašni život šumske zvieri. Ocjenjivač 
nije samo harambaša, nego i svi članovi družine, pa svaki 
može stavljati priedloge za još daljnje kušnje, a mogao je 
staviti i svoj prigovor primanju čovjeka, kojeg on drži il 
nedostojnim il nedoraslim borbama i naporima, kojima su 
izvrgnuti. Po utvrđenim hajdučkim moralnim načelima sma- 

trali su nedostojnim svog družtva čovjeka, koji je počinio 
zločin, koji ponizuje čovjeka kao mužkarca: zločin proti 
ćudoređu, nasilje prema nejakim i ženama, krađu crkvenog 
imetka, bez obzira koje vjere, i slično. Nisu nipošto voljeli 
tatove, al se ipak ni jedna družina nije nikad mogla posve 
očuvati, da ih po gdjekojeg ne primi u svoje kolo. Obično su 


bila druga, junačka svojstva, koja bi prevagnula i zasjenila . 


porok u tolikoj mjeri, da bi zažmirili i prešli preko njega. 
Sigurno je ipak, da hajduci nisu nikad nikom ništa ukrali! 

— Sad, junaci, moremo sisti! — reče Lazo, pa nastavi 
prema Nikoli: — Mi sidimo, di koji dospije, al ka vaik nikako 
trevimo po redu, kako smo se našli i sastali. To ti je tako 
uobičajeno, pa iako ne pazimo na to, vindar je vaik tako! 
Ja sam prvi, a drugi nadesno od mene redom. Ti si sad naj- 
mlađi, pa si meni nalivo. To j' tvoje misto. 

Nikola osjeti, da bi nešto morao odgovoriti, no nije smo- 
gao ni jedne rieči. Sjeo je na ponuđeno mjesto kao u tuđoj 
kući i posve sviestno osjeti, da je poslije dugog vremena 
i opet jednom — najmlađi. 

_ — — Te didove naćve — — — I sve drugo didovo! 
Sve je to stvorio i uredio vriedni did Kresina, da ostane na 
korist i diku cielog roda u daleka pokolenja. Sve — — — 

Sigurno nije ni u snu mogao naslutiti, da će se jednom 
u njegovu stanu, u njegovoj prvoj i najvećoj životnoj tvo- 
revini sastati hajduci, da u svoje kolo prime njegova rođe- 
nog unuka Nikolu, sina Josina! Prema prilikama i razpo- 
loženju, da mu je tko rekao, da će njegov Joso svršiti u 
planini, ne bi se bio veoma iznenadio. Bilo bi ga zaboljelo, 
bilo bi mu težko i žao, a bio bi, vjerojatno, osjetio i barem 
sjenku... Tako: nije to sramota, kad prilike gone ljude na 


bunu, al ipak... Kresinova krv, koja je stvorena, da dalje : 


diže, gradi i stvara, nije tu, da gine, trune i nestaje u jalovoj 
buni, koja ne može uroditi drugim plodom nego — smrću... 
Bilo bi mu težko i vjerojatno bi bio još prije legao u grob! 
Sad je tu njegov unuk Nikola ne samo u družtvu s od- 
metnicima, s nemirnima, nego i njihov primljeni drug. 
Kresinov sin Joso izmaknu takoj sudbini, možda, samo time, 

što mu srdce nije moglo izdržati udarce odvratne ljudske 
nizkosti, koja je uzela na biljegu njegovo ognjište, pucajući 
izravno na njegova odvažnoga sina, a Kresinova unuka 
Nikolu. Možda ga je samo ta slabost odvela pod zemlju 
umjesto u šumu i njega kao i njegova sina Nikolu — — — 
Nekoliko je krupnih cjepanica izgaralo na .ognjištu, a 
okolo naokolo je u velikom krugu bilo razastrto suho bu- 
kovo lišće, na koje su poliegali Nikolini novi drugovi i pri- 
jatelji. Kako su redom sjedili kod večere, tako su uglavnom 
ostali prilično u istom redu i kod spavanja. Nikola je iz 
razgovora razabrao, da je poslije harambaše najstariji Keča 
Veliki, a iza njega Nikola Modrić. Tu su bili, osim Pepice 
Mrkobrada, Marka Kliske i Keče Malog, uz spomenute 
još i Rade Jelovac iz Medka, Iso i Jovan Tarbuk iz Komića, 


Tomo Kovačević iz Vranika, Simo Surla i Obrad Obradović 


iz Mogorića, Luka Labus i Josan Maričić Čavlina iz 
Primorja. 

Keča Veliki se je brinuo za osiguranje i odredio, koji će 
se izmjenjivati, no to je sve obavio tako nenapadno i mirno, 
da je Nikola mogao primietiti samo stoga, što je opazio, da 
Keča izlazi, a za njim njih nekoliko drugih, te da se za 
neko vrieme vraća s onima, koji su bili prije na straži. Ti ' 
su naknadno sami jeli. Po tom je vidio, što se događa. 


U stanu je mrak izpunio sve kutove i prikradao se 
preko ljudskih lica i tjelesa k vatri, koja ga je svojim pla- 
menom i sjajem razređivala i crvenkasto bojadisala tako, da 
nije mogao prodrieti svojom tamom  svietlu kuglu oko 
ognjišta. 

Nikola je lagano ustao i oprezno izišao pred kuću. Noć 
je bila svietla i prozirna, a sva okolina uvijena u mramorni 
muk kao u toplu koprenu. Časak je stajao i prisluškivao, ne 
će li odkud čuti koji poznati glas, kao što se je to redovno 
događalo prije, kad je provodio dane i noći tu kod stana. 
Iz daleka se oglasi noćna ptica veoma kreštavim i prodor- 
nim glasom, a za čas joj se javi neka njezina rođakinja isto 
takim krikom. , 

— I ptice se dozivlju — pomisli on, a misao mu munje- 


.vito klizne k Vranjici. — Bog zna, misli li una na me?... 


Iz misli ga trže veoma bolno zavijanje snažnog vučjeg 
grla. 

— I vuk dozivlje svog druga — pomisli Nikola. Ogleda 
se oko sebe na sve strane. Stražara nije nigdje vidio. Ni 
s koje strane ljudskog glasa, nigdje ni traga ni sjenke bilo 
koga Kresojića, a ne oglašuju.se ni zvona s njihova blaga 
iz torova, jer su i torovi još prazni.... 

Posve sAm među ljudima, koji su se osamili baš kao i 
on, da se onda, tako osamljeni, ostavljeni, udruže među 
sobom.... 

Vrati se u stan bez rieči i oprezno sjedne na svoje 
mjesto. Časak je ostao u tom položaju, a onda se oboči na 
desni lakat, prilegne i uperi pogled u razsvietljeni krug oko 
ognjišta. Činilo mu se, kao da je na polnoćki u crkvi: Sve 
je u tami osim glavnog žrtvenika, na kom je plovan položio 
malog Isusa, oko njega poredao mnogo ovaca, goveda, neko- 
liko anđela i tri mudraca s Iztoka, a cielu tu skupinu veoma 
liepo razsvietlio. Vatra tu u stanu je onaj plovanov mali 
Isus, a ljudi i blago oko njega, to su sad oni tu oko didova 
ognjišta, koje je sveti žrtvenik.... 

Neki su već spavali, a neki su se mjestoljili, kao da traže 
mekše i udobnije mjesto. Nijedan se nije ni svlačio ni sazu- 
vao, tek su odpustili praćice na nogama, da ih ne stežu. 
Nikola je bacio pogled na harambašu, no nije mogao raza- 
brati, da li je već zaspao. Liče mu je bilo ovijeno velom 


tame, jer je glavom bio zavagnuo prema leđima, kako je > 


ležao nauznak. 

— Nisam ti ni reka — javi se Lazo šaptom prema Nikoli 
— da sam ti bije s materom. Zdravo j' i pozdravlja te, 

— Bog ti da zdravlje — odgovori Nikola također tiho 
i malko se primakne harambaši. — A di si je trevije? 

— Kad sam sinoć prolazije kroz Cerje spram Ričica, 
sritošmo se tamo kod kuće Labetove. 

— A pozna si je?! 

— Una poznade mene i mudro me ustavi. Bili smo sami 
na cesti, al se una ogleda na sve četri strane, stade i mam 
mi reče, da j' una tvoja majka i veli: »Sve se bojim, da 
će sad k tebi!« 

Nikola osjeti, kako mu ledeni trnci proletješe kroz cielo 
tielo, a usne mu zadrhtaše i zubi kao da će zacvokotati, pa 
ih snažno stisne. i 

— Ja sam se nasmija — pripoviedao je harambaša i 
dalje tiho, očito, da ne bi probudio kojeg, ako je zaspao — 

Jeni ris 


i reko joj: »Kad se j' svadije s carem, a pošten je čovik, 
da kud će man u ajduke?!« 

— A što una? — upita Nikola, samo :da dade od. sebe 
znak života i da Lazo zna, da ga pozorno sluša. 

— A una ka i svaka druga majka! Ka i moja majka, 
što vaik kaže! »Ajme meni za njim!« — veli, a.oči joj pune 
SUZA. 

_= što ti se čini, kako j' sa zdravljem? — upita Nikola. 

— Dobro. Mršava, koštunjava, al se vidi na njoj, da . 
j* zdrava. Upita sam je — nastavljao je Lazo — bi li volila, 
da čuje, kako si dobije batine iz Cujine ruke i još je polju- 
bije u ruke. 

— A što una na to?! — upita Nikola dosta živahno, jer 
ga je neobično zanimala svaka i najmanja riečca, koja mu 
je rečena, iz njezinih usta i dostavljena baš ovim putom. 

— Malko j' mučala, a unda se nikako protegne i uz- 
pravi, pogleda me uprav mužki, pa veli:.»Unda bi ga volila 
viditi na nosilim!« 

— E, da! — reče Nikola veoma zadovoljno, no glas 
mu nije zvonio. Bio je prigušen i tužan, te se osjećala težina, 
koja mu je pala na grudi i dušu. 

— Prava žena i prava mater! — reče Lazo glasnije. — 
Pozdravila te i veli: »Kad je Božja volja, da tud iđe, neka 
ga unda Svemogući i čuva!« 

— E, da! — opet će Nikola kao navijen stroj, jer nije 
znao, što bi pametnije i zgodnije mogao reći. Naletjela mu 
je misao, da upita, da li su razgovarali i o ostalim ukuća- 
nima, no svladao se je i čekao, da li će Lazo još što spo- 
menuti, što su razgovarali. 

Svi su ostali mramorkom šutjeli, te se je čulo pravilno 
disanje zdravih mužkih pluća. Plamen je bivao sve niži i 
niži, a gdje je posve umirao, tu se je na živoj žeravici sve 
polako i neopazice slagao tanahni sloj bielog pepela. Na 
mjestima je bio na gdjekojem ugarku već toliko debeo, da 
se je kroza nj žeravica tek naslućivala u svom tinjanju 
života, koji se tako pritaji i štedi svoju snagu, da i sutradan 
još može pokazati, da je u punoj snazi. ' 

Neko su vrieme šutjeli. Nikoline su misli frcale kao 
varnice, jedna drugu stizala, gušila i potrpavala: tolikom 
brzinom, da nije dospio izvesti i izraditi ni jedne. Ipak je 
osjetio posve jasno smirenje poslije Lazine pripoviesti o 

susretu s njegovom majkom, pa poslije duge šutnje reče 
dobro promišljeno i mirno: 

— Striče Lazo! 

— Nude, sinovče! 

— Ne tribam ja tebi puno divaniti. 

— E! 

— Kresinov sam ja unuk, al da to ni nisam. Ja sam 
— ja! 

— E, e! — potvrđivao je Lazo posve mirno, mužki 
odlučno, kao da unapried zna, što će mu reći. 

— Moja glava nije tikva i nije izrasla na rastiću ni 
na bukvi. Nisam je ni na putu naša. 

— Est to! 

— Nisam se š njom ni zameinije ka pijanac kapom, pa 
da mi je svedno, di ću je izgubiti il di će mi je ko skiniti 
s ramena ka krušku s drveta. Znam ja, i što j' obraz i što 
j* vira u Boga, a znam i što j' svoje ognjište i dica kraj 
njega, i što j' groblje i u njemu grobovi svi naši stari, koji 
su bili prije nas i koji nam sve ostaviše, što imamo. Sve 
ja to znam. 

— E, da! Kako ne bi zna ti, koji si od soja, od 
koga esi! 

— Ida ti pošteno velim: nije mi lako! 

— Znam! — potvrdi Lazo čvrsto, kao da bi odapeo iz 
puške. ' 

— Al ne more biti ni bolje ni poštenije! 

— Evala ti na ljudskoj besidi! Tako divani pravi čovik! 

— Tako j* to u meni. Nisam ni ja za to, da država pušti 
lopove, da rade, što oće, al sam još manje za to, da se 
država uortači s lopovim, pa da poštenim ljudima ne da, 
da živu ka pravi i pošteni ljudi. Kad nam ne da, da ljudu- 
jemo š njom, moramo ljudevati u ajducim! 

— Sinovče, Bog divani iz tebe, a sigur sam, da tvoj 
vridni did Kresina sad sluša i potvrđuje tvoje riči! O'de — 
pod svojim krovom.... ; 

— Ija tako mislim, pa te stog i molim, striče Lazo, 
da me primiš ka brata i druga. Kad bi ja ima bolji i po- 
šteniji put, ubije me Bog, ako bi doša među vas! I nek ti 
to ne bude ža! Ni tebi ni drugim, koji me čuju. Ne bi! I nije 
to, što bi ja mislije, da vi niste pravi ljudi! Ne! Nego, ne 
bi izabra i zavolije ovaj vaš život i put. Ne bi nikako. I 

nismo mi rođeni za taj život, nego samo — kad nam ne 
dadu, da iđemo drugim, unda čovik i vuk ne mogu, neg kud 
mogu! 

— Uprav tako, sinovče Nikola! Tako mi svi mislimo i 


. ako ostaneš kod nas, vidit ćeš, da mi ne moremo ni bolje ni 


poštenije, a da vaik mislimo i na dušu i na Boga. Nego, 
znaš, kako ti je: kad ti niko upre i u dušu i u život — e, 
brate, nema: tu šale, pa da ti je rođeni ćaća, pa da nosi 
na čelu Boga Otea, man — ko j' brži, taj je i jači i pra- 
vedniji i prid ljudima i prid Svemogućim! Tako to misle 
i uni, koji nas gone ka zvirad, samo što su uni ujtili u 
svoje šake i cara i palivrage, pa misle, da su zagospodarili 
i našim Svemogućim i da uni drže u svom džepu rajske 
ključe. A mi znamo, da to nije tako. Što smim u ratu, kog 
uni oće, j&r ne bi bije moj rat, kad ga ja moram voditi i 
kad su me uni nagnali u nj?! Nisu samo uni sklopili suvez 
s našim Svemogućim, man smo svi mi njegova dica — go- 
vorio je harambaša sve življe, sve zagrijanije i brže i glas- 
nije, dok nije najzad govorio posve glasno tako, da su se 
mnogi drugovi počeli nemirno okretati na ležaju, a neki se 
nalaktili, podbočili glavu rukama i mirno i pozorno slušali 
njegove rieči. 

— I ja tako mislim — potvrdi Nikola, uzpravi se i 
sjede, kao da osjeća potrebu, da i tim načinom pokaže, kako 
i prati razgovor i kako se slaže s harambašinim nazorima. 
— I uprav te stog i molim, da me primiš. 

— Ne triba ti o tom više! — odgovori Lazo. — Ja 
večeras samo nisam tije, da s tobom sve dovršim, da te 
puštim, da priko noći još promisliš i prispavaš. S naše j' 
strane sve gotovo, kad si, ko si i kakav si, a sad još ti 
moreš vaik reći, da ne ćeš s nami, a da ti mi ne rečemo 
ni — tamo se dalje. Kad ednom sve zaključimo i kad te pri- 
mimo, unda više živ ne moreš između nas, man sa svima 
nami i kako nam Svemogući dade i pripušti. Još se do 
ujutro moreš i pridomisliti. 

— Sve sam ja već promislije i nemam se više što pri- 
mišljavati — odgovori Nikola. Bacio je pogled po družtvu, 
koje je ležalo oko vatre, jer mu je postalo malko neugodno, 
što je osjetio, da mnogi slušaju njihov razgovor. Nije bila 
njegova osnova, da govori s Lazom nasamu, al kad se je 
desilo, da su ostali gotovo sami budni, il kad se je barem 

tako činilo, bilo mau je veoma ugodno. Stog se je sad zagle- 
davao uokrug,. želeći da vidi, koliko ih sluša. Međutim je 
vatra bila smalaksala; pepeo prekrio većinu žara, pa je i 
u onom svietlom krugu zavladala polutama, koja nije do- 
puštala, da promatra lica i da prosuđuje, koji čovjek spava, 
a koji je još budan. 

Iz velike se daljine opet oglasi vučje zavijanje. 


— Još nema blaga u planini, pa su gladni — reče 
Lazo. — Zavijaju. - 

— Roče se! — odgovori Nikola. 

— Uprav ka i mi! — odgovori harambaša i nasmije 
se dosta glasno. — Tako.i mi: prid zimu se raziđemo, a 


u proliće se sastajemo. Samo se mi ne dozivljemo, man se 
vaik odredi sastanak, i svaki dobije poruku, di mora doći, 
kad odredi arambaša. 

— Ove si godine izabra Duboke Jasle rad mene? — 
reče Nikola nekako tiho i bojažljivo. 

— EI ti drago? — upita Lazo tako naglo, kao da je 
očekivao, da će Nikola potvrditi njegovo pitanje. 

— Anu! — odgovori Nikola posve tiho, skoro najtišim 
šaptom, po čemu je Lazo sigurno zaključio, da se je pre- 
vario u svom očekivanju. 

.— Znaš — osjeti Lazo potrebu, da mu tumači svoje 
misli i odluke: — nisam ni ja amo poša rad lopovluka i 
otimačine, a nisam se ogrišije ni o ženu ni o dite ni o sirotu, 
prije neg sam krenije ovim putom. Ni potlje — svidok mi 
je Unaj, koji nas sve gleda, pozna i drži. Draga mi je moja 
kuća i u njoj-i ćaća i mate i žena i dica. Vindar sam mora 
amo, kad je ovako okrenilo. Sve sam i' ostavije i uteka u 
planinu. Esam. E, al vidide, junače, čuda: kad mi je god 
težko i kad mi se što skvrsi i stisne me ništo tu — reče 
i udari šakom u grudi — najvolim se naviti barem blizu 
moji klanaca i dolinica. Tako sam mislije i s tobom. Znam, 
čiji si, znam, kakav si, pa sam mislije: ajde, da počmemo 
to njegovo u njegovu stanu, u stanu njegova vridnog dida 
Kresine! Znam ja, jadan, da tebi sad nije ni lako ni drago, 
što moraš ovim putom, al kad ti ga j' naš Svemogući osta- 
vije, unda ga barem počmi odolen, iz svoji ogredaka, iz 
stana, koji je pronije slavu tvog dida, kun da j* bije kakav 
genera i još više! Zato sam odredije, kad sam čuje, da 'š 
ti mam na proliće k nami, da se sastanemo ove godine 

uprav u Dubokim Jaslami kod Kresojića stana i da tebe 
amo dovedu, da te ode primimo u svoje kolo. Eto, da znaš, 
jer sam tako odredije, pa ako tebi sad ni nije to ni drago 


“ni lako, bit će ti za koju godinu, ako te Svemogući uzdrži, i 
drago i milo, što j' tvoj stric Lazo tako odredije. 


— Vala ti na tim besidami, striče Lazo! -—— odgovori 
Nikola mnogo slobodnije, lakše i veselije. — Sad vidim, 
kako si mislije. A da mi nije lako i drago, da baš tu budem 
sada, kad odlazim, di se je moj vridni did najviše i najjače 
zakopa i osta nam svima za sva vrimena — znaš i sam: 

. — Znam! — potvrdi mu Lazo. — Ja znam sad, kako 
j tebi, a ti ćeš viditi potlje, da nisam uradije ni loše ni 
ružno. 

— Vala ti ka otcu! 

— A sutra, ako se ne pridomisliš — odgovori haram- 
baša — moreš postati naš drug do smrti, pa što nam da 
Svemogući. - 

— Već sam stupije u vaše kolo do Božije volje! — odgo- 
vori Nikola posve čvrsto i odlučno. — I više ja nemam što 
primišljati. 

— O tom ćemo još i sutra! — odgovori Lazo, spusti se 
na suho lišće, metne ruku pod glavu i zašuti. 

Vatra je već bila posve pod pepelom, te se je samo nazi- 
ralo po svjetlijem krugu, gdje je ognjište, a oko tog se je 
čarobnog mjesta čulo dosta glasno disanje mladih, krepkih 
grudiju, koje su u sebi nosile sve smionosti, svu hrabrost 
neobuzdane mladosti i sigurnu smrt, za koga danas, za koga 
sutra, al sigurno za svakoga mnogo prije, nego li bi mogle 
izdržati njegove kosti, njegova krv i srdce, koje bi moglo 
izdržati i napore najvećih borba. U ovom slučaju su ipak 
svi odsuđeni, određeni i žrtvovani na najkraće rokove.... 

Nikola je također zašutio, okrenuo se na bok prema 
svom harambaši i prvi put se lagano i neopazice prepuštao 
snu pod tim krovom kao i svaki drugi tuđinac, koji s njim 
nema ni veće ni trajnije veze negoli je samo posve kratko- 
trajno noćenje.... 

.... Stan dida Kresine.,.. i njegove naćve.... Bile su 
u neposrednoj blizini, skoro tik Nikole.... 

— Dide moj, sve moje dobro — zavapio je iz sve duše 
kao molitvu i jecaj razorene mladosti — ti vidiš bolje nego 
ja, da nemam drugog puta. Ti me blagoslovi i vodi.... 

Iz nedaleke se je okoline javilo bolno vučje zavijanje. 
-—— Bome noćas zavijaju — javi se Lazo šaptom. 


— Neka zavijaju —> odgovori Nikola isto tako šaptom , 


i pomisli, da bi i on mogao s njima zavijati, da bi se čulo 
do neba, i da bi se i nebesa razplakala nad tim zavijanjem, 
al ne reče ništa. U svojoj je slomljenoj duši osjećao bure 
i oluje svih uzbuna, no stisnuo je zube, stegao šake, i silom 
priklopio vjeđe i nastojao, da izkopča sve misli, sve bojazni 
i sve strepnje. Posve je sviestno nastojao, da nadvlada sam 
gebe i ono nešto nepoznato u sebi, što ga je stezalo oko 
vrata i oko srdca. 

U cik zore je otvorio oči i pogledao prema onoj strani, 
s koje je dopirala najsvjetlija zraka novoga dana. Nije bio 
načistu, da li je cielu noć prospavao u mrtvačkom snu i 
prosanjao je, il je bio neprekidno u polusnu i razmišljao 
— toliko mu je bilo živo pred očima sve ono, čim se je nje- 
gov duh bavio od onog .časa, kad je prestao razgovarati 
s harambašom, do ovog, kad se je prenuo i podigao glavu. 

Bio je s didom Kresinom, bio je i s ćakanom Josom, a 
bio je i sa sestrom Vranjicom Josipa Lukičina i sa svojom 
nesuđenom Vranjicom — sa svima je razgovarao kao na 
javi, pa mu je stog i bilo sad težko suditi, da li je to sve 
sanjao, il je svojom razbuktalom, grozničavom maštom do- 
čaravao i posve prestao živjeti tjelesnim životom, pa se pre- 
pustio svojoj duši i njezinim mogućnostima, da ga vodi na 
javi, kao da uobće tiela ni nema, Što je zapravo doživio 
te noći, ne bi bio mogao nikom pripovjediti niti bi bio 
mogao ponovno oživiti u svojoj sviesti i pokušati, da obnovi 
i ponovno proživi. Svakako je jedno bilo posve sigurno: 
otvorio je oči posve smiren i pomiren svojom sudbinom. 
To je bilo posve jasno i izvan svake sumnje. 

Protrljao je oči, protegao se, prekrstio se, obočio se na 
oba lakta, ležeći poleđice, izdigao glavu i bacio pogled po 
družtvu oko sebe. Neki su se vrtjeli, nekolicina je već bila 
obočena il na jedan il na oba lakta, dok su neki još mirno 
i duboko odpuhivali. Čim se je on pomakao, Lazo se 
trgnuo, otvorio širom oči i odmah se i on obočio na lakat, 
izdigao se i bacio pogled oko sebe. 

— Probudije se ti? — reče Nikoli. 


— Zora je — odgovori Nikola, uzpravi se i sjede. 

— Dobro jutro, braćo i drugovi! — reče Lazo povišenim 
glasom, tako da su se svi na njegov pozdrav trgli i odmah 
se uzpravili i sjeli na ležaju. On je nastavio: — Novi dan, 
nova srića. Valja ustajati, pa svak svojim putom. 

Svi su pozdravljali, krstili se, pridizali se i odmah pri- 
tezali praćice na opancima. Prvi je skočio na noge Keča 
Veliki i izišao iz stana, a za njim onda i neki drugi. Kad 
su se opet svi skupili u stanu, reče im harambaša Lazo: 

aaa Slušajte me sad, braćo i drugovi! K nami je doša 
ovaj pošteni čovik od soja i plemena, da mu triba para 
tražiti, Ja sam ga juče izkuša. Sami ste vidili, da se j' ponije 
bolje neg i jedan vas, kad ste došli u naše kolo, a niednom 
nema ni mane ni prigovora. 


— Est to! — potvrdi prvi Keča Veliki, a za njim i svi 
ostali. ; 

— Vidili ste, da est za nas i za junačko družtvo — 
nastavio je Lazo. — Pripasti se ne će, uzmakniti ne će. 

— To ne će! — potvrdiše ostali u zboru. 

— Vridan je i bit će nam na čast i diku. 

— To oće! 


— Ja mu sinoć nisam tije ništa više divaniti, da pri- 
spava i da još ednom dobro promisli, jer se k nami more, 
al se od nas ne more nikako. Sad ga pitam ode prid vami 
svima: esi li, Nikola, tvrdo odlučije, da iđeš s nami i u 
našem kolu?! Još vaik moreš reći, da nisi, i mi dobri pri- 
jatelji ka i dosad! 

— Odlučije sam i molim te, striče Lazo, da me primiš! 
— odgovori Nikola povišenim glasom i čvrsto mu ge zagleda 
u oči. 

— Kad si ednom primljen, visiš na ednom konopu 
s nama svakim i nema više povratka. 

— Znam. . 

— Što ti god zapovidim ja il koji već bude zapovida 
nad svima nami, moraš il izvršiti il poginiti! 

— Ako nije proti obrazu i ljudstvu, ne bojim se! — 


odgovori Nikola. — Ne ću ni uzmaći ni izmaći! 

— Mi nit oremo nit sijemo, a živiti moramo, pa unda 
pr mo nigdi i žeti — odgovori Lazo. — Nije vaik ni lako: 
ni lipo. 


= Znam i to, pa kad nije druge, nije ni težko, a nije 
ni grijota — odgovarao je Nikola, kao da mu je netko šap- 
tao, što mora reći. 

_— Mi otimljemo od carevine i od uni, koji imaju pri- 
koviš, jer znamo, da nisu njijovi žulji — tumačio je Lazo. 
— Kako to moremo učiniti, a da ne okrvavimo ruku i ne 
ogrišimo duše, to ovisi o onom, koji dobije zadaću, da to 
izvede. 


— Znam i to. I : 
— I tvoja će prva zadaća biti, da s nikolka druga odeš 
po cekine ednog bega kod Bišća — reče harambaša, oštro 


pogleda Nikolu i netremice ustavi pogled na njegovim 
očima. : 

Nikoia ne odgovori ni biele ni crne. 

— Ne bi to bije posa za Kresinova unuka, da se j' moga 
slagati s carem i vaditi cekine na lip način iz njegove kase, 
pa tako živiti, al kad si se š njim posvadije, a živiti se mora, 
a krasti ne ćemo, unda moramo ovako: tražiti, da nam do- 
brovoljno dadu malo, koji imadu prikoviš. Ko ne da dobro- 
voljno, malo, mi uzmemo i sami, al unda više. Tako ri 
pravo. ' : 
Nikola je šutio i pozorno pratio njegove rieči, ne ski- 
dajući pogleda s njegovih usta. 

— Ja ne velju — nastavljao je Lazo veoma mirno, do- 
stojanstveno i promišljeno — da bi nas. koga primili razši- 


reni ruku među vratre il kaluđere, al jope: nismo gori od . 


svakog mirnog poštenog čovika, koji zna, što j' obraz i što 
j' duša. Samo: un miluje njive i volove, a s carem skupa 
kuću kući, a mi se bočimo s planinom i medđvidim i gonamo 
ge s carevom vojskom i šerežanim. To je razlika, pa prema 
poslu i oruđe, a prema oruđu i ogrebotine! E 1 ovako?! 
-— upita, gledajući u Nikolu. : 

— Nikako, man tako! — potvrdi on. 

— E 1 me razumiš?! 

— Ka da j' iz Svetog Pisma! 

— I slažeš se sa svim, što sam divanije? 

_— Kun da si mi iz duše vadije! — odgovarao je Nikola 
na svako pitanje bez oklievanja i posve sigurno i odrezano. 

— Unda si naš! — reče harambaša povišenim glasom i 
nastavi: — Ja te primam, pobratime Nikola, u naše kolo, i 
odsad si nam više nego brat, jer braća se mogu i posvaditi, 
pa nikom ništa, a među nami se dva ne mogu posvaditi, da 
se mam ne pomire il da edan ne plati svađu glavom. Nego 
— još nikad nije među nami bilo, da smo morali tako suditi. 

Svi za ednog i edan za sve. Slabe: žene i dicu ne diramo 
ni kad nam je najteže, a i s najjačim se ponosamo, pa kome 
opanci, kome obojci. Ne velju ja, da u tom dikad i slabi ne 
stradaju, al ne što bi mi tili, man jer nesrići ne moremo 
vaik izmaći. Sav nam je narod prijatelj, a samo nam je care- 
vina neprijatelj. : ' 

Svi su stajali kao kipovi i netremice slušali, a haram- 
baša govorio, kao da čita. Najzad izvuče handžar iz korica 
i pruži ga ravno prema Nikoli, govoreći: 

— Sinoć sam te š njim izkušava, a sad te više ne kušam. 
Ujti golom rukom za oštricu, al ne steži i ne reži. 

Nikola ga posluša i uhvati desnicom za pruženu oštricu, 
a Lazo izpusti iz ruke držak, pa i on prihvati za oštricu, 
te reče: : ' 

— Kako ja i ti sad držimo golim rukami za ovo na-. 
oštreno gvožđe, tako moraš držati skupa sa svima nami i 
svakim napose. Reci: oću, tako mi Bog pomoga. : 

— Oću, tako mi Bog pomoga! — ponovi Nikola. 

— I sveti naš Nikola putnik. 

— I sveti naš Nikola putnik. 

— I sveti naš Juraj, koji nas skuplja i čuva. 

— I sveti naš Juraj, koji nas skuplja i čuva! — ponovi 
Nikola čvrstim glasom. 

Poslije tih rieči izvadi harambaša iza svoje pašnjače 
hajdučku kapu i metne je Nikoli na glavu, govoreći: 

— Ova ti je kapa znak, da si naš na život i smrt. 

Poslije tih rieči povuče handžar, metne ga u korice, a 
Nikolu zagrli i poljubi. Iza toga ga izljubiše svi redom. On 
je bio posve tronut, i oči su mu se orosile suzama. Osjetio 
je, da je doista dio tog družtva, koje je toliko međusobno 
povezano, da se nije ni sjetio, da stoji pod krovom svog 
velikog djeda Kresine. Zaboravio je na sve, što je bilo prije 
i što je bilo oko njega, jer je postojalo samo to njegovo 
novo družtvo, s kojim je sada svezan za sva vremena.... 

— Vala ti, striče Lazo, i vala vam braćo! — prošaptao 
je posve tiho. e 

Već je svuda bio utihnuo večernji nemir sela: nit su se 
oglašivala zvona s blaga nit su se čuli glasovi ljudi i žena, 
koji su se bavili spremanjem blaga na počinak. 

Planu Balensku su obišli u prilično velikom luku, kroz 
Pilar, jer je bio istom pao prvi sumrak, pa bi se bili svakako 
sretali sa seljanima. Kad su stigli nad Poljanu, spustili su 
se u selo, da brže idu seoskim putom. Nikoli je bilo stalo 
baš do tog, da tuda prođe, jer je želio vidjeti, kako je Ćoran 
uredio kuću. 

Noć je bila vidna i vjetrovita, pa nisu udarali o ka- 
menje više nego je bilo neizbježivo potrebno kod oprezna i 
pažljiva hoda. Vjetar je zvuk udaraca podkovanih mužkih 
opanaka raznosio prema planini od sela, tako da-nisu ni 
seoske pse uzbunili. Tek kad bi se kome približili, digao bi 
nenadanu buku, nekoliko puta ljutito zalajao, pa opet 
utihnuo, jer bi mu i zvuk udaraca i miris nepoznatih ljudi 
vjetar brzo zameo i odnio. 

Išli su jedan za drugim na pet, šest koraka: Prvi Nikola, 
za njim Keča Mali, a zadnji Josan Maričić Čavlina. Bez 
rieči, tiho ko noćni dusi. Nikoline su misli letjele daleko 
pred njim, te bi se samo na čas ustavljale kod svake kuće, 
kraj koje bi prošli, il bi skočile na Goranovo sljeme i pro- 
matrale na čas strašni prizor, kako guše i ubijaju njegovu 
sestru Vranjicu. Tad bi opet odletjele munjevitom brzinom, 
i još brže, na svoje ognjište. Tamo više ne nalaze dobrog 
ćakana Josu, a majka je možda... Bog zna?! Lazo reče, da 
je zdrava, no Nikola nije više vjerovao u njezino zdravlje 
poslije svega, što je u nekoliko mjeseci palo na njezina 
slaba ženska pleća. A Anica?! Ona je... tako: zabavljena 
je jednim djetetom, koje treba paziti i gojiti, i drugim, koje 
očekuje, ako nije već i to drugo na svietu... 

Ćoran je kuću opet podigao i pokrio je slamom, kao što 
je i prije bila pokrivena. 

Tu je Nikola-stao kao ukopan. Glavom mu je cieli ne- 
sretni događaj proletio brže, nego će ikad moći ljudski um 
stvoriti mogućnosti, da prikaže neupućenim očima neki 
nesretni slučaj. Ciela je slika potrajala jedan mali dielak 
trena, sve je ponovno proživio u tom hipu, stresao se, kao 
da ga je uhvatila groznica, i — nije znao u prvi čas, da li ga 
sjećanje goni, da ponovno sve podpali i pobije sve, koji su 
unutra, il da što prije pobjegne glavom bez obzira. I to je 
krzmanje bilo samo munjevite brzine i trajanja, da odmah 
trgne i pođe žurno dalje. Sve se je razvijalo u njemu i pred 

da njegovi drugovi nisu ni opazili, da 
brzinu dotadanjeg hoda. jara 
— Nek mi Svemogući prosti! — Šanuo je . m: 
korake, kao da ga netko goni, iako nije ni . S uu 
i i ć nađu 
čaino izići pred kuću Ćoran, da se ope i 
mogao slučajno izići pr cuću ( < domagoj“ 
či ij iglio, jer je želio samo da vidi, ka 
oči. Na to nije mislio, jer ja amo da vidi, kako I 
tu, i ništa više. Bojao se nije, a kanio nije ništa činiti, pa je 
, 


njim tolikom brzinom, da 1 
je zastao i da je promienio 


tako i prošao. 


Kad su stigli u blizinu Kresojića kuća, Nikola je anoiao 
i Č ove. 
: m ree ostati — rekao je šaptom. m 
_ Kolko ti drago — odgovori Keča isto tako tiho. 
Glavno je, da se prije dana vatimo Resnika, ' A 
— To moremo pet puta — odgovori Nikola, + ' e 
ikakova uvoda nastavi, moe pr A . ho? o . S 
j* € ije moj pokojni di B , u 
S Tie j' njegova muka. I mlin tu na našoj 
ici j M napravije. ' 
nee da PE KE — Nedaleko se j čulo za 2. 
— Mogli bi i vas dva u kuću = reče Nikala, S ema 
tok svojih misli, koje su letjele brže od najbržeg vi 3 
— Ni za živu glavu! — odgovori Keča. = Sa . 
tu, a ti ajde i ništa se ne brini. Kad se .nadivaniš, o =. 
' Psi su ih obćutili i počeli se javljati opreznim, poje 
inačnim lavežom. X ' 
pe Nema u blizini tuđi kuća ni tuđi pasa — reče Nikola 
— a naši ne će lajati, kad mene obćute. ra 
_ Mi ne ćemo bliže, pa ne će ni na nas lajati. 
— To j' pametno. Da se ne uzbune. : 
— Nemoj u kuću u toj kapi — šane mu Kola: ' 
Nikola ga pogleda, ne odgovori odmah ništa, časak je 
šutio, a onda se maši kape, skine je, zagleda se u nju i reče 
o že dna je se boja, ne bi je bije primije, a da je S 
sramim, ne bi je nosije. Sad izpod nje — nikud osim po 
Jedinu! : 
Reče i zakorači prema kući. 2. h 
Čim je prišao bliže, javio se je psima, koji su se očito 
iznenadili i lavež okrenuli u nesigurno, nekako i bolno i 
umilno eviljenje. ' 

Lagano je kucnuo na prozor sobe, u kojoj je spavala 
Anica s djecom pokojnog strica Tome. Za čas se javi 
iznutra njezin glas, koji je pitao tiho i bojažljivo: 

— Ko je Božji?! 

— Ja sam, Anice. Ne boj se — odgovori on tiho. — 
Otvori. 

— Ajme meni! — odgovori ona, otvarajući Prozor. — 
Vala Bogu, da si doša. Oćeš li unutra? 

— Esu li svi pospali? 

—— Majka j' ništo slaba i leži već od popasni doba, pa 
morda i spava, al Dragi uvano još nije zaspa — odgovarala 
je ona vrlo prisebno, mirno i lagano. — Do malo prije smo 
sidili kod vatre. 


Nikola je slušao njezino pripoviedanje i nije znao, što 


bi počeo. Kući je prilazio s velikim uzbuđenjem i često mu 
je naletjela misao, da će jedva moći progovoriti, kad se 
s Anicom sastane, jer će ga i ona dočekati sa suzama i 
nemirom, koji će graničiti s ludilom. Tako je pomišljao, te 
i sam osjećao, da nesigurno pristupa tim novim doživlja- 
jima. Ruka mu je veoma drhtala, kad ju je podigao, da 
kucne o prozor, a noge su pod njim bile počele treperiti, kao 
da će ga izdati i slomiti se pod težinom njegovih osjećaja. 
Slušajući sad njezino pripoviedanje, koje nije bilo ni ne- 
mirno ni osobito veselo, sudeći po glasu, on se je skamenio. 
Nije joj ni ruke pružio. a 

— Este li svi na nogama? — upitao je bez pripreme, 
očito samo da nešto reče. ' 

— Svi osim majke. Al ne će ni njoj ništa biti. Juče j 
bila u Ričicami i vratila se ka samlivena. I plakala j — 
pripoviedala je Anica. 

— Jčr je plakala? 

— Nije mi tila reći. Uvano j' ništo čula o tebi, pa 
stoga. Pa, znaš, kako j': nije joj drago, što si otiša u ajduke. 
Itako... 

— A da kud bi?! — upita on suho, no veoma nesi- 
gurnim -glasom. : 

— Ija sam joj tako rekla već sto puta, al ništa njoj ne 
koristi divaniti. Kad si uno načinije kod Ćoranovi, una j' 
tila povileniti od žalosti.., A uprav ni nisi marije! Nisi ti 
Vranjici ni ćaća ni brat, pa da bi uprav ti bije mora 
unako... 

— Tako, veliš?! — odgovori on dosta nabusito. U njemu 
je počelo kuhati, i sva mu se krv uzburkala. ma g 

— A, nu! — odgovori ona u neprilici, osjetivši, da je 
rekla previše. — Nego, kako si ti? Esi zdrav, i esu li te 
primili među se? i 

On je šutio, a iza kraće stanke upita: 

— Kako su dica strica Tome? : m 

— Pal... Kljasti i jeroglavi! — odgovori ona preko 
volje. . ; . 
— I Marija? — upita Nikola. : ga b 

— Una j' ka Božija ovčica. Samo bleji, pa di je turneš, 
tu i ostane. A uno dvoj ka na vezu: vaik reže i na se i na 


druge. : 
— Tako ti to veliš? — reče on i malko se odmakne od 
prozora. : X : ha . 
— A što ću ti kriti, kad i sam znaš, a ne bi prid tuđim 
tako... — I sama pokrivam našu sramotu. 


Nikola nekoliko puta težko odpuhne, no ne reče ništa. 
— Uprav te j' lipo viditi u toj kapi! — reče ona posve 
veselo. — Sad si nikako i veći i jači neg si bije, kad si otiša! 
— A kako Ante? — upita on, kao da nije ni čuo nje- 
zine primjetbe. Opet se je primakao tik pred prozor i primio 
njezinu ruku, koju je držala na okviru. To je učinio posve 
mirno, bez strasti, kao slučajno. j 
— Iun i una dobro. Ne bi i" batom ubije — odgovori 
Anića. Mirno je držala svoju ruku pod njegovom i nije mu 
nikako pokazala, da je osjetila tu njegovu kretnju. Antinu 
ženu, redovno, nije zvala ni imenom ni bilo kako drugačije, 
nego - samo »una«. Nije je voljela. Nisu se svađale, al se 
nisu ni slagale, te je bilo posve očito, da ih skupa drži samo 
nužda. Veže ih jedino dah svekrve Stane, a čim iz nje izleti 
posljednji i ona promieni ovaj svijet, više je nego sigurno, 
da će se podieliti. 
— Ati? — reče Nikola posve suho. z 
— Još sam u 'rpi! — odgovori ona posve šaptom i 
malko se nagne prema njemu više, neg je prije bila. — Al 
ne ću man još koji dan. Ako bude sin, edan junak više! 
— Da Bog da! — odgovori Nikola, a u glasu mu se je 
osjetio prizvuk svietla i veselja. Osjetio je iskru života i 
čvršće je primio za ruku, pa nastavio: — Samo se čuvaj. 
— Za mene se ne boj. Samo ti čuvaj sebe — odgovori 

ona dosta glasno, no onda usitni i spusti glas u tihi šapat: 
— i gledaj, da ne budeš uludo u planini! 


— Tako: kad si već tamo okrenije, nek se pozna i nami 


u kući, 
— Ja mislim, da se pozna i prikoviš — odgovori on. 
— Pozna se, da te nema, al nek se nami pozna, i da esi 
tamo, di si! — odgovori ona bez oklievanja. 


Nije htio vjerovati svom sluhu i umu, da je dobro 
razumio, pa opet upita: 

— A kako did Perjas i ostali naši Kresojići? 

— Did ka vuk! Ne bi ga iz lumbarde, i un je najpa- 
metniji, a svi drugi, kako ko, al zdravi esu svi. Un je meni 
mam reka: »A da, man u ajduke! To i est za poštene ljude, 

.kad nam ne dadu drugačije pošteno!« 
— Tako did Perjas?! 
— Tako, tako! A tako i est! Kad si već tamo, nek nam 


se i pozna — ponovila je ona svoju prijašnju misao. 
— Kako naša mala? E 1' zdrava? 
— Raste ka konoplja — odgovori Anica. — 'Vini ti, 


izrizana tvoja glava. I već divani svašta. 

Nikolu nešto steže oko srdca i poželi, da odmah vidi 
diete, no svlada nalet želje i.misli, očekujući posve sviestno, 
da će ga ona pozvati, da uđe u kuću. To mu je prvi put u 
životu, da čeka, da bude pozvan, da uđe u svoju kuću! Ta 
ga je misao obsjela tako živo i sviestno, da ju je osjećao 
kao bolni pritisak u grudima i u mozgu. Mogao bi on i sam 
reći, da mu otvori, no pred tom je pomisli uztuknuo. Osjetio 
je, da on više ne spada s onu stranu praga, jer se oko 
ognjišta mogu kupiti samo mirni, a on to više nije. Obuzela 
ga je velika želja, da vidi majku i svoje diete... 

Neko su vrieme oboje šutjeli, dok se ona prva opet 
ne javi: 

— Znaš, kako su me prozvali u puku?! 

On ne reče ništa, pa kad je uzalud čekala njegovo pi- 
tanje, reče sama, naglašujući svaku rieč: 

— Najprije su samo nike rekle, a potlje sve šapćale, a 
sad već svi glasno divane i zovu me »ajdučicom«! 

— Unda si ti prije postala ajdučica neg ja ajduk! — 
odgovori on, htijući izreći svoju misao, koja ga je obsjela 
bila još prije neg je ona to i rekla. 

s Kad si se ti odmetnije... 
“— Nisam još bije u ajducim! 
— Svi su zngli, kud si okrenije. I nisu zamirali. Nije 


niko zamirije, kad su znali, kako j' bilo s babinom slaninom 


i s Ćoranom... Uprav 1i je lipa ta kapa! ... Da j' i meni 
taka, kad me već zovu ajdučicom! — govorila .je ona, kao 
da govori o nekoj velikoj svojoj želji, koju bi svakako 
htjela ostvariti. 

Nikola je šutio, jer nije znao, što bi rhogao odgovoriti 
na te njezine primjetbe. Bio bi najradije zaplakao, jer mu 
nije bilo ni nakraj pameti, da bi morao nju pokušati 
prizvati sviesti i razboru. Osjećao je, da su svakog trena, 
koji skupa provode, sve dalje i dalje jedno od drugoga, pa 
poželi, da čim prije otide. I tako je sve već posve izgubljeno. 

— Tije sam, da se vidimo — reče on posve nepro- 
mišljeno i u najvećoj neprilici. 

— Mi smo svaki dan čekali, da ćeš nam se javiti i da 
ćeš nam što doniti! — odgovori ona. 

— A što bi vam donije? — upita on i očieraline se od 
zida, kao da je želio, da svojom sjenom ne zaklanja njezina 
lica, eda bi joj tako mogao bolje zaviriti u oči i pročitati 
i ono, što mu ne reče. 

— Znaš i sam, što! — odgovori ona posve mirno i tiho. 
— Cekina. 

— Cekina?! — upita on raztegnuto, kao da svako slavi 
napose stvara i slaže iz svoje krvi i mesa. 

— Cekina, cekina! — potvrdi ona, ne osjećajući, da je 
rekla nešto, što bi njega moglo ljutiti il vrieđati. 

— Bog bije s tobom, ženska glavo! — odgovori on i 
prekrsti se. 

—Pa, znam i ja — požuri ona, da se izpričava — da i 
ti nisi još moga nakupiti, al su ti siguro dali, kad su te 
primili u svoje kolo. 

Nikola je obamro pod težinom njezinih rieči i njezina 
gledanja na njegov položaj i način života, pa je neko vrieme 
šutio kao mrtav. 

— Kad ćeš jope doći? — upita ona i prekide šutnju. 

— Ne znam ja — prociedi on posve iskreno, jer je u 
tom času pomislio, kako se uobće ne bi više smio nikad 
navratiti kući. 

— Kad jope dođeš, unda ćeš, ako Bog da, naći il malog 
ajduka il još ednu ajdučicu, al nam nemoj doći prazni šaka! 
Rugat će nam se pametni ljudi! 

— Slušaj me, Anice! — reče on i opet zamukne. Ona 
je dugo čekala, da čuje, što će reći, pa kad nije mogla 
dočekati, ponuka ga, da govori: : 

— Nude, nude! 5 

— Znaš li ti, da si ti sa mnom ka i brez mene sad 
udovica?! 

— La, do šta j' tebi?! — reče ona tako, idu. nije mogao 


sigurno zaključivati, što misli i kako osjeća, pa nastavi: ' 


— Kako bilo, da bilo, ja bije živ il mrtav, zapamti 
edno, što sam ti već reka prije odlazka: pazi mi na mate i 
na sirote strica Tome! Ako ja što čujem, zaklat ću te ka 
pile! 

— Bolje od mene ne mogu naći — odgovori ona veoma 
okretno i brzo — al ja i* ne ću nositi na noktu ka kap vode! 

— Samo zapamti, što sam ti sad reka, i pozdravi sve! 
— reče i okrene se, da će poći. 

— I uprav mi ne 'š ništa dati?! — upita ona sva izvan 
sebe od iskrenog začuđenja. — Pa, čim ću se ja podičiti 
prid ljudima i ženami sa svojim čovikom?! 

Te njezine rieči padoše na njega kao udarac sjekirom, 
zastane, okrene se k njoj, a dlani ga toliko zasvrbe,. da bi 
je bio najradije udario, da na mjestu ostane mrtva, no sjeti 
se njezina stanja, predomisli se, svlada se i reče joj nasilu 
posve mirno i prijateljski: 


— Kad se vratim, ako Bog da! Reci Anti, da sam bije 
tu, al majki nemoj ništa reći. Samo bi je još više raztužila. 
Ja ću jope brzo doći. 

Okrenuo se je, otišao žurnim koracima, te nije ni čuo 
njezinih rieči, kojim ga je izpratila: 

— Al ne dolazi prazni ruku! 

Posve je nenamjerno udario prema svom psu, koji je 
bio kraj staje na vezu i neprestano škomlio od milja i samo 
što nije znao progovoriti i zovnuti ga k sebi. Nikola ga 
opazi uzprkos strahovite smetenosti, koja ga je bila obuzela 
pod udarcima Aničinih rieči i misli, pa se posve približi i 
pomiluje ga. Pas se je zaskočio na njega, uprav kao da ga 
želi zagrliti, i stao ga lizati svojim toplim jezikom i sav se 
uvijao oko njega od neopisive sreće i zadovoljstva. 

— Maljo moje, sladko moje! — šaptao mu je Nikola i 
milovao ga svom toplinom, koju je u sebi nosio za svoje 
diete i za svoju ženu. Uzeo mu je glavu među dlanove i: 


priljubio je na svoje obraze, kao da ga želi izljubiti. — Virni 
moj brate.. 
— Ko će sad s tobom, kad si bije sa ženom! — dočeka 


ga podrugljivim šaptom Josan Maričić. 

Nikola mu ne odgovori ništa, a Keča je osjetio, koliko 
je ta šala bila neumjestna i Nikoli neugodna, pa da je 
izpravi, reče: 

— Moga si barem ući u kuću! 

— Što ću u njoj?! — odgovori Nikola preko volje. — 
Unda bi mi bilo još teže. Al i nije rad mene, nego nisam 
tije radi matere. Bolestna je. 


— Tvrda si srdca — reče Josan. — Ja ne prođem 
nikad, da ne budem sa ženom i ostalom čeljadi. 
— I moga si, moj junače — govorio je Keča — ostati 


do potlje ponoći Kod kuće. Imamo mi još vrimena, da ne 
ćemo znati, što ćemo do dana s njim početi. Ne žuri nam se. 

Nikoli nije bilo drago, što su toliko navaljivali, pa da 
se nekako otrese, reče: 

— Majki mi nije nikako dokad: pa bi se bila samo još 
uzrujavala i žalostila, kad bi me vidila. Stog nisam tije ni 
u kuću nit sam joj se javije... Da sam uša, una bi bila 
čula, ustala bi, i Bog zna, kako bi to š njom svršilo. Ovako 
j' najbolje. Kad se vratimo iz Bosne, jope ćemo se svratiti, 
a dotle će, ako Bog da, i njoj biti bolje, pa ću je unda viditi. 

Opet su stupali u redu kao i dovle, a udarili su prema 
Ričicama. Između Rupčića i Skorupovih kuća zakrenuli su 
nalievo ravno prema Resniku, kod Bakovca su prešli vodu 
Ričicu i polagano odmicali uzbrdice prema Rasoji. Svagdje 
su se uklanjali kućama, jer nisu htjeli buniti pse, a nije bilo 
pametno ni zbog toga dolaziti blizu kuća, što bi se ipak 
mogli sresti s kojim kasnim putnikom, koji bi svakako pri- 
poviedao, da je sreo tri nepoznata čovjeka. Po načinu stu- 
panja bi svaki graničar zaključivao prilično sigurno, da se 
je sreo s hajducima, a kad bi se ta viest proširila, stigla bi 
svakako i do zapovjednika kumpanije u Lovincu. On možda 
ni ne bi odmah odredio, da kolona pođe u potjeru, al bi bio 
oprezniji zapovjednik šerežana, koji bi na svoju ruku po- 
oštrio nadzor i pazku po selima i po obroncima Velebitovim 

i Resnikovim. Toj su pogibelji svakako nastojali izbjeći i 
radi sebe i radi svojih drugova, koji će se razići u manjim 
i većim skupinama na sve strane, već prema harambašinoj 
odredbi. Sliedeći je skupni sastanak određen za šest tjedana, 
a gdje će biti, to će vođe svake skupine doznati kod pouzda- 
nika, na koje. su upućeni. Unapried ne zna nikad nitko 
ništa, pa bio i najpouzdaniji. 

U Rasoju su stigli prije dana. Tamo je Keča probudio 
svog davnog prijatelja i sigurnog saveznika Stojana Gnja- 
tovića, da mu se javi i da ga pozdravi. 

— Samo da znaš, da smo tuda prošli, ako bi ko naš 
upita — rekao mu je Keča. — A drugačije, ako ti nije težko, 
more nam planinka svariti palentu, da što toplo poidemo 
— govorio je kao u šali, al je mislio veoma ozbiljno. I Stojan 
je to tako primio, pa je odmah probudio ženu. 

Sjedili su svi u kući, jer se nisu bojali izdaje, budući 
da je kuća bila na osami, a Stojan pouzdan prijatelj. Ipak 
su puške vazda držali preko ruke, jer je to već posvećeni 
hajdučki običaj, i svaki je često bacao pogled na vrata, koja 
su bila otvorena. 

Još dan nije bio zoru nadjačao, kad su krenuli dalje, 
uhvativši pravac između Smokrića i Muntanje prema Tro- 
viri, a mimo Brkića Doca-Išli su veoma brzo, iako nisu cielu 
noć ni oka stisli. Mladost nosi sve kao vihor, a bili su i 
odmorni, jer su odpočivali predprošlu noć i cieli jučerašnji 
dan u Dubokim Jaslama. Svakom se je činilo, da ima krila 
na-.nogama — tako su lako išli. 

Kako su išli vazda na nekolka koraka razmaka, malo 


su razgovarali, osim što je Josan češće koju dobacio. Nikola . 


mu nije nikad ništa odgovorio, jer je bio posve zaokupljen 
svojim mislima, a Keča je samo gdjekad izmumljao nešto, 
što vjerojatno nije ni sam razumio. Samo bi pustio glas, 
da se javi. 


— Sad ću ja voditi! — reče Keča, kad su već bili prošli 
Smokrić i Muntanju. — Ja mislim, da tu poznam bolje 
putove neg ti — reče Nikoli, smiešeći se. — Izdaljeg sam 


ja neg ti, al sam ovud češće prokrstarije i po danu i po noći. 
— Ja uprav ni ne znam puta, man samo poprilici — 

odgovori Nikola posve iskreno. — Ja znam, kud moramo 

doći, pa udaram poprilici, i čini mi se, da dobro iđemo. 

— Nismo zabasali — odgovori Keča — al bi mogli ići 
još kraćim putom, a sigurno ka i ovud. Trovira je moja 
kuća, pa znam k njoj i putove bolje neg k ćakanovu ognjištu! 

Nikola je neprestano lebdio između osjećaja, koje mu 
je nagnao u dušu sastanak s Anicom, i koje u njemu rađaju 
neprekidne, iztrgane misli na Vranjicu. Sav je gorio i tre- 
perio od posve nesređenih i strahovito uzburkanih  čuv- 
stava. Njegov je životni put sad bio posve jasan, nepro- 
mjenljiv i određen toliko, da u njegovoj duši više nije bilo 
ni sjenke misli, koja bi dopuštala mogućnost, da se još nosi 
tim brigama i borbama, no sadržaj njegova života bio je 
isto toliko nejasan, mutan, nepredvidiv i mučan, da je 
neprekidno osjećao u svojoj nutrinji nešto kao otvorenu 


* ranu. Činilo mu se, kao da mu je sva utroba iztrgana, sve 


njezine sastojine razpucane, izpremiešane kao u začaranom 
kotlu, koji i vrije i smrzava se u isto vrieme. 

Već je pomišljao, da se je smirio i sredio, a napose je 
predprošlu noć, koju je prvu proveo sa svojim novim dru- 
govima, osjetio posve jasno smirenje i bezgraničnu pre- 
danost u ruke onog, što dolazi i što može doći u kom bilo 
obliku i žestini. Sad je opet sve srušeno, razvaljeno i po- 
miešano. Anica je bila onaj čarobnjak, kojemu je uspjelo, 
da s nekoliko rieči i misli sve povrati u prijašnji nered, u 
prijašnji sukob svih osjećaja, svih odluka i svih najboljih 
nakana. Glavinjao je s drugovima kao pijanac poslije 
nekoliko neprospavanih i najmučnijih noći, punih razvrata, 
pijančevanja i ludovanja. 

Mislio je, da je prebolio najsvetije: i djedovo ognjište 
i ljubav svoje najranije mladosti, Vranjicu, a sad osjeća, 
da ga te svetinje razapinju na križu najstrašnijih muka i 
patnja, koje može nositi ljudsko tielo i ljudska duša. Sve 
je opet razkrvavljeno, rane su otvorene, otrov u njima 
vre i kvasa kao najbujnije tiesto. 

Oko podne su sjeli, da odpočinu i da štogod pojedu. 

Keča i Nikola su šutjeli, a Josan je neprestano zapo- 
čimao govor sad o ovom, sad onom. Njegova se neobuzdana 
krv nije dala nikad ukrotiti: u najtežim je prilikama bio 
vazda razgovorljiv, brbljav i pun posve nepotrebnih rieči 
ko šipak košpica. 

— Da mi je sagnati sve begovsko zlato na ednu rpu, 
pa natovariti na carska kola, upreći carske konje i dati 

carevoj koloni, da nam sve priveze tu u Troviru, ne bi se 


više nikud ni maka — govorio je preko zalogaja i zado- 
voljno se smijao kao da je izumio zrakoplov. 
— A što bi unda s tim? — upita Keča, smiešeći se. 


— Gleda bi u tu pustu lipotu. 

— A što bi s carevim konjim i soldatim? 

— Ha! — odmahne on rukom posve ozbiljno. -—— Pušta 
bi kukavelje, nek iđu svojim kućami i nek se i uni provo- 
zaju na carevim konjim, kako im drago i dokle oće. Mogli 
bi unda i uni ukrasti konje i prodati i', pa reći, da su i 
zadržali ajduci. Svak bi im virova! 


— Kad bi sve tako bilo, unda bi ja molije strica Lazu, 


da te u Troviri zaziđemo skupa sa tim zlatom, da te ne bi 
ko smeta u gledanju! 

— A što bi vi unda brez zlata i brez mene?! 

'— Brez tog bi zlata uprav ka što i sad živimo brež 
njeg, a brez tebe bi — nikako pasali! — odgovori Keča, 

Nikola je cielo vrieme šutio i na časove bi se zagledao 
u posve rieodređenu daljinu, no sjetio bi se, da ne smije 


pokazati drugovima, da je zamišljen i zabrinut, pa bi se 


onda trgao, nasilu se nasmiešio i hinio, da pozorno prati 
njihov razgovor. 

Još su za visokog sunca stigli na obronke Trovire. 

Nikola nije skidao pogleda s kuća Blaževića u Vraniku, 
a u svakoj žilici osjećao stotinu groznica i svaki mu je 
dielak tiela podrhtavao nestrpljenjem i željom, da je što 
prije ugleda. 

— Metnit ćemo na glavu malu kapu — odredi Keča i 
prvi izvadi iza pasa svoju običnu kapu, kakovu nose svi 
graničari. To isto učiniše bez pitanja i razmišljanja i Josan 
i Nikola. Bilo im je jasno i bez razgovora, zbog česa to 
Keča određuje. Hajdučke su kape metnuli u torbe. 

Oprezno su se i polagano spuštali k selu, no sad više 
nisu išli jedan za drugim u većim razmacima, nego prilično 
nablizo, kako redovno idu i ostali seljaci po tim lošim i 
vrletnim. nogostupima. Izbjegavali su sve, što bi moglo na 
njih svratiti osobitu pažnju, ako bi ih tko opazio. 


— Vi bi mogli ostati ode — predloži Nikola — a ja 
ću se sam spuštiti niže, da koga nađem. 
— Moremo i tako — odobri Keča — al mi ne ćemo 


biti daleko iza tebe. 

— To j' lipo od vas, al nije ni potriba. Mene tu niko 
ne pozna, a nema ni na meni ništa, po čemu bi ko moga 
misliti, da triba digniti larmu, kad me opazi — govorio je 
Nikola dosta veselo, jer ga je bilo već unapried obuzelo 
ugodno čuvstvo i radost zbog skorog sastanka s njom. On 
je taj sastanak već osjećao u svojim žilama kao činjenicu, 
kao spas i najveće veselje, koje ga može još snaći na ovom 
trnovitom križnom putu njegova promašenog života. 


— Neka, neka — odgovori Keča. 
— Ne znaš ti još, moj brate, kako se ajdukuje! — reče 
Jogan i nasmije se, kao da je rekao veliku doskočicu. — Ti 


si istom zinije na ovaj pogani svit, pa ni ne vidiš, koliko 
je un razjapije svoje žvalje, da tebe proždre u ednom 
komadu! : 

— Kako vam drago — odgovori Nikola i požuri pred 
njima. Nedaleko pred sobom je čuo mukli zvuk zvona 
s ovaca, pa udari ravno prema mjestu, s kog je taj glas 
dopirao. Drugovi su išli u stopu za njim, no polaganije. 
Poslije nekoliko stotina koračaja opazi pred sobom u šikarju 
stado ovaca. Čobana nije mogao nikako opaziti, uprkos 
najvećeg naprezanja svog oštrog vida. Još više požuri. Kad 
se je približio stadu, ovce ga nenadano opaziše i trgnuše u 
hrpu. Zvono jače zazveči, a izpod neke se stiene pojavi čoba- 
nica, vičući: 

— Malje moje, malje moje! Ne bojte se, ja sam tu! 

U to opazi Nikolu pa i ona malko uztukne, no bilo je 
očito, da se nije prepala nego se je samo iznenadila, što tu 
vidje nepoznata čovjeka, gdje ga ne bi mogla redovno 
očekivati. 

— Ne boj se ni ti mene, mala! — reče Nikola, opona- 
šajući njezinu utjehu ovcama i prijateljski se nasmieši. 

— Bome se ni ne bojim! — odgovori djevojče veoma 
odrješito i sigurno. — Samo si mi ovce poplašije. 

— Ne će ni njima ništa biti! — odgovori joj Nikola, 
primičući se k njoj polaganijim korakom, nego je dotad išao. 
Pomislio je, da bi mogla zaključivati, da pred kim bježi. — 
Esi ti iz kuće veljbabe Blaževića? — upita je, pristupajući 
joj posve blizu. ž 

— Ja sam mu unuka — odgovori djevojka. 

— Pozna sam te po didu! — reče Nikola i oštro. se za- 
gleda u djevojčino lice, koje je doista nosilo sve djedove 
oznake i biljege. — E 1 did kod kuće? 

— Est. I moj ćakan Ivan je kod kuće, a stric Martin je 
u vojsci već dugo. 

— I još se nije vratije iz vojske? — iznenadi se Nikola. 

— A ti znaš, da j' un u vojsci?! 

— Znam. Reka mi je tvoj did Stipan. 

Djevojka ga je radoznalo promatrala i vidjelo joj se je 
na izražaju lica i očiju, da se ne boji i da ga promatra 
s povjerenjem. 

— Ja bi tebe ništo molije — reče Nikola i sjede na 
ovelik kamen kraj nje. — Ako bi me tila poslušati, ići ću ti 
u svate. ' 

— Poslušati te oću, al je još daleko do moji svata — 
odgovori ona vrlo veselo i jednostavno. 

— Nije ti daleko do kuće, pa skokni i reci didu Stipanu, 
da ga edan čovik moli, da malko izađe na divan — govorio 
je Nikola veoma umolno. — I reci mu, nek se ne ljuti, što 
ga zovem amo, jer mi se jako žuri, pa ne mogu ja k njemu. 

— A što bi mu rekla, ko ga zove? 

— Reci: edan prijatelj, kog un dobro pozna. Dok se ti 
vratiš, ja ću ti ovce uzbijati, i ne boj se, ne ću ni edne 
ukrasti. 

— Tog se ja ne bojim — odgovori djevojka. — Did je 
iu u ogradi, pa će brzo doći. i 

— Unda, veliš: ako bi ja i tije ukrasti, ne ću imati 
vrimena. 

— Ne velim ja to, al tako est! — odgovori mala i veselo 
se zasmije. Odskakutala je kao srna preko grmeča i kamenja. 

Ovce su mirno pasle, a Nikola ih je promatrao istom 
ljubavlju, kojom je negda milovao Kresojića stado, i čež- 
njom za onim životom, koje do tog časa nije bio osjetio u 
svojoj duši. 

"Nije dugo potrajalo, dok se je djevojka povratila, a za 
njom je išao polaganije, al posve uzpravno veljbaba Stipan. 

— Eto dida! — rekla je mala, smijuljeći se. 

 — Evala ti! — odgovori Nikola i ustane. — Sad pri- 
broj ovce, da ne rečeš potlje, da sam ti koju ukra. 

— I oću! — odgovori mala včoma vragoljasto, a Nikola 
pođe prema Stipanu, koji se je već pomaljao iza ovisokih 
grmeča, žureći se, da ga srete što dalje od djevojke, da ne 
čuje, što će govoriti. Napose mu je bilo stalo, da ne čuje, 
tko je on. 

— Na moju dušu, svakom bi se bije prije nada neg tebi 
— reče veljbaba, pružajući Nikoli ruku. 

— Molim te, striče Stipane, ne ljuti se, što te smetam i 
pometam u tvom poslu, al tuda prolazim, pa ne bi bilo ni 
lipo, da prođem, a da ti se ne javim. 

— Ajmo kući — ponudi veljbaba, no Nikola to odbije 
i razloži mu svoje razloge, koji su Stipanu bili posve razum- 
ljivi, jer je već čuo, kud je Nikola okrenuo. — Svedno — 
reče veljbaba. — Ne će me s tog mušketati. 

—- Jer bi radili, što nije potriba?! 

-— Est i to. 

— Nego, ja sam te tije, striče Stipane, moliti, ne bi 
li ti bije tako dobar, pa doveče il, ako misliš, da more biti, 
i sad mam doveje svast Vranjicu, da podivanimo. Mora bi 
je moliti, da ode kući našoj i da nešto poručim stricu Per- 
jasu i materi. Al nemoj nikom reći u kući, da sam ja tu. 
Ni strini. 


— Ne boj se. Znam ja, jadan, kako to kola! — odgo- 
vori veljbaba, — Ja ću nju mam poslati samu. Ne triba tu 
mog diverišanja. Ti ajde tamo u unu uvalicu — reče i po- 
kaza mu rukom prema Troviri — a ja ću nju poslati, da 
odtud donese drva, pa ćete se sastati. 

— Baš ti vala i na ovom i na onom svitu! — rekao je 


Nikola nekako svečano i povišenim glasom, jer je osjetio 
u duši neobično olakšanje i veliku zahvalnost prema tome 
dobrome starcu. 

Veljbaba je bio vrlo mudar i obziran čovjek, pa nije 
Nikolu ništa izpitivao, a on mu nije ništa pripoviedao, jer 
nije ni kanio, a i jer je želio, da se čim prije razstanu, da 
ide čekati Vranjicu, pa su se brzo razišli. Rekao je drugo- 
vima, da idu dalje, jer da se mora sastati sa svojom svasti 
— to im je izričito naglasio — al da to ne može biti na tom 
istom mjestu. Smatrao je posve pametnim i potrebnim, da im 
rekne istinu, da tako izbjegne svakoj mogućoj neugodnosti 
i naklapanjima. Nije im spominjao, što je ta svast njemu i 
mimo tog odnošaja, jer o tom ne bi bio ni s kim osim nje 
govorio za cieli sviet. š ' 

Ugovoreno je mjesto bilo na posve protivnoj strani Vra- 
nika, pa su se morali dobro žuriti, da stignu prije nje, jer 
su oni išli okolo po obroncima Trovire, a Vranjica će stići 
Poprieko, te joj je bliže za više od polovice puta. Ipak su 

stigli prije nje. Nikola je udesio, da ga drugovi čekaju na 
mjestu, s kojeg ne će moći izbliza promatrati Vranjicu, a ni 
njih dvoje, kad budu razgovarali. Vrieme je čekanja upo- 
triebio tako, da joj je on nakupio veliku hrpu suhih grana, 
koje će moći ponieti kući, da tako njezin odlazak bude posve 
opravdan i nenapadan. 

Kad je primietio da dolazi, srdce mu je počelo bjeso- 
mučno udarati kao da će probiti grudi. Sklonio se je za 
velik kamen, da ga ne opazi, dok ne stigne u njegovu nepo- 
srednu blizinu. 


— Sunce moje! — prošaptao je kao izvan sebe, kad mu 
se je približila na dohvat ruku, zagrlio je i počeo je cjeli- 
vati kao u ludilu. — Neka si mi došla! 


Ona se nije otimala, nego je klonula u njegovu naru- 
čaju, a oči su joj se oblile suzama. Nije ni progovorila, a 
on ju je neprekidno cjelivao i milovao po licu i kosi. 

— Ajme meni, ako nas ko vidi! — prošapće ona, 
trgnuvši se kao iza sna. 

— Ne boj se, milinje moje! Ja sam izabra misto, na 
kom nas ne more viditi niko osim Svemogućeg, a Un se, 
slava Mu i vala, ne će na nas ljutiti. 

— Bojim se — šaptala je ona i odmicala se od njega. 

— Ništa se ne boj. I ja sam mislije na tebe, kad sam 
molije strica Stipana, da te amo dovede. Na sve sam mislije. 


Sjeli su na kamen i on ju je opet ogrlio i privinuo | 


k sebi. 
— Ajme meni, nemoj — šaptala je ona. — Bog će nas. 
— Un vidi bolje neg mi, da su nam srdca čista, pa Ga 
ge ne mariš bojati — odgovori Nikola posve priprosto i 
uvjerljivo. — Naše je sve propalo, pa neka barem ovo ovako! 
Nije se otimala, al joj ni suze nisu prestajale teći. 


okreni! Ja sam mislila, da ću mrtva pasti, kad su nam — 
jecaji joj rieči zagušiše i ona se sva savije na njegove grudi. 
— Nije ni ovo brez Božijeg pripuštenja — odgovori on. 


— Nije bilo ni poštenijeg ni pametnijeg puta. Al puštimo “ 


to gad. Sve j' svršeno. Nego, ja sam tije s tobom divaniti 
i moliti te, da odeš kući našoj. 

— Što god ti rečeš — odgovori ona i malko se odmakne 
od njega, no on je opet privije čvršće na svoja prsa. 

— Nemoj, molim te, ka se dragi Bog moli — zaklinjala 
je ona plačnim glasom. — Nikad ne znaš, odkud ko more 
viditi, a volila bi umriti. 

Poslušao ju jei nastavio: 

— Samo ćeš didu Perjasu reći, da si bila sa mnom i 
da sam te molije, da odeš k njemu. Nikom drugom. I reci 
mu, da mi pripazi na mate. Bolestna j', i ne virujem, da će 
još dugo. Unda će biti svašta kod našeg ognjišta. Ante j' 
pridobar, i una ga moja ne će slušati, pa će mi prognati unu 
sirotinju. pokojnog strica Tome. Reci didu Perjasu, da i' un 
mora braniti. Zaklat ću je ka pile.. 

— Ne griši duše, moj junače!... 

— Čuvat ću se s Božijom pomoći, al ti ne znaš, ko j' 
naša Anica. To sam ja istom sad vidije.... 

— Esi bije š njom? 

— Esam, al joj ti ne smiš reći, da sam ti kaživa, da 
smo se sastali, man divani š njom o meni, pa ćeš čuti, što 
una snuje. Nemoj joj reći za živu glavu, ni da sam s tobom 
bije. Svituj je, ako j' moguće, al koristi, lje, ne će biti. 
Vindar joj divani. 

— A što bi joj divanila? — upita Vranjica, jer nikako 
nije mogla ni naslutiti, što se odigrava u Nikolinoj duši. 

— Tako: svituj je i reci joj, da Kresojići ne iđu u 
ajduke, da se obogate, jer smo mi brez tog, vala Bogu, bo- 
gati, kolko j' nami potribno. 

— Pa, una i sama uvano zna, kako j'! 


-— Ja ne znam. Morda zna, a morda ni ne zna. Čut ćeš 
od nje, pa joj divani, kako ti znaš, e da bi je dozvala pa- 
meti. I njoj divani za une sirote pokojnog strica Tome, al i 
o tom, kao da nisi sa mnom divanila. Nemoj reći, ni da si 
o tom divanila s didom Perjasom, a njemu reci, da ga kumim 
i zaklinjem Bogom, da ne zaboravi, da j' un vaik naš sta- 
rešina. Ništa to, što smo naložili nikolke vatre. Sve j' to 
još vaik Kresojića, i un je naš starešina, kad triba za obraz 
i Svemogućeg. 


"oma E, da! — potvrdi Vranjica, iako nije pravo razu- 
mjela smisao i razlog njegovih rieči. Ipak je shvatila, što 
mora izvršiti. —— Otić ću i sve ću tako načiniti, kako ti veliš. 


— Ti otiđi ka k vašoj kući, pa se unda uzput svrati i 
k nami, da se ne bi čudili, što te j' nagnalo, da sad dolaziš. 
— Ne boj se ti! Sve ću ja to pametno! — odgovori ona. 

— Lipa moja! — šane. on zahvalno i opet je zagrli i 
pospe cjelovima, — Kad se vratim, ako Bog da, za pet, šest 
nedilja, javit ću ti se jope ka i danas. Sad moram ići, jer 
me čeka družtvo. 

Bez rieči je izvadila iz torbice, koju je nosila preko 
ruke, velik komad suhe butine, oko dobra tri pedlja slanine 
i pol kruha, pa mu pružila, govoreći, a da nije podigla 
očiju prema njemu: 


— Ovo ti je posla rčde i veli, da se ne ljutiš. Tribat 


će ti. 

Trebao je neizmjerno mnogo snage, da se s njom raz- 
stane, no nije bilo druge. Ona je još dugo stajala na istom 
mjestu i gledala za njim kao zatravljena, kao da se budi 
iz sna, kojemu ne može vjerovati. 

— Pravi si momak! — reče mu Keča. — Ne gubiš vri- 
mena uludo. 

— Kad je ići, ne more se stati! —, odgovori on. Bio je 
mnogo bolje volje nego prije tog sastanka, Osjećao je i opet 
olakšanje u duši, pa su nastavili put podvostručenom sna- 
gom i svježinom. ' 

I opet je vodio Keča. Izabrao je put najvećim guštikom, 
tako da ih nitko nije mogao ni s koje strane opaziti. Ipak 
su išli veoma oprezno .i na razmake. Uzbrdica je velika i 
težka, pogotovo onuda, kuda su oni išli, pa su češće zastaj- 
kivali, da odahnu. 

— E 1 ti već dugo tu udata svast? — upita Josan. 

— Pa, tako — odgovori Nikola. 

. Keča ošine druga pogledom, no ne progovori. On razumi 
taj pogled, pa reče u maloj neprilici: 

— Pa nije to ništa, što sam upita. 

— I nije — odgovori Keča. — J&r unda pitaš?! 

= Kad bi i tije, ne bi moga pravo odgovoriti — umiješa 
se Nikola, da ublaži Kečin nastup, al je namjerice govorio 
neistinu. 

— Ja samo tako pitam, da ne mučimo — izpričavao se 
Josan. ' 

— Tebi svašta pada na um, pa divaniš ka baba iz tovara 
— govorio je Keča i smiešio se, jer je i sam htio, da raz- 
govor ne bude zaoštren. 

.. < — Uprav i est tako — potvrdi Josan. — Evo, što mi 
sad naleti u glavu. 

— Nude? —- upita Keča. Ž 

— Evo, što mislim: što bi bilo, da, ne daj, Bože, Bog 
umre?! 

Nikola razrogači oči i u čudu ga pogleda,,kao da je pao 
iz oblaka, Keča zavrtje glavom, ne reče ništa, nego nastavi 
put. Išli su dosta dugo i svima se neprestano vrtjelo po 
glavi nevjerojatno ludo Josanovo "pitanje. Keča je skupljao 
sve svoje znanje i sve svoje misli, da mu odgovori, no 
nikako se nije mogao odlučiti ni za jedan odgovor sve do 
sliedećeg upočivališta. 

Kad su opet stali i našli se u hrpi, reče Keča: 

— Budalo, Bog ne more umriti! 

Nikola je šutio kao zaliven, no ni Josan ne odgovori 
ništa, jer ga je Kečin razlog ubio u pojam. Opet su krenuli . 
dalje bez i jedne rieči i lagano svladavali užzpon od preko 
tisuće metara. Keča je znao za dobro noćište i udario je 
stranputicama prema njemu. 

Nikolina je duša cvala doživljajem s Vranjicom i nije 
joj bilo više ništa težko, iako nije doživjela — zapravo 
ništa. Ipak je bilo mnogo, što je osjetio i vidio, da ga ona 
voli kao i on. nju. Nema to za njih upravo nikakova sadr- 
žaja, on se ne zanaša nikakovim ni liepim ni ružnim sno- 
vima i osnovama, ali mu je taj doživljaj i ta potvrda nje- 
govih prijašnjih nada napunila dušu novom snagom i život- 
nom radošću, kao da će je moći sutra povesti pred žrtvenik 
Gospodinov, koji čeka baš samo na njih dvoje. 

U tim je mislima, pod ljepotom tog doživljaja, izblie- 
dila posve Aničina težka zabluda, pod kojom je Nikola jedva 
jedvice došao do Vranjice, da ona kao čarobnim štapićem 
s njega skine tu težku moru. Posve je nestala, baš kao što 
je zaboravio i na Josanovo pitanje. Nije mu više bilo ni 
nakraj pameti. Malko je pošiknuo leđa i odmjereno koracao 
za Kečom bez ikakove brige i bojazni, bez i najmanjeg raz- 
mišljanja, što će biti sutra ili možda već sliedećeg trena. 
Išao je kao začaran, sav blažen i sretan sa svojim osjeća- 
jima. Još je uviek ćutio u svom naručaju njezino drago 
tielo i na usnama njezin topli dah, mirisav kao dunja, slađi 
od najslađeg meda i opojniji od najboljeg vina. Osjećao ju 
je tako blizu, tako. svu u sebi, da ni ne bi bio mogao reći, 
gdje prestaje on, a počinje ona svojom ljepotom, svojim 
dragim posebnim i neovisnim bićem. 

Kad su došli na mjesto, koje je Keča predvidio za kona- 
čište, stao je, ogledao se na sve strane, pregledao veoma 
pomno i pažljivo svaki grm i svaki kamen, drugove ostavio 
na tom mjestu i sam ušao u prostorje, koje je već dugi 
.niz godina služilo kao hajdučko sklonište. Zna za njega i 
kapitan i svi šerežani, al_oni ipak ne znadu sve, što znadu 
hajduci! Sve je našao u najvećem redu, sve biljege netak- 
nute, sva skrovišta u najboljem stanju baš kao što su ostala, 
kad ih je on svojom rukom prošle jeseni pospremio i uredio. 
Sjeli su i počeli večerati. Nikola je šutio, Keča rekao 
koju, a i Josan je bio tih kao da je mrtav, pa ga je Keča 
nekoliko puta pogledao kao da ga pita, što mu je. Poslije 
duge, veoma duge šutnje reče Josan kao s drugog svieta i 
kao da odbacuje s leđa najveći, nepodnošljivi teret: 
— Da se vindar trevi! Da umre.... 
— Da naš Svemogući ne triba budala, ne bi i' ni drža! 
—— odgovori Keča, žvačući mastni zalogaj slanine, kojim se 
je bio junački zauzdao. 

Čim su stigli u blizinu određenog mjesta, Josan je pre- 
uzeo u svoje ruke vodstvo i zapovjedničtvo. On je pozna- 
vao prilike, okolicu i ljude, jer je već nekolike zime proveo 
u tom kraju i stvorio čvrste veze s pojedinim ljudima, u 
koje je imao podpuno povjerenje. On je skoro svakog dana 
odlazio na razgovore i dogovore i drugovima donosio viesti, 
iz kojih su mogli zaključivati na prilike u kući i oko kuće. 

Glavna je osoba bio sluga Jovan, s kojim se je Josan 
sprijateljio već pred dvie godine. On mu je sve potanko 
opisao, kako stoji što i u dvorištu i u kući, te je već i Josan 
sve dobro poznavao, kao da je bio unutra. 

Čekali su, da mladi beg otide sa svojom pratnjom u 
Sarajevo i da kod kuće ostanu samo ženskilji i stari beg 
Rizabeg, sa slugom Jovanom i još nekolicinom, koji su posve 
kao i on. Sve su to djeca begovih kmetova 'iz petrovačkog 
kotara. * d . 

, Dugo su trajale pripreme za odlazak mladog Alibega, 
jer su računali, da će iz Sarajeva morati nastaviti put i 

do samog Carigrada, a za toliki se put treba valjano 
pripremiti. ' 

Najzad je došao i dan njegova odlazka, a Jovan sav 
blažen doletio svom prijatelju Josanu i saobćio mu taj do- 
gađaj. Još su jednom potanko dogovorili cielu osnovu, a 
Jovan je napose naglasio: 

— Al, kako smo se pogodili! Ne smiješ me prevariti! 

— Kako smo se pogodili, tako će biti. 

Pustili su, da prođe nekoliko. dana poslije Alibegova 
odlazka, da se ustali način života bez njega. Jovan je sve 
točno promatrao i sa zadovoljstvom je utvrdio, da se ništa 
ne mienja. Sve je baš kao i prije. 

Bila je pomrčina. Svietli su trakovi munjine češće liz- 
nuli nebom i zemljom, kao da se njima poigravaju, da im 
zavire u sve tajne i da opet u istom trenu nestanu i sve 
ponovno ostave u neprozirnoj tami. Iz velike se je daljine 
čula podmukla tutnjava, kao da netko u dalekom i dubokom 
podrumu lagano: valja prazne bačve. 

Dvorac je na osami, opasan visokim zidom. 

U kući je bio sam Rizabeg s nevjestom, Alibegovom 
mlađom ženom, i s unučićem, malim Mehmedbegom od go- 
dine dana. Kad je odjeknuo udarac na kućnim vratima, 
Rizabeg se je trgnuo i u čudu se ogledao oko sebe, go- 
voreći: 

— Tko je u našoj avliji?! 

Đulhanuma ga je prestrašeno gledala i nije mogla odgo- 
voriti, jer je to bio posve neobičan događaj. Mali je Meh- 
medbeg blaženo spavao u kolievci. On nije ništa čuo. 

— Pogledajde, Jovane, tko je! — viknuo je beg. 

U tom je času Jovan već otvarao vrata i natražke uzmi- 
ao pred Josanom, pokazujući mu tako put, kojim mora 
udariti. 

— Di je Rizabeg? — viknuo je Josan veoma glasno. 

— Pogledat ću — odgovorio mu je Jovan tako glasno, 
da ga je Rizabeg mogao čuti. a 

— Reci mu, da ga traže prijatelji — govorio je Josan 
— i da ga mole samo za časak razgovora. 

Jovan je otišao, no nije trebao ništa pripoviedati Riza- 
begu, jer je on i sam sve čuo, pa ga upita šaptom: 

—- Ko je to?! 

— Ne znam, beže, duše mi! — odgovori Jovan, — Nji 
nekolko u avliji, a svi pod oružjem. 

_ Nek dođu — odgovori beg. Na licu mu se je vidjelo 
pravo razpoloženje, no vidio je, da nema pametnijeg izlaza, 
kad su mu već u dvorištu. 

Ušao je sam Josan i veoma pristojno pozdravio, govo- 
reći tihim glasom, skoro kao da moli: 

— Ne srdi se, beže, što te smetamo i uznemirujemo u 
noćno doba. Al nema druge. Da znaš, tko smo: sigurno si 
čuo za ličkog harambašu Lazu Škundrića. On nas šalje, iz 
njegove smo družine. Ti znaš, da mi nigdje ne robimo ni 
ne otimljemo osim od cara. K tebi nas je posla, da te zamo- 
limo, da nam dadeš samo svoje cekine. Ništa drugo. Te robe 
ne moremo ni kod cara lako naći, a tribamo vrlo nuždno. 
Ti imaš toga smeća, a ne triba ti uprav ni za što. 


Rizabeg je stari gospodin od preko sedamdeset godina, 
al još veoma krepak i uzpravan kao svieća, a u njemu gvoz- 
deno srdce pravog Krajišnika, pa nit se je prepao nit je 
okom trenuo. Gledao je Josana postojano, nasilu mirno i 
stisnutih je zuba slušao njegove rieči. Tad progovori: 

— Ne pitaš me, imam li ja tih tvojih cekina! 

— Zna cila Krajina, što ima Rizabeg! — odgovori Josan 
također posve mirno i sigurno. — Cila Krajina nema zlata 
kolk sam ti. i 

— Imo sam ga, al ga sad više nemam. Nemam nego 
desetak zlatnih medžedija — odgovorio je on nesmanjenim 
mirom. — Sve je drugo odnio sobom moj sin Alibeg. Ovo, 
što imam, mogu ti dati. 

— Sve, beže, što imaš! 

— Sve, sve! — potvrdi Rizabeg, te pođe, da donese. 
Josan pođe za njim, a Jovan u stopu za njima dvama. Inače 
se nije nigdje ni vidjelo ni čulo ni žive duše u cielom gole- 
mom dvorcu, osim što je mali Mehmedbeg spavao u onoj 
sobi, u kojoj je Josan zatekao Rizabega. Zapelo mu je oko 
na bujnom djetinjem lišeu, koje je evalo zdravljem i svje- 
žinom. 

Rizabeg se je sagnuo i otvorio ovelik sanduk i mašie 
*ge rukom, da izvadi, što je kanio. 

— Mogu li ja izvaditi, Rizabeže?! — reče Josan i uhvati 
ga za ruku. 

— Ako hoćeš, moreš, al nije adet, da mi ko drugi iđe 
ovamo! — odgovori beg veoma mirno i dostojanstveno. Jo- 
san nije ni shvatio ni osjetio značenje rieči tog starog kolje- 

novića, pa ga lagano odgurne nastranu i sam počne pre- 
kapati po sanduku. Našao je, doista, samo nekolika zlatnika, 
a drugo sve je bilo samo srebro. Metnuo je na pod kraj 
sanduka torbu i počeo objeručke sipati u nju srebrenjake, a 
da nije ni primietio, da je izčeznuo Rizabeg, kao da ga je 
zemlja progutala. Josan se je bio toliko zabavio svojim 
poslom, da je proti svim pravilima i propisima valjanog 
poslovanja u njegovu zvanju i položaju, posve zaboravio na 
svoju okolicu i zadubio se samo i izključivo u trpanje no- 
vaca u torbu. Kad je obavio taj 'posao, i to nepodpuno, jer 
nije sve mogao natrpati, uzpravio se je i ogledao oko sebe, 
no na svoje najveće iznenađenje ne vidje kraj sebe nikog, 
pa ni sluge Jovana. Plaho se je ogledavao i pošao prema 
strani, s koje je i došao. ' 

Kad se je približio kolievci, pomisli, da se sagne i malog 
pomiluje, jer i on ima baš tolikog sina uz ognjište, no ne 
dospje, da to učini, jer ga srete iza nekog zastora zamah 
handžara, koji se je svietlio kao ogledalo i kao žuto zlato 
— tako je bljesnuo pred Josanovim očima. 

Lievom je rukom dočekao udarac, a desnom  trgnuo . 


zastor i vidio prekrasnu mladu ženu — Đulhanumu — koja 
je izmahnula, da ga posieče. 

— Čekaj, kujo! — viknuo je Josan biesno. 

— Čekaj, pasji sine! — glasio je odgovor i handžar je 


udario nevjerojatnom snagom po njegovoj lievoj ruci. 

- Osjetio je veoma žestoku bol, al je ipak desnicom uhvatio 
za handžar više oštrice, na što ga je odlučna i junačka 
ženska ruka brzo izpustila i nestala. Josan je osjetio ne- 
opisivo žestok bol i ujedno neizkazani sram, što ga je na- 
pala i ranila žena, pa u tom luđačkom biesu zgrabi diete 
iz kolievke, podigne ga jednom rukom za nožicu, a drugom 
ga, u kojoj je držao handžar Đulhanume, udari oštricom, 
koliko mu je snaga dopuštala. 

Mali je anđelak vrisnuo, kad ga je luđački zgrabio i 
izvukao iz sna i kolievke, no kad ga je nožem pogodio, nije 
više dao od sebe ni jednog jedinog glasa. Razsjekao ga je 
po sredini kao žrtveno janješce. : 

Josan je sve to učinio u podpunoj sljepoći i duha i 
tiela, pa kad je osjetio toplu krv na rukama, trgao se je, 
odbacio i handžar i diete, luđački se zagledao u posljedice 
svog strahovitog djela, zgrabio čvršće torbu i poletio prema 

izlazu. Tu se je sudario s Nikolom, koji je kroz otvorena 
vrata motrio, što je učinio. Poleijeli su preko dvorišta prema 
izlaznim vratima. 

Kad su njima zalupili iza sebe, zvekir je udario o drvo 
kao da će ga probiti. Žurno su odmicali, a iza nekoliko sto- 
tina koračaja im se je pridružio Keča, koji je držao stražu 
oko dvorca. Išli su niemo, bez i jedne jedine rieči, a naj- 
žurnije, što su mogli. Poslije prilično dugog hoda, Keča 
stade prvi i upita: 

— Po što smo išli?! 

— Po nesriću! — odgovori Josan. 

Zbacio je torbu sa sebe i sjeo na nju kao ubijen. Osjećao 
je u cielom tielu devet najljućih groznica, te se je tresao 
kao šiba na vodi. Nikola ga je promatrao posve neodređenim 
pogledom, pa je sva sreća bila, da je bila duboka pomrčina, 
jer bi inače Keča po pogledima svojih drugova morao za- 
ključiti, da su obojica poludjela. Josan je gledao posve ubez- 
umljeno, posve luđački, a Nikola kao niemo blažče: tupo, 
neodređeno, blesavo i glupo, kao da uobće nije ni sviestan, 
da gleda. 

— Znate li vi, što sam ja načinije?! — upitao je Josan 
poslije odulje šutnje. — Jadna mi moja majka.... 

. Nikola je i dalje šutio kao niem, a Keča je gledao po- 
prilici u Josana, jer mu nije mogao ni lica ni očiju ni nazi- 
rati osim kad bi sievnulo. ' 

Josan je u nekolko rieči rekao toliko, da je Keča raza- 
brao, što se je. dogodilo, a Nikola je i znao, jer je vidio. 

Sva trojica su šutjeli kao grobovi, dok prvi Nikola ne 
progovori posve tiho i nesigurno, al nekako prodorno i uvjer- 
"ljivo kao da sieče: 

— Ja ne ću, da išto ponesemo. Ništa! 

Josan je težko odpuhivao, a Keča je šutio i gledao preda 
se kao ubezumljen. Još mu se nikad nije dogodilo ništa, 
što bi ga bilo toliko potreslo i smelo. Njihova je Šutnja bila 
tako strahovito težka, da ju je svaki osjećao kao bodež u 
mozgu, koji je težka tama svom snagom rivala u njihovo 
živo tkivo, te su osjećali, da bi im najviše godilo, da počnu 
glasno vikati i zapomagati. Keča je bio najprisebniji, jer 
nije izravno doživio tu strahotu, pa je smišljao, što bi trebalo 
učiniti. Iza duge šutnje upita: 

— Što ti veliš, Josane? 

— Ja kun da nosim torbu živi zmija — odgovori on. 

— Natrag sad ne moremo odniti — reče Keča kao da 
glasno misli — jer je sad sigurno oko kuće uzbuna i gungula. 
Ni sutra navečer ne bi još bilo pametno, da se tuda motamo. 

— Jovan će doći noćas po svoj dija — odgovori Josan 
kao težki bolestnik — pa ćemo njemu sve dati... 

— Da vrati Rizabegu! — doveže Nikola. 

— More i tako biti — prihvati Josan. 

— Samo tako i nikako drugačije — odgovori Nikola. 
— Mora vratiti i zadnju cvanciku!, 

— Kako god rečete, samo da to nemamo sa sobom! — 
prihvati Josan. t 

Pošli su dalje, na prenoćište, na kojem će ih pred zoru 
naći Jovan. : 

— Egi ti siguran, da Jovan ne će izdati i nas, kako j" 
izda svog čestitog bega Rizabega?! — upita Keča. 

— Nisam siguran — odgovori Josan. — Stog mu ni 
nisam reka naše pravo prenoćište, man dvi ure oda dalje. 
Kad bude prolazije, mi ćemo ga viditi i ustaviti ga. Da 
izda, mi bi vidili, da ne iđe sam. 

Tako je i bilo. Pred zoru ih je stigao Jovan i zatekao 
Josana i Nikolu onakove, kakove ih je vidio sinoć: ni jedan 
ni drugi nije ni oka stisnuo, a Keča — i jest i nije. Ni sam 
nije bio siguran, da li je spavao il je sanjao otvorenih 
očiju. 

— Jedno pašče manje! — rekao je Jovan, kad su ga 
sreli i ustavili, a Nikola mu je na to odgovorio najžešćom 
zaušnicom, kakovu je mogao razvezati i prišiti mu je uz 
obraz. Taj je odgovor Jovana toliko ubezumio, da dugo nije 
uobće mogao progovoriti, a kad je došao k sebi, reče, šmrca- 
jući: — Pa ono nije ni kršćanin ni rišćanin, pa da šta je 
onda neg pašče?! 

— Dite j', čovik je! — odgovori Nikola i još mu jednu 
prišije govoreći: — Ovo ti, da zapamtiš i da više nikad ne 
izdaš onog, koji te rani svojim kruvom, a nad glavom ti 
drži svoj krov, gade jadni! 

— Da nije bilo vas, ne bi ga bio. imo kome izdati! — 
odgovori on veoma drzko i odlučno, šmrcajući i brišući suze. 

— I to je istina! — potvrdi mu Nikola i opet ga udari. 

— Ubit ćeš gada! — opomene ga Keča. 

— Samo bi uvatije duši misto! — odgovori Nikola i 
opet zamahne, al se Jovan naglo odmakne tako, da ga je 
promašio. ž 

— Evo ti ove torbe i nosi sve Rizabegu i vrati mu — 
rekao je Keča. — Možeš mu slagati, da smo te uhvatili tu 
negdje i natovarili te, da mu to vratiš. Reci mu, nek nam 
on oprosti, a i Svemogući će nam oprostiti, što je u ludilu 
ovaj naš počinije. Tako mu reci i kaži mu, da će odsad u 
nami imati vazda najbolje prijatelje i nek nam zapovida 
ka svojoj dici. Esi razumije? 

— Jesam! — odgovori Jovo, zievajući od čuda i ne- 
shvaćanja. 

— Ako ukradeš samo edan komadić, ja ću te svojom 
rukom izsickati na manje komadićke, neg je taj najsitniji 
srebreni komadić. Esi razumije? 
ja Jesam!- — opet potvrdi Jovan, no na njegovu se je 
licu i očima vidjelo, da je on razumio samo rieči, ali zna- 
a Sa toga nije nikako mogao dokučiti. — Sve ću mu 
predati. 


—Ireci mu, da j' to bila nesrića, al da je kriva nje- 
gova nevista, što se j' mišala u ljudsko obračunavanje. 
Nikom ne bi bilo, palo na um, da takne i pseto, a kamoli 
malog begovića, da ona nije luđački navalila handžarom na 
čovika. Reci ti njima, da ni kod nji žene ne mogu lomiti 
pandžu s ljudim, a da to bome ne rađe ni kod nas u Lici i 
Dalmaciji, a pogotovo ne s ajducim. Tako ti reci Rizabegu 
i kaži mu, da nam je ža kun da j' naše dite, al da će Sve- 
mogući Bog dati mladom begu i njegovoj ženi još dice, pa 
se ne će sime zatrti. 

-—— Reći ću mu sve tako. 


—Ireci mu, da.ne znam, od kog je roda i plemena 
mlada begovica, al da joj svaka čast! Est una izazvala tu 
nesriću — govorio je Keča mirnije — al svaka joj čast. 
Tako joj reci. 

Klis I reci im — javio se je Josan neobično mekim, plač- 
nim glasom — kao žena: — da mi je ža do Boga! Imam 
i sam unakog u kolivci, al im reci, da bi na uni ma', kad me 
žena napala, bije i malog Isusa izvuka iz jaslica i razsika 
ga na dvoj! Takog me j' Svemogući stvorije, pa što ću Mu 
ja?! Tako im reci. 

Jovan nije uobće ništa razumio, jer je njega veselilo, 
kad je vidio, da je mali begović platio životom dug, kojeg 
nije načinio. Glavno je Jovanu bilo, da je jedan »Turčin« 
manje, a pogotovo, da je jedan beg manje. To je za njega 
bilo jedino važno i vriedno spomena. Stog nije nikako 
mogao razumjeti, zbog česa su se sad tu razblatili i raz- 
pekmezili, mjesto, da se zadovoljno odmore i napiju poslije 
velikog i napornog posla, a pogotovo nije nikako mogao 
razumjeti, čim je on zaslužio, da ga biju ko vola u kupusu. 

— Torbu ćeš mi doniti natrag — rekao je Josan na- 
puklim, slomljenim glasom kao da progovara iz groba. — 
Ja ću ti.platiti sav tvoj trud i za ono prvo i za ovo, al od 
ovog novca ne smiš zadržati ni ednog komadićka. Esi ra- 
zumije?! 

— Jesam! — potvrdi Jovan. 

_ Isad mam seli! — odgovori Josan. — Torbu donesi 
sutra do podne k una dva rastića, pod kojim smo nikidan 
užnali. Samo tamo donesi i ostavi, a ništa se ne brini, e I 
koji nas tamo il nije. Nek te to ne svrbi. 

Jovan je otišao, a njih trojica ostali sami. Dosta su se 
žurno povukli u Plešivicu. I Josan i Keča su znali za dobra 
skrovišta, pa su pošli tamo, da se odmore. 

Zaniemili su. Vukli su se kao .tri duha, osjećajući, da 
jedan drugog smeta, i ujedno, da ne mogu nego skupa, pa 
kako bilo i kud bilo. Nikola je težkom mukom vukao za 
sobom noge — toliki je teret osjećao u cielom tielu, a 
napose u glavi i grudima. Josan se je neprestano obazirao 
kao da nešto traži il kao da osjeća, da ga netko progoni, pa 
gleda, da li će ga skoro stići. ' 

Već je sunce bilo visoko odskočilo, a njih se ni jedan 
nije sjetio, da bi morali štogod pojesti. Stupali su dalje i 
sve dalje, pognutih glava i oborena pogleda, svaki nato- 
varen i zauzdan svojim težkim mislima, te nije bilo nigdje 
mjesta za pomisao na obične dnevne tjelesne potrebe. Josan 
je bio posve obezumljen i sulud uslied nesreće, koja se je 
na njeg survala. Smišljao je, što bi i kako bi dalje. Nešto 
mora učiniti, .što će riešiti njegov strašni položaj među 
drugovima. ' 

Kad su bili duboko u šumi, Keča stane i tu se ustave, 
da odpočinu. Sjeli su na neko povaljeno stablo. 

— Moremo tu i noćiti, ako ste sustali — reče Keča. 

Josgan ne odgovori ništa, a Nikola je časak šutio kao da 
razmišlja, a onda reče: 

— Da ti pravo kažem, ja bi najvolije, da smo što dalje 
od tog nesritnog Bišća! Da se odmaknemo. 

— Ne bi ni ja drugačije — odgovori Keča — al moramo 
pričekati, dok nam unaj gad torbu vrati. 

— Puštimo i torbu, pa ajmo! — javi se Josan. 

— Kako ćeš brez torbe? — upita ga Keča. 

— Da mi je lako zaboraviti, što j' sad bilo, ka nabaviti 
torbu, lako bi ja živije! — odgovori Josan nešto živahnije. 
— Ne ćemo čekati. . : 

Išli su sve dublje i dublje u šumu. Kad su bili daleko 
izvan mogućnosti dosega i iznenađenja, Keča stane i odredi, 
da će tu noćiti. Istom su se sad sjetili, da bi mogli i jesti. 
Zapravo je samo Keča mislio na jelo, dok druga dvojica nisu 
na njeg ni pomišljala, jer su bili zabavljeni drugim mislima 
u tolikoj mjeri, da nije bilo mjesta ni za kakve druge brige. 

Josan je bio blied kao krpa i obrazi su mu se nekako 
objesili i olabavili kao da je već nekoliko tjedana u naj- 
ljućoj bolesti. Oči su mu upale i nestale u očnim šupljinama, 
a usne se utanjile i ubliedile kao u mrtvaca. I Nikola je bio 
žut u licu kao da je izvađen iz groba, a oči su mu nemirno 
titrale i lični mišići trzali. 

Svi su šutjeli tako skoro cieli dan, osim što bi tu i tamo 
Keča po koju progovorio i upitao ili odredio. 

Josan se nije jela ni dotakao, a Nikola je pojeo .samo 
nekoliko zalogaja. Nije mu prijalo, a koliko bi mu i bilo 


sladko, nije mu grlo služilo: nije htjelo gutati, te mu se ' 


“činilo kod svakog zalogaja, da će se udaviti. Keča ih je 
nudio, no kad je vidio, da ne koristi govoriti, spremio je sve 
i odredio, da njih dva legnu, a on će ostati budan. Nisu ni 
rieči rekli. < 

Nikola je prilično brzo zaspao, dok se je Josan vrtio 
kao na ražnju i odpuhivao kao da ore. 

Keča je podalje stajao na mjestu, s kog je imao vrlo 
liep pregled, no ipak se je morao pouzdati više u sluh nego 
u vid, jer je noć i opet bila veoma tamna, te se nije ništa 
vidjelo, Njegovo je mjesto bilo pogodno kao stajalište i 


postav, no preko noći — tek toliko, da vidi, ako bi slučajno _ 


gdje što sievnulo il bljesnulo. Osim toga je važno, da ih ne 

može nitko iznenada zaskočiti, jer bi ga on svakako čuo i 
mogao zaustaviti, iako nije, bilo skoro nikakove vjerojatnosti, 
da bi ih tu mogao tko iznenaditi “smetati. On ipak nije htio 
sjesti, nego je neprekidno hodao veoma opreznim koracima 
po tratini, koju je dobro vidio još dok je bilo danjeg svietla, 
pa nije bilo opasnosti, da bi mogao na što nabasati il za što 
zapeti. Poslije duljeg vremena je razabrao. po načinu di- 
sanja, da su mu oba druga zaspala. Nikola je spavao prilično 
mirno i odmjereno disao, dok se je Josan svakog časa trzao 
i vrtio kao da se s nekim bori. Keča je veoma pažljivo hodao 
i pomicao se s mjesta na mjesto, zapravo, samo toliko, 
koliko je potrebno, da ne stoji, da se tako obrani od sna, 
koji mu je prilično uporno navaljivao na vjeđe. 

— Ne! — viknuo je Josan nenadano i naglo se okrenuo. 
Keča je zastao i pozorno slušao, što je dalje govorio: | — 
Nemoj me, ako znaš, što j' Bog! — govorio je Josan prigu- 
šenim glasom i tako bolno, da bi mekšem čovjeku, koji bi 
ga slušao, natjerao suze na oči. — Nisam ja tebe tije... 
Ajme meni, nemoj me... i 

Naglo se je uzpravio i sio. Keča nije mogao razabrati 
izražaj njegova lica, al je po glasu i disanju zaključivao, 
da je moralo izgledati strahovito izmučeno i bolno. Polako 
mu se je približio i rekao mu šaptom: 

— Samo lezi i spavaj! Ja sam tu, i ništa se ne boj. 


— Ne bojim se, al sam sanja — odgovori Josan isto 
šaptom. ' 

— Što si sanja? 

— Dite... ' 

— Kakvo dite? — upita Keča veoma neoprezno, jer se 


nije odmah sjetio, da se može u ovom slučaju raditi samo o 
onom djetetu... 

— Znaš i sam, kakvo! — odgovori Josan uzrujano. — 
Guši me i oće da me ubije, a kad bi barem moglo! 

Do pola noći se je još nekoliko puta isto tako trgao, 
vikao prigušenim glasom, ustao i sjeo, a poslije ponoći je 
Nikola bio budan, pa je i on promatrao istu pojavu. Jedva 
bi čvrsto zaspao, već bi bio u najljućoj borbi i vazda s tim 
nevinim djetetom... " 

Zora ga je zatekla svega slomljena, samljevena i iz- 
crpljena, kao da je preko noći ostario za petdeset godina. 
Svaka ga je koščica boljela, oči su mu bile toliko umorne i 

težke, da je jedva jedvice mogao pogledati na stranu, jer je 
morao pomaknuti oči u šupljinama, a to ga je vrieđalo i 
boljelo. Gledao je preda se unezvjereno, neodređeno i posve 
iupo kao da je sliep. Ništa ga nije zanimalo, pa kad je Keča 
rekao, da ne će istim putom natrag, nego da će se opet 
prebaciti u Bosnu i preko Kulen-Vakufa i Boričevca prema 
Udbini, Josan nije ničim pokazao, da ga to uobće zanima. 
Nikola je pogledao upitnim pogledom Keču, na što mu je on 
odgovorio : 

— Poznam ja te krajeve, a sad nisam bije prošle zime 
tamo, pa ćemo pogledati. 

— Kako god ti rečeš — odgovorio je Nikola vrlo hladno 
i kao preko volje. I njega je prošla noć satrla i pala mu na 
mozak kao najteži udarac. Nikako se nije mogao rješiti grozne 
slike, kako Josan drži diete za jednu nožicu lievom rukom, a 
desnom ga handžarom razsieca kao janješce.. 


Diete je kriknulo, kad ga je uhvatio i izđigio iz kolievke, 
a poslije se je čuo samo oštri udarac handžara i — ništa, 
kao da je anđeo Božji nečujno zatreptao krilima i nestao. 
Tako je i to djetešce nečujno otišlo. . 

Nikola se nije mogao riešiti ni te slike ni tih misli, a 
jedino, što mu je bilo posve jasno u duši, bilo je to, da Josan 
više ne može i ne smije s njima. Što će biti s njim, što se 
mora učiniti, to Nikola nije znao, jer nije bio vješt postupku 
u takim slučajevima, pa se tim pitanjem nije u svojim mis- 
lima mnogo ni bavio. To će odrediti harambaša, to je njegov 
posao. Nikola je samo znao, da nikad više ne bi mogao s Jo- 
sanom ni u crkvu, a kamoli na koji drugi posao, kod kog 
treba paziti i na svoju i na tuđu glavu kao i na svoj i na 
tuđi obraz. 

Napredovali su oprezno i polagano, bez žurbe i napora. 
Na više su mjesta ostali cieli dan i noć, da se dobro odmore, 
a osim toga su se duže zadržavali i kod nekih Kečinih 
znanaca. 

Nikola je s velikim zanimanjem pratio sve događaje i 
upijao u sebe krajeve, kojima su prolazili, tako da je svaki 
kamen, svaki grm i svaku stopu zemlje mogao vazda dozvati 
pred oči, čim bi malko spustio vjeđe. Odvajkada je imao 
veoma dobro pamćenje, a sad ga je dosljedno i sustavno 
vježbao i izoštravao, tako da je već smio pomišljati, da on 
uobće ne može nikad ništa zaboraviti, što je jednom čuo il 

vidio. Sve mu je neprekidno bilo svježe pred očima i u 
pameti. 

Prvog su dana na povratku išli kao i prije: Keča prvi, u 
sredini Nikola, a zadnji Josan. Tako su išli, i kad su krenuli 
s Plešivice opet u Bosnu, no Keča je brzo opazio, da Josan 
više uobće ne pazi ni na sebe ni na okolicu, kojom prolaze. 
On bleji oko sebe kao ubezumljeno blažče, zagleda se u posve 
neodređenu točku i bulji u nju bez ikakove misli i odluke. 
Keča ga je pozorno promatrao i šutio sve do podne, kad su 
sjeli, da se odmore i da štogod pojedu. Josan nije gotovo 
ništa ni okusio, osim što je pojeo komadić crvenog luka i 
nekolika zalogaja kruha. 


— Ne moreš živiti brez ila! — rekao mu je Keča dosta 
otresito i priekorno. — Moraš isti. 

— Ne muči me! — odgovorio je Josan veoma krotko i 
umolno. 

— Ne mučim te, al ne mogu sa sobom voditi nikakvo 
čudo, koje ne ide i ne pije, a oda! — odgovori Keča već 
mekše i pomalo šaljivo. — Ne more se tako živiti. 

— Est to! — potvrdi Josan. — Ja i sam vidim, kako 


j', al ne mogu drugačije, da me ubijete. 

Nikola je cielo vrieme šutio. U njemu je kuhalo i vrelo 
kao u paklenskom vrilogu. Nije bio sam sa sobom načistu, 
da li Josana više žali ili odsuđuje, ali je svakako bilo izvan 
sumnje i svakog pitanja, da je Nikola s njim posve obra- 
čunao. Prema tome se je i viadao. Nije mu rekao ni jedne 
ružne, ali ni liepe. Šutio je i promatrao ga, kao da ga nije 
nikad prije vidio: toliko mu je bio tuđ i posve stran poslije 
one strahote. 

Sjedili su veoma dugo, te je Keča i zadriemao. Nena- 
dano se prene i reče: 

— Nikola, ti pripazi i pušti me, da dobrano pospavam, a 
ja ću tebe doveče. A i ti bi, Josane, moga sad prileći. 

— Moga bi, al mi i nije do tog — odgovori on posve 
nemarno i nehajno, kao da govori o nečem, što se njega 
uobće ne tiče. Pogled je bacio u posve neodređenu daljinu. 

Nikola je ustao, odmaknuo se oko stotine koračaja od 
mjesta, na kom je Keča ležao, zaklonio se, da ne upada izda- 
leka nikom u oči i mirno stajao, kao što stoji svaki vojnik 
na straži. Nije mu bilo težko, jer je bio sviestan i potrebe tog 
posla i svoje odgovornosti, a nije se ni srdio, što su njih 

obojica tako dugo na upočivalištu, a on neprestano na straži, 
jer je posve jasno poimao, sa Josan više nije sposoban za 
taj posao. 

Keča je spavao preko tri sata, a Josan se vrtio na zemlji, 
ustajao, opet liegao, pa opet ustajao i neprestano uzdisao 
težko, kao da mu netko utrobu vadi na usijanu ražnju. Nikoli 
se nije približavao, jer je znao, da se to nikad ne smije 
činiti, a i jer nije osjećao upravo nikakove ni potrebe ni 
želje, da ni s njim ni bilo s kim što govori. Živio je sav u 
sebi i u svojoj neopisivoj muci i lomljenju, koje ga je oblie- 
valo krvavim znojem i nije mu dalo ni jednog jedinog časa, 
da odahne. 

Kad su pošli dalje, Keča je odredio, da Josan ide u 
sredini, a Nikola zadnji. On je to razumio i nije rekao ništa, 
a ni Josan nije pitao za razjašnjenje, sigurno, jer se u nji- 
hovu životu nikad ne traži razjašnjenje neke odredbe, a i jer 
njega nije uobće zanimalo, što se s njim događa. Znao je, 
da treba i da mora ići prema Lici, kako i kud Keča pvude 
vodio; znao je, da mora slušati, i to mu nije bilo težko, a 
drugo ga ništa nije zanimalo. Bez prekida je i bez i naj- 
manjeg odmora bio neprestano zabavljen štrašnim događajem 
predprošle noći. Nije ni slutio, da bi mogao počiniti tako 
grozno djelo, da ga se ne bi više nikad mogao riešiti! Prije 
je mislio; da mu ništa ne bi bilo ni okrutno ni krvoločno ni 
užasno, što bi učinio: uobće, nije imao mjerila ni mjere u 
vjeri u mogućnosti svoga krvoločtva i okrutnosti. Sad ga je 
ovaj slučaj posve slomio i neprekidno mu je u ušima šumio 
djetinji krik kao nebeska truba, koja ga goni u ponore naj- 
strašnijeg pakla. Osjeća, da je diete mnogo jače svojim sla- 
bašnim glasićem od njegova handžara — — — 

Stupao je među drugovima kao komad drveta, Em gu 
tako navili, da se može gibati svojom snagom, bez misli i 
volje, bez želje i bilo kakve osnove il odluke. Put je bio lagan, 
jer Keča nije žurio. Bilo mu je glavnije, da temeljito izvidi 
sve prilike i da se sastane s ljudima, koje je smatrao važnima 
u svojim osnovama i namjerama. Nikola nije razumio ni 
razlog ni svrhu tih razgovora i sastanaka, no nije bila ni 
njegova zadaća, da se za to brine i da izpituje. Glavno je bilo, 
da bude dobar drug i da izvrši zadaću, koju mu Keča odredi. 
To je on činio savjestno i pošteno bez i najmanjeg raz- 
mišljanja, to lakše i točnije, što nije nigdje dospio u sukob 

sa svojim osjećajima, nazorima i shvaćanjima temeljnih 
životnih pojava, nazora i pravila. U sebi se je divio i čudio, 
no rekao nije ni rieči, koliko poznanika i očito prijatelja ima 
Keča u bosanskoj Krajini. 

— Tursku ne: voli niko, al je niko ni ne ruši, pa svi 
dobro živu — govorio je Keča svojim drugovima, kao da im 
je želio raztumačiti, kako je moguće, da njegovi prijatelji 
tamo žive kao vrlo mirni i dobri podanici, a ovamo surađuju 
s ličkim hajducima, koji su svakako zakleti neprijatelji i 
turske baš kao i austrijske carevine. 

— Vole je Turci — odgovorio je Nikola, gledajući Keču, 
kao da mu želi pročitati u očima, je li pogodio istinu. 


— E, to est! — potvrdi Keča. — Uni je vole, al je ne 
vole ni kršćani ni rišćani. ; 
— A vindar i ti Turci su naši! — reče Nikola misao, 


koju je nekoliko puta čuo u vojsci. Nije on doduše nikako 
mogao vjerovati, da bi on i Turčin bili isto, al su pametni 
ljudi, koji znadu mnogo više od njega, tako govorili, pa im 
je morao vjerovati. — Vele: uni su druga vira, al su drugačije 
uprav ka i mi drugi, koji smo kršćani i rišćani. Sve j' to naša 
rvacka krv. 

— E,e! — potvrđivao je Keča, al mu se po glasu ne bi 
bilo smjelo zaključivati, da je osobito čvrsto uvjeren, baš kao 
što ni Nikolino pripoviedanje nije zvonilo velikom, nepoko- 
lebivom vjerom. 

— Tako sam čuje divaniti u vojsci od ljudi, koji znadu 
— tumačio je Nikola, nastojeći, da što jasnije reče drugo- 
vima ono, što su njemu drugi tumačili i što im nije uspjelo 
da mu usade u dušu! 

— Kako mu drago — reče Keča — ja poznam Turaka, 
koji su i pošteniji i obrazniji od naši! I kad ti un da rič, 
moreš na to uzeti otrova. ' 

Nikola je s najvećim zanimanjem pratio njegove rieči, 
a Josan je samo mienjao boje u licu i nije ni zuba obielio. 
Štoviše, nije se moglo i jit ni da je uobće pratio smisao 
razgovora. 

— Sve j' ovo naše — govorio je Keča odlučno, no vazda 
neuvjerljivo i kao da se boji, da će mu netko presjeći rieč i 
oteti je zajedno s predmetom, o kom se radi: — Naši su i ti 
»Turci« i ti kršćani i rišćani, i naša su ova brda i doline. Sve 
j' to naše. 

' Nikola nije razumio, kako on to misli, da je »sve naše«, 
pa nije ništa ni rekao, a Josan ga nije ni čuo. Bog sam zna, 
kako bi i Keča bio raztumačio svoju misao, da ga je slučajno 
koji upitao, pa da bi bio morao razlagati svoje mišljenje. Ono 
je svakako odgovaralo tadanjem obćem naziranju u Hrvatskoj 
i bilo je u zraku, te se je svatko, tko je samo malko imao 
posla s javnim pitanjima il s ljudima, koji su se njima bavili, 
imao prilike, da se njima zadoji i zanese. Uslied toga je to 
mišljenje prelazilo i u široke narodne slojeve. Tamo je 
hvatalo teže koriena samo s razloga, što su iz Bosne nepre- 
stano stizavale tužbe, kako »Turci« strašno loše postupaju 
s kršćanskom rajom, a pod pojmom »Turčin« nije narod u 
prvom redu razumio ništa drugo nego samo vjeru. Islam je 
bio posve, Savršeno povezan s turskom državom, pa se stog 
kršćanska raja ni nije nikad priznavala »Turčinom« ni u po- 
litičkom smislu. Razumljivo je onda bilo, da je njoj bila vazda 
bliža i draža austrijska neg turska carevina, jer je bila — 
kršćanska država. Isto tako je našim muslimanima bila bliža 
i draža turska carevina, jer je bila islamska država. Između 
te dvie provalije lebdio je život hrvatskoga naroda, koji se 
je sustavno međusobno gurkao i turkao u te bezdanke — 
sad s jedne, sad s druge strane. 

Kako je bilo i kako smo se iztrebljivali na račun i u 
probitku evropskih naroda i evropskih raznih računa — čudo 
je, da smo se i ovako održali i da nas je i ovoliko ostalo, 
koliko nas se spasi! 

. Putujući polako i oprezno, što po danu, što po noći, 
stigoše i opet na ličko-bosansku među, no sad ne kod Bihaća 
i Zavalja nego kod Kulen-Vakufa i Boričevca. 

— Tu j' udata sestra Dujmine Velekog, Vranjica — 
reče Nikola. 

— Za Pešana Pavičića — odgovori mu Keča, smiešeći se. 

— Iti to znaš?! — iznenadi se Nikola. 

— Kako ne bi zna! A znaš li ti, da Vranjičina divera, a 
Pešanova brata Jukana prozvaše najprije Turci, a unda i 
naši — Gužvinom? si . 

— To ne znam — odgovori Nikola. — Nisam to još čuje. 

— Est, est. Tukli su se tu nigdi, i un povata živi Turaka, 
da ni sam ne znam, koliko, al i' nije tije pobiti, a svezati i 
nije ima čim, man usuka liskovi štapa i s tim trtami uveza 

svoje roblje. Načinije im je gužve oko ruku ka od sindžira i 
po tim gužvami prozvaše njega Gužvinom. 

— Nisam to zna. : 

— Est, est. Un se vaik bije s Turcim, al se i vole. Junak 


vaik voli junaka, pa se i bije š njim. Tako ti je i s ovim 


našim Boričevljanim i s vakupskim Turcim: biju se i vole se. 


_— Esi ti već bije kod nji u kući? — upita Nikola. 

— Nisam bije u kući, al sam bije kod stana u planini. I 
to j' ka prava kuća, al uni to zovu kolibom. Tamo su Vranjica 
i Pešan i zimi i-liti. : 

Nikoli je već bilo navrh jezika, da upita, da li će mimo 
njih, jer bi ga veselilo, da vidi Vranjicu, no ipak se svlada i 
ne upita. Ne bi bilo u redu, da pita, kad zna, da se to ne pita! 

— Nedaleko j' njijove kolibe šiljbokana — reče Keča bez 
osobita naglašavanja, kao da toj činjenici ne pripisuje pre- 
velike važnosti. Nikoli je ipak bilo dosta, što je on to spo- 
menuo, pa da zaključi, da bi ta okolnost mogla biti razlogom, 
da se ne svrate. : ' 

I naši su niki išli tu na stražu — reče Nikola, da 
pokaže, kako ga Kečina tvrdnja o stražarnici nije iznenadila. 

— E, e. Ja sam nike i vidije. 

— Tu na straži?! 

— Uprav na straži! — odgovori on, smijući se. 

— A esu li uni tebe vidili? 

-—— Ka ja sad tebe. 

Nikola ne reče više ništa, tek je upitan pogled netremice 
držao na Kečinim očima. On ga razumi i samo glegne rame- 
nima, kao da je htio reći: »I nikom ništa!« Nikola nije znao, 
gdje je Vranjičina koliba, pa po smjeru puta nije mogao 
zaključivati, da li idu prema njoj ili ne. 

Neke su večeri, nešto poslije ugona blaga, stigli u blizinu 
ljudske nastanbe. Nikola nije znao, gdje su, no zaključivao 
je, da bi morali biti negdje baš na državnoj međi između 
Vakufa i Boričevea. Stupali su šumskom stazom kroz silne 
bukove divove, koji su bili neuredno razbacani i pružali svoje 
goleme ruke nebu pod oblake, kao da se zahvaljuju Svemo- 
gućem, što im je dao tako divan i bujan život na tako — 
nemirnom i krvavom komadiću hrvatske zemlje s obje strane 
međe — — — 

— Tu me počekajte — rekao je Keča gotovo šaptom i 
odmašio prema. kući, koju su naslućivali samo po tom, što su 

iz onog smjera dopirali ljudski glasovi i ndknilike klepke 
s blaga. 

— Da te pratim? — reče mu Nikola. 

-— Nije potribno. Tu smo ka kod kuće — odgovori Keča i 
zamače iza veličanstvenih stabala, koja su se u daljini i u 
večernjem sumraku stapala u jedno jedinstveno golemo 
stablo, koje je činilo neproziran zid između Keče i njegovih 
drugova, koji su ostali, da ga čekaju. 

— Ti si već bije ode? - — upita Nikola Josana, samo da 
ne šute. 

— Što veliš? — upita on, kao da se budi. 

— Poznaš li ti ovaj kraj? — okrene Nikola pitanje. 


— Pa... Kako veliš? — upita on opet. 

— Reko: esi ti već bije ode? 

— Ph! — odpuhne on i odmahne rukom. — Znaš, Nikola 
— poče življe, kao da se je doista probudio — ne ću moći 


ovako dugo. Razapet će me nika muka. 

— Virujem ti! — potvrdi Nikola posve suhoparno. I sam 
je sudio — zaključivao, da se poslije onakog djela ne može 
mirno živjeti, ali je ujedno ok da je Josan poludio, 
jer inače ne bi bio mogao onako. 

— Ine znam ni sam, što ću i pa ću. 

— Smiri se — govorio je Nikola, jer je . miala da je 
potrebno i pametno, da ga umiruje, da ne bi načinio kakovu 
ludoriju, pa što bi s njim tu u posve stranom i nepoznatom 
kraju, a daleko od harambaše, koji ipak jedini ima pravo, da 
prosuđuje i sudi i odsuđuje. 

— Prokleta ruka! — zavapio je Josan, kao da će izbaciti 
džigerice na tom vapaju. — Una me je privarila! 

Nikola se je iznenadio i nije znao, što bi mu na to rekao. 

— Vidim ja sad, da j* to na me palo prokletstvo... Kako 
bi bije moga drugačije?! Iko bi to načinije pri zdravoj 
pameti?!... Pa da me j* una Turkinja i posikla, ko bi stog 
unakog anđela?! 

Nikola je osjetio u duši neko zadovoljstvo i smirenje. 
Prije je pomišljao, da je Josan životinjski neosjetljiv i da je 
mrk i mučaljiv samo stoga, što ga još nije minula ona divlja 
ljutnja i bjesnilo, koje ga je spopalo, kad je osjetio, da na nj 
navaljuje žena. Sad istom vidi, da se u njemu razvija nešto 
posve drugo, i bi mu drago radi samog Josana. Slučaj je, po 

Nikolinu shvaćanju, ipak mnogo povoljniji u ljudskom po- 
gledu, iako će za Josana biti svakako mnogo teži. 

Nikola nije znao, što bi mu rekao, jer mu nije znao izreći 
riečima ono, što je mislio, pa je šutio, a i Josan se je opet 
posve povukao u sebe, zatvorio se i kuhao svoju težku, 
otrovnu muku. 

. — Sidi ti — rekao mu je Nikola, samo da i opet prekine 
šutnju — a ja ću pripaziti. Tu ću izaći malko dalje, da vidim, 
vraća li se Dmitar. 

Josan mu ne odgovori, nego se bez rieči kao drvo spusti 
na ovisok bukov panj i sjede. Osjećao je, kako mu u glavi 
neprestano nešto udara i čekića, kao da će mu probiti lu- 
banju. Časak je šutio, a onda reče: 

— Znaš ti, da mene uno malo vaik goni?! 

— E, nije lako! — odgovori Nikola, kome je to bilo 
posve jasno i naravno, jer je on samo gledao, pa mu je neza- 


.boravno i ne može se riešiti onog strašnog prizora. — Moli 


se Svemogućem, nek ti oprosti, a za dite se ni ne tribaš 
moliti, jer je dite. Njega je Bog lipo dočeka! 

Povratio se je Keča i pozvao ih, da ga sliede, bez i jedne 
rieči razjašnjenja il tumačenja. Išli su uzbrdo i za kratko 
vrieme se našli pred dugačkom, nizkom zgradom, pokrivenom 
slamom. Keča je išao pred njima i nije ništa govorio, pa onda, 
posve naravno, ni Nikola ništa nije pitao, a Josan je išao 
samo napried bez ikakove misli o “tom, što se sad s njim 
događa. 

Na vratima ih je dočekao visok, koštunjav čovjek od kojih 
trideset godina i svakom redom pružao ruku. Nikoli reče: ' 

— Mi smo i Kresojići rod, al ti ni ne bi zna pravo reći, 
kakav. 

-— To bi znale naše babe! — odgovori Nikola, osjećajući 
posve nagonski, da je na pragu Pavičićeve kolibe i da se je 
sreo il s Pešanom il s Jukanom. Primio je pruženu ruku i 
srdačno je stisnuo. 

— Znaš, brate — govorio je domaćin, zadržavajući ga još 
uviek na pragu — nije mi drago, što j' Kresinov unuk krenije 
tim putom, al da sam ja bije na njegovu mistu, ne bi ni ja 
drugačije. 

— Evala ti! — odgovori Nikola. — Sam Sveznajući zna 
najbolje, kako j' u čijoj duši, al iz ove kože nikud. Da mi nije 
ni lako ni drago, to samo Bog i ja znamo, al vindar — radije 
ovako nego pod batine, a nevin ka dite. 

— Čuje sam, i sve se zna — odgovori mu Pavičić i pro- 
pusti ga, da uđe u kuću. , ' 
Vranjica ga je dočekala kao brata i pokvasila mu obraze 


iskrenim suzama ganuća, govoreći: x m 
— Jadna ti:sam i kamena za tobom! Da te vidi pokojni 


vridni tetak Kresina, satra bi u pra i kapitana i generala. 


— Al ne bi mene! — reče joj Nikola povišenim glasom 
i nasilu veselo, samo da razvodni to veliko ganuće 1 nježnost, 
koja ih je sve napala. — Meni bi uvano reka, da nisam moga 


ni pametnije ni poštenije nego sam učinije. 

— Est to! — potvrdi mu Vranjica. 

Tu su noćili, i cieli sliedeći dan predanili, i još jednom 
noćili, pa onda istom pred noć krenuli, tako da prije mraka 
mogu stići preko Lapca u podnožje Visući i latiti se strane. 
Položaj je Gužvinovića kolibe bio tako neobičan i sretan, da 
zapravo nitko nije znao, spada li u Bosnu il u Hrvatsku, ali 


su se svi prema njoj vladali s najvećim poštovanjem i paž-. 


njom: svak je u njoj poštivao svoje najmilije i najdraže, a 
ukućani su pazili, da se protivnici nikad ne nađu u isto 
vrieme pod krovom. To su znali svi, i svi su poštivali taj 
osobiti položaj tog poštenog komadića zemlje i njim se služili 
u dobre svrhe. Sami su Pavičići pazili, da nitko ne bi zlorabio 
ni njihovo gostoprimstvo ni njihovo povjerenje, a prijatelji 
su to znali cieniti. k 

Prije odlazka je Vranjica našla zgodu i mogućnost, da 
na čas govori nasamu s Nikolom, pa mu je šanula: 

— Ka bratu ti moram reći: svit svašta divani o tebi i 
tvojoj Anici. Znam ja, da j' svit pogane jezičine, al ne bi 
od mene bilo lipo ni pošteno, da ti ne rečem, kad sam čula, 
eto, sve do Boričevca. 

— Nude, nude! — ohrabri je on, ne očekujući nikakova 
iznenađenja. 

— Ti znaš, da smo mi rod — govorila je Vranjica tiho 
i povjerljivo kao u izpovjedaonici — jer je moja. Matija u 
vašoj kući, pa smo unda ka edna kuća,.I tako... Vele, da tvoja 
Anica već divani; da j' una udovica i da j' ajdučica, a oko nje 
se vrze Pavlina Japunčić izpod Žmelovače, brat Tomiše birta 
iz Svetog Roka, od Brklje. a ; 

Nikola je mirno slušao i smijuljio se. Nije mu bilo ugo- 
dno, no nije htio pokazati, da se ljuti il da ga vrieđa. 


262 


— Uvano to ne će tako biti — odgovori on veoma mirno 
— a ako j' Pavlina na nju i bacije oko, što bi tome?! Mlad 
un, mlada una, a oboj lipi i pristali, pa im se nije ni čuditi... 

— Estito — potvrđuje Vranjica u neprilici, kao da žali, 
što mu je uobće to spomenula. — Svit ka svit, pa svašta tro- 
kelja, i što est i što nije. Tako i to. 

— Anica i est već sad ka udovica — nastavio je Nikola 
— pa joj ne bi bilo ni zamiriti, da misli na ponovnu udaju: 
Nego, jadna ne bila, zasad joj ne će biti do tog, jer se ne 
more micati. , 

— Eli?! — upita Vranjica, kao da je jedva dočekala taj 
dokaz njezine sigurne nevinosti. 

— Ja mislim, da j' već u slami, 

I sam je bio zadovoljan, što ju je tako obranio, no Vra- 
njičino mu pripoviedanje ipak nije išlo iz glave. Da se pri- 
povieda o njoj obćenito nepovoljno, još bi i moglo biti, al 
posve određeno?! Ipak je negdje nešto šušnulo, što ne će 
proći posve bez posljedica. .. 

Te su misli Nikoli dobro došle, da ga malko odvrate od 
neprestanog .razglabanja Josanove nesreće, koja je i Nikoli 
sjela na dušu i neumorno ga mučila... 

Išli su veoma žurnim koracima, u hrpi, jedan kraj dru- 
goga, da ne upadaju nikom u oči načinom svoje postrojbe. 
Ipak je Kečina zadaća bila, da pazi napried i postrance, a 
Nikolina, da ima češće na oku pozadinu i ujedno i oko sebe. 
Tako je to Keča izričito odredio. Na Josana nisu polagali 
nikakove važnosti, jer su vidjeli, da ne dolazi k sebi. Basrlja 
kao pijan, pogled mu je neodređen i nesiguran, ne govori 
gotovo ništa, osim što škrto odgovara na postavljena pitanja. 

— Bilo bi pametnije — reče Keča da smo za dana 
prešli Visuć, a po noći niz udbinske klance. Sad je gotovo. 

— Nismo na to mislili — odgovori Nikola, tek da nešto 
reče, jer je i on bio sav utonuo u svoje posebne misli, baš 
kao i Josan. 

— Sad svedno — javi se i Josan. — Ne pozna nas niko. 

Kad su već bili u lapačkoj kotlini, udarili su prečcem, 
koji je skraćivao put za dobar komad. Keča ga je poznavao. 

Na nekoj njivi opaziše ženu, i Nikoli zape oko za nju. 
Zastane i zagleda se. Keča to primieti, pa ga upita: 

— Što gledaš? : 

— Uprav je uno Marija veljbabina — odgovori Nikola i 
pođe prema njoj. — Zava moje Kikice. 

— Što bi una tu radila?! : 

— Tu je udata za Milkana Pilipovića — odgovori Nikola 
i odlučno pođe prema njoj, govoreći: — Počekajte me malko! 

Brala je travu za svinje. Nikola se je malko potulio, da 
ga ona ne može izdaleka jasno vidjeti u lice, jer je želio, da 
je posve iznenadi. Čim je primietila, da ide prema njoj, po- 
zorno ga je promatrala, ne podižući glave, te je samo nasumce 
hvatala i čupala travu, jer je izpod oka gledala neprekidno 
došljaka. Kad joj je prišao na desetak koračaja, uzpravila še, 
na što je i on podigao glavu i otvoreno je pogledao, smie- 
šeći se veoma prijateljski. Već joj je izdaleka pružio ruku, 
govoreći: 

— Nisam ni sanja, da ću se na te namiriti! 


— A ja bi prije virovala, da ću umriti, neg da ću tebe 


ode viditi! — odgovori mu ona, pristupajući mu, 

— Kad sam te pozna, nisam moga proći, da ti se ne 
javim — reče Nikola. — Esi zdrava? Kako su svi tvoji kod 
kuće? : 


— Svi smo, vala Bogu, na nogami. A ti? Odkud ovuda?! 

— Znaš i sama, što j' sa mnom, pa sad — kud udarim, 
tud i stignem. Svedno j', dokle. 

— E, da, žalostna ti sam za tobom! — odgovori Marija. 
Stasita je, liepa mlada žena, jedva nešto preko dvadeset go- 
dina, krepka i zdrava, u licu punašna kao drenjina. — Što 
iz tebe učiniše, da od Boga nađu! 

— Ništa to nije brez Božije volje — odgovori on posve 
mirno, 


— Kad se ovud pročulo, ljudi su se devetili od pustog - 


čuda i nisu tili virovati. A i ko bi virova, da će Kresinov 
unuk morati u ajduke?! Ko bi to smije i pomisliti?! 

— A, ništa, moja Marija! Sad je ovako... I drago mi je, 
da sam te vidije tako zdravu i lipu. Ništa se nisi prominila. 
Vidi se, da ti je dobar tvoj Milkan. S 

— Est to, mome Bogu vala! Samo sam pridaleko od naši, 
pa me to pojde živu. Kun da smo priko svita. 

— Svedno j', di čovik živi. Vaik si na Božijem i u Bo- 
žijem, pa unda — svagdi jednako. 

— E, da vidiš, i nije tako. Est ćde meni lipo i dobro 
živimo, al .bi dikad volila viditi toranj: našeg Svetog Roka 
neg otvorena nebesa! 

— A čuješ li što od kuće? 

— Što bi tila, to čujem ridko kad, a što ne želim, to 
dopre do nas, kun da vitrom dođe! — odgovori ona i najprije 
se nasmieši, a onda gotovo u istom trenu steže obrve, a licem 
joj preletje oblačak nerazpoloženja i sjete. — Uprav, kun da 
niko traži, što bi nam bilo ža, da čujemo. 

— Barem iz vaše kuće nemaš što zla čuti! — odgovori 
oli i nasilu se nasmieši. — Da si iz naše kuće, unda ne bi' 
bilo čudnovato, da svašta čuješ. 

— Čujem iz cilog našeg kraja, a meni je to sve ka iz 
naše kuće. Est, očiju mi, uprav tako. 

— Što si, na priliku, najnovije čula? — upita on, sje- 


tivši se, što mu je Vranjica pripovjedila, da je čula o nje- 


govoj Anici. 

— Tako... — odgovori ona i u neprilici obori pogled, 
jer se je i ona odmah uhvatila na istoj misli. — Čuje se 
svašta. 

— Na priliku — reče on i zagleda se u njezine velike, 
bistre oči posve otvoreno i bez oblačka žalbe il smetenosti i 
neprilike — čula si, da se moja Anica udaje za Pavlinu Ja- 
punčića izpod Žmelovače? 

Na to se njegovo pitanje Marija lecne, široko otvori oči 
i zagleda se u njega, pa reče gotovo šaptom: 

— Pa ti znaš, da se i o tom divani?! 

— Kako ja ne bi zna?! A što si ti o tom čula? 

— Ne baš, da se udaje za njeg, al... I, eto: ža mi je, 
kun da si mi brat, da se za tebe živa tako... 


— Pa, bluno, što bi ti bilo ža?! — odgovori on i nasilu 
se skoro glasno nasmije, iako je osjetio oko srdca težko ste. 
zanje. — I esam ja za ženu već ka mrtav, jer ću to biti ja 


danas, ja sutra, ja za godinu dana, al za nju sam već sad, 
samo što još nisam pokopan. 
— Ne divani, jadan ne bije! ; 
— Uprav je ovako, pa jčr ne bi divanije, kad ovako est?! 
A što čuješ iz vaše kuće? 

— Čujem, da priko svita nema neviste ka j' naša Kikica! 


— odgovori ona veselo, povišenim glasom. — Vele: prava 
Kresinova unuka! ' 

i — Est, vala Svemogućem! — potvrdi on veselo i kao da 
je mahom zaboravio na svoje muke i nevolje. — Nego, nije 


mi do stanja! Samo sam tije da ti se javim, kad me j' Bog 
na te namirije. 

— Ne smim te, jadna ti sam, ustavljati, a ne smim te 
ni pitati, kud se žuriš — odgovori ona i obriše oči od suza, 
koje su joj navrle niz obraze. Njezina ju je sudbina bacila 
daleko od rodnog kraja, a ona je u svojoj duši gojila posve 
druge snove: kad je čula, da će joj brat Mile uzeti Kresinovu 
unuku, njoj je sievnulo u duši kao neko nebesko odkriće, da 
bi ona mogla poći za Kresinova unuka Nikolu. Nije to bila 
njezina misao, nije bila ni želja, nego najčišći neslućeni i 
nespremani osjećaj i odkriće kao u snu. Međutim, prije nego 
je mogla i početi sanjati otvorenih očiju, pročulo se, da ga 
njegovi žene Kacanovom kćeri. Kad je to čula, osjetila je kao 
čovjek, koji promatra divnu zviezdu, i dok je još u najljepšem 
zanosu, ona se prolije i nestane. Tako se je njoj učinilo, a 
da nije osjetila ni razočaranja ni tuge. Samo tako — nestalo 
je jedne ljepote iz njezine duše. Ubrzo iza toga došli su 
prosci iz Lapca. To je sigurno udesila Vranjica Pešana Pa- 
vičića, jer je željela, da u bogatu Pilipovića kuću metne 
koga iz svog sela, a onakoj je kući odgovarala samo veljba- 
bina, pa je tako pao njezin izbor na Mariju. Po nju su došli 
svatovi na četrdeset konja, te se je pripoviedalo nadaleko 
o toj svatbi, a napose i o svakom pojedinom svatu, i o nje- 
govu konju, i o odielu na čovjeku i o opremi na konju. 

— Ti, bome, ode daleko od kuće! — reče on, još prije 
neg je krenuo dalje, i zagleda joj se u velike svietle oči, 
koje su pjevale zdravljem i životnim zadovoljstvom. 


— A nu! — odgovori ona i uzvrati mu pogled, u kom 
je pročitao, da mu želi još nešto reći, pa je mirno čekao, 
što će to biti. — Tako mi je pisano u zvizdami, i priko tog 


se ne more. 

— I nije ti ža? 

—— Nije! — odgovori ona posve čvrsto i odlučno. — 
Nego, da ti pošteno rečem, a sad mogu: kad si ti bije na 
ženitbi, pa da su se tvoji sitili... 

— Što? 

_ Bila bi najvolila zaminiti u vašoj kući našu Kikicu po 
reče bez sustezanja i obori pogled. — Sad ti to mogu reći, 


kad je već sve gotovo. . + 
— I bila bi pošla za me?! — iznenadi se on, jer nije 


nikad na to ni pomislio. 


— A koja ne bi bila tila za Kresinova unuka?! 

— A nu! — odgovori on i zamisli se, gledajući nekud 
daleko u posve neodređen predmet, pa nastavi: — Kad je 
ovako, sad je bolje, da si tu. . 

— Est i to, al morda unda ne bi ni ti bije, di esi — 
odgovori Marija prilično otežući i nesigurno. 

— Morda ni ne bi — odvrati on bez razmišljanja. U 
prvi čas nije se pravo ni zaustavio na smislu njezinih rieči. 
Tek mu naknadno sievnu u glavi pitanje, nije li ona i još 
što čula o njćgovoj Anici, po čemu zaključuje, da je ona 


nešto pomogla njegovu odlazku u šumu. Tad upita: — A jer 


misliš tako? 

— Ne bi ti pravo znala reći, al mislim — odgovori ona 
nesigurno i posve neodlučno, što ga još više učvrsti u misli, 
da ona ipak možda nešto zna, što on nije opazio. 

— Nije tu Anica ništa... — reče on, al ne dovrši misli. 

— Ne velju ja, da est! — odvrati ona, al odmah nastavi: 
_— Vi mužkarci ni ne ćete da znate, što j' žena u kući... 


— Veliš?!. 
— Di ni ne misliš, žena dopre i u tebi i oko tebe! — 
odgovori Marija i čvrsto mu se zagleda u oči. — Vele, da 


se dikoja ponosi, što joj je čovik u ajducim! 

Nikoli sievne pred očima, obori glavu na grudi, zagleda 
se u zemlju i zamukne kao ubijen. Podugo su tako šutjeli, 
kad se on trgne, i reče: : 

— Est to, sestro, al brez Božije se ništa ne događa, pa 
— vala Mu i slava! I ostaj mi s Bogom! — reče, pruži joj 
ruku i žurno pođe za drugovima, koji su se bili zaklonili 
za neke grmeče na nekoliko stotina koračaja udaljenosti. 

U njemu je sve vrelo i kipjelo. Nema govora: Anica je 
rođeni hajduk... To je bila najjasnija misao, koja ga je 


“obuzela. Sve su njezine rieči bile vazda uperene tako, da 


ga razdraže i odtjeraju u krajnosti, iz kojih ne će biti uz- 
maka... To dokazuje i njezino sadašnje držanje: ona traži 
od Nikole cekina i ujedno traži drugog čovjeka — ako je to 
istina?!... Cekina od hajduka i mjesto hajduka: Pavlinu 
Japunčića... 

Stupao je kao otrovan, gotovo bezsviestno, a pred očima 
su mu neprekidno izkrsavala razna priviđenja, koja su se 
vazda đavolski ujedinjavala u jednoj jedinoj slici: on je 
uhvatio svoju Anicu, previo je preko svog koljena i zamah- 
nuo nožem, da je zakolje... Ta ga je slika neprekidno pro- 
gonila, iako se je nastojao raztresti i misliti na druga pitanja. 
Na priliku: on je sad otišao ovim putom, s kog nema po- 
vratka. Ništa više ne koristi, da izpituje, zbog česa se je 
tako odtisnuo kao kamen niz strminu. Sve je sad prekasno, 
jer između njega i njegova djedovskog ognjišta gori Čoranova 
potleušica .i na njezinu pragu umire Ivan Ćoranov pod udar- 
cem olova, koje mu je sasula u mozak Nikolina ruka. Tu 
više nema ni popravka ni povratka. Tako. I sad je posve ne- 
važno, što radi njegova žena, a kao vrlo promućurna i okretna 
zdrava ženka, svakako, traži i svog druga, s kojim će moći 
zadovoljiti i svojim grješnim i negrješnim željama i potre- 
bama. Osim toga: kad je njezin Nikola već srnuo naglavce 
u provaliju, nije pravo, da njegove cekine dobije koja druga 
il koji lopov, koji će se prikazivati, da je hajdučki prijatelj i 
ortak, a prvom će ih dobrom zgodom izdati, jer će dobiti i 
nagradu i jer će se tako pokriti pred vojničkim oblastima, 
koje bi ga inače mogle objesiti ko poderanu krpetinu. Zar je 
onda nepošteno, što ona želi dobiti koji cekin, kad ih Nikola 
. sigurno ima, jer hajduci — otimlju cekine i imadu ih kao 
.pljeve... 

Tako on umuje u njezino ime i traži opravdanje za sve, 
što o njoj loše čuje, a misli mu lete i on se svojom koštu- 
njavom rukom hvata njezina mekog vrata, savija je do zemlje, 
prebija je na dvoje kao suhu granu, prebacuje preko svog 
koljena, vadi veliku britvetinu iz ćemera, otvara je polagano 
i napadno, da ona vidi i da joj tako muke i poveća i pro- 
dulji, a onda izmahuje britvom, časak je drži u zraku, kao da 
se predomišlja, bi il ne bi, a uistinu samo da Anica dulje 
pati, tad lagano spušta oštricu na njezin vrat i počne, ne 
naglo rezati, nego polako i oprezno pilati, samo da što dulje 
traje... 

— Kako ta mala veljbabina? — trže ga Keča iz misli. 

— Zdrava j' i vali se! — odgovori Nikola nesabrano, 
strese glavom, kao da ga je okitila dugačka griva i sve mu 
lice prekrila, pa je se želi riešiti tim pokretom. 

— A što još veli? 

— A — tako: malo, pa ništa. 

Opet su zašutjeli i žurno odmicali. Josan je išao među 
njima kao u snu. Nije nikad osjetio potrebu, da progovori, a 
na pitanja je odgovarao najkraće, što je bilo moguće i opet 


* šutio kao niem. I Keča i Nikola to su posve sviestno opa- 


žali, pa su ga imali na oku, Keča više, Nikola manje, jer je 
bio i sam sobom previše zabavljen. Češće je podizao sad 
jednu, sad drugu ruku preda se, prema očima i promatrao 
ih, kao da nešto na njima pozorno motri i izpituje, a pri tom 


je treskao glavom: neprekidno ga je gonio i mučio osjećaj 


tople djetinje krvi na rukama. 

. Nikola je dobro naslućivao, što mu je, no nije ništa htio 
govoriti, jer nije znao, što bi.mu pametna mogao reći, pa da 
ga smiri i ohrabri, a ujedno je i sam u sebi osjećao trajnu 
jezu prizora, koji se je odigrao pred njegovim očima. Taj 
je osjećaj još više zaoštravao njegove rođene muke i slutnje, 


koje su ga ubijale zbog Anice. Već davno nije osjećao toliku 


tjeskobu i neku prigušenu stravu i grozotu u cielom biću, 
kao što je osjeća danas. Nije dosta, da mu je Vranjica rekla, 
što je čula, nego sad još to isto doznaje i od Marije, koja 
mu još i više ulije sumnje i žuči u dušu: možda ne bi bio 
ni pošao ovim putom, da se je namjerio na drugu ženu... 
Nije mogao ni pomisliti, da mu je ona to rekla zlobno 
i u želji, da mu muke još poveća, ali je ipak rekla, a zacielo 
je govorila samo ono, čim je izpunjena njena duša i u što 
barem temeljito sumnja, ako možda i ne vjeruje. I ona je 
željela poći za njega... Kći Dujina i Stanina, unuka velj- 
babe Jose iz Klanca... Kikina zaova. Da se je to dogodilo, da 
je on došao izravno pod upliv veljbabe Jose, tko zna, da li 


“bi Keht bio tako žestoko naoštrio zube na njega?! Prije svega, 


da li bi Nikola uobće onako bacio osvetničko oko na Cuju?! 
Možda onda ne bi Ćoranovi bili imali razloga, da njega po- 
tvore zbog one krađe kod babe Ikoše, a Vranjica ne bi bila 
došla u priliku, da se mora onako izložiti zbog njega, pa ni 
njezini ne bi bili imali povoda, da je biju i ubiju, a onda 
ne bi uobće bilo moguće, da on samo .i pomisli, da im ide 
paliti kuću i ubijati Ivana... Svemogući, kako su to zamršeni 
konci u nevidljivim rukama iznad nas... Al je svakako Anica 


- izvor svega njegova zla. Ona se je nametnula njemu za ženu, 


ona je sve to smišljeno osnovala i... morat će je svakako 
zaklati. To je jedino rješenje, koje mu sad pada na um, i 


, \ 

koje ga je posve obsjelo i ovilo se oko njega kao paučina 
oko žrtve. ž 
. Isto tako treba zaklati i Jošana! Ne može se dopustiti, da 
taka zvier gazi travu i kuži zrak. Samo — to ne može odlu- 
čiti i odsuditi on sam. To mora odlučiti harambaša, jer je 
on gospodar života i smrti svojih drugova. On će to tako 
svakako i odsuditi, jer je on pravedan čovjek. Nikola još 
nije sam izkusio, al je o njemu toliko čuo, da je uvjeren, 
da ne će pustiti, da Josan još jednom dođe u napast da po- 
kaže i izkali svoju zvjersku ćud na nevinoj djeci. Svakako 
i njega treba zaklati... ' 

— Zaklati, zaklati... — rekao je nehotice poluglasno 
tako, da ga je Keča čuo i razumio, pa upita: 

— Koga to? : 

— Ko god zasluži! — odgovori Nikola suhoparno. — 
Nema tu mnogo razmišljanja i praštanja. 

— A nu! — odgovori Keča tako, da se nije znalo, da li 
potvrđuje il se protivi, a Josan uobće nije pokazao, da je 
što čuo. : 

— Kad to ne bi Svemogući nami pušta, ne bi se nikad 
ni trevilo, da čovik čovika zakolje — nastavio je Nikola svoje 
umovanje. — Na priliku: vidiš, da j' niko ka divlja zvirka. 
O'š li ga puštiti, da kolje narod, il ćeš ti njega priklati ka 
Pile, i tako rišiti napasti svit, a Svemogućem pomoći u Nje- 
govoj velikoj strpljivosti? E T ovako?! 

Keča nije ništa odgovorio, a Josan je uobće bio duhom 
odsutan, pa Nikola sam odgovori: 

— A da, man ovako! Zaklati, zaklati... 


Opet su zašutjeli. Nikola je u sebi kuhao, razglabao i 
prevrtao na sve strane i načine, dok se nenadano ne uhvati 
kod misli, kako je to sve nevjerojatno bezbožno i strašno, 
što on misli i govori. Posve bezbožno... 

Kojim se pravom on može miešati u Božje poslove i 
suditi svojoj ženi stoga, što je željela postati njegovom že- 
nom?! Zar je to uobće bilo kakav grieh, kad je sad čuo, da 
je te iste misli nosila u svojoj duši i unuka veljbabe Jose, 
Kikina prasvekra?! Zar je to uobće grieh?! Al ona je pre- 
varila njegove, da je on sam, Nikola, nju izabrao. To jest, 
i to nije liepo, nije ni pošteno, al... Sve da je i sestru Vra- 
njicu nagovorila, da se uda, samo da joj se makne s puta... 

On je nju ipak uzeo, kad je vidio, da je prevaren. Pred 
Bogom je to posve riešeno, i ona nije više ništa kriva. — 
Nije kriva?! Moguće je, da pred Nikolom više ne može biti 
kriva, kad je on to sve razabrao, prije nego ju je uzeo i pred 
plovanom rekao, da je uzimlje za svoju zakonitu ženu i da 
će joj biti vjeran i voliti je, al je drugo pitanje, da li je 
još ipak uviek kriva pred Vječnom Pravdom. To je drugo 
pitanje, al je onda odmah tu novo pitanje: da li su ljudi 
zvani, da budu ne samo stražari nego i sudci u ime te Vječne 
Pravde, koju ljudi ne mogu pravo ni pojmiti, a kamoli da 
bi mogli u njezino ime i raditi i suditi i ubijati svoje bližnje, 
kao da su zečevi? To je pitanje, na kom je zapeo Nikolin i 
um i osjećaj, to više, što on to ni nije znao ni mogao tako 
jasno sve postaviti i razširiti pred sobom, pa da sve vidi i 
prosudi. Njemu se je samo maglilo u glavi i pred očima, a 
sve su ove misli frcale kao varnice s velike -cjepanice. 

— Zaklati, zaklati nesritnicu, pa kako bilo... Povraćao 
se je na tu misao i vrtio se oko nje kao pijan oko provalije. 
Svemogući ga čuva, pa ne pada u nju, al se ni ne odmiče. I 
Josan mu se neprestano motao po mislima kao prokleta 
ervena nit, koje se također nije mogao riešiti ko ovca čička, 
kad joj se uhvati vune. Posve je sviestno pratio to .svoje 
razpoloženje i strelimice, na mahove, pomislio, kako bi on 
imao i drugih važnih pitanja, o kojima bi mogao misliti, no 
nikako se nije mogao na njima zaustaviti niti ih početi raz- . 
predati u glavi. 

— Najbolje je zaklati... Al bi onda trebalo početi 
tamo, gdje je i izvor svega zla. — Kod njega je to svakako 
njegova Anica. Il možda nije?! Da nije došla u Lovinac ne- 
kakova Cuja, vjerojatno bi i njegov brak s Anicom udario 
posve drugim smjerom. Ne bi bilo onog najvećeg zla i nepri- 
like, koja ga je povukla na se, kao što zmija svojim pogle- 
dom privuče nesretnu pticu, da je onda proguta. Cuja!.., 
To je početak nesreće u pravom značenju te rieči. Radi nje 
je na njega počeo režati Keht, radi nje ga je Ćoran obiedio, 
da je okrao Ikošu. Da se dodvori Cuji i njezinu kapitanu! 
To je bilo posve jasno i nesumnjivo. Sve je to počelo radi 
Cuje. Dakle?!... 

— Svakako treba uhvatiti Cuju i zavrnuti joj vratom 
kao piletu, a onda dalje — dokle stigne. Prva je Cuja. Nju 
će negdje namamiti i priklati je kao kozu il će joj stući glavu 

kamenom kao zmiji otrovnici. Ni ne bi bilo pošteno, da nje- 
zinom krvlju maže svoju poštenu britvu... Uhvatit će je za 
vrat, saviti je do zemlje, njušku joj zabiti u zemlju i onda 


je kamenom kvrenuti u šišak, da pukne ko zrela tikva. Tako 


će on to s njom. S njom prvom, a onda će dalje vidjeti... 
Doduše: zar bi Cuja mogla bila i samo doći u Lovinac, a 
kamoli i steći neki upliv u kumpanijskim poslovima, pa naj- 
zad i ljude batinati, da je nije netko doveo i dopustio joj, 
da sve to čini?! Cuja je, najzad, samo obično žensko, koje 
bi rađalo djecu, plelo čarape i krpalo poderano rublje, da 
se nije namjerila na nekog, tko joj je namienio druge pos- 
love, koji nisu za žensko stvorenje... Taj netko drugi — 
taj je uzročnik svega zla i izvor Nikoline nesreće! Tako je 
i nikako drugačije... 


— E, kapitane, kapitane, nas ćemo se dva ponosati, pa 


kome sikira, kome držalica! — pomisli on i duboko odahne, 
kao da je našao rješenje svih zagonetki, koje su se splele 
oko njegova nesretnog života. — Nije Kresinov unuk otiša 


u ajduke, da ajdukuje, man da se izmakne ajdučiji! A ja ću 
slati na rep tvom ajdukovanju! Cuja, Anica, Vranjica... sto- 
tinu žena nije ništa! Ti si na bilizi! II ti, il ja, pa što Sve- 
mogući dade... : 

— Eto: ajduk!... Esam! Ajduk sam, al ne što bi tije 
ajdukovati il što j' u meni ajdučka krv, man jer nemam dru- 
gog puta, da stanem tvojoj ajdučiji na vrat! 

Osjetio je svu istinu i svu težinu tih svojih misli, te 
mu se učini, da će ga pod tim strašnim teretom izdati snaga, 
da će mu se noge prelomiti i da će pasti nice u kamenje, 
kojim su se lomili i basrljali već mrtvi od umora. 

Prije zore su prešli Visuć i latili se dolinica pod Udbi- 
nom. Bili bi mogli nastaviti stranputicama bez opasnosti, da 
bi se sretali s nepoželjnim, no Josan je jedva vukao nogu 
za nogom, a i Nikoli je bilo dosta. Izmučile su i njega težke 
misli, koje su ga neprestano ovijale, kao što pare ovijaju 
komoštre, kad na njima ključa kotao vode. Išao je kao pijan, 
niem baš kao i Josan, a Keča je opažao to držanje svojih 
drugova i pretvarao se, da ništa ne opaža, pa bi češće do- 
bacio po koje pitanje il koju opazku, samo da prekine grobnu 
šutnju i da dalje lakše idu. 

Neprestano mu je nalietalo na jezik, da spomene, kako 
će se opravdati harambaši, što se vraćaju posve praznih 

ruku, no-tad bi svaki put bacio pogled na Josana, i odmah 
bi ga prošla volja, da spomene to pitanje. Osjećao je, da bi 
to bilo, kao da bi golim nožem zarezao Josanove otvorene 
rane. Stog je taj razgovor pomno izbjegavao. 

— Stric je Lazo reka — govorio je posve nehajno — da 
se vratimo najzad za sedam nedilja, a mi, evo, već šeste 
neđilje na domaku. 

— HE,e! — potvrdi Nikola. : 

Josan nije ničim pokazao, da i on želi što reći. Sva mu 
se je nutrinja sasušila kao hrastova kora, a sve se misli 
splele u posve nerazrješiv i bolan jad i čemer, da bi najra- 
dije glasno proplakao i vikao od muke, da mu vjetrovi raz- 
nesu jecaje i jauke na sve četri strane svieta, e da bi ga 
čuo netko, tko bi mu mogao, znao i htio pomoći nositi toliku 
muku i patnju. 

— Morda ne ćemo još nikog od naši naći na sastaja- 
lištu — opet će Keča poslije duge šutnje. 

— More i to biti — prihvati Nikola bez 'i najmanje želje, 
da taj razgovor razplete. 

— Svedno — nastavljao je sam Keča, jer je osjećao i 
želju i potrebu, da ne idu niemo kao na sprovodu. — Naći 
ćemo kod prijatelja poruku, kud tribamo doći. 

— Ito j' dobro — opet potvrdi Nikola, plivajući i po- 
gledom i mislima među Kresojića kućama i gledajući, što 
se tamo događa. Bog zna, što se je sve odigralo, odkad je 
otišao?! Je P mu još živa majka, što snuje i umuje njegova 
Anica, što rade sirote strica Tome?... Koliko Pitanja, toliko 
otvorenih rana, toliko težkih zagonetki, toliko otvorenih pro- 
valija bezdanka. 

Oko podne su se sklonili u.neku guštaru više Pločanskog 
klanca, jeli i odmarali se. Josan je šutio i jela samo okusio 
pa ostavio. 

— Jedi! — nukao ga je Keča. — Ko ne more isti, -ne 
more ni raditi, a naš je rad sav u nogami, a nositi te, lje, 
ne ćemo! — govorio je i smijao se, eda bi i njega izazvao, 
da se malko razbadri i dođe k sebi. 
= — Ništa, ništa! — odgovorio je Josan kao iz oblaka. 

— Nego — rekao je Keča i još se jače nasilu zasmijao 
— ti si zaboravije, što si nas uno pita, kad smo išli u Bosnu. 

Josan ne odgovori. 

— Znaš li -— podsjećao ga je Dmitar — što bi bilo, kad 
bi, ne daj, Bože, umra. 

Nije dobio odgovara, I Nikola je šutio, no pogledom je 
pokazivao, da ipak sudjeluje u razpletu Kečinih misli, al nije 


. bio dosta odlučan i jak, da mu pomogne, da prijatelja trgne 


i osovi na noge. I sam je previše nosio u sebi i jada i če- 
mera i bojazni, koje su ga izjedale i mljele kao suho žito. 

— Sad, što j' bilo, bilo je — govorio je Keča polako i 
otežući svaku rieč, jer ni sam nije bio odlučan, kako bi mu 
mogao govoriti o nesreći, koja ga je zadesila. — Što se učini, 
ne da se povratiti, al čovik mora Prekinuo se je u rieči, 
jer su ga izdale misli. Nije znao, kako bi nastavio. Neko je 
vrieme šutio, nadajući se, da će mu pomoći Nikola, kojeg je 
pogledima molio i nukao, da i on koju reče, al uzalud. Naj- 
zad nastavi: — Naš je život taki: pošli smo svi ovim putom, 
da utečemo zlu. Est to tako. To nam mora priznati svaki po- 
šteni i pametni čovik, al mi najbolje znamo, da srljamo iz zla 
u gore. Ne da se tu mnogo birati... I tako. Iđe, na priliku, 
vaš plovan i nosi sveto Pričestilo bolestniku, posrne u po- 
toku i pane, pa mu i Pričestilo izpane iz ruke. Ti skočiš, da 
Ga digneš, oklizne ti se noga na kamenu u vodi, i da ne 
paneš u vir, staneš nogom uprav na sveto Pričestilo. . 

Zastao je i promatrao drugove, da vidi, kakav je učinak 
izvelo njegovo pripoviedanje. Obojica su šutjeli, pa Keča i 
opet nastavi: 


— Bi 1P bilo Bogu draže, da si ljosnije i utopije se?: 


Recite sami! A da nisi nogu pomaka i skočije uprav na ono 
misto, di je sveto Pričestilo, bije bi sigurno mora potoniti u 
viru. Što j' sad Bogu ugodnije, i esi li ti što kriv? Reci, 
Josane! 

— Druga ti je to! — odgovori Josan na ovo izravno 
pitanje, jer očito nije mogao ne odgovoriti.. 

— More i to biti — potvrdi mu Keča u očitoj želji, da 
mu ide ususret i da mu pomogne. — I est drugačije, al je 
Gospod velik i sve vidi i razumi naše nesriće i slaboće, pa 
i prašta, više neg mi moremo zgrišiti. 


— Nema tu praštanja! — odreza Josan i baci pogled: 


nekud preko glava svojih drugova, kao da promatra avet u 
oblacima. Dosta je dugo držao glavu tako uzdignutu, a onda 
je naglo spusti na grudi, kao da ju je odvalio s vrata i njome 
tresnuo o prsa. 

Nikola je gledao preda se i pomalo jeo, a Keča je uporno 
promatrao Josana i čekao, da li će još što reći. Kad je uzalud 
čekao, pokuša na ovaj način razvijati svoju želju, da mu 
pomogne: 

— Est to veliko zlo i grijota do Boga, al jope... Trevilo 
se — trevilo! — Pa da si uprav Razpetoga razsika... Dođe 
dikad čoviku, pa pobisni ka divlja zvirka i ne zna ni sam, što 
radi. E 1 kriv za to?! — I, najzad, na moj račun: nisi ni 
baba ni dite... a nisi otiša u popove, man u ajduke, pa — 
trevilo se, trevilo! Sad iz te kože nikud... Prostit će Bog.. 

Josan odmahne rukom, al ne podiže glave, 

Keča se je ostavio jalova posla, zanio se svojim mislima 
i veoma sladko jeo. Poslije oduljeg odmora krenuše dalje. 
Sad su išli mnogo opreznije, jer su stigli u kraj, u kom ih 
mnogi osobno poznaju. Prilično su oni sigurni, da ih ne bi 
velika većina izdala i prijavila šerežanima il kumpaniji, al 
je najveći oprez bio vazda ne samo posvećeno pravilo i duž- 
nost, nego i najopravdanije držanje. Nikad nije čovjek sigu- 
ran, da se ne će za novac naći doušnik i među onima, koji 
su iz dobrih kuća i koji hajduke ne smatraju razbojnicima, 
kojih se treba pod svaku cienu osloboditi, nego ljudima, koji 
su dospjeli u nesreću i koji su malom čovjeku graničaru 
vazda posve neopasni, te svaki smatra svojom dužnošću, da 
ih i pomogne i zakloni, koliko je to najviše moguće, a da se 
i sam ne mora odmetnuti. 

Josan je išao u sredini, no razmak između njih nije 
bio velik ni napadan. Gdje su vidjeli ljude na njivama, obišli 
su ih u velikom luku, tako da se čini, kao da ih baš onud 
vodi smjer njihova puta, kud idu. Zakrenuli su dobrano na- 
lievo prema Troviri, jer je bilo prekasno, da bi se u Vraniku 
Nikola još mogao sastati s Vranjicom, a da ne ide u samo 
selo. To nije htio, iako bi ga tamo malo tko mogao prepoznati 
osim Vranjičinih ukućana. I to je svakako želio izbjeći, kad 
nije potrebno, da ga vide, osim onih, koje baš on želi il mora 
vidjeti. 

Još prije mraka im je uspjelo, da je Keča razgovarao 
s njihovim pouzdanikom, kod kog ih je čekao harambašin 


.nalog, kud moraju ići. Sve su viesti, koje je čuo, bile povoljne: 


nema progona, nema pokreta potjernih kolona, nema nika- 
kovih osobitih odredaba vojničkih zapovjedničtava o postupku 
prema hajducima. Po tom je izkusni Keča zaključio, da su 

drugovi za to cielo vrieme, dok su njih trojica bili u Bosni, 
bili povučeni i mirni. To je i odgovaralo načinu mišljenja i 
rada njihova sadanjeg harambaše Laze. On je želio da sačuva 
i sebe i družtvo, a djelovanje je odredio samo onda, kad nije 
drugačije mogao il kad bi ga nestašica novaca prisilila, da 
ih svakako priskrbi. 

Keča nije izričito rekao, iako nije ni napadno tajio, da 
je tu prijatelj i saveznik Dujo Kovačević iz Vranika, no 
Nikola je ipak toliko poznavao ljude i prilike u tom selu, da 
je odmah znao, o kome se radi. Nije mu se sviđao, nije ga 
volio, jer su skupa služili u vojsci skoro godinu dana. Za 
to ga je vrieme temeljito upoznao i ne bi mu bio povjerio 
svoju glavu. s ; 

— Poznam ja dobro tog prijatelja — reče Keči bez 
osobitog naglašavanja i izticanja bilo koje rieči, iako se je 
jedva suzdržao, da rieč »prijatelj« ne iztakne i ne naglasi. 

— Desni čovik! — odgovori Keča. 

— Esi bije š njim već u kakvoj gužvi? — upita Nikola, 

— To nisam, al je bilo već dosta prilika, u kojim smo 
ga mogli dobro vagniti. ž 

— S cekinim?! — upita Nikola, jer se više nije mogao 
svladavati, a da ne izrazi svoje nepovjerenje. 

Keča se malko iznenadi, pogleda ga razširenim očima i 
reče: ji 

— Što est, est: nismo stisnute šake. 

— To, to! — potvrdi Nikola svoje mišljenje: 

— Ti, kun da ga poznaš bolje neg mi? 

— Meni se tako čini! Godinu smo mi dana ili iz iste 
zdile, a to j' dugo vrime, mnogo se palente poide kroz 
dvanest miseci... 

— Al un je stariji od tebe — reče Keča. 

— Stariji, stariji. Samo sam prve godine u vojsci bije 
š njim. I dosta mi ga j' bilo ka žulja na tabanu! 

— Al, vidiš: ne moremo se na njeg potužiti. Što j' god 
dosad s nami radije, bilo j' pošteno i pouzdano. 

— Do ednom! 

— A nu! 

Zašutjeli su, razrađujući svaki svoje misli. U cieloj 
okolici nisu opazili ništa sumnjiva, pa su se mirno, al i 
veoma oprezno pripremali na noćenje. Josan.se je ponudio, 
da će on čuvati stražu do pola noći. Nije rekao, al je mislio, 

da lako i tako ne može s večeri zaspati, pa da mu je pa- 
metnije, da se posve izmori i onda, možda, poslije zaspe. 

— Moreš biti prvi, al ne tribaš stražariti do ponoći, kad 
smo trojica — odgovorio je Keča. Nije im se bilo težko spo- 
razumjeti, jer je svaki bio spreman na sve. Nikolu je zapalo, 
da bude budan zadnji. To mu je i najbolje išlo u račun, jer 
je mislio, da mora porano otići prema selu, da srete prve 
čobane i nekog pošalje k Vranjici, da joj javi, da je čeka. 
Smišljao je, što joj treba reći, dok mu ne sievnu u glavi, da 
on zapravo čeka, što će ona njemu pripoviedati. Zamolio ju 
je, da otide k njegovima, pa je sad važno, što će mu pri- 
poviedati. 

Sjeo je na ovisok kamen, s kog je imao dobar pregled 
okolice, pušku metnuo preko koljena i na njoj prekrižio ruke, 
a u glavi mu je čekićalo i brujalo kao u košnici uznemirenih 
pčela. ; : 
— Bože moj, Bože moj! — češće mu se oteo uzdah, a da 
ni sam ne bi bio znao pobliže označiti, što ga najviše tišti. 
Toliko se toga srušilo na njegova leđa i na njegovu dušu, 
da je osjećao olovni pritisak i na svakom komadiću tiela i na 
svojoj duši, te mu se na mahove činilo, da uobće ne može ni 
podnieti toliko jada i nevolje, pa da će il svisnuti il proplakati 
kao slaba i bezpomoćna žena. 

Čim je ciknula zora i Keča se uzpravio na svom tvrdom 


ležaju, Nikola mu je rekao, da ide prema selu, da srete čobane 


i nekog pošalje & porukom Vranjici. 

— Pratit ćemo te — odgovorio mu je Keča. 

— Ne bi marili! 

— Pušti ti to s mirom, što mi ne bi marili. Bolje ja to 
znam, neg ti — odgovori mu Keča, trljajući oči. 

Nikola se nije mnogo opirao, jer je znao, da to ni ne bi 
imalo nikakove svrhe, jer svakako mora biti onako, kako 
odredi Keča. Pritegao je na sebi opremu i požurio nizbrdice. 
Nije se ni obazirao, da vidi, na kojoj ga udaljenosti sliede 
prijatelji. Na njih je posve zaboravio, jer je svojim mislima 
bio posve s Vranjicom i s njom već razgovarao i slušao njezin 
topli glas, koji ga je opajao, te mu je to uživanje i veselje 
kvarilo samo to, što su mu svakog časa misli skliznule s te 
putanje i zaustavile se na onom, što mu ona pripovieda o 
Anici. Da će to biti neugodno i tužno, osjećao je tako sigurno, 
kao da je prisluškivao razgovoru, kad su njih dvie raz- 
govarale. Z 

Bez potežkoća čjoj je poslao poruku i čekao je na nekoj 
uzvisini u gustoj šikari, tako da je on vidio naokolo šve, a 
njega nije nitko mogao opaziti, dok ne dođe u neposrednu 
blizinu. Poručio joj je, da će je čekati na mjestu, koje je 
mogao posve liepo motriti iz svog skrovišta na udaljenosti 
od nekoliko stotina koračaja. Nije dugo čekao. Dolazila je 
s čobanicom, koju joj je poslao s porukom. Išle su veoma 
žurno, jedna uz drugu, dok nisu stigle do blaga. Tamo je 
čobanica ostala, a Vranjica produžila sama na određeno 
mjesto. I Nikola je krenuo iz svog skrovišta kroz guštaru, 
nastojeći, da ga ozdol nitko ne bi mogao opaziti. Na sasta- 
jalište je stigao prije nje i sklonio se za velik ogredak, tako 
da ga nije mogla opaziti, dok joj se ne javi. Kad je ona stigla, 
u neprilici se je nekoliko puta ogledala na sve strane. On ju 
je motrio i šutio kao niem, jer mu je neobično godilo, da je 
promatra, dok ona ni ne sluti, da se njegovi pogledi opajaju 
njezinom blizinom. Poslije dugog vremena opet je osjetio 


u duši veliku širinu i blaženo zadovoljstvo, kakovo zacielo 


osjeti izsušena zemlja, kad je prelije rodna kiša. Sav je 
treperio od uzbuđenja i nemirnog zadovoljstva, koje mu je 
obuzelo cielo biće kao groznica, koja diže i lieči. I drhtanje 
je cielog tiela osjetio kao u groznici, no ta je groznica bila 
ugodna, opajala ga je zanosom i srećom, kao da je u naj- 
divnijim životnim prilikama. U tom je času posve zaboravio, 
da se tud povlači kao divlja zvier, koju bi svatko mogao 
ustrieliti, a da za to ne odgovora, niti kolko bi možda odgo- 
varao bilo kome, kad bi ubio zeca. Na sve je zaboravio, što 
nije s njom u neposrednoj vezi i napose s ovim njihovim 
viđenjem. Smišljao je, kako bi joj se najtoplije i najnježnije 
. javio, da je- ugodno iznenadi. Dok su se u njemu misli 
miešale i osjećaji trzali kao lovni psi na vezu, nešto ga je 
pograbilo i svom ga snagom bacilo iz skrovišta prema njoj, 
a usne su same progovorile bez ikakova razmišljanja: 

— Hsi li mi došla?! ' 

To je bilo sve! I rieči su bile najjednostavnije i njihov 
je zvuk bio posve običan, kakav može biti, kad čovjek upita 
prijatelja nešto, što i sam vidi i zna. Osjetio je tu jedno- 
stavnost, koja je bila u najživljoj protivštini sa svim, što je 
smišljao i osjećao, no nije znao reći ništa ni ljepše ni zvuč- 
nije, osim što je dodao: 

— Uprav je to lipo, da si došla! 

— Kako ue bi došla, jadan ne bije, kad me zoveš?! — 
odgovori i ona jednostavno i priprosto, a rumenilo joj oblije 
obraze, ' 

Primio ju je za obje ruke i dugo ih držao u svojim 
rukama. Ona se je ogledavala očito, da li ih tko može odkud 
vidjeti, nekoliko puta trznula, da ruke povuče k sebi, a onda 
se smirila i pustila, da tako stoje. 

— Moremo sisti — reče on i povuče je, idući natražke, 
do ovelika kamena, koji je bio gotovo podpuno uokrug za- 
klonjen visokom šikarom. Ona se nije branila, već ga mirno 
sliedila i sjela kraj njega. Gledala je preda se, kao da se 


ne usuđuje pogledom susresti sjaj njegovih očiju, koji je u 


prvom trenu opazila, i odgonetati mu značenje. Časak su 
šutjeli, a onda on nastavi posve lagano i gotovo nehajno: 
— Dugo se nismo vidili. 

— Dugo, dugo — potvrdi ona i odmah upita: — EHEsi 
sritno putova? 

— Ph!... Kako bi ti reka... Tako... Čim mi vidiš 
glavu na ramenu, unda dalje ne mariš pitati... Što drugo 
i more biti?! ' 

Govorio je polako, smišljajući rieči i rečenice, posve 
ledeno, kao da je u njemu u jedan mah umrlo sve ono veselje 
i oduševljenje, koje je osjetio, motreći je pred sobom kroz 
gustu šikaru iza stanca kamena. Sad se istom i odkravljuje 
i budi. Ruke joj je držao veoma meko i bez oduševljenja, kao 
da vrši samo neku zadaću, koja ga ne zanosi i ne obuzimlje. 
Ona je očito osjetila njegovu nepriliku, pa polako, nena: 
padno povuče ruke k sebi i složi ih u krilu. Pogleda nije 
podizala, osim što je nekoliko puta šinula prema kući, ali 
tako, da nije zapela za Nikolu. Tad reče: 

— Što ćemo, kad je taka volja Božja?! 

Kad on ništa ne odgovori, a ne maši se ni njezinih . 
ruku, ona žurno nastavi: ; 

— Bila sam kod vaši kuća, i svi su zdravi. ; 

— E, Bog ti da zdravlje! — odgovori on krepko. — I 


majka? 
— I una dobro — potvrdi Vranjica. — A did Perjas, 
da se pripovida — govorila je sve brže i pažljivije, osje- 


ćajući iskreno, da ga mora nečim razveseliti. 


— E, da — reče Nikola i opet tiše, kao da je iz časovita 
poleta i opet pao i klonuo — un je vaik zdrav ka vuk. 

— Ne samo, što j' un zdrav, nego j' un i drugačije 
Pravi Kresojić, da j' uprav lipota! Da si ti njega čuje, moj 
brate, kad sam mu pripovidala o tebi i rekla, što mu poru- 
čuješ, bije bi se razpiva od veselja! Taki je bije, očiju mi, 
da sam se ja samo devetila i krstila od pustog čuda, a drago 
mi bilo, kun da j' moj rođeni did. 

— I kun da si mu za bratovim unukom! — odgovori 
on posve promienjenim glasom, naglo je ogrli i stane je 
cjelivati kao izvan sebe. Nju je njegova nagla promjena 
zatekla, pa se je u čudu i branila i prepuštala — bila je baš 
na granici spoznaje i opojnosti. Tiho -je i kao tuđim glasom 
šanula: 

— Bog bije s tobom! 


— Iz tvoji usta u Njegove svete uši! — odgovori on 
preko cjelova, koji su ga zauzdavali i gušili mu rieči na 
usnama. Bio je sav zanesen kao u snu il u težkom pijanstvu, 
te ni sam ne bi bio mogao obrazložiti svog vladanja, koje 
je bilo posve jednako čovjeku, koji,se topi i svim se silama 
hapinje posve nagonski, da se dočepa žuđenog cilja — spa- 
senja! Časak se je smirio, kao da je klonuo, kao da-mu je 
ponestalo sila, a onda šane grozničavo i posve nepro- 


mišljeno: — Bižmo... Bižmo, da se spasimo! 
— Bog S tobom — odgovorila je ona u čudu i posve 
smetena i ujedno prestravljena. — Kud bi bižali?! 


— U Tursku, u Dalmaciju, kud god oćeš! 
— Jer bi bižali, Bog bije s tobom?! 
— Jer?! — upita i on, posve klone, potegne ruke k sebi, 


složi ih preko koljena, obori glavu na grudi, težko odpuhne ' 


i poslije dulje stanke odgovori: — Jer ću načiniti zlo... 

— Nemoj tako — reče ona veoma toplo i umilno i. 
položi svoju ruku na njegovu. Osjetila je u sebi i sviest i 
dužnost i snagu, da ga tješi i utišava, pa nastavi: — I sam 
znaš, da nije ništa brez Božijeg pripuštenja, pa ni ovo 
tvoje ni... — zape. kao nad provalijom, časak zašuti, a onda 
izreče bex 'sustezanja: — ni ovo naše! 

On je dugo šutio i odpuhivao, ne podižući glave. Ni“ 
ruku nije ganuo, kao da nije ni osjetio njezina toplog dodira, 
a nije ni glavu pomakao s grudi. Brkovi su mu padali preko 


brade i pod udarcima sunčevih zraka čarobno šarali sre- , 


brene toke na grudima. 

— Znaš! — reče nenadano, kao da se je prenuo iz težka 
sna. — Ti znaš, da sam mora otići, jer da sam i kriv, a Bog 
mi je svidok, da nisam, ne bi nikad prista, ni da mi žena 
sudi, a kamoli, da me i kažnjava. Otiša sam, i jope bi stotinu 
puta načinije isto, kad bi tribalo. I ne koristi žaliti... 1 
tako... 

Podigao je glavu i oštro joj se zagledao u oči. Ona je 
njegov pogled mirno primila i izdržala. Rano ih je sunce 
obasjavalo, a lagani je povjetarac titrao s nekoliko čupe- 
raka njezine kose, koja joj je resila čelo. : 

— Nema povratka!... Žene su žene, a ljudi su ljudi! 
Težko kući, u kojoj se ne  žtiš, ko jeko, iko je što!... A u 
carevini?! Al nu: kako im drago, al ne s nami! I tako... 
Kad smo se vinčali — nastavio je bez ikakova uvoda i 


'prielaza, jer nije imao vremena, da u naletu misli raz- 


članjuje — ja sam zna i vidije, što se sa mnom stvara. 
Mislije sam: sad nema drugog izlaza. Ne moremo sramotiti 
dva ognjišta, a una j' prava i poštena cura iz poštene kuće. . 

— Est to! — potvrdi Vranjica, jer je željela, da mu 
nešto reče i da mu tako pokaže, da prati njegove misli, a i 
jer je osjećala potrebu, da se zauzme za sestru. 


— Est, est — potvrdi on — al vindar, dok sam ja 
zamaka u glavicu... Kad sam odlazije, i ja sam: još tako 
mislije.. 

— Pa 1 sad! — reče ona dosta nesigurno. — Ja sam 


bila kod kuća vaši i divanila š njom. 

— Sve ja znam: od ajduka triba cekina, al jer je ajduk 
mrtav, triba kraj njeg i momka! Sve ja znam, al nek bi i to 
sve bilo, da čovik nema ovo brka i obraza! Al je tu, i ne 
da se ovako! 

— Nije, jadan, tako! Lažu ti na kukavicu —. poče je 
ona braniti. Iako je nastojala, da govori čvrsto i uvjerljivo, 
zvuk i boja su njezina glasa posve jasno odavali, da ni sama 
ne vjeruje u svoje rieči. 

— Ne triba mi niko lagati, što i sam znam! 

— Varaš se, brate. Ne more se na nju reći ni edna rič, 
ako ćemo pošteno. I ja sam čula, pa sam pitala i vidila sam, 
da svit samo izmišlja. 

— Za kog si ti čula? — zaleti je pitanjem. — Reci brzo! 

Ona malko uztukne, široko otvori oči i šutke se zagleda 
u njegovo upaljeno lice i uzavrele oči. ž 

— Reci i, na moju dušu, reći ću ti pošteno, e I' mislimo 
isto! 

— Laju o njoj i Pavlini Japunčiću izpod Žmelovače — 
odgovori ona kao stroj, bez sustezanja i razmišljanja. | 


— Eto vidiš! — uzklikne on, kao da ga je ta viest raz- 
veselila. — Ti si to čula ode, kod kuće, a ja sam -to isto čuje 
još u Turskoj! 

— U Turskoj?! — iznenadi se ona, kao da je udario 
grom iz vedra neba. — U Turskoj si bije?! 


On se malko trgne na to njezino pitanje, jer mu nije bila 
želja, da joj odaje tajne hajdučkoga putovanja, nego da joj 
reče, dokle je već doprla sramota, koju mu Anica nanosi 
svojim vladanjem. Časak je šutio, razmišljajući, kako bi 
izmakao odgovoru, a onda reče: 

— U Boričevcu kao i u Turskoj! Dosta j', da se već 
raznosi na jezicim na sva četri vitra, što se nikad nije čulo 
iz kuća Kresojića!... Rad edne sam kuje pobiga u ajduke, 
a rad druge bi biža iz ajduka! I stog ti i velim, da bižimo! 

Vranjica je oborila glavu i u težkoj tuzi i smućenosti 
razmišljala, što bi mu mogla reći, da ga utješi, kad je. iz 
sestrinih usta čula sve ono, što joj sad on spominje. Izri- 
čito joj je kazala, da joj Nikola mora doniti cekina, a 
Pavlinu je samo spomenula ko posve slučajno, govoreći, 
kako je napastuju i ne dadu joj mira. »Pavlina, brat Ovog 
našeg Tomiše birta — rekla joj je — barem pazi, da niko 
ne vidi« Tako joj je rekla, a Vranjica se ubezumila, za- 
niemila i nije znala, što bi joj odgovorila. 

— Sve to samo lažu — rekla je poslije odulje šutnje. 

— Što veliš? — upita on i još joj čvršće stisne ruke. 

— Lažu, gadovi! — ponovi ona. : o 

— Ne, ne! Ne pitam te više za to — odvrati on. — Što 
veliš, da bižimo?! Bižati, kud bilo od gadova i lopova... 

— To, Nikola, ne more biti! — odgovori ona kratko i 
odlučno, kao da je trgala srdce na komade i iz njih slagala 
rieči. Naglo se je protegla, uzpravila se i malko povukla 
ruke prema sebi. On ih nije izpustio, nego se povio prema 
njoj. Čvrsto se je zagledaia u njega, te su se držali na po- 
gledima, kao da su se sudarili čeličnim polugama. Kk 

— Ne more biti? 

— Ni za što na svitu! 

— Više voliš njega?! 

— (Čovik mi je! ' TEL 

Njegovi se prsti izpružiše kao u grču, izpustiše njezine, 
ruke mu klonuše prema zemlji, a glava se sruši na grudi. 

Ona povuče ruke na krilo i obori pogled k zemlji. 

Dugo su tako sjedili niemo i nepomično kao dva kamena 
stupa, koji su pali na stanac kamen, prebili se i tako ostali, 
mrtvi i posve ukočeni u svojim položajima. On se prvi trže 
i reče: 

.— Tako i est! Bluna sam ja, što vaik sanatam i vatam 
šakom oblake i Pravdu... Nego, kako su tvoji? E 1 se 
Martin vratije iz soldačije? . 

— Svi su zdravi — odgovori ona tiho, al spremno i bez 
otezanja. — Još se nije vratije, al ga čekamo svaki dan. 

— Ai moji su svi zdravi? — pitao je on posve mirno, 
kao da prije tog razgovora nije ništa ni bilo, nastojeći očito 
prebaciti velo preko svega, što se je odigralo. 

Ne čuje se ništa zla — odgovarala je ona, ne po- 
dižući pogleda. Glas joj je bio slab i strven kao u bolesti. 

— Kad si bila kod nas? ; m X 

— Prve nedilje potlje tvog odlazka. Unda su bili svi 
dobro. 

— I majka? 

— Borami, i una uprav čudno! 

— Esi joj rekla, da si me vidila? se 

— Kako bi, kad si mi reka, da ne smim kazati nikom 
osim dida Perjasa?! Tako si mi sam reka, o 

— Esam, esam. Tako sam ti reka, i tako si načinila? 

— Sve, kako si mi reka. 

— Što ti je una rekla? a 

_ Ha... — reče ona u neprilici. — Što bi ti pripo- 
vidala, kad si mi već reka, što misliš?! Nema koristi, a, da 
ti pošteno i pravo kažem, i nije una taka, kako ti divaniš 
i kako su ti nalagali. Est uno... al jope i nije tako vre A 
did Perjas prava ljudina. Reka mi je, da j un starešina i 
podiljene zadruge, kad bi god što tribalo. I tako. A za dicu 
pokojnog strica Tome, veli, ne tribaš se bojati, dok je njega. 
Pa, očiju mi, i Anica im je dobra. Ja sam sama vidila na 
svoje oči. i 

Još su neko vrieme sjedili i pripoviedali sve koješta, 
a onda on ustane, ona odmah za njim. Pruži joj ruku i reče: 

— Ne ljuti se na me, Vranjica! Dikad ne znam, ni 
kako mi je ime. I pozdravi sve svoje! I tako... Tako. Vala 
ti na svemu ka sestri. 

Razstadoše se, a da nije ni pokušao da je poljubi. 

Kad je izpustio njezinu ruku iz svoje, zakoračio na 
polazak i rekao joj kao u bunilu: . 

— Ostaj mi s Bogom — ostala je kao prikovana na 
istom mjestu. Osjećala je, da joj cielo tielo drhturi, a ko- 
ljena se gotovo savijaju, pa čim je on odmašio nekoliko 
koraka, ona se opet spusti na isto mjesto, na kom je do čas 
prije sjedila. Mutna je pogleda pratila njegovo kretanje i 
“očekivala, da će se obazreti, a u skrovitom je kutiću duše 
plamsala želja, da se i povrati, no on je samo odmicao i 
očito tražio što više grmlje, kroz koje je promicao. Zacielo 
je želio, da ga nezvani ne opaze, no ona je pomislila, da se 
to i od nje krije, pa nastoji, da joj se čim prije makne 
s očiju. Grudi joj je razapinjao i u grlu ju je gušio vrisak: 
»Vrati se, dragil« — no usta su joj bila ukočena, jezik suh, 


i ona ne bi bila mogla te rieči ni prošaptati, a kamoli 


kriknuti. 

Kad je zamakao iza obližnje glavičice i tako joj oduzeo 
i posljednji tračak nade, da će se ipak ogledati, pokrila, je 
oči rukma i briznula u gorak plač. Jecaji su nadirali u grlo 
tolikom snagom, da je osjećala, kao da će na njima izbaciti 
utrobu, a suze su tekle toliko rodno i bogato, da su joj 
curile kroz prste, pa preko ruku padale na njedra, dok joj 
je u glavi šumilo kao gorska bujica poslije najtežeg nevre- 
mena, kad valja drvlje i kamenje, razdire brine, izvaljuje 
šikare i stabla i sve valja i kotrlja uz urnebesnu lomljavu 
i tutnjavu. U sljepočicama joj je čekićalo tako nemilice, da 
je u svoj svojoj smućenosti osjetila i munjevito pomislila, 
da bi joj mogla tuda krv šiknuti u neobuzdanim mlazovima, 
te je prste spustila s očiju i prihvatila se na mjestima, na 


kojim je osjećala najteže udarce. Laktove je. oslonila na: 


koljena i tako dugo plakala i čekala, da se razabere i dođe 
k sebi. 

Oko nje su fućkali kosovi, a dva su se mala palčića 
obiestno igrala, skačući jedan za drugim s grančice na 
grančicu i cvrkućući zacielo ljubavna očitovanja, zaborav- 
ljajući na sve drugo, pa ne pazeći ni na ženu, koja se je tu 
savila u grčevima plača i ljubavnih bolova. Prhali su po 

granama u njezinoj neposrednoj blizini. Dolje izpod briega, 
nad oranicama digle su se nekolike ševe nebu pod oblake i 
zanosno izvijale svoje pućpurikanje, noseći na svojim kri“ 
lašcima ili molitve Svemogućem ili ljubavne pjesmice želj- 
kovanom drugu. Kraj Vranjičinih su nogu trčkarali gušteri 
i zastajkivali na kamenju, da izazovu druga na ljubavnu 
igru i uživanje i da se naužiju milovanja toplog sunca. Lišće 
je treperilo na lieskama i grabićima, dotičući se jedno 
drugog i opet se odmičući, a plodni su se pupovi i rese 
nagibale, kao da pružaju ruke na zagrljaj. Sva je priroda 
bujala životom i ljubavlju baš kao i njezina duša, no ona 
nije ništa osjećala osim neizrecive boli i tuge, koja joj se 
savila oko srdca i prietila, da će je zagušiti i raznieti u 
najsitnije komadiće. 

Posve je nesviestno i neočekivano počela tako glasno 
jecati, da je sama osjetila stravu pred tom provalom, skočila 
na noge kao izvan sebe, naglo protrljala oči i stala se ogle- 
davati na sve strane, da vidi, da je tko ne promatra. Taj 
joj je osjećaj povratio sviest i snagu, da se svlada i sabere, 
poravna kosu i pođe. 

_ Jadna ti sam, majko moja, do svoga groba! — za- 


vapi izpod glasa, opet stane i uperi pogled na ono mjesto, 


na kom ga je najzad vidjela, kad ga je sakrila glavica i 
šikara. Uzalud je naprezala vid, jer njega već davno nije 
bilo na tom mjestu, a dalje nije mogla vidjeti. Pošla je istim 
putom, kojim je i došla, no poslije nekoliko stotina koračaja 
promjeni smjer i udari prema malom izvoru, izpod kog je 
bila lokva za napajanje blaga. Vidjela je, da još nema u 
blizini ničijeg stada ni čobana, jer nije bilo vrieme napa- 
janja, pa požuri korake. 

Kad je stigla k »bunariću«, klekla je na ploču kraj 
njega, skupila dlanove, zahitila vode i stala prati oči i 
obraze. Najzad je još jednom zahitila punu pregršt vode i 
u njoj dugo držala oči, da joj se odmore i da izbliedi na- 
plakano crvenilo s rožnice. Ustala je, očistila i poravnala 
odielo i zagledala se u tanki trak bistre vode, koji je izvirao 
izpod stanca kamena i tekao najprije u duboku kamenicu, 
u kojoj je voda bila još bistra kao suza, a zatim u lokvu, 
gdje je mienjala boju i postajala žuta kao zemlja. Vranjica 
je to gledala, no nije vidjela, jer joj je neprestano bio pred 
očima samo Nikolin lik i — ništa drugo. ' 

Odteturala je kući u podpunoj omaglici. 

Drugove je našao u blizini, jer su se bili samo zaklonili, 
da ne vide jedni druge, dok je on razgovarao s Vranjicom, 
a čim je on zakrenuo za glavičicu, odmah su mu se pokazali, 
da skupa nastave put. 

— Imaš li kakvi poruka? — upita ga Keča. 

— Ništa — odgovori Nikola, suho. — Sve po starom. 

Josan ga je izpod oka pogledavao, kao da želi po izgledu 
lica prosuditi osjećaje, no nije se u razgovor miešao. 

Neko su vrieme išli u korak jedan za drugim, jer dru- 
gačije nije ni moguće po tim vrletnim krajevima, a čim su 


dalje išli, tim su se više razmicali. Keča je išao prvi, Nikola 


na dvadesetak koraka iza njega, a Josan u sredini. 


»To, Nikola, ne more biti« — šumile su mu neprekidno 
u ušima njezine rieči. — Ne more biti! Tim je to svršeno. 
Jedna je misao dovršena i pokopana. Taj mu je izlaz posve 
zatvoren. U glavu mu naleti pitanje, da li je on uobće 
ozbiljno mislio i da li je bio dobro promislio, što joj je 
predložio. Je li to bila samo slučajna misao, koja mu je 


naletjela u mozak i na jezik, il je bio zaključak i posljedak, 


ozbiljna, zrela razmišljanja? ' 

U glavi su mu se gonile misli, a u grudima osjećaji, 
kao kad vihor uhvati pljevu iz vršaja i mota je, nosi, goni 
i lomi, te se čini kao da je jedna cjelovita ploha, a ne tisuće 
i tisuće sitnih, posve samostalnih čestica. Tako su se među- 
sobno izpreplele i njegove misli u neko čudno ludilo i vrto- 
glavicu, a osjećaji u klubko bolova i strepnja, koje su mu 
obuzimale cielo biće. To je sviestno osjećao i munjevito 


pomislio, da bi morao opipati cielo tielo, da vidi, gdje ga > 


najviše boli, al se nije usudio ni dotaknuti rukama ni jednog 


diela nit je ostao kod te misli. I.ona se je izgubila u onom 


začaranom klubku misli u nastajanju, nestajanju i izčeza- 
vanju u magli, a sve su bile iztrgane i posve nejasne. 

— — — To je propalo — — — Ona ne će. Zapravo: i 
pošteno! Ni ne može to biti! To ona ni ne može nikako 
učiniti, a ni on ne bi mogao uzeti na svoj obraz i na svoju 
dušu. — Tu je Anica, koja čeka cekine i traži sebi čovjeka, 
zapravo: drugog čovjeka kraj njega, koji je još ipak živ i 
njezin je zakoniti čovjek... I Cuja je još tu. I s njom bi 
morao svakako obračunati. Svakako... A onda?! Što je 

s tim riešeno? Kako će obračunati s Anicom? Da je zakolje, 
kako je već pomišljao i bio gotovo i odlučio? Da zakolje 
majku svoje djece?! Sad mu istom pade na um, da nije 
pitao Vranjicu, da li je već i drugo diete na svietu. Moralo 
bi svakako biti. Tako je barem bio razabrao iz kratkih i 
nejasnih Aničinih nagovieštanja. Već bi i drugo moralo biti 
na svietu! I zar je moguće, da je ona u onakom stanju već 
pomišljala na drugog čovjeka?! I tko bi se u nju bio mogao: 
zagledati, dok je bila onaka?! Pavlina je, doduše, momak 
svoje vrsti, i o njemu se čuje, što se o drugim momcima nije 
govorilo. Redovno je svaki živio svojim čistim, urednim 
momačkim životom do ženitbe ko djevojka. To je vriedilo 
kao posvećeno pravilo, no govorkalo se je, da se Pavlina ne 
drži svih djedovskih običaja i predaja. Bio je u vojsci i tamo 
se naučio na drugčiji način života — ukoliko je istina, što 
su o njemu pronosili, Stog nije posve izključena mogućnost, 
da bi on mogao s njom šarati — — — 

Udarili su iza Resnika prema Gračacu, jer im je cilj bio 
Tomin Gaj. Tamo će se sastati s ostalim drugovima. Nikoli 
je bilo drago, što idu dalje od njegove kuće, jer je želio, 
da u sebi još sve proživi i prokuha, prije neg se odluči. Išli 
su dosta žurno, jer su bili odmorni. 

Josan je bio posve zaniemio, a kako je i Nikola bio 
previše zabavljen svojim maglovitim mislima i osjećajima, 
nije Keči uspievalo da ni na odmaralištima ni uz jelo raz- 
prede razgovor. Svaki mu se je pokušaj nasukao na kojoj 
kratkoj Nikolinoj rieči il na podpunoj šutnji obojice dru- 
gova. Kad su bili već nadomak odredišta i sjeli, da se 
odmore, reče Keča: 

— Vaj, Josane, kako bi bilo, da tebe sad car pozove 
u Beč?! ' 

Drug ga samo pogleda izpod oka, nasilu nategne lice, 
kao da bi se nasmiešio, no ne. progovori. 

— I da ti reče, da ćeš biti njegov genera? 

— Hm! — iztisne Josan kroz nos, ne otvarajući usnica. 

— Ida ti unda kaže — nastavljao je Keča, smijuljeći 
se — da će ti dati tamo kakvu svoju grovicu za ženu. Što 
bi ti? A 

— La! — odgovori Josan, gledajući nekud daleko u 
prazninu. 

— Reci, što bi ti?! 

Josan je uporno šutio, a Keča svakako nastojao, da ga 
trgne iz bunila i snatrenja, pa nastavi: 

— Što ti misliš, Nikola, što bi Josan načinije? 

— Ja, bome, ne znam — odgovori Nikola, ne pokazujući 
ni razumievanja ni razpoloženja za šalu. 

— Nude, Josane?! — ponuka ga Keča na odgovor. 

— Ne more biti! — promrsi on kroz zube. 

— Al, vindar, da trevi? — opet će Keča s očitom 
željom, da ga podsjeti na njegovo neobično pitanje na putu 
u Bosnu, a pritom se je glasno zasmijao. — Što bi ti? 

Josan se je sjetio, kako je njemu Keča odgovorio na 
takav završetak njegova čudnog pitanja, pa ga pogleda 
dosta živahno, kao da smišlja odgovor, koji bi bio dostojan 

.onog Kečina. Dosta je dugo mislio, a onda odmahne rukom 
i ne reče ništa. 
— Iz ovi je naši brdina bilo već i veći obišenjaka od 


tebe na carskom dvoru, pa nikom ništa — govorio je Keča, 
samo da ne ostane pri Josanovu odmahivanju rukom. 
— Est to! — potvrdi Josan. 


— Znaš, kako j' uno doša u dvor edan naš Likota i naša 
unu caricu, što j' carevala, Mariju Terezu, kako pere pranje? 

— Nude, nude! — javi se mjesto Josana Nikola, koji 
se je počeo otresati svoje pomrčine u glavi i pratiti Kečino 
pripoviedanje. 


— Nagnila se una priko korita i žuljala — nastavio je . 
.Keča — a moj se Likota privuče ka mačka, pljune u dlan i 
dobrano je plesne — po plećim, da j' sve zazvonilo. 

— Nije, valja, po plećim! — odgovori Nikola. ' 

— Ma, nu! Sad svedno — odvrati Keča, smijući se i. 
nastavi: — Carica se trgne, okrene se i vikne: »Gade Jički!« 


Unaj stane »abtag«, ukoči se ka svića i ni mukajet. Carica 
će ljutito: »Znaš li ti, skote, ko sam ja?« Unaj odgovori, 
da zna, al mu je u grlu bilo suvo ka rastova kora, pa j' edva 
promrsije. »Znaš li ti, što te sad čeka?« — upita ga carica, 
a un odgovori, kun da bi uvodije u iglu: »Ako vam je srdce 
tvrdo, Veličanstvo, ka pleći, unda sam gotov!« 

Keča umukne i zadovoljno se zagleda u drugove, oče- 
kujući, što će koji reći. Josanu se je jedva opažalo na titra- 
jima lica, da je razumio šalu, a Nikola upita: 

— A što će unda carica na to? 

— Okrene se od njeg i sladko se nasmije — odgovori 


Keča. 
— Bome una unda bila dobra — reče Nikola. ' 
— Svi pametni ljudi rado primaju šalu, a una je bila 
taka. i 
— Al da j' je naš Josan dojtije svojom šapicom, ne bi 
joj bilo do smija — govorio je Nikola,.kao da se je posve 


razbadrio i došao k sebi. 


— E, ne boj se ti za Josana! Zna bi un nju i unako 
milo i pametno l&niti ručicom, da joj se ne bi zamirije, al 
da bi vidila, da j' momak ka zmaj ognjeni. 

Kad su krenuli dalje, i sam je Josan bio svjetliji i 
nekako vedriji u licu, a Nikola je išao, kao da mu je netko 
skinuo okove s nogu. — : 

Sastanak je s drugovima bio bratski srdačan i topal. 
Bili su, posve slučajno, svi na okupu. To je.dosta riedko, jer 

su vazda po nekolka izaslana, da obave koji posao, a po- 

gotovo, kad su »mirna vremena«, kad ih vojska ne progoni, 
harambaša odpremi i po nekoliko skupinica na razne strane. 
To je važno i radi samih poslova, radi prehrane, a osobito 
i radi toga, da ne budu u velikom broju na okupu, jer se 
to lakše opaža i upada u oči i zvanim i nezvanim. 


— Este sritno putovali? — upitao je harambaša Lazo. 
— Sritno i mirno — odgovori Keča. 
— I obavili? 


— Štošta smo i obavili, al po što smo išli, to nismo. 

Josan je osjećao, kako mu noge klecaju i poboja se, da 
će pasti, pa se spusti i sjede, prije neg su stariji sjeli. 
Harambaša to primieti i začuđeno ga pogleda, pa stupi 
korak prema njemu i zabrinuto reče: 

—>.Uprav tebi, Josane, ništo est?! 

— Da ti pravo kažem, striče Lazo — odgovori on posve 


tiho — i nije mi ništa i est mi puno! 


Keča izpripovieda, što se je dogodilo, nastojeći, da 
upotrebljava što blaže izraze i da Josanov grieh olakša. Svi 
su napeto slušali, a Lazo je mienjao boje u licu, dok je 
Josan sjedio' niemo kao na obtuženičkoj klupi. 

— Itako ne obavišmo ništa — završi Keča. 

— A što ti veliš, Nikola? — upita harambaša Vrkljana. 

— Zlo, striče Lazo! — odgovori on posve odlučno. 

— A ti, Josane? 

— Ža mi je, striče Lazo, kun da je moje, al ga ne vrati! 
— odgovori on posve tiho'i muklim glasom kao iz groba. 

Opet nasta tajac, koji prekide Jovan Tarbuk, govoreći: 

— Nije tribalo, al jope — ništa j* to! 
Edno Ture manje! — pridruži mu se njegov stri- 
čević Iso Tarbuk i nasmije se, al mu se je po glasu osjećalo, 
da mu smieh ne ide od srdea. : ' 

— Nije tako, braćo! — uzprotivi se Nikola dosta žestoko 
i povišenim glasom. Krv mu je udarila u lice, a tielo mu 
obuzela drhtavica. — Ja mislim, da mi ne iđemo ni na mirne 
ljude, a kamoli na žene i dicu. 

— Nisi ti, moj junače, još ni primirliša našem poslu! 


— dobaci mu nekako s visoka Tomić Kovačević. < 

— Est to tako, Tome, al znam, što ne triba! — odgo- 
vori Nikola. — Znam, što j' ljudevnost i obraz! — dodade 
Žešće. — I paripče priskoči priko diteta, kad mu pane prid 
noge. 


Lazo je netremice gledao preda se u zemlju, kao da i 
ne čuje, što mu drugovi govore, a isto je tako buljio i 
Josan. On je jedini sjedio na kamenu, podbočio glavu 
rukama i kutrio naoko kao u mrtvilu, dok je uistinu u njemu 
sve buktilo i kipjelo, te je pomišljao, da će mu neka unu- 
tarnja oluja razderati i raznieti utrobu. 

Ponovnu grobnu šutnju prekide Pepica Mrkobrad: 

— Sad, eto: nesrića, al gotovo j'. Sad ništa... 

Lazo je šutio kao grob. Lice mu se skamenilo, posivilo, 
i više nije nitko mogao prosuđivati, što misli i što osjeća. 

— Pročut će se cilom Turskom — javi se Nikola Modrić. 

—Iviše ne 'Šš naći prijatelja — nastavi njegovu 
misao Keča Veliki — kod kog se moreš priko zime skloniti 
il mu drugčije doći na viru u kuću. Ljudi će se bojati. 

— Ne će to biti, al ne valja — umieša se oprezno Luka 
Labus. — Al što bi sad?! Iz te kože nikud. > 

Neki su nepomično prikovali poglede na zgurenog Jo- 
sana, dok su drugi neodređeno buljili preda se, kao da stoje 
oko mrtvaca. 

— Tribalo bi nikako popraviti — reče tiho Marko 
Kliska, koji je bio najtješnje prijateljski vezan s Josanom 
od prvog dana dolazka u goru. : 

Lazo je neprekidno šutio, i malo-pomalo su se svi po- 
gledi našli na njemu i svi su prigušena daha čekali, da čuju 

njegovu osudu, no on nije progovarao. Ni drugi se više ne 
usudiše reći ni jedne, jer nisu znali, što bi mogli kazati, dok 
ne čuju njegova mišljenja. Šutnja je trajala veoma dugo, 
i svi su je osjećali kao olovni pokrov, a Josana je pritisnula 
toliko, da je osjetio, da će ga zagušiti, pa naglo ustane, 
stane prema harambaši i reče uzdrhtanim glasom: 

— Eto, striče Lazo: nisam ja ni žena ni kukavica, da 
plačem, a nisam ni zvirka, da mi ne bi diteta bilo ža, al ovo 
ne mogu podniti! Evo, pogledaj! — reče i izpruži obje ruke 
prema njemu: — Ja ga vaik vidim na ovim svojim rukami 
i čujem, kako mi niž nji teče ditinja krv, a mali mi na san 
dolazi, da ne smim oka stisniti. Dok zakljajam, već je un 
kod mene i oće me udaviti. Eto... Još i gore od tog. Dok 
stisnem oči, još prije neg zakljajam, a o snu još ni divana, 
i već je na meni... . . 

Te su njegove rieči trgle Lazu iz misli, uzpravio se je, 
pogledao ga i časak dfžao pogled na njemu pa ga opet spusti 
na zemlju, a ipak ne progovori. I Josan je opet zamuknuo, 
oborio glavu na grudi i časak šutio, a-onda nastavi: 

— Već sam svašta radije, al ovog čuda još ne doživi! 
Ija ne znam... : 

— Iviče po noći — reče Keča Mali. — Dok zaklopi 
oči, već banda i bije se s ditetom. NR: 

Nitko ne reče dalje ni rieči, te su stajali kao u crkvi 
mirno i šutke. Prvi se gane na mjestu Lazo, pa se sve oči 
svrnuše na njega. Očekivali su, da će najzad reći, što misli 
i što treba učiniti. > 

— Ajmo sad večerati — reče on, a svi drugovi klonuše 
nekako u sebe/ od velikog iznenađenja. Nitko nije očekivao 
takva preokreta. 

I kod večere je vladala grobna tišina, osim što je kad 
i kad koji rekao koju posve nevažnu opazku o jelu. Josan 
je. jeo vrlo malo, pa ga harambaša ponuka: 

— Uzmi, Josane, uzmi! Gladan čovik ne more nositi ni 
zla ni dobra. Samo uzimlji! d 

On nije odgovorio, nije se ni pomakao na mjestu, a nije 
ni uzeo više jela. Grizkao je usne i duboko odpuhivao kao 
iz kovačkih miehova. : ; 

Harambaši je već očito bio pretežak pritisak, koji je 
pokrivao cielo družtvo, pa baci pogled uokolo i reče: 

— A ti, Kresina, dobro?! 

— Vala Svemogućem, striče Lazo! — odgovori on 
dosta tiho. 


-— I tvoji su kod kuće svi dobro — reče mu Pepica 
Mrkobrad. — Ja sam juče bije kod naši kuća, pa sam za 
sve pita. 

— Vala Bogu! — odgovori Nikola i njemu. 

— Sad, kako je, da je, braćo — poče harambaša nešto 
povišenim glasom — nemojte samo mučati. Naš je život 
taki, da nikad ne znaš, kakva će te nesrića sristi, al da će 
biti nesrića — ne triba ni misliti! 


! — potvrdiše mnogi u jedan glas, jer su 
osjećali kao i on, da se ne smiju prepustiti težini osjećaja 
zbog Josanova doživljaja. 

“U prvi tren iza toga nasta opet tajac, kao da se svaki 
susteže i užimlje, da prvi razprede razgovor, no ubrzo nasta 
tihi žamor uslied razgovora između najbližih, pa sve više i 
jače počeše sudjelovati po nekolka u*-istom pripoviedanju. 
Svakako nisu mogli daleko od Josana i njegova slučaja, jer 
je bio i presvjež i prejak. 

— Ovo j' nesrića, al meni se ednom trevilo — pripo- 
viedao je Pepica Mrkobrad u sav glas — da sam se skoro 
osramotije ka mužko, dok me krpica teče. 


— E 1 uno, kad su te tile žene napasti? — upita Labus. 
: — Daaaa, moj brate! — odvrati Pepica. — Uno j' bilo 
slavno i junački, jer bi bije mora pucati u žene junake, al 
srićom nisam, al ovo j' bilo drugačije. Tamo su me srile 


žene ka ljudi sa sikirami u ruci, a ja, reko, ne ću o žensko: 


okaljati puške, pa izmaknem. Rugali mi se, ne rugali, tako 
sam učinije, jer nisam tije ubijati žene. Al ovo j' bila druga 
rabota! 

— Nude, nude! — javi se harambaša, da pokaže, kako 
je i on sklon da sluša Pepičino pripoviedanje. 

— Ja se još nisam bije odmetnije — nastavljao je 
Pepica, gledajući u harambašu i smijuljeći se — al, lje, 
nisam bije ni miran. Kad bi mene unaj moj vrag poškaklja 
po tabanim, ne bi me kod kuće sveza najtežim sindžirim. 
Tako se ja ednom zametnem glavurdom, pa kroz noć i kroz 
guštare i drugi dan se u noći došmucam tamo u Mogorić. 
Upanem u nikakvu štaletinu. Bila j' misečina, pa sam vidije, 
da j' veliko i dobro gazdinsko stanje, i svratim se. 

— Da se pomoliš Bogu?! — dobaci Modrić podrugljivo. 

— Ma, eto — odgovori on, smiešeći se — kad je čovik. 
slip od puta i umora, znaš, po što se more svratiti u štalu. 

— A štala bila prazna! — dobaci Keča Veliki. — I to 
Si ti zna. 

— Nije, m. prazna, man u njoj vrag i nikakva 
žena! — odgovori Pepica, smijući se. — Kako sam ja odkra- 


čuna vrata i da ću stupiti unutra, srite me oštar glas: »Ko 
81?!«, a ja reko: »Prijatelj. Ne boj se! Umoran putnik.« 

— Lip putnik, koji odkračunava vrata tuđe štale! — 
opet će ujedljivo Modrić. 

— Ne mogu unutra kroz zatvorena vrata! — opravda 
se i razlumači Pepica. — Čujem ja po puvanju, da j' puna 
štala blaga i sve. 

— Misliš, kako. će ti biti dorolo spavati među tolkim 


blagom! — uleti mu Kliska u rieč. 

— Kad sam čuje unaj ženski glas, više nisam mislije 
na spavanje, man samo, kako ću se izvući — odgovori 
Pepica. — Nije mi bilo do kavge i neprilika, pa sam mam 


odlučije, da iđem dalje. »Podaleko kuća«, reko ja unoj, »a ne 
čuje se ni pašče ni čeljade, pa ja mislije, da j' ovo ka s&4mo, 
i stog sam i otvorije. Ne ljuti se.« 

— Ti to nju ko niz dlaku?!,— podrugne se Labus. 

— E,a da što bi drugo, moj brate, kad sam tako upa?! 

— A što j' dalje bilo? — upita neki. 

— Vidim ja, da se una nije pripala — pripoviedao je 
Pepica — i sve smišljam, kako ću dalje, kad una meni: »Što 
bi se ljutila?! Težko kući, u koju se ljudi ne svraćaju. Nego, 
ako si za noćenje, napriduj!« Ja se sve ominjem ka mačka 
oko vruće varenike. Ne znam, e 1 još ko š njom, ne znam, 
što j' una odumila, kad me unako junački zove, da uđem. 
»Ne ću te«, reko, »smetati, i ne bi bilo pošteno, da ulazim, 
kad je samo žensko!« I najgore j', što una mene vidi na 
misečini, a ja nje ne vidim, jer se ne pomalja iz štale. Još 
ja nisam ništa smislije, kad ti una mene ćapi iz mraka za 
ruku i povuče k sebi, pa me poljubi u čelo i veli: »E 1 sad 
vidiš, bluno, da te primam ka prijatelja?!« 

— Ne lezi, vraže! — uzklikne Keča Veliki podrugljivo. 

— Na moju dušu! — potvrđuje Pepica. — Sve j' bilo, 
kako vam kažujem. Al čut ćete vi, što će una dalje. Kad sam 
uša, poljubim i ja nju. Nikako mi je tako došlo, da ne bi 

bilo pošteno, da joj ne uzvratim. I zagrlim ja nju. Bila j' 
gojna žena, al joj ne vidim lica. Nikako mi se učini, da joj 
je obraz tvrd. 


— I meni se čini! — dobaci neki. 

— Al ništa — nastavi Pepica. 

— A da, man ništa! — upade Kovačević. — Nisi ti 
izbirljiv. ' 

— Veli una meni — nastavljao je Pepica, ne osvrćući 
se na upadice: — »Tu moreš lipo prospavati do zore, a 


unda, kud te oči vode.« Sve j' una to lipo i milo divanila i 
povukla me, da sidemo na slamu, al meni to nikako nije išlo 
u glavu. Činilo mi se, il da sanjam il da sam se namirije 
na ludu ženu, pa sam samo smišlja, kako ću što prije uteći. 

— A tamo na dva koraka od tebe pušu voli ka konji! 
— pecne ga Modrić — a ti ni da bi i" pomilova. 

— Što est, est: nije mi bilo do milovanja ni žene, a 
kamoli da bi milova vole — govorio je Pepica posve iskreno. 
— Una se sve primiče, a ja se odmičem i dočepam se vrata, 
pa sidem na prag. »Posidimo i podivanimo malko«, velim 
joj ja a una se ne miče. Unda je ja dojtim i privučem 
k sebi, ka da ću je zagrliti. Tije sam joj pogledati u oči, da 
vidim, e 1 luda il što j' š njom. Edva sam je privuka, jer 
se nije dala, al sam ja vindar jači i metnije sam je kraj 
sebe na prag, a sve se ja vladam ka pravi i pošteni čovik, 
da ne bi bolje i poštenije ni naš plovan, a una sve okreće 
glavu. Tad ja opazim, da se una ne da na misečinu i veli: 
»More ko viditi!« Sad je meni bilo lako, kad je bila kraj 
mene, pa joj uzmem glavu u dlanove, ka da ću je poljubiti, 
i lipo je okrenem na misečinu ka janje na ražnju. Una se 

j' jako trgla, a i ja sam je brzo puštije, jer su mi ruke pale 
Ba me, kun da su mi odpale. 
— A što j' bilo? — upita Lazo harambaša. 


— Striče Lazo, ako mi ne bi bila mogla biti prababa, 
ubije me Bog! — odgovori Pepica, a družtvo prasne u smieh. 
Samo se Josan i Kresojić ne nasmijaše. Pepica je nastavio: 
— Odmakla se je i sila na slamu, a ja se ukočije na pragu 
i prikrstije ruke priko kolina. Sad mi je bila u glavi još veća 
mutež neg prije, pa odlučim, da odma iđem dalje, al prije 
upitam: »Bog ti dava, bako, reci ti meni, dokle je pravoj 
ženi, tako, do šale i zabave?« Malko je mučala, a unda veli: 

»E, moj brate, dok joj je god samo edan zub u glavi, nek 
joj vrag viruje!« 

Opet se svi zasmiju. Josan je samo podigao glavu i po- 
zorno promatrao Pepicu, al nije ništa rekao. 

— A što će unda dalje biti? — upita Modrić. 

— Čut ćeš — odgovori Pepica, pa nastavi: »Imaš punu 
štalu blaga« — reko ja babi, al una ne sluša, neg veli: 
»Tako j' to, tako s ženami«, i malko umukne, a unda će jope, 
Pipajući svoje zube, jer je šušljala priko prsta: »Ja imam 
još, Bogu mome vala, dva, da bi moga za nji paripa vezati!« 
Tako una, a ja njoj: »E, da reko — .još si ti, bome, ka 
cura!« — »Nisam, veli, ka cura, al se ne bi bojala. . .« ' 

— Pepice Mrkobrada! — ubaci Labus. 

— Nije to rekla, al je ja nisam dalje ni sluša, man sam 
brzo usta i zamaka iza štale u glavicu, kun da me je vitar 
nosije. 

— Tako j' to bilo? — reče harambaša, kao da želi time 
zaokružiti Pepičinu pripoviest. 

— Tako, striče Lazo, kun da sam ti se izpovida! 

Zašutjeli su, a Pepica ih je pogledavao izpod oka, da 
vidi i prouči učinak svoje priče. 


— A bi P obije uteka, da j' bila mlađa? — upita ga 
Labus. 

— Velim ti, kolko j;' bila stara! 

— Al da j' bila mlađa?! 

— Kad nije bila, što 'š me pitati? — odgovori Pepica, 
smijuljeći se. — Nije vridno tupiti zubi. 


Kad su ustali od večere, harambaša posve nenapadno 
povede Josana izvan ostalog družtva i pođe š njim dvade- 
setak koračaja, a onda stane, metne mu posve prijateljski 
desnicu na rame i reče: 

— Vidim ja, da j' to s tobom velika nesrića. ' 

., S To est — potvrdi Josan posve tiho. — Ne bi mi 

virova, striče Lazo, kolko se ne mogu osloboditi te napasti... 

<. Virujem ti. Čuje sam ja od stariji ljudi za ovake 
nesriće, 

— Meni se vaik čini, da j' ditinja krv na svakom zalo- 
gaju, koji metnem u usta. I na rukami je vaik vidim i osi- 


ćam, kako j' a i teče mi između prsta. Uprav,. kun da 
sam pobudalije. . đ 

— Virujem ti. More to biti... Nego: eto, sad ćeš vaik 
biti sa mnom i gledaj, da ti to prođe. Ne ću te nikud slati, 
osim kad smo svi skupa. 

— Vala ti ka mom rođenom ćakanu, striče Lazo! 

— Ništa, ništa. Samo se smiri. 

— Ja se uzdam u Svemogućeg, da će me tog rišiti. 

— I ja se uzdam,.a moga bi otići i kom svom plovanu, 
pa š njim podivaniti. Un zna više neg svi mi o tim stvarima. 

— Da se izpovidim?! — upita Josan malko iznenađen. 

— Moreš i to. To. more biti kod vas kršćana. 

— More biti, al sam ja ajduk, pa ne će niedan plovan 
titi, da me izpovidi. U tom su uni strogi. 

— Ništa, što un ne će, kad ti oćeš! Pokaj se, moli se 
Svemogućem, da ti oprosti, pa će ti mam biti lakše. A što 
si ajduk, to nije grijota. Dušu grišimo samo, kad načinimo 
kakvo zlo, a mi se i u ajducim tog čuvamo, kolko j' najviše 
moguće. Kolko nije moguće — to Svemogući najbolje vidi i 
zna, pa će nam i oprostiti. Mi nikad ne moremo zgrišiti, 
kolko Un more oprostiti. 

— I ja tako virujem. 

— E, e. Tako viruj i tako radi, pa će to zlo s tebe otići. 

— Da Bog da, striče Lazo, al se bojim... 

— Ako se bojiš, unda ne će! — odreza harambaša veo- 
ma odlučno i gotovo oštro i ljutito. — Ko se boji, taj se 
ne triba ni Bogu moliti, jer kukavcima ni Svemogući ne 
pomaže. Kad ništo oćeš, unda moraš titi, i bit će. To ja 
tebi velim, a već je priko mene prošlo više neg priko tebe. 

— Est to, i ja ti virujem, striče Lazo, i vala ti ka mom 
ćakanu, al... Ne znaš ti, kako j' to, kad te ujti ništo, što 
ne znaš, što je! . 

Harambaša je nekolko časaka šutio, a onda upita: 

— Ma, reci mi, po Bogu brate, što ti bi, da si moga 
unako?! 

— Ne bi ja tebi zna reći ni kako j' to bilo, a kamoli, 
da ti rečem, što mi je bilo, da sam unako — odgovori Josan 
posve iskreno i veoma tužno i prodorno, te mu je iz samog 


glasa sievalo duboko kajanje i neopisiva bol. — Ne znam, 
e 1 se tebi već trevilo, da si pa na zemlju bez svisti. Meni 
est. — I kad su me potlje pitali, što mi je biio, da sam pa, 


ja sam i' gleda, ka da sam munjen ja il uni, koji su me to 
pitali, jer nisam ni zna, da sam pada, osima po tom, što sam 

se ubije u glavu, pa me je to bolilo. Tako j' i ovo sad bilo. 
Ja ne znam, kako j' uno došlo priko mene, i nisam zna, što 


.radim, dok mi nije uši propara krik unog anđelka... I sad 


ga čujem vaik ka trubu... 

— Moraš zaboraviti! 

— Ne da se,zaboraviti, kad mi i na san dolazi! 

— Vidim, da ti je ža; pokaj se, moli se Bogu, pa će sve 
proći. 

— Ito sam sve već načinije. 

— Čini i dalje, a ja ću na te pripaziti, pa će to s po- 
moći Božijom miniti i prići priko tebe, kako j' i došlo. 


Josanu su harambašine rieči padale na dušu kao melem 
na ranu i osjetio ga je blizu kao rođenog oica, te bi ga bio 
mogao iskreno i srdačno izljubiti zbog tolike pažnje i mud- 
rog svjetovanja, al je ujedno osjećao, da je sva ta njegova 
muka i dobra volja — posve bez učinka.. U njemu je nepro- 
mienjenom snagom kuhala i vrela muka, a u glavi mu je 
neprekidno zvonio strahovitom oštrinom i prodornošću dje- 
tinji krik. Nije mogao svladati silu, koja ga je nagonila, da 
svakog časa po nekolko puta pogleda na ruke i da ih vrti 
pred očima i na njima traži tragove nevine djetinje krvi. 
Ta ga je misao i osjećaj toliko obsjeo, da nije mogao ni 
na čas zatomiti strave, kojom su ga izpunjali. 

Kad su se Josan i harambaša priključili ostalom druž- 
tvu, Keča je izpod glasa rekao Lazi tako, da Josan nije 
mogao čuti: 

— Eto, ne ljuti se, što smo se vratili prazni šaka, ali 
sam vidiš, kako j' bilo. I... ne ljuti se. 


Škundrić nije bio letaka oduševljen tim neuspjehom, no 
razumio je prilike i nije ni jednom rieči prigovorio. Bilo. 
mu je žao, jer je s begovim zlatom računao kao sa sigur- 
nom zalihom za cielo ljeto, koja bi mu bila omogućila, da 
s državom živi u priličnom primirju. Sad je morao mienjati 
osnove i kovati nove, kojima će začepiti rupu, što je nastala 


* u njegovu gospodarstvu uslied tog neuspjeha. Riedko je kada 


trošio za prehranu svog družtva, jer su im graničari redo- 
vno davali posve bezplatno sve, što su tražili, a oni su pazili, 
da traže od svakog samo ono i onoliko, koliko im i što im 
može dati bez svoje velike štete i bez potežkoća. Da li je 
svaki davao rado i da li je uobće itko bio oduševljen tim 
porezom, nije se mnogo pitalo, al se nije nikad desilo, da 

su bili odbijeni, pa ni u najopasnijim vremenima. Svaki je 
smatrao svojom dužnošću, da im se ne zamjeri, i uslied 
toga davao, što su trebali. 

U tu svrhu dakle nije trebao novaca, no tim ih je više 
trošio na »prijatelje«. To su bili oni, koji su bili hajdučka 
veza sa svietom. Oni su nosili njihove poruke, kud je tre- 
balo, oni su ih obavještavali o odredbama oblasti i o kre- 
tanju šerežana i vojničkih potjernih odreda. Za te su ljude 
ostali graničari i znali i ne znali, al se je svaki čuvao, da 
se kome zamjeri, i kad je znao za njega. Hajduci su bili 
graničarima posve neopasni, al su svaku izdaju nemilosrdno 
kažnjavali, a kazna je vazda bila samo jedna: smrt. 

Osim plaćanja veza, trebali su mnogo novaca i za osi- 
guranje zimovališta. U mrtvu su se jesen svi razišli, veći- 
nom preko turske granice u Bosnu, no gdjekoji je zimovao 
1 u samoj Lici, a gdjekoji u Dalmaciji. Pepica je Mrkobrad 
proveo jednu cielu zimu usred Gospića i tvrdio je, da nije 
ni jednog jedinog časa bio u opasnosti, da bi državne oblasti 
doznale za njega. I drugi su vazda zimovali posve sigurno, 
te se nije nikad čulo, da je koji hajduk stradao na zimo- 
valištu. Međutim, ta je sigurnost bila vazda veoma skupo 
plaćana suhim zlatom. Za to su trebali najviše novaca, koje 
je trebalo preko ljeta pribaviti za svakog pojedinog člana 
družine. 


Stog je Lazo žalio neuspjeh Kečina izleta u Bosnu, al 


je šutio i nije prigovorio ni jednom jedinom rieči, već je 
rekao posve mirno: 
' — Ništa, ništa, jadan! Bolje bi bilo, da j' drugačije, al 
i ovako će nas pomoći naš Svemogući! ' 

— I ja tako velim — odgovori Keča. 


U tom su kraju ostali nekoliko dana. Harambaša je slao 
poruke nekim prijateljima u Gračac, u Bruvno, pa čak i u 
Knin. Najpouzdaniji im je prijatelj u tom kraju bio Pejo 
Pavlica u Bruvnu. K njemu je poslao Pepicu - Mrkobrada 
s još dvojicom. Brzo se vratiše s izvještajem, da zapovjednik 
šerežana u Gračacu, neki Todica Marković, čini nad naro- 
dom svakakva nasilja, da na svoju ruku batina bez ika- 
kova povoda, i da čak govore, da pred njim nisu ni žene 
mirne, no da to još nije pouzdano utvrđeno. Kad je to Lazo 
čuo, odmah nabavi papira i odredi Kliski, da piše, a on mu 
je kazivao u pero ovo pismo: 

»Dragi pobratime Todica, komandante šerežana! 
Narod mi se ljuto tuži na te i tvoje šerežane. Vele, da , 
nema 'zla i zuluma, koji narodu ne činite. Vele, da ni pošte- 
nim ženami ne date mira, crn vam obraz! Ti ljude pljuskaš 
i batinaš, kun da si čoban, a narod nimo blago. Nek je istina 
samo deseti dija; od unog, što ja čujem, prikoviš je i ne će 
za te izdobriti. Stog ti poručujem ja Lazo Škundrić, ajdučki 
arambaša, da se ti i tvoji ostavljate tog i takog posla, ka 
što ste se ostavili materine cice, jer ćete imati sa mnom 
posla. Ti znaš, da ja nisam naga, al znaš ni da ne praštam, 
pa da si mi kanije na zenicu il da te j' tvoja nana začela 
ka naša Bogorodica našeg Spasitelja. Ne misli, da te ja ne 
mogu ujtiti, kad mi god pane na um, pa da te vile kriju 
il da te čuva sva careva vojska. Dobro upazi, što ti velim! 
To poručuje tebi i tvojim šerežanim i pozdravlja vas, 
ako budete pravi i pravedni ljudi _ 
arambaša Lazo Škundrić« 


Kad je pismo bilo gotovo, harambaša je tražio, da mu 
ga Kliska pročita. Bio je zadovoljan i stavi pred svoje ime 
znak križa, jer je bio nepismen. 

Vratila su mu se i ostala izaslanstva s raznim poru- 
kama i izvještajima prijatelja: tu je bilo tužba na neke 
tatove, na neke trgovce i birtaše, a bilo je mnogo i zloba 
i posve lažnih pritužbi. Lazo je sve mirno slušao i ocje- 
njivao, pa onda određivao. Gdje se je radilo o krađi kod 
bogatijih graničara, tu se on nije htio plesti, govoreći 
redovno: : f 

— Eno im kumpanije, pa nek tuže, i nek vata. lopove! 

Kad se je desilo, da je čovjeku siromaku osušen jaram 
— da su mu odagnali jedina dva volića, Lazo nije mirovao, 
dok ne bi pronašao, tko ih je izdao i kud su dospjeli, a 
onda bi ih redovno vratio. il omogućio, da nabavi druge, a 
take bi tatove uhvatio i sam svojom rukom, ako bi ikako 
dospio, izprebijao, al ne ljeskovim štapovima, nego samo 
ćuškama i nogama. To je ipak smatrao dostojnijim kažnja- 
vanjem nego što je bilo službeno batinanje, a drugi mu 
način kažnjavanja nije bio na razpolaganju. Kazna je mo- 
rala biti i brza i osjetljiva. ' 

— Gade! — redovno bi psovao ovako — esi ikad vidije, 
da iđe uš na uš il rđa na rđu?! Kad te je Stvoritelj već 
takog bacije na svit, kradi, di ima dosta i tebi i unom, kog 

okradeš, a da si čovik, ne bi se tim ni bavije, man bi dia 
nije u dlane i zaradije, što tribaš. 

Trgovce je i birtaše, koji su. griešili previsokim cie- 
nama i prevarama, pripisujući dug na dug više neg je smio, 
uhvatio i vodao ih s četom, dok ne bi platili odkupninu, 
koju bi im odredio. Inače je s njima postupao posve pri- 
stojno i hranio ih kao i sebe. Istina, dešavalo se, da su 
taku sudbinu doživjeli i nevini, kad bi hajducima ponestalo 
novaca, pa su ih morali pod svaku cienu pribaviti, no to 
je bivalo rjeđe, jer su u takim slučajevima vazda išli na 
veće podhvate. 

Lazo se je i sada nosio mišlju, kako će Kave 
ono, što je izmaklo pohodom Keče i drugova. 

Odtud su krenuli izpod Gračaca, pa zavili nadesno u 
Velebit. 

Brigu je za hranu imao na sebi Luka Labus i starao 
se kao najbolja domaćica, da družtvo ne bude nikad u nepri- 
lici. Temeljno je načelo njegove uprave bilo, a to je i staro 
posvećeno izkustvo, da svaki mora imati u torbi na leđima 
malu pričuvu, koju ne smije taknuti bez skrajnje nužde, a 
čim je potrošio, mora odmah pribaviti il tražiti nadomje- 
štanje potrošenog. Uza tu je pričuvu i mimo nje obskrbnik 
vazda nastojao, da pribavi svježu hranu barem jednom na 
dan, a. u težim prilikama svaki drugi dan. To je vazda ovi- 


silo o sigurnostnim i mjestnim prilikama. Kad su bile potjere > 


živahne, nije bilo mnogo vremena, da dočekaju, dok im tko 
pripremi jelo, a isto tako se je dešavalo, da su bili u pla- 
nini daleko i od sela i od ljetnih stanova, pa onda zbog 
udaljenosti nije bilo moguće, da nekom poruče, da im jelo 
donese. U takim su se prilikama pomagali i s divljači. Svi 
su bili nepogrješivi strielci, pa im nije bilo težko loviti, a 
pripremiti — ražanj bio je jedini izlaz, na koji se nije nikad 
nijedan potužio. Soli je bilo u svim torbama, kruha u svakog 
pričuva, pa se je vrlo riedko dogodilo, da su gladovali. — 
Josan je stupao tupo kao niemo blažče. Harambašine su 
rieči i savjeti djelovali samo, dok je čuo zvuk njegovih rieči, 
a začas je poslije zapao u svoju prijašnju muku. Najstraš- 
nije su mu bile noći, pa je nastojao, da uobće ni ne spava. 
Posve je naravno, da je uslied toga još više propadao, a 
ipak ga je san na mahove hvatao, a sa snom je dolazio i 
onaj mali iz kolievke, koji ga je nemilice gonio. Zanimljivo 

je bilo, da se je on tog anđelka bojao kao osvetnika, al mu 
u duši nije bilo ni trunka mržnje, što ga progoni. Naprotiv : 
bio je sav izpunjen samo bezgraničnim kajanjem i strahom. 

Drugovi su ga zabrinuto promatrali i nastojali, da ga 


razbadre i ujedno — svaki se je trsio, da mu po noći ne 
bude blizu, da ga ne budi i da ne čuje njegovih vapaja i 
zapomaganja, 


Lazo je odredio, da stupa vazda neposredno iza njega. 
Želio je, da mu bude u blizini, napose radi odmora: tad su 
sjedili na blizini, i harambaša je zdušno upotriebio svaku: 
priliku, da ga osokoli i osvježi. Vidio je, da slabo uspieva, 
al nije gubio nade. Josan se je posve zatvorio i šutio. Nije 
ni odgovarao osim jednom rieči na svako pitanje. »Est« il 
»nije« bio je sav njegov rječnik. Kad bi ga koji previše 
obladao pitanjima il osobito nukanjem, da jede; tad bi rekao, 
kao da dere utrobu: 


— Pušti me, jadan, s mirom! 
Išli su veoma polagano i ostajali na jednom mjestu, 


"koje bi bilo za njih pogodno, dulje vremena,. jer harambaša 


još nije bio odlučio, da poduzmu kakav određen posao. Ra- 
dilo se je samo ostom, da im vrieme prođe u miru, i ni 
o čemu drugom. Za hranu nisu bili u neprilici, jer je blaga 
bilo na sve strane, a i veze su imali, pa je Labusov posao 
cvao uspjesima. 

Poslije skoro tjedna dana hodanja, približili su se Du- 
bokim Jaslama. Svaki korak bliže, značio je za Kregojića 
novi trzaj mišića i duše. Sav je gorio od želje, da čim prije 
tamo stignu, no nije se usudio ni upitati, da li će baš tamo, 
a ako i prođu u blizini, da li će se tamo zaustavljati. Samo 
je harambaša znao, kud idu, a družtvu je na polazku sva- 
kog jutra kazao smjer toga dana i ništa više. Taki je bio 
red i pravilo, koje nije nikad nitko narušavao, jer je osje- 
ćao, da je takav postupak i njemu na korist i za njegovu 
sigurnost. 

U Nikoli je neprekidno gorio plamen uzbune i nesreće, 
u koju je upao, i težinu mu je olakšavala samo još veća 
Josanova nesreća. Gledajući njega i slušajući njegove jauke 
i vapaje svake noći, osjećao je, da je njegova bieda mnogo 
gora, veća i očajnija, pa mu je to olakšavalo rođeno breme. 
Uzprkos tome varavom olakšanju ni njegove muke nisu bile 
ni malobrojne ni lagane. Sad ga je najviše zaokupljalo pita- 

nje, tko je kod stana, i da li će imati zgode, da se s njim 
. porazgovori, i da li će moći govoriti o svemu otvoreno i 
jasno. Samo takav razgovor i može imati barem neku vried- 
nost, a inače — što bi mu koristilo, da badava tupi zube? 


Pod Crnopcem su se, kod Gaćešina stana, zadržali ne-. 


kolko dana, jer su bili posve sigurni od bilo kakva iznena- 
đenja, budući da su tu bile veze savršeno pouzdane. Kre- 
sojić je drhtao od nestrpljivosti, da pođu dalje, jer ga je 
u glavi boljela čežnja, a u nosnicama ga je škakljao miris 
nedalekog stana njegove djedovine, koji je bio za njega 
posve različit od svih drugih mirisa torova i blaga. To je 
bio miris njegova tora i njegova blaga, koji lieči i opaja, 


jača i zanosi, blaži i usrećuje, a proteže se iznad prostora, 
iznad svih ostalih mirisa i vazda udara ravno u njegove , 


nosnice, On ga osjeća, udiše i njime se razblažuje kao diete 
majčinim grudima. Prije nije ni slutio, a kamoli da bi znao 
i osjećao, da je to nešto posebno, da je sve njihovo njemu 
posve različno od svega drugog na svietu. To osjeti istom 
pod teretom čežnje, da što prije bude opet na domaku tih 
ljepota njegove zadruge, koju je ostavio, iz koje je utekao, 
da je zamieni sa zadrugom harambaše Laze Škundrića! 

— Tebi ništo est! -— rekao mu je Modrić, promatra- 
jući ga, kako sjedi mrk, niem i zamišljen. 

— Uprav mi nije ništa, što ti ne bi zna — odgovori on, 
prenuvši se kao iza sna. — Samo tako sidim i buljim prida 
se i ne znam, što mi est, a što mi nije... 

— A veliš, da ti nije ništa? 

— Pa, i nije mi ništa! 

— J&r si unda taki?! 

— Jer me ništo razapinje. 

— Unda ti ništo est, kad te razapinje. 

-— A da, man mi ništo est! 

— Bog bije s tobom! 

— E... Kad bi tije, slava Mu i vala! , 

—- Pušti, jađan, sve na stranu! Nema nami koristi raz- 
bijati glavu koječim. Pušti, nek iđe, nek se valja, kad ne 
more biti drugačije. 

— Bi ja pušta, al ne će uno da pušti mene, man me 
drži ka medvid šapama. I tako... Al nu, što ću mu ja?! 

— Tako i ja velim: što ću mu ja, pa puštam sve s mi- 
rom. Tako i ti moraš. Moraš se naučiti na to, pa ti ne će 
ništa biti -težko. 

— Lako j' to reći! 

— Nauči se tako i misliti. 

— Pušti me/ jadan, s mirom — reče Nikola dosta ne- 
voljko i okrene se od prijatelja, a iz grudi mu se odvali 
težak uzdah, kao jeka iz pećine ili zvuk udarca bačenog 
kamena u bezdanku. 


— Nije to tako samo: »pušti me s mirom« — odgo- 
vori Modrić — nego triba živiti i biti zadovoljan. 

Na te se rieči Nikola opet okrene k njemu i zagleda mu 
se u oči, no nije ni rieči progovorio. Govorio je njegov po- 
gled riečima, koje Modrić nije mogao pročitati, al je jasno 
i vidio i osjećao, da su tu, na vršcima drugova pogleda; pa 
reče dosta neodlučno: 

 — Pa, što? 

—Što?!... Eto, da sam drvo, resta bi, dok me ne 
usiku. Da sam govedče, pasa bi travu i rika, dok me-ne 
zakolju. Eto, što j'! 

— Bi 1 ti, jadan ne bije, volije biti nimo blažče neg 
čovik?! — upita Modrić ne razumievajući, što mu je Nikola 
htio reći. . 

— Ne mogu birati — odvrati on posve mrtvo i ravno- 
dušno. — Iz ove kože nikud. I to j' uno, što me tišti. 

— Anu! — reče, Modrić, a da nije ni sam znao, što 
želi tim reći, te u neprilici baci pogled na vrhunac Vele- 
bitova ogranka, koji se je dizao više njih. Buljio je u njega 
posve neodređeno, a Nikola se opet okrenuo na drugu stranu 
i uronio u svoje misli. Poslije dulje šutnje, opet će Modrić 
mnogo blaže i s razumievanjem: 

— Nemoj još i ti početi benaviti ka naš Josan. 

Nikola _ne odgovori. Nije se ni ganuo. 

— Kad je budan — nastavljao je Modrić — ogledava 


.ruke ka munjen i traži na njima krv, a kad zaspe, urliče 


i ajmeče. 
. — Pa, to i ja sve znam! — odgovori Nikola nestrpljivo 
i dosta uzrujano. U glasu mu se je osjećala i ljutnja i velik 
nemir. : 

>. Ne ljuti se! — odgovori mu prijatelj posve mirno. 
— Nisam tije... I tako: da podivanimo, pa će ti biti lakše. 


3083 


— Što bi mi bilo lakše? — upita nešto blaže i sti- 
šanije. 

— To, što te tišti. A ja znam, što ti je, al sad nema 
drugog izlaza, man nositi. Ako se puštiš, bit će ti ka i ne- 
sritnom Josanu. A 

— Drugo j' Josanovo, a drugo moje. 

— I ne daj, Bože, da j' jednako, al jope... Ne smiš se 
puštati i vaik kopkati po sebi i u sebi ka pivac na đubru. 

Umjesto odgovora, upita Nikola skoro šaptom: 

— Vaj, brate, kad ćemo odolen?! 

— To se ne pita — odvrati mu Modrić isto tako tiho. 
— Kad odredi arambaša, unda ćemo ići. J&r pitaš? 

— Da se mičemo. 

— Kuda? 

— Kud bilo, samo da nismo na ednom mistu! — odgo- 
vorio je posve iskreno, iako je u njemu gorjela želja, da 


dođe čim prije u blizinu Kresojića stana, no ako ni to ne 


bude — glavno je, da se miču, jer je već bio nestrpljiv i 
nemiran kao na ražnju. Samo dalje, samo dalje i vazda dalje, 
pa kud stigli, da stigli. To je sad bila želja, koja je pre- 
vladavala sve druge, kad već nije ni smio ni mogao željeti 
pod svaku .cienu, da idu k njihovu stanu, da se tamo i na- 
spava i odmori, il da svisne od boli i muke. 


Kad su najzad krenuli i kad je čuo, da je Lazo odredio 
smjer prema Dubokim Jaslama, mahom mu je odlanulo, oči 
mu sievnule zadovoljstvom i veseljem, kao da ništa više ni 
nema željeti, a u duši mu se razlilo neko ugodno i tiho bla- 
ženstvo, da bi bio mogao izpod glasa pjevuljiti kao djevojče 
među stadom ovaca, koje se kao zvjezdice na vedru nebu 
mirno kreću, pasući rosnu travu na bujnom pašnjaku. U 
nogama je osjetio neopisivu gibkost i svježinu, kakove već 
davno nije osjećao, te je išao kao na krilima i bio bi naj- 
sretniji, da je harambaša odredio njega, da ide prvi i vodi 
družtvo najkraćim putom. Znao je, da to ne može biti, jer 
je prvi išao vazda koji od najstarijih drugova, kog je haram- 


baša izričito označio, kao i onog, koji je stupao zadnji. I to 


je vazda bio izkusniji i stariji drug. Zadovoljio se je mje- 
stom iza Josana, pred kojim je stupao harambaša. Misli su 
letjele daleko pred njim. 

Pružili su jedan drugom ruku, čvrsto ih stisli i tako 
neko vrieme stajali i niemo se gledali posve netremice i 
ukočeno. Nikolu je nešto stislo u grlu, te mu se činilo, kad 
bi progovorio, da bi morao kriknuti il zajecati, a brat mu 
je Ante zaniemio od ugodnog iznenađenja, što ga: je nena- ; 
dano ugledao kraj sebe živa i zdrava. 

— Bogu vala, da te vidim! — progovori Ante prvi. 

Nikola mu još uviek nije mogao reći ni jedne jedine 
rieči, nego mu je još čvršće stisnuo ruku i onda upeo svu 
snagu i pažnju, da mu mirno reče: 

— Ove godine tebe zapalo k stanu? d 

— Did Perjas je tako odredije za svu staru zadrugu. 

— Al nam je sad pusta kuća — odgovori Nikola, po- 
mislivši odmah, kako će sad Anica biti u kući prejaka, kad 
nema mužke glave. 

— To rad tebe... Tako mi je reka: »Navrnit će se naš 
Nikola, pa bolje, da si ti gori.« : 

— E, da! Misli did Perjas na sve! — uzklikne Nikola 
posve vedro i gotovo veselo. Izpustio je bratovu desnicu i 
uzmahnuo svojom. ' 

— Zato, zato j' mene odredije. I veli: »Što god budu 
ljudi tribali, daj, i više neg ištu!« ' 

— A kako majka? 


— Pa — na nogami je, al sve slabo. 
— A stričeva dica? 
— Ha! Što ću ti reći?. . Marija dobar curenjak, Kata 


lazarica, a Martin je tu sa mnom kod stana. Tako... Dobro 
su. Dica su dobra. 

— Al im nije dobro?! — upita Nikola, promatrajući ga 
veoma značajno, a kad je opazio na njegovim očima i licu, 
da je u neprilici, što bi mu na to odgovorio, nastavi: — 
Tako. Uvano i" Anica ne miluje? 

— Pa, kako bi ti reka? — poče Ante umovati. — Nije 
una, očiju mi i zdravlja, njima ni loša. A i ne smi prid maj- 
kom, kad bi i tila. 

— E, da! Dok je u majki šaka pare, una ne će dati 
na dicu; al potlje nje?... A majka, veliš, slaba? . 

— Uprav nije dobro š njom... I ja se bojim... 

— A nu! Priko Božije se ne more. Što ćemo? — reče 
on, osjetivši i želju i potrebu, da bratu tumači, kako on 

.zna, da je njegov postupak ubio otca i da će i majku svaliti 
u grob, no nije mogao naći pravih rieči, te reče samo ovo- 


liko: — A esam li moga drugačije?! 

— Ko tebi što veli? — odgovori Ante veoma sućutno 
i meko. — Ni pokojni ćakan ne bi bije drugačije na tvom 
mistu. 

— Ine bi. 


Nikola nije htio ulaziti u stan nit je želio, da itko osim 
Ante znade, da je u blizini s družtvom, jer je to bila po- 
treba najobičnijeg opreza, kojeg su se vazda i svakom prili- 
kom morali držati. ' 

— Ne znam, e 1 već znaš, da j' neša Anica opet rodila 
žensko — reče Ante poslije oduže šutnje, koja je bila izpu- 
njena i kod jednog i kod drugog brata prevrtanjem misli, 
koje su ih salietale i koje su htjeli razpraviti, no zaustav- 
ljali su se na njima, kao da još nisu zrele. 


E — Nisam zna — odgovori Nikola posve mirno, časak 
zašuti i onda nastavi: — I bolje, da j' žensko. 

— Pa, ja ne znam — odgovori Ante nesigurno, jer je 
bio posve protivnog mišljenja. — Mužko je mužko. 


Nikola je mislio, da mu je milije, da je žensko, jer nije 
siguran, kakav bi bio sin, kog bi ognjištu darovala njegova 
Anica, no nije htio tumačiti. Sam se je pred sobom i bojao 
i pomalo sramio tih misli i osjećaja, pa je stog radije šutio. 

— Mala je već i krštena — govorio je Ante, samo da 
izpuni prazninu i prekine šutnju. — Dali su joj ime Manda. 

— Manda? — priupita Nikola. 

— Manda, Manda. Dite j' zdravo, i neša j' već na 
nogami. 

— Neka, neka — reče Nikola, promatrajući užarenim 
pogledima stan i njegovu okolinu. Stajali su iza ovelike 
bukve na nekoliko stotina koraka od zgrade. U njemu je 
sve. kipjelo od želje, da uđe, da sve pomiluje pogledom i da 
tako olakša dušu, no nije htio, jer su čobani bili s planin- 
kom baš kod jela, pa bi ih i uzbunio i ujedno doveo u na- 
past, da moraju čuvati jednu tajnu, za koju nisu svi do- 
rasli. Stog je svladao svoju težku želju i potrebu, i ostao 
u šumi, boreći se s napašću, da brata pobliže izpita o Anici. 
U njemu je kopalo i rovalo paklenskom snagom, da mu 
postavi izravno pitanje o njezinu vladanju u svakom po- 
gledu i u svim pravcima, no ipak je još smogao toliko snage, 

da se ugrize za usne i da proguta pitanje, koje je gorjelo: 
na vršku jezika. 

Kad su se braća razstala, Ante je odredio planinci 
gotovo šaptom, da miesi kruh za kruhom i da ih peče, jer 
da mora slati lugaru za radnike u Crljenim Potocima. Ona 
ga nije pitala, zašto to mora biti, jer je znala, da ne bi 
dobila odgovora. Posumnjati nije mogla ništa, jer nije ni 
primietila, da je Ante s nekim razgovarao, dok joj on sam 
nije rekao, da je to bio lugar, koji se nikako nije dao 
nagovoriti, da uđe u stan, jer da mu se žurilo na posao. 
Izgovor je bio posve vjerojatan, a isto je tako bilo sasvim . 
naravno, da se lugarevoj želji mora udovoljiti, jer s njim 
moraju biti u prijateljstvu, budući da im on može vazda 
veoma koristiti, al još više napakostiti, ako samo hoće. Isto 
tako nije bilo sumnjivo ni mjesto — Crljeni Potoci, jer su 
u neposrednoj blizini Šiljaka, gdje je postaja šerežana s de- 
set ljudi, koji su tu samo zato, da paze na sigurnost putnika_ 
i, po mogućnosti, na kretanje hajduka. 

Istim je izgovorom pokrio Ante i slanje desetak jalovica 
i ovnova. I oni su otišli — za lugarove radnike. Sve je išlo 
u najboljem redu, a Nikola je međutim dobio od harambaše 


. dozvolu, da može jedne noći otići kući. Pratili su ga Modrić 


i Labus. Noć je bila vedra i svietla. Nikola je stupao prvi, 
za njim Modrić, a Labus zadnji. Obišli su Planu Balensku 
i Poljanu, da ne uzbune seoske pse i da se ni s kim ne 
moraju sresti. Ljeti doduše ne idu momci na duga siela i 
prela, jer su noći prekratke, al se ipak uviek nađe netko, 
tko je posve slučajno okasnio i onda istom oko ponoći 
tumara kući. 

Kad su došli u blizinu Kresojića kuća, Nikola je zastao, 
da dočeka drugove i predložio im, da okolo naokolo obiđu i 
sve pregledaju, prije neg se on odvoji i otiđe u kuću. Išli su 
u velikom krugu, da i tu ne probude pse, no Nikola se je 
sjetio na vrieme, da je možda svega jedan il najviše dva tu 
kod kuća, jer su drugi svi s blagom kod stana. I doista se 
je jedan javio, al ne lavežom uzbune i navještajem nepri- 
jatelja, nego tek toliko — da se javi. Nekolka je puta 
lajucnuo, da se oglasi, a onda opet ušutio. Je li on pre- 
poznao Nikolu po mirisu il je držao, da doista ne prieti 
nikakova opasnost od onog, što on osjeća svojom izkusnom 
njuškom, bilo bi težko pogoditi, no glavno je bilo, da se 

doista nije ozbiljno uzbunio. Kad su sve obišli, Nikola je 
razmjestio drugove tako, da je jedan štitio od iznenađenja 
sa strane Lovinca, a drugi sa strane Pilara, dok je on otišao 
najprije pred staru kuću i lagano kuenuo na prozor. 

— Ko je Božji? — javio se mužki duboki glas iz kuće. 

— Domaći, dide! Pomilide se van — odgovori Nikola 
* toliko glasno, da su ga mogli čuti i u susjednim kućama, 
ako je slučajno tko bio budan. Nije mogao odoljeti navali 
osjećaja i nekog podpuno nerazumljivog i bezsviestnog 
oduševljenja, koje ga je spopalo za grlo, kad je kuenuo na 
taj stari, mali prozorčić, kroz koji je nebrojeno puta gledao 
i did Kresina i ćakan Joso i on sam, dok je bio još malen, 
veoma malen, te je jedva mogao, podižući se na nožne prste, 
pogledati na dvorište. Dok se je približavao Kresojića ku- 
ćama, osjećao je veliko burkanje u grudima, nemir u svakom 
dielku tiela i trzaje svakog živca, no nit je osjećao veselja 
nit oduševljenja. Sve je bilo prigušeno i zatrpano velikim 
uzrujanjem i poplavom  pomiešanih, nesređenih osjećaja. 
Sad je istom, tu pod prozorom, osjetio veselje i oduševljenje 
u svojoj duši, kakva već davno nije osjetio. 

— Moj sinko, esi ti to?! — čuo je uzdrhtali, trepetljivi 
glas dida Perjasa, koji se je miešao sa škripom prozora, koji 
se često ne otvara, a u istom se je času pomolila kroz mali 
otvor i njegova krupna sieda glava. 

— Ja sam, dide! — odgovori Nikola i posve pristupi 
k prozoru. 

— Ulazi, 
povlačeći se u sobu i zatvarajući prozorčić. Za čas je udarilo 
mandalo na vratima, baglame bolno zacvilile, vrata se na 
Kresinovoj kući širom otvorila, i u šupljini se otvora uzto- 
bočio lik starca Perjasa, od kog su letjele rieči ljubavi i 
topline: — Moj sinko, odkad te nije bilo! 

Nikoli je sievnula u glavi uspomena na nedavni susret 
s Anicom tu odmah preko dvorišta pod drugim prozorom: 
ni topline, ni veselja, ni poziva u kuću, nego samo pitanje, 
da li je donio cekina —> — — 

Did Perjas mu ne otvara samo svoja vrata nego i svoju 
dušu i svoje srdce. Takav je doček Nikolu toliko zanio i 
tronuo, da je osjetio neodoljivu potrebu, da starcu pane na 
grudi i da ga izljubi, no dok je ta misao u njemu samo 

gievnula, već je osjetio, kako ga je Perjas ogrlio i privukao 
na svoja široka prsa, govoreći mu: 

— Vala Svemogućem. 

Časak su stajali tako zagrljeni, niemi, samo u osjećaju 
velikog zadovoljstva i sreće, što su se sastali. Perjas se prvi 
trgne i povuče Nikolu u kuću, pitajući: 

— Esi li sam? 

— Imam, dide, družtvo. 

— Da zovnemo i nji u kuću? Sramota j', da ljudi 
čekaju oko kuće. 

— Neka, neka, dide — odgovori Nikola, smiešeći se. — 
Tako to mora biti. Este li svi na nogami? 

— Vala Svemogućem — odgovarao je Perjas, pod- 
mičući Nikoli stočić, da sjede. Kroz otvorena je vrata ulazilo 
toliko svjetlosti, da su mogli posve dobro razaznavati pred- 
mete i vidjeti jedan drugog. — Čeljad dobro, a nas dva 
stara groba oguglali, okorili se, pa ne bi nas ubije batom. 
I ne čudim se sebi. Ja sam vaik bije ovaki, al i moja stara 
ge drži, kun da j' to vaik una ista Barica, koja j' bila, kad 
smo je doveli pod ovaj krov. 

— A moja majka? 

— E... Uprav... Kako bi ti reka? Nije stvari. Znaš 
sam najbolje, što j' sve priko nje prišlo u ovoj godini dana, 
pa se ne čudi! Meni je pusto čudo, da se drži i ovako. Ode 
ti, ode vridni Joso, pa i kako more?!... Al jope, očiju mi, 


drži še! 


— A.uni mali strica Tome? 

— Ha!... Dica su dobra i mudra, čemu kraja nije, pa 
slušaju ; strina Stana im je dobra, ni Anica, nije š njima 
zla, a Ante i est ka kru Božji, koji se ide. 

— Kamo puste sriće, da nije tolko dobar! — reče Ni- 
kola. — Unda bi ja lakše živije... Ovako, kad majka 
zaklopi oči. 

— Ne će una, jadan, ako Bog da, još umriti — odgovori 
Perjas očito samo, da umiri Nikolu, no u glasu mu je zvu- 
čalo, da ni sam ne vjeruje, što govori. — Nego, što est, est: 
više j' uz priklade neg na nogami. Vaik se pripiče k vatri, 
da kosti zgrije, a unda i sam znaš, kako j'. 

— Tog se i ja bojim: zasad se mjestolji oko vatre, a 
ednog će se dana samo pružiti i ukočiti kraj ognjišta. Unda 
moremo mam i njega ne zaprećati, man politi vodom. 

— Ante će ljudski uzdržati kuću! — odgovori Perjas 
odlučno i posve uvjerljivo. 

— Oće, dide Pere. To i ja znam. To oće, al ne će moći 
zapovidati Anici i uzdržati prid njom stričevu sirotčad. To 
on ne će moći, jer nije kadar, da je nikolka puta propušti 
kroz šake i da joj razbije gubice. Za to Ante nije rođen. 

— Na moj račun, sinko, to ni nije nuždno. Ko se sam 
ne bije, a već ima svoj porod, tome ne koriste ničiji štapi. 

— Pušti ti to s mirom, dide Pere! Nemoj mi zamiriti, 
al da si i ti ima Kresinove šake, ne bi se mi bili ni podilili! 

Nikoline rieči očito nisu godile didu Perjasu, pa malko 
pomuča, kao da smišlja odgovor, a onda reče veoma polako 
i naglašujući svaku rieč: ' e 

— Moj sinko, mudrolija koze pase, a Kresine su na- 
ridko posijani. I un je sam vidije, kud su kola krenula, pa 
je stog i pušta starešinstvo još prije, neg bi bije mora. 
Mudrolija, mudrolija, a svako vrime nosi svoje... 

— Est, dide, mudrolija, al i stra, i stra! A naš Ante 
nije rođen, da ga se ko boji. Est uno — i lipo j' i dobro, 
kad čovika svi vole, al težko njemu! Težko unom, kog se 
niko ne boji i kog ne oblajavaju. Znaš unu: težko vuku, na 
kog psi ne laju, a sokolu, na kog vrane ne grakću. Naš se 
Ante ne triba tog bojati, pa se unda ja bojim za dicu, i 
svoju i unu strica Tome. 

— Nije ni Anica taka, kako ti misliš — reče Perjas i 
opet pogleda nekako upitno u Nikolu, kao da želi izpitati, 
da li on ozbiljno misli, da je Perjas doista odgovoran, što 
se je njihova zadruga razdielila. 


— Znaš, dide Pere, kako vele: sa vukovima moraš zavi- | 


jati, a sa janjeim blejati. Anica ima svoju glavu i svoje 
misli. Nije to loše, al je drugo pitanje, e 1' ta njezina glava 
i esu li te njezine misli i za našu kuću dobre. To ti je uno. 
More niko biti najbolji na svitu za sve posle, al ne zna 


plužiti, da ga zakolješ. Unda ga ne smiš mećati za plug, ako - 


si pametan gospodar. : 
— Est i tako, al jope... Više vridi pamet neg snaga. 
Triba š njom lipo, da unda i una okrene lipo. Sve ja to 
gledam i znam. 
— Est, est, dide Pere, al ja ti velim, da nema ništa 
brez snage. po 


310 


— Nema ništa, sinko, brez poštenja i otvorene duše. 
To ja tebi velim. Stog sam ja i pušta, da se zadruga razdili. 
Bolje j' ovako, neg da edno na drugo reži ka psi. Vidije sam 
ia, jadan, kako to iđe. Sve j' to sad novo, i ko ima dulju 
jezičinu i deblju kožu na obrazu, taj je mislije, da j' bolji 
i da kod kućnog starešine mora više vriditi. Sve sam ja to 
vidije i mam sam reka, da ja take zadruge ne tribam. Bože, 
sačuvaj! Nek iđe svak k sebi, pa nek vuče slamu iz svog 
samara. Nisam ja rođen, nisu Kresojići rođeni, da okupljaju 
oko sebe gadove, man da živu uzpravni i svitla obraza. Stog 
sam pušta, da se podilimo, jer će samo tako svaki doći na 
ovo moje, kad ga počme tući po glavi. Težko do vika gospo- 
daru, koji misli, da j' pametan i dobar gospodar, kad oko 
sebe skuplja samo najgore, koji mu se podvlače i zavlače, 
prostit će Bog i tvoj ljudski obraz, u tur i pljuju na sve 
poštene i uzpravne, jer se vara, da more oko njega biti sve 
popljuvano, a da se i on ne mora na Obsenici prati od plju- 
vačke i gadaline. To ja tebi velim, i sad moreš razumiti, i 
j&r je naš vridni Kresina još na vrime pušta starešinstvo i 
j&r sam ja pušta, da nam se naša lipa, velika, stara zadruga 
razdili. Nego, duša valja, moram ti reći i ovo: još je naš 
najgori bolji od najboljeg iz bilo koje druge zadruge. To 
est! Vindar je. svaki Kresojić, al više nije uno staro vrime, 
kad smo mi svi bili ka edna duša. Vindar smo bolji od drugi, 
i kad god bi došlo do tisna, ja bi zgrabije uzde u ruke i 
znam, da bi me svaki posluša, kad bi vidije, da se radi o 
obrazu i o Kresojića starom ognjištu. : 

— Mora bi ići, dide Pere! — reče Nikola nenadano i 
bez ikakova uvoda. — Znaš, čekaju me drugovi, a nije ni 
pametno, da budem pridugo kod kuće. More ko čuti i pri- 
javiti, pa j&r da vam smeta kumpanija i da tebe gona radi 


. mene? 


— Moraš se još javiti nevisti Stani — odgovori mu 
Perjas. — A i Anici bi bilo ža, da joj sutra rečem, da si 
bije tu, a da se nisi i njoj javije. 

— Ne bi nju za to glava zabolila — odreza Nikola 
veoma tvrdo i rezko. — Nego, majku bi tije svakako viditi. 
— I ja tako mislim! — potvrdi Perjas, ne ulazeći u 
pitanje sastanka i viđenja s Anicom. On je bio posve istog 
mišljenja s Nikolom, samo nije htio to izreći. 


311 


— Ja znam najbolje, ko je Anica i ne triba o tom. 
mnogo divaniti. Svi smo mi mislili, da j* dosta, što j* Kaca« 


nova, a nismo mislili, ko joj je mate. To ti sad dalje misli, 
a ja sam sve promislije. Ne triba ti mnogo pripovidati, a 
pogotovo ne meni, kako joj je brat pravi čovik i kako joj je 
sestra Vranjica ka edna po edna: od najbolje ovce ednom 
imaš šugavo janje, jer se je uvrglo na babu il na prababu, 
a svi drugi janjci bili pravi i lipi, jer su se uvrgli na nikog 
drugog. Ne triba ti ni Boga moliti: dosta ti je, da imaš u 
rodu samo ednog gada, pa da ti se nenadano javi u porodu 
niko, ko je upljunuti un! Svi drugi mogu biti najbolji, al je 
edno tako, i mam moraš znati, j&r je to tako. Kod Anice 
vidimo, da j* ista vražija mate! 

— Nemoj, jadan, tako. 

— Ni ne ću, dide Pere, jer bi bilo ludo, al samo da 
znaš, da ja to sve vidim i da razumim — odgovori Nikola 
posve mirno i sabrano. — Nego, tije bi viditi majku. Bilo bi 
joj ža, da čuje od tebe, da sam bije tu i da je nisam pogleda, 
kad je, jadnica, tako slaba, i kad sam Bog zna, da li će me 
ikad više viditi svojim očima, kojim gleda ovu našu crnu 
zemljicu. 

Poslije tih je rieči ustao, a did Perjas za njim bez pri- 
govora. Osjetio je, da Nikola ima pravo, a znao je cieniti i 
njegovu želju, da dugo tu ne ostane, iako bi bio najsretniji, 
da smije ostati do zadnjeg svog daha. Izlazeći iz kuće, 
govorio je Nikola: 

— Znam ja, dide Pere, kako i meni peru leđa. Pošteni 


znadu, da nisam smije i da ne smim drugačije, a što me - 


oblajavaju najgori i najluđi, meni je to, dide Pere, da prosti 
Svemogući i tvoj ljudski obraz, sve u vrkeš! Čujem ja, di i 
ne pitam, što divanć panduri i poljari, a divane kukavci, jer 
se boje, da bi izgubili uno kukavne službice, kad bi se 
uzpravili i divanili ka pravi i pošteni ljudi. Boje se, da bi 
mogla čuti Cuja, pa da i njima dade nikoliko liskovača po 
donjem obrazu, koji im je vridniji od unog, di im brk reste, 
a bilo bi prid Svemogućim . lipše i poštenije, da im misto 
brka reste unde kočet ka na vridnim, poštenim našim 
krmcim. 

Sam je did Perjas kuenuo na Aničin prozor. Odmah se 
je javila i upitala, tko je, na što joj je on odgovorio tihim 
glasom: 

— Ne pripadaj se, man otvori. 

Ona je pomolila glavu kroz prozor i kad ih je opazila,. 
brzo se je povukla i za čas otvorila kućna vrata. — Sad ja 
mogu ići — rekao je did Perjas, pružajući ruku Nikoli, no: 
onda reče: — Ja ću ostati tu prid kućom, dok vi podivanite. 

— Ne štentaj, dide Pere, man ajde spavati — odvratio 
mu je Nikola. — Ja ću brzo otići. 

— Uprav stog nije ni meni težko, da tu počekam i da 
se malo prozdračim — odgovorio je on, smijući se posve 
namješteno i nasilu: — Znaš, da mi starčine ne volimo dugo: 
smrditi u odrini, man svaki tren povirujemo sad na vrata, 
sad na pendžer, da tobože pogledamo stanje, a zapravo. 
samo, da ujtimo malko čista ždraka. Samo stog. Ne boj se: 
ti za me. Ja ću tu švrljati oko kuća. 

Nikola više nije ni obraćao pažnje na njega, neg je: 
stupio u kuću. Anica mu je pala oko vrata i napala ga cje- 
livati. On je odmah zapeo za tu pojavu i pomislio, da to: 
čini samo zato, da prikrije svoje pravo razpoloženje. Nije 
joj uzvratio milovanja, jer uz najbolju volju jednostavno 
nije mogao, da se pretvara. U njemu je kipjela i tuga i bies 
u istom času i u istim kutićima ojađene duše, te se jedva 
svladđavao, da joj ne saspe u lice svu žuč, koja se je nakupila. 
kroz ovo nekolko mjeseci. Ipak je šutio i čekao, da čuje: 
najprije, što će ona njemu reći. 


— Edva sam te dočekala — bile su njezine prve rieči. 

On je šutio. 

— Rekli su mi — nastijaja je, ni ne čekajući, da on: 
što primieti — da ste vas nikolka otišli u Tursku. Znaš: 


sve se zna, i narod svašta pripovida, pa tako i to. To su 
iznili ovi Pepičini. 

— Odkud bi uni to znali?! — upita on veoma nevoljko, 
jer ga je doista razljutilo; kad je čuo, da se zna, gdje su: 
bili. 

— Uvano j' Pepica reka kod kuće, jer je nikidan tu 
dolazije. 

— Ha! — reče on ljutito. — Ne virujem, al svedno. 

— I čulo se j', da ćete doniti cekina ka blata. 

— Još se i to čulo?! 

— Ito, i to — potvrdi ona. 

— I donili smo i" — odgovori on posve mirno i nasilu 
ozbiljno, jer mu je sievnula misao, da je potrebno, da mu 
vjeruje. 

— Neka, vala Bogu. 
— Kako j' majka? 
— Ne boj se za nju! Ne bi je batom ubije! — odgovori 


Anica veoma žurno i veselo. — Est uno, nije joj vaik baš 
sve trave, al nosi ka pravi čovik i nikad se ne tuži. 
— A dica? 


— Una starija već leti i sve divani, a ova_ manja ka 
spredak od kudilje, al zdrava i čvrsta. 


— Mislije sam — reče on veoma oporo — kako una 
dica strica Tome? X 
' '— La, do šta j' tebi?! — odgovori ona u iskrenom 
začuđenju. — Nisu uno više dica, man sve odresla čeljad! 


Kako bi, man dobro?! Esu vrletna i neposlušna, al moraju 
slušati. Kata j' naopaka, čemu kraja nije, i ne bi je niko 
zadovoljije, al ne boj se, sluša, kad sam ja blizu! Neg una ne 
more, neg vaik o štapu. Lazarica ka i druga, pa nikud 
s mista, a unaj grbavac vaik reži na sve oko sebe ka bisno 
pašče, al mu ne koristi. I un sluša. Marija nije loša, al vaik 
sva viri iz uno dvoj mlađi, i rad nji je dikad i pokaram, al 
ne mogu reći, da nije i vridna i poslušna. 


— A vidim — reče on gotovo ujedljivo — ti i voliš, i 
uni tebe. 
X —A nu! — odgovori ona takim glasom, da se nije 
moglo zaključivati, da li razumije ili ne razumije njegovu 
porugu. 


— Spava li majka? 

— Ne spava uvano, jer se j' vrtila i ništo divanila, kad 
sam ja sad izlazila, da ti otvorim. A znaš ti njezin san: 
ka u zeca. 

— Upali luč, da pogledam majku — reče on suho i 
pođe prema sobnim vratima. 

Ona uzme dugu jelovu triesku, razpreće malko vatru 
na ognjištu, prisloni vrh trieske na žeravu i počne puhati. 
Za čas je jelovina planula. Anica uzpravi triesku kao baklju 
i pođe pred čovjekom u sobu. 

— Esi li mi doša, rano moja? — javi se iz mraka slab 
starački glas, koji je bio i previše uzdrhtan i prekrhak za 
Stanine godine, po čemu je Nikola odmah zaključio, da je 
veoma oslabila. 

— Evo me, majko — odgovori on, pristupajući joj. Luč 
je dosta jasno osvjetljivala sobu, no Nikola bi i u mraku 


814 


me 


utaasa 


pogodio k majčinoj postelji, pa brzo priđe i sjedne na veliki 
sanduk, u kom je njegova majka doniela svoju djevojačku 
opremu, kad je dovedena u kuću. Ona ga ogrli i stane ga 
cjelivati, a suze su joj kvasile sinove obraze. Uzdrhtanim 
mu je rukama milovala kose i obraze, opipavajući nebrojeno 
puta i vazda nanovo svaki dielak njegova lica, kao da želi 
tim nježnim, toplim majčinim dodirima prenieti u njega svu 
svoju ljubav i sve svoje molitve, koje neumorno i vazda 
šalje Svemogućem, da ga čuva i brani. 

— Janje moje, rano moja — drhtale su rieči, koje su 
jedva sastavljale i izgovarale njezine grozničave usne. — 
Neka si doša, da te tvoja majka još ednom vidi, Bogu mome 
vala.. 

— Kako si mi, majko? — upitao je Nikola veoma sme- 
teno i jedva od uzrujanja, no osjetio je, da mora progo- 
voriti. Sav se je podao svom dušom njezinu milovanju, a oko 
srdca ga je stisla tolika tuga, pomiešana ljubavlju i za tu 
kuću i za tu staricu, da bi bio najradije zaplakao i ostao tu 
do kraja života, pa da baš odmah dođe vojska i da ga na 
mjestu ubije... To je bio samo časovit nalet velike klonu- 
losti u tuzi i ljubavi, no brzo se osviesti. 

— Kako sam ti, sinko? — ponovi majka njegovo 
pitanje. — Kako Svemogući oće, al dobro j', da si doša. Bog 
zna, bi P me potlje zateka živu. I ne ću ti više dugo. Ja tebi 
velim. A ni ne triba me više. Tu sam ka stara panjina i 
samo smetam mlađim — govorila je sve žešće, i bilo je 
posve očito, da to ona ne govori samo svom sinu.“ Upereno 
je to još nekom, tko to treba čuti. Anici je luč u rukama 
podrhtavala, jer se nije nimalo varala u tumačenju svekr- 
vinih izjava, pa je biesno smišljala, kako bi joj odgovorila. 
Dugo je šutjela, a onda reče: 

— Najgore j', kad je čeljade samo sebi težko! 

— Težko unom, ćerce, ko triba tuđu pomoć — odgovori 
svekrva dosta krepko i okretno. — Unda j*' mam i sebi težak, 
ako ima samo dva zrna goli u glavi. A da j* težak drugim, to 
vidi Unaj gori, slava Mu i vala. 


— Ti se ne moreš potužiti! — odgovori Anica ujedljivo. 
— A jer bi se ja i tužila?! I kome, a?! — upita povi- 
šenim glasom i posve se uzpravi u krevetu. — Esam li ja 


kućnji starešina il nisam?! 

— Ne velju ja ništa. 

— I najbolje j' tako! — potvrdi starica i opet se malko 
spusti na laktove. 

—— Sad bi ja mora, majko, ići — reče Nikola, jer je 
želio svakako prieći preko te upadice, koju je on vrlo dobro 
razumio, iako nijedna nije mnogo rekla. — Čeka me družtvo. 

— Jadna ti sam i kamena za tobom, moj sinko — reče 
ona i opet ga zagrli i stane milovati i cjelivati. — Nikad 
te više ne ću viditi. | ' 

— Oćeš, ako Bog da, majko — odgovori Nikola dosta 
uvjerljivo. — Tu ću ja biti blizu, pa ću jope brzo doći, 

— Da Bog da, sinko, al mi sve ništo divani, da me više 
ne 'š živu zateći. A u Svemogućeg je sve moguće, pa i to, 
al ne virujem. 

U svietlu je luči Nikola promatrao njezine umorne crte 
lica, koje su bile doista težke i bolestničke, a pogled joj je 
bio mutan, nesiguran i posve umoran. Kad se je s majkom 
pozdravio i okrenuo se na polazak, palo mu je oko na 
krevet, s kog je ustala Anica, i tamo je vidio svoju stariju 
curicu, kako mirno spava, a kraj kreveta je bila kolievka na 
sanduku. Tu je sigurno bila ona manja. Na tren zastade, 
već htjede pristupiti k djeci, da ih vidi, no onda se svlada 
i žurno iziđe iz sobe. 

Nasred kuhinje je stao, a Anica mu pristupila s leđa, 
držeći neprestano .luč u ruci. Njezino je lice bilo jarko 
obasjano, kad joj se je on naglo okrenuo i položio joj ruku 


na rame. Časak je tako stajao, osjećajući, da njezino tielo . 


podrhtava, oštro je motrio, ne dižući pogleda s njezinih 
očiju, a tad reče kratko i odrezano: i 


— Ja sam ti već kaza, a ako i nisam, sad ti velim: ne. 


šali ge! — Ona je još jače zadrhtala. On u istom času 
osjeti, da bi sad bilo najbolje, da izvadi iz ćemera britvu i 
da je tu zakolje. Tim bi za vazda riešio sve neprilike i sve 
brige. Jednostavno je priklati kao pile, jer tim činom ne bi 
učinio nikakve nesreće ni ognjištu ni djeci. Od nje nemaju 
koristi. — Sve ja vidim, a još više čujem — govorio je 
ledeno, mirno, odmjereno i strogo. — Ja sam otiša u ajduke, 
da ne gubim ni obraza ni duše, al ćeš me ti natirati, da 
izgubim dušu, al obraza ne dam! Zapamti to! 

Ona je malko izdigla luč i sva se ukočila pod udarcima 
njegovih rieči. Gledala ga je netremice i mužki izdržala 

njegovu navalu. Kad je on zastao, kao da smišlja, što bi joj 
još rekao, a uistini je kolebao, bi li potegao britvu- i pre- 
. joj vrat il ne bi, ona prošapće: : 

— Ne ljuti se na me, Nikola. Ljudi ti lažu! 

— Što mi lažu?! — upita on veoma žurno. — što misliš, 
da mi o tebi lažu? Veliš: »Ljudi ti lažu«, a što mi to lažu? 
Nude, sad divani! 

Osjetio je, da je tu sad onaj strašni čas, u kom će pasti 
odluka, polagano je skinuo ruku s njezina ramena i posve 
je nesviestno položio na ćemer, gdje je držao veliku britvu, 
kojom bi mogao jednim udarcem priklati vola. Trebao je još 
samo jedan jedini trzaj živaca il samo jedna njezina nepro- 
mišljena rieč, pa da trgne i zamahne. U tom trenu se oglasi 
djetinji plač iz sobe, a Anica mu reče posve mekim glasom: 

— Naša mala Manda plače. 


— S Bogom! — reče on bez razmišljanja i sune na 
vrata, kao da ga je vihor odnio. Na pragu zastade, okrene 
ge i još jednom reče: — Al vindar: ne šali se i ne zaboravi, 


što sam ti reka! Pazi na majku i na stričevu dicu, jer ću 
te zaklati ka pile! 

Ona ga je pratila ukočenim pogledom, posve okame- 
njena i od iznenađenja i od straha. Iznenadila se je nje- 
govim držanjem, jer nije osjećala upravo nikakve grižnje 
savjesti ni radi postupka u kući ni radi vladanja izvan nje. 
Istina je, da se gdjekad otrese na Katu i Martina, istina je 
i to, da svekrvi gdjekad odgovori osorno i da je ne podvori 
onako, kako to starica očekuje i želi, no po njezinom su 
ishvaćanju to sve malenkosti, koje nisu ni gore ni veće, 
negoli se događaju i u drugim, pa i u najboljim zadrugama. 
Vani, izvan kuće? Bože moj! Ne može ona zabraniti mladim 
ljudima, da za njom gledaju upaljena pogleda i da joj do- 
bacuju šale i doskočice, koje nisu vazda najpristojnije, al 
je to taki običaj, i nitko ne pravi iz tog pitanja. Zašto bi 
ona morala u tom pogledu biti nekakova iznimka i gilom 
svetica?! Ako je ona Japunčića momčina, Pavlina, gdjekad 
uštine prostije i nepristojnije, neg bi to učinio koji drugi 
— nije ona kriva, što je on nespretan i nesmotren, a u 
isamoj toj činjenici nitko još nikad nije vidio nekog osobitog 
grieha. Dok je mladosti, bit će i takih šala, iz kojih još nikad 
nije izišlo ništa nepoštena i sramotna. Pri tim je mislima 
Anica osjećala, da je između Pavline i nje već svakako 

koješta više, što ona zatrpava i zatajuje i sama pred sobom, 
no to ne zna nitko osim njih dvoga. Nitko drugi ne zna, da 
ju je nedavno, poslije poroda male Mande, čekao na Do- 
činama, kad je išla iz Lovinca, i da ju je već u debelom 
sumraku pratio gotovo tu do kuće i da su dugo sjedili i 
gukali u guštiku, tamo na brežuljku nasuprot mostišta na. 


Obsenici. Tako — pripoviedali su i šalili se, i on je bio: 


veoma, veoma zagrijan i ugodan momak, a ona se nije mogla 
ljutiti, kad je i njoj bilo posve ugodno. I, najzad — nije bilo 
ništa ni zla ni sramotna... 

A ta stričeva balavčad?! Zašto joj time probija glavu? 
Nije ona dovedena u tu kuću, da njeguje bolestnike, nego 
da bude žena najstarijeg sina u kući i da ima svoj porod. 
Kad je čovjek otišao u planinu... Je VP ga ona odtjerala u 
hajduke?! Zašto nije sa sobom poveo i tu stričevu djecu, 
kad su mu toliko srdcu prirasla? Ne će ona radi njih biti 
ničiji rob! Nek sebi to Nikola izbije iz glave! Uostalom, da 
je on zašto, kad je već okrenuo ovim putom, donio bi svaki 
put, kad dođe, kakvu miloštu, kakav darak, da zna, da ga 
ima, a ne ovako, kako -on dolazi: svaki put, kao da je jahao 
na trnju, kao nabijena puška, i ona mora neprekidno 
paziti, da ne odapne. Ako je djeci krivo, nek se odiele, pa 
da ih vidimo, kako će sama gospodariti! Il nek ih udata 
sestra Kika uzme k sebi i nek ih ona bajli... 

Sve su te misli letjele Aničinom glavom munjevitom 
brzinom, dok je još uviek držala visoko upaljenu luč, kao da 


0svietli čovjeku, koji je otišao gotovo bez pozdrava, osim što - 


joj se je zagrozio. Uprkos djetinjem plaču, koji je bivao sve 
žešći i žešći, dosta je dugo stajala tako ukočeno i bez rieči 
i bez određene misli buljila u tamu, zasjenjujući lievom 
rukom oči, da joj svietlo luči ne smeta i ne sprečava pogleda 
izvan kuće. 

Iza ugla kuće stajao je did Perjas i čekao ga. 

— Tvoji ljudski paze! — reče mu, kad su se sastali. — 
Dobro j' to, jer nikad ne znaš, ko more odkud baniti. 

Nikola mu nije ništa odgovarao, jer je još uviek bio 
pod težkim dojmom razgovora u kući. 


— Esi podivanije? — upita ga Perjas. 
— Malko, dide — odgovori on veoma raztrešeno i ne- 
pažljivo. — Nego, molim te, dide Pere, bojim se, da majka 


ne će dugo. 

— Znaš, što ću ti, sinko, reći? Znati se ne more, jer je 


"gve u rukami Svemogućeg, al ja se uzdam, da će 'una još 


poživiti. 

— Ja se više ne uzdam — odgovori on posve suho i 
odrezano. — Nego, molim te, pripazi na sve, ka na svoje, 
kad tako i est.' ' 

— Što bude do mene, ne boj se. 

— Ja živ ne znam, kako bi potlje majkine smrti. Ante 
je ne će moći zauzdavati ni ednog dana. 

— Pa... 

— Ne tribaš mi ništa divaniti. 

—Anu.. 

— Malko ti promisli, molim te, i unda ćemo divaniti, 
što bi i kako bi najbolje i najpoštenije s ovim malim stri- 
čevim. Da j' edno i da j? zdravo, lako bi, al i" je troj, i k tome 
dvoj bolestni, pa kud ćeš unda š njima?! Razmisli ti, a 
mislit ću i ja, pa ćemo već ništo smisliti. 


— Mogu i to — odgovarao je: Perjas u najvećoj nepri- 
lici, jer doista nije znao, što bi mu rekao i što bi mu 
svjetovao. 


— Ja sam već i sam svašta mislije, al nisam ništa 
smislije. Eto, ja bi nju moga i zaklati, a nekmoli izpribijati 
ka mačku, al to ne bi koristilo dici, a sebe bi samo obružije 
i osramotije nam ognjišta, pa unda mirujem u nesriću i 
prokleticu. Una će već i od sebe dobiti svoje. To j' sigurno, 
ka što j' Svemogući... 

— Inije to, jadan, sve tako, kako ti misliš — ublaživao: 
ga je starac i sve smišljao, kako bi mogao zaštititi Anicu, a 
da ipak ni ne slaže ni ne izloži opasnosti Nikolino pošteno 
držanje u tom pitanju. Perjas je posve razumievao Nikolu i 
odobravao njegove nazore, al je samo želio, da ga malko 
stiša i ublaži na putu, na kom on već jest, i na kom ga želi 
i Perjas. | 

— Znam ja, dide Pere, kako j' i kako more biti, a ti 
znaš još i bolje, pa ne tribamo pripovidati! — odgovori mu 
Nikola kratko i odrezano, tako da je Perjas osjetio, da Nikola. 
nije u zabludi ni s obzirom na Aničino držanje ni s obzirom 
na Perjasovo mišljenje. — Nego, ako Bog da zdravlja, ja ne 
ću ovog lita biti daleko, pa ću ti se češće javiti. 

Razstali. su se veoma toplo i srdačno, i to već među 
kućama, jer Nikola nije nikako htio, da ga Perjas prati, dok 

:se ne sastane s drugovima, što je on svakako želio. Težko 
bi bilo uztvrditi, da li ga je na tu želju silila više potreba, 
da može reći, da je razgovarao s nekolko hajduka najednom, 
.il da se doista uvjeri, da je Nikola siguran u tom družtvu 
. ii da su ga dočekali, kako je bilo ugovoreno. Nikola je ostao 
kod švoje želje, da ne ide s njim, a kad je izišao između 
kuća, dao je ugovoreni znak zviždukom, poslije česa su se 
sva trojica za nekolko časaka gastali, na putu prema Pilaru. 


— Esi što obavije? — upita ga Modrić. 

— Phl... Kako bi ti reka? — odgovori on, otežući svaku 
rieč kao da je izvlači iz nožnih palaca. — A što mi još 
imamo obavljati?! 

— Tako... : 

— Tako... esam... 

— Lipe ove vaše Kresojića kuće! — reče Labus. 

— Lipe, lipe — odgovori Nikola, obazre se na njih, a 


ix grudi mu se izvi težak, dubok uzdah, kao da je na njemu 
'izbacio i dušu i srdce... 

Harambaša Škundrić ozbiljno se je zabrinuo, kako će 
.družtvo osigurati za zimu, pa je nastojao, da mu što više 


bogatih trgovaca dođe šaka, a na koje su se ljudi tužili. 


“Odredio je skupine od pet momaka i jednu poslao na .cestu 
prema Kninu, a drugu na cestu prema Dalmaciji, obje sa 
zadaćom, da, bez ikakve velike štete bilo za koga, priskrbe 
novaca. Izričito je odredio, da ne smiju nikoga ni ubiti ni 
zlostavljati osim u najočitijoj obrani golog života. 

Za desetak dana su se povratili i donieli ukupno oko 
«dvadeset tisuća forinti. To je bila veoma velika svota, no i 
njih je bio liep broj, a svaki je računao, da ne smije na 
zimnicu ni misliti bez najmanje pet tisuća forinti. Možda ih 
ne će potrošiti, al svakako mora računati, da bi mu tolika 
svota mogla trebati. 

S tog razloga odredi Lazo nešto jači udar ciele družine. 

Svi su otišli redom Velebitom do iznad Vilinskih Vrata. 
Odtalen je poslao u sam Gospić kao izvidnicu Kresojića, 
Radu Jelovca i Tomića Kovačevića, pod zapovjedničtvom 
Nikolinim, a sa zadaćom, da izvide, kad će iz Gospića kre- 

nuti poštom novac za donje krajeve. Lazo je bio točno upu- 
ćen, da se sprema veća pošiljka ne samo za redovne mje- 
sečne plaće, nego i još za neke veće radove, koji su obav- 
ljani izpod Gračaca. Trebalo je samo ustanoviti, kad će ta 


pošiljka krenuti iz Gospića, s kolikom pratnjom, i kolika je 


svota. To mu je bilo potrebno znati, da ga ne mogu pre- 
variti u odlučnom času. 

Kad je Nikola čuo zadaću, oči su mu sievnule od ne- . 
opisivog zadovoljstva i sreće, jer mu je istog časa bljesnula 
u glavi misao, da bi uzput mogao i još nešto obaviti. U 
Gospiću su imali više pouzdanih prijatelja, a najbolji je, 
najpovjerljiviji i ujedno najlukaviji bio Jovo Trbović. 

Obukli su se tako, da ne upadaju u oči ni zvanim ni 
nezvanim, i oko deset sati uvečer došli k prijatelju. S njim 
je odprije bio uzko sprijateljen posve osobno Rade Jelovac. 
On mu se je javio i u nekolko mu rieči rekao, tko je s njim 
i po što dolaze. Ubrzo su i ostali bili pozvani u kuću. Tu su 
večerali i ostali u razgovoru do iza ponoći. Jovo ih je nudio, 
da kod njega i prenoće i sutradan predane, dok izvidi sve, 
što je potrebno, no Nikola je to odklonio, izgovarajući se, 
da ne će njega stavljati u toliku opasnost, a ujedno je mislio 
i na opasnost, koja bi uslied takog postupka mogla prietiti 
i njemu i njegovim: drugovima. Prije razstanka je umolio 
Trbovića, da s njim govori nasamu. Po ustaljenim je običa- 
jima na to svakako imao pravo, jer je on bio vođa puta i 
zapovjednik izaslanstva. Razložio je Jovi svoje misli, želje 
i osnove i ujedno mu obećao nagradu sa svoje strane, posve 
osobno, ako osnova uspije. 

— Est po vražiju papreno — odgovori Jovo, smijuljeći 
se, al da je lako, uvjeravao ga je odmah: — Nije težko 
početi, al će, bojim se, biti težko svršiti, kako ti želiš. To 
ti je vražiji posa. 

— Da j' igrarija, činila bi dica! odgovori mu Nikola. 

— Est to, al jope se bojim, da ćeš se zaplesti, pa ne 
*š iz tog vražijeg kola lako van. 

— Ne boj se ti! Samo ti meni pomozi, da se ja ujtim 
u kolo, a unda ću ja dalje igrati, kako ja znam i umim. 

— Znaš li unu staru graničarsku? — upita ga Trbović, 
smijuljeći se: — Platila baba cekin, da je pušte u kolo, a 
potlje plaćala deset, da je pušte iz kola, pa kad nisu tili, 
izpuštila baba u kolu dušu. 

— Znam ja to, al ovo ti je druga. Poigrat ćemo mi, pa 
kome opanci, kome obojci. Samo ti meni pomozi, da počmemo. 


— Ne boj se! Kako god oćeš — odgovorio je Trbović, 
posve siguran i uvjeren, da Nikola ne kani poduzeti ništa 
nemoguće. 


— Mi ćemo se sad odklatiti natrag u goru, a ti sve 
pripremi za sutra naveče. Mi ćemo se javiti tako ka i 
večeras, il ništo ranije. 

Jovo mu je raztumačio odmah, kako kani izvesti Niko- 
linu želju, i ujedno su ugovorili sve pojedinosti, da ne 
bude ni nesporazuma ni iznenađenja. 

— Molim te, pobratime — reče Nikola nenadano — 
reci mi, e " una Vlainja?! Koji li je vrag, potari ga, sveti 
Križu! 

— Nije una, moj pobratime, ni rišćanka, a kamoli Vlai- 
nja! — odgovori Trbović. — Jal' Bunjevka, jal" Kranjica, 
al Vlainja uvano nije. Nego, što est, est: cura momak! Nema 
tu što. 

Nikola nije pripoviedao drugovima, što je nasamu raz- 
govarao s Trbovićem, jer nije bio posve siguran, da će mu 
osnova uspjeti, kako on želi, a izlagati se možda njihovim 
podsmiesima nije nikako htio. Stog je pustio, da ne znadu 
ništa, dok ne vide. Sutra navečer došli su mnogo opreznije 
neg prvu večer, jer iako su oni vjerovali prijatelju Jovi, 
ipak je najveći oprez bio prva dužnost. Nikad nisu smjeli 
dopustiti mogućnost, da budu zaskočeni. Međutim, sve je 
bilo u najvećem redu. Sastali su se na ugovorenom mjestu, 
ne u Jovinoj kući kao sinoć, i doznali sve, što ih je zanimalo 


radi pošte i slanja novca, osim jedine okolnosti, koja je bila 


prevažna, a još neodređena: nije se još znalo, koliko će voj- 
nika pratiti poštanska kola. To su mogli samo nagađati, da 
će biti, kao što je redovno, kad se šalju veće pošiljke no- 
vaca, a prilike su mirne i redovne: Bit će, vjerojatno, šest 
vojnika. 

Kad su to sve čuli, Nikola je upitao za ostalo. 

— Za ednu uru će ovud proći s ednom prijateljicom — 
odgovori Jovo. — Ne zna ni edna ni druga, da se što spre- 
ma, pa samo otvori oči i pazi, da ti obe ne uteku, il da obe 
ne uvatiš i ne odvedeš. 

— Ne boj se ti! — odgovori Nikola. — Samo da je Bog 
nanese! 

— Za to se ne boj! m. 

Sve je prošlo bez potežkoća i neprilika. Najteže je bilo 
zamesti trag pred onom drugom i ne odkriti joj, da se je 
srela s hajducima, jer je sve udešeno, kao da je Cuja sama 
naručila otmicu. I njezinu su prijateljicu vodili nekolko kilo- 
metara sa sobom prema Perušiću, a onda je pustili, i čim je 
ona zamakla, okrenuli su i oni prema Gospiću, al nadesno 


.pod Velebit. 


Cuja se je vladala posve. mužki, posve dostojanstveno 
i mirno, a bilo je očito, da joj nije jasno, što se to zapravo 
s njom događa. Nije bila nikakova novost, da momci ugrabe 
i odvedu djevojku, al je bilo posve novo, da ona ne pozna 
ni jednog između otmičara. Promatrala ih je izpod oka, a 
kako je noć bila prilično svietla, mogla ih je razpoznavati 
u licu. Nikola ju je držao za ruku i stupao kraj nje. Nije 
ni pokušala, da se otme, jer joj je bilo posve jasno, da ne 
bi mogla uteći. Tko je spreman na otmicu, ne bi ga trebalo 
moliti, da. učini sve, što. je potrebno, da i osigura njezin 
uspjeh, pa o biegu zasad nije moglo biti ni govora. Svi su 
šutjeli kao niemi. 

— Kud ćemo? — upita Cuja nenadano. 

— Ništa se ne boj! — odgovori joj Nikola. 

— Al, kud iđemo?! — upita ona još odlučnije. 

— U planinu — odvrati Nikola. — I ništa se ne boj! 
Ne će ti biti zlo. U dobru si družtvu. 

— Ti si Nikola Kresojić! — reče ona kao iz puške. 

— Pogodila si, Cujo. Ja sam to glavom. Kad si ti tila, 
da se sastanemo, unda ja nisam tije, a kad ja oću, ti bi 
volila, da se ne sastadosmo. E 1 ovako? — govorio je Nikola 
posve mirno i promišljeno. — Nego, jope ti velim: ništa se 
ti nas ne boj. Mi tebi ne ćemo zla. 

Ona je neko vrieme šutjela i još upornije promatrala 
izpod oka Nikolu, a onda reče posve tiho i predano: 

— Pa, lipo. Iz ove kože nikud. 

— Tako j' i nikako drugačije! — potvrdi Nikola. ? 

I opet je zavladao tajac. Nikola je razrađivao u glavi 
osnovu, kako će Cuju urediti, da zapamte i ona i njezin 
kapitan Keht, kad su s njim lomili pandžu. U torbi je imao 
sve pripremljeno, što je smatrao potrebnim. 

.Stupali su posve mirno jedno kraj drugog kao najbolji 
prijatelji. Jedino je bilo neobično, što se nisu držali prija- 

teljski za ruke, nego je on njezinu ljevicu čvrsto držao više 
šake svojom desnicom. On je osjetio, kako je steže, pa reče: 

— Nek ti ne bude ža, što te tako čvrsto držim, al ja 
znam, da si ti vragometna cura, pa bi uvano pokušala bižati, 
a unda bi te mora mušketati. To bi mi bilo ža, i bilo bi 
ludo. Stog je bolje, da te ovako uklištim, pa ne moreš, nego 
kako ja oću. 


— Kako ti drago — odgoveri ona posve mirno. — Da 
ti što divanim, ne bi mi sad virova, al mi ćemo još podi- 
vaniti. 


— Ja uprav ne bi ima što s tobom divaniti — odgo- 
Vori on u želji, da je posve umiri. — Meni je samo draao, 
što smo se sastali. 

— I meni! — odreza ona. 


— Nek ti to medvid viruje! 

— Da mi ti ne viruješ, to znam. Ne bi ni ja na tvom 
mistu bila drugačija, al ti i jope velim, da mi je sad drago 
— odgovori ona posve uvjerljivo i odlučno. 

Nikola ju je počeo pozornije promatrati i nije mogao 
vjerovati svojim ušima, al ni svojim očima. Ona se je vla- 
dala posve pitomo, posve blago i prijateljski, te mu se pri- 
činjalo, kao da prelazi svojim naginjanjem, uvijanjem i pre- 
vijanjem i najbliže prijateljstvo. 

Nije znao, kako bi prosuđivao to njezino držanje, pa je 
šutio. 

— Oćemo li još daleko? — opet pidkno ona šutnju. 

— Nije više daleko — odgovori on. — Esi sustala? 

— Nisam sustala, al sam se bila spočetka pripala, pa 
mi još i sad noge drkture — odgovori ona, smiešeći se. — 
Ne mogu doći k sebi, a ne bojim se više. Samo me drži 
nikakva drktavica. 

— Brzo ćemo, brzo, pa ćeš unda isti i upočiniti. 

Opet su zamuknuli i šutke išli prema Velebitu. Prvi je 
išao Kovačević, zadnji Jelovac, a Nikola i Cuja u sredini. 

 — Nisam mislila, da ćemo se ovako sastati — reče ona 
poslije dosta duge šutnje. — I nisam znala, da si ti tako 
dobar čovik. 

Glas joj je zvučao posve meko i pitomo, pa po njemu 
ne bi nikad nitko mogao zaključivati, da dolazi iz žene, koja 
ima srdca i snage, da mužkarca dade svući i da ga svojom 
rukom batina Lao vola u kupusu. Nikola je pozorno pri- 

sluškivao tome glasu i upijao u sebe sve njegove titraje i 
boje, samo, da ga što bolje osjeti i da Cuju što poštenije 
i pravednije ocieni. Nije nikako mogao razumjeti, da je to 
isti čovjek, o kom je dosad tolika zla i čuo i govorio, i ne- 
prestano mislio, kako bi ga se dočepao, da mu naplati po 
svojoj savjesti i po svome uvjerenju sve, što je zaslužio. 
Sad je osjećao tu kraj sebe ženu, krotku i dobru kao janje, 
a glas joj je titrao i poigravao u najugodnijim zvukovima 
kao najljepše sviralice, koje je Nikola ikad u životu čuo. 

Na njezinu ocjenu on nije htio odgovoriti. U prvi joj 
čas nije ni povjerovao, no što je dulje u sebi oživljavao 
zvuk njezina glasa i što je življe osjećao njezinu ruku u 
svojoj šaci, sve je više i više, a posve neproračunato i skoro 
nesviestno osjećao, da je to ipak — samo žena. Poslije 
dulje šutnje reče: 

— Veliš, da sam ja dobar? 

— E. To vidim i velim. 

— Anu!... Nego, koji je vrag u tebi, da si mogla biti 


unaka, kakva si bila, a sad tu ka janješce?!... Nema viš- 
tice, koja bi mogla biti, kakva si bila ti. 
— To j' istina. Ja sam taka! — odgovori ona posve 


otvoreno i sigurno, bez ikakova krzmanja i otezanja. 
— A ovo sad?! 
— I ovaka sam! 


— Pa... 

— Nude?! 

— A što j' unda pravo? 

— Oboj! — odgovori Cuja posve uvjerljivo. — I unaka 


. sam i ovaka sam. 


On je sve više i više zapadao u čuđenje, a rukom je 
popuštao njezinu ruku, jer je pomislio, da je možda boli, 
kako je čvrsto drži, dok su mu se u glavi pojavile posve 
nove misli o načinu, kako će s njom obračunati. Posve dru- 
gačije, nego je najprije bio zamislio. Kanio ju je svu nama- 
zati kolomazom i odvesti u Lovinac za vrieme mise, pa je 
onda pustiti među narod tako vješto i pouzdano, da joj 
nikako ne bi moglo uspjeti da izbjegne narod. Druga je 
misao bila, da je namaže i odvede u Gospić i tamo potjera 
među narod. Držao je, da bi to svakako bilo najveće poni- 
ženje za gospodina kapetana Kehta i za nju jedina oprav- 
dana kazna. On je odvajkada držao, da je njezina krivnja 

u cielom njezinom životu i postupku veoma malena. Ona je 
žena, koja očito voli Kehta i radi sve, što on želi. U takom 
razpoloženju žena nema granice, ako je još od sebe spo- 
sobna za veća djela od obične žene, kao što Cuja očito jest. 
Ona nije svagdanja graničarska pojava. U tim je i takim 
mislima stupao Nikola kraj nje već posve prijateljski, bez 
i najmanje želje za osvetom. Što više — sviđala mu se je 
u svom dostojanstvenom i mirnom držanju. 

Već su se bili latili Velebitove strane i penjali se prema 
crkvici svetog Ive. Poslije duge šutnje i razmišljanja reče 
Nikola: 

— Ti si, vindar, dobar čovik! 


— Žena! — izpravi ga Cuja. — Ne virujem ti, kad 
tako divaniš. 
— Ja velim: čovik, a ti — virovala il ne virovala — 


odreza on bez otezanja i bez ikakova upornijeg nastojanja, 
da je uvjeri o istinitosti svojih rieči. 

Njegove su joj rieči veoma godile, i da je Nikola imalo 
razumio zakone ljudskog srdca, bio bi pod svojom šakom 
osjetio kucanje njezinih žila, koji bi ga bili točno obaviestili 
o njezinu ugodnom i pomirljivom razpoloženju. On nije na 
to ni mislio, pa pod svojim tvrdim prstima nije ništa osjećao 
osim njezine meke kože i topline njezina tiela. Svakako je 
bio već na najboljem putu, da pomisli, kako uobće nije više 
ni potrebno, da je drži za ruku, jer ona ne bi pobjegla, da 
je i pusti. Ipak nije tu misao i taj svoj osjećaj razradio do 
zaključka, pa ju je i dalje držao. Bilo je to često veoma 
nezgodno zbog velike mjestimične uzanosti puteljka, te su 
se morali gurkati i jedno drugo propuštati, da se tako po- 
maknu napried. 

— Ne bi tije, da slomiš vrat — reče on u očitoj želji, 
da joj se izpriča zbog muke, koju joj nanosi takim načinom 
hoda. 

— Samo ti pazi, a za me se ne boj! —'\odgovori ona 
veselo. 

— Ajde prida mnom! — reče on bez razmišljanja i 
pusti joj ruku. 

Noć je bila posve vidna, a i oči su im se već bile toliko 
privikle na tamu, da su vidjeli posve dobro. On je zastao, 
da nju propusti preda se. 

— Ne bojiš se, da ću ti uteći?! 

— Pokušaj! 
— Molim te, drži me za ruku, jer se ovako bojim, da 
ću pasti! — odgovori ona i opet mu pruži ruku. — Nek ti 


ne bude težko. 

Nikola nije razumio njezinih osjećaja, pa povjerova, da 
govori istinu, f primi je opet, kao što ju je i prije držao, 
za ruku. e : 

— Tako mi je lipše! — reče ona glasom, koji je pre- 
lazio u zvukove velikog zadovoljstva i iskrene ženske pre- 
danosti i podavanja. Nikola je samo malko naslutio to raz- 
položenje i nije se mogao dosta načuditi, a ono ga je samo 
još više učvršćivalo u odluci, da posve promieni svoje osnove 
s njom. E 

— Ja mislim, da bi bilo i meni i tebi lipše, da iđemo 
edno za drugim — odgovori on posve priprosto i iskreno. 

— Kad smo se već sastali, unda j' ovako boljet — odgo- 
vori Cuja, izkusna, mudra i prepredena žena, koja je osje- 
tila u duši buru i oluju susreta s čovjekom, kojeg je svakako 
željela sresti. Ta se je želja u njoj pojavila istom, kad je 
čula, da je otišao u hajduke, a ona je najbolje znala, da 
je posve nevin, te da odlazi doista samo radi ljudevnosti i 
obraza. Ta ju je činjenica iznenadila i občarala toliko, da 
je neprestano nagovarala Kehta, da nastoji, da ga uhvate 
živa. Što se je krilo iza te njezine želje i molbe, nije tad 
još ni sama znala. Iz nje je progovarala žena — dujezina 
kova. 

— Nek bude, kad ti veliš — odgovori on. 

— Oćemo li još daleko? 

— To se kod nas nikad ne pita. 

— Ja još nisam ajduk, pa smim pitati — odgovori ona 
kao najbolji drug i prijatelj, te se i Nikola smete pred tim 


izgovorom. 


— Ne 'š nikad ni biti! 

— Ko ti veli, da ne ću?! — upita ona i malko zastade, 
pa se zagleda u njega tako živo, da je on vidio i u noći, 
kako joj oči sievaju, i nije znao, da li bi joj povjerovao il 
bi zaključio, da je neobično prepredena, pa da ga na taj 
način želi zavesti i predobiti, da onda poslije lakše tresne 
njime o ledinu. Zaključio je, da je svakako ovo potonje, no 
ne naljuti se, nego joj reče: 

— Nek bi još i tog bilo! 

— Nema ništa, što ne more biti, dok je našeg Svemo- 
gućeg! 

— Est i tako — popusti on pred tim dokazom, — A što 
bi unda kapitan Keht? Mora bi i tebe gonati ka zvirku, ka 
što gona nas druge. 


— Gonali bi se, pa kome opanci, kome obojci — odgo- 
vori ona, kao da bi popila kap vode. — Nego, oćemo li još 
dugo? Sustala sam. 

— Još edan puškomet — odgovori on posve tiho i 


ujedno osjeti, da je šaptao radi drugova, i postidi se svoje 
slabosti. 

— Tolko još mogu, al dulje. 
se u rieči. 

— Ne virujem, da taka cura ne bi mogla još cilu noć 
putovati. 

— Da ti meni to ne napijaš?! — upita ona, i nasmije se. 

— Ne, ne. Nije više daleko, al ja mislim, da bi ti mogla 
još barem kolk i nas svaki, ako ne i više. 

Ona mu nije ništa odgovorila, nego se je svojom rukom 
mašila njegove, tako da su sad jedno drugo držali za ruku. 


. — reče ona i prekide 


— Tako sam jača i lakše mi je ići — reče ona, da mu 
obrazloži svoj postupak. 
— Nije to, junače — odgovori i on posve veselo — 


nego si ti pravi momak, pa veliš, ako držim ja tebe, da 
privatiš i ti mene! Tako ja to sudim. 

Ona ga još čvršće stisne i reče posve tiho: 

— Ubije me Bog, ako drugačije ne mislim... 

— Sad, eto: kako bilo da bilo, drži, kad si ujtila — reče 
on neodređeno, jer nije ni sam znao, kako bi tumačio nje- 
zin postupak. Svakako su išli jedno kraj drugog s posve 
drugim osjećajima, negoli se sastadoše. 

Poslije nekoliko stotina koračaja Nikola stane i izpod 
glasa dade znak Tomiću Kovačeviću, pa stane i on, obazre 
.se i pođe prema Nikoli natrag. 

— Ajde se javi, a mi ćemo ode čekati — reče mu 
Nikola. — I reci stricu, da ga pK da se ponta, prije neg 
dođemo tamo. 

— Esmo li stigli na pravo misto? — upita ona tiho. 

— Više nije daleko — odgovori Nikola. — Sad samo 
još malko, pa ćeš se naupočivati. 

_— Al ti ćeš paziti na me? — reče ona posve šaptom 
tako, da je ne bi čuo Jelovac, koji je bio iza njih desetak: 
koračaja. 


— To nije do moje volje. Imam i ja kapitana! 

— E, to znam, al ti mu reci, molim te.. 

— E Y se bojiš? 

— Ne! Ne bojim se, al bi rada biti s tobom. 

— Ine boj se ništa. To ti ja velim. A sve drugo.. 

— Što? 

— Zla se ni sramote ne boj, a sve drugo, kako bude. 

— Vala ti! Ja sam sigurna s tobom, al ti budi sa mnom. 
Ne bojim se ja ni drugih, kad mi ti veliš, al — nemoj me 
ostavljati... 

— Kolko bude do mene. 

— Reci arambaši, pa će te poslušati. Molim te! 

— More un pomisliti, da te ja želim zaklati — reče 
Nikola dosta ozbiljno, te nije bilo jasno, da li se šali ili ne. 

— Ja ću mu reći, da ti dajem svoju glavu. 

— Ko zna, kako j' među nami dvoma, ne bi ti virova. 


— A ko zna, kako j' među nami dvoma?! — upita ona 
s osobitim naglašavanjem svake pojedine rieči. 

— Svi! 

— Niko! 

— Oho! ' 

— Niko to više ne zna. Ni ti! — govorila je ona go- 


tovo posve glasno, te je Nikola pomislio, da bi je morao 
opomenuti, da govori tiše, no ipak se svlada i odvrati joj 
posve tiho: 

— Anu... Zlo ti ne će biti. 

— Ni ne "bojini ga se. 

Kovačević se je povratio, a za njim je odmah išao Lazo, 
koji je već izdaljeg pitao: 

— Što to uradi moj Nikola?! 

— Evo, striče Lazo! Reći ću ti — odgovori Nikola i 
pođe prema njemu, ostavljajući Cuju samu. — Ti tu stoj 
— reče joj, a kad je pristupio Lazi i primio njegovu pru- 
ženu desnicu, povuče ga malko nastranu, pa mu šaptom 
reče: — Nemoj se ljutiti, striče Lazo. Tije sam samo po- 
kazati Kehtu, da moremo i ovako, a mi ćemo nju lako po- 
slati kući. Samo, da kapitan vidi, što mi moremo. Samo stog, 
očiju mi. 

mam iđemo. 


— A nu! Da bi tako! — odgovori Lazo i odahne, kao 
(da je odvalio kamen s grudi. — Ja sam bije pomislije, kad 
mi reče Tomić, koga vodite, da smo sad udarili na dicu i 
žene... A nije nam dosta Josana i njegova zla. 

— Ne daj, Bože, striče Lazo! Nego, ne smim ti lagati: 
kad sam snova ovo i kad sam odumije, da načinim, dru- 
gačije sam mislije. Tije sam se i njoj narugati i obružiti 
je, al sam se pridomislije, i ne daj, Bože, da njoj što nači- 
nimo niža. Una j' samo žensko i nije kriva, što se j' nami- 
rila na mazgilja, koji je iž nje načinije blunu i ruglo misto 
prave žene. Ne velju ja, da j' una anđeo i da nije i u njoj 
njezin poganac, al bi ga čoko brzo izagna iž nje. Vidije sam 
ja to samo za ovo kratko vrime, što smo skupa išli. 

— Tako ti o njoj?! 

— Uprav ovako, striče Lazo. Nego, molim te, prid lju- 
dim ne ćemo reći, ko j' una, a koji je poznaju, moraju mu- 
čati. Unda, sutra prolazi pošta kroz Papuču, al ne sutra — 


; izpravi se on i baci pogled na nebo — man danas. Već 


je dan. 

Kazao mu je sve pojedinosti, koje je doznao o državnom 
novcu, a poslije tog ga je harambaša potanko izpitao o 
načinu, kako se je dočepao Cuje i kojim su putom išli. 

— Dobro j', dobro — rekao je, kad je čuo sve potanko. 
— Ne će amo za vami. Dobro j'! Sad vi tu upočinite, a mi 

— Ne bi i nas uzeje sa sobom? — zamoli ga Nikola. 

— Trudni ste, pa j' bolje; da upočinite i da unda iđete, 
kud ti rečem, a nas je i unako dosta za ovaj posa. 

— A što unda, ako odrede jaču stražu, kad se pročuje 
za Cuju? — upita Nikola. ' 

— Ne će kapitan Keht tu sramotu javno zvoniti, ne boj 
ise, a ni ne će biti sigur, da smo je mi odveli. 

— Est to: tu smo dobro zamotali i zamutili, da se ne 


dosite, ni ko je odvede ni kud je š njom otiša — potvrdi 
Nikola. — Nego ja sam mislije, da bi je jutros u Papuči pri- 
dali na kola, pa nek se vozi kući. 

— Neka je malko s nami — odgovori Lazo. — Kad si to 


već načinije, unda ne smi biti, kun da se bojimo, pa je brže 
bolje vraćamo, a ti pripazi, da joj ne bude ružno. 

— Kako god ti odrediš — pokori se Nikola — al vindar, 
ja bi volije, da i nas tri idemo s vami u Papuču. 

Lazo nije ništa odgovorio nego je pristupio Cuji i 


pružio joj ruku, govoreći: 


_ Ja mislim, da ti nije još ništa naža učinjeno? 


_ Osim što sam je poveje! — dobaci Nikola, smijući ge. 
— Više mi nije ni to ža! — odgovori ona mužkaračkom 
sigurnošću. — Ja darom da vi mene imate u nosu, al ja bi 
i i bila dobar drug. ' 
. ri ti veliš?! — iznenadi se Lazo, a u glasu mu 
je zvučilo i poruga i nevjerovanje i iznenađenje. ' 
— Uprav tako, arambaša! — odgovori ona posve si- 


gurno i gotovo osorno i izazovno, E 

— Odkud ti znaš, da sam ja arambaša?! 

— Poznam te, a vidim i po držanju. ' 

Lazi je nekako godilo, što ga pozna, a svidio mu se i 
njezin način govora. On je uobće volio ljude, koji se ne boje 
i koji se ne prepadaju ni u najtežim prilikama. Držao je, 
da iz nje govori bezgranična drzkost i prkos, te u jednom 
trenu osjeti želju, da je malko uplaši, no odustade od tog, 
jer mu je glavom zavrtjela samo misao o pohodu pred 
poštu, pa nije htio ničim drugim ometati razrađivanje te 
osnove. . . 

— Sad ništa — reče posve jednostavno i kao nehajno. 
— Ne boj se, jer si u poštenu družtvu, i ne će ti se učiniti 
ništa zla. e 

— Ja to znam! — odgovori ona povišenim glasom. 

— To ti baš ne virujem, al nek bude — odgovori on, 
smiešeći se i pruži joj ponovno ruku. — Mi sad iđemo, al 
ćemo se, ako Bog da, viditi doveče. so Poslije tih rieči uze 
opet Nikolu na stranu i reče mu, gdje će se sastati u prvi ' 
mrak, a ako ne bi bilo moguće večeras, odredi i daljnje 
sastajalište. ' 

— Ja bi, vindar, volije, da smo i nas tri s vami! zas 
“opet reče Nikola, jer se nije nikako mogao pomiriti s mišlju, 
da ne idu svi na tako velik i opasan podhvat. — Bojim se, 
da bi vas moglo biti primalo. . 

— Vištiji sam ja tim poslovima! — odgovori Lazo 
mirno. — Ništa se ne boj! Ne ćemo ni puške opaliti. 

— Misliš?! 

— Sigur sam, ka da j' već sve gotovo. : 

Sam je Nikola otišao s Lazom k ostalom družitvu, da 
primi od Labusa obskrbu, jer je njegova torba bila prazna 

baš kao i njegovih drugova Kovačevića i Jelovca. Prijatelj 
Jovo Trbović nije se sjetio, da im sinoć pošalje zalihu, a 


Nikola nije imao vremena čekati, dok bi poslao, da mu je ' 


poručio, pa su tako njihove torbe ostale posve gladne i 
siromašne. 

— Kako si, Josane? — upitao je Nikola druga, koji je 
sjedio tik kraj ulaza u crkvicu svetog Ive, dok su drugi 
većinom ležali i vrtjeli se na tvrdoj zemlji, osim Labusa i 
Laze. 


— Tako — odgovori on i odmahne rukom. — Velik je 
Svemogući, pa će pogledati i na me. ' 
— Ustajte, braćo! — reče Lazo dosta glasno, a u istom 


času svi poskakaše na noge, kao da ih je netko bacio iz 
oblaka. I Josan je ustao i popravljao na sebi odielo, pritezao 
opanke i veoma se žurno spremao kao i svi ostali. Nikola 
pomisli, da predloži harambaši, da i Josana ostavi, no onda 
se sjeti, da bi to bilo baš protivno od onog, što je čas prije 
govorio i predlagao, pa stisne usne i ne reče ništa. 

Za nekolko su časaka bili spremni za polazak i krenuli 
nizbrdice onim istim putom, kojim je došao Nikola sa svojim 
družtvom. Kovačević i Jelovac su se s Cujom pomakli 
nastranu, da ne smetaju, al su jedni druge vidjeli. Sve su 
še oči Lazina družtva ustavile na Cuji, al nitko ne reče ni 
jedne jedine riečce, pa se nije moglo suditi, da li ju je koji 
prepoznao. Jedini je Lazo rekao, kad je prošao kraj nje: 

— Do viđenja, i ništa se ne boj! U poštenu si družtvu. 

— Vala ti. Ja se ništa ne bojim — odgovori ona mirno. 

Nikola je odredio, da Tomić Kovačević ostane pred 
crkvicom na straži, a s Cujom je i Jelovcem ušao u nju, pre- 
krstio se, neko vrieme šutio, i molio se. Bogu, a tad se 
ponovno prekrsti i reče: 

— Sad ćemo se tu malko odmoriti i štogod poisti, a 
unda moremo dalje. Ti bi, Cujo, mogla i pospavati. 

Iza tih je rieči sjeo na pod i na torbu metnuo nešto jela 
“od onog, što je dobio od Labusa, govoreći: 

— Sidajte, krstite se i uzimajte. 

— Ja uprav ne bi mogla isti — odgovori Cuja posve 
prijateljski, molećim mekim glasom. — Nisam gladna još. 
Nek ti ne bude ža. 

— Nije mi ža, al bi moglo potlje biti ža tebi — odgovori 
Nikola, smiešeći ge. 

'Op aziti, 


_— Kad ogladnim, ja ću te moliti, pa ćeš mi dati — reče 


ona i uperi mu veoma topal pogled, no on ga nije mogao 


jer je u crkvici bilo još dosta tamno. Tek su S 
nazirali i vidjeli toliko, da jedno drugo ne gurka i ne s 

— To oću — odvrati on — al bi vindar mogla a: 
štogod prigrizti. Malko gira i komadić kruva ti ne bi škodilo. 

— Ne, ne. Vala ti. Ne mogu. ma. PR ee 
— Unda tu prilezi i malko prodrimaj, pa ćeš lakse 
«dalje. : au - 

— Ni us ; 2: S 

— > s. da gi ti vragometna divojka, al ti vindar 
ne virujem, da nisi sustala i da nisi drimovna. 

— i, nisam! : BK 

— dn mislije, da bi tu svi prilegli, pa tako i oćemo, 
a ti, kako ti drago — govorio je oni veoma sladko z 
Jelovac je neprekidno šutio kao zaliven, jer mu nije mea + 
bilo jasno, ni tko je ta liepa žena, ni zašto su je uhvatili 
i doveli. Stog se je držao veoma mudro, mučaljivo i anja 
tek mu se pogled nije mogao nikako dieliti od njenih svježi 
obraza i gojnih ramena. Bila je krupna, .vrlo liepo om 
“vilno građena, a dobro gojena žena od kojih dvadeset i pe 
godina najviše. Kose su joj bile bujne i dugačke, veoma 
iki je najeo, Nikola je ustao i rekao Tomiću, da će 
oni sad prileći, a on da pripazi ne samo na okolicu, nego i 
na crkvicu, da im ne bi Cuja utekla. ., 

— Ti 'š pospavati, kad odolen odmašimo. 


— Mogu ja i tri noći, da oka ne stisnem =. odgovori 
“Tomić. — Ne boj se ti za mene, a ni za Cuju, jer ću ja 
pripričiti vrata izvana. pa K 

— To ne! — odlučno se uzprotivi Nikola. — Zensko j 
samo s nami, pa to ne more biti, a mogla bi se i pripasti. 

— Nek vrag ovaku pripada! — odgovori Kovačević 


a Svedno. Mogla bi pomisliti i da se bojimo, pa da je 
stog zatvaramo, a to ne more biti. Stoj tu bliže vrata, pa 
ako bi i pomislila, da biži, i sama će mam viditi, da ne more, 
5 6 iti mirna. . ; 
s rar? je Nikola povratio, Jelovac je već hrkao il se je 
samo pretvarao, da spava, a Cuja je sjedila podalje od njega. 
Nikola se spusti na pod između njih dvoga i leže, naslo- 
mivši glavu na torbu. 

: — Ti sad, kako oćeš. — reče Cuji posve tiho, ne želeći, 

da drugu buni san. — Moreš tu leći kraj mene, a moreš 

i siditi, a moreš — reče i nasmije se — pokušati, da nas 

zakolješ, kad zaspimo oba. ' 

: Nije mu odmah odgovorila, a poslije kraće šutnje reče 

1 ona šaptom, nagnuvši se k njemu: i 
-— Ne zamiram ti, što tako o meni misliš. 


Pušku je ogrlio, kubure pritisnuo nadlakticom, handžar 
pomaknuo k boku i ubrzo zaspao. Spavao je mirnim, du- 
bokim snom, dok ga nije prenulo sunčevo svietlo. Trgao se 
i odmah pogledao: prema Cuji. I ona je ležala kraj njega 
posve budna, i još je uhvatio, kako je šarala po njegovu 
rukavu. Jelovac je još uviek hrkao kao da žaga drva. Kad 
se je Nikola prenuo, Cuja je povukla prste s njega i pri- 
tajila se, kao da nije ništa ni bilo. Istom su sad posve 
jasno i otvoreno pogledali jedno drugom u oči. On se je 
prijateljski smijuljio, a ona ga je netremice motrila uko- 
čenim pogledom, uleđena lica. Kad ju je malko dulje gledao 
opazi, da su joj oči zamagljene suzama. 3 
mu . žalosti se < šane joj on gotovo bratski toplo i 
I .— 11 češ živa i zdrava i vesela kući, kolko .j' još ; 
il najzad sutra. ii: 

Ona ne odgovori joj ni :nuš i 
Ba govori, al joj niz obraze curnuše dvie krupne 

as Ma, biži, jadna, ko j' vidije, da taka cura emoli! 

Nit se mače nit prozbori. 


' Njemu je njezino vladanje bilo veoma neugodno, pa 
sjede 1 u najvećoj neprilici počne smišljati, kako bi je 
utješio. 

be .. srpa pa cmoli! — reče smeteno i pod- 
rugljivo, eda bi je tako trgnuo iz tog neu X 
rugl . godnog razpolo- 
ženja. — Ko j* to vidije?! Z da 
Već mu je bilo navrh jezika, da je upita, da li je kad 
i. na kad je pod njezinim udarcima koji čovjek urlikao 
a0 ranjena zvier, i ona ga sve dalje i dalje udarala, da je 
.sve zviždalo u zraku i s nesretnika odpadali komadi živoga 
mesa, no predomisli se. Osjeti, da ne bi bilo mužki, da joj 
o tom sad govori. Kako ona nije ništa odgovarala nit se je 
omicala, .a suze su joj i dalje tekle niz obraze, on je lagano. 
Prijateljski primi za ruku i reče: : 

_ Nemoj, jadna, tako... Ja sam samo tije i tebi i 
kapitanu pokazati, da bi i ja moga koješta... Al ništa. Kun 
da nije ništa ni bilo. Sad je dosta. I dobro j', da i vi vidite, 
da se ne smi vaik, kako se čoviku svidi. Vaik triba misliti: 
ne samo na svoj obraz i ljudevnost. To i drugi imaju i 
čuvaju ga. Meni, nije ža, što 'š sad i ti to naučiti, al se ništa. 
ne boj. Ko bi tika u tvoj obraz, taj bi sa mnom ima posla, 
ai stric Lazo j' pravi i pošteni čovik. 

Ona je samo plakala i svojom rukom primila grčevito 
njegovu ruku, kojom ju je držao. 

_ Sad ćeš barem viditi — nastavljao je on tiho, skoro: 
šaptom — zašto ljudi odlaze u ajduke i kakvi su to ljudi. 
Nisu to ni razbojnici ni divlje zvirke... Est, uno, kad smo 
već u planini, unda moramo dikad načiniti, što ni sami ne 
bi ni tili, a ni želili, al — iz te kože nikud, a živiti se mora, 
dok nas ne stigne balota. 

Što je on više govorio, to je ona sve srdačnije i čvršće: 
tiskala njegovu ruku, a suze su joj sve rodnije i rodnije: 
tekle niz obraze. 

Nikola se je sav smeo i nije znao, što bi s njom. 

_ Smiri se — reče joj i opet šaptom — da ne vide ovi 
moji, jer će pomisliti, da sam ti ja što napravije, a to ne bi 
“bilo ni lipo ni pošteno, da pustiš, da tako misle! 

Na te se njegove rieči ona naglo trgne, podigne se i 
sjede, brišući oči, pa reče: 

— Ne zamiri mi i ne ljuti se. 

Iza tih rieči klone glavom na njegovo rame. Njemu se 
učini, da mu se komad Velebita navali na tielo il kao da je 
medvjed stavio na njega svoju težku i opasnu šapu, nađe: 
ge u najvećem čudu, pa se u neprilici okrene prema Jelovcu, 
da vidi, je li se već probudio i vidio, što se tu događa. Posve 
je smetnuo s uma, da ga čuje, kako uztrajno hrče, kao da 
rokće, jer ga je obuzela smetenost i neviđena nepriličnost. 
položaja, u kom se nenadano nađe. Htjede ustati, no u tom 
času ona baci ruke oko njegova vrata i sva se nasloni na 
njega. 

— Bog bije s tobom! — Ššane on izvan sebe i ustade, . 
bez ikakova obzira na nju. — Ti uprav nisi pri sebi — 
govorio je, no nije ni u snu pomišljao, da bi uzrok njezina 
razpoloženja moglo biti išta drugo osim težke tuge i sra- 
mote, koja ju je snašla ovim odvođenjem u planinu. — Ako 

smo te odveli, nismo te.ni takli, a kamoli ubili, i ubije mene 
Svemogući, ako te iko samo prstom takne, pa unda ne emoli, 
jer ćeš me još ražljutiti, pa unda ne ću znati, što ću 
s tobom. 

Kako je on ustao, ona je opustila ruke i opet sva klo- 

. . . . . . # dis 

nula na pod male crkvice, koja je sad bila liepo osvietljena 
ranim suncem, Podbočila je glavu rukama i tako sjedila, 
smotana u klubko kao pod teretom težke starosti il najljuće 
groznice. On je časak stajao nad njom i govorio joj, a onda 
iziđe pred crkvicu. Kovačević se je bio naslonio na velik 
: kamen i tako napola stajao, napola sjedio. 

— Oćemo li? — upita ga Nikola. 

— Kako god ti rečeš — odgovori on i uzpravi se. — 
Bolje j', da ranije pođemo, pa moremo i laganije ići i više 
upočivati. 

Nikola se je odmah povratio u crkvicu i našao Cuju u 
prijašnjem položaju. Pristupio je k njoj i šanuo joj: 

— Sad se razaberi i smiri, jer moram probuditi druga, 
pa ako te taku vidi, pomislit će, da si rđa i kukavica, a to 
ne bi bilo ni lipo ni pravo. I meni bi bilo ža, a kamoli ne 
tebi, očiju mi moji! 


Na te njegove rieči ona obriše oči rukama. i pogleda | 


ga tako toplo i zahvalno, da je on pod tim pogledom stao 
kao okamenjen, jer je nije razumio. Pomislio je, da ga to 
na njezine zjenice gleda samo iskrena i duboka zahvalnost, 
pa to tako i primi, sagne se, uhvati je za ruku i šane: 

— Nude, nude! Budi pravi čovik, kad vidim, da esi, pa 
ustaj i više — kun da nije ništa ni bilo. E 1 ovako?! 

-— Vala ti! — šane ona i uhvati ga čvrsto za ruku pa 
ponovi: — Vala ti... Kako si ti dobar čovik... Časak zašuti, 
a onda nastavi još tiše, tako da joj je jedva izlazio dah na 
usta i stvarao zvuk rieči: — Nisam unda znala, al da sam 
iznala... 

On nije uhvatio smisla njezinih rieči, a da ju je i 
razumio, bio bi vjerojatno shvatio samo kao plač uplašene 
žene, koja želi umanjiti svoju krivnju zbog njegove nesreće. 

Brzo je još jednom obrisala oči, poravnala kosu i odielo 
i tako stala pred njim, uzpravna i divna, uokvirena tugom 
i zanosom, koji su se miešali u kolobarima čudne boje i 
uokvirivali joj prekrasno lice. 

_— E VP ovako dobro? — upita ga, toplo ga pogleda 
s neopisivom predanošću i pokornošću odane žene, no on to 
nije tako ni shvatio ni primio, al ga je njezino takvo držanje. 
razveselilo, pa joj je zadovoljno odgovorio: 

— Tako valja, i sad si najlipša! Kao 

Svoje je rieči posve nesviestno i nepromišljeno po- 
pratio tako, da je svoju desnicu metnuo na njezino rame. 
Ona se je pod tim dodirom sva uleknula i zahvalila mu 
bezgranično toplim i odanim pogledom. 

— Sad mogu probuditi druga? — reče on, držeći ne- 
prekidno ruku na njezinu ramenu; a da pri tom nije ni na 
što drugo mislio, osim — da je posve razvedri i smiri i da 
je uvjeri, kako se ne treba ničesa bojati. 

— Volila bi, da smo još dugo tu i da un spava, al ako 
ti veliš, da mora biti... ' 

— Mora, mora — odgovori on i odmakne se od nje _ 
moramo dalje, al se ne boj: nije daleko i ne ćemo se morati 
žuriti. Ne će ti biti težko, a kad god sustaš, samo ti meni 
reci, pa ćemo mam upočivati. ; JK 

— Oću li ja jope uza te? — upita ona veoma suzdržljivo 
i nenapadno, kao da tome pitanju ne pridaje velike važnosti. 

— Osim, ako želiš, da uza te iđe koji moji drugova, 

— Ja samo tako pitam — odgovori ona u neprilici, jer 
nije željela, da mu posve jasno rekne svoje razpoloženje, dok 
ga on sam ne spozna — al sve nek bude, kako ti odrediš. 
Ja sam zadovoljna. — : 

Dok su se oni tako spremali na polazak, Lazo je sa 
svojim družtvom sjedio u zasjedi na željenom mjestu, u 
Papuči, nekako baš na sredini ceste između Medka i Ra- 
duča. S obje strane ceste su visoka brda, gotovo sljubljena, 
tako da možeš s jedne strane jednog brda dobaciti kamenom 
na stranu drugog brda, a među njima je duboko državna 
cesta. Treba na cestu baciti samo nekolko ovećih ogredaka 
il odsječeno drvo, pa ne može proći ni čovjek, a kamoli kola. 

Još su prije dana svi bili na svojim mjestima. Lazo je 
točno odredio svakom pojedincu, kako se ima vladati i što 
mora činiti, a najglavnija je zapovied bila, da ne smije 
pasti ni jedan jedini hitac. On je bio posve uvjeren, da će 
cieli podhvat moći provesti bez i najmanje uzbune. 

Kad je dao znak, njih su nekolicina počela valjati ka- 
menje na cestu i prepriečili je, prije neg su stigla poštanska 

kola, tako da nije nikako bilo moguće, da prođu, a da ne 
ustave. Tako je i bilo. Iza neke male okuke konji su nena- 
dano trgli nazad i stali, a vojnici poskakali iz kola i uperili 
puške prema stranama. Iznenadili su se, kad im nije iz 
šume nitko odgovorio ni glasom ni vladanjem, pa su po- 
mislili, da je to, vjerojatno, posve slučajno kamenje palo 
na cestu, i svi se dali na valjanje kamenja. To nije bio lak 
posao, jer je svaki kamen bio teži, neg da bi ga mogla ganuti 
s mjesta i najjača tri čovjeka. Stražari su odložili puške i 
dali se pošteno na posao, a kad su oni najbolje uprli i 
počeli zapoviedati: »O — ruk!«, izskoči Lazo sa svojim 
drugovima i .naperenim puškama, pa vikne: 

— Ruke u vis! Ko se makne, bit će mušketan! 

Vojnici su se uzpravili i neki pokušali, da se domognu 
puške, no prije neg su to mogli učiniti, stajao je kraj 
svakog po jedan Lazin drug s naperenom puškom. 

Cieli je posao potrajao nekoliko časaka. Tad je Lazo 
odredio vojnicima, da odvaljaju kamenje, pokupio im sve i 
zadnji naboj, povratio im prazne puške, zapovjedio, da se 
popnu na kola i da nastave put. On je s novcima krenuo put 
Velebita, rekavši im na razstanku: 

— Pozdravite mi obrstara Šimića, nek se ne ljuti. I mi 
smo ljudi i moramo živiti, a država j' jaka, pa joj ovo — 
manje-više, a nami dosta. I gonite samo korakom. Ako 
vidimo, da udarite kasom, ručat će vas vrag! Nemojte se 
šaliti, jer smo mi i tamo, di vi mislite, da nema ni tice. 

Poslije toga je s cielim svojim družtvom udario žurno 
svojim smjerom. Plien je bio veoma obilan, te je pitanje 
zimnice bilo temeljito riešeno. Išli su žurno, držeći se ne- 
prestano guštika, da nikom ne upanu u oči. Na dalekim su 
poljima vidjeli težake, no oni njih nisu nikako mogli vidjeti. 

Nikola je, međutim, sa svojim malim družtvom odmicao 
prema srdcu Velebita. Danas je stupao Jelovac prvi, Nikola 
i Cuja u sredini, a Kovačević zadnji. Spočetka .Nikola nije 
držao djevojku za ruku, jer to nije smatrao potrebnim. 
Držao je, da svakako ne kani bježati, a ni prilike za bieg 
nisu po danu tako pogodne kao po noći. Osim tog je i put, 
kojim su išli, bio dosta širok, da su mogli stupati posve 
udobno jedno kraj drugog, pa kad bi i pokušala da im iz- 
makne, on bi vazda dospio da je na vrieme uhvati. Zapravo: 
tu ni nema putova, jer su išli kroz šumu, gdje ni nema 

utrenika. Nisu dugo tako išli, kad ona uhvati njega za 
ruku, govoreći: ' 

— Ne ljuti se, molim te! Meni se pužu cipele, pa se 
bojim, da ću pasti. Ovako sam sigurnija. 

On se nije branio, al ni ne reče ništa, nego čvrsto pri- 
hvati i on nju za pruženu ruku. Uzeo je kao posve naravno, 
jer su se:i njemu sklizali opanci na gorskoj mahovini, koja 
je prekrivala svaku stopu zemlje, kojom su išli. Češće ju je 
izpod oka pogledao, da prosudi njezino razpoloženje, i vazda 
je uhvatio na sebi njezin pogled. Čim bi im se oči sudarile, 
ona bi se toplo nasmiešila, kao da se izpričava zbog svoje 
tobožnje slabosti il kao da mu želi zahvaliti za: dobrotu, koju 
joj izkazuje svojim postupkom. Nije ni jednog trena osjetio 
među njima neprijateljstvo, koje je bilo tako naravno i koje 
ih je samo i dovelo u vezu, a napose na sadašnje zajedničko 
putovanje Velebitovim čarobnim obroncima. Nebo je bilo 
savršeno vedro, a sunce je nemilice pripeklo, kao da se 
zareklo, da će spržiti sve živo i mrtvo, do čega dopre. Oni 
su stupali većinom kroz gustu visoku goru, pa nisu osjećali 
neprekidno te težke pripeke, no čim bi izišli na koji pro- 
planak, gdje je sunce udaralo ravno kao iz topa, odmah bi 
ih probio debeli znoj, a zrak je treperio kao plamen raz- 
buktala ognja. Nigdje se nije javljala ni jedna ptica, nit se 
je pokazala koja divlja životinja. Samo se je čulo cvrčanje 
malih evrčaka, koji su neumorno pjevali svoju pjesmu suncu 
i uzavrelu nebu. Tišina je bila tolika, da je čovjeka obu- 
zimao strah pred tajanstvenošću neba i zemlje, koji su ga 
uokvirivali svojim veličanstvenim zagrljajem. Nikola je 
češće bacao pogled na iztok, tamo gdje su se Resnik i Vele- 
bitovi obronci sastajali i tvorili gniezdo, u kome se je 
smjestio Gračac kao u majčinu krilu. To se nije iz Velebita 
vidjelo, no Nikola je znao, kako je to sastavljeno, pa je u 
mislima češće tamo letio, kao da strepi pred nečim, što bi 
se moglo izleći u utrobi tog tajanstvenog ugla i brdina i 
neba i zemlje. 

Nešto prije podne odredi on, da sjednu, da štogod po- 
jedu i da se odmore. Izabrali su tako zgodno mjesto, da nije 
nitko trebao napose držati stražu, jer su svi vidjeli dosta L 
nadaleko, te nije bilo opasnosti, da bi ih tko mogao izne- 
naditi. Cuja je i sad jela vrlo malo. 

— Ti se il bojiš il sramiš, pa ne 'š da ideš! — reče joj 
Nikola. 

— Uprav nije ni edno ni drugo — odgovori ona veoma 
mirno i uvjerljivo — nego nisam gladna. 


I Jelovac i Kovačević su je gutali pogledima, no oba 
su se vladala prema njoj veoma suzdržljivo i pristojno. 
Štoviše, jedva su joj rekli koju rieč, jer su nju smatrali 
poslom, koji se tiče samo .Nikole. Ona im je uzvraćala i 
rieči i poglede, koliko je bilo neobhodno potrebno, da ih ne 
uvriedi i da ne pomisle, da je nepristojna, dok je svu svoju 
pažnju posvećivala Nikoli. Skoro je već bilo napadno, koliko 
se je brinula, da on jede, i poslije jela, da se što udobnije 
smjesti i da zaspe. On je naime odredio, da će tu dulje upo- 
čivati i malko pospavati. 


= Ja ću biti budan, a vas troj lezite i spavajte — od- 
govorio je on na njezine upute, gdje bi trebao leći. — Tu 
lezi ti, di nudiš meni — rekao je Cuji. Ona ga je ovila 


toplim pogledom i bez rieči se pružila baš ondje, gdje joj 
je on pokazao, no okrenula se je tako, da ga je mogla pro- 
matrati. Ona su dvojica legla podalje od nje i za čas zaspala 
kao zaklana. Nikola je stajao nekoliko koračaja dalje od 
njih i naslonio se na debelu stoljetnu bukvu, da mu bude 
lakše. S tog je mjesta imao veoma dobar pregled ciele 
okolice. č 


Cuja se je vrtjela kao u mravinjaku i brom spuštene 
trepavice neprestano ga promatrala, a oči su joj gorjele 
kao u vrućici. On se je pretvarao, da to ne opaža, a kad 
bi im se pogledi i sukobili, on bi brzo pogledao na drugu 
stranu. Onaj ga je kut iznad Gračaca veoma zabrinjavao, 
jer je svakog časa bivao sve puniji i puniji sitnih bielih 
oblačića, koji su se gonili visoko na nebu bezprimjernom 
lakoćom i ljubkošću, kao što se janjci znadu igrati na 
pašnjaku oko svojih majčica. 

Kako se je ona mjestoljila, tako se je sve više i više 
odmicala sa svog prvotnog mjesta i od one dvojice, a pri- 
bližavala se Nikoli, dok se nije primakla posve u njegovu 
blizinu. 


— Spavaj, spavaj! — šanuo joj je prijateljski. — Još 
nam je daleko, pa će ti biti težko. 

Ona mu je odgovorila samo smieškom, kojeg on nije 
razumio, a ona mu ga nije mogla tumačiti, osim dugim, 
netremičnim pogledom. 

Nebo se je sve više i više, sve naglije i naglije počelo 
resiti onim bielim oblačićima, koji su bivali sve gušći i sve 
tamniji, te se Nikola posve uznemiri i pokaže rukom na njih. 
Cuja nije razumjela, što joj želi reći, pa naglo ustane, kao 
da je to jedva dočekala, i stane tik njega, govoreći tiho: 

— Ne mogu ja spavati, kad i ti ne spavaš. 

— Pogledajde! — šane joj on i opet pokaže rukom 
oblake. Vladala je strašna tišina, i samo su cvrčci neumorno 
pjevali svoju pjesmu zapare, samrtničke vrućine i salauko- 
vine, koja je već obuzimala cielo nebo, te se je radilo još 
samo o časovima, da se spusti na zemlju. 


— što to? — upita Cuja i posve se pripije uz njega, 
prateći pogledom njegovu ruku. 

— Eto salaukovine! — šane joj on. — Samo što nije. 
Morali bi ići di u zaklon. 

— Ne budi i'! — reče ona, moleći kao molitvu. — Tako 
j' lipo ovako... Nek spavaju. Ne ćemo nikud zakasniti. 

— Moramo se skloniti — odgovori on. Kako je bio 


naslonjen on na bukvu, tako je Cuja bila pripita uz njega, 
leđima na njegove grudi. Osjetio ju je u svoj njezinoj toploj, 
razpjevanoj ženskosti i ljepoti, naglo je uzme rukama za 
ramena i okrene k sebi. Pogledi im se sretu, upiju i razu- 
miju. Ona je nagnula glavu natrag i užarenih obraza i 
razpaljenih očiju čekala malko raztvorenim. usnama. Časak 
ju je motrio, kao da se odlučuje, a onda šane iskreno 
bratski: 

— Salaukovina, Cujo! 

Brzo je izpusti iz ruku i priskoči drugovima i reče 
glasno: 

— Na noge, braćo! 

Oni skočiše i pograbiše puške u ruke, jer su pomislili, 
da je borba na pomolu. Kako su bili sneni i bunovni, zvir- 
lali su oko sebe i najzad ustavili poglede na Nikoli. On im 
reče: 

— Salaukovina, samo što nije! Moramo se bolje skloniti. 

Njima klonuše ruke, puške se oboriše k zemlji, a iz 
grudi se svakom ote dubok uzdah, a lice im ovije lagan 
smiešak. 

— Ja sam, bome, pomislije, da će sad biti, što bude! — 
reče prvi Kovačević. 

— Ija! — potvrdi Jelovac. — Ja sam uprav sanja, da 
j' stiga stric Lazo s družtvom, i kad si nas ti zovnije, po- 
mislije sam unako iza sna, da nas to un zove. 

Cuja je šutjela i gledala u Nikolu zanesenim, snenim 
i sanjivim pogledom, kao da se i ona tek budi od sna. Na- 
slonila se je na bukvu, koja je čas prije podbačala njega, 
priklopila vjeđe i prepustila se svojim sanjama i snatre- 
njima, kao da se oko nje uprav ništa ne događa. 

— Tu j' mam velika udubina ka pećina, pa ćemo se u 
nju skloniti — govorio je Nikola. — Ajmo, Cujo, da nas ne 
uvati! 

On je pošao prvi, a ona odmah za njim. Poslije nekoliko 
žurnih koraka je potrčao, a ona za njim. Nije se sjetio, da 
joj pruži ruku, iako su se veoma sklizali po mahovini, jer 
su trčali nizbrdice. Ona je na to mislila, no nije ga mogla 
dostići. Jače potrči, posklizne ge i udari ga s leđa tolikom 
snagom, da se je održao na nogama samo tako, da je ogrlio 
bukvu, na koju je naletio. Cuja je stala, držeći se za nje- 
gova leđa i rekla u neprilici: 

— Očiju mi, nisam tila, al se nisam mogla ustaviti. 

. — Ništa, ništa! — odgovori Nikola i nasmieši joj se. 
— Znam ja, da nisi tila. Mam smo u pećini. 

Nebo' se je međutim posve obuklo tmastim oblacima, 
koji su sablastno jurili bezkrajnim prostorjem, bura je 
počela najprije na mahove, pa sve jače i jače i neprekidno 
lomatati granjem stoljetnih bukava, u zraku se čula neka 
potmula tutnjava, kao da su se probudili i pobunili svi zli 
duhovi iz. narodnih priča. Nigdje se nije čuo ni najslabiji 
glas živoga stvora, kao da se sve pritajilo i skupilo u naj- 
manju hrpicu, samo da bude što manji cilj velike navale: 
Više se nije moglo motriti plamsanje užarena zraka, jer ga 
je bura gonila prebrzo, a da bi se moglo vidjeti, kako: od 
zemlje ližu mlazovi vatre. Nenadano je, jednim udarcem 
nastala pometnja i uzbuna prirode, pa si čuo samo neodre- 
đenu strašnu huku i vidio lomatanje svega, što je pokretno 
i pomično. Čovjeka je obuzimao osjećaj, da su se nebo i 
zemlja pomiešali, pa ne znaš, gdje jedno prestaje, a drugo 
počinje. Oblaci su se spustili na vrhove bukava i pritiskivali 
ih nemilosrdnom snagom, prieteći svakog časa, da će skupa 

s bukvama pasti na zemlju i na njoj pobiti sve živo i po- 
kopati sve, pa i same sebe, skupa s ubijenim biljem i živo- 
tinjama. 

Težkom su se mukom i borbom: dočepali žuđenog mjesta. 
To je bila velika udubina u stancu kamenu, koja je kroz 
vjekove obrasla grmljem, a onda se dočepala i zemlje, tako 
da je stvorena prekrasna izvrnuta školjka, u koju može 
stati desetak ljudi i skloniti se od nevremena. Sprieda je 
zavješena. granjem kao čipkama, te je i s te strane prilično 
zaštićena. 

Još prije neg su stali, osjetili su udarce velikih kapi 
kiše, a još se nisu bili ni okrenuli, pljusnuo je val tuče, kao 
da ga je Svemogući iztresao iz skuta nebeskih. Nastalo je 
pucanje granja, vjetar je i dalje urlao neviđenom snagom 
i brzinom, nebo se posve zamračilo, te se činilo, da je to 
nastupio sudnji dan. Kako je naglo udario val užasa i 
strave, tako je isto naglo i otišao. Upravo se je vidjelo, da 
odlazi. 

— Oslobodi nas, Bože! — progovorio je prvi Nikola, 
dok su dotad svih četvero bili posve zaniemili. U očima im 
se odražavalo zaprepaštenje, a u udovima su osjetili drhtu- 
renje, koje nije moglo nastati uslied neočekivane studeni. 
Svaka tuča nosi i studen, no u ljetu je to samo čagovito. 
Njih je obuzela drhtavica zbog ledene strave, koja je obu- 
zela nebo i zemlju. Stajali su kao okamenjeni i gledali 
netremice jedno u drugo, prenoseći pogled s očiju na oči i 
tražeći u svakima odgovor na neizrečeno pitanje: što to 
znači?! Već je njih svako doživjelo po koju ovakovu salau- 
kovinu, no svaka je vazda iznenađenje i vazda novi užas, 
novo zaprepaštenje i novi strah Božji. Pred pećinom je bio 
debeo sloj leda u komadima, koji su bili razne veličine. Bilo 
ih je u veličini i ptičjih jaja, a bilo je i sitnijih, koji su se 
brzo sliepili jedan za drugi i stvorili ledenu koru. 

Za nekoliko se časaka napadaj ponovio. I opet se je 
otvorilo nebo i prosulo iz svog golemog krila nepregledne 
količine leda, kroz koji je bura svirala svoje veličanstvene 
i strašne orgulje. Tako je to na mahove, s nekoliko duljih 
ili kraćih prekida potrajalo preko pola sata. Najzad je 
padala ne tuča nego kiša, ali u tako krupnim kapljama, 
kakve njih nijedno još nije vidjelo. Upravo su vidjeli svaku 
kaplju, veliku kolk ovčja sisa, a gdjekoju i veću. I to je 

potrajalo desetak časaka, a onda je nebo počelo naglo odba- 
civati svoj tmasti ogrtač i tu i tamo pokazivati ljudima 
nasmiešen, vedar  komadićak svog veličanstvenog lica. 
Ubrzo se je i sunce opet pokazalo, al nekako sramežljivo, 
postiđeno, kao da ne može od grižnje savjesti pogledati 
ljudima u oči. 


Nikola je sa svojim družtvom izišao iz skloništa. Svaki | 


je niemo dohvatio nekolka komada leda i vagao ga na ruci, 
pogledavajući jedan u drugoga. Cuja je okamenjeno stajala 
i ukočeno gledala sad u jednog, sad u drugog. Nije se mogla 
oporaviti od čuvstava, koja su je bila saletjela pod udarcima 
iebeske nedokučivosti. Nije to bio strah, al su na njoj 
pojave bile, baš-.kao da se je temeljitoj smrtno preplašila 
za svoj život. Dok su se ovako gledali, poslije opasnosti, 
koja je prohujala, sjetiše se, da su se .svi veoma zdušno i 
srdačno krstili i šaptali molitve Svemogućem, da — prestane 


ta pokora. 


— Kako smo svi pobožni, kad Svemogući zamahne! — 
reče prvi Kovačević i nasmieši se. 

— Sad ti se j' lako smijati — odgovori mu Cuja i ustavi 
pogled na Nikoli. Čekala je, što će on reći, a napose ju je 


zanimalo, da li će brzo krenuti dalje. Ona je izgarala od: 


želje, da idu, da se nešto događa, da se nešto razvija — — — 
Nebo je naglo poprimalo svoje prijašnje, mirno i bla- 
gotvorno lice, bura je nestajala, kao da si je rukom uzeo, 
te je opet nastupila podpuna tišina. Još se samo čulo tu i 
tamo pucketanje polomljenih grana na bukvama i padanje 
grumenja leda, koji je bio zapeo na drveću, a sad je pod 
udarcima sunčeve topline venuo i naglo se rušio na zemlju. 
— Još ćemo malko pričekati — reče Nikola, ogleda- 
vajući stručnim pogledom i nebo i zemlju. — Što j' bilo, bilo 
je, al će sad biti težko ići, dok se led ne odkravi. 
— Unda će biti još više sklizko — opomene ga Jelovac. 
— Sklizko će biti svakako — odgovori Kovačević. 
Cuja je šutjela i nije se _ miešala u ljudski razgovor, 
nego je mirno promatrala i ljude i prirodu, a najviše je 
zadržavala pogled na Nikoli. Kad bi im se pogledi susreli, 
ona bi žarom svojih očiju šaptala, što misli i osjeća, a 
Nikola bi to primio posve mirno, koji bi tren izdržao njezin 
pogled, a onda pogledao kud bilo, samo da prekine. Bio je 
posve načistu, što se u njoj odigrava, no nije nipošto bio 

spreman stvoriti zaključak, da li je to obično žensko ludo- 
vanje — kako je on mislio — il je stupica, u koju ga želi 
uloviti. Rješenje mu tog pitanja nije bilo osobito ni važno 
ni hitno, jer je bio sam sa sobom podpuno načistu. Jest 
liepa cura, pristala, i on joj je u svojoj duši već sve podpuno 
oproštio i odustao i od najdalje namisli, da je ponizi, uvriedi 
i izvrgne ruglu. Sve je to u njemu podpuno nestalo, umrlo 
i izčezlo, kao da mu nije nikad ni obuzimalo dušu, kao da 
nije nikad ni pomislio, ni da je mora zaklati ni da je mora 
svu izmazati paklinom i poslati, da joj se sviet smije i da 
joj se ruga, i da je povlači po seoskim kaljužama kao nakazu 
i vješticu. Nema nigdje više ni traga tim željama, i pro- 
matra je kraj sebe mirno kao najboljeg prijatelja i druga, 
ali — isto je tako daleko i od želje i od osjećaja, da bi je 


* mogao zagrliti i poljubiti, kako se ljubi draga žena, za kojom 


se čezne i koja se priželjkuje i u snu i na javi. Tih osje- 
ćaja u njemu nije bilo, jer je uobće za njih otupio onog 
časa, kad je osjetio potrebu, da mora ostaviti svoje ognjište, 
svoju obitelj, svoje njive i svoje blago, pa se odmetnuti u 
planinu kao divlja zvier. Tim je časom u njemu nestalo 
svega, što bi ga kao čovjeka moglo, smjelo i moralo vezati 
ljudski sa ženom. Nije on o tom pitanju ni umovao ni stva- 
rao zaključaka, nego je posve nagonski osjetio, da to tako 
u njemu jest i da drugačije ne može ni biti. Kad se je ono 
sastajao s Vranjicom, u njemu su se probudili stari osjećaji 
zaljubljena momka, i nju su svu obuhvaćali zanosom i odu- 
ševljenjem neizpunjenih snova i osnova, pa se je prepuštao 
zahvatu krvi i živaca, no kad joj je predložio, da bježe, a 
ona to odbila. promišljeno, pametno i pošteno, on je osjetio 
— da je između njega i bilo koje žene nepremostiva prova- 
lija, koju ne može više ništa zatrpati i premostiti. Stog se 
je jednim mahom svladao, obuzdao nagon i porive, uhvatio 
živce u ruku kao uzde i utjerao u red i sebe i sve svoje 
osjećaje. Stog je on sad i mogao posve, savršeno mirno pri- 
mati nesumnjive osjećaje i izkaze naklonosti ovako liepe i 
zavodljive djevojke. On je ostao doista ono, što joj je go- 
vorio — kao brat i pošten čovjek, koji je razumije i ne ruga 
se njezinim osjećajima, ali im ni ne podlieže. 

Led ge je brzo otapao i nestajao pod udarcima žarkog 
sunca, koje se je i opet zahuktalo i zajapurilo kao i prije 
one urnebesne provale. I opet su valovi užarenog zraka po- 

igravali nad površinom zemlje, no sad mnogo čarobnije i 
zamamnije nego prije, jer je odsjev leda titrao u zažarenom 
zraku, a studen je iz njega još ipak davala svoje titraje i 
boju, što se je miešalo nevjerojatnom brzinom i u čarobnoj 
ljepoti s vrućinom, koja je padala iz visine. Tu su stajali 
još dobra pola sata, a onda odredi Nikola, da krenu dalje. 
Bojao se, da bi harambaša mogao s družtvom stići prije 
njih, pa bi ga bilo sram, da on bezposlen i izravnim putom 
stiže kasnije na određeno mjesto nego harambaša i okolo 
i poslije težka i opasna posla. x 
Hod je bio nesravnjivo tegotniji nego prije nevremena, 
jer su neprekidno stupali po ledu, dok je zrak bio mnogo 
ugodniji. Iz drveća je strujala svježina i veselje, što je sve 
ipak prošlo prilično sretno: nešto polomljena granja, neko- 


liko izvaljenih bukava, tu i tamo po koja mriva ptica — sve 


je to ništa prema onom, što se moglo dogoditi pod onako 
strahovitom navalom nepojmljivih sila, koje su između neba 
i zemlje, i koje mi ne možemo ni pojmiti, a kamoli da bismo 
ih mogli obuzdati ili im samo izbjeći. 

Bunce je sad žeglo još jače, kao da je željelo nadokna- 
diti gubitak od one pometnje, koja je nastala između njega 
i zemlje, cvrčci su se sad opet javili, a i piev se je ptica 
tu i tamo oglašavao, što prije salaukovine nije bilo, kao da 
su te divne životinjice predosjećale težku nesreću, koja se 
je bila već nadvila nad zemlju, i šćućurile ge u svojim sklo- 


ništima, nieme i Prestravljene čekale, što će ge dogoditi. Iz- ' 


vjestno je, da su one predosjećale nevrieme i da su se bile 
sklonile, al je ipak bilo na sve strane njihovih malih mrtvih 
tjelesa, koja su ostala kao krvave mrlje na bielom ledu. 

Čim su pošli, Cuja je bez rieči primila Nikolu za ruku, 
a on je to dočekao kao posve naravno, jer joj je njegova 
podpora i zaštita bila doista potrebnija nego ikad prije. Ko-' 
vačević je išao prvi, njih dvoje u sredini, a Jelovac zadnji. 

— Nije lako — šanuo je Nikola. 

— Izdržat ćemo — odgovorila je ona posve tiho i po- 
gledala ga usijanim pogledom. : 

— Ja bi volije, da te mogu mam poslati kući, al sad ti 
nema drugog puta nego ovud do Alana — govorio je on, jer 
je osjetio potrebu, da joj se izpriča zbog neugodnosti, koje 
joj je i nehotice prouzročio. : 


346 


= 


e 
Meni se ne žuri! — odgovori ona odrezano, posve 
p_ To ti ne virujem — odgovori on i zagleda joj se u 


oči. Upravo je želio, da iziđe sad na čistac, da li se ona 
pretvara il zaista tako osjeća i misli. Nikako se nije mogao 
u sebi snaći.i pomiriti s ocjenom, koju bi dao tom njezi 


žanj ji jati za tebe. 
m držanju. — I tvoji će se boja : : 
#) — Virova mi, ne virova, ja ti velim tako, a što će se 
moji za me bojati, nek te to ne žulja — odgovorila je ona 


mirno i sabrano. 2. . 

— I baš ti se ne žuri kući?! . o. : 

— Ako nas Svemogući poživi, virovat ćeš mi — šane 
ona, a oči joj se napune suzama, dok joj je glas podrhtavao 

, 
kao prenapeta struna. 
* 
19 . . .. 

Vranjica se je povratila kući u omaglici, kao m. 
težka pijanstva. Oči su joj bile podbuhle i kapci .. i 
uprkos njezinu pranju na izvoru. Neprekidno je osjećala, 
kako joj suhi jecaji udaraju iz grudiju u grlo i potresaju 
joj cielim tielom. no 

U kući je našla samu svekrvu, kako drži na krilu malog 
unučića Stipurinu, koji je urnebesno plakao. 

— Dite j' gladno, pa se dere — dočeka je svekrva, po- 
dižući se i pružajući joj maloga. Zagleda joj se u oči i reče: 
— Uprav si ti plakala. pa Kak 

Vranjica ne odgovori ništa, jer su joj opet suze curnule 
niz obraze, pa prinese zaslan na oči i pokrije ih, primajući 
nasumce diete. m 

— Ne doji ga, dok se ne smiriš — upozori je svekrva. 
— Bolje j', da plače, neg da sad sasne, dok si još taka. A. 
i što bi cmolila?! Sad se na njegovu jadnom životu ništa 
ne promini, kad je okrenije, kud je. 

— Ža mi ga j', kun da mi je rođeni brat, a ne svak — 
prošapće Vranjica kroz jecaje, jer je osjetila, da mora sve- 


“ krvi dati neko razumno i jednostavno tumačenje svoga raz- 


položenja. . 
U tom istom času bane na vrata, kao grom iz vedra 


neba il kao sunčana zraka iz oblaka, Vranjičin čovjek 
Martin. Ona ga prva opazi, još zdušnije obrisa oči i pođe 
prema njemu, viknuvši skoro u sav glas: 

— Ajme meni, evo Martina! — a odmah za tim Pro- 
mišljeno nastavi: — Bogu mome vala, da si se vratije. 

Majka ga ogrli i izljubi, a on pruži Vranjici ruku i na- 
smieši joj se veoma prijateljski i ljubazno, pa reče: 

— A što sad cmoliš, kad sam doša?! 


Mjesto nje, odgovori svekrva ne posve zlobno i \iza- 
ZOVNO: 


— Nije to, jadan, rad tebe, man zbog svaka Nikole. 

— A što zbog Nikole? — upita Martin bez ikakva pri- 
zvuka, 

— Bila j' sad š njim tu u Glavici — odgovori mu majka 
— pa joj ga ža i plače za njim. 

Martin se zagleda u ženu, malko se smrče, no ne reče 
ništa. Ona je obrisala oči i spustila zaslan, nastojeći svom 
snagom, da se svlada, 

— Kako mi kukavca ne bi bilo ža, jadna ti sam za njim 
i za nesritnom svojom Anicom? — govorila je veoma pro- 
mišljeno mnogo mirnije, nego bi se smjelo očekivati s obzi- 
rom na buru, koja je bjesnila u njezinoj duši. Iza tih je 
vječi posve prigrlila diete i uzela ga na prsa. Martin se nad- 
vije nađ nju i reče zadovoljno: 

— Pravi momak! S 

— Est, Bogu mome vala — potvrdi mu majka, a Vra- 
njica ga je samo pogledala toplim, zahvalnim pogledom. On 
je samo letimično uhvatio taj njezin pogled zadovoljstva i 
sreće, no nije se na njem zaustavio. 

— Kako ti je, rano moja, bilo u soldačiji? — upita ga 
majka, razbijajući jaja, da mu spremi kajganu. 

— Među ljudim je, majko, vaik dobro i lipo — odgo- 
vori on veselo. — Nije vaik lako, al je vaik lipo. 

— I zdrav si mi? 

— Ka drinovina! 

— 1 puštilo te sad za posve? = 

— Ha! — odgovori on, a licem mu preleti smiešak: — 
Znaš sama, kako j' s nami graničarim. Kad nas pušta car 
za posve?! : 

— Est to, al sad? 

— Sad me j' puštilo kući. 

Kad je Vranjica nahranila diete, latila se je kućnih 
poslova, a svekrva joj je rekla, da ide nešto pogledati na 

podkućnicu. Vjerojatno je stara pametna žena htjela osta- 
viti mlade nasamu, pa se stog i uklonila. 

— A što radi moj pašanac Nikola? — upitao je Martin, 
čim su ostali sami. — E 1 zadovoljan svojim zanatom? 

— Bog bije s tobom! — odgovori Vranjica i zagleda 
ge u njega. Kako moreš tako pitati, kad znaš, kako j' 
otiša i za što j' otiša?! 

— Porobije babu Ikošu i pobiga u ajduke! — reče on 
veoma tvrdo i odrezano. — Znam, što i svi znadu. 

— Kresojić nikog porobije?! —— reče ona, ne skriva- 
jući svog iznenađenja i nezadovoljstva nad njegovim rie- 
čima. — Bog bije s tobom! 


— Ako nije istina, jer je unda biža u ajduke?! — upita 
Martin ledenim mirom, koji nije dopuštao sumnje o njegovu 
uvjerenju. 


-— A ne znaš li ti, što j' bilo s Vranjicom u Ćoranovoj 
kući?! ; 

— Ništo j' i.ćo tom doprlo do nas u soldačiju... Nego, 
to: j' sve bilo, kad je un već bije u ajducim. 

— Ne griši duše, moj Martine — reče ona veoma 
srdačno i zabrinuto. — Bog će nas sve zbog taki riči. 

— Vidi, vidi, kako se ti bojiš Boga, kad se radi o mom 
pašancu! — reče on malko podrugljivo, naglašavajući rieči 
»0 mom pašancu«. . 

— Pa da se radi, ne znam o kome, to j' svedno. Samo 
je edan Bog i Un nam, slava Mu i vala, sudi za sve jednako 
— govorila je veoma zauzeto i uvjerljivo, pa nastavi: — 
Š njim je bilo ovako... Vi to niste tamo sve čuli, kako su 
to bili uni Ćoranovi i una prokletnica Cuja kapitanova 
spleli... A uvano j' to i sam kapitan tije tako, jer je Nikola 
u sav glas vika na njega i na Cuju, pa su ga tili smlaviti. 

Izpripoviedala mu je sve, što je ona znala i kako je to 
ona nosila u svojoj duši, pazeći veoma pozorno, da ne reče 
ni jedne previše o svom mišljenju o Nikoli i o onom, što za 
njega osjeća u svojoj duši. 


— I braniš ga mužki!... Ka prava svast... 

— Ovako bi, pa da mu i nisam svast, da mu nisam 
ništa! — odgovori ona veoma odlučno i čvrsto. ' 

— E, e! I divane ljudi, da un baš ni nije tije, da mu 
ti budeš svast! — odgovori Martin, motreći je veoma oštro 


i naglašujući do pretjeranosti rieč »svast«. Ona to osjeti i 
odmah vješto odgovori: 

— Ne, ne! Un je to tije, al sad uprav ni ne živu, kako 
Bog zapovida, jer je Anica i vrletna i na svoje brdo tkana, 
pa j' š njom težko. I sam mi je ništo divanije o tom, a i 
š njom sam razgovarala, pa sam vidila, da una nije, kakva 
bi žena morala biti... 

-— 1 tebi je un to kaživa?! : 

— Maloprije mi je ništo... — Unako, samo izdaleka, al 
ja sam ga razumila... Znam ja, što njega, kukavca, tišti... 

— A ti to dobro pogađaš?! 

— Ne tribam pogađati, kad znam — odgovarala je Vra- 
hjica nasilu mirno i odlučno, osjećajući, da on navaljuje, no 
nije joj još bilo jasno, što ga na to nuka. 

— I sad ste se bili oboj razplakali, kad ste se sastali?! 

— Bog bije s tobom! — uzprotivi se ona. — Ko ti veli, 
da se j' un bije razplaka?! 

— Ja samo tako mislim i nagađam... 
tako sastali i podivanili... 

— Nije bilo rode, da iđe sa mnom, a majka j' rekla, da 
moram ići, kad me zove... I tako... Kako ne bi išla svaku, 
kad me j' molije, da otiđem kućami njijovim i da.ništo po- 
ručim didu Perjasu... 

— A kud će un, kad bi ti morala didu Perjasu?! 

— To j' bilo, kad je ovud proša prid nikolko nedilja 
— odgovori ona brzo i okretno, no osjećala je, da je to 
izpitivanje veoma muči i umara. 

— I unda se j' svraća? 

— E, e. 1 divanije j' i s rodom i sa mnom — izbaci ona 
kao iz puške, iako joj se u tom času bilo već počelo u glavi 
sve miešati, te ni nije bila posve sigurna, da li govori istinu 
il samo — govori, da se odhrve njegovim nasrtljivim pita- 
njima. 

— To se un češće navija oko naše kuće? — pitao je 
Martin kao navijen stroj, a da ipak nije otvoreno rekao, što 
misli i osjeća. ' 

— Kad tuda prolaze. Ne bi bilo ni lipo ni pošteno, da 
nam se ne javi, kad smo svoji — odgovori Vranjica, osje- 
ćajući, da bi već bio skrajnji čas, da je: prestane mučiti. 
U isto vrieme osjeti, kako njezin Martin nije po svojoj duši 
ni približno ono, što je Nikola. S njim govori i raztapa se 
od neke neizkazane sreće i milja, sva se prelieva u njega, a 
da ni ne misli na to, a sad želi, da njezin čovjek osjeti, 


Kad ste se bili 

kako mu je vjerna i kako te vjere ne bi pogazila ni za što 
na svietu, a on je odbija kao sjekirom, kao santama leda. 
Ne može mu se ko pametna žena izpoviedati i pripovjediti 


mu, što joj je Nikola predložio i kako bi ona svom dušom 


udovoljila njegovim željama, samo kad bi se prepustila svo- 
jim osjećajima, no nastoji na drugi način, da ga uvjeri, da 
može doista biti ne samo posve miran nego i sretan s njom 
takom... — On je tuče svojim pitanjima kao željeznim ba- 
tom i ne da joj, da odahne: drugo je to neg ono, kako Nikola. 
s njom govori, i onda, kad je njegov priedlog odlučno i ne- 
umoljivo odbila. On je nije mučio, nije je nagovarao, nije 
joj se više ni približio, nego je ostao samo — nesretan i 
odan prijatelj, pa mirno otišao, kao što se lađa kreće iz 
mirne luke i odlazi u buru i oluju, u razbješnjelo more i 
nebotične valove. Takav je Nikola i tako on nosi svoju ne- 
sreću. A Martin? 

Ta joj je poredba sama naletjela u glavu, jer prije nije 
nikada pokušala ni u snu, da njih dvojicu uzpoređuje. Sad 
je to došlo samo sobom, kao što nenadano navali salauko- 
vina. I gotovo je. Ta je člajenica ležala u njezinoj duši jasna 
kao dan, težka kao mora. 

— Veliš: ne bi bilo lipo, da se ne javi, kad ste svoji?! 
— priupita on dosta povišenim glasom, koji nije tajio ni 
zlobe ni bockanja. 


— E. Ni ne bi — potvrdi ona već pomalo prkosno. 

— Kad se volite, kako se ne bi i javljali? ' 

— Tako i est! 

— Imeni su tako niki naši govorili, ka. u. šali: »Ko 
ne ljubi svasti, ne zna, što su glastil« — odgovori on i 
nasilu se nasmieši. ' 

— Kako mu to dođe? — upita ona, jer doista nije bila 
sigurna, kako bi tumačila njegove rieči. 

— Kako god oćeš! — reče on, opet se nasmije i nastavi 


prigušeno, naglašujući svaku pojedinu rieč: 
da ste se vas dvoj volili, pa vam se omaklo. 

— P' unda?! — upita sad i ona povišenim :glasom. — 
Pa da tako i est, danas sam ja tvoja žena, a moja sestra 
j' njegova žena, pa unda?! Što tu još more biti?! 

-= Ništa, ništa! Ništa ja ne velju, samo kažem, što svit 
divani — odgovori on malko blaže, jer ga je iznenadilo nje- 
zino odlučno i neustrašivo držanje, koje nije pokazivalo ni 
nesigurnosti, a kamoli kakva straha. 


— Svit govori, 

— Nek svit tupi zube, kad nema pametnijeg posla, a 
ti mi uprav ni ne bi marije s tim dolaziti! — reče ona, ne 
krijući, da je njegove opazke već vrieđaju i bole. — Ti naj- 
bolje znaš, kakva sam ja tebi žena, pa ako ti ni to nije 
dosta, unda... 

— Nude, nude? 

— Što ću ti ja?! Što ja mogu?! 

— Ja se samo šalim i nemoj se ljutiti — uztukne on, 
al joj ni riečima ni činom ne pokaza, da govori iskreno. 
Ostao je kraj nje hladan kao ukrućena ledena svieća na 
strehi. 

Vranjica je zaniemila. Čula je i previše i sad je raz- 
umjela podpuno i njegova pitanja i njegovo držanje. 

— Ja samo mislim — javio se je on prvi, da prekine 
šutnju i da nekako na liep način zaokruži i završi taj raz- 
govor —- un je u ajducim, pa nije pametno, da se navraća, 
Mislit će ko, da smo ajdučki ortaci. 

Te je njegove rieči shvatila onako, kako su bile i miš- 
ljene: samo kao izgovor i uravnavanje brazda, koje je iz- 
orao svojim dosadašnjim izjavama. Stog je šutjela i latila se 
jarkanja vatre. — : 

Njihov se međusobni odnošaj nije znatno promienio 
s obzirom na vanjski izgled. Bio je kao i prije njegova od- 
lazka u vojsku, no u duši je Vranjičinoj bilo posve druga- 
čije. Tu je sad živjela samo neizreciva tuga za Nikolom i 
osjećaj, da Martin u nju sumnja. Sve je drugo izčezlo, i sva 
je njezina pažnja prema svom čovjeku bila plod hladnog 
razbora, sviesti odgovornosti za kućni mir, red i ognjište 
pred Bogom i pred ljudima, a s velikom je samozatajom i zap- 
tom nad samom sobom nastojala nositi svoju muku i biedu, 
da nitko ne primieti — da nešto nosi, što je tišti. 

Sliedeće se je nedjelje kod crkve sastala sa sestrom Ani- 
com i iznenadila se, kad ju je opazila, jer. je posvećeno 
pravilo, da svatko ide na misu k svojoj župnoj crkvi, ako 
nema veoma važna razloga, da otide kojoj drugoj u susjed- 
stvo. Da je mužko, pa da je došla u Lovinac, ne bi bilo 
nikakovo čudo, jer ljudi imadu češće posla kod kumpanije, 
pa ih mogu i nedjeljom obaviti, a žene redovno ne idu u 
dućan ni svetcem ni blagdanom, jer, prije svega, mužkarci 
obavljaju i te poslove, a zatim — žene vole, kad već mogu 

otići u dućan, da to obave sajmenim danom, jer je to radni 
dan, pa malko odpočinu od dnevnih napora. 

Na Vranjičino pitanje odgovorila joj je sestra, da je 
došla samo tako — da ne buda vazda u istom puku. Nije 
joj vjerovala, no nije ni prigovorila, jer je htjela dokučiti 
nenapadno pravi razlog. Stajale su nasamu kraj velikog 
zida, koji uokviruje crkvu sa svih strana. 

— Esi bila s Nikolom? — bilo je prvo Vranjičino 
pitanje. 

— Uprav, kun da i nisam! — odgovori ona nabusito, a 
pogledom je neprekidno plovila po narodu, koji je nešto 
niže stajao. Neki su razgovarali u manjim i većim ,hrpi- 
cama, dok su se mlađi hvatali u kolo. Vranjica je odmah 
pomislila, da Anica nekog traži, pa je pozorno pratila nje- 
zin pogled i nastojala, da joj ne izmakne. 

— Jer tako, po Bogu sestro?! — iznenadila se je Vra- 
njica njezinim odgovorom. ' 

— Un vaik ka munjen. I tako... Samo mi tuče luk na 
glavi zbog uni nesrića pokojnog strica Tome i vaik ništo 
nasica i zapodire, a da čovik nikad ne zna, kud mu koja 
šiba. + 
— A što ćeš, moja Anice — govorila je Vranjica posve 
proračunato blago, da je smiri i da tako što više čuje —- 
kad i sama znaš, kako mu je, a znaš i kako j' dušom vezan 
za tu sirotinju pokojnog strica. 

— I glavu mi već probi za materesinu, a nju ne bi 


medvid ubije. Jača j' još neg ja, a vaik se savija u lugu 


sad s edne, sad s druge strane priklada, i čovik bi mislije, 
da će u taj ma' izpustiti dušu... A samo se privija i pri- 
tvara, ja tebi velim, a un na me ka bisan... 

— Nemoj, jadna tako! Grišiš. Slaba j' una, vidila sam 
to i ja, kad sam bila kod vas. Nema je još man šaka pare. 

— Al ta šaka zavrti svima mozgom! Ne moremo od nje 
ni zalogaj palente metniti mirno u usta. I una vaik zbog uni 
stričevi balavandera... Al un, un! I est me nesrića-na nj 
namirila! — reče, a oči joj sievnuše zadovoljstvom, jer je 
pogled ustavila na nekom, tko joj je očito drag. 

Vranjica je to uhvatila i brzo opazila Pavlinu Japun- 
čića. Gledao je prema njima dvjema i smijuljio se. Vranjici 
je bilo posve jasno, no pretvarala se, da ništa ne opaža. 

— Ne griši duše — mirila je sestru. — Kad ti nju iz- 
nesu iz kuće, vidit ćeš, kako će ti biti i kako ćeš unda ti 
uzdržati ognjište. 

— Nek im ga medvid uzdržava! — odreza ona kao od 
pećine. 

— Bog bije s tobom i Blažena naša lipa Gospa! 

— Neka, neka! Sad, kad more, un se samo ruga, kad 
dođe, i grozi se, misto da misli na kuću i da je pomore, 


D 


kad mu je Svemogući da, da more! - 

— Pa, zašto tako divaniš, jadna nam naša majka?! — 
zavapi Vranjica iskreno i toplo. — Zar bi un sad moga po- 
magati. kući, kad nema mira ka divlja zvirka?! 


— Ali robi ka divlja zvirka! — odvrati ona. — Kako. 


mogu drugi davati svojoj kući i cekina i volova i svakog 
drugog Božijeg dara, a samo Nikola Kresojić ne more?! 
Reci! ' ; 

— Uprav ti nisi na svoj šesti! 

— Nisam ne još, al ću doći i ja na nju, pa nek se unda 
drugi čude i ljute, a ja ne ću. Meni je već toga i priko 
glave. Vaik un meni samo: »Ako ne budeš slušala majku, 
ako ne budeš pazila na stričevu dicu« — govorila je ona i 
podrugljivo oponašala Nikolin plačljivi glas, kako ga je ona 
slušala, ocjenjivala i primala u svoju dušu. 

— Paine divani un baš tako! — uzprotivi se Vranjica 
ljutito, jer ju je taj sestrin način uvriedio. ' 

— Tebi ne, jer tebi šapće, kad te zagrli i gnječi... 

— Zaklinjem te Svemogućim, esi li ti pri sebi?! — 
šane joj sestra kao izvan sebe, jer ju je pogodila u dno 
srdca. ' 

— Esam, esam, ne boj se ti za mene, a da i nisam, ja 
ću sebi već pomoći — odgovori joj ona posve mirno i sa- 
brano. — Sve ću ja to srediti, i eno ti ga*cakunpak! Ne 
tribam ga ja! i 

— To si ti došla reći svojoj sestri?! 

— Tako... Uzput i to... 


— Ajde, ajde s milim Bogom! I pozdravi sve kod kuće... 
Vidim, da te tamo čekaju, pa ajde — govorila je Vranjica, 
jedva sustežući suze, koje su joj sjedile u grlu, golicale je 
. i svaki čas prietile, da će briznuti na oči. 

— Ko me čeka?! — upita ona drzko i izazovno. 

— Ne znam, ko, jer ne znam, rad šta si došla, al te 
uvano čeka, zbog koga si došla — odgovorila je Vranjica 
također zlobno, al nije htjela izići sa svim, što je opažala i 
što je zaključivala. ' 

Razstale su se vrlo hladno i neljubazno. Svaka je uda- 
rila na svoju stranu, kao da nisu sestre, a čim su se raZz- 
stale, Anica je udarila prema Pavlini. Put joj presieče svak 
Martin, govoreći: Aa 

— Esi li, svasti, i ti stigla k Svetom Mijovilu, da se 
pomoliš Bogu za svog vojna? S. 

— A, moj svače, ko bi se tebi nada?! — odvrati ona 
veselo. . 

— Nije ti Vranjica sad rekla, da šam se vratije? — 
upita on posve mirno i ozbiljno. . 

— Bile smo se zgrabile drugog, pa ne dospišmo na te 
— odvrati ona bez ikakove neprilike i izpričavanja ii sad 
ge tako i razstadošmo, kun da smo obe na trnju jašile. 

— Lipe seke! — odgovori on podrugljivo i nasmieši se. 

— Sestre, ka sestre! 

— E J' se još vaik svađate oko mog paša Nikole? — 
upita on neočekivano, kao iz puške. 4 ; 

_ Jar bi se rad njeg svađale? — odvrati ona mirno. 
— Eno joj ga moj dija, ako joj je do njega. 

— Tako ti to, svasti, divaniš?! 

— Uprav tako! 

— Pa, ti si joj ga otela. 

.— Nisam. Una se j' udala prije, neg se j' un ženije, pa 
joj ga nisam mogla ni marila otimati. To ti je niko . met- 
nije bumbara u gaće, a ti mudar, pa ga držiš i dražkaš — 
govorila je ona veoma podrugljivo i nadmoćno tako, da se 
je on malko postidio, al ipak nije odustao, nego reče: 

— Vindar se vole! : 

— Vele, da su se volili, a sad je druga! Nego, kako su 
svi vaši kod kuće, esu li na nogami? 

— Esu, vala Bogu, a kod vas? ' 

— I kod nas svi ka drinovina osim lazarice Kate i 
gobavog Martina i svekrve mi kraj priklada — odgovorila 
je ona, pretvarajući se, da govori posve ozbiljno. 

— A ko vam je unda zdrav? « 

_— Kako vidiš, tako sudi! — odgovori ona, smijući se 
obješenjački i pruži mu ruku za razstanak. 

Martin je gledao za njom, ne da vidi, s kim će se 
sastati, jer mu to nije bilo ni na kraj pameti, nego jer je 
ostao u nekoj dvoumići i pometnji misli i osjećaja. Vidio 
je, da je došao pred nju Pavlina Japunčić, da su se veoma 
srdačno rukovali i onda se izgubili među ostalim narodom. 
Tražio je očima Vranjicu, no nije je mogao pronaći. Osjetio 
je želju, da skupa idu kući prije ostalog svieta iz njihova 
kraja, iako bi to bilo posve neobično. Sad je baš osjetio 
taku potrebu i želju, pa se je nagledavao i povirivao na 
sve strane, al je sve naprezanje bilo uzaludno. Nje nije 
mogao nigdje opaziti. ; 

— Morda j' jope ušla u crikvu, da se pomoli Bogu za 
njega — naleti mu misao, pa pođe i on prema erkvenim 


vratima, koja su bila širom otvorena. Dobro je pogledao i' 


vidio, da unutra nema nikog, pa se opet povrati, noseći se 
mislima, gdje bi ona mogla biti. Pomiešao se je među puk 
i sretao znance i prijatelje, sa svima se pozdravljao i odgo- 
varao na pitanja o vojsci i o prilikama u ostalom svietu. 
Govorio je i odgovarao, koliko je znao, a rekao je mnogo, i 
što nije znao, nego samo načuo, često posve površno, a naj- 
češće posve krivo. Odgovarao je na pitanja i mislio na Vra- 
njicu i Nikolu. Pomisli: »Sad un nigdi nikog robi il je 
ujtije kakvu ajkunu, a una ćde za njim emoli i bali. . .« 

Ukoliko je pomislio, da je uhvatio »kakvu ajkunu«, bilo 
je, posve slučajno, točno, no sve ostale njegove misli o Ni- 
koli bile su posve krive. On se je prema uhvaćenoj ljepotici 
vladao upravo protivno od onog, kako je to zamišljao Martin 
u svojoj ljubomori i neograničenoj zlobi. 


Poslije one urnebesne provale leda, stupali su veoma 
težko, al su ipak na vrieme stigli na određeno mjesto. Zemlja 
je bila još mokra, al se je sav led raztopio. Našao je suho, 
zaklonjeno mjesto, gdje su mogli sjesti i odmarati se od 
napornog puta. Cuja je bila doista junak, al je ipak težko 
dahtala i otvoreno priznala, da joj je za taj dan posve 
dosta. Cielo je vrieme stupala uz Nikolu i držala za ruku 
il ona njega il on nju, jer ga je ona za to svaki put za- 
molila, kad bi on zanemario tu svoju dužnost. 


— Što ćeš, ako ti utečem? — peckala je ona. 
— Da meni nije obraza, ja bi te mam puštije i brez 
tvog uticanja — odgovorio je on — al te ne mogu ostaviti, 


da se izgubiš u planini. 

— Da me sad i potiraš, ja ne bi išla! 

— Virujem ti, jer si pametna, pa znaš, da ne bi pogo- 
dila sama tako lako. 

— Tog se ja ne bi bojala! — odgovorila je izazovno, 
no on je nije upitao, zbog česa drugog ne bi htjela otići. 
Kad su stigli na ugovoreno mjesto, upitala je ona: 

— Oćemo li ode noćiti? ' 

_— Ja ne znam — odgovorio je Nikola, smiešeći se, pa 
je ona pomislila, da on zna, al joj ne će da odgovori, te 
reče: 

— Sad bi mi i moga reći, jer ne mogu izdati, kad smo 
skupa, pa i kad bi to baš tila. 


_ Ne šalim se! — odvrati on. — Drugi će odrediti, di 
ćemo noćiti. ' 
— A oće li i drugi amo doći? — opet ona upita. 


— Ja ne znam. 

— Ti ništa ne znaš, jer mi ne ćeš da kažeš. 

— Pa ni ne zna — potvrdio je Tomić Kovačević, koji 
je sjedio s njima dvoma, dok je Jelovac bio na straži. — 
Vidit ćemo, oće li doći. 

Već je sunce bilo zavagnulo k Svetom brdu, a drugova 


. još nije bilo, pa se Nikola zabrinuo. Ovaj podhvat je bio 


proračunat na svaki tren i na svaki pedalj prostora, al je 
ipak vazda — svako iznenađenje moguće. Harambaša je 
doduše odredio Nikoli, što će činiti i za slučaj, da se te 
večeri ne sastanu, al je on ipak bio veoma uznemiren. Već 
se je hvatao mgak, a njih još uviek nije bilo. Nikola odredi, 
da nešto pojedu i da legnu na počinak. Zrak je bio veoma 
svjež, a lagan je povjetarac tu i tamo proćarlijao granama, i 
onda je opet zavladala niema tišina. R 

— Vas troj lezite i spavajte, a ja ću paziti — rekao je 
Nikola i uhvatio Cujin pogled, koji je na njegovim očima 
izgarao kao razbuktala baklja. — Opotiti se ne ćemo, al nam 
ne će biti ni ledeno — govorio je on, smiešeći se i izdrža- 
vajući njezin pogled. 

Ona se je dugo skanjivala, da legne, i sve se ominjala 
oko Nikole, da mu nešto reče. Možda posve nevažnu koju 
rieč, možda samo toliko, da ne šute, no on joj nije ničim 
pokazao, da je željan razgovora. Odmaknuo se je desetak 
koračaja od ostalog družtva i uperio pogled prema strani, 
s koje je očekivao harambašu i ostale drugove. Sluh je 

napeo kao bojni luk i netremice gledao i slušao, eda bi 
razabrao bilo kakav zvuk ili znak, po kom bi mogao zaklju- 


čiti, da dolaze. Ta je misao okupila cielo njegovo biće, sve ! 


njegove životne sposobnosti i sve njegove želje, pa za Cuju 
nije preostalo upravo ništa, savršeno ništa. Ona je to vidjela 
i nastojala je, da ga razumije, no to joj nije nikako pola- 
zilo za rukom. U njoj je gorilo njezino zrelo ženstvo, iz nje 
je na svaku poru tiela i na svaki titraj duše izbijalo samo 
to isto jedino čuvstvo. Stog nije ni mogla zaspati. Nepre- 
stano se je vrtjela, kao da leži u živom mravinjaku, neko- 
liko je puta sjela i netremice gledala prema Nikoli, kojeg 
je mogla u svietloj noći dobro vidjeti, al nit je vidjela nit 
je mogla zaključivati, da li i on motri nju. Stajao je tako, 
da bi je bio mogao vidjeti i uistini ju je pozorno pazio, al 
je moglo biti, i da je ne gleda. Kad bi zaključila i posve jasno 
, spoznala; da joj nimalo ne koristi, što se vrti i pridiže, opet 
bi se posve spustila na zemlju, da opet za kratko vrieme 
sjede i opet ga motri, očekujući u strepnji prenapetih živaca, 
da će od sebe dati barem kakav znak razumievanja i pažnje 
prema njoj. Kad je izgubila svaku nadu, ustala je i stala 
na mjestu kao mramorni kip, podigla ruke više glave i pro- 
tegla se, kao što čini čovjek poslije spavanja, iako ona nije 
bila još ni oka stisla. On se ni sad nije ni ganuo. Ona je 
oprezno, lagano pošla dva koraka prema njemu. On je i na 
to ostao nepomičan, a Cuja se je svladala i zastala. Nije se 


usudila, da mu se više približi. Stajala je i motrila ga žed-. 


nim pogledima. 

— Lezi — reče joj on toliko glasno, da ga je morala 
čuti, al se nije ni ganula s mjesta. I on je stajao kao oka- 
menjen i ponovio svoju zapovied. Kad i opet nije poslušala, 
on reče dosta ljutito: — Ne šali se, man lezi! 

— Molim te — odgovori ona i pruži razširene ruke 
prema njemu kao na Podizanje kod mise. 

— Smiri se i lezi! — ponovi on odlučno. 

— Nikola, smiluj mi se! — zavapi ona i pođe dva ko- 
raka prema njemu, a on joj odgovori tako, da se je mašio 
puške i naperio je prema njoj. Taj je njegov pokret toliko 
iznenadi i prenerazi, da je nice pala na zemlju i zapala u 
grčevito jecanje. 

To nije očekivao, al se nije ni makao. Osjećao je u sebi 
neslomivu odluku i potrebnu snagu, da odoli njezinim osje- 

ćajima bez ikakova izpitivanja, da li su iskreni ili set 
hinjeni. Sadašnje njezino držanje počelo ga je svladava li 
giliti na uvjerenje, da se u njoj odigrava doista iskren pre- 
porod i da se je u njoj probudila žena, koja se Je nenadano 
našla sučelice čovjeku, kojega je osjetila u srdcu i kojemu 
se želi sva predati i žrivovati se s njim i za njega. To je 
njemu bivalo pomalo jasno, al nije bio spreman ni pod koju 
cienu da primi njezine osjećaje i razpoloženje. Ukrutio se 
u vjeri, da on nema više što tražiti od ovog svieta, osim 
da sačuva dušu od težkih grieha i život od nagle i nenadane 
smrti, koja na njeg vreba na svakom koraku. : 
Do danas nije ni pomišljao, da bi žena za njega što 
značila, osim Anice i Vranjice, jedna kao velika tuga i 
nesreća, a druga kao velika želja. Vranjičinim je držanjem i 
odbijanjem nepromišljena priedloga, da bježe, i ta velika 
želja postala samo uspomena i težko pregaranje, koje je 
sviestno, mužki i odlučno uzeo na svoju dušu i leđa. Ostala 
je jedina Anica kao neriešena zagonetka i stalna nesreća, a 
tog se nije mogao otresti. I Cuja je bila pred njim kao neka 
težka i crna zadaća, koju mu je Providnost bacila na put 
kao kamen, no nije ni jednog časa pomišljao, da je ona sama 
sobom neka posebna pojava u njegovu životu. Ona je posve 
slučajno jedan trn u kruni, koja je spletena za njegovu pat- 
ničku glavu, još prije nego je i zinuo na sviet. Htio ga je 
odkinuti, jer je kao graničar, kao mužkarac smatrao duž- 
nošću, da tu ljagu opere, i posegnuo je za njom, samo da 
je opomene i učini primjerom pokoljenjima. Nije ni slutio, 
da će se sav njegov postupak prevrnuti i izroditi u nešto 
posve neočekivano i novo. Sad su mu se otvorile oči, i čim 
je spoznao činjenice, udara odlučno drugim putom, negoli 
je onaj, koji mu je lebdio pred očima, kad je odlučio, da 
je uhvati i povede u planinu, ali taj put ne može i ne smije 
biti ni onaj, na koji ga ona kuša odvesti svojim držanjem. 
Nije mirno slušao njezino grčevito jecanje, jer je posve 
jasno osjećao, da njezino tielo ne savija strah i da joj ne 
tjera suze na oči žalost i sramota, što je dospjela među 
hajduke. To ga je uznemirilo, al ga nije ni ganulo nit je 
u njemu porodilo misao, da bi se*morao drugačije vladati. 
Nepokolebivo je čuvao stražu svojim usnulim drugovima i 


* napeto slušao, ne će li čuti korake svog harambaše i njegova 


družtva. 


Cuja je dugo plakala, a onda se počela malo-pomalo 
smirivati, dok nije i zaspala. Nikola je to zaključivao po 
miru, u koji je zapala. Nije se više nemirno vrtjela na 
zemlji, nit se je čulo jecanje. On je često bacao pogled na 
nju i bio zadovoljan, kad je svaki put vidio, da nepomično 
mirno leži. Pomislio je, da joj je možda hladno, no nije joj 
mogao pomoći, jer je nije imao čim pokriti, pa se je po- 
mirtio s mišlju, da je ona jaka djevojka, koja može mnogo 
izdržati. 

Po zviezdama je vidio, da je blizu ponoći, kad je začuo 
podaleko izpod sebe mukli tutanj, koji je mogao biti od ljud- 
skog hoda, a mogao bi biti i od medvjeda. Napeo je sluh 
i pazio kao napeta puška. Tutanj je bivao sve jasniji i jas- 
niji, i nije bilo nikakove sumnje, da se kreće baš prema 
njemu. Na prstima je prišao k Tomi Kovačeviću i lagano ga 
drmnuo za rame. On se je odmah prenuo, a Nikola mu je 
šanuo: X 

— Ustani polagano. Ništo est! — Opet.je otišao na 
svoje prijašnje mjesto, a Tomo za njim. Obojica su pazili, 
držeći spremne puške. Ubrzo su razabrali, da su ljudski 
koraci. — Probudi i nji dvoj, al mirno, i nek se sklonu. 

Kovačević to učini. Jelovac je skočio kao mačka, a Cuja 
se uzplahirila, trljala oči i unezvjereno se ogledavala, kao 
da je pala iz oblaka. Kovačević je uhvati za ruku i povuče 
za veliku bukvu, šapćući joj: 

— Tu se šćućuri i muči! Ništa se ne boj! 

— A što je? — upita ona posve bunovna. 

— Ništa, ništa! — odgovori Tomić. — Samo se ti tu 
stisni i muči. 

I Nikola se je sklonio za bukvu i pozorno motrio i 
slušao. Poslije nekoliko časaka veliki šum prestane, a čuo 
se je samo slabi odjek udaranja jednog para opanaka. On se 
još više šćućuri, napne sluh i vid, naperi pušku i stane 
mirno čekati. Odjek je koraka bivao sve jasniji i jasniji, dok 
na dvadesetak koračaja ne utihne. Nikola je čekao kao zvier 
u'zasjedi. Ako su domaći, moraju se oni prvi javiti, ako li je 
koji neželjeni, vidjet će se, kako će se to razviti. Mjesto je 
bilo baš ono, posve točno i nepogrješivo na metar, gdje su 
ugovorili sastanak, no već je tako kasno, da se Nikola nije 
nadao njihovu dolazku. 

— Tica! — javi se glas s mjesta, na kom su utihnuli 
koraci. ća . 

— Planina! — odgovori Nikola izpod glasa, no tako 
jako, da ga je onaj morao čuti. 

— Dođite! — odgovori došljak. 


Nikola pođe žurno iz svog skloništa i sastane se s La- 
busom, koji je išao kao predhodnica. Na desetak koračaja 
iza njega bila su nekolika, a još dalje dolje ostali. ; 

— Este li sritno? — upita Nikola šaptom. 

— Sritno i dobro, al nas je pomela una Božija salau- 
kovina, pa okasnišmo. 

Dok su oni izmienili te nekolike rieči, došao je i Lazo, 
ite odmah rekao Nikoli: 

— Nije nam do stanja, jer su kolone već u potiri za 
nami. A esi li ti sa svojim družtvom dobro? 

— Dobro, striče Lazo. I moremo mam dalje. Nego, što 
bi s Cujom? ' 

— A što ti veliš? — upita Lazo veoma mudro i oprezno, 
jer je svakako htio čuti mišljenje onoga, kog se najviše tiče. 
' — Ja mislim, da je puštimo, da “iđe tu u Šiljke k šere- 


žanim il na Alan k lugarim — odgovori Nikola. — Meni je 
dosta, što smo je odveli, i sad više ne tribam ništa. 
— To j' pošteno! — odobri mu harambaša. — I ja tako 


mislim. E 1 zadovoljna s dosadašnjim putovanjem? 

— Ja ti uprav, striče Lazo, ni ne znam, al mislim, da 
est. Pitaj je ti sam, pa ćeš čuti. 

Njih su dvojica pošli napried k Nikolinu prenoćištu. 

— Ajte vas dva doli — odredi Lazo Jeloveu i Kova- 
čeviću, nakon što se je s njima rukovao i upitao za zdravlje. 
— Imi ćemo mam doći. 


— A kako si ti, divojko? — obrati se Cuji, pa i njoj 
pruži ruku. — Imaš li mi se na što potužiti? B 
— Nemam ni na što — odgovori ona- veoma tiho i 


čedno, te ne bi čovjek ni vjerovao, da-ne čuje, da je to ona 
ista Cuja, koja je ljude batinala. ' 

— Kresojić je tije pokazati kapitanu, da.moremo i to, 
kad oćemo — govorio je harambaša veoma toplo, prijateljski 
i nekako drugarski — a sad je dosta... Ti ćeš kući, a mi 
svojim putom. I ne zamiri! I ti si junak, pa i sama moreš 
prosuditi, zašto j' Kresojić to tako tije. Ne ljuti se! 

— Ne ljutim se, striče Lazo — odgovori ona, zovući 
ga, kako je čula, da ga zovu i ostali drugovi. Časak podmuči, 
a onda nastavi, mucajući, nesigurno i bojažljivo: — Ja bi 
tebe, striče Lazo, ništo molila... 

— Nude, nude. Sve, što moremo! Budi brez brige. 

— Ti moreš, ako oćeš! — odvrati ona odlučno. 

— Nude?! 

— Primi me, striče Lazo, u svoju četu. Tako mi Bog 
pomogao, ako ti ne ću biti i odana i vridna ka i svaki drugi 
tvoj momak! : 

Govorila je tiho, ali odrezano i sigurno, te nije moglo 
biti ni najmanje sumnje, da je dobro promislila, što: govori, 
Lazo ju je mirno saslušao i bacio upitan pogled na Nikolu. 
Kako je bila noć ipak toliko neprozirna, da se titraji po- 
gleda nisu mogli razaznavati, Nikola ne razumje, pa ni ne 
reče ni jedne, čekajući, što će Lazo odgovoriti. On je Cujinu 
želju odmah dobro razumio i svom dušom poželi, da Lazo 
ne pristane. Nije nipošto želio, da je uzme na vrat i savjest, 
pa bi mu bilo strahovito težko, kad bi je Lazo primio. U toj 
strepnji nije ni mogao ni htio čekati, dok Lazo odgovori, a 
on je očito veoma promišljeno otezao s odgovorom, pa reče: 

— Ko j' to još čuje, da se žena odmetne?! 


— Što nije bilo,. neka bude! — odgovori Cuja povi- 
šenim glasom. — I ubije me Bog, ako vas osramotim! 
— Este li vas dvoj već divanili o tom? — upita ha- 


rambaša, kojemu je odmah sievnula u glavi odgonetka nje- 
zina držanja. On je bio ne samo veoma mudar, nego i 
izkusan čovjek, pa je razumio ženinu dušu mnogo bolje neg 
Nikola. Stog je i postavio to pitanje. 

— To mi je prvo, što sam sad čuje! — odgovori Nikola. 
— Podivanite vas dvoj, dok ja ništo uredim — reče 
Lazo i žurno se udalji prema ostalom družtvu. Čim su ostali 
sami, Cuja se primakne Nikoli, povuče ga iza bukve i pane 
mu oko vrata, šapćući kao izvan sebe: 


D 


— Nikog na svitu nemam! Nikog nisam volila, ka što! 


sam tebe zavolila u ovo kratko vrime... Ne puštaj me, ne 
tiraj me, tako ti svega na svitu! Molim te, ka se Svemogući 
moli, uzmi me, zadrži me, služit ću ti ka pošteni i virni 
.drug, ka rob... 

On se nije iznenadio, jer je već prije vidio njezino 
razpoloženje, no što je doživljavao, bilo je ipak previše i za 

njegovu glavu i za njegovu dušu. Nije on bio ni bez osjećaja 
nit je bio svetac, ali je ovo ipak prelazilo sve njegove mo- 
gućnosti shvaćanja i razumievanja. Jedno mu je. samo bilo 
sasvim jasno i bez ikakove mogućnosti, da bi bilo dru- 
gačije: ona mora otići! “ 

— Nemoj me tirati, tako ti Bog pomoga! — vapila je 


ona i molila kao najveći nesretnik, koji vapi za spasenjem 


golog života. 

— Ne. tiram te, al ostati ne moreš! — odsieče on posve 
tvrdo, kao da je odvalio od Velebitove klisure. — To nije 
nikako moguće. Ja to ne mogu i ne ću. Ja to ne ću! Razumiš 
li me: ja to ne ću! 

Na te je njegove rieči ona zapala u težko ridanje i sva 
se pripila uza nj kao pijavica, prikupljajući neprekidno 
rukama, kao da grabi komade, koji joj izmiču izpod prsta. 

— Ne ubijaj me, tako ti tvoje sreće! — vapila je ona. 

— Ne, ne! — odgovorio je on nasilu čvrsto i odlučno: 
— Ni ubije te ne bi ni za što na svitu. Naš je račun gotov. 
I ti nisi kriva, što su lopovi od take puste žene načinili 
strašilo. a 

— Ti 'š viditi, da ću ja tebi biti žena i drug, a ne 
strašilo — odgovorila je ona kroz jecanje. — Ja sam istom 
sad uvidila, što je čovik: a to si za mene samo ti i niko 
drugi. 

— Pušti ti to s mirom. Ja drugova imam dosta, i svi 
su dobri, a imam i svoju vinčanu ženu, al ni nje više ne 
tribam, a kamoli, da bi uzima još i tebe. Vala ti, i ti ćeš sad 
mam otići! ' 

— Uprav moram otići?! — upita ona, odmaknuvši se 
od njega. 

— Moraš, Cujo! I budi pametna žena, kad esi. Nije ovaj 
život ni za čovika, a kamoli za ženu: 

— S tobom! Za mene bi s tobom to istom bije život! 

— Ni sa svetim Petrom ovo ne bi bije život za ženu! 

— ine ćeš me?! 


— Ne! 

— Ne ćeš me ni poljubiti na razstanku? 

— Ha!... A što bi bili bolji s tim? — odgovori on i 
nasmieši se. — S tim, ka i brez toga! 


Mjesto odgovora, ona mu opet pane oko vrata i pospe 
ga cjelovima. On se je malko branio, a kad je ona pritisla 

i osula kao tuča, onda se više nije ni branio, nego i on nju 
poljubi nekoliko puta, zatim se oslobodi i reče: 

— Što si sad bolja i što ti je lakše?! 

— Lakše mi je! — odgovori ona odlučno, pa nastavi: 


-— Ieto, da znaš, da u meni odsad imaš prijatelja na život 
i smrt. 


Ta ga izjava iznenadi, pa reče: 
— Ne šali se ti, Cujo, sa mnom. Već sam ja veliki! 
— Kunem ti se, 1 tako mi Bog pomoga! 


— Eto, kad tako divaniš, virujem ti i vala ti — reče on - 


prijateljski i pruži joj ruku. — Nego, jadna, meni more još 
pomoći samo Unaj gori, slava Mu i vala. Moje j' gotovo, 
samo ne znam, jal' danas, jal? sutra, jal! koji dan il misec 
potlje. Moje j' gotovo... 

— Eto, samo da znaš, da sam ti prijatelj i da ću vaik 
misliti na tebe — odgovori ona posve mužki i odlučno. — 
Kolko budem mogla, pomoći ću ti, a di bude moguće i čuvat 
ću te. 

— Sve ti virujem, i vala ti — odvratio je on prija- 
teljski. — Eto, ne ću ni ja tebi zla, a da bi ti obeća, da ću 
i ja tebi pomoći, nemam rad šta, jer ti ne ću moći nikad 
biti od koristi. 

— Vala ti, što si me sad bije odveje. Da tog nije bilo, 
ne bi nikad u životu znala, kako se voli... 

Njemu je bilo navrh jezika, da joj reče, da ne vjeruje 
takoj ljubavi, al je odustao, svladao se i šutio, jer je znao, 
da se Lazi žuri. Bio je u neprilici, što se je njihov razgovor 
otegao, pa bez velikog premišljanja zovne: 

— Striče! Amode se! 

— Zašto ga još zoveš? — prigovori Cuja. — Da sam 
barem još malko s tobom samim — reče i opet mu se baci 
oko vrata. Sad i on nju odmah stane cjelivati, a da pri tom 
doista nije ništa osobito ni mislio ni osjećao, osim — za što 
ne bi sladko poljubio tako liepu i stasitu ženu, koja mu se 
predaje svim žarom svoje razpjevane duše?! 

— Ne zamiri mi, sve mi oprosti i ne zaboravi me, kad 
ti bude najteže — govorila je ona preko cjelova. — Kad bi 
mogla biti vaik s tobom... 

— Este li, Nikola? — javi se Lazo, pristupajući im. 

— Porazgovorili smo se — odgovori Nikola. — Nema 
druge: Cuja mora kući, sad samo, bi P tu u siliio, il da je 
odpratimo do Alana? 

— Di voli — odgovori harambaša, pa nastavi: — Nego, 
Cujo, kad si tila s nami ostati, e 1 unda vira? 

— Striče Lazo, vira ti je, kakve još nikad nisi ni vidije, 
a već si svašta vidije! — odgovori ona odrješito i pruži mu 
ruku. — Što god rečeš, izvršit ću, ka da si me i primije u 
četu. 

— Ne triba, sestro, ništa, man samo da mučiš i da ne 
rečeš, di smo se razstali. Moreš li mi to obećati? 

— Evo ti i vire i glave! — odgovori ona. 

— Evala ti! — odgovori on i čvrsto joj stisne desnicu. 
— Virujem ja tebi i znam, da kod žena more tako biti. Vala 
ti. Sad će te moji odpratiti tu u Šiljke do šerežana, da sama 
ne ostaneš u noći, a šerežanim reci, da još od juče ujutru 
sama bazaš i da ne znaš, di smo mi. 


— To mi, striče Lazo, ne će niko virovati — odgovori 
ona. — Ovako ćemo mi načiniti: vi ćete mene ostaviti tu 


nigdi blizu ceste, a ja ću se popeti do zore na drvo, da me 
ne bi vuci il medvid, a u zoru ću put pod noge, pa kraj 
ceste i popričacim u Egeljac. Unda mogu pripovidati, što 


oću, i svi će mi virovati. Ako mam upanem šerežanim u 


ruke, a morda me ni ne poznaju, ne će mi ništa povirovati. 
Kapitan mi pogotovo ne bi virova. , 

—— Moremo i tako! — prihvati Lazo. — Vidim, da si 
pametna divojka i da na sve misliš. 


— Znam ja najbolje, kako uni prosuđuju, kad što čuju. .' 


— I moramo iz uni stopa na put! — završi Lazo. — I 
s Bogom, Cujo! Pozdravi mi obrstara Šimića i kapitana 
Kehta i reci im, da ajduci nisu divlje zvirke ni razbojnici, 
man ljudi, koji ne dadu, da im gospodari svaka šuša, kako 
joj se svidi i kako joj naleti. Samo smo zato u planini. I 
reci im, kad nemamo ruke u carevu džepu, da unda dikad 
moramo pogledati kakvu njegovu kasu il oglobiti kakvog gu- 
likožu, jer moramo i mi živiti, a dok nam je Svemogući osta- 
vije život, ostavije nam je koricu kruva. Tako im reci, i nek 
se jako ne ljute. 


— Oću, striče Lazo. I vala ti — govorila je ona pri- 
jateljski, a jecaji su joj svaki čas udarali u grlo, pa pro- 
šapće: — Najsritnija bi bila, da ste me tili zadržati. Vidili 


bi, da i Cuja zna biti mužko. 

Odpratili su je isti, koji su s njom i dan proveli, jer 
Lazo nije htio, da sklapa poznanstvo s ostalim. Vjerqyao 
je on njoj, al je ipak vazda bio oprezan kao zmija. Za ne- 
pun su se sat vratili, pošto su nju smjestili na nekoj bukvi 
i srdačno se oprostili. Pred ostalima se je svladala i nije 
ponovno padala u ljubavni zanos s Nikolom, nego ga je 
samo dugo čvrsto držala za ruku. 

Kad su se vratili i sastali s ostalim družtvom, Lazo je 
izdao odredbu o razlazu, jer je znao, da ne mogu u skupu 
izmaći progonima vojske i šerežana. Svaki je dobio dovoljno 
" novaca i upute, kud mora ići i gdje će se opet sastati, i to 
istom na Veliku Gospu, a dotle — kao da je svakog zemlja 
progutala. 


20 

Cuja je našla udobno mjesto i sjela među rašlje kao u 
naslonjač, ogranak kraj sebe zagrlila, na granu pod sobom 
obočila noge, a na stablo se naslonila i sjedila kao u kočiji. 
Meko joj nije bilo, al nije osjećala, ni da je tvrdo, jer su 
joj misli bile zabavljene posve drugim pitanjima. 

Spočetka je sjedila kao okamenjena i uporno prisluš- 
kivala zvuku koraka, koji su odmicali. Nije sama sebi mogla 
vjerovati, da se žena može tako nenadano i tako bezgra- 
nično ludo zaljubiti uobće, a još k tome u čovjeka, o-kom 
je do časa viđenja mislila najgore i spremala mu najveće 
poniženje, koje čovjek može doživjeti! To nije sama sebi 
vjerovala, al je osjećala, da je tako. — 

Ona je kći narednika Mate Delača. Kad je njoj bilo 
pet godina, otac joj je poginuo u okršaju s hajducima, jer 
je neoprezno naletio i htio uhvatiti živa harambašu Juru 
Radoševića. On mu je doviknuo, nek ne gubi glave uludo, 
no opomena nije koristila. Stog ga je dočekala sindžirlija iz 
kubure i razniela mu prsa kao zrelu bundevu. Dvie godine 
poslije tog događaja umrla joj je i majka, a Cuja ostala 
s mlađom sestrom i bratom od godine i pol dana. Rođen je 
bio pola godine poslije otčeve smrti. Sirotčad je prigrlio 
k sebi stric, jer su i ona imala pravo na zadružni posjed. 
Oboje mlađe djece umrlo je u prvoj godini dana poslije ma- 
tere, a Cuja utekla u Gospić k nekoj tetki s materine strane. 
Diete je bilo bistro i marljivo, a liepo kao slika, pa su ga 
svi voljeli. 

Kad joj je bilo sedaninaest godina, došla je u kuću nad- 
poručnika Kehta, da radi i da dvori njegovu mladu gospođu, 
koja je bila već dugi. niz mjeseci bolestna. Radila je sve 
kućne poslove, a napose ju je zanimala kuhinja. Na svakom 
je koraku i u svakom poslu pokazivala zamjerne uspjehe, te 
su je veoma zavoljeli i gospodin i gospođa. Ona nije nikom 
dala, da je dvori i da joj pomaže u njezinoj težkoj bolesti, 
nego samo Cuji. Cuja je postala stožer kuće, te je važila 
mnogo više nego stara, izkusna kuharica, koja je s gospođom 
došla odnekud sa, sjevera. Gospođa je umrla, a Cuja ostala 
u kući. Gospodin je međutim postao satnik. Kuharica je bila 
s Cujom sasvim nezadovoljna i svaku je zgodu izrabila, da 
raztumači gospodinu, kako im je sasvim suvišna u kući, jer 
ona može i sama obavljati to malo poslova, što ih zadaje i 
nameće njegovo malo kućanstvo. Ž 


Cuja je dobro vidjela, kako je kuharica podkapa, i bila 
je bezgranično zahvalna gospodinu satniku, što je ipak ne 
baca iz kuće, jer nije znala, kuda bi, kad joj je i ona rođa- 
kinja umrla. Morala bi opet u službu k stranim ljudima, a 
sad se je tako liepo naučila na gospodina i na način nje- 
gova života. 


On je bio prema njoj veoma pažljiv i svojom ju je 
nenasrtljivošću najviše vezao uza se, te je ona vjerovala ne 
samo da nema boljeg čovjeka na svietu od njega, nego da 
nema drugog čovjeka uobće. On je jedini, on je sve za nju, 
i ona ne želi ništa više. Posve je srasla s njim i njegovim 
kućanstvom. Poslije nekog vremena odpustili su staru ku- 
haricu, a Cuja je sama spremala za njih dvoje i redila kuću. 
To je potrajalo preko godine dana. Tad joj je satnik rekao, 
da on ne će, da se ona sama toliko muči, nego traži, da 
uzme kuharicu. Cuja ga je poslušala. Posve su se zbližili. 
Ona je njega bezgranično cienila i izvršivala sliepo svaku 


njegovu željicu, a on je bio zadovoljan, što ima tako liepo 


i milo žensko stvorenje uza se. Opazio je, da ima mnogo 
mužkih svojstava. Volila je pucati, bila je izvrstan strielac, 
uzimao ju je sa sobom na putovanja i nepoznatim je ljudi- 
ma predstavljao kao svoju rođakinju. To je išlo tako daleko, 
da su najzad i upućeni počeli vjerovati, da su doista rođaci. 
Kad je on premješten u Lovinac, ona je došla s njim kao 


. rođakinja i gospodična, koja je svuda išla s njim. Bila je 

veoma mudra i nije se nigdje ni nametala ni neugodno izti- 
cala, pa ga nije nikad ni smetala ni dovela u nepriliku. 

Jednom je u razgovoru o svom pokojnom oteu rekla 
Kehtu, da bi ga željela osvetiti. Tad sievne satniku u glavi 
posve nenadano misao i predloži joj, da izvršava kazne nad 
graničarima batinanjem. 

— Tako ćeš se najbolje osvetiti za otčevu smrt! 

Ona je to prihvatila i vršila mahnitošću neobuzdane 
mladosti i osvetljivošću nepromišljene djevojke. Malo-pomalo 
se je uživjela u tu svoju težku zadaću, zavoljela ja i 
počela bolestno uživati i naslađivati se mukama nesretnih 
žrtava, Njezinu je maštu više dražilo batinanje nego naj- 
toplije milovanje čovjeka, kojeg je poštivala i koji joj je bio 
veoma bliz. — 

 Sjedeći tu na bukvi kao ćuk, proživjela je ponovno svu 
svoju mladost i obnovila sve doživljaje od nekoliko godina 
unatrag i sve joj se učini podpuno bezznačajno i nevriedno 
prema onome, što je doživjela u ove dvie noći i jedan dan. 
Sve ono dosad posve je izgubljeno vrieme, izgubljena mla- 
dost i težke zablude. Sva se je skupila u hrpicu pod veli- 
činom tih osjećaja i pod pritiskom svježine gorskog zraka. 
Što je dulje sjedila, to joj je bivalo sve više hladno, jer je 
pred zoru i ljeti u planini veoma svježe. 

— Samo da me nije odbacio... — neprestano joj je 
lebdjelo u mislima i titralo na jeziku. Umirala je od čežnje 
za doživljajem s njim, jer je sad posve sviestno osjetila, da 
bi je samo to moglo posve izliečiti od bolestnih zabluda, na 
koje ju je naveo Keht — možda i posve nehotice, ni ne slu- 
teći, nad kakvu je provaliju vodi kao bezpomoćno diete. 

... Samo, da sam njegova... 

U tim ju je mislima i vapajima zatekla zora. Kad je. 
odlučila, da siđe s bukve, osjeti, da se je sva ukočila i da 
jedva može pomicati udove. Jedva jedvice je spuzala i odr- 
žala se, da ne ljosne svom težinom o ledinu. ' 

 — Da je barem naiša medvid, da me zguli s bukve, 
lakše bi mi bilo — mislila je, spuštajući se na mahovinu. 
Pružila se je i snatrila, dok dođe k sebi. Polako je oprezno 
pružala sad jednu ruku, sad drugu, pa onda noge, i sve tako 
naizmjence, dok ih je razgibala i malko zgrijala. — II da 


su došli vuci i zavijali oko mene, bila bi se pripala i pala ' 


među nji, pa bi me bili raztrgali i poili... 

Nikola joj je prije odlazka rekao, da će imati poprilici 
sat hoda do Egeljea, a dolje nek se svrati k njegovoj strini 
Matiji Jocanovoj i nek kod nje upočine. Stog joj se nije 
žurilo, jer nije željela, da prerano dođe u tuđu kuću. Jesu 
oni poznati, al ipak — zna se, da ona nije posljednji razlog 
Nikoline nesreće, pa nije sigurno, kako će je primiti. Istina, 
ona dolazi od Nikole i njegovom preporukom i s njegovim 
porukama, al ipak — oprez je na mjestu. 

Kad je sunce dobrano odskočilo i ona se posve odkravila 
i uda razigrala, ustala je i hodala oko bukve, na kojoj je 
noćila, kao da obilazi zavjet oko crkvenog žrtvenika. 


— Da je barem on htio biti sa mnom!... 


Naglo se je trgla i udarila poluđesno prema državnoj 
cesti. Nije poznavala mjesta, na kom je noćila, al je točno 
znala, gdje je, pa joj se nije bilo težko snaći, a osim tog je 
znala, da mora doći na cestu, kad iđe smjerom, kojim je 
udarila. : 

Bila je preumorna, a i zaokupljena svojim mislima, pa 
nije ni dospjela da baci pogled na divne dočiće i brežuljke, 
koji su se sterali pod njom između Velebita i Resnika. Ništa 
nije vidjela, nego je samo umorno koracala, noseći nogu za 
nogom, kao da su joj podsječene il tvrdo podvezane, pa ih 
krv ne hrani i one trnu kao u mravinjaku. Sunce još nije 
bilo jako, al ju je ipak posve zgrijalo i oživjelo. Pod teretom 
umora poželi, da je sustignu kakva kirijaška kola, koja idu 


.iz Dalmacije, pa da se poveze, no u istom času zabaci tu 


želju, jer onda ne bi imala izgovora, da se zaustavi u Egeljcu 
kod Matije, a to je svakako željela i veselila se tome su- 
sretu. Uzdala se je u svoju okretnost, pa je vjerovala, da će 
je Matija dobro primiti i da će joj vjerovati, što će joj pri- 
poviedati o Nikoli. Međutim, nisu se niodkud čula nikakova 
kola, nit je uobće igdje primietila čovjeka il čula njegov 
glas. Ljudi su zabavljeni poljskim poslovima, pa ne idu u 
Velebit po drva u to doba godine, a ni u kiriju, osim kad se 
baš ne može izbjeći. 

Na cestu je izišla uprav više Lotića. Časak je stala, da 
upočine, zagledala se u dolinice i brežuljke, al nije vidjela 
ništa. Njezin je vid bio tamo, gdje su joj bile i misli, a to 
je bilo — uz Nikolu. Pratila ga je nepoznatim putovima i 
neprestano se priljubljivala uz njega kao bršljan. On je 

nije odbijao, al je nije ni prigrlio — baš onako, kako je 
uistini i bilo... 

. Zamišljena je i nujna nastavila nizbrdo cestom. Išla je 
mnogo lakše i brže, jer se nije sklizala. Sunce je već bilo 
odskočilo nad Resnikom za nekolika koplja i prigrijalo. Kad 
se je spustila s Velebitova obronka, došla je do prvih kuća 
u Egeljcu. Osim nekoliko djece i nekoliko praščića, koji su 
se igrali oko ceste, nije vidjela nikog. To joj je bilo drago, 
pa požuri korake, da što prije stigne do Jocanove kuće, koja 
je bila jedina Cuji nadesno i zadnja u selu prema potoku 
Krušnici. Bila je ona u toj kući nekolko puta s kapitanom, 
pa pozna i kuću i ukućane. Stog nije bila u neprilici, kad 
je oprezno otvorila vrata i posve po domaću viknula: 

— Ima li ko u kući?! : 

o. Napriduj! — javio se je dubok ženski glas. Cuja 
nije prepoznala, da je to Matija, jer tako dobro nije pozna- 
vala ni boju ni snagu njezina grla, pa je oprezno stupila 
u kuću i javila se ponovno: 

— Ne pripadajte se! Ne nadate mi se, al sam došla ka 
prijatelj i ka prosjak, umorna i neizspavana. 

— Vrajla, ako Boga znate, odkud vi ode?! — odgovori 
joj Matija i pođe joj veoma srdačno ususret. 

— Evo me, strina Matija — odgovori joj ona i namjesti 
lice, što je mogla najsrdačnije i najmilije. — Bili smo juče 
u lovu, pa sam se izgubila od družtva i cilu noć bazala po 
šumi, dok ne stigo ravno do vas. 

— Ajme meni, jadna ti sam za vami! — odgovori joj 
Matija i dočeka je doslovno razširenih ruku i uvede u sobu. 
— A di ste bili, jadna ne bila?! 

— Ko j“u kući s vami? — upita je Cuja šaptom. 

— Bog i ja! — odgovori Matija. — Moj je Joso otiša 
na cestu tamo prema Svetom Roku, a drugačije ni nemamo 
nikog u kući osim najmenice, a una j' kod blaga. 

— A sinovi? — upita Cuja posve nevješto. Znala je 
ona, gdje su oni, al joj je bilo nekako zgodno, da tako upita, 
jer je znala, da Matija voli pripovieđati o svom Martinu, pa 
joj je htjela pružiti priliku, da se izpripovieda. 

. — La, Bog s vami! — odgovori joj ona. — Kun da ne 
znate, da j' moj Martin već lajtman i da su mu pune grudi 
kolajna, a moj Ivan, jadna ti sam i kamena za njim... 

— E, da — reče Cuja — un je s vami kod kuće. 

—1 nije, jadna ti sam za njim — odgovori Matija posve 
otvoreno i iskreno. — Ja ni sama ne znam, što j' Š njim, 


“odkad je uno bije na Svetom Brdu. Svi vele, da j' šenije 


umom, a ja vidim, da j' un pametniji od svi nas. Samo 

baza, jadna ti sam za njim, kun da j' uprav šenije, a nije. 

I sad ga svi zovu Bazalom, jer samo baza i nosa nikakve 

trave, i što ja znam... A, nu... Nego, sidi, rano moja, ka 

u svojoj kući i sad upočini. Ziga ja, kako j' to, kad čovik 

ne prospava noć, kako Bog zapovida. I ne bi na tebi čovik 

ni opazije, da nisi spavala. Pravi si ti junak, rano moja. I, 

eto, ne zamiri, što ti ni ne velim »vrajla«, kad si mi tako 

došla ka u svoju kuću. I ne zamiri mi, što ti divanim ka 

svom ditetu, a — znaš — i mogu, jer sam i ja lajtimanska 

majka, a ti si kapitanova sestra. I moj će Martin, ako mi ga 

Svemogući uzdrži, biti i kapitan i genera, pa ti i mogu tako 

divaniti. A kako j' gospodin kapitan? — govorila je Matija 

kao mlinsko kolo, jer je osjetila potrebu, da s Cujom po- 
stupa liepo, da ne bi drugačije njezino držanje, možda, na 
škodilo njezinu Martinu. Bog zna, toj gospodi nije nikad 
vjerovati, pa čovjek mora biti oprezan, napose u ovakom , 
slučaju, gdje ona vrlo dobro zna, što Cuja znači kod kapitana 
Kehia. 


— Dobro j?, dobro i zdravo — odgovori Cuja, nastojeći, 
da se sabere i da izabere pravi način, kako bi Matiji pred- 
očila i razložila svoj položaj i doživljaj. —— Nego, kad smo 


same, strina Matija, moram ti reći istinu — počela je oprezno 
i izdaleka, a zatim joj sve polako pripovjedila cieli događaj 
od preksinoć, pa do noćas, kad se je popela na bukvu, da 
dočeka zoru. Nikolin je postupak prema sebi hvalila i dizala 
do nebesa, a isto je tako iztakla i Lazino muževno nastu- 
panje prema slaboj i bezpomoćnoj ženi, tek je sasvim pre- 
šutjela svoje osjećaje i razvoj svog razpoloženja od časa, 
kad je bila zarobljena, pa do puštanja na slobodu. O tom 
nije rekla ni rieči, osim što je napose naglasila i iztakla, 
da se je iznenadila Nikolinom velikodušnošću i ljuđevnošću. 
Mislila je, da će je sasjeći, a on je prema njoj bio kao brat, 
koji želi pokazati zločestoj sestri — kako ima dobra brata. 
Baš tako se je Nikola vladao prema njoj, i stog ne može ni 
ona drugačije prema njemu. 

Matija ju je pozorno slušala, al nije nikako mogla razu- 
mjeti ni Nikolina držanja ni Cujina sadašnjeg razpoloženja 

prema njemu, jer je njoj to sve nekako suludo i nenaravno. 
Da ju je barem izmlatio i da ona njega sad psuje, kad ga 
ge je oslobodila, to bi Matija razumjela, al nekakove plač- 
ljive i cmizdrave preokrete nije nikako mogla strpati u svoju 
glavu. Stog je Cuju sumnjičavo motrila i pomišljala, da želi 
od nje nešto izmamiti, izmudriti i onda odnieti i javiti kapi- 
tanu u Gospić. : 

— Nikola te je pozdravije, strina Matija — govorila je 
Cuja veoma srdačno, kao da se radi o njezinim stvarima i 
o njezinu rodu — i moli te, da pozdraviš sve njegove. Oso- 
bito, veli, dida Perjasa i babu Baricu, jer je did vindar sta- 
rešina svi Kresojića, a ništa j', što su se razdilili, 


— Test, i est tako! — prihvaća Matija i potvrđuje, pa. 


nastavlja oduševljeno: — Un je sveta duša i na sve gleda, 
pazi i svituje, ka pravi gospodar, a što: nije moga uzdržati 
staru zadrugu, moja rano, to više nije moga ni pokojni 
vridni Kresina, kome para nije bilo. I un je bije vidije, da 
j' to sad izašlo sve nikako drugačije i da se mora narodu 
puštati, pa kako Svemogući da. Al vindar je did Perjas vaik 
.ka starešina i ne luči edne od drugi, kad triba pomoći il 
obraniti koga. I blago im iđe vaik skupa k stanu i uno nije 
uprav ni podiljeno kod stana, man je vaik ka zajedničko sve. 
Ni siromašna baba Barica nije zla, koliko su na nju režale 
ženetine, dok se ne razdiliše. Sad sve divane, kako j' baba 
prava i dobra baba! I sama, jadna, znaš: ko bi nami ženami 
ugodije?! IT nji se oboj još čudno drže. Ka stare panjine, 
okorile se i ne dadu se. Uprav tako nji dvoj... Nego siro- 
mašna Stana, to mi je jetrva iz prve moje sriće... 


— Znam, znam! — upade joj Cuja u rieč. — Nikolina 
mate. 

— E, e. Una jadna ti sam za njom — nastavila je Ma- 
tija. — Odkad ostade sama, a znaš, kako j' ubilo mog po- 


kojnog divera Josu, Nikolina otca, kad uno nalagaše na 
vridnog Nikolu... 

— Znam! — potvrdi Cuja posve tiho i obori pogled 
k zemlji. 

— Odtad se siromašna Stana ne more oteti. Vaik je uz 
priklade, i samo Svemogući zna, dokle će, a na moj račun, 
ne će više dugo. Svaki tren čekaju, kad će izpustiti dušicu, 
jadna ti sam i kamena za njom. Ante j' ka kru, koji se ide... 
Ante j' Nikolin brat rođeni i sad jedini... 

— Znam, znam i njega — potvrđuje Cuja i nešto birka 
prstima u svome krilu. Godi :joj, što joj Matija toliko pri- 
povieda, i veseli je, da sve zna o Nikolinoj “kući, jer istom 
sada počinje s pravim zanimanjem i razumievanjem pratiti 
život Kresinove čeljadi. : 

_— Est un dobar, čemu kraja nije — nastavlja Matija 
svoju misao — al uprav to nije dobro. Kad im jadna mate 
zaklopi oči i zamakne u Mrkobradušu, gotovo j' š njijovom 
zadrugom i ognjištem! Ne bi s Anicom, to j' Nikolina žena, 
man carski genera, i vaik da je goni i da joj zapovida s pa- 
ripa! I nije, što j' una zla, ai vridna j', al je vučica S dvo- 
strukim zubim! Ajdučica... I prid Svemogućim je grijota 
i sramota, što dušmani nagnaše u ajduke unakog vridnog 
čovika, a ne nju. Una, una — to bi bije ajduk, da se o njemu 
pisme pivaju, a ne una dobra duša od čovika, moj nesritni 
diver Nikola. > Znam ja njega: ne će un ni tamo izgubiti 
duše, nit će zagariti obraz, nit će pljuniti na ljudevnost, al 
nije uno za njeg. Al za nju... Ehe, draga moja vridna Cujo! 
To bi bije ajdučina, kakva Lika ne pamti... Kako una samo 
s unom sirotčadi pokojnog strica Tome, jadna joj njezina 
majka! Kakva maćija, kakav dušmanin! Ništa j' to pri unom, 
kakva j' una njima. Una š njima nikad ne divani ka kršteno 
čeljade, man samo na nji ja laje ja rokće. I sama sam to 
vidila i čula, a i svit mi pripovida. Nego divanila sam ja: 
o njima sa siromašnom Kikom. "Fo im je sestra, koja j' udata 
za unuka veljbabe Jose iz Klanca. Za Dujina sina Milu. 

_— Aha! — reče Cuja i podigne glavu, pa se zagleda u 
Matiju. Nije poznavala ni Kiku ni njezine sestre i brata. — 
Poznam veljbabu i Duju, al druge ne poznam, samo sam 
čula za nji. 

— E, e. O njima se čuje. Sve ljudi desni, čemu kraja 
nije. I Kikica je, da joj treba tražiti paricu, al još pina Bo- 
žija, nije man na svit zinila, a došla u kuću, di je našla i 
svekra i prasvekra, i svekrvu i prasvekrvu, a još dite! A 
une jadnike tamo ostavila. A i što j' mogla drugo, man se 
udati, kad ju je već bije pokojni nesritni ćaća obeća i za- 
ručije s veljbabinim unukom?! 1 ne bi bila nikad dočekala 
ni bolje kuće ni boljeg momka, al je dite i ostavila unu 
svoju jadnu sirotčad s unakim anjgirom, kakva j' una naša 
vučica Anica! Moj je Joso uprav nikidan divanije s velj- 
babom Josom o toj sirotčadi i navije mu izdaleka, da i' un 

sve uzme, kad Stana zaklopi oči. Un i tako nema u kući 
man odreslu čeljad, i malo i je, pa će Kikica ovo svoje 
sirotinje prigrliti i paziti na nji, a i u kući će koristiti. 
Kata je lazarica, Martin je gobav, a samo j' Marija zdrava 


i lipa divojčica ka cvit. Una j' mam iza Kike i ne će dugo . 


čekati na svoju sriću. 

.Cuja je: pozorno slušala svu tu poplavu priča, kao da 
se Yadi o njezinoj rođenoj obitelji. Sve je te Kresojiće osje- 
ćala neopisivo blizu, pa ju je sad sve o njima zanimalo. 
Znala je o njima koješta, no ništa pobliže i potanko, kako 
joj je sad Matija razlagala. Dok joj je pripoviedala, spre- 
mala joj je doručak i ponudila je, da jede. Nije trebalo 
mnogo nukanja, jer je Cuja bila izgladnjela kao vuk, pa se 
je svom predanošću bacila na posao, a Matija je podmet- 
nula poda. se nogu, sjela na petu i tako čučala kraj nje i 
dalje pripoviedala. ' 

=> Da j' Nikola, grdne moje rane — nastavljala je 
Matija — osta kod kuće, bije bi un uregula Anicu ka .car- 
skog paripa, al ovako... Nit se koga boji, nit joj ko more 
gospodariti, a nečastivi, potari ga, sveti Križu, u njoj doša 
na svit i š njom reste, al samo što un reste brže od nje, 
pa Šš njom posve oblada, i sad nek joj medvid gospodari i 
nek je un zaulari, ako j' čovo! I ženetine već svašta divane 
o njoj, a moja duša van iz toga — govorila je kao sustežući 
se, i bi i ne bi, al premučati ipak nije mogla, jer ju je 


tištalo. — Divane, da već traži drugog još za živa našeg 
nesritnog Nikole... Al moja duša van iz toga, ja to ne 
znam... Spominju Pavlinu Japunčića, brata ovog našeg 


birta Tomiše. Esu i to sve desni ljudi, al Pavlina ka jun- 
čina, ni ne misli na ženitbu, a da i misli, ne more uzeti 
ženu za živa joj čovika. Ne more... A vindar se sastaju! 
To se zna i pripovida, pa se sve bojim, da će nas Bog pobiti 
gradom i kolerom. Esi vidila juče une salaukovine?! Kakvi 
smo, i nije bilo puno, kolko Bog more, slava Mu i dika, kad 
porene ovake gadaline i brezobrazluke... Al, moja duša van 
iz toga. Nek radi, kako joj drago, samo da nam nije, ža- 
lostna ti sam i kamena, na unom vridnom ognjištu vridnog 
Kresine! ; 

aa E, da! — prošapće Cuja oborena pogleda, kao da ga 
je uperila u svoju nutrinju, da izpituje, koliko bi salauko- 
vine i kolere moglo radi nje pasti iz Božijih ruku... 

— Znaš — nastavila je Matija, posve še nagnula k Cuji 
i kao posve povjerljivo i bez ikakove zle nakane il uvrede 
govorila: — divanili su za tebe, da si ka momak i tako. Znaš 
i sama, rad šta. Al di si ti prema njoj! Dite! Dite u povoju! 
Ne zamiri mi, al tako sam se sitila. 

— Ništa, ništa, strina Matija — odgovori Cuja, ne podi- 
žući pogleda prema njoj, — Dobro su divanili, i nije bilo 
lipo, na što su me bili naveli i do šta su me bili dognali, 
al... Da sam sto godina živa, nikad više! Viruj mi. I ža mi 
je sad, al što sam ja unda znala?! A mog su pokojnog ća- 
kana ubili ajduci, pa sam mislila... Al, nikad više... 

— Znam ja, znam, rano moja, što j' jadno žensko, kad 
ga čovik ujti u ruke i drži ka pandžami — reče Matija posve 
neoprezno i odmah to osjeti i pokuša izpravljati. — Nego, ne 
velju ja, da j' tebe ko tako drža... Al, znaš, što vele: čobani 
ujte zmiju u procip i primaknu je k vatri, da pušti noge. I 
koji su vidili, vele, bome, da ii pušti. Tako i žensko jadno. 
Kad udari muka među oči, unda zaslipi i more, što god 
oćeš. Al, jope, naša j' nesritna Anica razmeđila' sa svima. A 
ima sestru, da se o njoj pripovida. Udata j' u Vraniku za 
Martina Blaževića veljbabina. Vranjica! Da j' una zapala 
našeg Nikolu, morda bi mu i danas druge tice pivale. A vele, 
da su se nji dvoj volili, al je Anica privarila i sestru i 
Nikolu, pa se una udala za njega. Tako vele, a ja uprav ni 
ne znam, pa moja duša van iz toga, al da j' nju naš Nikola 
dokije, bilo bi uvano drugačije! 

— Pa, e Vi una kriva, što j' Nikola otiša u planinu? — 
upita Cuja, a na licu joj se vidjelo, koliko se je iznenadila, 
tom mišlju. - do re 

— Kako bi ti rekla... Sve je to bilo smotano oko njega, 
a na moj račun, najviše šu to Čoranovi na njega radi po- 
kojne naše Vranjice, koja je bila udata za Ćoranova Ivana, 
al se svašta divani. I nije un marije mam iz uni stopa u 
ajduke, jer se je vidilo, da su sve izmislili, nego vele, da ga 
j' una njegova prokletnica vaik bockala: »Da si pravi čovik, 
ne bi da, da ti brljaju po brku ti od kumpanije, man bi 
okrenije u ajduke, ka i drugi junaci, pa nek bude, što će 
biti!« Tako divane, a moja duša van iz toga. Nego, more 
to sve tako biti, jer se una danas dli s tim, što j' un u ajdu- 
cim, i veli: »Ja sam ajdučica!« Tako una divani, to sam čula . 
na svoje uši. Nego, rano, moraš sve poisti. Ne smi ti ništa 
ostati, kad znam, kako si izgladnila, janje moje! 

— Oću, oću, strina — odgovara Cuja, smiešeći se. — 
Vidiš, da idem ka poplava. 

— Neka, neka, samo ti i, kad si zdrava i mlada, a izglad- 
nila. Nego nisi još .uvano čula, da su ti naši nesritnjaci juče 
srili poštu u Papuči i odnili sve i soldu?! 
iko Što?! Ko j' srije poštu?! — iznenadi se Cuja i odmah 
joj sievnu pred očima razlog, što jučer nije s njima išao 
Lazo s ostalim družtvom. 

— Vele, glavom arambaša Lazo i njegovo družtvo — 
odgovori Matija. — Kažu, da su navaljali kamenja na cestu 
i lipo i zaustavili, da nisu ni puške opalili nit su ikom 
išta učinili, man samo izvadili novce i vele: »Sad putujte 


i pozdravite vridnog obrstara Šimića. I nek se ne ljuti. I mi. 


moramo živiti!« Uprav tako pripovidaju ljudi, a ja ne znam, 
e 1 sve ovako bilo. ' 

Cuja se je zamislila, i bi joj žao, što se je to dogodilo 
baš, kad je ona bila s njima. Poslije duže šutnje reče 
odlučno: B 

— Al Nikola, lje, kod tog posla nije bije! 

— Nije?! — priupita Matija. 

— Bila sam š njim cili dan, pa znam. 

— Bogu mome vala! Nek se nije u to miša, al. /. I što 
mogu jadni ljudi, kad i' je odagnalo na to?! I uni moraju 
živiti, a u sirotinju miruju i još joj pomažu, pa kad im 


triba, ujte ja poštu ja kog bogataša... A nu, nije lipo, i 
bolje bi bilo, da nije, al jope... ' ; 
— Ae Pi kolona već goni? — pitala je Cuja veoma 


zabrinuto. Njezine su misli i tako bile neprekidno prive- 
zane uz Nikolu, a sad pogotovo. 


— Ovud nije proša ni edan soldat, al su.uvano, veli moj 
Joso, već javili po ovom telivragu, žicom, šerežanim gori u 
Siljke. Sad im, ne boj se, ne će dati mira, dok i' ne pobiju 
il ne protiraju, al ti zraš bolje neg ja, kako mu ide i kako 
i' gone, kad se dignu na nji kolone soldata i šerežani. 

— E, da! Al nisu ni oni iz korita lokali, da ne bi znali. 
kako će se ukloniti! — odgovori Cuja s nekim unutarnjim 
veseljem i sigurnošću, da će izmaknuti. Sad je njoj istom 
bilo jasno, zašto su onako žurili, da se nje rieše, i zašto je 
nisu uputili ni k šerežanima u Šiljke ni k lugarima na 
Halan. Doduše, baš njoj nije bilo na srdcu, da ide tamo, al 
bi bilo više odgovaralo i Lazinu i Nikolinu nastojanju, da 

s njom što ljepše postupaju i. da joj olakšaju položaj, da 
su je poslali tamo. Sad joj je bilo posve jasno, zašto je to 
bilo drugačije! Prema tome mora sad i ona udesiti svoju 
pripoviest satniku. Sve se mora slagati, a da ipak ne oda, 
gdje se je i kad se je razstala s Nikolom. Odmah joj je 
gievnula misao, da.će njega baš na taj način najpouzdanije 
izlučiti iz družtva, koje je orobilo poštanska kola. To joj 
je bilo drago. Jednostavno će reći, da je bila s Nikolom još 
u ono doba, kad je. pošta napadnuta. To je najuvjerljiviji 
dokaz, da nije mogao biti u isto vrieme na oba mjesta. 

Kad je Cuja došla u Jocanovu kuću, mislila je, da će 
tu ostati cieli dan i noćiti, ukoliko ne bi naišla na kakva, 
kirijaška kola iz Dalmacije, kojima bi se mogla povesti u 
Gospić. Sad joj je mjesto progorjelo, i odluči, da se što 
prije digne i pođe. Vjerovala je, da će moći koristiti svojim 
novim prijateljima, a osobito joj je srdce snažno udaralo, 
kad je pomislila, da će svojim pripoviedanjem zacielo olak- 
šati život svom Nikoli. Tako ga je zvala u svojim mislima, 
jer nije još nikog osjećala toliko blizim i toliko svojim, 
koliko baš njega, iako joj nije dao ništa od sebe. : 

— Vala ti, strina Matija — reče nenapadno i ustane. 
— Morala bi ići. Učinila si mi ka rođena majka. Ni una 
ne bi bolje. Vala ti. ' 

— Sidi, rano moja! — zaintači Matija. — Još nisi ni 
upočinila, a nismo još ni podivanile, Moraš mi pripovidati o 
našem nesritnom Nikoli, žalostna ti sam i kamena za njim! 

— Moram ići — odgovori Cuja i opet sjedne. — Bog 
zna, što će uni u Gospiću misliti, di sam i što j' sa mnom, 
pa stog moram ići. A, da ti pravo kažem: jer bi i rad mene 
još više slali kolone i šerežane? 

— Est to! — potvrdi.Matija. — Vindar moreš još ostati 
kod nas, a mi ćemo javiti k Brklji Tomiši, da un pošalje 
koga na poštu, nek žicom javi u Gospić, da si živa i zdrava 
i da si tu kod nas. j 

— Vala tebi, i to j' pametno, al je najpametnije, da ja 
sama iđem k Brklji, pa sidem u Tomišina kola, da me od- 
vezu u Gospić. ' 

— A kako Nikola? E Y zdrav? Žalostna ti sam za njim 
do svoga groba! Sad jope, una peslekura rodi curicu. To su 
sad dvi ka dvi zlatne jabuke, a un, di je! Da im je barem 
mate druga, kamo sriće i njijove i naše! 

— Sad, moja strina, iz te kože nikud. Nikola je zdrav, 
a pošten je i pametan čovik, pa se za njeg ne boj. 

— A da što bi, jadna ne bila, man se bojala?! — izne- 
nadi se Matija. — Ima li za njeg ikad puta, da se vrati 
svojoj kući osim na nosilim, ako nam ga i unda budu tili 
dati, da ga pokopamo ka kršteno čeljade?! 

— Ja se uzdam u Boga, da bi moglo biti i drugačije 
— odgovori Cuja i oštro se zagleda u Matiju, kao da želi 
pročitati u njezinim očima, kako je se prima ta viest. 

— Bog s tobom, moja ćerce! — odgovori Matija. — 
Kako bi moglo biti drugačije, kad za nji, jadnike, nema 
suda do kubure?! 

— Reći ću ti, strina Matija, o čemu se radi. Ovaj je 
naš sadašnji obrstar Šimić jako dobar i pravedan čovik, pa 
un želi svakako sve ajduke pomiriti. 

— Pomiriti?! Kako mu to dođe — pomiriti?! 

— Ovako, strina Matija: un će moliti cara, da dopusti, 
da se slobodno svi vrate i da im se sudi za sve, što su 
učinili, ali mnogo blaže, i niko ne bi bije suđen na smrt. 
Obrstar se uzda, da će car na to pristati, a uvano j' da za 
to zna i carica i da una moli cara, da tako učini. To j' ka 
Sveto Pismo, što ti divanim. Stog se ja uzdam, da će se i 
Nikola moći vratiti. 

— A Čoranova kuća, a Ćoranov Ivan — to j' ka ništa?! 
— uzprotivi se Matija. — Da Bog da, moje janje, iz tvoji 
usta u Božije uši, al se bojim, da iz tog brašna nikad pogače. 
A da Bog da! Ko bi bije veseliji od mene?! 

== Znam ja i za zapaljenu kuću i za ubijenog Ivana, al 
će se to sve moći urediti, kad bude tije car. Što oće car, to 
ti je i zakon. Bit će uni ponešto svaki suđen, al ne puno, a 
i potlje će i" car pomilovati, pa. ne će nego samo kratko 
vrime biti u štokauzu. Tako se nada i obrstar Šimić. 


— E, kad bi to Svemogući da... A Un, slava Mu i vala,. 


more sve, pa more biti i to, što ti. divaniš. 

Još su kratko vrieme posjedile, a tad je Cuja ustala, 
srdačno se zahvalila i pošla, osjećajući, kao da odlazi od 
svog roda. Uz Nikolu su joj se sad misli motale neprekidno 
oko napadaja na poštu u Papuči, pa je stog išla veoma 
žurno, jer joj je svaki čas bio dragocjen. Vjerovala je, da 
će Lazo mudro izmaći svim potjerama, al je ipak željela, 
da i sama barem malko prinese olakšanju njegova položaja 


378 


— i radi njega, a napose radi Nikole. Kolko je do nje i 
njezine snage, ništa joj ne bi bilo težko, samo da osujeti 
potjeru. 

Udarila je preko potoka Krušnice, ostavivši državnu 


“cestu na svojoj lievoj strani, pa kroz Blaževce, kraj Vrba- 


novih kuća u Sveti Rok k Tomiši birtu. Put je dobro pozna- 
vala, jer je tud prije išla nekolko puta s Kehtom u lov. Na 
Krušnici je stala i umila se, jer je osjećala, kako joj je 
koža na licu posve ljepljiva i mastna. Mjesto sapuna dobro 
joj je poslužio veoma sitni piesak. Kad se je osvježila, otrla 
se rukavima od košulje i odmah osjetila veliko olakšanje, 
kao da je zbacila sa sebe težak teret. Tu se je: zadržala 
veoma kratko vrieme i onda opet nastavila put svom snagom. 

Kako joj se žurilo, nije željela, da se i s kim srete, a 
osim žurbe je bio i još jedan razlog za istu želju: sjetila se, 
kako je narod u cieloj kumpaniji bio protiv nje, zahvaljujući 
i Nikoli, pa joj ne bi bilo ugodno, da je sad tko radi toga 
samo krivo pogleda. Pogotovo ne sada, kad je svojim osje- 
ćajima i svojom dušom prešla na posve protivnu stranu: 
Bilo bi joj veoma težko i žao, a ne bi nikom .mogla tumačiti, 
što je doživjela i što je u njoj nastalo kroz posljednja dva- 
deset i četiri sata. Sretno se je provukla kroz selo, jer baš 
ni jedna jedina kuća nije tik kraj puta, koji je uokviren 
visokim, neurednim živicama, pa je nije nitko vidio. 

K Tomiši Japunčiću stigla je još prije podne. On se je 
presenetio od pustog čuda, kad ju je opazio, pa je upita: 

— Esi i ti pošla s kolonom goniti ajduke?! 

Ona se je samo nasmiešila, jer mu nije htjela ništa pri- 
poviedati, dok ne čuje od njega, što on zna o pošti, potjeri 
i hajducima. 

—- Juče j' orobljena pošta, a kolona istom jutros uda- 
rila tu priko Pilara, kun da će Lazo biti tako lud, pa naletiti 


uprav u mišolovku — govorio je Tomiša i smijao se. — Al, 
kako im drago, mene se ne tiče. 
— Iorobili poštu, veliš?! — čudila se, tobože, baja. 


,— Orobili, orobili, i da znaš, kako mudro! Lazo ka 
Lazo! Un vaik čuva i svoje i careve ljude, pa ne proliva 
krvi. Najzad, duša valja: sve su to naši ljudi, pa služili 
cara, il služili s Lazom. E | ovako? — upita on, smiešeći ge. - 
To je bio njegov običaj, da i najteži događaj izvrne u šalu, 
govoreći, da se tako lakše nosi. 

— Uprav i ja tako mislim! — potvrdi Cuja posve 


ozbiljno. 
. — Ne bi čovik virova, da i ti tako misliš! — podrugne 
se Tomiša. — A odkad ti tako? 
— Bome, od priksinoć — odgovori ona, jedva sustežući 


veseo osmieh, koji joj je navirao na oči i lice. Nije htjela 
pred njim pokazati svog pravog razpoloženja. Ukratko mu 
izpripovieda, što se je s njom događalo i kako su s njom 
postupali. — Sad .sam i ja vidila, da su to pravi naši ljudi 
— završi ona svoju pripoviest. 

Tomiša se je u čudu krstio i kimao glavom. 

— I puštili te živu i zdravu?! 

— Evo me i sam vidiš zdrave i vesele! 

— 1 uprav ti nisu ništa naža učinili?! 

— Ni kolko bi crno pod noktom! Nije mi niko reka ni 


.»tamo se dalje!« Sad sam ja istom vidila, ko je Nikola Kre- , 


sojić i kakav je to desni čovik! I uni su drugi, koje sam 
vidila, bili svi dobri i pošteni, al Nikoli nema para, osim 
morda da je i stric Lazo ka i Nikola. 


— Sad tako! -— reče Tomiša i zamisli se, pa edikta. 
gledajući Cuju i sažalno i priekorno, pa nastavi: — A uno 
jesenas?! 


— Nek mi šok prosti! Nit sam ja bila kriva njegovoj 
nesrići, nit sam znala, osim da me psuje, di god dospije. 
Sad sam vidila, kakav je to čovik! 

Kod Tomiše je objedovala, a onda je on dao zapreći 
konje i odvezti je u Gospić. Kad se je pojavila već među 
prvim gospićkim kućama, pobudila je pozornost, jer se je 
bilo pročulo, da su je hajduci odveli, i svi su računali, da je 
više ne će živu vidjeti, jer nitko nije ni pomišljao, da je 
odvedena radi odkupnine, a još manje je kome padalo na 
pamet, da bi je mogli samo tako pustiti kući. Pozdravljali 
su je i oni, koji su o njoj loše mislili, koji inače nisu na nju 
prije ni gledali, a kad ju je ugledao kapitan pred svojim 
stanom, izletio je pred nju, zagrlio je i stao ljubiti kao 
pomaman, govoreći kao u bunilu: 

— I živa?! 

— I živa i zdrava i vesela! — odgovori ona. Izpripo- 
viedala mu je, kako ju je Nikola odveo, kako su prenoćili u 
crkvici svetog Ive i tu jučer bili do velikih ručenih doba, a 
onda pošli prema Svetom Brdu. Ne zna, kud su sve išli. Bila 

su još dvojica s Nikolom, no ona ne zna, koji su. U podne 
su upočivali i jeli, a onda krenuli dalje. Poslije objeda su 
je uputili, kako će najbrže doći u Egeljac do kuće cestara 
Jocana Bilića, i neko vrieme još išli s njom, a onda su nju 
pustili samu, a njih trojica otišli prema gore, u planinu, Svi 
su bili neobično dobri, i Nikola joj je rekao, nek pozdravi 
kapitana, da mu je s ovim htio samo pokazati, da — može i 
to, kad hoće. Ona je dalje lutala sama, al se nije bojala, jer 
ju je Nikola uvjerio, da nema.ni vukova ni međvjeda, pa da 
se ne treba bojati. Ipak nije zavida stigla u Egeljac, pa se 
je popela na nekakvu golemu bukvetinu, liepo se smjestila 
i prenoćila na njoj, a ujutro krenula i sretno stigla u 
Egeljac. Hvalila je Matijino gostoprimstvo i pripoviedila 
dalje, kako je doista i bilo. 

— A znaš li, da su juče orobili poštu u Papuči? 

“— Doznala sam u Svetom Roku, al tu nisu bila ona 
trojica, koji su bili sa mnom — odgovori ona veoma žurno i 


uvjerljivo. — Nisu se ni makli od mene, dok se god nismo 
po podne razstali. 

— Al Lazo je bio sa svojim družtvom! — odgovori 
satnik. 


— Morda s onim drugim, al ova trojica su bila sa 
mnom. Nego, znate, gospodin kapitan, da j' smrtni gri, 
puštiti unake ljude, da živu ka divlje zvirke u planini! Triba 
to izmiriti i poslati i kućami, da rade ka pošteni i pravi 
graničari, kad to i esu. ; 

— Esu, esu pošteni — podrugne se satnik — al erarski 
novac žđupiše i odnesoše ka vukovi! 

— Est to, al nikog ne ubiše. A moraju i uni živiti... 

— Kako ti to sad divaniš?! — iznenadi se satnik i 
ozbiljno se zagleda u svoju vjernu i odanu, dragu suradnicu. 

— Sad sam i' upoznala i vidila, kakvi su. Mogli su od 
mene raditi, što su tili, a uni ka braća! Est na moju jedinu 
dušu — završi Cuja sva užarena u licu i zanešena mislima 
na Nikolu. 

. — Kolone su i šerežani poslani za njima, pa ćemo 
viditi, oće li koga smiriti! — odgovori satnik, ne prikri- 
vajući poruge. — Ovo, što obrstar oće, to j' za dicu. Nji će 
smiriti i pomiriti samo diljka i kubura — — — 

U hajdučkom životu nije bilo mirnih ni časova, a kamoli 
dana i godina, pa je tako prošla ciela burna i nemirna 
vječnost od dana napadaja na poštanska kola u Papuči i 
od razstanka s Cujom. ' 

Vojničke su kolone i odredi šerežana uzalud krstarili 
Velebitovim ograncima i Resnikovim glavicama, badava su 
pregledali svaku pećinu i u Pilaru i u ostalim brdima — 
hajducima nije bilo ni traga ni glasa, kao da ih je zemlja 
progutala. a 

Prema dogovoru i harambašinoj odredbi našli su se opet 
svi na ugovorenom mjestu u određeno vrieme. Prijatelji su 
savjestno obavljali dojavnu službu i vazda obavještavali 


svakog pojedinog o svim događajima, koji su za njih bili 


važni. Naravno, nisu to bili laki putovi ni jednostavni po- 
slovi, al je sve vazda obavljeno savršenom točnošću i na 
vrieme. 

Posljednji je stigao Josan Maričić. Zakasnio je ciela 
dva dana. Došao je blied, mršav, izpijen i garav, sama kost 
i koža. ' 

— Tebi, uprav, nije sve trave?! — reče mu harambaša 
prijateljski toplo i osjećajno. — Kun da si iz zemlje izvađen. 

Josan ga pogleda dugim, tužnim pogledom i ne reče 
ništa, tek se nekolko puta obazre oko sebe, kao da gleda, 
tko ih sluša. Lazo pomisli, da želi s njim samim razgo- 
varati, pa ga uzme za rukav i povuče nastranu za sobora. 
Kad su se udaljili desetak koračaja, progovori prvi Josan: 

— Vala ti, striče Lazo... Al, eto, vidiš i sam, kakav 
sam . 

— A što ta boli? — upita harambaša sućutno i blago. 

— Ništa, striče Lazo. Ništa me ne boli, al ne mogu 
više ovako... Eto. I nemoj mi zamiriti... Nije, da sam ja 
kukavica. I ne bojim se umriti... I tako... Al ovako nea 


mogu više živiti... Ida mi nije. bilo obraza i da ti nisam 


da viru, ne bi se bije vratije ni sad. 

Lazo je slušao posve mirno, iako | su ga Josanove rieči 
iznenađivale, više nego je očekivao. On je znao, što prija- 
telja tišti, no nadao se je, da će ga uminuti, pa baš stoga 
ni nije htio, da ga pozove na red, da s njim postupa strogo 
po običaju i načinu hajdučkom, nadajući se, da će se smiriti, 
pa da onda obračunavaju. Razvoj je Josanova razpoloženja 

otišao posve protivnim pravcem, nego je Lazo očekivao. 
Razmišljao je, kako bi ga umirio i sveo u staru kolotečinu, 
pa poče polako i oprezno: 

— Znam ja, da ti nije lako, al jope! Moraš se držati. 


Itako... — zapeo je u rieči, jer nije sam znao, što bi mu 
i kako bi mu trebao govoriti. 
— Džaba ti je govoriti, striče Lazo — odgovori Josan. 


— I sam sam ja sebi dosta divanije i junačije se, al sve 
badava. Sve j' to džaba. Ja ovo ne mogu nositi, pa gotovo. 
ine bi bije doša... 

— A kud bi ti? — upita harambaša. 

Josan ga samo pogleda neizrecivo tužnim i dugim po- 


gledom, duboko uzdahne i — ne odgovori. Poslije dulje 
šutnje reče: 

— Kud ja više i mogu?!... Uzda sam se u Boga, da 
će na me poslati kolonu ja šerežane, pa ne tide... To bi 


me bilo izbavilo... 

— Smiri se i moli se Bogu. 

— Molim se, al. ne koristi. Bog nas pušta, slava Mu i 
vala... Nego, tije sam ti reći, da mi sve oprostiš i da znaš, 
da uno nisam načinije drage volje... Došlo j', da ni sam 
ne znam, kako. I osramotije sam ti obraz i cilo družtvo, a 
Bog mi je svidok, da nisam kriv. Nisam tije... Al eto: ne. 
mogu ga se rišiti, vaik je na meni, i vaik plače, i vaik su 
mi ruke krvave, i ja ne mogu više ovako — govorio je sve 
brže i brže kao u groznici. — I gotovo j' sa mnom, striče 


.Lažzo... I oprosti mi i reci svima, da mi oproste ka braća... 


Ja im to ne mogu reći. 


— Ma, nemoj, jadan tako: niko se na te više ni ne ljuti, 
jer su svi spoznali, kako j' to bilo — govorio je Lazo tiho i 
uvjerljivo. — Samo se ti smiri, pa će sve biti dobro. 

— Ja ću se brzo smiriti, striče Lazo, samo ti oprosti, 
a Svemogući zna, kako j' bilo, pa mi je i Un oprostije -— 
govorio je u jednom dahu, pružio harambaši ruku i čvrsto 
ga pogledao. Lazo je primio pruženu ruku i zagledao se u 
Josanove oči. Bile su posve mutne, bez izražaja, gotovo 
mrtve. 
Povratili su se šutke k ostalom družtvu. Lazo je izpi- 
tivao, kako je koji proveo ovo vrieme, koje nisu skupa Pro- 
boravili, a ljudi su mu pripoviedali svaki svoje osobite 
zgodice i doživljaje. Odredio je, da će se i dalje vladati 

veoma nenapadno i mirno, da ne dolaze u sukob s državom. 
* Znao je naime, da Šimić ozbiljno radi na pomirenju uzprkos 
napadaju na poštu, pa nije želio, da svojim postupkom oni 
ometaju taj podhvat, koji njemu nije bio mrzak. Rekao je 
družtvu, koliko je znao o tome, i otvoreno naglasio, da on 
nije protivan. ; 
.— Ko se more cine vratiti na svoje ognjište, kako ne 
bi?! — rekao je. — Poručuju mi, da ne će niko biti obišen, 
a i kazne će biti malene. Ja vas ne pitam, što koji misli, 
nego vam. samo kažujem, da morete razmisliti. Bolje je, da 
se ne dogovaramo o tom, jer je to još na dugu štapu i jer 
će najbolje svaki sam za sebe i promisliti i odrediti. Svaki 
visi o svom vratu i najbolje zna, kako mu je kod kuće. 

Svi su drugovi nikom poniknuli i šutjeli kao grobovi. 
Prvi se javi Modrić, govoreći: 

— To, striče Lazo, ka da bi se mi pokorili državi?! 

— Kad ne će una nami! — odgovori harambaša veoma 
odrezano. 

— I unda ćemo u štokauz?! -—— upita Keča Veliki. 

— Ito! — odgovori Lazo, pa nastavi: — Al ćemo, unda, 
ako Bog da, i k svojim kućami, a ovako nikad do vika! 

— A na kako dugo u štokauz? — upita Pepica Mrko- 
brad. ' 

— To se ne zna, al se zna, da ne na dugo i da ne će 
pasti ni edna glava. Toliko će biti zauvano! Nego, braćo — 
nastavio je Lazo — nije to još ni pečeno ni vareno, nego se 
samo na tom radi, a mi moramo misliti na sebe u planini i 
računati, da do pomirenja ni ne mora doći. Tako se moramo 
vladati. 

Opet je nastao tajac i grobni muk, koji je i opet Lazo 
prekinuo, govoreći: 

— A sad, braćo, svaki dušu u se i misli, al kun da 
nismo ništa ni divanili. Tako moramo, baš ka i dosad. A di 
je Josan? — upita on nenađano, opazivši, da ga nema među 
drugovima. Svi se zgledaše, tražeći ga pogledima, no nikom 
se ne učini nimalo neobičnim, što je čovjek načas otišao 
ustranu. Samo je Lazo pomislio na zlo i odredi, da pogle- 
daju, gdje je, upitavši: — A kad je otiša između nas? 

Nitko mu nije znao odgovoriti, jer nitko nije polagao 
važnosti na to, da pazi, ako koji ustane. Lazino je pripo- 
viedanje o pomirenju bilo i previše zaokupilo svu njihovu 


384 


pažnju, pa nije nikom padalo na um da gleda, što radi onaj 
kraj njega. Sve su oči bile prikovane na Lazinim usnama, 

Našli su ga na stotinjak koračaja o grani jedne bukve. 
Još je bio topal, al ga nisu mogli povratiti. Bio je mrtav. 
Svi su se skupili oko njega, skinuli kape, prekrstili se i 
dugo, dugo šutjeli, moleći se Svemogućem za pokoj njegove 
duše. ' 

_ Ja sam se toga boja — progovori harambaša, kr- 
steći se. ' ' 

— I ja — dometne Nikola Kresojić, prigne se nad 
mrtvaca i prekriži mu ruke izpod prsa. Još su bile gibke, 
no hladne kao led. — Unaj ga je anđelak odveje... 

Od najbližeg su prijatelja nabavili potrebno oruđe i te 


"ga noći pokopali na tom istom mjestu, gdje je i umro. Na 


grob su mu usadili križ od debelih bukovih oblića. 


Kad su sve to obavili, opet su poskidali kape, prekrstili 
se i dugo šutke stajali nad svježim humkom nesretnog 
druga Josana Maričića Čavline. Lišće je na lakom povje- 
tarcu ćarlijalo vogrebnu pjesmu i molitvu, zviezde nebeske 
su im susretljivo prijateljski svietlile, a pun se mijesec 
pojavio iza obližnjeg brda kao veliki svećenik, da dobrostivo, 
opraštajući svima, blagoslovi i taj ljudski grob i to družtvo, 
koje je niemo stajalo nad njim i zacielo bilo zajednički 
zaokupljeno jednom jedinom misli: »Možda ću i ja ovako 
sutra ili preksutra. ..« ' 

— Načeli smo se — 'prošapće Modrić, kad su se ođ- 
micali od tog svježeg humka, a misleći na pomirenje. 

— Ni to nije brez pripuštenja našeg Svemogućeg! — 
odgovori mu Nikola Kresojić, koji je duboko osjećao nesreću 
druga Josana. —: 

Preostatak su povoljnog godišnjeg doba proveli u lič- 
kim planinama, kloneći se Velebita, jer su znali, da oni kod 
vojnih oblasti računaju, da se hajduci tiekom ljeta najradije 
zadržavaju u Velebitu. Sad je to bilo posve drugačije. Lazo 
je bio izvrstan vojskovođa, pa je mudro krstario, ne čineći 
zla nikome i čuvajući glavu i svoju i svojih drugova. Zimu 
je proveo svaki u svom redovnom  zimovalištu. Jedini je 
Nikola Kresojić morao tražiti, gdje će se on sigurno skloniti 
do proljeća. Misao mu je odmah pala na Boričevac i na: 
Vranjicu Pavičićevu, sestru Dujmine Velikog. Išao je s dru- 
govima, koji su redovno zimovali u Bosni, i u Ljutici se 

javio Vranjici. Ostao je tu kao najmenik. Samo su Vranjica 
i njezin čovjek Petar znali, tko je i što je, a drugi nitko ni 
u kući ni u okolici. Nije bilo težko čuvati tajnu, jer na 
nekoliko kilometara nema susjeda, a kuća je u planini. Tu 
je proveo posve mirno zimu, čuvajući se, da ga ne vide 
šerežani, koji su imali postaju u Borićevcu, ili vojnička 
straža, koja je imala svoju karaulu u neposrednoj blizini 
kuće, u kojoj je Nikola — bio tobožnji sluga. 

U određeno je vrieme zahvalio svojim gostoprimcima i 
po dalekim krvnim vezama rođacima i otišao na određeno 
mjesto, da se sastane s drugovima. Uzput se je svratio u 
Vranik, da vidi Vranjicu. To je vazda smatrao svojom 
svetom dužnošću i ujedno najvećim veseljem, koje se nije 
usudio ni sam sebi otvoreno priznavati, nakon što je ona 
odbila njegovu ponudu, da s njim bježi. 

Dok je on tako po ličkim brdima i vrletima nosio glavu 
u torbi i Vranjicu u svojoj duši kao najveće pregaranje 
poslije djedovskog ognjišta, ona je proživljavala najcrnje 
dane uz svog Martina, koji ju je neumorno bockao i jeo na- 
tenane, kao što pauk izpija svoja žrtvu. Martin je inače bio 
čestit čovjek, no strašno sumnjičav, nepovjerljiv i ljubo- 
moran muž: Nije imao nikakova dokaza, nije imao ništa 
osim .dalekih slutnja i babarija, no to je bilo dosta, da 
unesreći njega i da on ženu ubija svojom nesrećom i neza- 
dovoljstvom. Kad se je sad javio Nikola i molio, da dođe na 
razgovor ona i Martin — tako je poručio! — il ona i velj- 
baba, Martin je odfrknuo iz nosnica kao konj na pokvareni 
.vodu, nije rekao ni rieči, već se spremio i rekao Vranjici: 

— Kako ne bi išli, kad svak zove! 

Te su je rieči ubole u srdce, kao da ju je udario dvo- 
bridim nožem, no pretvarala se, kao da ga nije razumjela, 
spremila se i pošla s njim. Nisu ga našli na _ugovorenom 
mjestu, pa Martin reče ženi: 

— Vindar ti tvoj svak ne viruje! 

— I j&r bi mi virova?! — odvrati ona dosta odrješito, 
al ipak obzirno i pametno, tako da mu njezin glas i njegova 
boja nisu mogli dati povoda, da podkriepi i nahrani svoje 
sumnje. — Njima ne viruje niko, pa ni uni nikom. 

« — Ni ovakoj svasti, ka što si ti?! — odgovori Martin, 
ne prikrivajući ni poruge ni izazova. Stajali su i čekali, 
Vranjica je gledala u zemlju i-sva strepila od čežnje, kad će 

se on pojaviti, a Martin se je ogledavao oko sebe, eda bi 
ga ugledao. \ 

—— Ni takom pašu, ka što si ti! — odgovori ona i nasilu 
se nasmije, kušajući, da sve okrene u šalu, kao da tobože 
vjeruje, da se i on šali. 

— E, na moj račun — odgovori on nešto povišenim 
glasom — i pravo ima, da meni ne viruje. Nisu Blaževići ni 
dosad ortačili s ajducima, pa ne će, lje, ni odsad, ako mene 
Svemogući uzdrži. . 

— Al Nikola nije ajduk, man Kresojić! — odgovori 
ona skoro ljutito, jedva svladavajući skrajnji bies, koji ju 
je spopao. 

— E, da! — podrugne se Martin. — Nije ajduk, man 
Lazo vodi same popove, da š njim robi pošte! Nikola im je 
iguman! 

Časak su zašutjeli, jey se Vranjica nije usudila da mu 
i dalje protuslovi, buduć da je osjećala, da se ne bi mogla 
svladavati, pa bi se posve odala. Nikola je međutim mirno 
slušao njihov razgovor, a kad su zamukli, on zatabana 
nekoliko puta nogama i zalomi granjem, kao da dolazi, i 
pokaza im se iz guštika, iza velike stiene. 

— Ne ljuti se, pašu, što ste čekali — reče, pozdrav- 
ljajući i pružajući mu ruku. — Zabavije sam se s družtvom, 
pa tako... — govorio je, smiešio se bezazleno i prijateljski, 
kao da je , doista došao tog časa i kao da svog dragog paša 
Martina smatra najboljim prijateljem. — I nije, što bi vas 
triba, man sam samo mislije, da bi ti, pašu, bilo ža, kad bi 
morda dozna, da sam tuda proša, a da se nisam javije. Est, 
uno... ja sam, ovako, kako ću ti reći, al jope... Tastbina 
je ka i rod, pa ne bi bilo lipo, a znam, da i ti na to paziš. 

Dok je on govorio, puštajući i ne čekajući, da Martin 
progovori, Vranjica ga je pila svojim žednim, vjernim po- 
gledima kao svietlo daleke, nedostižive zviezde, a Martin ga 
je izpod oka motrio, nasilu se smijuljio i bacao od trena do 
trena pogled na ženu. : 

— I pazim i drago mi je, što si nam se javije — pro- 
govori Martin, kad je Nikola zamukao. — I kako nam je 
drago, vidiš i po Vranjičinu licu: sva j' zatravljena, kad 
te gleda... j 

Te je rieči izgovorio bez osobitog naglaska, al ga je ona 
veoma dobro razumjela, a ni Nikoli nije trebalo posebnog 

tumača, tek on nije svodio njegovo razpoloženje na ljubo- 
moru. Pomišljao je, da je u njemu doista samo neprija- 
teljstvo prema hajducima uobće, iako je to bila dosta 
riedka pojava. Za njih se mirni nisu oduševljavali, riedki su 
s njima ortačili, al im neprijatelji također nisu bili. Žalili 
su ih, preko volje ih pomagali, kad se nije dalo tome izbjeći, 
al je bilo malo graničara, koji bi hajduka odao oblastima, 
ako je ikako mogao da se izmota, a još ih je manje bilo, koji 
bi ih bili odavali za nagradu. Nikola nije bio načistu, što 
vodi Martina, da je onako razpoložen, kako je čuo iz nje- 
govih usta, al je znao, da je tako, i prema tome ga oeje- 
njivao. 


— Ine bila satravljena, kad ga samo živa vidim! — 


odgovori ona mudro i odvažno. — Što bi una moja jadnica 
i une curice, da njemu, ne daj, Bože, što bude?! 

— Bilo bi im bolje neg sad sa mnom živim! — odgo- 
vori Nikola. 

— Ne griši duše, jadan ne bije! — opomene ga Vra- 
njica i obriše oči od suza, koje su joj same navirale. 

— Anu! — javi se i Martin. — I sam znaš, da im nije 
lipo slušati od dice, da im je ćaća ajduk! 

— I nije ni lipo ni lako! — potvrdi Nikola. — Ja to 
najbolje sam znam, al iz ove kože sad nikud. 

— Vele, da ćete se pomiriti — reče Martin. 


— Kad bi to Svemogući da, slava Mu i vala! — uzdahne 
Vranjica. 

— A divani se o tom? — upita Nikola. 

— HEH, da! ĆDivani se na sva usta. I vele, da će dobiti 
carske kolajne, koji su bili duglje u ajducim i koji su se 
pokazali! — reče Martin, ne prikrivajući poruge i neraz- 
položenja, pa raztumači još bolje: — Koji su se pokazali 
većim junacim kod napadaja na pošte i trgovce!. 

— Lipo, lipo, pašu! Samo se ti šali, al vidit ćemo, kako 
će to biti — odgovori Nikola, jedva susprežući ljutnju. — 
I ja sam čuje, da se divani o pomirenju, al ni» ne virujem 
u to. Ko je bije kader otići u ajduke, kader je u njima i 
glavu izgubiti, pa mu je pomirenje gotovo. ' 

— I tako j' pravo. Nije niko nikog gonije u ajdučiju — 
odgovori Martin posve neprijateljski, pa Nikola osjeti, da bi 
bilo najpametnije, da se čim prije razstanu, dok ne plane i 
ne reče mu koju težu. 

Vranjica je slušala njihovo natezanje i nadmudrivanje, 
a. suze su joj same curile niz obraze. Nije ih se ni stidjela 
nit bojala pred Martinom, jer je bilo posve naravno, da 
suosjeća s njim i njegovom nesrećom. Svoju je nesreću 
prema vani mogla slobodno prikrivati tim naravnim shva- 
ćanjem tastbinskog odnošaja, a što se je u njoj razbuktilo 
i zbog česa joj se duša razdirala, to nije bila tajna Nikoli, a 
njezin je čovjek to samo naslućivao pod udarcima težke 
ljubomore, koja ga«je silila, da i na Nikolu siplje izljeve 
svoga razpoloženja. On ju je izpod oka motrio i nasilu se 
smijuljio, nastojeći, da svojim držanjem jasno pokaže, kako 


je iznad njih dvoga, ali nije kanio, da se posvade. Ipak je 


uviđao, da nema nikakovih dokaza, koji bi opravdavali nje- 
govo razpoloženje, no što je bilo u njemu, bilo je dovoljno 
veliko i jako, da iskreno zamrzi Nikolu i da bude naoštren 
prema svojoj ženi. U tom ga je razpoloženju i u tim osje- 
ćajima malko bunilo, što je Nikola poručio, da i on dođe na 
viđenje. Da je želio razgovarati s Vranjicom nasamu, ne bi 
bio to učinio, a da imadu kakvih tajna, onda bi zacielo bio 
poželio, da budu sami. To je sve posve jasno i nije bilo u 
skladu s Martinovim sumnjama. Uza sve to — nisu sumnje 
razbijene tim sastankom, iako se njih ni jedno nije odalo 
pred njim. Ostali su mirni i međusobno ljubazni i topli baš 
toliko, koliko to svak i svast mogu i moraju biti po shva- 
ćanju običnih ljudi, koji u tom kraju i do rodbine i do 
tastbine drže veoma mnogo. 


Nastala je dosta duga šutnja. Nikola je smišljao, kako 
bi brzo izmakao i otišao, Martin se je nosio mišlju, da mu 
reče još koju paprenu, a Vranjica se lomila, kako bi mu 
spomenula majku. To svakako mora. Ako zna, mora mu 
reći, da joj je doista mnogo gore, neg joj je bilo prošle jeseni, 
i da logom leži, al da ipak nije veoma zlo; ne zna li, mora 
ga pripremiti i reći mu, da ge ne iznenadi, kad mu reknu 
drugi, a da mu ona nije ni spomenula. 


— Eto — rekla je neodlučno > tetki Stani nije jako zlo, 
al je slabija neg je bila, kad si je ti prošli put vidije. 


— A nu! — odgovori Nikola i obori pogled k zemlji. 
— Ža mi je moje stare sirote, al što joj ja mogu?! 


— E, što est, est — javi se Martin — ti je nisi, lje, 
razveselije! Ako ćemo pravo i pošteno... : 

— Est to, pošti — odgovori Nikola posve mirno. Nije 
ga više ni ljutila ni smetala njegova ujedljivost. — I ja 
sam već sto puta pomislije, da bi joj bolje i koristnije bilo, 
da j' misto mene rodila klubko konca, al sad 'ne izpravi! 
Gotovo j'. Kakav sam, taki sam. 

— Est to — potvrdi Martin. — Svemogući ima simena 
svake vrsti i nikad nije u neprilici. 

— Nego, ja moram ići — reče Nikola umjesto svakog 
drugog odgovora. — Čeka me družtvo, a i puti su mi E 
dugački. 

— Vala ti, što si nam se javije — reče Vranjica, su- 
sprežući jecaje. 

— Da to nisi učinije, una bi bila crkla od žalosti! — 
podrugne se Martin i nasmješi se. — 1'lipo j', što si se 
javije, da se i nas dva vidimo potlje tolkog zemana. 

— Pozdravite sve kod kuće i vala vam, što ste došli 
— reče Nikola i pruži ruku najprije Martinu. On je primi 
bez osjećaja, na što Nikola brzo povuče ruku i pruži je Vra- 
njici. Ona je grčevito primi i malko podiže, kao da je kanila 
učiniti posve neobično i nečuveno, da ga poljubi u ruku. 
Tako se je to činilo, i to bi jedino bilo odgovaralo njezinu 
razpoloženju, al to ipak nije učinila. Samo je čvrsto, svom 
snagom stisla njegovu desnicu, što joj je on uzvratio isto 
tako srdačnim, čvrstim stiskom, netremice joj. se zagledao u 
oči i rekao nekako neobično i kao s drugog svieta: 

— “Bog zna, kad ćemo se jope viditi, al ne zamirite i ne 
zaboravite me! 

— Ne ćemo, ne boj se, dok nas je samo šaka pare! — 
odvrati Vranjica, gledajući u njega kao u otvorena nebesa, 
a Martin dodade: 

— Kakva bi to svast bila, koja bi zaboravila takog 
svaka?! 


— Rugaj se ti, pašu, kolko te volja — odgovori Nikola 


nasilu mirno i stišano — al je moja svast vindar vridnija i 
od svaka i od svog čovika! Samo, eto: što joj koristi, kad 
ne more, man ovako?! 

Iza tih se rieči okrene, pozdravi i nestane u guštiku. 


— Esi čula, kako te štima?! — podrugne se Martin, 
* gledajući ženu podrugljivo i izazovno. 
— Nisam ja to tribala istom čuti! — odgovori ona veo- 

ma samosviestno i ponosno. — Znam ja, da njemu nema 
para, a što j' udarije tim putom, nije njegova krivnja. 
— E, da. To j' baš kriv dragi Bog, što ga j* i... 


u planinu među razbojnike — odgovori Martin. 
— Brez Božijeg pripuštenja ni ne bi bije otiša — od- 
govori ona tvrdo,i uporno. — A i ti sam najbolje znaš, da 


tamo ni ne idu razbojnici, man najpošteniji i najljuđevniji 
ljudi! 

Mjesto svakog drugog odgovora, on joj svom snagom 
odvali taku zaušnicu, da je posrnula i pala na zemlju, al 
nit zajauknu niti jeknu. On je stajao nad njom kao raz- 
bješnjela zvier i čekao, što će reći, a kad ona niti pisnu 
niti progovori, on samo rokne i odpuhne: 

— Hmm... ' 

Časak pošuti, a onda progovori: 

— Ne bi li i ti među te tvoje poštenjačine?! 

Ona ni sad ne progovori, nego mirno ustane, otare nos. 
od krvi i prašine, okrene od njega glavu i zagleda se u 
daljinu. ; 

— Što ne progovaraš, za popom divanila?! — vikne on 
i opet je udari svom snagom. Ona opet posrne, ali ne pade 
na zemlju. Uzdrži se na nogama, pogleda ga težkim, ubo- 
jitim pogledom i opet ne progovori. 

— Divani! — vikne on opet i opet je udari. Ona i opet 
posrne, i opet se održi na nogama, ali ni sad ne progovori 
ni biele ni crne. i 

Suze su joj presušile, jecaji su se uledili u grudima, a 
'na očima joj se ukočio užas i neopisiv prezir. Gledala je u 
razbješnjelog, ubezumljenog čovjeka mirom mučenika, ko- 
jemu više ništa nije težko, i čekala, što će sliediti. On opet 
razmahne, da će je udariti, ona se izmakne i on udari po 
zraku, vičući mahnito i bezumno: 

— Progovori, prokleta bila! ' 

— Moga bi samo početi vikati, da čuje svak, da se vrati 
i da se pobijete — odgovori ona ledenim, opasnim mirom, ne 
dižući s njega pogleda, koji je bio pun boli i neopisiva: 
prezira. 

— To, to bi ti tila! — vikne on i navali na nju, sruši 


je na zemlju i stane nemilice udarati. Ona je sve podnosila, , 


kao da se okamenila, muklo ječala pod težinom udaraca, no 

nit glasno viknu nit zajauknu. — Viči, kobiletino, da te čuje 
tvoj ajduk, da dođe i da ti pomogne! 

Prestao ju je udarati, istom kad se umorio, uzpravio se 
nad njom, ubezumljeno ju je gledao krvavu i uprljanu pra- 
šinom, pa počeo odpuhivati i čekati, da ona progovori. 

— Diži se! — vikne, kad je vidio, da se ona ne pomiče, 
a ni ne jauče. — Diži se i leti, pa me tuži svom svaku! 

— Nađ nami je Unaj, kome ne triba tužiti! — odgo- 
vori ona, jedva sastavljajući rieči i rečenice. 

— Nek ti Un sad pnomore! 

—- Ne boj se ti za to! — odvrati ona prkosno, samo- 
sviestno, a glas joj je drhtao kao prenapeta struna. Jedva 
je izgovarala rieči. Polako je ustala, brisala se od krvi: i 
prašine, a Martin se izmaknuo, jer ga je prenerazio i po- 
razio njezin nevjerojatni i nerazumljivi:- mir. Kad se je uz- 
pravila, pogledala ga je strašnim, mučeničkim pogledom i 
rekla, kao da niže rieči.nebeske vječne Pravde: — Sram te 
bilo prid Bogom i prid ljuđdim! Kukavico! Jčr se nisi pobije 
s čovikom, ako ti je što kriv, a ne da tučeš ženu ka ženetina! 
Sram te bilo prid ženami i dicom! 

Njega je veoma iznenadio takav njezin odgovor, pa je 
neko vrieme mramorkom šutio, a onda reče: 

— Pa, dobro!... Eto: a j€r mi ništa ne divaniš?! 

— Što bi ti divanila? 


— Tako... Da mi rečeš..,. Eto... Na priliku, da ti nisi . 


kriva, da... Na priliku... 
— Kukavico! — vikne ona izvan sebe. — To ti tražiš 
od žene, koja ti je dala sve! Kukavico! Nisam kriva, al volim 


Nikoline opanke neg tvoj obraz, a od njega sam čista ka ' 


Blažena Divica Marija! 


Kad je čuo te rieči, trgao se, uzmaknuo posve od nje i 
unezvjereno je promatrao, jer nije mogao pojmiti, odkud toj 


slaboj ženi tolika snaga i tolike E To je njegovo držanje. 


nju još više ohrabrilo, pa nastavi: 

— Pravi ljudi ne dadu svog okašea i svoje ljudevnosti 
ni za što na svitu i zato se odmeću u planinu, a kukavice 
lete kapitanima i došaptavaju im, kad je koja baba u selu 
kihnula! ' 

Martin je stajao u vrlo dobrim odnosima sa zapovjed- 
ničtvom kumpanije u Lovincu, i Vranjica je znala, da om 
često tamo ide i pripovieda sve, što čuje, što zna, a možda 

ča i ono, što ne zna, pa mu je to sad ovako metnula pod 
nos. Njezine su ga rieči ujele za srdce, no toliko su ga 
iznenadile, da nije više smogao snage, da i na njih odgo- 
vori udarcima. Stajali su jedno prema drugom kao dva mra- 
morna stupa, kao dvie pećine, i ubojnički se promatrali. 1 
jedno i drugo težko su odpuhivali kao biesni bikovi poslije 
samrtničke borbe, dahtali i čekali, koje će opet prvo nava- 
liti. Nastao je tajac, koji je prvi prekinuo Martin, odah- 
nuvši: 

— Ajmo kući! 

— Ne ću s tobom više ni u crikvu ni u raj! 

— A ti, ako ćeš, moreš k vragu! 

— Ako mi je volja, oću, al brez tebe! + 

On se malko zamisli, pomuča, a onda reče posve mirno: 
— Reci ti meni, koji je tebi vrag udarije u glavu?! 
— Udarije j* u glavu tebi, i ne znaš, što radiš! — odgo- 
vori ona. — Ti si šenije umom i ne znaš, što radiš | — na- 
stavila je samosviestno. d 

Opet su zašutjeli i dugo tako stajali, ominjući se i ogle- 
davajući se, kao da nešto iraže il čekaju, a onda bez dogo- 
vora i jedne jedine rieči pošli kući. On je išao prvi, a ona 
za njim. Cielim putom do kuće nisu ni progovorili. Ona je 
brisala suze, sustezala jecaje i svom svojom sviešću i sna- 
gom nastojala, da do kuće izbriše tragove svog težkog. do- 
življaja. Martin je samo odpuhivao i odmicao kapu sad na 
potiljak, sad na čelo, vazda gledao daleko preda se, a da 
nije ništa ni gledao ni vidio, i češće je odpuhnuo tako, kao 
da bi zarežao ili roknuo. Vranjica se nije obzirala na nje- 
govo držanje, dok je on nekoliko puta bacio na nju izpod 
sebe pogled, časak je motrio, a onda ga opet s nje naglo 
digao i bacio u daljinu preda se. 

Kod kuće je on otišao za svojim poslom, a da nije ni 
otcu, ni materi ni jednom jedinom rieči spomenuo pašanca, 
a Vranjica je veoma živahno i srdačno izručila njegove po- 
zdrave, te ni ne primietiše na njoj, da je doživjela dan, kojeg 
ne će zaboraviti cielog svog vieka. 

Nikola je međutim žurno stupao svojim smjerom, noseći 
i na oštrici svojeg pogleda i na vrhu svih misli kao naoštren 
dvobridi bodež prizore, koje je doživio sa svojim pašancem. 
Bio je posve iznenađen i zatečen njegovim neprijateljskim 
držanjem i nije ga mogao nikako razumjeti, jer nije ni slu- 

tio, da sumnja na njega i Vranjicu, a osim toga — među 
njima dvoma ni nije bilo ništa, što pametan i razborit čovjek 
ne bi morao i razumjeti i opravdati. 

Želja ga je vukla, da se svrati kući, no put ga je nosio 


dalje prema jugu obroncima krševitog Resnika, pa mu je 


bilo posve sneruke, a i zakasnio bi na određeno mjesto sa- 
stanka, Osim toga, nije znao, kakve su prilike oko kuće. 
Nije bila izključena mogućnost, da je kumpanija odredila 
stalni nadzor obitelji, koje su imale koga u hajducima, a na- 
pose nije nikako bio siguran pred stalnim obhođama šere- 
žana, kojima je jedina zadaća, da krstare po svom području, 
a sam ipak nije smio, da se izvrgne opasnosti, da im dođe 


na oči. Da je još s kojim drugom — popuškarali bi se, kako: 


to redovno biva, ne bi nitko nikog pogodio, jer i to redovno 


biva, no sam ne može u taku pustolovinu. Osim toga, možda 


su šerežani dobili strože odredbe, pa bi se moglo desiti, da 
koji i pogodi, a onda bi i on bolje ciljao, koliko bi još imao 
vremena i snage, a ni to ne želi. 

Stigao je među prvima. Zatekao je samo Modrića, La- 
busa i Mrkobrada. Ostali su stizali jedan za drugim u raz- 
maku od kojeg sata, neki dođoše i po dva skupa. Lazo je 
stigao među posljednjima, al ipak ne posljednji. To je bio 
Marko Kliska. Došao je sav zajapuren i zadihan, kako se 
je žurio, i jedva došao do daha i rieči, da pozdravi na 
dolazku. 

— Zna se, ko je momak i ko je ima najviše posla! — 
dočeka ga. harambaša, smiešeći se. — Mi smo se stariji lako 
razstali sa zimovalištem, kad na njemu nikog ne ostavišmo, 
al momak... 

— Uprav i nije tako, striče Lazo — branio se Kliska 
— nego me jutros privarilo, pa sam okasno poša. 

Svaki je pripoviedao važnije zgode i doživljaje preko 
zime, a Lazo je slušao i ocjenjivao. Nije nitko doživio nika- 
kove neugodnosti, a to je bilo najglavnije. 

— E 1 vam kome uzvalilo novaca? — upitao je : kai 
baša, kad su se svi obredali, pripoviedajući, što su doživjeli, 
odkad se razstadoše. Na to se pitanje ne javi nijedan. — 
Unda lipo — reče on. — A sad ćemo, ako Bog da, dalje. 

U mislima su mu bile neprestano poruke o pomirenju, 
koje je dobivao preko prijatelja iz Gospića, no ne htjede 
odmah s tim početi. Zabavljao ih je drugim razgovorima 

kroz nekoliko prvih dana, čekajući, da dobije pouzdanije 
viesti. Okrenuli su prema. jugu izpod Gračaca, jer je to 
bio kraj, u kom su se inače riedko zadržavali, pa nije bilo 
napadno, a veze su imali. Labus nije bio u neprilici za ob- 
skrbu. Drugo im nije ni trebalo, a da je i trebalo, nastojao 
je'Lazo, da sve uredi bez buke i velikih izazivanja. 


Tako je prošlo cielo proljeće i velik komad ljeta, kad 
harambaša dobi poruku, da s družtvom dođe bliže Gospiću, 
jer će pukovnik Šimić sigurno zaželjeti, da se s njima sa- 
stane i porazgovori o pomirenju, a ako se sporazume, ugla- 
vili bi sve pojedinosti. Upozoren je, da nema nigdje voj- 
ničkih potjera, a šerežani da vrše svoju službu kao i redo- 
vno, pa da samo paze, da se s njima izravno i neoprezno 
gdje ne sukobe, a inače da mogu biti posve mirni u tom 
pogledu. 

Išli su najprije ograncima, a onda se latili samog Vele- 
bitova trupla i neprekidno se držali visine. Obskrbljivali su 
se i ovog puta kod stanova, koji su hajduke smatrali već 
svojim stalnim gostima, jer je riedko koja godina prošla, da 
nisu bili iznenađeni njihovim posjetom. I Kresojića je stan: 
nekolko dana obskrbljivao cielo družtvo, a Nikola je potanko 
čuo sve o kući, što ga je zanimalo i koiko su mu htjeli reći. 
Te je godine bio čobanski starješina Maleta, Nikolin stri- 
čević. On je bio vazda dobar drug i prijatelj Nikolin, iako 
je posve druge naravi, miran, oprezan i veoma stišan i 
promišljen. Nikola je razabrao iz njegovih rieči, da mu je 
majci veoma, veoma zlo i više nitko nema nade, da će moći 
preživjeti ljeto. O Tominoj djeci govorio mu je sve najbolje, 
a o Aničinu držanju prema njima nije znao mnogo reći. Na 
svako je Nikolino pitanje posve stalno odgovarao: ' 

— To ti uprav ne bi zna reći. Znaš i sam, da nismo u 
istoj kući, pa ni ne vidim i ne čujem sve. 

— A di je Ivan strine Matije? 

— Sa mnom je u kući, al samo baza. Drugčije ga ni ne 
zovu, man Bazalom. Nije ni za kakav posa, kun da i nije 
naše. krvi. 

—A nije u Egeljcu, kod strica ek 

— Bije j' i kod njega. Znaš i sam, kako j' bilo, dok si 
ti bije još kod kuće. Vaik je jednak. 

— A did Perjas i baba Barica? 

— Bome još oboj junački! I did pazi na sve nas. 

— A Kikica? 
— Š njom se ne mogu navaliti dosta i prasvekrva i 
svekrva i svi ostali. A i komšije pripovidaju. 


Bilo mu je neprekidno navrh jezika, da ga posebno 
 izpita o Aničinu vladanju uobće, no nije nikako našao prave 
rieči, a ni odvažnosti, da mu postavlja ta pitanja. Kroz ona 
su se nekolka dana često sastajali, i vazda je zapinjao na 
istom pitanju i nije ga nikako mogao prenieti preko usana. 
Obuzela ga je neodoljiva želja, da vidi majku, pomišljajući, 
da mu je to možda zadnja prilika, da je živu zateče i vidi. 
Ona mora naskoro umrieti, a on može svakog časa zagrebsti 
u ledinu, pa im onda preostaje samo mogućnost, da se vide 
na drugom svietu. Neprestano je i o tom razmišljao, no 
& obzirom na harambašinu odredbu o potrebi najvećeg opre- 
za, nije se usudio da mu to spomene. Već su bili tu kraj 
stana treći dan, kad Nikolu oko popasnih doba spopade tako 
neodoljiva čežnja, da s mjesta pođe vidjeti majku, dase nije 
nikako mogao obuzdati. Osjećao je, da bi najradije udario 
u. glasan plač i jauk za njom, kao da je na mrtvačkom odru, 


a on nedorastao dječarac, kojemu se srdce razdire od boli: 


za nenadomjestivim bićem. 


— Eto, striče Lazo, ne zamiri mi, i ubije me Bog, ako 
sam te bije ođumije s tim bantovati — počeo je govoriti 
kao iza sna — al me ništo ujtilo za beriketu i davi me ka 
međvid pandžami... 

— Nude, nude! — iznenadi se Lazo, ni ne sluteći, o 
čemu mu želi govoriti. 


— Ja i sam znam, da nije pametno, al ne mogu izdu- 
rati, da ne vidim mate! — reče on na dušak kao iz puške. 
— Umire. 

-— Ko ti reče, da umire? — upita Lazo. 

— Eto... Znam... 

— Moreš mam — odgovori Lazo. 
Luka Labus i Marko Kliska. 


— Vala ti, striče Lazo, ka oteu. 
— Al do dana budite ode. 


— Ne boj se — odgovori on i odmah otide reći drugo- 
vima, da se spreme za polazak. U prvi mrak su bili već 
u Plani Balenskoj, a prije neg je narod poliegao, on je udario 
na vrata i bez ikakova čekanja gurnuo ih. Nisu bila zaman- 


— Nek s tobom iđu 

nije mogao ni naslućivati. 


daljena, pa su odmah popustila i širom zinula. Na ognjištu 
je gorjela velika vatra i bili na okupu brojni ljudi i žene. 

— Valjen Isus! — pozdravi on. — Kako j' majka?! 

Sve su se oči ukočile na njemu, te mu od iznenađenja 
i čuđenja jedva glasno odgovoriše na pozdrav. Prvi se snađe 
did Perjas, pristupi mu i reče: 

— Kun da te j' pozvala sama Blažena Gospa! Moj sinko, 
moj sinko, kako joj dolaziš... 

— A što j'7! ' 

— Eno joj plovan daje zadnju svetu poputbinu, al već 
ne zna za sebe, a dok je god mogla micati ustim, pitala j' 
za tebe. Još je u popasna doba izrekla zadnje: »Di je moj 
Nikola ?« 

— Ja sam je čuje! — odgovori on i jurne u sobu. 
Ukućani pomisliše, da je šenuo umom i u čudu se zgledaše, 
pa pođoše za njim. Prvi did Perjas. 

— Majko! Majko, evo mene! — viknuo je još s vrata 
i u dva skoka bio kraj njezine postelje. Svećenik je još 
molio nad njom, pa se trgne, čuvši njegov glas, maiko se 
izmakne, ne prekidajući se u molitvi. —> Evo me, majko. 
moja — šaptao je on, ljubeći polumrivo čelo i obraze. Ona 
više nije ništa ni čula ni osjećala, no naglo se protegla, 
širom otvorila oči, ustavila ih na njemu i nešto zaustila da 
reče, no nit je mogla izgovoriti, nit je tko mogao pročitati . 
s njezinih usta, što je htjela reći. On je pao po njoj u bez- 
krajnoj nježnosti i boli, kakovu nije mogao ni naslućivati 
unapried. Vazda ju je volio, strepio je nad njezinim životom 
i iz ljubavi prema njoj i zbog onoga, što će u kući zacielo 
nastupiti poslije nje, a i zbog svoje težke i očajne osamlje- 
nosti u odmetničtvu. Sve je on to i prije osjećao, al da će 
ga tolikom snagom baciti na njezine već skoro mrtve grudi, 
Posve je sviestno osjećao, kako 
ga tuga guši i mori, a jecaji se samo međusobno gone u 
grlu, i ni jedan ne može da probije, nego ga tim više i tim 
strašnije more i ubijaju. 

— Majko moja, sve moje na zemlji — žaptao je iztr- 
gano i milovao je po licu, koje se je već ledilo, i kušao joj 
otvoriti vjeđe, koje su se zavazda zaklopile. 

Svećenik je svršio molitve, poškropio je blagoslovljenom 
vodom i počeo glasno moliti. Svi su klekli osim Nikole, koji 
je bio neprekidno naslonjen na mrtve grudi, koje su mu 


397 


dale život. Nit je jecao nit je plakao, nit je molio nit je 
govorio, samo je niemo i mrtvo ležao na dragim svetim gru- 
dima i kao kroz san slušao molitve, koje nije mogao ni 
pratiti ni moliti. 

— Pokoj vičnji daruj joj, Gospodine! — završio je stari 
plovan Barac i jedva se podigao na noge, koje su mu utrnule 
od klečanja. 

— I svitlost vičnja svitlila joj! — odgovoriše ukućani, 
a 'broini glasni jecaji začiniše tu molitvu. 


Nikola se naglo trgne i uzpravi se, kao da se probudio 
od strašna sna, stane nad mrtvom majkom kao izklesan iz 
kamena, zatim se opet naglo prigne, pomiluje ju po licu i 
čelu i šane: 

— Blago tebi, koja si se smirila, mučenice moja! 

Opet se uzpravi, prekrsti se i naglo se okrene. Kraj 
njega je stajala mala Kata pokojnog strica Tome, obačajući 
se o svoj štapić, i gledala u njega očima, koje su bile po- 
topljene suzama. On se sagne k njoj i digne je u naramak, 

.a ona prošapće: 

— Ajme meni, moj Nikola, što ćemo sad?! 

— Ne boj se, zlato moje, dok je živ tvoj Nikola! — 
odgovori on, poljubi je nekoliko puta i nastavi: — Rad vas 
sirota i sunce sije! 

Zatim se zagleda oko sebe, kao da nekog traži, a kad 
mu pade pogled na dida Perjasa, reče glasno, odrješito i 
lagano: š 

— Striče Pere, ti si nam svima kućnji starešina, i sve 
mora biti samo unako, kako ti odrediš! 

— Ne boj se, Nikola! — odgovori Perjas tvrdo i uvjer- 
ljivo. — Mi smo vindar Kresojići i kad smo podiljeni. Ne 
boj se ništa! 

— I čuvaj nam ove stričeve sirote! 

— Ne boj se za nji! — ponovi Perjas, a mala se Kata 
još jače razplače, i Martin se privuče i uhvati se Nikoli oko 
pasa objema rukama, krijući lice, da mu ne vide suza, a 
Marija je, ireće Tomino diete, pala po mrtvoj strini, baš 
kao što je čas prije Nikola bio svom svojom ljubavlju i mu- 
ževnim grudima pokrio njezine zemne ostanke. Ona je 
glasno jecala i'u sav glas plakala, te je od čas do čas 
zapadala u glasno naricanje i zapomaganje. 

— Ništa se vi ne bojte! -— govorio je Nikola, ljubeći 
Katu i milujući drugom rukom Martina, — Ne će vas zabo- 
raviti ni Kresojići ni Svemogući. Ništa se vi ne bojte! — 
govorio je, osjećajući, kako su djeca svojim plačem i zapo- 
maganjem najbolje označila položaj, u kom se nađoše smrću 
svoje strine. 

Anica je stajala podalje i brisala oči pregačom, jer je 
to tako moralo biti. Natrljala ih je toliko, da su joj bile sve 
crvene, kao da je doista i ona plakala. Uistini je biesno 
kosila pogledima i Nikolu i tu stričevu derištčad, koja su joj 
se bila već popela navrh glave, te je jedva čekala, da ona 
preuzme u ruke kormilo kuće i zadruge, da ih stjera u red, 
kako će to ona znati i htjeti. 

— Striče Pere — reče Nikola poslije kraće stanke — 
sad nek 6de u kući bude starešina Ante, a ti nevista — 
reče Antinoj ženi —— budi planinka. Niko mora. Nad svim 
je stric Pere, e 1" nu?! 

:— Ja ne branim — odgovori Perjas, dok je Ante šutio 
kao zaliven, a Anica je zabrektala od biesa i srčbe, no ne 
usudi se progovoriti tu nad mrtvom materom. Da su joj 
mogli vidjeti misli, bili bi svi ukućani osvietljeni plamenim 
žarom striela, koje su joj sievale iz glave, no nitko nije 
imao sposobnosti, da misli tako gleda i vidi. 

Stari se je župnik Barac naslonio na sanduk, koji je 
bio pred Staninom posteljom, i mirno slušao, što govore. 

— Sad s Bogom, majko moja! Moram otići, jadan ti 
sam, koji te ovako ostavljam! — reče Nikola i prekrsti se 
pa pođe prema vratima, a većina ih za njim. Malu je Katu 
neprekidno držao na rukama, a Martin je njega držao za 
nogavicu. Kad su izišli u kuhinju, poljubio je Katu i metnuo 
je na zemlju, govoreći joj i milujući je: 

— Ništa se ti, milinje moje, ne boj! Ne će tebi ništa 
biti. Gi 
Anica mu se je posve prikučila i rekla mu izpod glasa, 
ali prodorno, ubojito kao iz vulkanskog ždriela: 

— Pošteno si odredije! 

— Ija mislim — odgovori on nasilu mirno. 

— A ja ću biti u kući najmenica! 

— Drugi će se briniti i raditi, a ti ćeš samo raditi, pa 
ti je tako najlakše. 

—Iti si mi nikakav junak i ajduk, kukavico! — zapišti 
ona kao zmija otrovnica. — Tako pljuješ na svoju ženu, 
sram te bilo! 

— Odmaknidđe se od mene, da te ja ne odmičem! — 
veče joj on i opet nasilu mirno... U glasu mu je brektala 
najveća nestrpljivost, nemir i bies. 

— A što su ti priresli tolko srdeu ti kljakavi i grbavi 


kukavci?! — zapišti mu ona posve na uho. — A na svoju 
ženu rigaš i bljuješ?! 
— Jer nemaju nikog osim Boga i nas! — odgovori on 


glasno i zagleda se u nju, kao da promišlja, bi li je il je ne 
bi udario, da potvrdi to svoje mišljenje i razpoloženje. —- 
I jek vidim, da ti na nji sikćeš ka zmija zatočnica. Za to # 
ne dam i za to ću te zaklati, ako im što naža učiniš — reče 
on i izmahne, da će je udariti, no podiže ruku tako, da je 
omanuo više njezine glave, a ona vrisnula, potulila se i 
riknula kao vol, kad ga kolju: 

— Ajme meni, ubi me! 

— Ne, ne! — odgovori on, smijući se strahovito izobli- 
čenim glasom. — To ne ćeš dočekati. Nek tebe medvid ubija, 
a ne ja. Vindar_ me se pričuvaj! To ti veli tvoj Nikola tu 
kraj mrtve naše vridne majke. Vidim ja i čujem ja sve tvoje 
skokove, al nek stoji. Još ćemo se mi viditi. 

— Nemoj, Nikola tako! — javi se Perjas. — Nije Anica 
loša. Una j' prava žena, al je i žena i čovik, pa joj ne 
zamiri. Nije una ni bolja ni lošija od stotine drugi. Ko zna, 
kakva bi bila druga na njezinu mistu. 


Nikola se trže .na te stričeve rieči, malko se ukruti i 
nekako okameni, pa se zagleda u njega. Pogledom ga je 
pitao za razjašnjenje i niemo čekao, da nastavi svoje tuma- 
čenje. I Perjas doista nastavi: 

— Kad mlada paripa ne prežeš pod kola, un unda skače 
i rita se i stvara, što nit je bilo nit će biti. Tako j' i.sa 
čovikom, a sa mladom ženom još i gore. Stišaj se i nemoj 
tu munjasati i budaleisati, kad si pametan čovik. Pušti je 
s mirom, nek se izrita, pa će biti i jope sve u redu i miru 
Božijem, ka što j* i dosad bilo. 

— Ti veliš, da j' bilo sve u redu?! — upita Nikola i 
htjede mu spomenuti Pavlinu Japunčića, no u zadnji se 
tren svlada, osjetivši, da bi izgovaranjem tog imena činio 
baš ono isto, što je zamjerio svom pašancu Martinu Blaže- 

viću. Težko je dahtao, odpuhivao i grizao usne, al nije ništa 
odgovorio. Časak je niemo stajao, a onda reče kao iz pećine: 

— Ne zamiri mi, striče Pere, molim te! Sve u tvoje i 
Božije ruke, a ja ne ću biti daleko, ako me Svemogući još 
podrži. 

Poslije tih rieči izpade iz kuće, kao da ga je netko 
izbacio iz praće. Drugovi su ga čekali, svaki na svojoj strani 
i na njegov ugovoreni zvižduk brzo se sastadoše i krenuše 
prema Pilaru. 

— Kako joj je? — upita ga Labus. 

— Nikad bolje. Blago njoj! 

— Smirila se? — reče Kliska šaptom. , 

— A nu! — odgovori Nikola. 

Težki tajac i grobna šutnja pred strahotom tajne života 
i smrti... Išli su jedan za drugim kao duhovi, a međutim je 
u kući nastala potmula, tiha, ali grčevita borba na život i 
smrt između Anice i njezina djevera Ante, kog je Nikola 
naznačio, a Perjas prihvatio kao novog kućnog starješinu 
poslije majke Stane. Ona ga nije prihvatila, Anica ga nije 
htjela za svog starješinu. Brektala je od biesa i srčbe, sje- 
deći u kutu iza ognjišta, na kom je gorjela vatra kao vapne- 
nica. Baba Barica je odredila sve za Stanin ukop i ujedno 
naložila ženama, koje je moraju okupati i presvući. Smatrala 
je svojom dužnošću, da spomene Anicu prvu, jer je to 


.njezino i pravo i dužnost, budući da je ona najstarija 


nevjesta, pa mora svekrvu dostojno odpremiti. 

.— Ja nisam ni planinka ni najstarija! — odgovorila je 
Anica kao s trnja. — Ja sam najmenica, pa radite, kako vam 
drago. 
> — Nešoooooo! — zovne je djever_ Ante i značajno i 
ljutito i otegnuto. — Ne šalide mi se nad mrtvom materom! 

— Što 'š ti meni zapovidati i zivkati me! — vikne ona 
na njeg i ljutito i podrugljivo. — Što si ti, to sam i ja, i još 
nisi ni uno, što sam ja! 

— Pušti, jadna, to, dok nam se siromašna mate makne 
iz kuće — odgovori joj on .mirno i pomirljivo.,— Ako 'š, 
unda se moremo gonati, ako drugačije ne more biti. 

— Ja sam barem žena, a ti nisi ni mužko ni žensko! — 
odgovori ona drzko i preuzetno. 

— Nemoj, nešo, tako — molio ju je on veoma toplo i 
meko. — Ne ću ja tebi krivo učiniti. Samo sad se stišaj i 
budi pametna. 

— Ne 'š ti mene učiti pameti! 

— Bog bije s tobom i Blažena Gospa! Što j' tebi?! — 
pitao ju je posve mirno, iako je već i u dobrom, stišanom 
Anti kipjelo, da bi bio uzavreo i najtvrđu kovinu. Jedva se 
je svladavao, da je ne napane i riečima i šakama, al se je 
još ipak svladavao. 

— Ništa meni nije! — odgovori ona biesno, zapadajući 
sve više i više u razdraženost prenapete, nesmirene i neza- 
dovoljene ženskosti. — Ne 'š ti meni gospodariti svojim 
vražim turom! Nuiga ti, nuga mi! Kolko j* tvoga, tolko j' i 


moga, pa ćemo se diliti, a ti gospodari, kome oćeš, meni, 


lje, ne ćeš! 

Perjas je stajao kraj ognjišta kao ubezumljen i niemo 
slušao, što govore. Kad su njih dvoje na čas zašutjeli, reče 
on mirno, otčinski: 

— Nemoj, jadna nevista, tako. Nismo mi Kresgojići 
cigani. Nije naše ognjište na to naučeno. Svi smo mi ka 
edna duša. . . 

— Pa, i ja sam Kresojićka! I ja sam Kresojića soja, 
iako nisam tu rođena. I ko veli, da ste drugačiji vi, koji ste 
tu kanili kraj ognjišta, neg mi, koje smo na njeg dovedene?! 


— I nije, nevista, bilo dosad razlike — odgovori joj 
Perjas nekako veselo, kao da je baš to čekao iz njezinih 
usta, — Stog ti tako i divanim, jer nema razlike. Svi smo 


mi Kresojići i svi smo istog soja i kroja. Drugačije ti ni ne 
bi bila mogla doći na naše ognjište. 

— E, kad je tako, unda, da sad svi znate: i nisam ja 
baš bila ni željena ni naminjena ovom ognjištu —- govorila 
je ona kao izvan sebe. — Za to j' bila izabrana moja sestra 
Vranjica, a ja sam vam došla ka upljuvak, pa sad tako stog 
i est sa mnom. ovako. Al se varate, ako mislite, da ćete sa 
mnom, kako misli unaj vaš ajduk! Ne ćete, dok je mene 
samo krpica! Dosad sam ja mučala i trpila ka zmija u 
procipu, al više ne ću! 

— Bog s tobom, rano moja, i Blažena naša Divica 
Marija! — govorio je Perjas ubezumljen u čudu i zapre- 
paštenju pod udarcima njezine bolestne razdraženosti. — 
Vidim ja, janje moje, što j! s tobom: ti moraš leći i metniti 

ledene krpe na glavu, da se razbereš i smiriš. 
' — Meći ti ledene krpe na se i na svoju babu Baricu, 
a ja ću sebi pomoći i brez tvoji krpa — odgovori ona i 

klone na zemlju kraj ognjišta i zapane u grčevit plač, da se 
je čulo do neba. Jecala je, uzdisala, jaukala i urlikala kao 
vol, kad ga kolju. Svi su se oko nje sjatili. Žene su je kušale 
smiriti, a mužkarci su je gledali kao čudo, kao luđakinju il 
kao težku bolestnicu. Nisu bili načistu, što bi počeli, da je 
smire i da joj pomognu. Nenadano izskoči između svih 
prema njoj djever Ante, pograbi je svom snagom za ramena 
i stane je nemilice mlatiti. Pod tim se snažnim udarcima 
ona trže, osviesti se i skoči na noge kao biesna mačka i za- 
grebe noktima u djeverovo lice, urličući: 


— Pomozite, ne dajte me! 

— Ovo ti iz oba nuigla: i iz tvog i iz mog nigla! — 
vikao je 'i Ante kao bjesomučan. Još ga nitko nikad nije 
vidio u takom razpoloženju. — To ti tu, nad mrtvom maj- 
kom, da zapamtiš i da znaš, kako moremo — stenjao je on, 
udarao i jedva izgovarao rieči i rečenice. 

Perjas je pristupio, očito, kad je mislio, da ju je dobro 
izdevetao, i rekao, upravo viknuo zapovjedničkim glasom: 

— Dosta j', Ante! Miruj u nju! 

Ante ge je izmakao za korak, pogledao dida Perjasa, 
duboko odahnuo i gotovo prošaptao kao u bunilu: 

— Oprosti, striče Pere, al sam mora tog vraga iž nje 
izagnati, potari ga, sveti Križu! 

— Drugog momka triba taj njezin vrag! — dobaci 
neki ženski glas iz mraka, no nije se moglo razabrati, čija 
je to zloba progovorila. Svakako su se svi slagali u svojim 
mislima, da je to. njezino ludovanje hranjeno neiztrošenom 
snagom i neizpunjenim neutaživim željama i požudama raz- 
buktalog ženstva u njegovu najgorem  bjesnilu i najvećem 
razevatu. 


Ovaj je izpad nad mrtvom Stanom bio smrtni udarac 
zadruzi pokojnog Jose i pokojnog Tome, a to je ujedno bio 
prvi ovakav sudar u Kresojića zadruzi, odkad ona uobće 
postoji. — : 

Dok su se odigravali ovi prizori kraj ognjišta, Nikola 
se kao nesmireni prognanik žurio uz Pilar i dalje Vele- 


. bitovim obroncima prema Dubokim Jaslama, ne k stanu 


svog velikog dida Kresine, nego k hajdučkom družtvu svog 
harambaše Laze Škundrića. Stupao je niemo, u bunilu, pijan 
od tuge, bola i težkog srama zbog svega, što je vidio i do- 
živio. Da je na tom putu na njeg naletjela šerežanska 

obhođa il vojnička kolona i ustrielila ga kao divlju zvierku, 
bio bi se smatrao najsretnijim čovjekom na svietu, a ovako 
je stupao pod teretom svoje nesreće kao u olovnim neg- 
vama, koje su iznutra okićene samim iglama. Poželio je 
iskreno i vruće, da se sruši mrtav il da pane u koju pro- 
valiju i da slomi vrat, pa da ga onda izvuku kao mrtvu 
stvar i — da mu se onda smiluju i pokopaju ga u njegovo 
drago groblje, u njegovu Mrkobradušu kraj majke i otca. 
To mu je bila jedina želja, koja mu je bila najjasnija na tom 
putu. Ujedno se je sjetio, da će biti pokopan, kad ga negdje 
ustriele, bilo gdje kraj puta, baš kao što graničari pokapaju 
crklu stoku — — — , 

K družtvu su stigli prije zore. Nikola je hotice navio, 
da prođu kraj njihova stana, jer je on išao prvi, budući da 
je najbolje poznavao put. Osjetio je neodoljivu želju, da 
udahne zadah njihova blaga, njihova stana i onih ostalih 
dragih mirisa, koji su mu negda dražili djetinje nosnice iz 
svakog kamena, iz svakog drveta i iz svakog pedlja zemlje, 
koju su zvali svojom. Sve mu je to baš noćas postalo sveto 
i nedostiživo kao nikad prije. Dok se je tuda slobodno kretao, 
nije ni pomišljao, da ta svaka malenkost ima posebno zna- 
čenje za čovjeka, kojemu je Providnost dopustila, da s njom 
sraste i da s njom živi u .miru, ljubavi i nerazdruživora 
prijateljstvu. Istom sad, kad je pukla i zadnja spona 


s mrtvom majkom, kad vidje u kući neslućene nesreće — 


istom sad osjeti svu veličinu tih — malenkosti svagdanjeg 
ljudskog sređenog života — — — ' 

— Kako ti je majci? — upitao ga je Lazo, kad mu je 
javio, da su se vratili. 

— Unako, kako sam ti reka — odgovori on posve tiho. 

— Umrla?! 


— Umrla na mojim rukami, striče Lazo. 
— Zateka si je živu?! 
— Kun da je uprav to čekala. 


— A nu! — odgovori Lazo, obori pogled k zemlji i 
šane: — Nek se Svemogući smiluje njezinoj duši. ; 
— Amen, striče Lazo — odgovori Nikola, sustežući 


jecaje, koji su mu posve suho udarali u grlo i gušili ga. 
— A kako ti je sad kod kuće? 
— A nu!... Kako j' Svemogući pripušta, da bude. 
Priko Njegove se volje ništa ne događa — — — 

Kad se je Mile Dujin malko sabrao od velikog iznena- 
đenja, a Lazo sa svojim drugovima zamakao prema Obse- 
nici, okrenuo se je, polako nastavio hod prema kući, raz- 
mišljajući o onom, što je vidio i čuo. Išao je obrovačkim 
putom, uzduž Kresojića Doca, pa skrenuo desno u Klanac 
među kuće. ; 

Na desnu mu je stranu bila dugačka stara zadružn 
kuća, koja je po sredini razdieljena: polovica do Klanca 
pripadala je poslije diobe stare zadruge Petrusilu i njegovoj 
grani, a druga polovica, do Svetog Roka, veljbabi  Josi, 
Milinu djedu, i njegovoj grani. Na lievu ruku, kako je on 
došao, bila je sazidana nova kuća za treću, Jalićevu granu 
stare obitelji, a dalje od nje staje za te obje loze. Veljbabine 
su staje bile dalje na zapadu. Ravno preko dvorišta od 
svoje stare kuće, podigao je veljbaba za sebe i svoju Iku 
liepu malu kućicu, u kojoj su starci samo spavali, dok se je 
cieli obiteljski život odvijao kod starog ognjišta, u dje- 
dovskoj kući, u kojoj je spavao Dujo i njegova Stana 
s ostalom čeljadi. ' 

Mile je stupao veoma oprezno između kuća, da ne udara 
opancima o kamenje i ne uzbuni one, koji su slabijeg sna, 
prošao između svih kuća i došao do sjenika, na kom je on 
spavao sa svojom Kikom. Lagano je kucenuo na vratašca, a 
čas iza toga se javio ženski glas: 

— Esi ti, Mile?! 

— Otvori, otvori. Ne boj se! — odgovori on, a u istom 
času zaškripi iznutra gvozdeni kračun na vratima, i ona se 
otvoriše. 

— Dugo si se zabavije — reče mu žena šaptom. 

— Nije bilo Petrine, da me zamini, pa sam se zadrža, 
a unda sam i putom staja ka zatravljen i dugo uprav bleja 
i balanzučije — odgovori on. 

— A jer to, po Bogu brate?! 

— Srije sam se s Lazom i cilim njegovim družtvom. 


— Is Nikolom?! — upita ona tako, kao da je zavapila. 
— IŠ njim. 
— Jadna ti sam i kamena za njim... i za unim svojim 
siroticami brež njega... 
— Ha!... Sve u Božije ruke, pa će dobro biti. 
— A kud iđu? 

— Nikud tamo odoše uz Obsenicu — odgovori on, pre- 
krsti se i poče se svlačiti. — 

Lazo je međutim prešao s druživom Obsenicu na mo- 
stištu i udario prema Ričicama. Išli su bez rieči, kao duhovi, 
a mjesečina im se prelievala na grudima u pločama sre- 
brenih puceta, toka, ilika i velikih kopča kao u bistroj vodi. 
Kad su došli do kuća Rubčića, odredi Lazo, da sađu desno 
s državne ceste i da se late ruba Pilarovih obronaka. Nije 
htio kroz same Ričice prolaziti, jer je tamo bila straža, a 
iako je vjerovao, da su šerežani upućeni, da ih moraju 
pustiti s mirom, jer idu na sastanak obrstaru Šimiću radi 
pomirenja, ipak je bio oprezan i nije htio ni u takim pri- 
likama ići pred puščane cievi. 


Prije dana su stigli u Bikovu kosu, iza koje potok Ričica. 


naglo zakreće prema svojim ponorima, i tamo se smjestili u 
guštiku, na nekolka puškometa od ceste. U blizini ceste je 
Lazo ostavio Modrića i Obrada Obradovića na straži, da 
dočekaju, dok stigne pukovnik Šimić. ; 

Čekali su ga dugo; jer je stigao istom oko deset sati, 
iz svog su skrovišta imali vrlo liep pregled okolice, pa su 
ga već izdaleka opazili. Dovezao se je u otvorenoj kočiji, bez 
ikakove pratnje. Budući da ga oni na straži nisu mogli opa- 
ziti ga svog mjesta, Lazo im je javio, da dolazi, jer je bio 
posve siguran, da to ne može biti nitko drugi nego on. Kad 
se je po šumu kola čulo, da je već sasvim blizu, Modrić je 
izišao sve do ceste, zaklonio se za velik kamen i čekao, dok 
mu se nisu kola približila na desetak koračaja. Tad je. prema 
uglavljenom dogovoru bacio na cestu velik kamen. Čim je 
pao na cestu, konji su stali, a iz kola izišao pukovnik Šimić. 
Odmah je stupio iz svog skloništa i Modrić, pozdravio ga 
posve vojnički i prijavio mu, da ga čekaju, 

— EY vira? — upita ga pukovnik mirno i ozbiljno, sto- 
jeći kao ukopan na mjestu, na kom je stao, kad je ugledao 
Modrića. 

— Vira j', gospodine obrstare, tvrđa od kamena! — 
odgovori Modrić, a Šimić mu pristupi i pruži mu ruku. — 
Koji si ti? 

— Modrić, gospodine obrstaru! Ja sam Nikola Modrić 
iz Zatona u Dalmaciji — odgovori on strogo vojnički, sto- 
jeći u pozoru. 

— A ti si mislije, da mi Ličani nemamo dosta svoji 
ajduka, pa ti doša iz Dalmacije?! — reče Šimić i prijateljski 
se nasmije. 

— Ista krv, iste nevolje, ista zemlja, a Velebit nas ne 
dili neg uprav spaja, pa kako bi unda drugačije?! — odgo- 
vori Modrić veoma spretno i okretno. — Velebit nas uprav 
i roči skupa. 

— Vidim i ja, da j' tako! — potvrdi pukovnik, spreman 
da pođe. 

— Ovuda ćemo, gospodine obrstare — pokaza mu Modrić 
put. — Nego, moga bi ovaj vaš vurišac sagnati kola tu poda 
cestu i konje izpregnuti. Tu j' mam Ričica, pa i' ima dii 
napojiti. 

Šimić prihvati njegov priedlog, sve odredi, i onda krene 
uz brdo. Lazo je izišao na petdesetak koračaja pred njega, 
pa mu se i on javio propisno vojnički. I njega je upitao 
pukovnik, da li je vjera, što mu je on svečano potvrdio, a 
pukovnik reče, smijući se i pružajući mu ruku: 

— Ja sam sAm, a vas je desetak, pa morete sad sa mnom, 
što vas je volja! Jači ste. 

— E, nek smo ednom i od vas jači, pa mam svi izginuli! 
— odgovori Lazo veselo, prihvaćajući pruženu ruku. 

Obrstar. se je sa svima redom upoznavao i rukovao, 
držeći se veoma prijateljski, al mirno i dostojanstveno. Sjeli 
su na maloj čistini, koja je bila sa svih strana zaklonjena, 
Šimić i Lazo poviše, a ostali uokrug izpod njih. 

— Esmo li svi? — upita pukovnik. 

— Osim straža — odgovori Lazo. 

— Ne bi li i ti mogli čuti, što ću vam reći? 

— Ne bojte se, sve će uni čuti — odgovori Lazo. 

— A što će ti straža, kad smo se sastali na viru?! — 
upita Šimić malko priekorno, a malko i u šali. 

— Esmo mi s vami ode na viru, al nismo sa cilim svi- 
tom — odgovori Lazo okretno. — Morda j' ko, kome ni nije 
pravo, da se ovako sastajemo?! 

— Ne branim, pa kako god misliš, da j' najbolje — pri- 
hvati pukovnik. — A sad me čujte, što ću vam reći: Njegovo 
je carsko i kraljevsko Veličanstvo premilostivo blagoizvolilo 
odobriti, da vam se svima omogući, da se vratite svojim obi- 
teljima, svojim ognjištima i svom poštenom težačkom poslu. 

Poslije tih uvodnih rieči im je potanko obrazložio, što 
je sve učinjeno, da se to omogući, i kako se ima provesti, a 
glavno je ovo: hajduci se predavaju dobrovoljno državnim 
oblastima, koje će izpitati, što je koji učinio i staviti ga pred 
sud, da mu sudi. Mnogi su zločini već oprošteni, drugi će 
još biti oprošteni, a samo za najteže će odgovarati svaki 
onoliko, koliko je sam svojim rukama sudjelovao kod njih. 
Nitko ne će biti suđen na smrt, a koji se bude valjano vladao 
u zatvoru, bit će mu i velik dio kazne oprošten putom 
milosti. « 

Pukovnik je govorio mirno, jednostavno, služeći se naj- 
običnijim riečima, nastojeći, da govori sasvim, kao što go- 
vore i oni. Hajduci su sjedili kao okamenjeni, oborenih 
glava, i slušali netremice. 


— Moram još naglasiti — rekao je pukovnik povišenim 
glasom, kad im je sve razložio — da je ovo prvi i zadnji 
pokušaj, da se smirite. Država se vas ne boji. Una j' jača 
od vas i mogla bi vas uništiti, al joj je više stalo do dobri 
obitelji i mirni težaka nego do mrtvi glava. Ko se sad ne 
pomiri, mora znati, da ćemo ga goniti, dok ga ne stignemo. 
Na svakog će nepomirenog biti razpisana velika talja, a vi 
i sami znate, imate prijatelje, koji vas dosta koštaju, da će 
vas za novce mnogi izdati il ubiti svojom rukom. Vi to znate 
uprav ka i ja! Ja vas sad ne ću pitati, i nemojte mi ni 
divaniti, što vas koji misli. Puštimo to s mirom. Koji se 
«odluči, nek u nedilju, danas osam dana, dođe u Gospić k meni 
sa svim oružjem i u odilu, u kakvom ste sad. Tamo će vas 
primiti ka prijatelje. 

— I unda strpati u štokauz! — izbaci Nikola Kresojić 
kao iz topa, podiže glavu i zagleda se u pukovnika. On do- 
čeka njegov pogled i umjesto svakog drugog odgovora, na- 
smieši se i reče: 

— Zaboravije sam ti dati pisamce, što ti ga j' po meni 
poslala Cuja Delačeva. 

— Uvano nije velika šteta, što ste zaboravili! — odvrati 
Nikola posve mirno. — Nude nam ga pročitajte, da čujemo, 
što mi piše. 

— Evo ti, pa čitaj sam — odgovori pukovnik, pruža- 
jući mu pismo. — Morda j' unutra štogod, što obrstar ne 
bi smije znati! 

— Ne će, lje, tako biti, a ja vam više ni nisam višt 
čitanju — odgovori Nikola i pruži pismo Lazi, a on ga odmah 
dodade Kliski, govoreći: 

— Marko j' naš pisar, pa nek čita un, kad ti sam 
ne ćeš. 

Kliska uze pismo, otvori ga i gladko pročita sliedeće: 

»Dragi prijatelju Nikola i ostali! 

Prije svega vala tebi i stricu Lazi, a onda i ostalim, 
koje nisam ni vidila, na postupku prema meni. Vi ste prave 


 ljudine! To prije nisam znala, i da mi je ko pripovida, ne 


bi mu bila virovala, a sad znam. 

Zatim te molim, da viruješ gospodinu obrstaru Šimiću. 
Un je nami svima kao pravi otac. Pomiri se, pokori se, molim 
te, pa ti ne će biti ža. Opet ćeš živiti lipo na svom ognjištu 
i biti pravi graničar, ka što i esi. 

Pozdravi sve i poslušaj me. To te od svega srdea moli 
tvoja iskrena prijateljica. Viruj mi, da bi za svakog pošte- 
nog čovika dala i dušu i tilo, a ti si najpošteniji od svi, 
koje sam poznala. Taki soj ljudi nije rođen za ajdukovanje, 
man za ljudsko ljudikanje i ljudevanje. 

Pozdravlja te po sto puta Tvoja prijateljica Cuja.« 

Svi su pozorno slušali i nitko nije niti jednom jedinom 
primjetbom prekinuo Klisku u čitanju. Nikola je oborio po- 
gled i razumio i ono, što Cuja nije napisala, jer se je oprav- 
dano bojala, da povjeri papiru svoje osjećaje. Nikola je i 
to razumio. Kad je Kliska dočitao, Nikola je uzeo pismo u 
ruke, nekoliko ga puta okrenuo na sve strane, a onda opet 
sam pozorno pročitao i na drugoj strani papira napisao 
sliedeće: 

»Draga moja prijateljice Cujo! 

Vala ti na iskrenim besidami, i viruj mi, da virujem, 
da misliš pošteno. I ja znam, da ovaki soj ljudi, ka što sam 
ja, nije za ajdukovanje, al je un još manje za štokauz. Ti - 
najbolje znaš, ko mene amo odagna i zašto sam mora ovuda, 
kad nisam moga drugud, jer moj soj nije nikako za to rođen, 
da njime omavuju žene, pa da su i blažene žene. Znam ja 
sad, da si ti dobra i da nisi, što sam ja mislije, da esi, al 
sad je sve kasno. Ja sam Kregojić, al ti moram reći, da mi 
je drago, što me ne zaboravljaš. Ko bude potlje sudije — 
nek sudi pošteno. Ja se uzdam u Svemogućeg, da će i taj 
reći, da nisam osramotije Kresojića soj, a i ti gledaj, da i 


409: 


o tebi tako budu mogli reći, pa ćemo ostati dobri prijatelji 
i na drugom svitu, di ćemo se uvano sristi. 
Pozdravlja te tvoj iskreni prijatelj 


Nikola Vrkljan Kresojić.«. 


Kad je svršio pisanje, previo je pismo i pružio ga pu- 
kovniku: 

— Molim Vas, pridajte joj to, al morete i.ode svima 
pročitati, da braća znadu, što sam napisa. 

Šimić je uzeo pismo i-glasno ga pročitao, a da ga prije 
tog nije čitao za sebe. Svi su pozorno slušali, i nitko ne reče 
ni jedne jedine rieči, no progovori Šimić: 

— To je Kresojića odgovor! | 

— A vi poznate Kresojiće, gospodine obrstare?! — 


upita Lazo. 
— Poznam, jer sam čuje o njima mnogo. Poznam i' — 
govorio je on veoma polako, otežući, oprezno. — Kod mene 


je već bije Ivan, kog zovu Bazalom, i tužije mi se na svog 
brata Martina, koji je carski ovicir, da mu triba para tražiti. 

— Baš njega spomenušte! — dobaci Nikola, jer je 
osjetio, da je pukovnikova primjetba bila zlobna i da je 
njome želio prikazati Kresojiće i u drugom svietlu, nego ih 
obično gledaju. — Morete vi divaniti o Ivanu, što vam je 
drago, al ja vam velim, da njega ljudi ne razumiju. Un je 
pametniji od svi nas, pa — ako ćete pravo i pošteno, gospo- 
dine obrstare! — i od vas. Tako j' to s našim Ivanom, kog 
ljudi zovu Bazalom i Srđenom. To ja vami velim, a vi mo- 
rete, kome vam god drago. 

— Nisam se ja tije narugati! — požuri pukovnik Šimić, 
da izpravlja. — Bože, sačuvaj; nego samo velim, da i njega 
poznam, jer je bije kod mene, a poznam dobro njegova brata 
lajtmana Martina, poznam i druge, a o pokojnom sam Kre- 
gini čuje ka o Sibinjanin Janku čuda i čudesa! 


— Gospodine obrstare — poče Lazo nekako mudro i 


svečano — ja sam prima vaše poruke i drugovima sam sve 
reka, al mi se nismo nikad dogovarali, što bi vam i kako 
bi vam odgovorili. Ja to nisam tije, jer ne ću ni sad ni 
nikad, da edan drugom nameće svoje mišljenje. Svi smo mi 
već ljudi od brka i obraza, svaki ima svoje ognjište i svoju 
obitelj, a svaki i svoje posebne nevolje i nesriće, pa ne ću, 
da iko namiče svoj klakter za izmiru tuđi želja i potriba. 
Nismo divanili o tom, a ni ne ćemo, nego ko se od nas 

odluči, da primi carevu ruku pomirnicu, da se prida i po-- 
miri, taj će u nedilju, danas osam dana, osvaniti u Gospiću 
prid erikvom. Vi odredite, da i* tamo dočekaju ljudi, koji 
će znati, o čemu se radi, i da i' ka ljude dalje vode. Ko ne 
bude doša, taj je osta u planini i taj će urediti svoje stvari, 
kako bude najbolje zna. 

— U redu! — prihvati pukovnik Šimić. — Samo oni, 
koji se ne pokore, ne smiju više računati na milost Njegova 


. Veličanstva, našega premilostivog cara i kralja. 


. — Da vam rečem o milosti! — javi se i opet Kresgojić. 
— Nude, nude! — odgovori pukovnik. 
—— A -— ništa! — odmahne Nikola rukom. — Ne zami- 


rite mi i ne ljutite se, al ne ću više ništa divaniti. Svaki 
nas visi o svom vratu, pa nek svaki i radi, kako ga konop 
škaklje! 

— Kako god oćeš! — odvrati pukovnik prilično nevoljko. 
Bilo je jasno, da mu Kresojićevo mišljenje ne ide u torbu i 
da mu njegov način ide posve uz nos. Htjede mu reći, no 
svlada se, da Nikola očito misli, da su glupost i junačtvo 
istovjetni pojmovi. Ipak reče: : i 

— Pametan čovik ne iđe glavom kroz zid! Zid je vin- 
dar tvrđi! ' 

-— To j' tako, gospodine obrstare, al pošten čovik iđe 
vindar radije glavom u zapaljenu klačinu neg u đubrište! 

— Kako ti god drago! — odvrati obrstar mrzovoljno. 

— Samo tako! — potvrdi Nikola. 

Ostali su svi šutjeli kao niemi, i Nikoli bi malko krivo, 
no onda pomisli, da je redovno veoma malo ljudi i u naj- 
većem skupu mužkaraca. 

— Ja vindar mislim, da j' najpametnije uno, što velika 
većina pametni ljudi odluči — reče pukovnik dosta nehajno 
i kao preko volje — a o ovom su se razbijale najpametnije 
glave naše velike monarhije. 

— A ko vam veli, da su najpametnije glave vaik našle 
i ono, što j' najljudevnije?! — upita Nikola. — Ja volim 
s ljudim u brezdanku neg s kukavicami u carske dvore! 

— Ti se, unda, ne kaniš pomiriti? — upita pukovnik, 

— O tom nisam reka ni edne riči! — odgovori Nikola. 
— Ivi ste rekli, da ni ne želite, da o tom divanimo. 

Dok su njih dvojica tako mudrovala, Lazo je sve uredio, 
da je donešen objed. Bio je. to na ražnju pečen ovan, s mnogo 

crvenoga luka i kruha. Labus je potegao handžar iza paš- 
njače i pečenku sasjekao na komade. 

— Ne zamirite, gospodine obrstare — rekao je haram- 
baša — al ne bi bilo lipo, da odete gladan između nas. 

— Ja ne branim — odgovori pukovnik. -—— Ja se nisam 
nikad branije, da s ljudima ljudikam, pa i idem i pijem. 

Svi su se latili posla, a pukovnik nije zaostajao. Vino 
je donešeno u kozjoj mješini, iz koje je točeno u manje 
posude, u bukare, i išlo od ruke do ruke. 

— Bome ovo lipo i dobro! — reče pukovnik Lazi, smie- 


— Ovako mi svaki dan! — odgovori harambaša. 

— Gospićki obrstar nema ovako svaki dan. 

— Esmo li mu mi krivi, što j' okrenije u carske ovi- 
cire, umisto u ajduke?! — odgovori Lazo i glasno se za- 
smije. — Imamo i mi svoji prijatelja, koji misle na nas i 
ne zaboravljaju nas. 

— Al im nije vaik lako pri duši, kad moraju misliti na 
vas — odgovori pukovnik, , 

— Ae FP svakom graničaru lako, kad ga car pozove u 
rat?! Vindar iđe i piva, a ko ga pita, kako mu je pri duši?! 
—— odgovori Lazo. 

— Est i tako — potvrdi pukovnik veoma srdačno i 
iskreno. X 

Ostali su u razgovoru do poslije podne, no nisu se ba- 
vili pitanjem izmirenja, jer ni pukovnik ni Lazo i njegovo 
družtvo nisu željeli, da se o tom razpravlja u zajednici, da 
tako svakom ostave posve slobodnu razsudbu i ocjenu svih 
mogućnosti i probitaka kao i loših posljedica, koje mogu 
nastupiti za svakog pojedinca. Na odlazku se pukovnik opet 
obrati Kresojiću očito stog, što se je on jedini prilično 
jasno izražavao, pa reče: 

— Zapamti, moj dragi Kresojiću: s carem se pandža 
ne lomi! 

— Ja mu je nisam ni počeje lomiti! — odgovori Nikola 
odlučno. — Ništa ja nisam bije kriv ka ni malo dite, kad 
ga mate rodi! 

— Al ni car nije s tobom pogna pravdu! 

— Što god čini moj čobanin, gospodine obrstare, pada 
na moj obraz! — odreza Kresojić. — More mene ovo i sta- 
jati glave, i stajat će me, al je vridniji obraz neg vratina! 

Znate, gospodine obrstare, kako je? Mene vaši žbiri i pala- 
vorde narenu na zlo, i sad bi ja vami mora doći ljubiti i 
skute i ruke, da mi se smilujete i da budete dobri sa mnom! 
Pa, tako bi vi mogli i svetog: Roka, na pomoć nam bije, 
nagnati, da načini zlo i unda da vas moli za milost! Vala 
vam na ljudstvu i poštenju, al — svak visi o svom vratu i 
svaki nas ima po komadić svog obraza! 


Tako su se razstali s pukovnikom Šimićem. On je otišao 
bez ikakova odgovora, jer ga nije ni tražio, a Lazino je 
družtvo ostalo nujno, zamišljeno, pokunjeno i pokislo. Svaki 
se je zabavio svojim mislima i nije se usudio ni rieči reći 
ni svom najtješnjem prijatelju, jer se je ustručavao, da 
djeluje na njega i da postane sumnjiv, da mu želi namet- 
nuti svoje mišljenje. 

Odtalen su krenuli obroncima Velebitovim prema za- 
padu, da do nedjelje budu bliže Gospiću, tako da ne bude 
daleko onima, koji se kane predati i pomiriti. Tako je to 
išlo sve do sriede; tad se javi Keča Veliki i reče Lazi: 

— Ja mislim, striče Lazo, da mi svi ostajemo prija- 
telji, ka što smo i bili, pa ko se pomirije, a ko se ne 
pomirije. 

— Nego, kako bi drugačije?! — iznenadi se Lazo. 

— Stog bi bilo pametno, da uni, koji će se pomiriti, 
natežu spram Gospića, da im bude u nedilju bliže, a koji 
se ne kane pomiriti, da natežu na drugu stranu, da budu 
što dalje od Gospića. I sam je obrstar reka, da će i" unda 
početi goniti nemilice, pa ne bi bilo pametno, da budu na 
udaru. E_T ovako? 

— Nikako drugačije! — potvrdi Lazo. 

— Stog ti mam pitaj, ko je za ednu, ko za drugu stranu, 
pa da se razstanemo ka prijatelji i braća, dok je još 
vrimena. 

Lazo se je zamislio, no nije mogao ne uvidjeti, da je 
Kečina primjetba veoma opravdana, pa reče drugovima, da 
se odluče, Satima je vladao među njima težki tajac. Svi su 
uronili u svojoj misli, a najzad se javi Lazo i reče, kao da 
služi kod oltara: 


— Braćo, gotovo j'! Radika, 1 kud će koji. Ja ću se po- 
niriti. Ko će sa mnom, nek iđe nadesno, a ko ne će, nek 
iđe nalivo. 

Nitko mu ne odgovori ni biele ni crne, no svi se _po- 
makoše kao strojevi. Na desnu stranu stupiše Keča Veliki, 
Marko Kliska, Pepica Mrkobrad i Luka Labus. Lazo je gle- 
dao ukočena pogleda u drugove, koji ostadoše na drugoj 
strani, oči mu se orosiše, no ne reče ni jedne. Osjećao je, 
da bi mogao glasno zaplakati. Sjeo je, podbočio glavu obje- 
ručke i dugo tako buljio preda se. Tad tiho progovori: 


— Ni ovo nije brez Božije volje. Edni drugima ne za- 
mirimo. Svak zna svoje, pa nek tako i radi. 

Nitko mu ništa ne odgovori, a on poslije nekoliko dugih 
časova šutnje odredi, da oni, koji će se pomiriti, njemu 
predadu sav novac, koji imađu kod sebe. Tad reče: 

— Koji Božijom voljom ostajete, porazgovorite se, koji 
će vam biti arambaša, jer se brez zapovidnika ne more ni 
k blagu. ' 

— Nek nam Dmitar bude arambaša! — javi se prvi 
Modrić, a sve se oči nađoše na Keči Malom. On nikom 
ponikne. 

— To j' najbolje! — potvrdiše jednoglasno ostali. 

— Pametno radite! — potvrdi i Lazo. — I nek vam 
bude sritno, a svom stricu Lazi ne zamirite, što vas ostavlja. 
Dosta mi je planine, a kuća mi propade, samo što mi već 
voli ne buču na ognjištu. 


Nitko mu ni sad ne odgovori, a svima su oči bile ne- 
obično užarene i ukočene. Lazo je osjećao, da ne čini dobro 
svojim vjernim drugovima, što ih ostavlja, pa će opet: 

— Kad su svima otvorena vrata, unda nemojte zamiriti, 
što iđu oni, koji misle, da j' to pametnije. 

-— Ništa, striče Lazo! — odgovori mu novi harambaša 
Keča Mali. — Tebi vala, što si nas dosad vodije ka pravi 
drug i zapovidnik, a sad, kako nam Bog da. Vi tamo mislite, 
da morate tako, a mi amo mislimo, da moramo ovako, pa 
svakom čast i poštenje. Pošteno smo se sastali, pošteno se 
i razstajemo. Nego, mi moramo iz uni stopa, da se maknemo. 

— Vala ti, Dmitre, na pametnim besidama — odgovori 
Lazo i htjede još nešto reći, no grlo mu se stegne i nije 
više mogao ni progovoriti. Uze sve novce, što je pokupio 
od drugova, pa ih pruži Keči. 

— Što to? 

— Uzmi! Mi ne tribamo! — odgovori on, jedva izgo- 
varajući rieč po rieč. — Još ništo imam ja kod sebe, a to 
j' nami i prikoviš do nedilje. 

Keča se je malko ustručavao i bacio pogled na svoje 
druživo, pa kad ne vidje protivljenja, pruži ruku i uze 
novce. 

— Vala ti, striče Lazo — reče mu. — I to j' tvoje, ka. 
i što ti je sve bilo dosad. I sad s Bogom! 

Svi su se redom izgrlili i izljubili, a zatim Lazo krene 
prema zapadu, a Keča prema iztoku. To je bilo u Dušicama, 
izpod Svetog Brda, sredinom ljeta godine 1870. — 

Keča je sa svojim družtvom udario istim putom, kojim 
su i došli, grebenom Velebita, želeći, da se što prije dohvate 
turske međe. Kad su bili blizu Štikade, u neposrednoj blizini 
Petrakovih kuća, spomene harambaša, da bi im se mogli 
javiti, da im iznesu jesti. 

— Ne, Dmitre! — reče odiučno Nikola Kregojić. — Ti 
si zaboravije, il morda ni ne znaš, da su Petraci s nama na 
nože! Uno, radi Marka Kliske i Petrakove cure Janje. 

— A što j? bilo? 

— Što j' uprav bilo, ne bi ti ni ja zna, al je uvano, da 
se je un bije nikako spleje s tom curom, a unda je ostavije, 
tako da j' izašlo nikako nepošteno i ružno, pa sad svi Pe- 
trakovi edva čekaju, da se osvete i Kliski i svakom, ko je 
Šš njim prijatelj. 

— Tako?! Nisam to zna. 

— Est, est. I to j' mržnja i omraza do krvi i groba. Ja 
sam to zauvano čuje, i ne bi bilo mudro, da se njima 
javljamo. : 

Obišli su Gračac i udarili prema sjeveru, da se brdima 
i šumama nenapadno probiju do turske granice, jer su od- 
lučili, da se odmah maknu s hrvatskog područja. Nisu nikako 
bili spremni, da se suprotstave potjerama, koje će se dati 
za njima, čim Lazo stigne s drugovima u Gospić. 

Kad su stigli na Visuć, između Udbine i Boričevca, pred- 
loži harambaša, da se dogovore i odluče, kud će koji. To je, 
uostalom, njima svakom bilo jasno prema starijim  izku- 
stvima, no sad je on predlagao, da ni jedan ne ostane ovkraj 
turske međe. Prije je to bilo lakše. Jedne je zime Pepica 
Mrkobrad zimovao usred Gospića, a da ga nitko nije odkrio! 
Sad se ne može ni pomisliti, da bi takova pustolovina mogla. 

uspjeti. Uprkos Kečinim opomenama i bojaznima, odluče se 
Simo Surla, Obrad Obradović i Jovan Tarbuk, da će zimo- 
vati kod svojih starih znanaca i rođaka u Komiću i Mo- 
goriću. 

— Nemojte, braćo! — uzprotivio se je i Iso Tarbuk, 
Jovanov stričević. — Ne velju ja, da nam nisu prijatelji, al 
ne virujem, da će za nas na višala, umisto da prime talju za 
naše glave. 

Nisu se dali odgovoriti. 

— Kako vam drago. Ja, lje, ne ću s vami ni k svom 
rođenom ćaći! — odgovorio je Iso na njihove razloge i uvje- 
ravanja, da su sigurni. 

— Ni ja vam ne bi da za glavu ni lule duvana! — reče 
Keča. — Vi morete, kako vam drago, al nije pametno. 

Tu se razstadoše s tom trojicom — da se nikad više ne 
sastanu na ovom svietu, jer su sva trojica bili izdani od 
svojih rođaka i prijatelja i strieljani u Medku na devet- 
naestog siečnja sliedeće godine. Izkazana im je osobita 
milost i čast, da nisu bili obješeni, nego strieljani, jer im se 
nije upisivao“ u grieh nijedan zločin, koji bi bio nečastan i 
nedostojan čovjeka borca i vojnika. Ucjena na pojedinog 
trgovca nije se smatrala takim zločinom! 

' Kad je Keča stigao u Boričevac s drugovima, doznade 
od prijatelja, da je na glavu svakog, koji se nije htio po- 
koriti, razpisana visoka ucjena, koju će dobiti svaki, koji ih 
ubije il dojavi tako, da budu ubijeni. Osim tog je izdana 


odredba, da će biti vješan svaki onaj, koji hajducima dade 


jesti ili ih inače podpomogne, ako to odmah sam ne javi. 
Nije traženo, da im se graničari odupru i da ne smiju udo- 
voljiti hajdučkim zahtjevima, jer su nadležni opravdano 
predpostavljali, da bi to bilo gotovo nemoguće. Stog je odre- 
đeno, da se mora odmah prijaviti, čim im se udovolji. — 

Nikola se je javio Vranjici Petra Pavičića. U blizini su 
njezne kuće, u Ljutici, ostali nekoliko dana i bili njihovi 
gosti. Zadržavali su se neprekidno na turskoj strani. Tu su 
još doznali, kako su Lazo i njegovo družtvo stigli u Gospić 
u svom podpunom hajdučkom odielu i kako su ih građani 
dočekali s najvećim poštovanjem i susretljivo. Ujedno do- 
znadoše, da je progon hajduka, koji se ne pokoriše, povjeren 
kapetanu Kehtu. Govorili su, da je on sam molio obrstara 
Šimića, da baš njemu povjeri tu težku zadaću, da se može 


416 


da 


osvetiti i za odlazak iz Lovinca i za to, što je Kresojić bio 
ot&o i odveo Cuju. 

Tu se nisu razišli, nego su ostali skupa do mrtve jeseni 
i živjeli, kako su najbolje mogli. Nekoliko su jačih zahvata 
bili poduzeli i priskrbili potrebne količine novaca, a onda 
su opet dalje mirno krstarili oko Bihaća i Petrovca. Kad je 
pritisla studen i snieg zakijao putove, razišli su se na zimo- 
vališta. Nikola je i opet otišao k Vranjici u Ljuticu i tamo 
bio — najmenik do ranog proljeća. Sastanak je bio ugo- 
voren o Jurjevu tu kod Nikole. 

Na ugovoreni dan dođoše svi živi i zdravi. Preko zime 
se nije nikom ništa dogodilo, no Nikola je bio doznao za 
sudbinu Sime Surle i njegove dvojice drugova, koji su u 
Medku otišli Svemogućem na istinu. 

— Ja sam im reka, da će i' izdati! — promrsi Keča kroz 
zube, kad je čuo tu viest. i 

Taj ih je događaj učinio još opreznijima, pa harambaša 
odredi, da će ostati u Bosni još neko vrieme, dok -se potjere 
ne umore i ne smire. Kad vide, da ih nema, povjerovat će, 
da su se uobće uklonili i više ne će barem redovno i stalno 
krstariti kolone. : 

— Vele, da Keht leti ka lovno štene — reče Nikola. — 
Traži moju glavu. Kažuju ljudi, da j' reka, da me mora ujtiti 
il živa il mriva. 

— Njegovo j', da goni, a naše, da se ne damo — reče 
Modrić. : 

U okolici su se zadržali nekoliko tjedana, jer su htjeli 
svakako doznati sudbinu Lazinu i drugova, koji se predadoše. 
Ubrzo doznadoše, da je i taj postupak bio veoma brzo do- 
vršen, da su blago suđeni, svaki na po nekoliko godina 
tamnice, i da su odpremljeni nekud u Češku u razne tamnice. 
Ni dva, vele, nisu ostavili skupa. Ponovno su dobili viesti, 
da su mjere proti hajducima tako stroge, da ih ni vile više 
ne će moći pronieti kroz Liku. 

— Vidit ćemo i to! — odgovorio je Keča, kad je čuo 
tu viest. — Vindar, nismo ludi, da sad letimo na kolone i 
šerežane. 

Cielo su ljeto proveli u Bosanskoj Krajini i tek se pod 
jesen — mimo svih hajdučkih običaja — povratili u svoj 
kraj. Krstareći Velebitom, naleti im na cesti, u blizini Tro- 
lokava, obrovački trgovac Radovani, kog je Modrić već dugo 

imao na zubu, jer je bio poznat sa svojih nepravednih 
računa sirotinji. Slučajno je bio s njim u kolima i Trifun 
Mandić, trgovac iz Gračaca, zet Tomiše Japunčića iz Svetog 
Roka. Kad su ih skupa našli, skupa ih i povedoše, iako na 
Mandića nije bilo velike vike ni sirotinjskih tužbi. Uciene 
ih: Radovanija sa dvie tsuće, a Mandića sa tisuću forinti, 
no kako odkupnina nije stizala, vodali su ih cieli tjedan 
dana po Velebitu. 


Jednog dana su razmišljali, kome bi poručili, da im 
donese jesti, jer su im torbe bile posve prazne. Najzad pade 
kocka na veljbabu Josu i njegovu kuću. Nikola je kušao, 
da odkloni, al mu nije pošlo za rukom. Štoviše: njega 
zapade zadaća, da ide javiti Duji, što mu poručuje haram- 
baša Keča. Poruka je išla Duji, jer-su bili čuli, da je velj- 
baba Joso umro. Nisu bili sigurni. 

Nikola se je nešto prije pola noći spustio na obrovački 
put s dvojicom drugova i kucnuo na prozorčić stare velj- 
babine kuće. Poslije upita i razjašnjenja otvorila su se 
kućna vrata, a njega je sreo skoro jauk: 

— Jadna ti majka, odkud ti, moj Nikola?! 

— Muči! Ajmo u kuću, pa ćemo divaniti — odgovorio 
je Nikola Kiki, koja mu je otvorila i pala mu oko vrata. — 
Ja sam mislije, da će mi se javiti tetka Stana. 

— Odkad.su umrli starci, nji dvoj spavaju u kažiniću 
— odgovori mu Kika. — A odkud ti, ako znaš, što j' Bog?! 
Ubit će te, jadna ti majka... . 

Nikola joj ukratko reče poruku harambašinu. 


— Pa uprav na nas?! — prošapće Kika. — A ne znate 


odredbe, da će biti obišen, ko vam dade isti? 


— E, e! Znamo, al uprav stog ni ne moremo iskati od 
kukavaca, koji se boje, man od pravi ljudi, koji se ne boje 
i koji će to znati pametno i mudro prijaviti, da sebe oslo- 
bode, a nami da ne naškode. Tako ti je to, moja lipa seko 
Anice! — odgovori on posve veselo, kao da se radi o naj- 
nedužnijem pitanju. — U ednom se selu groze, u drugom 
se ne boje, pa sve u carskom redu! 

— Da vidiš, moj brate, i nije u redu. Al ja znam, da 
će r6de učinit za ljude sve, pa i glavu izgubije. 

a — Nek zakolje ovna il jalovicu, ukuvajte dobra dva 
kruva i metnite desetak glavica kapule, edan pršut i koju 

podlanicu slanine. Ja znam, da vi imate još pdsika punu 
škrinju. 

— Kako god rode reče — odgovori Anica — a ja znam, 
da će un pošteno načiniti, da i nisi uprav ti tamo. Nego, esi 
li se svraća kući našoj? Znaš li, kako j' tamo? 

— Nit sam se, seko, svraća, nit ću se svraćati, nit ću 
pitati — odgovori on težko, preko volje, odpuhujući. — Ne 
mogu im pomoći, ne mogu urediti, kako bi ja tije, pa što ću 
unda i pitati?! E 1 ovako? 

— A nu! — odgovori ona posve neodlučno. Baš je tih 
dana čula, da je njegova Anica ostavila i kuću i djecu i 
otišla Pavlini Japunčiću, no nije mu sad htjela ništa spo- 
minjati. 

— Zlo j! ovo i do Boga grijota, al mi, seko, sad ne 
priostaje ništa drugo, nego da glavu uludo ne dam. Nego, 
da ne zaboravim: nek Mile, il ko već bude, donese užnu priko 
Grabara, tamo izpod kuća Smolčića kod une. velike bukve. 
Tamo će ga već niko dočekati i voditi ga dalje — — — Este 
li svi na nogami? Kako zet Mile? 

— Ovo, što nas je, do Božije volje smo zdravi. Mile 
mlinari, a rode pomalo kirija, i tako... Papa Joso i majka 
su umrli još jesenas. To znaš il gi čuje? 

— Bog im da dušicami lako, nisam zna. 

U tom se času oglasi iz sobe djetinji plač, a Nikola 
odmah ustane sa stočića, na kom je sjedio i zagleda se 
prema sobi. 


— To j* moj Joso — odgovori Anica na njegovo izne- 
nađenje i nepostavljeno pitanje. — Sidi još, jadan! 
— Tako mi i kod kuće plaču... S Bogom, sestro! Ne 


mogu duglje siditi. ' 

Nije ga nikako mogla više zadržati. Izletio je iz kuće 
kao pomaman i najžurnijim koracima stupao prema mjestu, 
gdje su ga čekali drugovi. Pas je digao urnebesnu galamu, 
no Nikola se nije na to osvrtao, nego jurio glavom bez 
obzira, osjećajući u ušima neprekidno samo djetinji plač. 
Međutim je iz male kuće pomolio kroz prozor glavu Aničin 
svekar Dujo, šviknuo psu, da ga umiri, a kad je nju opazio 
pred kućom, upita je, tko je to bio. Ona mu priđe i sve mu 
šaptom pripovjedi. 


— I uprav i" na me vrag namirije! — reče on ljutito, 
no odmah dodade: — AI ljudi su ljudi, pa ajde mam kuvaj 

kru! Al pravi šeničeni kru, kako ti znaš, da ne bi pomislili, 
da mi je ža! 

Sutradan su Dujo i Mile sami glavom donieli jelo na 
ugovoreno mjesto, jer se nisu ni u koga pouzdali, po kome 
bi mogli poslati, a sliedećeg je jutra išao Dujo, da prijavi 
kapitanu u Lovincu, što je učinio, i time još u zadnji čas 
odklonio od sebe odgovornost. Bio je naime već prijavljen 
s druge strane! Kroz to je sad bilo jasno, da je Kečino 
družtvo opet u Velebitu, a najprva je posljedica bila, da su 
smjesta određene najživahnije potjere. I Keči je bilo posve 
jasno, da će to tako biti. Uzprkos tome sliedeće je večeri 
naručio za cielo družtvo večeru u birtiji Tomiše Japunčića 
u Svetom Roku, na petdesetak koračaja od stražarnice! Htio 
je naime, da mu zeta Trifuna Mandića on glavom vrati živa 
i zdrava. Pritom je računao, da ne će nikom pasti na um, 
da bi se tako što moglo dogoditi, pa da će biti posve sigurni. 

Tako je i bilo. Oko pola noći su večerali kod Tomiše, a 
zatim su ih njegova kola odvezla ravno do Pločanskog 
klanca. Da ne bude napadno, kola su bila pokrivena plah- 
tama, kao da voze tovar robe. 

Bila je tmasta, tmurna i sparna noć. Niodkud ni ćuha 
vjetra. Kečino je družtvo sjedilo u Jasiku kraj Gospića. Što 
ih je donielo baš tu, nadomak zapovjedničtva ličke regi- 
mente, na dohvat svog zakletog neprijatelja kapetana Kehta, 
ne bi nitko znao reći, al tako je bilo. Iz Pločanskog su 


klanca udarili prema sjeveru, nedaleko sćla, u kojima su Ž 


imali mnogo prijatelja, pa s noge na nogu stignu u blizinu 
Gospića, a da ni jedan nije o tom putu i smjeru ni rieči 
progovorio. Išli su kao mušica na svietlo, a da nisu uobće 
postavljali pitanja, ne bi li bilo pametnije, da udare još za 
vremena kojim drugim, sigurnijim smjerom. Bilo je oko 
deset sati uvečer, kad su se makli iz Jasika i počeli se 
oprezno približavati samom Gospiću. Keča je išao prvi, jer 
je najbolje poznavao put i kuću, u koju je bio nakanio. U 
neposrednoj blizini samog grada stanu, i on odredi, da 
s njim pođu Modrić i Rade Jelovac, koji je također poznavao 
svaku stopu žmirećki. Došli su do kuće Jove Trbovića i 
lagano kucenuli na prozor. 

Svud je vladala grobna tišina i tama. Oni su išli kao 
posve nedužni građani, koji nisu ničim mogli izazvati bilo 
čiju sumnju. A i nije bilo nikog, kome bi bili mogli upasti 
u oči, jer je grad ležao u podpunom noćnom mrtvilu, a gdje 
su bile vojarne i pred njima straže, tamo nisu prolazili Keča 
i njegovi drugovi. Na prvo kucanje javi se iz kuće sam 
Trbović. On je već bio naučen, da ga po noći zovu, i kad je 
god zvan, značilo je to neki posao, koji nije mogao doći u 
zapisnike zapovjedničtva ličke regimente. ' 

. Nakon izmjene nekoliko rieči Keča je ušao u kuću i 
poslao Jelovca po ostalo družtvo. Tu su večerali i dali se u 


prijateljski razgovor. 


— Moram ti reći, Kresojiću, da nisi ima boljeg prija- 
telja, odkad si sta na svoje noge, od Cuje kapitana Kehta. 
Ja nemam od nje mira, odkad je bila kod vas. Svaki čas se tu 
dovuče i tila bi sa mnom šapćati, e 1" što znam o vami, a ja 
— da vam pošteno velim — njoj ni ne virujem, pa ni ne ću 
da rečem, što znam, a nisam ni zna ništa. Una meni vaik 
javlja, kud iđu kolone, kakva im je zapovid, i sve tako, 
koješta. 

— Pa, znaš — pentao je Nikola u neprilici, osjećajući, 
da je u Cuji doista stekao prijatelja — što ću ti reći? 
Žensko ka žensko, al ja sve mislim, da joj moreš i virovati... 

— Ako ti je stalo do nje i ako joj baš tvrdo viruješ, ja 
bi je moga i sad zovnuti — odgovori mu Jovo. 

Nikola se malko trgne na taj priedlog. U njemu su se 
stale boriti razne sile. Prva je bila ona mužjaka, kojoj je 
godilo slušati i uvjeriti se, da se je taki neprijatelj poklonio 
i podložio, a zatim je bio čovjek, kojem je također laskalo, 
što je posve nesviestno, samo svojom dušom, koja mu je 


naložila onakav postupak, osvojio ženu osobitih sposobnosti 


i nagnuća, a koja je bila već očito posve upropaštena na- 
opakim postupkom gospodina, kojemu je upala u ruke kao 
muha u vruću kašu. On je u njoj probudio nastranosti, koje 
to stvorenje ne bi nikad bilo osjetilo, da je na vrieme, u 
razbuktaloj mladosti, došlo u ruke mužkarca, koji bi ga bio 
slomio, pobiedio i pokorio kao zdravu i plodnu ženku. 
Iskreno je poželio, da je vidi, no bio je posve sviestan, 
da je već sam njihov dolazak u Gospić ne samo bezmjerna 
nepromišljenost i drzkost, nego i najobičnija glupost, pa 
sad, da još počine i tu nepromišljenost, .da se on sastane 

sa ženom, koja je u njeg doduše očito luđački zaljubljena, 
no koja stanuje pod istim krovom, a vjerojatno i u istoj sobi 
s njihovim najzakletijim neprijateljem, kojemu je i službena 
dužnost, da im bude neprijatelj, i kojemu je životna zadaća, 


da ih uništi — ne bi bilo mudro. Značilo bi, da se igraju 
ne samo svojim glavama — to može svatko činiti, kad ga je 
volja! — nego i sa zdravim razumom. To ipak nije mogao 


učiniti, pa reče Trboviću: 

— Ako ti ikad bude moguće, da joj rečeš, da smo kod 
tebe bili ove noći, pozdravi je i reci joj, da joj virujem, da 
nam je prijatelj. To će njoj biti dosta, a dosta je i meni. I 
lipo je pozdravi. Eto... Ne bi bije pošten, da vam ne rečem, 
da bi je volije još ednom, prije neg umrem, viditi, al nije 
sad za to vrime. Bolje j* ovako. I ovo joj sve moreš reći. 

— I oću — odgovori Trbović. — Ne divani una meni, 
al ja vidim, da una zna, da sam ja s vami prijatelj, a zna 
i to, da sam je ja unda izda tebi, al mi nije nikad prigo- 
vorila, man mi je uprav stog prijatelj. 

Na Kečinu se je licu vidjelo, da je veoma zadovoljan 
Nikolinim odgovorom, al ne reče ništa, samo ga je prija- 
teljski pogledao i veselo se nasmiešio. Tu su ostali kod 
Trbovića do četri sata ujutro, a onda se uputili prema Ošta- 
rijama. Dan su proveli u blizini Karlobaga, a kad je pala 
noć, spustili su se u mjesto k birtašu Toni Šikiću. Kod njega 
su večerali, a zatim im je on dao barku i četiri pouzdana 
mornara, koji su ih do dana prevezli na jedan sat hoda pred 
Obrovac. Lađari nisu znali, koga su vozili, al su se veoma 
ugodno iznenadili, kad su primili neobično veliku nagradu 


za svoj trud, a još više, kad im je Keča rekao, da su vozili 


— hajduke. 
— Nego, o tom ne smite nikom ništa reći, jer ste unda 
pokojni — dodao je on, smijući im se posve prijateljski, kao 


da im je rekao, da pozdrave svoje kod kuće. — Nemojte se 
varati, pa misliti, da vas mi ne bi stigli, kad bi kome što 
pripovidali! 


Lađari su otišli natrag, a Keča je poslao poruku u 
Obrovac trgovcu Toni Vlahoviću, da dođe k njima pod 
Brinu. On je došao, i Keča mu odredi, da im donese jesti i 
piti. On je to savjestno izvršio. Ujedno je izvršio i nalog, 
da za odkup trgovca Radovanija, koji je vazda hodao 


s njima, donese odkupninu od dvie tisuće forinti. Tu su 

danili, a kad su dobrano odmašili od Obrovca prema Šibe- 
niku, zahvale Vlahoviću na ljubavi i pažnji, a s njim pustiše 
i Radovanija. On se je zahvalio njima na velikoj pažnji, 
koju su mu izkazivali, dok je morao s njima hodati. Keča se 


je obješenjački smijuljio i odgovorio mu: 


— Znam ja, da ti nije vaik bilo pravo, al da mi ovako 
ne radimo, ne bi ljudi virovali, da smo ovako pažljivi i 
pošteni, ka što naisto esmo!. 

Putom im najprije naleti trgovac Rade Gaćeša, kojeg 
su neki dobro poznavali. Uhvate ga i uciene s tisuću forinti. 
On im odmah izplati ucjenu i mirno nastavi svoj put. Malo 
poslije naleti trgovac Josip Dragosavljević, kog su također 
neki dobro poznavali, pa i njeg zadrže i uciene_ ga s dvie 
tisuće forinti .On je bio znata škrtica i kamatdžija, pa se 
je pouzdao, da će ih moći prevariti i osloboditi se bez 
izplate. Vodali su ga osam dana, a kad on vidje, da se ne 
šale, izplati cielu svotu i reče: 

— Što j' meni to, samo kad sam ja živ i zdrav?! 

— Moga si tako odma učiniti, pa ne bi bije s nami osam 
dana baza! — reče mu Keča. — Nego, nami je drago, da si 
malko s nami prošeta, da vidiš i čuješ, kako mi znamo, kakav 
je ko, i da svakom mirimo, kako zaslužuje. A mi smo znali, 
da ti imaš novaca kod sebe, al si i sam vidije, da te nije 
niko ni taka. Ti i sad imaš kod sebe još ovliko novaca, 
koliko sanr ja tražije, al mi više ne tražimo. Mi smo ti ka 


sikira: kud smirimo, tud i sičemo, a priko tog nas se ne 


tiče. Pripovidaj, koga čuješ, da nas psuje! 

— Ljudi vas ne psuju — odgovori Dragosavljević. — 
Znam ja, prijatelji moji, da ni vi ne morete živiti o slavi 
Božijoj, pa kad nemate, moraju vam dati oni, koji imaju. 

Stigoše u Revenik k Modrićevu prijatelju Mati Barišiću. 
Kako mu je kuća povoljno ležala, nije bilo opasnosti, da bi 
ih tko vidio, tko bi ih mogao izdati, pa tu ostadoše osam 
dana. Kad su pošli, gospodski su ga darivali i platili sve, 
što je na njih potrošio, a on ih je ustavljao, da još ostanu, 
no Keča to odbije, govoreći, da ima još prijatelja, koje mora 
posjetiti, a uistini mu se žurilo, da se primakne turskoj 
međi, jer je već bila mrtva jesen i veoma zastudilo. Po- 
mišljao je, da moraju ubrzo na zimovalište. U Gračacu se 
javiše Kečinu desnom prijatelju trgovcu Niki Ristoviću, koji 
ih pozva k sebi na večeru i konak. On je bio toliko pouzdan 

i vjeran prijatelj, da je bila sasvim izključena bojazan 
izdaje, pa Keča rado prihvati. Preko noći zapane toliki snieg, 
da nisu mogli ni pomišljati na odlazak. Tu ostadoše ravna 
četri mjeseca. Po danu su bili u podrumu, a po noći s njim 
u sobi. Dok su tu provodili vrieme u strašnoj bezposlici i 
dosadi, doznadoše mnoge stvari, koje su ih zanimale, a još 
više, što ih i nije zanimalo. 

Najvažnija je viest za njih bila, da je Marko Kliska 
požalio, što se je predao, pa pobjegao iz tamnice u Joseph- 
stadtu. Uspjelo mu je da razvali prečke na prozorčiću, od 
razderanih plahta načini uže, spusti se iz drugog kata i 
pobjegne. Išao je neprestano prema suncu i stigao u Hr- 
vatsku. Lutao je i tumarao nekoliko mjeseci i najzad, slab, 
izerpljen, izgladnio i bolestan dočepa se i lovinačke kotline. 
Nije se usudio da se ikom javi, pa je još više oslabio, a pri- 
tisla ga težka groznica. Prošao je tako i Ričice, al je osjećao, 
da doista više ne može, i odluči, da će se svratiti u prvu 
kuću, do koje dopre, pa odmah glavu izgubio. Dovukao se 
je i ušao u po biela dana u kuću — Petrakovu. Kad su ga 
vidjeli, svi su se ukućani zblanuli od pustog čuda i jedva ga 
prepoznadoše. Primili su ga — kao da je udario grom iz 
vedra neba, no njegova je podpuna slabost i izerpljenost na 
sve djelovala toliko bolno i samilostno, da su mu odmah 
ponudili stolac kraj vatre, i domaćica prihvatila tavu u ruke, 
da razbija kajganu. Jedini član porodice, koji je stajao 
niem i okamenjen po strani, bila je djevojka Janja. Ona ga 
je motrila izpod oka, a uprav u času, u kom je planinka 
razbijala jaja u zacvrelu mast, Janja je zamahnula sjekirom 
i Kliski razkolila glavu kao bundevu. Nije ni jauknuo ni 
zazvao Boga nit majku — tako je naglo bio gotov. 

Već je sliedećeg dana došao sam glavom kapetan Keht 
i donio joj ucjenu za Kliskinu glavu. Janja je . njega 
pljunula i rekla: 

— Uprav vi mislite, da bi ja ubila čovika za vašu talju?! 

Nije dopustila nikom u kući, da preuzme ni jednog 
jedinog novčića, govoreći, da će odmah skočiti u Ričicu i 
utopiti se, ako za njezino djelo bilo tko od njezinih primi 
ma i najmanju nagradu. — ' 

U rano su se proljeće hajduci odlučili, da pođu od Ri- 
stovića. Keča mu se zahvali na gostoprimstvu i ponudi mu, 
da mu plati potrošak, no on to odbije. 

— Nemoj tako! — protivio ge Keča. — Nije nami do 
novaca, man do ljudstva i obraza. Vala tebi ka bratu, al ja 
tebi moram platiti, što si na nas kroz toliko vrimena 
potrošije. 

Kad Ristović nikako nije htio primiti naplate, Keča mu 
dade šest tisuća forinti, govoreći: 

— Neka i' kod tebe. Ako jope kad dođemo, potrošit 
ćemo i', ako li se više ne vratimo, Bog ti i' blagoslovije. 

Odtalen odoše prema Zrmanji. Išli su osigurano, oprezno 
i polako, jer su znali, da su potjere na nogama. Uza sav 
oprez i dojave prijatelja, ne uspije im, da se probiju prema 
jugu. U nekoj se Glavici sukobiše s dvie kolone vojnika. 
Jedna je imala dvadeset, a druga trinaest momaka. Srećom 
su bile dosta nadaleko, pa Keči uspije, da se odmakne na 
stranu one manje, koju je vodio narednik Desnica. Kad su 
došli na puškomet, dovikne mu Keča: 

— Pobratime Desnica i ostali, koji ste tamo! Vami nije 
stalo giniti, a ja sam na to poša sa svojim družtvom, pa nam 
nije ni težko. Odstupite! 

Desnica ga ne htjede poslušati, već odredi, da vojnici 
pucaju. 

Keča je vidio Desnicu, zgodno se namjesti, smjeri i 
težko ga rani, vičući: 

— Ako vam nije ni to dosta, mogu ja još! 

Na to prestane paljba s protivne strane, a hajduci i 
tako nisu pucali, jer je njihov svaki hitac morao značiti ili 
smrt ili težku ranu. Poslije tog sukoba zavije Keča s druž- 
tvom prema sjeveroiztoku i udari prema Udbini. Nije imao: 
pravog cilja, osim da se održi i da se očuva od kolone i 
šerežana. Uobće — nije u njima više bilo ni životne radosti. 
ni životne snage. Lunjali su kao psi bez gospodara. Nikola 
je najteže osjećao to stanje i neopisivo pod njim patio. Za- 
kukuljio se u svoje misli i razmišljao, što bi mogao učiniti, 
da ipak — živi! Živjeti treba, živjeti, raditi i boriti se, a ne 
ovako skapavati i trunuti kao ranjena zvier, koja ne može 
iz svog brloga, a u njemu ne može više ni živjeti ni umrieti. 
Treba živjeti! Pod svaku cienu, pa i pod cienu — smrti! Ni 
to nije previsoka ciena za život, kakav dolikuje čovjeku! 
Koliko će taj život trajati — nije važno. Važno je samo, da 
se živi, dok se diše! 

— Znaš — reče Keči, sjedeći kraj njega na kamenu, 
gdje su upočivali. — Ne moremo mi samo blejati po ovim 
brdinami kao izgubljene ovce. 

— Nude? 

— Pa, ja ti uprav ni ne bi zna reći, al znam, da ovo 
ne valja — odgovori Nikola, odpuhujući kao pod najtežom 
vrećom pšenice. 

— Ako morda misliš, da smo se morali i mi pridati... 

— Da sam na to mislije, bije bi to i učinije! — upade 
mu Nikola u rieč. — Nije mudro reći, al ja vindar još nikad 
nisam požalije, što sam promišljeno ednom učinije! Ni to 
ne žalim, a da sam ima pravo, eno ti mrtvog svidoka Marka 
Kliske. J€r je un biža iz te milosti?! 

— Nego, što bi unda, da učinimo? ' 

Svi su prisutni prikovali poglede na Nikolina usta i 
čekali, što će reći. On je dugo šutio, gledao u daljinu posve 
neodređeno i razmišljao. Po borama se je na čelu i po ne- 
mirnom časovitom treptanju očiju vidjeto, da ga. more težke 
misli. Poslije duge šutnje reče opet: 

— Ovako ne moremo! 


— Nude?! — opet će Keča. — Ni ja ne velju, da j' 
ovako dobro. 
— Nije ni pametno — dometne Nikola. — A, ako ćemo 


pravo i pošteno: e P ovo za ljude?! E 1 ovo ljudevnost, da 
se provlačimo kroz grmeče i pazimo, kad će nas koji naš 
vrtoglavac il dobar soldat ucemekati, il kad ćemo mi kog 
svog kukavca skiniti s opanaka?! 


— Est to, al nije bilo drugačije, ni kad smo se od- 


metnuli. 

— Ito j' tako, al jope ni nije — odgovori Nikola žurno. 
— Prije smo bili ništo, i narod nas se nije boja, jer je zna, 
da nas se ne triba bojati, a nije se zbog nas boja ni kum- 
panije. Danas je sve drugačije. Danas mi nismo ništa, man 
zvirad, koju vojska goni, a narod joj se uklanja ka koleri. 
Est uno: nismo krivi ni mi ni narod, al je ovako! Tako j' 
vrime, i mi tu ne moremo ništa. Moj pokojni je did Kresina, 
Bog mu duši da lako, diga zadrugu, ka niko, al kad su došla 
druga vrimena i un vidije, da je više ne more uzdržati, un 
lipo leže i umri, kun da j' sa Svemogućim ugovorije, da će 
tako biti! I mi moramo viditi, da j' uno naše staro prošloi... 

Opet je nastao tajac. Svi su oborili poglede u zemlju, 
a Nikola u mislima kuhao i prevrtao, što bi. Sievale su mu 
razne misli kao munje, no ni jedne se nije mogao valjano 
prihvatiti i razraditi je toliko, da kod nje i ostane. Nenadano 
reče: 

— Mi oćemo da živimo, unda moramo i raditi! 

— Nude?! — opet će Keča, dok su svi ostali mra- 
morkom šutjeli cielo vrieme kao niemi, a u svakom su se 


“odigravale borbe i sukobi, koje su izazivale Nikoline rieči. 


— Iđemo iz uni stopa u Tursku! — odreza Nikola, sku- 
pivši sve misli u jednu. 

— A unda?! 

— Unda ćemo se javiti u tursku vojsku! — odvali Ni- 


kola kao od pećine bez ikakova razmišljanja. To mu je 
naletjelo na jezik. I prije se je ta misao javljala nejasno i 
neizrađeno, a sad je sama od sebe izletjela preko jezika kao 
iz nabijene puške. 

— Tako?! — iznenadi se Keča i zagleda se u njega 
razrogačenim očima. — Al uni nisu naša vira! 

— Al ovi priko međe divane kao i mi, pa smo ka edno. 
To si i sam vidije. 

— To est! — potvrdi Keča. 

— Pa, ni mi među sobom nismo iste vire, al da Sve- 
mogući ne voli sve vire, ne bi i ni trpije. Ja tako mislim —- 
govorio je Nikola nesigurno, osjećajući, da mora nekako 
opravdati, što je rekao, a nije bio još razmislio sva pitanja 
i prigovore. ' 

— Unda ćemo se i jope biti s ovim našim tu na granici. 

— Ne triba! Velika j' turska carevina ka i ova naša, pa 
moremo ići na drugu stranu i živiti ka pravi ljudi i vojnici, 
kad 6ćde ne moremo. 

Nitko mu ništa ne odgovori, a i on je opet zaronio u 
svoje misli. Pred očima su mu izkrsla sva pitanja njegove 
zadruge i obitelji, koja ga tište. Vidio je pred sobom svoju 
Anicu, uzdignute glave, koja se nije na njeg ni osvrtala; tu 
su bile njegove male curice, koje su se gušile u plaču, jer ih 
nije nitko pazio i redio; tu su bile i sirote strica Tome, 
lazarica Kata, grbavi Martin i još neobskrbljena djevojka 
Marija; tu su bili svi, koje je volio i ljubio, a iznad svih, 
kao prikaza nebeska, lebdjelo je njegovo ognjište, koje je 
on napustio, i koje je sad bio spreman ostaviti za vazda, da 
ski : 427 


ge više nikad ne pokaže kraj njega... A njegovi grobovi?... 
Ta mu misao sievne u glavi kao munja, i odmah reče: 

— Ako ste za to, moremo se mam spremati, da ne 
dangubimo! 

Drugovi podigoše glave i zagledaše se u harambašu. 


— Što velite, braćo? — upita Keča. 
— Nije loše — odgovoriše neki. 
— Ni ne da se ovako! — dometnuše drugi. 


— Ako ste svi za to, ja ne branim — odgovori im Keča. 

— Tako će biti najbolje — složiše se svi. 

Poslije ovakog razjašnjenja položaja i poslije gotovo 
jasnog zaključka, da se maknu preko granice, zavlada opet 
grobni tajac. Svaki je poletio svojim mislima na svoja 
draga mjesta, k svojim milim i dragim, i jednom mišlju 
ogrlio sve svoje jade, muke, brige, bolove i čežnje. Nikola 
je bio najzamišljeniji, njega je njegov jad najteže pri- 
tiskivao k zemlji, jer je bio među njima najosjećajniji, ali 
ujedno i najobterećeniji svojom voljom i svojim odlukama, 
i napose svojom dosljednošću, koja često graniči s ludošću, 
a među običnim ljudima redovno ne nosi nikad plodova 
osim — najkrvavijih i najgrčih. I opet se on javi prvi: 

— Kad smo složni, braćo — reče — unda se moramo 
micati. Nema tu više što premišljavati, man put pod noge i 
ajmo. Nego... 

— Nude?! — ponuka ga Keča, da izreče prekinutu 
rečenicu. ' 

— Nemojte mi zamiriti i nemojte reći, da sam ka žena 
il dite. 


— Nude, nude! Samo ti reci, što misliš — ohrabri ga 


Keča. — Vidiš, da smo se i dosad složili u svemu, što si tije. 

— Umrla mi je majka, a nisam joj bije na grobu — 
poče on, otežući i prikrivajući prave misli. 

— Da otiđemo u Mrkobradušu? — javi se Keča s tuma- 
čenjem njegove želje. — Vidiš, da ja znam i kako vam se 
groblje zove u Svetom Roku! Još malo, pa bi me vaš plovan 
Barac moga uniti u svoje knjige. 

— Eto — reče Nikola — iz duše mi divaniš. I nek vam 
ne bude ža, i nemojte mi zamiriti! Nije mi ni do žene ni do 
dice ni do ognjišta, kad sam i već sve ostavije, al bi mi bilo 
težko otići zaposve, a da se ne pomolim Bogu na materinu 
grobu. 

— Čast ti na takim besidami! — reče Keča. — I mo- 
remo, kako god želiš. 

— Ne bi ni marili svi ići — odgovori Nikola — da se 
ne kinite. Mogu sa mnom dva il tri, a vi drugi čekajte, dok, 
ge, ako Bog da, vratimo. 

— Svi ćemo, da se pomolimo na grobu tvoje majke za 


sve naše majke — odgovori Keča. — Sve su majke jednake, 
i-sva su groblja sveta. 
— Evala ti, Dmitre, ka bratu — odgovori Nikola, a u 


svojoj je duši sad posve razradio osnovu, da tom zgodom 
pozove svog plovana Barca, pa koje doba dana il noći bilo, 
i da mu reče neke svoje želje. 


Odmah su se dali na put. Nikola je stupao prvi, Keča 
za njim, a ostali sve na desetak koračaja, jedan za drugim. 
K svetoročkoj su crkvi stigli sliedeće noći, kad su već sva 
sela bila pospala. Tu i tamo se čuo osamljen lavež psa il 
glas noćne ptice, a inače nije nigdje bilo ni glasa ni traga 
kakva života. Nikoli pade na um misao, da li je bilo pa- 
metno, što je zaželio i što sad provodi. Ima li to uobće 


“smisla i opravdanja? Dok su stigli tu, mogli su biti na 


turskoj međi i izvan svake opasnosti, a ovako se sad izlažu 
kao djeca. Ta je misao u njemu samo bljesnula, i on ju je 
odmah prigušio, topeći se u bezkrajnoj sreći i zadovoljstvu, 
što opet stupa po tom dragom kamenju, koje pozna kao sam 
sebe, i što će moći i opet izbliza vidjeti crkvu svog svetog 
Roka, koja mu je od djetinjstva pa do danas ostala najveli- 
čanstvenijom građevinom svieta. Nešto ljepše i veće i svetije 
— nema nitko! Tako je on osjećao, vjerovao i ujedno — 
znao, da tako jest. Sve su opasnosti izbliedile i izčezle pred 
osjećajem te bezkrajne sreće i zadovoljstva, koje ga snađe, 
približavajući se toj svetoj kući. 

Crkva je ležala u dubokom snu i mraku svietle pro- 
ljetne noći. Groblje je spavalo najtvrđim snom svih mrtvih, 
koji u njemu nađoše posljednje upočivalište svojim zemnim 
ostancima, a Nikola i njegovo družtvo stupali su s osje- 
ćajima, da se pred njima istom sad otvaraju vidici i mo- 
gućnosti novoga života. I župni dvor je spavao mrtvačkim 
snom, sačinjavajući s grobljem i crkvom vidljivo sveto 
trojstvo Nikolinih djetinjih snova i čežnja. 

Groblje je bilo sa sve četri strane ograđeno živicom, i 
u njeg se nije moglo nego na vrata, koja su bila redovno ne 

samo otvorena nego i posve razvaljena. Nikola ih je našao 
onakova, kakova su bila i pred nekolike godine — razvaljena 
i povaljena na zemlju. Stupajući u ogradu tog svetog mjesta, 
svi skinuše kape i prekrstiše se. Nikola je išao ravno grobu 
svog pokojnog otca i majke. Znao je točno, gdje su ostali 
njihovi zakopani, i ujedno, da će i ostali biti kraj njih. 

— Tu je did Kresina, tu baba Ika, a tu moj pokojni 
ćakan i 6de majka — reče šaptom drugovima, koji su se 
skupili oko njega, kad je stao. Opet se je prekrstio i pomolio 
se Bogu. Isto učiniše i svi ostali. Kad se spremiše za po- 
lazak i dođoše do izlaza iz groblja, reče Nikola: 

— Uprav mi je ža, što ne moremo u crikvu, da vidite 
našeg svetog Roka, na pomoć nam bije! 

— Vidi un nas, ako ne vidimo mi njega! — odgovori 
mu Keča. 

U istom času opaziše ljudsku spodobu, koja se je lagano 
gegala od Crkovnog Vrila prema njima. Nikola ga je prvi 
opazio i upozorio drugove, govoreći: 

— Niko iđe. Sklonimo se u groblje iza živice, dok prođe. 

Žurno se povukoše i zakloniše. Nikola je ostao posve na 
kraju, tako da može došljaka promatrati i vidjeti, da li ga 
pozna. Nije potrajalo dugo, on se uzpravi i reče: 

— Nije ništa. To j' naš plovan Barac. 

Poslije tih rieči iziđe i pođe sam prema plovanu, a ostali 
se još pritajiše i ostadoše na svojim mjestima: Župnik ga 
nije prepoznao, dok nisu bili posve blizu i dok mu se nije 
javio. 

— O moj Nikola, moj sinko, Bog te blagoslovije! — 


bile su prve rieči starog svećenika. — Pružio mu ruku, 
ogrlio ga i primakao na svoje grudi. — A što ti 6de radiš, 
ako bora znaš?! 

— Evo, plovane — poče Nikola u neprilici i velikoj 


smetenosti, iako je ne samo želio, da se sastanu, nego je 
bio odlučio, da će ga i potražiti, pa ga uprav morao iz sna 
buditi. Sad, kad mu je došao, kao da ga je sama Providnost 
poslala, sad je bio smeten, kao što je negda bio kao dječarac 
vazda u neprilici, kad bi se s njim sastao. — Znate... Doša 
sam na didov grob, a nisam još bije ni na ćakanovu i maj- 
kinu grobu, pa mi ništo nije dalo mira, da odem, a da se 
uprav tu ne pomolim Bogu za njijove dušice. 

— Vidiš, to j' lipo — pohvali ga župnik. — A kud 
odlaziš, moj sinko, kad si već davno otiša?! 

— U. Tursku, plovane. U Tursku odlazimo, da se mak- 
nemo tu s puta. 

— A jer se, moj sinko, nisi tije pomiriti, kad je Nje- 
govo Veličanstvo milostivo dalo, da morete?! 

— Kako bi vam reka, plovane... Tako, eto, ja sam ka 


.mislije... I nisam ja caru ništa na ža učinije, pa mi ni ne 
«triba ništa praštati. ' 


— Nisi ništa na ža učinije?! — iznenadi se Barac. — 
Bog s tobom bije! A Ćoranova kuća, a Ivan Goranov?! 

— E, to est, plovane: učinije sam ja veliko zlo, al nisam 
ništa kriv! I meni je Svemogući sve oprostije, slava Mu i 
vala, jer sam ja to već stotinu puta i ožalije i, ako ćete, i 
eplaka i u snu i na javi, al vindar, nisam caru ništa na ža 
učinije, da njega molim, da mi se smiluje. 

— Ma, kako ti to divaniš?! Esi ti na svoj šesti?! - 

— Da nije bilo, plovane, careva Kehta i njegove Cuje, 
ne bi Ćoranovi bili mogli na mene lajati i iznositi gadaline, 
a da caru nisu Keht i Cuja bili po volji, ne bi i' bije drža! 

— Ma, kakav car, kakav Keht?! Bog bije s tobom! Car, 
morda, ni ne zna, da j' Kehta Bog na svit da. 

— A esam li mu ja prišije šterne il car — a, plovane?! 


— A, nu! — popusti župnik pred tim nepobitnim do- 
kazom. ' 
> Tako sam ja upa u zlo, al nisam kriv... Nego, plo- 
vane, ja odlazim, a Svemogući zna, kako će tamo biti... Ja 


sam se s našim Svemogućim izmirije i Njegovu sam milost 
primije, al nisam još prid vami, pa bi vas bije žva noćas, da 
vas sam Svemogući ne nanese. 

— To j' lipo od tebe! — pohvali ga starac oduševljeno, 


a po glasu mu se je moglo zaključivati, da su ga Nikoline 
rieči takle u srdce. 


— Nego, nek vam ne bude ža... Tu su sa mnom i moji 
drugovi, pa bi i uni.mogli s vami ovako, ka i ja... 
— Evo nas svi, plovane! — javi se Keča i iziđe iza 


živice, a za njim i svi ostali. 
Starac se trgne, malko uztukne i reče ko nasilu u šali: 
— Kolko vas je, braćo moja?! Cila vojska. 
— Uprav tako! — potvrdi Keča. 

— Eto, plovane, grišili smo i grišimo, al nismo s 
pa blagoslovite i oprostite u ime našeg jroainjjmi roi 
zna, kako je! — reče Nikola i klekne pred starca SV o 
— Mi nemamo vrimena, a more 1 ovako biti ka na sm j 

i. Morda tako i est! : 
sa s. dogovora i bez rieči svi se Nikolini drugovi da s 
u istom času na koljenima, poskidaše kape X prekrs iše se. 

Barac nije dospio ni da razmisli ni da što . e: s 
on, kao občaran tom neočekivanom i dg drag! “na 
de kapu, prekrsti se, podiže ruku i reče, blagoslivljaj ZZ i 

_— Kad se kajete, braćo moja, neka vam dk g a 
oprosti i neka vas blagoslovi, a ja vas odrješujem od grij 
u ime Otea i Sina i Duha Svetoga. Amen. B a 

I oni se svi prekrstiše i ustadoše. Nitko nije koi ae 
ni rieči, kao da se svaki boji, da će povriediti i .os ii < 
svetost časa i prizora. Ni župnik nije dugo mogao prog 

riti, a onda će tiho: Ka 
Ja = Ajte sa mnom, kad je ovako — i pođe & a. 
prema iztočnoj strani crkve, kud ge ide i u ono o D 
svi pomisliše, da ih zove u kuću. Stog mu Nikola : : 

_— Vala vami, plovane, ka otcu za sve ovo, al u 2 
ne moremo. I bi mi rad sebe, jer mi se nemamo ni s 
mo se koga više bojati, al ne ćemo i ne moremo ra # 2 

Međutim su već bili između kuće s crkve, pa Kr ie 
mjesto odgovora, zakrene u crkvu, a a svi, u. Z : 
njim. Čak ni straže ne ostaviše pred crkvom. 
sakristiju, a plovan im šane: 

— Vi tu počekajte, a ja vidim i u mraku. mE < 

Za kratak čas se vrati, noseći u rukama pozlaćeni kalež. 
Izvadi iz ormara štolu i reče: 

— ajzad ili? , 

— ko pete odgovori Nikola. — A sad na će brzo 
onoći, ' Mn a 
: — Koji ste katolici, kleknite, pa ću vas ago = eu 
svećenik i priredi se. Kleknuše Nikola, Modrić i Kova oni 

a Barac ih pričesti, al kleknuše i ostali. Keča reče v 
ora Dajte i nas, plovane, ako znate, što nja Bog, ai tako 
nam je edan i Bog i Spasitelj! Ne grišite duše. 

Da li je starac bio zatečen i iznenađen tom molbom 
toliko, da uobće nije dospio, da o njoj razmišlja, il je doista 
osjetio, da će učiniti dobro djelo, ako toj molbi udovolji, 
bilo bi težko reći, no činjenica je, da je bez i najmanjeg 
krzmanja i ostalima podielio svetu Pričest, a zatim ih sve 
još jednom blagoslovio, sve pospremio, prekrstio se i s njima 
izišao iz crkve. ' 

— Vala vam, plovane, ka dragom Bogu! — reče mu 
Nikola. — I molim vas, pozdravite sve moje i svitujte i'. A 
sad mi iđemo, i kun da se nismo ni čuli. 

Svećenik mu nije ništa odgovarao, jer je neprekidno bio 
pod dojmom onog, što je sad izvršio. I ostali su šutjeli. 

— A kako ću unda tvoje pozdraviti? — progovori sta- 
rac poslije dulje šutnje. 

— Recite, da vam je niko donije poruku od mene. Tako 
recite, da vas ne bi bantovali ovi od kumpanije. 

— Za ovo sveto ilo, što sam vam ga ja da, odgovarat 
ću samo našem Svemogućem — odgovori on, prihvaćajući 
ruke, koje su mu pružane na oproštaj. 

Svi su se redom zahvaljivali i za tren oka nestali više 
kuće lajtmana Despota, udarivši prema Cvituši. Na državnu 
su cestu izišli kod Obsenice i prešli je na rukavinskom 
mostu, pa zatim išli cestom do sliedećeg mosta kod same 
Cvituše i onda okrenuli lievo u polje. Išli su veoma žurno, 
jer su željeli, da prije dana što dalje odmaše. U zoru su 
stigli. u blizinu Vranika, i Tomić Kovačević predloži, da se 
svrate k njegovu rođaku Duji Kovačeviću, koji je bio obće- 


.nito priznat kao pouzdan prijatelj. Poslušaše Tomića i po- 


šalju ga, da se javi Duji. On se ubrzo vrati s porukom, da 
na vjeru mogu svi u kuću. Prihvatiše tu ponudu i pođu svi 
k njemu. Dujo ih prijateljski primi i smjesti ih u svoj sje- 
nik, na kom nije nitko spavao. 

— Dok dica blago izjave i dok se čeljad raziđe... Tu- 
mačio je on svoj postupak, što je bilo posve naravno. Kuća 
mu je bila na strani, pa nije bilo ni najmanje opasnosti, da 
bi susjedi mogli što opaziti. 

Nikolu je obuzeo velik nemir, jer je u njemu jedinom 
klijalo nepovjerenje prema Duji. Nije vjerovao u njegovu 
ljudevnost. Budući da je on sam tako mislio, iako je već 
davno i Keču upozorio i rekao mu svoju ocjenu, svladao se 
je i šutio. Prepustio je sve u ruke Providnosti i zanio se 

drugim mislima. Razapinjala ga je želja, da vidi Vranjicu, 
jer njezina kuća nije ni jedan puškomet daleko od Dujine, 
.no nije nikako smogao snage, da se odluči, da reče što Duji. 
Smišljao je, no nije dolazio ni do kakva zaključka. 

Sa sjenika su čuli, kad je kućna čeljad došla u staju i 
počela muzti krave i ovce, a poslije su razabrali, kako otva- 
raju kočak i puštaju janjee pod ovce. U svakom se je rodila 
tuga i sjećanje na svoje blago i ognjište, no nitko ni ne 
uzdahnu glasnije, a kamoli da bi progovorio. Kad se je oko 
kuće sve smirilo, dođe Dujo i donese im sira i kruha, da 


jedu. 
_— Zakla sam ovna i već sam ga odera, sasika i metnije 


u kota — pripoviedao je i smijao se. — Bit će užna ka za 
kosce, a naći će se i runješa. 
— I brez vina j' ovnovina dobra! — reče: Modrić, koji 


je inače najviše natezao, da svagdje dođu i do vina, jer je 
od kuće bio na njeg naučen. 

_— To ti samo tako divaniš, pobratime — odgovori Dujo. 
— Nego, ja moram prigledati, što se radi u kući, a vi samo 
gidite i ljudikajte. Tu ste sigurni ka u materinu krilu. 


Vratašca su na sjeniku bila slupana samo od jedno- 


strukih dasaka, pa kako su se razsušile, kroz pukotine se 


je moglo vidjeti sve, što se radi na dvorištu. Jelovac se je 
naslonio na vratašca i škiljio kroz njih van. Vidje, kako Dujo 
uzžurbano hoda tamo na drugom kraju i očito se s nekim 
o nečem dogovara, al nije se čula ni jedna rieč. Jelovac se 
još više priljubi uz vrata i mahne rukom na drugove. Svi 
ge trgnuše i škočiše na noge. Već su bila velika ručena doba 
— tako, oko deset sati prije podne. ž 

— Što ti je? — upita Keča, koji je bio prvi do vrata 
iza Jelovca. — Što vidiš? ' 

_ Ne znam ni sam, al mi se čini... 

Tomić Kovačević priskoči k vratima i odgurne Jelovca, 
pitajući ga šaptom: ZPK: 

_— Što ti se učinilo?! 

I on vidje, kako se je Dujo uzžurbao, ali ne pred kućom, 
nego tamo na kraju, i govori S nekim, tko je iza kuće. U 
tom času se je Dujo okrenuo i pošao ravno prema sjeniku. 
Svi se odmaknu od vratašca, da može ući. : 

— Ko ti je to iza ajatića? — upita ga Tomić bez oko- 
lišanja i uvoda. — S kim si divanije? < 

Ka A! — odmahne Dujo rukom. — Drte ka drte! Mali 
moj Lukica ne će da pazi na janjce, pa sam ga opsova 
Svi su osjetili, da im ne govori istine, i uznemiriše se. 
— I još je ništo bilo! — reče Tomić povišenim globe. 
> Bog bije s tobom! — odgovori mu Dujo tako eai. 
gurnim, uzdrhtalim glasom, da je bilo još očitije da se radi 
o nečem, što je pred njima krio. — Nego, samo “ ljudikajte, 
Sad će užna, samo što nije — reče i opet iziđe. K% 
a je bilo dosta i stvori odluku: odmah na noge i 
ks: oka je odmah guštara, pa će se moći ukloniti još 
ai“ a 2 . ae a nije li izdaja, dočekat će tamo 
a Pike i ko . Dujo nije primietio, no čim su izišli 
o oim koa .* ao da je sva oživjela, Nekakvo zujanje, 
ia ivsnie be je... Sve nekakva čudesa, kao da su u zača- 
a colu, Jedva su odmašili koju stotinu koračaja, kad 
eču ovi oko glave nekakva vrećetina, a oko pojasa “ šč 
paše četiri ruke kao medvjeđe šape. Kolan 
ida Pri: “o — mogao je još zaviknuti iz svega 
la D šati, da se maši oružja, no već je bio sapet i 
nije se mogao ni maknuti. Trzao je, omahivao i udarao ok 
sebe kao mahnit, al mu nije ništa pomoglo. U toj je svoj ' 
ee i neprilici još mogao misliti na drugove, pa se de 
= i, što se ne čuje pucanje, no prije nego je tu misao va- 
jano i osjetio, već su mu strahoviti pucnji zagluhnuli uši 
Čulo se puškaranje sa svih strana, kao da je ciela puk . 
u potjeri. daa 
Nikola je vidio, kako se s dvie strane žure i vojnici i 


. seljaci, da im presieku uzmak u glavicu, pa se obazre, da 
, 


e drugove, no ne vidje nigdje ni jednog, kao da ih je 
ida progutala. Držao je, da je Keča svakako negdje u 
ni, no nije se usudio zvati ga, nego požuri napried. Nje- 
zgishrap čuo, kad je viknuo, da su izdani, no nije ni slutio 
a je živ uhvaćen. Posve se je pognuo i bježao, kad začu q 
nedalekoj guštari oštre korake. Nikola se baci >A zemlju da 
dojti dok onaj promaši dalje, i napne i vid i sluh. Za 
a Pad ua vidje svog pašanca «Martina Blaževića, kako 
poma 2 Žuri prema strani. Bio je na desetak koraka 
ak =. m je izišao iz guštare, bio bi ga mogao kame- 
Cle m . nije na to oni pomišljao, nego se je nosio 
o naa la. li € mu se javii da ga upozori na opasnost, no 
pje, jek je i Martin opazio njega, stao kao ukopan i 


* 

prišao mu. Nikola je imao pušku spremnu na.vatru, a Martin 
je nosio svoju na prevjesu. Pogledali su se, kao da ne zna 
nijedan, što bi počeo. Prvi se javi Nikola i reče: 

— Prolazi i pozdravi šve kod jedne i druge kuće! 

Kad se Martin ne pomače nit odgovori, Nikola izvadi iz 
pašnjače kesicu, u kojoj je držao vazda spremno petdeset 
cekina, dobaci ih Martinu i opet mu htjede reći, da produži, 
kad se Martin prigne po cekine, metne ih u svoj ćemer i u 
istom trenu saspe Nikoli naboj u glavu. Sve se je odigralo 
tako munjevitom brzinom, da je Nikola umro, a da nije ni 
slutio, da će ga sad stići smrt. 


Ostali su sretno izmakli i utekli u Bruvno k prijatelju 
Peji Pavlici. Isu Tarbuka su jedva drugovi dovukli, jer je 
u Vraniku bio težko ranjen. Tu su predanili, a uvečer kre- 
nuli dalje, no Isu su morali ostaviti kod Peje u staji, jer 
nije mogao ići. Neki je susjed to vidio i prijavio, pa šerežani 
uhvatiše i Peju i Tarbuka. Peju su objesili, a Isu strieljali. 
Preostalo je družtvo izabralo Nikolu Modrića za svog haram- 
bašu. Pod njegovim se vodstvom treći dan sukobiše i opet 
s kolonom kod Zrmanje. Pogiboše dvojica kolonista, a Mod- 
rić bude težko ranjen i sutradan umrie, dok su mu preostala 
dva druga pobjegla u Jasenar kod Bruvna. Tu se od žalosti 
razboli Jelovac i umrie u kući Nikole Blaževića, a Tomić 
Kovačević prebježe u Bosnu, pa se nikad više o njemu ništa 
ne doznade. ' 


Keča je bio strieljan u Vraniku, kamo su bili doprem- 
ljeni i Tarbuk i Modrić i Jelovac, pa kad su ih sve skupili, 
natovarili su ih preko golih samara, uvezali tjelesa kono- 
pima i tako dotjerali na konjima na razkrižje cesta Gospić 
— Gračac i Lovinac--Sveti Rok k Ruci. 

Mrtva su tjelesa širila težak-zadah, i bilo je mučno biti 
u njihovoj blizini. Jedini stvor Božji, kojeg nije smetao taj 


težki zadah i kojeg nije priečio nikakav obzir, da ne ožali, 


i ne izprati suzama i jaucima tu povorku, bila je Vranjica, 


žena Martina Blaževića. Ona je u sav glas jaukala za Niko-. 


lom, prateći povorku gotovo do samog Lovinca. Udešeno je, 
da ih sajmenim danom prorenu kroz Lovinac, da tu grozotu 
vidi što više ljudi kao vječnu opomenu, da se s carem ne 
može nitko igrati. Sam je satnik Keht došao iz Gospića, da 
nadgleda i određuje, kako se ima što udesiti. Kad je ponudio 

i Cuji, da ga prati, ona je briznula u ljuti plač. To je bio 
jedini odgovor. A 

.. Pokopaše ih bez liesa, na čistini do Žmelovače, tik raz- 
križja, koje se zove »kod Ruke«. 

Rodbina nije bila obavieštena o pokopu, al su svi znali, 
no bilo je zabranjeno, da prisustvuju. Ni svećenik nije bio 
pušten, da blagoslovi grobove, a ni križ nije postavljen ni 
na jedan grob. Anica Nikolina je sa Žmelovače, od kuće 
Pavline Japunčića, promatrala, kad su ih pokapali. 

Narod je sukob između Kehta i Nikole Kresojića shvatio 
veoma osebujno, te je u svojim desetercima opjevao, da je 
Blažević odsjekao Nikoli glavu i: 


Meće glavu u šarenu torbu, 
Pa je nosi Kehtu: kapitanu. 
Pita glave Kehtu kapitane: 
»Što ti žališ, Nikolina glavo: 
Ii tvoji široki dolova, 

Il vilaša, visoki volova, 

Il Anice, mlade udovice, 

Ili svoji mali divojaka, 

Ili svoji slobodni planina 

I Pilara, svoga zavičaja?« — 
»Ja ne žalim široki dolova, 
Nit ja žalim visoki volova, 
Nit Anice, mlade udovice, 
Udat će se ona za drugoga, 
Niti žalim mali divojaka, 
Neka znadu, što je sirotinja, 
Već ja žalim slobodni planina 
I Pilara, svoga zavičaja.« . 

